
Prikaltasis Prometėjas 


Avoyviov IIPOME6EU2Z. AEZMOTHIE 
Leipzig, Druck und Verlag von B. G. Teubner, 1893 


Iš senosios graikų kalbos vertė 
RIČARDAS MIRONAS 


VEIKĖJAI 


GALIA dievybės, Dzeuso valios 
PRIEVARTA — nebylus asmuo į vykdytojos 
HEFAISTAS — ugnies dievas, kalvis 

PROMETĖJAS — titanas, žmonių geradarys 

Okeanidžių (nimfų, Okeano dukrų) CHORAS 

OKEANAS — titanas, Prometėjo motinos Temidės brolis 

IJO — dievo Inacho duktė 

HERMIS — Dzeuso pasiuntinys 


PROLOGAS 


Tolimosios Skitijos kalnai. Hefaistas, Galiair Prie- 
varta veda Prometėją ir rengiasi prikalti jį prie 
uolos 


GALIA 


Į nepasiekiamą atvykom žemės kraštą, 
Šalin laukinių skitų — dykumon tuščion. 
Dabar įvykdyti turėsi tu, Hefaiste, 

Čionai įsakymą, kurį tau davė tėvas. 

Tau piktadarį šį stipriais plieniniais pančiais 
Prie skardžio aukštojo pritvirtinti reikės. 
Pagrobęs iš dangaus, jis drįso tavo žiedą, 
Visų menų šaltinį — spindinčiąją ugnį 
Mirtingiems dovanoti. O už tokią kaltę 
Turės dabar kentėt dievų uždėtą bausmę. 
Tegu išmoksta jis paklusti Dzeuso valdžiai 
Ir nusikrato noro gelbėti žmonėms. 


HEFAISTAS 


20 


Jūs tą įsakymą, o Prievarta ir Galia, 

Kurį iš Dzeuso gavot, esate įvykdę, 

Ir čia daryti jums jau nieko nebelieka. 

Bet ar išdrįsiu aš sau giminingą dievą! 

Čia smurtu prirakint prie audringos uolos? 
O vis dėlto tatai turėsiu aš išdrįsti, 

Nes juk didžiai sunku nepaisyt tėvo žodžių. 
(Kreipdamasis į Prometėją) 

Temidės protingosios vaike aukštaminti! 
Variniais pančiais aš prie šios niūrios viršūnės 
Tave prieš savo norą nenorom prikalsiu, 

Ir čia nei jokio balso niekad neišgirsi, 
Nei mirtingųjų veido niekad neregėsi. 
Tiktai karšta liepsna žaruojančiosios saulės 
Tavosios odos spalvą žiauriai nublukdys. 
Ir. džiaugsmas ims tave, naktis kai margarūbė 
Paslėps dienos tau šviesą ir kai auštant vėl 
Rytinio šerkšno šaltį saulė išblaškys. 
Ir nuolatos tu jausi baisią skausmo naštą, 
Nes tas, kuris tave iš šios žiaurios kankynės 
Išlaisvinti turės, dar juk nėra užgimęs. 
Štai vaisiai tavo meilės, rodytos žmonėms. 
Pats dievas budamas, rūstaujančių dievų 
Nepaisei ir Žmonėms per daug teikei garbės. 
Už tai tu būsi sargas šios liūdnos uolos. 
Be miego, visad stačias, kelių nesulenksi, 
Vaitosi nuolatos ir aimanuosi karčiai, 
Bet veltui: Dzeuso nepalenkiama širdis — 
Kiekvienas juk nuožmus, naujai pagrobęs valdžią. 
GALIA 
Gerai. Ko gi gaišti ir graudinies tuščiai? 
Ar tau nėra grasus dievams šlykščiausias dievas? 
Jisai juk tavo garbę išdavė žmonėms! 
HEFAISTAS 
Daug reiškia giminystė ir bendri darbai. 
GALIA 
* Aš sutinku. Bet kaip tu savo tėvo žodžių 
Gali nepaklausyt? Ar tai nebus baisiau? 
HEFAISTAS 
Pilna tu atžarumo ir tikrai žiauri. 
GALIA 
Nes nepadės nė kiek čia tavo raudos. Kam gi 
Tau reikia vargti veltui, be jokios naudos? 
HEFAISTAS 
90 Kaip savo amato dabar neapkenčiu! 
GALIA 
Dėl ko gi? Tavo menas, kalbant atvirai, 
Nėra juk priežastis nelaimių dabartinių. 
HEFAISTAS 
O vis dėlto geriau jį kitas būtų gavęs. 

30 

40 

GALIA 
Dievams priklauso viskas, tik valdžia ne jų“. 
Nėra juk niekas laisvas, Dzeusą teišskyrus. 
HEFAISTAS 

Žinau ir atsakyti neturiu tau nieko. 
GALIA 

Bet paskubėki jam uždėti grandines, 

Kad tėvas neišvystų gaištančio tavęs. 
HEFAISTAS 

Nejaugi nematai? Jau pančiai parengti. 
GALIA 
00 Paėmęs juos dabar, ant rankų jam uždėk. 

Galingai kūju smogęs, prie uolos prikalk jį. 
HEFAISTAS 

Šį darbą jau darau ir, rodosi, ne veltui. 
GALIA 

Suduok dar kartą čia ir neatleisk priveržęs — 

Jis išeitį gudriausią visados suras. 
HEFAISTAS 
65 Šios rankos jis tikrai nebegalės išlaisvint. 
GALIA 

Dabar tvirtai prikalk gudruoliui kitą ranką, 

Idant suprastų jis, kad Dzeusas protingesnis. 
HEFAISTAS 

Mane jisai tik vienas keikt galės teisėtai. 
GALIA 
Šio kylio įžūlaus plieninį dantį stvėręs, 
Kiaurai jam per krūtinę pervaryk jėga. 
HEFAISTAS 

Verkiu dėl tavo skausmo, vargše Prometėjau. 
GALIA 

Tu vėl svyruot imi? Tau gaila Dzeuso priešų? 

Žiūrėk, kad dėl savęs netektų aimanuoti! 
HEFAISTAS 


Tu reginį matai, kurio nekenčia akys. 
GALIA 


"Matau, kad gauna jis vien tai, ko nusipelnęs. 
Diržais dar šonus jam apjuosti pasistenk. 


55 


70 

HEFAISTAS 

Kas reikia — pats žinau. Per daug manęs neragink. 
GALIA 

Ne, raginsiu tave balsu didžiu ir griežtu: 

Eik apačion dabar, suveržk jam žiedu kojas! 


HEFAISTAS 
0 Matai — jau padaryta: darbas šis neilgas. 
GALIA 


Dabar jam kojų pančius pasistenk suveržti: 

Atmink, kad griežtas bus tavų darbų teisėjas! 
HEFAISTAS 

Šneka liežuvio tavo — pavėdi į veidą! 
GALIA 

Graudinkis sau, jei nori, tik nedrįsk prikaišiot 
Š Nei įžūlumo man, nei prigimties šiurkščios. 
HEFAISTAS 

Mes galim eiti jau: supančiotas jis visas. 
GALIA (Prometėjui) 
Būk įžūlus dabar ir dovanas dievų 
Trumpamžiams dovanok pavogęs. Argi tau 
Galės tie mirtingieji kančią apmalšinti? 
O numatytoju be reikalo tave 
Vadina dangiškieji“. Nes ir tau pačiam 
Koks numatytojas juk būtų reikalingas, 
Kuris parodytų, kaip šios dalios išvengti. 


90 


Hefaistas, Galia ir Prievarta pasišalina 


PROMETĖJAS (po ilgokos pauzės, lyg atbusdamas iš sustingimo) 
O dieviškas dangau! O vėjai greitasparniai! 
9 O skaisčios upių versmės! Marių begalinių 
Bangų beribis šypsni! Tu, motute žeme! 
Ir saulės visaregio rato aš šaukiuosi: 
Žiūrėkit jūs, ką dievas kenčia nuo dievų! 
Jūs matote, koks įžeidimas 
8 Man plėšo širdį. Ir kentėsiu 
Aš daugelį tūkstančių metų. 
Naujasis viešpats laimingųjų 
Štai kokią prieš mane išrado 
Bausmę gėdingą! 

105 


110 


115 


125 


130 


135 


Deja, deja, vaitosiu aš iš skausmo 
Ir šiandien, ir rytoj. Kada gi bus 
Kančių manųjų galas? 
Bet ką gi aš kalbu? Žinau tikrai aš visa, 
Kas turi būt, iš anksto. Nė viena kančia 
Nebus man netikėta. Kas likimo lemta, 
Turėsiu kęst kantriausiai, nes gerai žinau, 
Kad būtinybės galios neįveiks jau niekas. 
Aš negaliu tylėti dėl dalios savosios 
Nei netylėt dėl jos. Mat dovanas žmonėms 
Suteikęs, šį likimą, vargšas, užsitraukiau. 
Pavogęs iš dangaus ir nendrėje pastėpęs, 
Aš atnešiau žmonėms ugnies šaltinį slaptą, 
Kuris visų menų išmokė mirtinguosius 
Ir naudą didelę jiems atnešė drauge. 
Už tokias tad kaltes kenčiu aš šitą bausmę, 
Po atviru dangum prikaltas prie uolos. . 
Oi! Oi! Deja! Deja! 


Artinasi Okeanidžių choras 


Koks tai balsas, koks kvapas atskrido manęsp? 

Ar iš dievo jisai, ar mirtingo žmogaus? 

Ar nežinomas pusdievis siunčia jį man? 

Ar atvyko prie šios tolimosios uolos 

Pamatyti kančių, ar kitokiu tikslu? 
Štai aš supančiotas, tas dievas nelaimingas, 
Tas Dzeuso priešas! Aš visiems dievams, 
Kurie tik lanko Dzeuso rūmus, 

Sukėliau neapykantą žiauriausią 
Už didelę meilę žmonėms! 

O varge! Kokį triukšmą vėl girdžiu? 

Gal paukščiai skrenda į mane ir švilpia 

Nuo jų greitų sparnų plakimo oras? 

Mane baugina visa, kas artėja! 


Pasirodo Okeanidžių c hor as sparnuotuose vežimuose 

PARODAS 


I strofa 


CHORAS 
Nebijok: atplasnojo prie šitos uolos, 
Lenktyniaudamas savo greitaisiais sparnais, 
Tėvo kietąją širdį palenkęs, 
Pulkas tavo bičiulių. 
Mane lydėjo čia audringi vėjai, 
Nes aidas kalamosios geležies 
Prasiskverbė mūs urvo gilumon 
Ir gėdą šventąją many išsklaidė: 
143 Sparnuotu vežimu aš atskridau basa“. 
PROMETĖJAS 
Vaje! Vaje! 
Tetijos? vaisingosios dukros, 
Merginos tėvo Okeano, 
Kurs nepaliaujama srove 
150 Plačiai apjuosia visą žemę, 
Žiūrėkit į mane, matykit, 
Kaip, pririštas plieniniais pančiais, 
Einu viršūnių šios uolos 
Nepavydėtiną sargybą! 


140 


I antistrofa 
CHORAS 
' Aš matau, Prometėjau, ir išgąstis mano akis 
Ašaringa migla nugalėjo. 
Aš išvydau, kaip džiūsti tu čia, prie uolos, 
Dėl skaudaus įžeidimo, 
Kurį plieno sutvirtino pančiai. 
O juk vairuotojai nauji 
Olimpą valdo: Dzeusas neteisėtai, 
Naujus įstatymus įvedęs, viešpatauja 
Ir tai, kas kitados didinga buvo, 
Dabar paniekint nori. 
PROMETĖJAS 
'9> Geriau mane jis būtų nugramzdinęs 
Į požemį, į Hado viešpatiją, 


Eschilas 14 


Kurion liūdnai negyvėliai keliauja, 

Į begalinį Tartarą, surišęs 

Žiauriom ir nenutraukiamom grandinėm, 
'70 Idant nei dievas koks, nei kitas kas iš šitų 

Mano kančių linksmybės nesisemtų. 

Dabar gi, nelaimingas vėjo žaislas, 

Kentėdams priešui džiaugsmą aš teikiu! 


II strofa 
CHORAS 
Kas iš dievų toks kietaširdis būtų, 
Kas džiaugsmą savo čia galėtų rodyt? 
Kurio nesugraudins kančia tavoji? 
Nebent tik Dzeuso! Visados 
Atkaklią savo valią siekia 
Jisai primesti. Dangiškąją gentį 
Jis nori tuo pavergti. Taip ir liks, 
Kol pasisotins jo žiauri širdis, 
Ar kol kas nors klastingai pasigrobs 
Taip sunkiai įsigyjamąją valdžią. 
PROMETĖJAS 
Ateis diena, valdovui laimingųjų 
Dar būsiu aš iš tikro reikalingas, 
Nors stiprūs pančiai mano kojas riša. 
Norės jisai, kad naują atidengčiau 
Jam sąmokslą, kuris atimt ketina 
Ir skeptrą jo, ir padėtį garbingą. 
Manęs nė kiek jo kalbos saldžiabalsės 
Nei jo visi meldimai nejtikins. 
Grasinimų siaubingų nepabūgęs, 
Aš niekados jam nieko neatskleisiu, 
Kol iš žiauriųjų pančių neišlaisvins 
Ir dar, be to, už tokį įžeidimą 
Man nesutiks prideramai atlygint. 


175 


180 


185 


190 


195 


II antistrofa 
CHORAS 
Nors ir drąsus tu esi, ir nelaimių kartybėj 
Niekam nenori nė kiek nusileist, 

Vis dėlto tavo kalba per laisva. 
200 Verianti baimė kamuoja man širdį: 

Baisiai bijau aš dėl tavo likimo. 

Ar kada nors pamatyti galėsi 

Tolimą uostą savųjų kančių? 

Krono sūnaus neprieinamas būdas, 
0 Ir nenumaldoma Dzeuso širdis. 
PROMETĖJAS 

Aš žinau, kad žiaurus yra Dzeusas. Teisybę 

Vien tik sau pasiglemžęs jis turi. Tačiau 

Suminkštės jojo būdas, kai šitaip 

Bus palaužtas jisai. 

210 Tada, atšiaurų pyktį numalšinęs, 

Jis man ir sąjungą skubiai pasiūlys, 

Ir nuoširdžios draugystės paprašys. 
CHORAS 

Mums viską atidenk ir pasakyk aiškiausiai, 

Kuo Dzeuso kaltinamas tu esi? Už ką 
*! Kankina jis tave taip žiauriai ir gėdingai? 

Paaiškink mums dabar, jei nepakenks tai niekam. 
PROMETĖJAS 
Tikrai skaudu yra man apie tai kalbėti! 
Bet ir tylėt sunku — aš visad nelaimingas. 
Kai neapykanta dievus apėmus buvo 
Ir kai nesantaika iškilo tarpe jų: 
Vieni norėjo Kroną nulaipint nuo sosto, 
Kad viešpats būtų Dzeusas, o kitiems rūpėjo, 
Kad Dzeusui niekados dievų valdyt netektų, — 
Tada aš, duodamas geriausių patarimų, 
Visai nesugebėjau įkalbėt titanų, 
Vaikų Dangaus ir Žemės. Žiaurios jųjų dvasios 
Vien temokėjo niekint priemones gudrias. 
Jie tarėsi be vargo nugalėt įstengsią, 
Vien prievartos keliu. O man ne vieną sykį 
Temidė motina ir Žemė — vienas veidas 
Vardų didžios galybės? — buvo pranašavus, 
Kaip toji ateitis turėtų išsipildyt: 
Kad viešpataujančius ne smurtu, ne jėga 
Reikėtų nugalėti, o klasta įveikti. 


220 

230 

32 Kai jiems aš visa tai išaiškint žodžiais troškau, 
Nesiteikė visai jie į mane žiūrėti. 
Ir pasirodė man, kad būtų protingiausia 
Su motina išvien prie Dzeuso prisidėti, 
Pagalbos trokštančio, ir jį tuomet paremti. 
Man patariant, anuomet Tartaro tamsiųjų 
Landynių gelmėse nukaršusįjį Kroną 
Jie paslėpė kartu su jo kovos draugais". 
Dievų valdovas Dzeusas, šitiek iš manęs 
Pagalbos susilaukęs, nori gi dabar 
Tokiom žiauriom bausmėm už visa atmokėt! 
Mat tokia jau liga visi tironai serga: 
Pasitikėjimo neturi nė draugams. 
Ko klausiate mane, dabar paaiškint noriu: 
Dėl ko taip neteisingai baudžia jis mane. 
Kai atsisėdo jis į savo tėvo sostą, 
Tuojau dievams pradėjo dovanas dalyti 
Ir šitaip jis tvirtai pastatė savo valdžią. 
Tačiau visai nepaisė vargšų mirtingųjų: 
Jis troško ištisai jų gentį sunaikinti 
Ir kitą giminę visai naujai sukurti. 
Tam nesipriešino, mane išskyrus, niekas. 
Aš vienas išdrįsau išlaisvint mirtinguosius, 
Kad nenužengtų jie, sutriuškinti, pas Hadą. 
Ir tik dėl to mane kamuoja šitos kančios, 
Skausmingos iškentėti, o regėti graudžios. 
Žmonių gailėdamasis, gailesčio patsai 
Iš nieko nesulaukiau. Žiauriai kankinuos, 
Ir šitas vaizdas Dzeusui neatneš garbės. 
CHORAS 

Tasai krūtinėj turi širdį geležinę 
9 Ar iš akmens tasai nutekintas yra, 

Kurs nesipiktintų dėl tavo šių kančių. 

Ir aš taip pat išvysti jųjų nenorėjau, 

Juk, jas išvydus, širdį spaudžia sopulys! 
PROMETĖJAS 

Turbūt draugams graudu žiūrėti į mane. 
CHORAS 
270 Gal vis dėlto šiek tiek toliau buvai nuėjęs? 

255 


260 

PROMETĖJAS 

Žmonėms aš nebeleidau numatyt likimo. 
CHORAS 

O kokius suradai nuo šios ligos jiems vaistus? 
PROMETĖJAS 

Apdalijau juos aklomis aš viltimis. 
CHORAS 

Taip, brangią dovaną žmonėms padovanojai! 
PROMETĖJAS 
3 Be to, aš atnešiau ir ugnį mirtingiesiems. 
CHORAS 

Tad trumpaamžiai turi švytinčiąją ugnį? 
PROMETĖJAS 

Kurios dėka išmoks jie daugelio menų. 
CHORAS 


Už tokias tad kaltes tave kamuoja Dzeusas, 
Nė kiek neleisdamas apsiramint skausmams, 
280 Ir tavo šių kančių net galo nematyt? 


PROMETĖJAS 
Bus galas tik tada, kai Dzeusas panorės. 


CHORAS 

Ar panorės? Nesitikėk! Gal nematai, 

Kad nusikaltęs tu? O apie tavo kaltę 

Ir man nemalonu, ir tau skaudu kalbėti. 
5 Bet tai palikime, geriau pasiieškokim, 

Kas išvaduos tave iš šitų štai vargų. 
PROMETĖJAS 
Lengvai galės tasai ir vargstančius pamokyt, 
Ir kenčiantiems patart, kurs skausmo nepažino. 
O aš gerai iš anksto visa tai Žinojau, 
Laisva, laisva valia esu aš nusikaltęs. 
Nenoriu šito neigt. Ir, gelbėdamas žmones, 
Vargus didžius aš užsikroviau sau pačiam. 
Nors negalvojau aš, kad taip turėsiu nykti, 
Kankinamas čionai ant šios aukštos uolos, 
Kad atsidursiu aš ant šito pliko kalno. 
Bet nevaitokite dėl skausmo dabartinio, 
Nužengusios į žemę, būsimą likimą 


295 


2. PLB 3 


Eschilas 18 


Patirkit iš manęs ir viską sužinokit. 
Aš jus prašau, prašau, skausmu pasidalykit 
300 Su tuo, kurs šiandien kenčia. Juk kitu laiku 
Aplanko ir kitus klajojanti nelaimė. 
CHORAS 
Mes į tavąjį šauksmą 
Atsiliepsim mielai, Prometėjau! 
Tad, koja lengva 
302 Apleidusi greitąjį sostą 
Ir eterį, paukščių šventuosius takus, 
Aš einu į šią Žemę kalnuotą, 
Tavuosius vargus 
Pilnai trokšdama išklausyti. 


Ore pasirodo Okeanas ant sparnuoto žirgo 


OKEANAS 

310 Atvykau pas tave, Prometėjau, 

Baigęs tolimą, ilgą kelionę, 

Greitasparnį valdydamas paukštį 

"Vien tik savo valia, be žaboklių. 

Tavo kančios, žinok, teikia skausmo ir man. 

Aš manau, kad ne vien giminystė 

Šitaip verčia mane pasielgti, 

Bet ir šiaip, nepažįstu nė vieno, 

Kurį gerbčiau daugiau už tave. 

Tai tikroji tiesa. Tai suprasi. 

Aš nemėgstu tuščiai pataikauti. 

Tad parodyk, ką reikia daryti, 

Kuo čionai tau padėti turėsiu, 

Idant niekad sakyt negalėtum, 

Jog turi sau bičiulį tikresnį 

32 Negu aš, Okeanas. 

PROMETĖJAS (su ironija) 
O! Ką matau! Ir tu? Tu ateini taip pat 
Pažvelgt į mano vargą? Kiek pasiryžimo! 
Bendravardes sroves“ ir išduobtus savaime 
Urvus stogais uolotais — visa tai palikus, 

30 Atvykt į šitą žemę — geležies tėvynę! 
Ar atėjai išvysti manojo likimo 


315 


320 

Ir pasipiktinti dėl mano šių skausmų? 
Tad štai tas reginys! Štai Dzeuso tas bičiulis, 
Kuris padėjo tironiją jam įtvirtint! 
332 Kokiom jisai kančiom mane palenkti nori! 
OKEANAS 
Matau aš, Prometėjau, ir tau noriu duot, 
Nors tu ir pats gudrus, sveikiausią patarimą. 
Suprask, kas tu esi, parodyk naują būdą, 
Nes naują turime dabar dievų valdovą. 
O jei aštrius Žodžius taip šiurkščiai svaidysi, 
Gal Dzeusas pats tave, nors daug aukščiau jis sėdi, 
Išgirs, ir pyktis jo, dabar teikiąs tau skausmo, 
Tada iš tikro jau vien Žžaislu pasirodys. 
O nelaimingasai! Sutramdyk rūstį savo, 
Galvok, kas šitą kančią tau nutraukt galėtų. 
Gal ir atrodo tau, kad aš kalbu niekus, 
Tačiau per daug išpuikusi žmonių kalba 
Juk tokio atpildo sulaukia, Prometėjau. 
Esi nenuolankus, nepasiduodi vargui, 
Prie šių vargų gal nori susilaukt naujų? 
Pasinaudok geriau pamokymu manuoju: 
Prieš akstį nesispirk. Juk tu ir pats matai: 
Nuožmus ir visagalis vienvaldys mus valdo. 
Dabar jau eisiu aš ir, jei tiktai galėsiu, 
Tave iš šių vargų išlaisvint pamėginsiu; 
O tu nusiramink ir liaukis piktžodžiavęs. 
Esi per daug protingas: argi nežinai, 
Kad visados bausmė beprotę kalbą lydi? 
PROMETĖJAS (vis su ta pačia ironija) 
Pavydžiu tau tikrai — nekaltas pasirodei, 
30 Išdrįsęs su manim pradėti visą žygį'". 
Tačiau dabar gana, manim nebesirūpink: 
Jo niekas neįtikins, nieko jis neklauso. 
Žiūrėk, kad tau pačiam nekliūtų dėl kelionės! 
OKEANAS 
Geriau tu išmanai pamokyt artimuosius 
32 Negu save: darbai parodė tai, ne žodžiai. 
Bet aš turiu keliaut, nesulaikyk manęs. 
Viliuos, viliuosi aš, kad man malonę šitą 


340 


345 


355 

Galės suteikti Dzeusas, ir iš šių vargų 
Tave tada tikrai galėsiu išvaduoti. 


PROMETĖJAS 


370 

385 


390 


395 


400 


405 


Už tai tave giriu ir gyręs nesiliausiu: 

Juk paslaugumui tavo niekas neprikiš. 

Bet šitaip varginti savęs gal nereikėtų, 

Nes veltui vargsi tu ir vargdams neatneši, 
Nors vargti baisiai trokšti, man jokios naudos. 
Todėl verčiau nurimk ir nuošaliai laikykis. 
Jei aš ir nelaimingas, vis dėlto nenoriu, 
Kad manosios nelaimės slėgtų ir kitus. 

Oi ne, mane kankina ir dalia Atlanto, 

To brolio manojo, kur, vakarų šaly 

Tvirtai stovėdamas, pečiais parėmęs laiko 
Dangaus ir žemės stulpą, didžią sunkenybę!!. 
Taip pat pagailo man Tifono šimtagalvio'?, 
Iš žemės kilusio, to priešiško siaubūno, 
Kilikijos olų gyventojo narsingo, 

Kada taip žiauriai parblokštą išvydau jį. 
Jis prieš visus dievus kovon pakilęs buvo, 
Iš jo baisių nasrų tada mirtis sruveno, 
Gorgonės liepsnos jam žaibavo iš akių“. 
Atrodė, sunaikins jis Dzeuso viešpatystę. 
Tačiau sutiko jį strėlė budrioji Dzeuso, 
Žemyn trenkiąs perkūnas, kurs liepsna kvėpuoja, 
Ir pagyrūniškas jam išmušė kalbas. 

Į pačią širdį jam perkūno smūgis trenkė; 
Netekdamas jėgų, jis virto pelenais. 
Bejausmis kūnas jo tad guli išsitiesęs 

Prie jūros sąsiaurio, ir slegia jį dabar 
Baisus sunkumas Etnos, o viršūnėj kalno 
Sau kala geležį sėdėdamas Hefaistas. 

Ir kada nors iš ten siaubingai išsiverš 
Karšti ugnies verpetai, plėšrūs jų nasrai 
Sugrauš plačius laukus Sicilijos derlingos. 
Štai tokiu tad pykčiu Tifonas atsiraugės — 
Liepsningu sūkuriu godžių ugnies strėlių, — 
Nors suanglėjęs būtų jis nuo Dzeuso žaibo. 
Patyręs tu esi, ne man tave ir mokyt, 

Tad gelbėkis patsai, kaip išmanai geriausiai. 

O aš išsemt turėsiu šitą savo dalią, 

Kol Dzeusas atsileis, kiek apraminęs širdį. 
OKEANAS 

O argi nežinai tu šito, Prometėjau, 
*10 Kad širdį sergančią pagydyt gali žodžiai? 
PROMETĖJAS 

Jei tinkamu metu ją norima suminkštint 

Ir ūmiai dvasiai niekas prievartos netaiko. 
OKEANAS 

O jeigu kas išdrįs ir panorės mėginti, 

Kokios bausmės sulauktų — man tu pasakyk. 
PROMETĖJAS 
*15 Tai būtų bergždžias darbas ir paika kvailystė. 
OKEANAS 

Norėčiau šia liga ir aš bent kiek pasirgti: 

Protingam naudingiau protingam neatrodyt. 


PROMETĖJAS 

Atrodo, ši klaida bus mano padaryta. 
OKEANAS 

Šiais žodžiais aiškiai vėl mane siunti namo. 
PROMETĖJAS 
*0 Kad verkdams dėl manęs neįsigytum priešo. 
OKEANAS 

Ar to, kuris užvaldė visagalį sostą? 
PROMETĖJAS 

Taip, saugokis, kad jo širdis neįsižeistų. 
OKEANAS 


Tava nelaimė mus pamoko, Prometėjau. 
PROMETĖJAS (įniršęs) 
Keliauk, skubėk ir saugok šitokias mintis! 
OKEANAS 
*5 Jau iškeliauju aš, man šitaip šaukt nereikia. 
Jau drebina sparnais šį platų oro kelią 
Sparnuotas keturkojis: noriai pailsintų 
Savoj arklidėj jis nuvargusius kelius. 


Okeanas išskrenda 

PIRMAS STASIMAS 


CHORAS 


430 


435 


440 


445 


450 


I strofa 


Raudu aš, Prometėjau, 

Tavo liūdno likimo. 

Srautas ašarų veržias 

Iš silpnųjų akių man, 

Vilgo skruostus manuosius, 

Ir nedžiūsta šaltinis. 
Negailestingas Dzeusas valdo 
Pagal įstatymus savus 
Ir ietim išdidžiai grasina 
Dievams, laimingiems kitados!“. 


I antistrofa 


Visas kraštas jau skamba 

Vien graudingom dejonėm. 

Tavo didžiąją garbę, 

Kur senovėj turėjai 

Draug su broliais savaisiais, 

Žmonės mini ir verkia. 
Šventosios Azijos'? sodybų 
Taip pat gyventojai visi 
Užjaučia tavo graudulingas, 
Pasibaisėtinas kančias: 


II strofa 


Ir gyventojos drąsios 

Net Kolchidės pakrančių — 
Kariauninkės merginos!“, 

Ir būriai narsių skitų, 

Kur Meotijos vandenys!' 
Laiko tolimą krantą, 

II antistrofa 


Taipgi Arijos'“ žiedas, 
Pasišventęs Arėjui, 

Ir Kaukazo uolynuos 
Prisiglaudusio miesto 
Siautulingos kariaunos, 
Kurios žvangina ietim. 


Epodas 


Teko tik vieną anksčiau man matyt nelaimingą titaną. 
Spaudžia jį vargas sunkus ir nuoskaudos pančiai plieniniai. 
Dievas Atlantas jisai, kurs, nepaprastą jėgą turėdams, 
Ašį galingą dangaus savo nugara remia ir stena... 

Taip stovės jis per amžius, o jūros banga, 

Su banga susidūrusi, baubia. 

Aimanuoja gelmė pragorinė... 

Po žeme nuolat gaudžia juodieji urvai, 

Kur Hadas valdovas. Ir upių srauniųjų 

Šventieji šaltiniai tik gailiai vaitoja. 


PROMETĖJAS (ilgokai patylėjęs) 


1480) 

Jūs nemanykite, kad manyje puikybė 

Ar išdidumas tyli. Ne, man širdį graužia 
Mintis, kad taip mane išniekino gėdingai. 
O juk ne kitas kas, bet aš išdalijau 


Garbingas dovanas šitiems naujiems dievams. 


Bet nutylėkim tai. Juk apie tai kalbėt 

Jums, žinančioms, nereikia. Kančią mirtingųjų 
Pažinkit ir kaip juos, visai kvailus kadaise, 
Protingus padariau, mąstyti pamokinęs. 

Aš ne žmonėms prikišti apie tai kalbėsiu, 

Bet to, ką jiems daviau, išaiškint noriu naudą. 
Juk jie žiūrėdami anksčiau žiūrėjo veltui, 
Taip pat klausydami jie nieko negirdėjo. 

Per ilgą laiką jie kaip sapno vien šešėliai 
Daiktų gausybėje nebuvo susivokę. 

Jie plytinių namų statyti nemokėjo, 

Po saule stovinčių, dailidės menas buvo 

490 


495 


505 


Jiems svetimas visai. Jie po žeme gyveno 
Kaip judrios skruzdėlės, tamsių urvų gelmėj. 
Jiems trūko tikro ženklo, kad atskirt mokėtų 
Pavasarį gėlėtą nuo žiemos ar vaisių 
Turtingo rudenio; nesąmoningai viską 
Darydavo, kol aš išaiškinau žvaigždynų 
Jiems užtekėjimą ir slaptą nuskendimą. 
Taip pat skaičiavimą, visų menų puikiausią, 
Ir raidžių sąryšį jiems tąsyk išradau. 

Aš jiems padovanojau atmintį darbingą, 

Tą mūsų motiną, kuri sukūrė viską. 
Uždėjau pirmas pavalkus aš gyvuliams, 

Į jungą įkinkiau juos, kad savaisiais kūnais 
Jie pavaduotų žmones prie sunkių darbų. 
Paklusnų atvedžiau aš prie vežimo žirgą 
Lyg papuošalą kokį turto prabangos. 

Ir niekas, be manęs, jūreiviams neišrado 
Vežėčių linasparnių, klaidžiojančių jūroj. 
Tokių štai reikmenų mirtingiems suradau. 
Bet, nelaimingas aš, jau pristigau gudrybės, 
Kad išsilaisvinčiau iš vargo pats dabar. 


CHORAS 


510 


Kenti gėdingą kančią ir, pametęs protą, 
Klejoji tu. Tarytum gydytojas blogas 
Nusimeni susirgęs ir neišmanai, 

Kokiais save galėtum vaistais bepagydyt. 


PROMETĖJAS 


515 

Jei išklausytum viską, dar daugiau nustebtum, 
Kiek išgalvojau aš gudrybių ir menų. 

Štai kas svarbiausia bus: anksčiau susirgę žmonės 
Negaudavo pagalbos — vaisto neturėjo 
Suvalgyt ar išgert, ar vien tiktai patepti. 

Be vaistų džiūdavo, kol aš parodžiau jiems, 
Kaip reikia gydyklus gaivinančius maišyti, 
Kad nuvaikytų nuo savęs visas ligas. 

Aš nustačiau žmonėms daug būdų pranašauti. 
Išskyriau iš sapnų aš pirmas tuos, kurie 
Tikrove turi virst. Išaiškinau šauksmus, 

Jiems nesuprantamus. Tiksliausiai nusakiau 

2 Ženklų, kely regėtų, reikšmę pranašingą. 
Išmokiau sekt skridimą riestanagių paukščių. 
Parodžiau jiems paukščius, kur gera pranašauja, 
Ir bloga lemiančius savąja prigimtim. 
Parodžiau, kaip gyvent kiekviens geriausiai mėgsta, 
Kas laikosi krūvoj, kas ko nekenčia, myli. 
Išaiškinau žmonėms, kad vidurių gluotnumas 
Ir jų spalva parodo, ar dievybėms aukos 
Malonios gali būt. Tulžies ir kepenų 
Grožybę paslaptingą, riebalais apklotas 
Galūnes ir šlaunis sudeginęs ilgąsias, 
Aš žmones įvedžiau į slėpiningą mokslą 
Ir aiškius padariau liepsnos skaisčiosios ženklus, 
Kurių pirmiau nematė žmonės lyg akli. 
Ir tai ne viskas dar. Kas pasakyt galėtų, 
Kad žemės gelmėse atradęs prieš mane 
Ir geležį, ir varį, auksą ir sidabrą — 
Tiek daug slaptų gėrybių, taip žmonėms naudingų? 
Žinau tikrai, kad nieks. Nebent plepys — melagis. 
Žodžiu, suglaudus viską, viena atsimink: 
22 Visų menų išmokė žmones Prometėjas. 
CHORAS 
Tad bent dabar žmonėms per daug nebūk naudingas 
Ir neapleisk savęs, patekusio nelaimėn. 
O viltį aš turiu, kad tu, numetęs pančius, 
Dar būsi ne menkesnis ir už patį Dzeusą. 
PROMETĖJAS 
V Toli gražu negreit lemtingasis likimas 
Įvykdys visa tai — dar begalės kančių, 
Nelaimių tūkstančiai mane turės prislėgti. 
Tiktai tada šių pančių aš išvengt galėsiu: 
Už būtinybę juk gudrumas daug silpnesnis. 


530 

CHORAS 
** O pasakyk, kas laiko būtinybės vairą? 
PROMETĖJAS 

Trys moiros ir kerštingosios erinijos. 
CHORAS 


Nejaugi Dzeusas bus silpnesnis ir už jas? 


Eschilas 26 


PROMETĖJAS 

To neišvengs jisai, kas jam likimo skirta. 
CHORAS 

O kas gi skirta jam, be amžinos valdžios? 
PROMETĖJAS 
"V Tau nevalia žinot, ir to manęs neklausk. 
CHORAS 

Jei taip slepi, matyt, tai bus kažkas didinga. 
PROMETĖJAS 

Jūs pašnekėkite geriau apie ką kita, 

O apie tai dabar ne laikas trimituot. 
„ Tylėti aš turiu kaip išmanydamas, 
“2 Nes, šitą paslaptį išsaugojęs, išvengsiu 

Nelaimių šiurpulingų ir gėdingų pančių. 


ANTRAS STASIMAS 
CHORAS 
I strofa 


Tegu niekad visagalis Dzeusas, 

Šio pasaulio išdidus valdovas, 

Mano godoms nesidaro priešas. 
Negaišuodama dievams aš noriu 
Atnašauti pagarbių aukų, 

Skersdama jiems jaučių prie dainingo 
Okeano tėviškų krantų. 

Tegu būna skaisčios mano kalbos. 
Tegu man palieka šitie norai 

Ir many negęsta niekados. 


I antistrofa 
Saldu, kai viltys drąsios 


Ilgą gyvenimą lydi 
Ir kai gaivina sielą 

"0 Džiaugsmas šviesusis. 
Bet aš drebu išvydus, 
Kaip tave plėšo 
Skausmas beribis. 

Nes, Dzeuso nepabūgęs, 
Tu sumanei patsai 

Per daug, o Prometėjau, 
Išaukštint mirtinguosius. 


385 


II strofa 


Pagalvok, koksai nedėkingumas, 

O bičiuli, už visas malones! 
Pasakyk, kokios iš trumpaamžių 
Paramos sulaukei ar pagalbos. 

Argi tu ikšiol nepažinai 

Tos silpnybės jų nepajėgios, 
Panašios į sapną? Josios pančiai 
Slegia mirtingųjų aklą gentį. 
Niekad Dzeuso sukurtos darnos 
Nepranoks sprendimai trumpaamžių! 

II antistrofa 


Aš tai patyriau, Prometėjau, 
Išvydus tavo žiaurią dalią. 
Visai kitokia nei dabar 

Mane daina skrajūnė lankė, 
Kai aš per tavo vestuves 

Prie tavo guolio ir maudyklės 
Vedybinę giedojau giesmę, 
Kai mano sesę Hesionę!? 

Tu paviliojai dovanom 

Ir ją vedei kaip tikrą žmoną. 

Pasirodo Ijo“', beprotė su karvės ragais ant kaktos 
1JO 
Koksai čia kraštas? Kas jame gyvena? 
Kuo tas vardu, kurį čionai matau 
0 Žabojamą šio krašto akmenynų? 

Kokia audra palaužė jo jėgas? 

Už ką tave taip pražūtingai baudžia? 

Tu man atleisk, kuriam gale pasaulio 

Aš klaidžioju, nelaimių nukamuota? 
Oi, oi, deja! Deja! 

Ir vėl mane tas pats gylys kankina, 

Šešėlis Argo, kilusio iš žemės! 

Jį nuvaryk, o žeme, man baisu 

Šį piemenį regėti tūkstantakį. 

Keliauja jis, klasta jo žvilgsnį lydi — 

Nė mirusio jo žemė nepaslėps! 

Jisai mane, iš pragaro išnėręs, 

Vis persekioja nuolat nelaimingą, 

Ir alkana smiltynuose pajūrio 

Klajoju aš be atvangos, be tikslo... 

Strofa 


Vamzdeliai gi, vašku pildyti, skamba?! 
Miegūusta gaida. Vargas man, deja! 
O, vargas man! Kurlink, kurian kraštan 
Nublokš mane šios tolimos klajonės? 
Ir pasakyk, sūnau žiaurusis Krono, 
Kokią gi kaltę manyje radai? 
Kuo aš kalta, kad tu esi paskyręs 
Man šitą kančią? Vargas man, dėl ko 
Siaubingo gylio gainiojamą vargšę 
Taip kankini, netekusią galvos? 
Mane sudegink ugnimi savąja 
Ar žemėje mane giliai paslėpk, 
Ar jūron mesk pabaisoms sudraskyti! 
Tik išklausyki šias maldas, valdove! 
Per daug mane klajonės šios gausingos 
Užgrūdino, o negaliu patirti, 
Kur aš išvengt galėsiu šių kančių. 
Raguotosios merginos šauksmą ar girdi? 
PROMETĖJAS 

Kas gali neišgirsti gainiojamos gylio 
9** Merginos Inacho? Jinai, aistringa meile 

Uždegus Dzeusui širdį, priversta dabar 
Be paliovos bėgioti, nes Hera nekenčia jos. 


Antistrofa 


IJO 

Tu iš kur pažįsti mano tėvo vardą? 

Taigi nelaimingai pasakyk merginai, 

Kas esi, belaimi, kas tu, kurs teisingai 

Kenčiančią merginą taip pavadinai, 

Paminėjęs netgi deivės siųstą ligą, 

Kur mane džiovina ir skausmingai plėšo 
Nirštančiais dygliais. 

> Atvykau, o varge, šuoliais alkana 

Bėgdama nuo Heros nuoskaudų piktų, 

Jos rūsčių sprendimų žiauriai iškankinta. 

Vargas man, ar rastum iš nelaimingųjų 

Tokį, kurs kentėtų lygiai su manim? 

Pasakyk man aiškiai, kas manęs dar laukia. 

Ką kentėt turėsiu? Priemonę parodyk, 

Nuo ligos šios vaistą, jei žinai tik tokį! 

O, patark merginai, klaidžiojančiai vargšei! 

PROMETĖJAS 
Tau pasakysiu aiškiai, ką Žinoti trokšti, 

602 Mislių nepainiodamas, žodžiais paprastais, 
Kaip juk ir pridera į bičiulius byloti: 
Žmonėms kurs davė ugnį, Prometėjas, — aš! 

IJO 
O tu, išganymą visiems Žmonėms atnešęs, 
Drąsusis Prometėjau, čia dėl ko kenti? 

PROMETĖJAS 
“0 Aš neseniai baigiau nelaimių savo raudą. 
IJO 

O man ar šios malonės nesuteiktum tu? 
PROMETĖJAS 

Ko nori, klausk ir viską iš manęs patirsi. 
IJO 

Atleisk man: prie uolos kas prikalė tave? 
PROMETĖJAS 


Ranka Hefaisto, o sprendimas — Dzeuso. 

IJO 
65 Už kokias gi kaltes kenti tu tokią bausmę? 
PROMETĖJAS 
Vien tiek ir ne daugiau galiu aš tau paaiškint. 
IJO 
Tai bent parodyk man klajonių mano galą 
Ir pasakyk, kada nebekentėsiu aš. 
PROMETĖJAS 
To nežinoti tau geriau bus nei žinoti. 
IJO 
680 Tu nuo manęs neslėpk, kas lieka man kentėti. 
PROMETĖJAS 
Negaila šią malonę padaryti tau. 
IJO 
Tai ko gi tu gaišti ir nesakai man visko? 
PROMETĖJAS 
Nenoriu sąmyšio sukelti tavo dvasioj. 
IJO 
Šis tavo rūpestis jau man nemalonus. 
PROMETĖJAS 
985 Jei taip jau trokšti tu, kalbėsiu. Tai klausyk. 
CHORAS 
Palauk. Nedidelę ir man suteik malonę: 
Pirmiau patirkime tą visą jos nelaimę, 
Jai pačiai pasakojant piktą savo dalią, 
Paskui tu jai praneši likusius vargus. 
PROMETĖJAS 
“20 Tu privalai, Ijo, maloniai jų klausyti, 
Juoba kad tavo tėvo sesers jos yra““. 
Nes skųstis ir raudot dėl savojo likimo 
Tada, kai ašarą iš girdinčių kam nors 
Išspausti tai galės, — nėra dalykas tuščias. 
IJO 
“> Dėl ko turėčiau aš nepaklausyti jūsų? 
Ko trokštat, visa jums papasakosiu aiškiai. 
Tačiau kalbėdama aš raudu, prisiminus 
Tą dievo siųstą audrą, grožio sunykimą, 
Kurs nelaimingąją mane staiga užgriuvo. 
'*“ Be paliovos tada regėjimai naktiniai 

Prikaltasis Prometėjas 


Po mano kambarius mergautinius skrajojo 

Ir šiuos švelnius žodžius kartojo nuolatos: 

„O tu, didžiai laiminga, įstabi mergele, 

Ko mergauji taip ilgai, jei yra tau lemtos 
Jungtuvės garbingiausios? Uždegei tu Dzeusą 
Strėle aistros galingos; su tavim jis trokšta 
Pasidalyti meile. Tu gi, o mergaite, 
Neniekink Dzeuso guolio, bet išeik į Lernos““ 
Derlingas ganyklas prie kaimenių ir tvartų 
Tėvelio tavojo, idant ir Dzeuso akys 

Galėtų pailsėt po ilgesio geismingo“. 

Tokie sapnai mane per ištisas naktis 
Kamavo, nelaimingą, kol savajam tėvui 
Pareikšti išdrįsau apie nakčių kankynę. 

Ir į Pitoją jis, ir į Dodonę tąsyk““ 

Ne vieną kartą savo žmones siuntė klausti, 
Kaip turi žodžiais ar darbais dievams įtikti. 
Parnešdavo jie jam iš ten žosmių daugprasmių, 
Vis nesuprantamai, miglotai išreikštų. 


"Bet Inachas galop sulaukė ištarmės, 


Kuri aiškiausiais žodžiais liepė įsakmiai 

Iš tėviškės namų visai mane išvyti 

Ir leisti klaidžioti po tolimus kraštus. 

O jei įsakymo jis vykdyt nenorėtų, 

Tada ugninį žaibą Dzeusas jam atsiųstų, 
Kuris jo giminę išnovytų visai. 

Įtikintas tokių Loksijo?? pranašysčių, 

Mane išvyti ryžos tėvas iš namų, 
Nenoromis mane nenorinčią išvarė, 

Bet, Dzeuso pažabotas, tai įvykdė jis. 
Pakito man tuoj pat ir išvaizda, ir protas. 
Kaip matote, dabar esu raguota. Nuolat 
Gylys mane skausmingai gilia aštriaburnis. 
Siutingais šuoliais aš mečiausi prie girdyklos 
Kerchnėjos“? srovingosios ir viršūnės Lernos. 
Mane lydėjo ten piemuo, iš žemės kilęs, 
Kiršus be galo Argas, ir takus manuosius 
Jis nesuskaitomom stebėjo akimis. 

Bet atėmė staiga likimas netikėtas 

"0 Gyvybę jam pačiam. Mane gi varinėja 
Po tolimus kraštus šmaikštus dievų botagas. 
Ir nepaliaujamai gylys mane kankina. 
Girdėjai tai, kas buvo. Jei tikrai dabar 
Tu pasakyt gali, kas man išvargti lieka, 

"45 To nuo manęs neslėpk. Iš gailesčio tiktai 
Nešildyk sielos man tu žodžiais melagingais, 
Nes pramani kalba yra liga bjauriausia. 

CHORAS 
Oi! Oi! Deja! Užtenka! 

Aš niekad, niekad nemaniau, 
"0 Kad tokios keistos kalbos 
Pasieks mano ausis! 
Tai nepakenčiama, baisu! 
Kokia kančia, kokia skriauda siaubinga! 
Tai lyg akstis aštriausia 
"3 Verte man veria sielą! 
O varge, varge! O likime! 
Apie Ijo Žiauriausią dalią 
Mąstydama, visa aš virpu. 

PROMETĖJAS 
Tu per anksti vaitoji, baimės apsiausta, — 

"0 Palauk, kol sužinosi visa tai, kas lieka. 

CHORAS 
Kalbėk, neslėpki nieko: sergantiems saldu 
Ir likusius skausmus pažint iš anksto aiškiai. 

PROMETĖJAS 

Pirmesnį prašymą lengvai aš jums išpildžiau: 

Jūs troškote anksčiau, kad viską ji pati 

Papasakotų jums apie vargus savuosius. 

Dabar klausykite, kokias kančias reikės 

Jaunuolei šitai dar nuo Heros iškentėti. 

O tu žodžius manuosius, Inacho dukter, 

Į širdį įsidėk: jie tau nurodys kelią. 

Į saulę tekančią pirmiausia atsigręžus, 

Per neariamus tu iš čia žygiuok laukus. 

Pas klajoklius skitus atvyksi. Jie namuos 

Pintiniuose gyvena ant greitų vežimų, 

Ore aukštai pakibę, šaunančiais iš tolo 

Prikaltasis Prometėjas 


Lankais apkarstyti. Prie jų nė nesiartink, 

Bet eik pro šalį tą, laikydamasi nuolat 
Skardingo jūros kranto, kur dejuoja bangos. 
Ten iš kairiosios pusės gelždirbiai ir kalviai 
Gyvena chalibai“'. Jų saugotis tau reikia: 
Laukiniai jie visai ir žiaurūs svetimšaliams. 
Prie upės Atžaros, pateisinančios vardą“, 
Atvyksi tu; per ją nepersikelsi tolei 

(Nes persikelt sunku), kol prie paties Kaukazo, 
Aukščiausio iš kalnų, tu neprieisi. Upė 

Iš jo viršūnių savo iškvepia galybę. 

Įveikus aukštumas visai šalia žvaigždžių, 
Toliau tau tiesiai į pietus reikės žingsniuoti. 
Ten minios amazonių, priešininkių vyrams 
(Vėliau Temiskirėj joms įsikurti teks, 

Prie Termodonto upės?? — ten rūsčiosios jūros 
Yra nasrai plėšrieji, pamotė laivų 

Ten Salmidesija““, jūreiviams atšiauriausia), 
Bet tau labai mielai nurodys josios kelią. 

Prie sąsmaukos tada Kimeriškos atvyksi 


Ties pat siauriausiais vartais jūros. Ją palikus, 
Per sąsiaurį turėsi žengt drąsia širdim. 

O mirtingiesiems liks per amžius tavo žygio 
Didingas atminimas: Bosforas dėl jo 

Ir vardą savo gaus“'. Galop Europos dirvą 
Apleidusi, atvyksi Azijos žemynan. 

Ar neatrodo jums tasai dievų valdovas 

Tiek pat visur žiaurus ir lygiai prievartingas? 
Juk, trokšdamas su mirtingąja susijungti, 

Jis, dievas, pasmerkė tokioms klajonėms ją. 
Sunkus, mergele, tau piršlėm jaunikis teko. 
Nes to, ką iš manęs esi dabar išgirdus, 

Dar net nė įžanga laikyti negali. 


IJO 


O, vargas man! Deja! Deja! 


PROMETĖJAS 


Ir vėl tu dūsauji ir aimanuoji? Ką gi 


“10 Darysi, jei patirsi likusias nelaimes? 


3. PLB 3 

CHORAS 

Tu pasakysi jai, ką dar turės kentėti? 
PROMETĖJAS 

Juk tai audringa jūra negandų šiurpių. 
IJO 

Tai kam gyventi man? Ko greitomis nuo šitos 

Stačios uolos žemyn nepuolu aš iš tikro, 
*!> Kad išsilaisvinčiau iš šių visų vargų, 

Į Žemę atsitrenkus? Nes geriau iš karto 

Numirti nei kentėti ištisas dienas. 
PROMETĖJAS 
O jei reikėtų tau skausmus manuosius kęsti? 
Juk man likimo net numirt nėra nulemta 
(Išsivadavimas tai būtų iš kančių!). 
Dabar gi nematyt vargų manųjų galo, 
Kol Dzeusas nuo valdžios nušalintas nebus. 
IJO 

Tai Dzeusas iš tiesų bus nuverstas nuo sosto? 
PROMETĖJAS 

Turbūt pradžiugintų šis įvykis tave. 
IJO 
*?> Kaip nesidžiaugčiau aš, kentėdama nuo Dzeuso? 
PROMETĖJAS 

Kad taip iš tikro bus, tau leidžiama žinoti. 
IJO 

O kas galės atimt iš jo valdovo skeptrą? 
PROMETĖJAS 

Tušti ir neprotingi jo paties sprendimai. 
1JO 

Kuriuo budu? Sakyk, jei nenustoji nieko. 
PROMETĖJAS 
**“ Kartumo jam suteiks jo būsimos jungtuvės. 
IJO 

Jis žmoną ves ar deivę? Jei gali, sakyk. 
PROMETĖJAS 

Kam klausi? Apie tai negalima kalbėti. 
IJO 

Ar sutuoktinė jį nuo sosto nuvarys? 

PROMETĖJAS 

Ji sūnų pagimdys, už tėvą pranašesnį. 
IJO 
5 Ir Dzeusas negalės išvengti šios lemties? 
PROMETĖJAS 

Ne, negalės, kol aš, iš pančių išvaduotas... 
IJO 

O kas gi išvaduos, jei Dzeusas to nenori? 
PROMETĖJAS 

Tai palikuoniui tavo lemta padaryti“*. 
IJO 

Ką tu sakai? Tave išlaisvins mano vaikas? 
PROMETĖJAS 
** Po dešimties kartų trečiosios giminės. 
IJO 

Man prasmę šios žosmės atspėti dar sunku. 
PROMETĖJAS 

Tai ir vargų savųjų nesistenk patirti. 
IJO 

Ką man esi žadėjęs, nenuslėpk dabar. 
PROMETĖJAS 

Aš vieną iš dviejų tau dovanosiu sakmę. 
IJO 
**5 O iš kokių? Sakyk ir duok man pasirinkti 
PROMETĖJAS 

Tai rinkis: arba tau aš pasakysiu aiškiai, 

Kas lieka tau kentėt, ar kas mane išlaisvins. 
CHORAS 

Iš šių dviejų malonių vieną jai parodyk, 

O kitą man suteik. Neniekink mano žodžių: 
50 Jai klajones paskelbk, kurias klajoti lieka, 

O man vaduotoją. Štai šito trokštu aš. 
PROMETĖJAS 

Jei taip geidaujate, aš prieštaraut nenoriu 

Ir pasakysiu visa, ko panūdot jūs. 

Klaidžiąsias keliones aš tau, Ijo, atskleisiu. 
825 Širdies lentelėse įrašius jas, atmink. 

Per tėkmę perėjus, dviejų Žemynų ribą, 

Link saulės lankomų rytų liepsnotaveidžių, 

Ir, persikėlusi per ošiančiąją jūrą, 
Kistenės“* lygumas gorgoniškas pasieksi, 
Forkidės“* kur gyvena, trys merginos — senės, 
Panašios į gulbes. Jos bendrą valdo akį 
Ir vieną dantį turi. Ir į jas nei saulė 
Nežvelgia spinduliais, nei mėnuo panaktinis. 
O šalia jų — gorgonės, trys sparnuotos sesės, 
Kur gyvates, ne plaukus, turi ant galvos. 
Nekenčia žmonės jų: kiekvienas mirtingasis, 
Išvydęs jųjų veidą, tuoj kvėpavęs liaujas. 
Tokių dalykų tau reikėtų pasisaugot. 
Bet apie kitą baisų reginį klausyk. 
Tu saugokis taip pat ir aštriasnapių grifų, 
Šunų tyliųjų Dzeuso“?, ir raitos kariaunos 
Vienakių arimaspų““, kur aplink auksinę 
Plutono upės tėkmę kraštą apgyvenę. 
Prie jų nė nesiartink. O po to atvyksi 
Į žemę tolimą, pas juodą gentį. Saulės 
Šaltinių kraštas ten, prie etiopų upės“. 
Tu, pagal jos krantus judėdama pirmyn, 
Prieisi nuolydį; iš Biblo aukštumų““ 
Ten Nilas šventą srovę, gert malonią, leidžia. 
Jis ir nuves tave į Nilotidę, šalį 
Trikampę tą“", kur tau ir ainiams tavo lemta 
Atokiai esančią įkurti nausėdiją. 
Jei nesuprantamo ar neaiškaus paliko 
Iš viso to kas nors — paklausk dar antrą sykį 
$85 Ir aiškiai pasistenk suprasti visa tai. 

Juk laiko aš turiu daugiau, negu kad noriu. 
CHORAS | 

Jei tau kas nors dar liko ar esi praleidęs 

Ką nors iš to, ką jai papasakot turėjai 

Apie didžiai gaištingas josios klajones, 
“9 Tai pasakyk. O jei tu pasakei jau viską, 

Tai dar parodyk mums ir antrąją malonę, 

Kurios mes prašėme, o tu neužmiršai. 
PROMETĖJAS 

Apie kelionę savo viską ji išgirdo. 

O kad žinotų ji, kad klausė netuščiai, 

Prikaltasis Prometėjas 


Aš pasakysiu jai, ką iškentėt jai teko, 

Kol čia atvykt turėjo. Tai manųjų žodžių 
Tikrumo jai ir bus įrodymas geriausias. 
Apsakymų didžiausią tuntą aš praleisiu 

Ir eisiu prie paties klajonių tavo galo. 
Kai į molosų šalį““, taigi, atvykai, 

Per gaugarą Dodonės, kur orakulas 

Yra garsus ir sostas Dzeuso Tesprotiškio“!, 
Neįtikėtinas stebuklas atsitiko: 

Prašneko į tave šventieji ąžuolai, 

Kurie tave aiškiausiai ir be mįslingumo 
Pasveikino kaip taurią Dzeuso sutuoktinę, 
Jei tau tokia garbė patiktų ateity. 

Po to, įsiutusi, tu jūros pakraščiu 

Prie Rėjos įlankos plačiausios nuskubėjai, 
Iš kur, paklydusi, nubėgai vėl atgal. 

O ateities laikais ta įlanka turės, 

Gerai žinok tatai, Ijoniškosios vardą““, 

Ir tai visiems žmonėms primins šį tavo žygį. 
Štai tau įrodymas, kad aš protu savuoju 
Daugiau galiu regėt, nei matoma kitiems. 
O tai, kas lieka, jums ir jai drauge sakysiu, 
Bendrus kalbų pirmųjų pėdsakus užėjęs. 
Yra Kanobo“* miestas žemės pakrašty, 
Prie Nilo sąnašų ir žiočių. Būtent čia 
Tave ir vėl protingą Dzeusas padarys, 
Ranka švelniąja savo vien tik palytėjęs. 
Tu juodąjį tada Epafą pagimdysi, 

Kurs iš gimimo būdo vardą savo gaus““. 
Ir ims jis gausų derlių iš visų tų žemių, 
Kurias drėkina dosniai Nilas plačiasrovis. 
Po jo karta penktoji penkiasdešimtvaikė 
Ne savo noru vėl į Argą atkeliaus““. 

Tai moteriškos bus. Ir jos norės jungtuvių 
Su savo giminaičiais pusbroliais išvengti. 
O šie, sujaudinti lyg vanagai plėšrieji, 
Trumpam nuo vejamų balandžių atsilikę, 
Atvyks ir sieks jungtuvių, nors ir neturėtų 
Jų siekti. Dievas gi atims gyvybę jiems, 

Ir juos pelasgų žemei“" lemta bus priglausti. 
Sutramdys juos Arėjas, moterų ranka, 
Nakties globojama, išdrįsęs nužudyti. 

Taip, vyrui kiekvienam žmona atims gyvybę, 
Krūtinėj paskandinus peilį dviašmenį. 
Tegu tik mano priešai tokią meilę mato! 
Bet vieną iš merginų apkerės aistra 

Ir negalės jinai, netekus ryžtingumo, 
Užmušti sutuoktinio kaip sumaniusi. 

O iš dviejų blogybių pasirinks geriau 

Būt laikoma baile nei žmogžude šlykščiąja. 
Ir pagimdys jinai valdovų Argo gentį. 
Ilgai kalbėčiau aš, jei pasakočiau viską. 

TS šitos giminės iš tikro kils drąsuolis, 
Garsus lankanešys, kurs iš vargų mane 
Išlaisvins. Pranašystę tokią man apreiškė 
Temidė motina, senovės titanidė. 

O kaip, kada tai buvo — apie tai kalbėt 
Reikėtų ilgą laiką, ir jokios naudos, 
Patyrus visa tai, nė kiek tu nelaimėtum. 
1JO 

O varge, varge! 

Ir vėl mane mėšlungis traukia, 
Ir degina beprotis įsiutimas. 
Ir vėl ugninis spangio geluonis 

Mane kankina. 
Iš baimės daužo man širdis krūtinę. 
Ir aš be perstojo vartau akis, 
Kur bėgu, nežinodama. Vėl blaško 
Mane padūkęs kvapas įsiutimo. 
Nebevaldau liežuvio, ir be tikslo 

Į negando šlykštaus bangas 
* Šie mano žodžiai daužos drumzlini. 

I į o, gylio kankinama, išbėga 


CHORAS 
Strofa 


Tikrai, tikrai tas išmintingas, 

Kurs pirmas širdyje nešiojo 

Ir liežuviu paskelbė mintį, 

Jog giminiuotis kiekvienam 
Pagal save geriausiai būtų. 

O tas, kurs dirba rankų darbą, 
Neturi trokšti sutuoktuvių 

Nei su išlepintomis turto, 

Nei su išaukštintom kilmės. 


970 


Antistrofa 


> O, kad niekad, kad niekad, 

O galingosios moiros, kad niekad manęs nematytumėt 
Bendrininkės kilnaus Dzeuso guolio! 

Ir kad dangiško vyro nesiekčiau! 

Nes aš virpu, regėdama čia, 

Kaip nekenčianti vyro Ijo mergystė, 

Žiauriai plėšoma Heros sukeltų nelaimių, 
Nelaimingai klajoja... 


980 


Epodas 


Lygiųjų aš jungtuvių nebijau, 

Bet į mane dievų galingų meilė 

Tenemeta lemtingo savo žvilgsnio. 

Tokios kovos kovoti negaliu: 

Be išdavų jos pastangos palieka. 

Nė nežinau, kuo tapti aš turėčiau, 

Ir kaip išvengti Dzeuso nutarimų. 
PROMETĖJAS 

0 Nors Dzeusas mintyse dar pilnas išdidumo, 
Tačiau ir nusižemint laikas jam ateis. 

Mat rengiasi jisai sutuoktuves iškelti, 
Kurios jį ilgainiui turės numest nuo sosto 
Ir nuo valdžios nušalint. Tąsyk tėvo Krono 
Įvykęs bus visai senasis prakeikimas, 
Kuriuo prakeikė Dzeusą, virsdamas nuo sosto. 
Tikrosios išeities iš šitokių nelaimių 

Nė vienas iš dievų parodyt jam negali, 

Išskyrus vien mane. O aš žinau aiškiausiai, 
'900 Kokiu būdu jisai galėtų išsigelbėt. 
Dėl to tegu dabar sau sėdi ir raminas, 
Pasitikėdamas aukštybių griaudimu, 
Ugningą vylyčią kratydamas ranka, 
Nes tai ničnieko jam nebegalės padėti: 
1005 Jis negarbingai kris žiauriuoju kritimu. 
Mat neįveikiamą jis rengia nejučiom 
Pats prieš save dabar kovotoją siaubingą, 
Kuris už žaibą ras dar galingesnę liepsną 
Ir griausmą, pranašesnį netgi už perkūną. 
100 Sutramdys šis tridantį, ietį Poseidono, 
Pabaisą jūros tą ir drebintoją Žemės. 
O atsidūręs tokioje nelaimėj Dzeusas 
Supras, kiek skiriasi vergystė nuo valdžios. 


CHORAS 

Tu Dzeusui pranašauji vien tik tai, ko trokšti. 
PROMETĖJAS 
195 Be to, ko noriu aš, sakau, kas išsipildys. 
CHORAS 

Tai reikia spėt, kad Dzeusas susilauks valdovo? 
PROMETĖJAS 

Ir sunkesnius vargus už šiuos turės pakelti. 
CHORAS 

Kaip žodžių panašių ištarti nebijai? 
PROMETĖJAS 

O ko bijosiu aš, jei mirti man nelemta? 
CHORAS 
2 Bet tau galės uždėti dar skaudesnę bausmę. 
PROMETĖJAS 

Tegu sau uždeda: aš viskam pasirengęs. 
CHORAS 

Kas gerbia Adrastėją“', tas yra išminčius. 
PROMETĖJAS 


Tai garbink ir maldauk, ir pataikauk valdovams, 
O man mažiau už nieką rūpi tavo Dzeusas! 
Tegu šį trumpą laiką veikia jis ir valdo, 

Kaip nori: jam neteks ilgai dievų valdyti. 

Bet štai aš pasiuntinį Dzeuso čia matau, 

Valdovo naujojo visų uoliausią tarną. 
Turbūt nepaprasta ką nors jis man praneš. 


Pasirodo Hermis 


HERMIS 
1030 Aš tau, gudruoli, tau, kandžiausiam iš kandžiausių, 
Išdrįsusiam trumpamžiams garbę dovanoti 
Ir prieš dievus kaltam, ugniavagiui, sakau: 
Nurodyt jungtuves tau liepia mano tėvas, 
Kurios, kaip tu giries, pašalins jį nuo sosto. 
'935 Man be jokių mįslių išpasakok tatai, 
Ir viską kuo smulkiausiai, kad man antrą sykį 
Netektų čia keliaut. Nes juk matei, kad Dzeuso 
Suminkštint neįstengsi šitaip, Prometėjau. 
PROMETĖJAS (pašaipiai) 
Tai bent tikra kalba tarnaujančio dievams! 
1040 Kokia ji iškilminga ir pilna puikybės! 
(Su pykčiu) 
Naujokai esat jūs, naujoviškai ir valdot. 
Įsivaizduojat sau, kad liūdesys negali 
Tvirtovių jūsų siekti Argi nemačiau, 
Kaip iš tvirtovių šitų krito du valdovai'“? 
1045 Ir pamatysiu aš, kaip nubildės trečiasis, 
Kurs viešpatauja šiandien. Šitas jo kritimas 
Pats gėdingiausias bus, ir jis įvyks netrukus. 
Gal kartais tau atrodo, kad naujų dievų 
Turėčiau aš bijot arba prieš juos drebėti? 
1090 Nė kiek! Nė trupučio! O tau geriau patarsiu 
Vėl nuskubėt keliu, kuriuo esi atvykęs, 
Nes nieko iš manęs patirti neįstengsi. 
HERMIS 
O juk į šitokių skaudžių nelaimių uostą 
Tik per puikybę savo tu esi patekęs. 
PROMETĖJAS 
'025 Aš savo nelemties į tavąją vergystę, 
Gerai įsidėmėk, neišmainyčiau niekad. 
Nes aš greičiau vergausiu kad ir šitai uolai, 
Nei būsiu pasiuntiniu ištikimu Dzeuso. 

(Okeanidėms) 

Mat reikia įžūliai su įžūliaisiais elgtis. 
HERMIS 
1060 Atrodo, tau smagi ši būklė dabartinė. 
PROMETĖJAS 

Ar man smagi? Mielai matyčiau savo priešus 

Taip besismaginant — jų tarpe ir tave. 
HERMIS 

Tai dėl nelaimių tavo aš taipogi kaltas? 
PROMETĖJAS 

Visi dievai man šlykštūs, kalbant atvirai, 
1065 Nes jie už gera man piktu atsimokėjo. 
HERMIS 

Tau protą atėmė, matyt, smarki liga. 
PROMETĖJAS 

Jei priešų neapkęst — liga, tai aš — ligonis. 
HERMIS 

Tavęs laimingo nieks pakęsti negalėtų. 
PROMETĖJAS 

Deja! 
HERMIS 

Štai šito žodžio Dzeusas nepažįsta. 
PROMETĖJAS 
“0 Bet laikas subrandins ir jį išmokys visko. 
HERMIS 

O tu dar neišmokai būti išmintingas. 
PROMETĖJAS 

Dar ne. Nes su tavim nė nekalbėčiau, verge! 
HERMIS 

Ko trokšta tėvas, rodos, nesakysi nieko. 
PROMETĖJAS (ironiškai) 

Kodėl gi ne! Juk taip aš jam esu dėkingas! 
HERMIS 
12 Tu iš manęs šaipaisi kaip iš kokio vaiko! 
PROMETĖJAS 

O ar ne vaikas tu? O ar ne dar kvailesnis, 

Jei iš manęs ką nors tikiesi sužinoti? 

Nėra tokios kančios, nėra tokios gudrybės, 

Kuria mane priverstų Dzeusas tai paskelbti, 

'080 Kol dar nenuimti man šie gėdingi pančiai. 
Todėl tegu sau svaido jis liepsningą žaibą 
Ir drebia baltasparniais sniego tumulais, 
Tegu sumaišo viską griausmas požeminis. 
Tai nepalenks manęs, ir aš nepasakysiu, 
'08> Kas ilgainiui turės nuversti jį nuo sosto. 
HERMIS 
Tu pagalvok, ar tau galės tai būt naudinga. 
PROMETĖJAS 
Seniai tas nutarta ir apgalvota buvo. 
HERMIS 
Išdrįsk, o beproti, išdrįsk gi pagaliau 
Teisingai samprotaut apie nelaimes savo. 
PROMETĖJAS 
'090 Tų nusibodai man ir veltui mėginai 
Mane įtikinti lyg bangą vandenyno. 
Tegu į tavo galvą niekad neateina 
Mintis, kad aš galiu, pabugęs Dzeuso keršto, 
Pasidaryt romus ir dar maldauti imsiu 
'09> Visų nekenčiamą, į jį rankas ištiesęs 
Lyg moteris kokia, kad jis mane iš šitų 
Grandinių išvaduotų. Niekad to nebus! 
HERMIS 
Aš, rodosi, per daug ir veltui čia kalbėjau. 
Juk mano prašymai kietos tavo širdies 
'100 Nė kiek nejaudina. Kaip jaunas kumelys 
Tu žąslus kandžioji ir prieš vadžias kovoji. 
Tačiau tu smarkauji gudraudamas silpnai: 
Juk vienas išdidumas be grakštesnio proto — 
Suprast patsai gali — mažiau. už nieką reiškia. 
!'5 Bet pagalvok, kas bus, jei mano šitie žodžiai 
Tavęs neperkalbės. Kokia audra nelaimių 
Ir skausmo potvynis turės tave užlieti! 
Pradžioj šį aukštą skardį tėvas sudaužys 
Perkūnais ir žaibais. Šiurkščiam uolos glėby 
!!!9 Tave gramzdindamas, paslėps jis tavo kūną. 
Bet pagaliau, kai baigsis ilgas laiko tarpas, 
Tu grįši vėl į šviesą. Čia tave užpuls 
Sparnuotas Dzeuso šuo, erelis kraugeringas. 

Kasdien atskrisdamas kaip neprašytas svečias, 
!!!3 Jis juodas kepenis tavąsias godžiai ės 
Ir tavo stambų kūną į skutus suplėšys. 
Ir šitokios kančios tu nesulauksi galo, 
Kol iš dievų kuris vargų tavųjų naštą 
Sutiktų perimti ir panorėtų žengti 
'120 Pas saulės spindulių nelankomąjį Hadą, 
Į pat gelmes tamsiąsias Tartaro niūraus. 
Tad pagalvok geriau; čia tau ne pramanytas 
Gyrimasis tiktai, o kalbos kuo rimčiausios. 
Nes Dzeuso lūpos jokio melo nepažįsta, 
'125 Kiekvieną savo žodį vykdo jis tiksliai. 
Apsimąstyk ir ryžkis; niekad nemanyk, 
Kad būti išdidžiam geriau negu protingam. 
CHORAS 
Mums rodos, Hermis sako tau teisybę. 
Jis ragina tave, puikybės atsisakius, 
'139 Protingos išminties geriau pasiieškoti. 
Jo paklausyk. Nes gėda klysti išmintingam. 
PROMETĖJAS 
Žinojau aš, ką jis paskelbt atėjo. 
O kad nuo priešo kęsti privalau — 
Aš nematau čia nieko negarbingo. 
"135 Todėl tegu jis svaido į mane 
Ugningo žaibo garbinius aštriuosius! 
Tegu jis orą virpina griausmais, 
Tegu įsiunta nirtulingi vėjai, 
Ir kvapas jų iš pagrindų, galingai, 
"49 Su šaknimis tesukrečia šią žemę! 
O jūrų bangos, uždamos piktai, 
Tesusimaišo su dangaus žvaigždynų 
Takais aukštaisiais! Tartare juodam, 
Sūkuriuose žiauriosios būtinybės, 
"4 Tegu jisai gramzdina mano kūną! 
Visai užmušti jis manęs negali! 
HERMIS 
Tokių sprendimų ir tokių kalbų 
Tik iš bepročių tegali išgirst. 
Ar trūksta ko jo daliai nelaimingai, 

Kad virstų jis pamišėliu tikru? 
Ar jis žaboja savo beprotystę? 
(Okeanidėms) 
O jūs, kurios užjaučiat jo nelaimes, 
Iš šitų vietų traukitės tuojau! 
Kitaip rūstus maurojimas perkūno 
"132 Jums protą gali žiauriai sužalot. 
CHORAS 
Kitaip kalbėk ir kitą patarimą, 
Kuris labiau įtikintų, man duok. 
Nes žodžio šio, kurį dabar ne vietoj 
Man pasakei, pakelti negaliu. 
"9 Kaip man drįsai pasiūlyti niekšybę? 
Drauge su juo aš noriu kęst ką reik. 
Aš įpratau bodėtis išdavikais 
Ir nepažįstu ydos aš kitos, 
Kurią už šitą niekinčiau labiau! 
HERMIS 
"16? Na, tai atminkit, ką aš jums kalbėjau. 
Ir, kai pagautos negando jūs būsit, 
Be reikalo nekaltinkit likimo! 
Ir nesakykit, kad nenumatyton 
Nelaimėn jus yra įstūmęs Dzeusas! 
"“* Ne, ne! Įstumsit pačios jūs save! 
Juk ne staiga, ne slapčiomis atslinkęs, 
Apnarplios jus raizgus nelaimių tinklas: 
Juk viską pačios aiškiai Žinot jūs. 
Kalta čia bus vien tik kvailystė jūsų! 
PROMETĖJAS 
'">Ir iš tikrųjų, jau nebe juokais 
Visa štai žemė dreba ir siūbuoja! 
Mauroja štai kimus perkūno aidas, 
Ugningi žybsi žaibo garbiniai 
Ir dulkės sukas oro sūkuriuos. 
"18 Vieni kitiems paskelbę žiaurią kovą, 
Sukilo vėjai. Šokdami piestu, 
Visi jie pučia priešingom kryptim. 
Išvien su jūra oras susimaišė! 
Tai šitaip aiškiai puola mane Dzeusas, 

!1š3 Tikėdamas man baimės įvaryti. 
O šventas varde motinos manos 
Ir tu, dangau, kuris vairuoji šviesą, 
Visoms būtybėms bendrą, juk matai, 
Kaip neteisingai aš turiu kentėti! 


Griaudžiant perkūnui, skyla uola, ir Prometėjas pras- 
menga žemėn 

PROLOGAS 


Karaliaus rūmai Arge'. Ant jų plokščio stogo guli sargybinis 


SARGYBINIS 


O1 


20 


Dievus maldauju, kad nuimtų nuo manęs 
Tą sunkią naštą: štai jau metai, kai guliu 
Ant rūmų stogo sergėdamas tarsi šuo. 
Žvaigždžių naktinį sambūrį aš pažinau,— 
Šviesių valdovų, eteryje tviskančių, 
Maruoliams teikiančių žiemas ir vasaras. 
Žinau, kada jos teka ir pranyksta vėl. 

Ir nūn vis laukiu sutartojo šviesulio — 
Ugninio stulpo, kurs praneštų žinią mums, 
Kad Troja žlugo. Taip įsakė moteris 

Su vyro širdimi, ne moters viltimis“. 
Naktinis mano guolis permirkęs rasa 

Ir kietas; niekad neatlanko jo sapnai. 

Ne miegas stovi prie manęs, o išgąstis; 
Jisai neleidžia man tvirtai sumerkt akių, 
O jei kada norėdams nubaidyt miegus, 
Bandau niūniuoti ar dainuoti, man daina 
Pavirsta rauda: apverkiu aš šių namų 
Nelaimę — jie ne taip atrodė kitados! 
Kad taip laimingai pasibaigtų šie vargai, 
Ugnelei šviesiai pasirodžius tamsoje! 


Tolumoje sužiba ugnies signalas 


Būk sveikas, šviesuly, nakties metu dienos 
Šviesybę rodąs! Arge dėl tavęs tuojau 
Žaidimai, puotos, šventės dainos suskambės! 

Ei šviesuly, ei, ei! 

Nubėgsiu žmonai Agamemnono pranešt, 
Kad atsikėlus tuoj džiaugsmingu klykimu 
Namuos laiminga šviesulį pasveikintų — 
Juk Iliono“ didis miestas paimtas, 

Kaip aiškiai praneša mums šis ugnies šauklys! 
Aš pats pirmasis šventėje pradėsiu šokt. 
Juk savo nenuilstamu budėjimu 
Valdovams triskart išlošiau po šešetą!“ 
Kad taip galėčiau savo dešine ranka 
Paliest karaliaus ranką, kai sugrįš namo! 
Dėl kitko nutyliu. Liežuvį didelis 
Primynė jautis! Jei prašnektų šie namai, 
Jie viską apsakytų. O ką aš kalbu, 

Žiną supras, nežinantiems liks paslaptis. 


Sargybinis pasišalina. Įeina dvylikos senių choras 


PARODAS 


S VADOVAS 

Jau dešimt metų, kai Trojos baudėjas 
Menelajas valdovas su broliu savu, 
Agamemnonu,— toji dvisostė jėga, 
Kronido? kinkyta Atridų pora, 
Kariuomenę didžią iš mūsų šalies 
Su tūkstančiu Argo laivų vesdami, 
Išžygiavo Priamo“ nubausti. 

Jie rėkė įširdę Arėjo šauksmu 
It pesliai, nebetekę savųjų vaikų, 
Iš skausmo didžiulio ratu sukdami, 
Irkluodami ore sparnų irklais 
Aplink ištuštėjusį lizdą — 
Pražuvo vaikeliai, pražuvo vargai 
Juos auginti besaugojant gūžtą. 
Jų klykiantį liūdesio balsą aukštai 
Apolonas ar Panas, ar Dzeusas išgirs 
Ir, pagailęs savųjų kaimynų danguj, 

80 


83 


90 


Agamemnonas 


Taip rėkiančių gailiai, 
Eriniją siunčia atkeršyti tiems, 
Kurie nusikalto prieš jįjį. 

Prieš Parį, pamynusį teises svečių, 
Taip pasiuntė Dzeusas Atrėjo vaikus, 
Kad dėl daugiavyrės žmonos nedoros 
Prasidėtų vaidai, kad pailstų ranka, 
Kad keliai pargriūtų į žemės purvus, 
Kad ietys sulūžtų kautynių pradžioj, 
Kai danajai' su didvyriais Trojos narsiai 
Susirems kare pražūtingam. 

Ką skyrė likimas, įvyks būtinai: 

Nei liedamas ašaras karčias, graudžias, 
Nei ant aukuro degindams gausiai aukas, 
Nei vyno nuliedamas garbei dievų, 
Nenutildysi dievo rustybės. 

O mes, seneliai, palikom namie, 
Nežygiavom į tolimą karą tada; 

Mus kūnas sutrešęs: silpni lyg vaikai, 
Bepaeinam tiktai pasirėmę lazdom, 
Panašūs į gležną vaikelį, kurio 

Krūtinėj nespėjo subręsti jėga, 

Nespėjo Arėjas sukilti širdy. 

Sutrešę it medžiai, kai lapai nuvys, 
Tarytum vaiduokliai dienos vidury 
Pasirodę, trikojai mes slenkam keliais — 
Mūs jėgos it kūdikio silpno. 


Išeina Klitemnestra su iškilminga procesija 


Klitemnestra, Tindarėjo dukra, sakyk, 
Karaliene, kas naujo įvyko staiga, 
Ar kokią naujieną dabar išgirdai, 
Kad liepi ant visų paaukot aukurų — 
Ir galingųjų miesto globėjų dievų, 
Ir aukštųjų dievų, požeminių dievų, 
Naminių dievų ir aikščių dievų? 
Pasakyk, kodėl štai visi aukurai 
Nuo kilnių dovanų suliepsnojo? 

Tai čion, tai ten štai kyla dangun 
Liežuviai liepsnos šventųjų aukų; 
Kilnieji karaliaus rūsių smilkalai 
Jau rūksta, su jais susilieja garsai 
Maldų nuoširdžių, neklastingų. 

Tad sakyki mums, ką gali pasakyt 
Ir ką pasakyti dabar privalai. 
Išsklaidyk abejonę, išgydyki mus! 
Rupesčiai niūrūs kankina mane, 

O su dūmais aukų mums kyla viltis. 
Ji ilgesį baisų sutramdo many 
Ir rūpesčius, graužiančius širdį. 


CHORAS (dainuoja) 

125 


I strofa 


Nūn apdainuoti ryžtuos sėkmingą valdovų kelionę. 
Nors jau senas esu, bet dievai tebeįkvepia galią 
Dainą užtraukti galingą, stipriai paveikiančią žmones. 
Dvejetą sosto karalių achajų, Heladės jaunimo 
Vienminčių vadovų, 

Pasiuntė teukrų“ kraštan 

Su ietim ir rankom ryžtingom 

Paukščiai smarkieji. 

Laivyno karaliams sparnuočių karaliai tada pasirodė — 
Iš priešakio juodas, o paskui jį baltas erelis; 

Dešinėj ties rūmų plasnodami stogu, 

Iš aukštai priūdrojusią kiškio patelę pamatė, 
Pagriebę surijo jos įsčios vaisius, 

Ir nespėjo ištrūkti ji kartą paskutinį. 

Liūdnąją raudą raudoki, o gėris lai pergalę laimi! 


I antistrofa 


Dvejetą kiškio grobikų šaunusis žynys“ pastebėjęs, 

Greitai suprato, kad jiedu karingą veržiumą Atridų, 
Žygio valdovų, nurodo, 

Ir taip pranašaudamas tarė: 

„Laikas ateis, kai miestą Priamo šie vyrai išgriaus; 

Agamemnonas 


Rūmų gausingus lobynus visus, 

Turtą piliečių, iš seno išsaugotą, 

Moira beširdė smurtingai išplėš. 

Nebent tik pyktis kurio iš dievų 

Žąslus galingus, iš anksto nukaltus kariuomenės, Trojai 
Uždėtus, nutrauks nelauktai. 

Mat Artemidė šventoji nekenčia 

Savojo tėvo sparnuotų šunų!“: 

Ji gailisi vargšės kiškio patelės, 

Žiauriai prieš gimdant žudytos, 

Ir bjaurisi puota erelių. 

Liūdnąją raudą raudoki, o gėris lai pergalę laimi! 


Epodas 


O deive gražioji, 

Globojanti liūtų žiauriųjų vaikus, 

Tu saugai kiekvieno miško žvėries 

Mažučius vaikučius ir džiaugiesi visais. 
Meldžiu, atitolink, jei ženklas šis lemia nelaimę, 
Ir įvykdyk, jei laimę jis rodo. 

Šaukiuosi Pajano'!' pagalbos: 

Kad deivė nesiųstų danajams priešingo vėjo, 
Sulaikydama jųjų plaukimą laivų, 

Kad jinai nepanūstų naujos išgąstingos aukos, 
Kuri tarp savųjų sukeltų vaidus 

Ir žmoną priverstų vyro nekęsti. 

Motinos kerštas už vaiką — baisus šeimininkas namų: 
Jis tyko klastingai ir slepiasi rūmų viduj, 


Net niekad iš jų neišeina“. 


Šitaip Kalchantas paskelbė, ką lemia erelių skridimas 
Rūmų valdovams — ir bloga, ir gera. 

Šiai pranašystei pritardamas, 

Liūdnąją raudą raudoki, o gėris lai pergalę laimi! 


II strofa 


Dzeusai didysis, kas tu bebūtum! 
Jei tau patinka Dzeusu vadintis, 


Eschilas 56 





165 


170 


175 


180 


185 


190 


Dzeusu tave vadinu. 

Viską apžvelgęs, nesurandu, 

Kas tau galėtų prilygti. 

Tu juk tik vienas gali nuo manosios širdies 
Nuimti sunkiąją naštą. 


II antistrofa 


Dievo, kurs valdė anksčiau, 
Trykšdams galybe didžia, 
Nebeliko nė vardo jau, 

O tas, kuris gimė vėliau, 
Dingo visai nugalėtas. 

Kas Dzeusą garbins visados, 
Garsindamas pergales jojo, 
Tas išmintingas bus. 


III strofa 


Per patirtį skausmų, kančių 

Į protą Dzeusas veda maruolius. 

Mat tokį kelią išminties nustatė mums. 
Kančios prisiminimas naktį 

Per miegą skverbiasi į širdį 

Ir prievarta išmoko proto. 

Yra maloninga galybė dievų, 
Aukštybėje laikanti vairą. 


III antistrofa 


Žyniui nieko neprikišo 
Achajų laivų valdovas — 
Priėmė smurtingą lemtį, 

O achajų karžygiai, 
Negalėdami išplaukti, 

Kentė, bado šmėklai gresiant, 
Jūros daužomoj Aulidėj — 
Anoj pusėj prieš Chalkidę!*. 

Agamemnonas 


IV strofa 


Vėjai pūtė nuo Strimono!“, 

Nešė badą, neveiklumą, trukdymą, 
Vyrus vargino, nesigailėdami laivų, 
Draskė jų virves, 

Nuleidusių inkarą. 

Laikas dvigubai lėtėjo, 

Argo žiedą graužė ilgesys baisus, — 
Tada žynys prieš baisią audrą 
Paskelbė dar baisesnį vaistą 
Vadams, nurodė Artemidės valią. 
Išgirdę baisią lemtį, 

Atridai trenkė lazdomis į žemę 

Ir negalėjo sulaikyti ašarų. 


IV antistrofa 


Ir vyresnysis brolis tarė: 
„Sunku nepasiduot likimui, 
Sunku, jei dukrą man reikės, 
Namų papuošalą, papjauti 

Ir susitepti jos kraujais 

Rankas prie aukuro. 

Bet kaip išvengti šios nelaimės? 
Argi paliksiu čia laivus, 
Apgavęs savo bičiulius? 

Šita auka nutildys vėjus, 
Merginos kraujas, aukurą apšlakstęs, 
Karžygiams įkvėps jėgų. 

Lai ši auka išeis į gera“. 


Vstrofa 


Vos užsidėjo tik likimo jungą, 
Pakeitęs žiauriai savo ankstesnes mintis, 
Pradėjo trokšte trokšti jis nedoro darbo, 
Bedieviško, baisingo, negirdėto. 
Mat žmogų kursto žygiams išgąstingiems 

Pirmasis proto apjakimas. 

Išdrįso jis patsai aukoti savo dukrą, 
Kad plaukt galėtų jo laivynas 

Į karą dėl blogos Žmonos. 


V antistrofa 


Nei maldos, nei gailus šaukimas tėvo, 

Nei grožis tik pražydusios dukters jaunystės 
Nejaudino kariauti trokštančių vadų. 
Atlikęs maldą, tėvas paliepė tarnams 
Pagriebti ją, susupti apsiaustu, 

Ant aukuro parversti kaip ožkutę, 

Padėti kniūpsčią veidu 

Ir švelnią burną jai stipriai užspausti, 

Kad neprakeiktų mirdama namų. 


VI strofa 


Burna negailestingų žąslų užčiaupta, 
Šafraninis apsiaustas driekiasi žemyn; 

Tylus akių jos žvilgsnis tartum piešiny 
Maldaudamas į budelius žiūrėjo, 

Lyg būtų ji norėjus prakalbėt, 

Lyg būtų prisiminusi tėvų 

Puikiuosius rūmus, pokylius didingus, 

Kur ji dažnai dainavo, šoko, nekalta, skaisti, 
Ir, tėvui geriant trečią taurę, 

Giedojo išganingąjį pajaną'*. 


VI antistrofa 


Paskui kas vyko, nemačiau ir nesakysiu; 
Kalchanto žodžiai išsipildė. 

Per patirtį kančių Teisybė verčia žmones 
Įgyti protą. Kai nelaimė atsitiks, 

Tada žinosi. Nesirūpink. 

Negi raudosi prieš įvykstant! 

Šviesi aušra nušvis ir po tamsios nakties. 

Tad lai sėkmingai viskas taip įvyks, 
2 Kaip trokšta karalienė, 

Apsauga vienintelė šios 

Apijos šalies'?! 


PIRMAS EPEISODIJAS 


CHORO VADOVAS 

Prieš tavo valią, Klitemnestra, aš lenkiuos. 

Kada valdovo vyro soste nebėra, 
*00 Teisinga jojo žmonai pagarbą suteikt. 

Ar gerą žinią gavusi, ar vildamos 

Ko nors, liepei aukot, norėčiau sužinot, 

Tačiau nepyksiu, jeigu nesakysi man. 
KLITEMNESTRA 

Kaip sako priežodis, lai gims iš motinos 
0 Nakties aušra, nešėja mums gerų žinių! 

Išgirsi džiaugsmą, kokio net nesitiki: 

Priamo miestą jau argiečiai užėmė! 
CHORO VADOVAS 

Ką tu sakai? Nenoriu tuo žodžiu tikėt. 
KLITEMNESTRA 

Sakau: Troja achajų rankose. Girdi? 
CHORO VADOVAS 
*'0 Užtvindo džiaugsmas širdį, veržias ašaros. 
KLITEMNESTRA 

Tos ašaros parodo, kad tu prielankus. 
CHORO VADOVAS 

O ar tikra žinia? Turi įrodymų? 
KLITEMNESTRA 

Turiu, o kaipgi! Jei tik dievas neapgaus! 
CHORO VADOVAS 

Galbūt tu kokiu nors sapnu pasitiki? 
KLITEMNESTRA 
“P Aš proto snaudžiančio visai nevertinu. 
CHORO VADOVAS 

Matyt, koks gandas taip sujaudino tave. 

KLITEMNESTRA 

Juk aš ne mažas vaikas, nesityčioki! 
CHORO VADOVAS 

O ar seniai išgriovė Trojos miestą jie? 
KLITEMNESTRA 

Kaip tik šią dieną gimdžiusioje naktyje. 
CHORO VADOVAS 
280 Ir koks šauklys galėjo šitaip greit pranešt? 
KLITEMNESTRA 
Hefaistas, kurs iš Idos'? šviesą pasiuntė. 
Viena šviesa tą žinią kitai perdavė. 
Taip Ida — Hermo kalnui Lemno saloje“, 
Iš Lemno trečias skaisčią šviesą perėmė 
Status Atono kalnas!?, Dzeuso būstinė. 
Smagiai keliaujantis galingas šviesulys 
Įstengė peršokt net per jūros nugarą 
Ir tartum saulė, spiginančiai šviesdamas, 
Jis žinią nunešė Makisto'? akmenims; 
Makistas griebė ją guviai, nesnausdamas, 
Ir, kaip derėjo, žinią pasiuntė tolyn. 
Ir jau Mesapijos“? sargybiniai šviesos 
Naujieną pastebi, Euripo“' krantuose. 
Skubėdami šią žinią perteikti toliau, 
Jie didžią viržių krūvą uždegė tuoj pat. 
Galinga it mėnulio spindesys ryškus 
Šviesa, praskridusi Asopo“? lyguma, 
Pažadino prie Kitairono“? budinčius 
Sargybinius, kad siųstų šviesulį toliau. 
Sargyba ši neapsileido: uždegė 
Didesnį laužą negu paminėtieji. 
Jau lekia štai per Gorgos ežerą šviesa 
Ir, Aigiplankto kalną tuoj pasiekusi“, 
Paragina kitus nedelsiant laužą kurt. 
Uždegus milžinišką laužą šiems, ugnies 
Liežuviai baisūs jau Sarono įlankos“? 
Uolotą krantą laižo, o vėliau smarkus, 
Lyg žaibas lėkdams, šviesulys nurausvina 
Arachnės uolą““ — jau nuo mūsų netoli. 
310 Ir štai Atridų rūmų stogą palietė 

Šviesa, atvykusi iš Idos tolimos. 
Tai šitaip lenktyniavo tie šviesos šaukliai, 
Iš vienas kito perimdami šviesulį. 
Laimėjo paskutinis ir pirmasis jų. 
3!5 Tai šitokie ženklai, tokie įrodymai, 
Kuriuos man vyras čion iš Trojos atsiuntė. 
CHORO VADOVAS 
Tuojau dievams kalbėsiu padėkos maldas. 
Bet dar norėčiau tavo žodžiais pasidžiaugt, 
Pasigėrėt! Tad pasakok man vėl toliau! 
KLITEMNESTRA 
320 Kaip tik achajai Troją šiandien užėmė. 
Turbūt tenai nedarnūs girdisi šauksmai. 
Įpylęs acto, tu maišyk su alyva, 
Matysi, išsiskirs, kadangi priešai jie. 
Taip pat skirtingi paimtajame mieste 
Laimėtojų ir pralaimėjusių šauksmai. 
Vieni ant savo brolių, vyrų žuvusių 
Parkritę graudžiai rauda, o vaikai maži, 
Apsikabinę savo žuvusių tėvų 
Lavonus, verkia — nelaisvi, vergų balsu. 
Kiti po šių visų sunkių nakties kovų 
Išalkę veržėsi prie valgių užtiktų 
Kaip kam pakliuvo, nežiūrėdami tvarkos. 
Kaip lėmė atsitiktinumas kiekvienam, 
Gyvena įsitaisę užimtuos namuos — 
Jau nereikės naktinių kęsti jiems šalnų 
Nei peršlapti šalta rasa: laimingi sau 
Ir be sargybų naktį ištisą miegos. 
Jei užimtąją šalį saugančius dievus 
Mokės pagerbti, jų šventovių nenaikins, 
Tai pergalė jiems pralaimėjimu nevirs. 
Kad tik kariuomenės neimtų geidulys 
Pasipelnyti, plėšti be atodairos: 
Juk jie turės laimingai dar sugrįžt namo — 
Lenktynių antrą ratą besukant laimėt! 
Tad lai kariai, dievams nenusikaltę, grįš 
Laimingai, lai išvengs baisiosios pražūties! 
Tik žuvusiųjų ilgesys dar juos kankins. 

Tai šitaip aš, kaip moteris, čia jums kalbu. 

Lai gėris laimi, įsitvirtina stipriai. 
320 Tik visiškas laimėjimas patinka man! 
CHORO VADOVAS 

Tu, moterie, kalbi protingai, vyriškai. 

Ir gavęs iš tavęs aiškių įrodymų, 

Dabar rengiuosi aš pagarbinti dievus, 

Nes jie atlygino mums gausiai už vargus. 


Klitemnestra įeina į rūmus 


PIRMAS STASIMAS 


CHORO VADOVAS 

32 O Dzeusai valdove, mieloji naktie, 

Žvaigždžių vainiku pasipuošus, 

Tu uždengei Troją tankiuoju tinklu, 

Ir niekas iš jo ištrūkt neįstengs, 

Nei didis, nei mažas nutraukt nepajėgs 

Jo saitų tvirtų, 

Neišvengs pražūties ir vergijos. 
Svetingumo globėjui Dzeusui šlovė! 

Kurs nubaudė Parį, įtempęs į jį 

Galingąjį lanką seniai, bet strėlės 

Neleido prieš laiką, kad ji už žvaigždžių 

Nepranyktų išskridusi veltui. 

CHORAS 

365 


I strofa 


Akivaizdi rūstybė Dzeuso; 

Jo smūgį pamatysi tuoj. 

Štai nuosprendis įvykdytas. 
0 Jau nesakysi, kad dievai 

Nebaudžia tų, kur šventenybę 

Po kojų mindžioja. 

Nedorėlis bus tas, kuris 

Puikuojasi sava galia, 


*> Kuris per daug didžiuojasi 


Arėjo žygiais, kurs turtus 
Pervirš į savo lobį krauna. 
Netrokštu turtų didelių — 
Užteks, jei bado nekentėsiu 
Kukliai gyvendamas ramybėj. 
Joks lobis neapsaugos to, 
Kuris Teisybės didį aukurą 
Paspyrė kojomis — 
Jis sunaikintas bus. 


I antistrofa 


Aistra — nedoras patarėjas, 
Jinai priverčia nusikalst — 
Juk Apjakimo ji dukra. 
Jos nepaslėpsi, vaistais neišgydysi — 
Ji šviečia ir liepsnoja gėdos ugnimi. 
Lyg blogo vario pinigas, 
Kurs, nuolatos vartojamas, 
Nusitrina ir daros juodas, 
Taip ir nedorėlis. Jis tampa panašus 
Į vaiką, kurs su sauja paukštį gaudo. 
Užtraukia miestui prakeikimą jis; 
Joks dievas neišklauso jo maldų, 
Ranka Teisybės griežtoji 
Naikina nusikaltėlį. 
Taip Aleksandras“ į namus Atridų 
Atvyko ir, įžeidęs svetingumą, 
Iš savo šeimininko 
Pasivogė sau žmoną. 


II strofa 


Palikusi piliečiams skydų daužimus 
Ir iečių traškesį, ir karinius laivus, 
Į kraitį Trojai pražūtį atnešdama, 
Jinai mikliai praniro pro vartus, 

Padariusi nežmonišką nusikaltimą. 
Ir veltui šaukė rūmų pranašai: „Ojoi! Ojoi! 
O rūmai, rūmai karalių! 
O vargšas guolis, lova vedusiųjų!“ 
Tylus, paniekintas, nepriekaištaująs, 
Apleistas, susikrimtęs sėdi vyras. 
Atrodo, lyg vaiduoklis valdo rūmus, 
Besiilgįs iš užjūrių žmonos. 

Grakščių paveikslų grožis 

Jau įkyrėjo jam, 

Šaltų akių ramumas 

Nutildo Afroditę. 


II antistrofa 


Skausmingi reginiai sapnų 
Jam veltui teikia tuščią, apgaulingą viltį. 
Matai jau, rodos, pasiilgtąją ir sieki rankomis, 
Kai štai išslydo tau iš glėbio reginys, 
Išnyko miegas ir kartu 
Nuskrido jo sparnuotas palydovas. 
Tokie vargai apniko rūmų židinį, 
Bet dar didesnis skausmas Graikijos namuos. 
Prislėgė liūdesys gilus išvykusiųjų namiškius, 
Kiekviename name girdėti raudos. 
Suspaudžia širdį niūrios mintys: 
Į karą išsiuntė saviškį, 

O vietoj vyro gal sugrįš 

Namo tik jo šarvai 

Ir pelenų žiupsnelis, 

Supiltas urnon. 


III strofa 


Arėjas, kurs į auksą kūnus keičia, 

Kurs iečių mūšy laiko svarstykles, 

Iš Iliono į namus 

Saviškiams siunčia sunkią apraudotą urną 
Su žuvusiojo dulkėmis sudegusiomis. 

Jis žmonai vietoj vyro 

Grąžina dailų indą, pilną pelenų. 

Raudodami išgarbsto vyrą, 

Kad buvo kovoje mitrus 

Ar kad žudynėse garbingai žuvo. 

„Per žmoną svetimą“, — 

Kai kas pridės dar patylom. 

Į širdį slenka slaptas pyktis 

Ant valdovų Atridų. 
Kiti prie Iliono sienų, 
Svečioj šaly, sau rado kapą. 
Juos priešų žemė narsiai žuvusius 
Užklojo niršdama pykčiu. 


III antistrofa 


Slogi piliečių apšneka 

Nedorėliui užtraukia prakeikimą. 

Man rūpestis, ką ši naktis 

Atneš baisaus ir naujo? 

Dievai žudiko neišleidžia iš akių: 

Juodųjų erinijų pulkas 

Užpuola tą, kurs nedorai 

Laimingas buvo kitados, 

Ir sutrina, sulaužo jį, 

Nušluodamas jį visiškai. 

Jokios pagalbos jam nėra: jis žus. 

Per didelė šlovė — nelaimė, 

Nes Dzeuso žaibas trankosi kalnų viršuj. 

Laimės perteklių smerkiu: 
Nenoriu būti aš griovėju miestų, 
Tačiau ir pats nenoriu patekti į nevalią 
Ir varinėjamas kitų 
Gyventi vergo dalią. 


5. PLB 3 

ANTRAS EPEISODIJAS 


CHORO VADOVAS 
*“* Ugnies atvykus žiniai, 

Džiugus po miestą sklinda gandas. 

Kas žino, ar tikrai jis toks, 

Ar tik dievai juokauja? 
CHORISTAS 

Kas bus toks lengvabūdis, neišmanėlis, 
"“* Kad, užsidegęs nuo ugnies žinios, 

Paskui apviltas skaudžiai 

Turėtų baisiai krimstis? 
CHORO VADOVAS 

Kur viešpatauja moteris, 

Ten džiūgaujama dėl gandų. 
CHORISTAS 
"“ Per greitai, staigiai moters būdas patiki 

Gandais, bet jos paleistas žodis 

Praranda šlovę tuojau pat. 
CHORO VADOVAS 
Tuojau žinosim, ar ugninių žiburių 
Ir uždėgtų laužų mums atnešta žinia 
Teisinga buvo, ar lyg sapnas ta šviesa 
Nudžiugino klastingai mus apgaudama. 
Antai ateina iš pajūrio čion šauklys. 
Žiūrėk, alyvų apsikaišęs šakomis! 
Baisiausiai duikinas! Tai bus tikra Žinia! 
Ne degindamas mums sausas miškų šakas, 
Ne dūmais žinią duos, bet jau tikru žodžiu 
Sustiprins mūsų džiaugsmą, tiesą pasakys. 
O jeigu priešingai? — verčiau man patylėt. 
Lai mūsų laimė dėl žinios da: padidės! 
Jei kas kitaip norėtų miestui palinkėt, 
Lai savo beprotybės vaisiaus pats ragaus! 

Įeina šauklys 


ŠAUKLYS 
Šalie gimtoji, Arge, mano tėviške! 
Po dešimt metų sugrįžau vėl į tave! 

Sudužo daug vilčių, bet išsipildė ši: 

Jau netikėjau, kad sugrįšiu tėviškėn, 
Galėsiu miręs būti čia palaidotas! 

Sveika, tėvyne! Sveikas, saulės spinduly! 
Valdove Dzeusai ir Pitojos viešpatie2*! 
Jau tu į mus nelaidysi savų strėlių, 
Užtenka! Prie Skamandro?? toks buvai žiaurus! 
Dabar mums būk globėju, užtarytoju, 
Valdove Apolonai! Ir visus kitus 

Dievus meldžiu, ir Hermį, mano viešpatį, 
Visų šauklių vadovą, gerbiamą didžiai, 

Ir herojus, kurie mus palydėjote,— 
Sugrįžtančius karius dabar priimkite! 
Sveiki, karalių rūmai, taip mieli namai! 
Kilnieji sostai, statulos, nuskaidrintos 
Šviesos, priimkite nušvitusiom akim 
Karalių, po taip ilgo laiko grįžtantį! 

Jis skaidrią šviesą neša jums nakties tamsoj — 
Visų valdovas Agamemnonas kilnus, 
Pasveikinkit džiaugsmingai — nusipelnė jis: 
Išgriovė Trojos miestą Dzeuso laužtuvu 

Iš pamatų, sulygino su žemėmis. 
Nušluotos ten šventyklos, aukurai dievų, 
Pražuvo pasėliai, pavirto dykuma. 
Uždėjęs Ilionui jungą gniuždantį, 

Atridas vyresnysis grįžta. Nėr žmogaus, 
Kurs šiandien susilygintų su juo šlove. 
Nei Paris, nei trojiečiai girtis nebgalės, 
Kad kančios neprilygsta jųjų žygdarbiams! 
Mat, nusikaltęs plėšimu ir vogimu, 
Neteko grobio ir senovinius namus 
Priamo tėvo nugramzdino pražūtin. 

Taip gavo atkentėt už dvigubas kaltes! 


CHORO VADOVAS 


Būk sveikas, mums atvykęs iš kariuomenės! 


ŠAUKLYS 


Aš sveikas, linksmas. Nenorėčiau jau numirt. 


CHORO VADOVAS 


540 


Tave kankindavo tėvynės ilgesys? 


Eschilas 68 





ŠAUKLYS 

Todėl man trykšta ašaros, kai sugrįžau. 
CHORO VADOVAS 

Tad jūs apsirgote labai džiugia liga. 
ŠAUKLYS 

Kaip tai? Nesuprantu. Paaiškink, ką sakei? 
CHORO VADOVAS 

Jūs tų ilgėjotės, kurie jūs ilgisi. 
ŠAUKLYS 
** Sakai, tėvynė mūsų pasiilgdavo? 
CHORO VADOVAS 

Ne kartą susikrimtę atsidusdavom. 
ŠAUKLYS 

Ir ko jūs grauždavotės taip labai dėl mūs? 
CHORO VADOVAS 

Bausmės bijodamas tylėti papratau. 
ŠAUKLYS 

Bijojais? Ko? Valdovo juk nebuvo čia! 
CHORO VADOVAS 
*" Sakysiu kaip ir tu: dabar galėčiau mirt. 
ŠAUKLYS 
Gerai pavyko. Bet žmogaus gyvenime 
Yra ne tik gerų dalykų: ir blogų. 
Nė vienas juk negali be vargų gyvent 
Per visą amžių — taip įstengia tik dievai. 
Jei jums norėčiau išsipasakot bėdas, 
Koks guolis buvo kietas, maža poilsio, 
Kaip mes dejavom, neužtektų nė dienos! 
O dar daugiau mes iškentėjom sausumoj: 
Pas priešų miesto sienas tekdavo nakvot. 
Tai iš viršaus mums lydavo, tai nuo rasos 
Žolėj sušlapdavo drabužiai, lipdavo, 
Galop jų siūlėse priviso utėlių. 
O ką kalbėt apie žiemas: pražūdavo 
Net paukščiai, kai iš Idos ūždavo sniegai! 
O karščiai, kai vidurdienį nurimusi, 
Bangas tyloj suklosčius jūra snausdavo! 
Ir kam dejuoju? Jau praėjo tie vargai, 
Tikrai praėjo. Mirusieji niekados 

Iš savo kapo atsikelti nebgalės. 

Kam reikia vyrų žuvusių vargus skaičiuot 
Ir taip panaujinti jų ilgesį gyviems? 
Gana apie vargus kalbėt! Nustokime! 

O mums, kurie iš karo grįžome gyvi, 
Puiki sėkmė atlygino visas bėdas. 

Todėl galėtume šios saulės šviesoje, 

Po jūras ir žemynus skraidančioj, sakyt: 
„Kadais paėmę Troją, Argo didvyriai 

Šį grobį prie dievų šventovių prikalė 
Kaip kilnią Graikijos globėjams dovaną“. 
Kas tuos žodžius girdės, turės pašlovinti 
Ir miestą, ir vadus. Reikės pagarbinti 

Ir Dzeusą: jis tai leido. Tiek aš pasakiau. 


CHORO VADOVAS 


585 


Mane tu pavergei bepasakodamas. 

Ir seniams tinka vis ką gero sužinot. 
Bet karalienei reikia tas Žinias pranešt, 
O aš su ja galėsiu pasidžiaugt kartu. 


Išeina Klitemnestra 


KLITEMNESTRA 

Jau aš tada ėmiau iš džiaugsmo šūkauti, 
Kai tik atėjo man nakčia ugnies šauklys 
Pranešt, kad Troja paimta ir išgriauta. 
Kai kas prikišo man: „Ji patiki laužais! 
Nejaugi mano, kad jau Troja sugriauta? 
Kaip greitai moteries širdis užsidega!“ 
Lyg į beprotę jie žiūrėjo į mane! 

Bet aš vis tiek aukojau, pagal paprotį 
Mieste džiaugsmingai šūkaudamos moterys 
Dievams dėkojo, ir ant aukurų visų 
Liepsnojo švelniai kvepiantieji smilkalai. 
Ir tu dabar naujienom nenustebinsi: 
Patsai valdovas viską man papasakos. 
Aš pasistengsiu kuo geriausiai pasitikt 
Garbingą savo vyrą, kai sugrįš namo. 
Juk malonesnės moteriai nėra dienos, 
Kaip grįžusiam iš karo vyrui atdaryt 

Vartus! Šaukly, pranešk karaliui, kad jisai 
Greičiau namo sugrįžtų: laukiame visi. 
Parvykęs ištikimą žmoną ras namuos, 
Kaip ir paliko — serginčią tarytum šuo, 
Nuolankią ponui, piktą tam, kas priešiškas, 
Ir šiaip nepasikeitusią; jo antspaudai 
Per visą laiką liko nesulaužyti. 
Kitų vyriškių malonumai, apkalbos, 
Man lygiai svetima kaip kalvio amatas. 
Nors tai pasigyrimas, bet aš jį pelniau: 
Garbingai moteriai ne gėda juo pasididžiuot. 
(Įeina vidun) 
CHORO VADOVAS (šaukliui) 
6!? Matai, ką tau įsakė, kad praneštum jam. 
Tie žodžiai aiškūs ir visiems suprantami. 
O man, šaukly, sakyk, — dar noriu sužinot, — 
Ar Menelajas, mūsų viešpats mylimas, 
Sugrįžta sveikas su jumis kartu namo? 
ŠAUKLYS 
620 Aš nenorėčiau atsakyt gražiu melu: 
Draugus jei ir apgautum, tai juk neilgam! 
CHORO VADOVAS 
Suderink tad teisybę su malonumu! 
Jei jiedu išsiskirs, tuoj melas paaiškės. 
ŠAUKLYS 
Karalius dingo su achajais grįždamas — 
622 Ir pats, ir jojo laivas. Tai tokia tiesa. 
CHORO VADOVAS 
Ar vienas išplaukė iš Trojos atskirai, 
Ar tik audra iš būrio nubloškė kitur? 
ŠAUKLYS 
Į taikinį pataikei lyg puikus šaulys: 
Trumpai tu baisiąją nelaimę nusakei! 
CHORO VADOVAS 
620 Ar žuvo jis, ar išsigelbėjo kur nors? 
Gal teko jums iš jūrininkų sužinot? 
ŠAUKLYS 
Nežino niekas ir negali pasakyt — 
Nebent tik saulė, žemės mūs maitintoja! 

CHORO VADOVAS 


635 


Papasakok, kaip dievo pykčio užsiųsta 
Audra jums prasidėjo ir pasibaigė. 


ŠAUKLYS 

Netinka džiugesio dienos liūdnom žiniom 
Gadint — kiekvieną dievą garbinam kitaip! 
Kai veidu apsiniaukusiu pasiuntinys 
Liūdnai apsako sumuštos kariuomenės 
Baisias kančias ir miestas gedi ištisai. 

Ir paskiri namai — neteko vyrų jie, 

Arėjo nužudytų dvigubu rimbu, 

Taip mėgstamu sukruvintu baisiu ginklu, 
Tokių nelaimių prisisotinęs šauklys 
Verčiau erinijoms pajaną lai užtrauks. 

Ir man, pranešusiam džiaugsmingą pergalę, 
Pasveikintam bedžiūgaujančiame mieste. 
Argi pritinka, maišant bloga su geru. 

Apie dievų rūstybę, audrą pasakot? 

Ugnis ir jūra, tiedu priešai amžini, 
Susidraugavo ir sudarė sąjungą 
Begrįžtančius namo naikinti argiečius. 

Ir štai nakty didžiulės bangos ėmė dūkt. 
Trakiškis vėjas“ daužė vienus į kitus 
Laivus: tarpusavy jie mušdamies ragais, 
Žiaurioj su liūtimis audroj paskęsdavo — 
Baisus piemuo juos sukdamas nardindavo. 
Ir kai pasklido saulės maloni šviesa, 
Pamatėm jūrą, nusagstytą nuolaužom 
Laivų, lavonais vyrų plūduriuojančiais. 

O mus pačius ir mūsų laivą gan sveikus 
Iš tos baisios nelaimės išvogė kažkas, 
Tikriausiai dievas, ne žmogus, vairuodamas. 
Jį gelbėjo likimas pats, neleisdamas 
Bangoms nei laivo šonų smūgiais sudaužyt, 
Nei dugno akmenuotame krante pramušt. 
Paskui, ištrūkę iš šio jūros pragaro, 
Bijojome nelaimės ir dienos šviesoj, 

Ir krimtomės širdy dėl tų naujų vargų, 
Dėl mūs laivyno, taip sutriuškinto kančių. 

Ir jie, jei kam pasisekė gyvam išlikt, 
Aprauda mus kaip žuvusius. Suprantama. 
Ir mes tą patį apie juos galvojame. 
Tikėkimės, kad bus gerai. Matysite, 

Gal Menelajas pirmas iš visų sugrįš! 

Jei dar jį gyvą, žvalų saulės spindulys 
Kur nors aptiko, jeigu Dzeusas panorės 
Išsaugoti jo giminę, yra vilties, 

Kad Menelajas vėl tikrai sugrįš namo. 
Tai tiek tau pasakau — ir viskas čia tiesa. 
(Išeina) 


ANTRAS STASIMAS 


CHORAS 


na 

I strofa 


Kas gi taip teisingą vardą 

Davė tajai moteriai? 

Pranašas nematomas 

Kažkoks, apvaizdos skirtasis, 
Privertė lemtingą žodį 

Tarti ir karų kėlėją 

Pavadinti Elena. 

Vardas ir „nelaisvę“ reiškia“! — 
Vyrams, miestui ir laivams 
Elena nelaisvę davė; 
Prasiskleidusi plonąsias 

Lovos drobes, ji pabėgo su laivu 
Milžinui zefyrui pučiant. 

Leidos vytis vyrai pėdsekiai su ietim, skydais — 
Ji pradingo, išsikėlė Simoento““ 
Pavėsingojo pakrantėj, 

Nešdama didžiulį vaidą, 

Karą kruviną visiems. 

I antistrofa 


Ilionui šermenis 

Suruošė svečių globėjo 

Dzeuso pyktis nemarus; 

Jis atkeršijo vėliau 

Už apviltą vaišių stalą, 

Už vestuvines dainas, 

Kai naujieji giminaičiai 

Garsiai traukė himenėją, 
Nuotaką išgirdami. 

Užmirštos dabar vestuvių 
Dainos, ir Priamo senas 

Miestas rauda ir dejuodamas prakeikia 
Parį, jo baisias vedybas, 
Apverkia nelaimingus piliečius — 
Tuos, kurie praliejo kraują 

Ir gyvybę palydėjo, 
Nukentėdami per Pario 
Prakeiktąsias vestuves. 


II strofa 


Kartą parsinešė namo 

Piemuo liūtuką Žžinduklį 

Ir pradėjo auginti. 

Mažas žvėriukas jaukus 

Lyg kūdikis buvo švelnutis; 

Ir seniai džiaugės juo, ir maži, 
Supavo jį rankose, žaidė. 
Panori jis, būdavo, ėsti — 
Akutėmis žiūri maloniai 

Ir uodegą vizgina meiliai. 


II antistrofa 


Bet vėliau, kai užaugo jisai, 
Parodė prigimtį tėvo: 

Už auginimą savo globėjams 

Išpjovė avis, nesiprašęs 

Susiruošė kruviną puotą. 

Namai apsitaškė kraujais. 

Vergai išsigelbėt negali 

Nuo žudynių — beleka jiems kančios. 
Budelį dievas kažkoks 

Išaugino namams, prakeikimą. 


TII strofa 


Taip ir jinai atvyko Iliono miestan, 
Iš pažiūros rami kaip nesujudus jūra, 
Švelni kaip papuošalas aukso, 

Meiliu akių žvilgsniu; 

Tai — meilės žiedas, širdį sužeidžiąs. 
Bet štai jinai apgavo žiauriai, 
Vedybas pavertė kančia, 

Priamo dukterims palikus 

Ašaras ir skausmą, — 

Taip lėmė Dzeusas, saugąs svetingumą, — 
Ta, pasivertus nuotaka, erinija! 


III antistrofa 


Yra toks senas posakis maruolių, 
Kad laimė didelė žmogaus 
Nemiršta bevaikė — ji gimdo, 

Ir iš geros sėkmės žmonėms 
Išauga vargas begalinis. 

Bet aš skiriuosi nuo kitų. 

Esu kitokios nuomonės. 

Nedoras darbas gimdo 

Daugybę nedorų darbų, 

Į savo tėvą panašių. 

O iš garbingų ir dorų namų 
Užgimsta geras, dorovingas vaikas. 

IV strofa 


Senovinis nusikaltimas gimdo 

Žmonių nelaimei naująjį nusikaltimą. 

Kai tik ateina jam diena skirtoji, 

Išvysta šviesą kitas demonas, 

Nenugalimas, įžūlus, baisus 

Juoduos juodosios prakeikimo deivės rūmuos, 
Į savo tėvą panašus. 


IV antistrofa 


Teisybė šviečia ir aprūkusiuos namuos, 
Ji gerbia tą, kuris dorai gyvena, 

O vengia auksu padabintų rūmų; 
Pamačiusi valdovų nešvarias rankas, 
Ji nusigręžia ir pabėga, 

Nekenčia turto išdidaus 

Ir viską tvarko pagal savo užmojį. 


TREČIAS EPEISODIJAS 


Į orchestrą karietoje įvažiuoja Agamemnonas, su juo 
sėdi Priamo duktė, pranašė Kasandra, paskirta verge 
Agamemnonui 


CHORO VADOVAS 

Iliono griovėjau, Atrėjo sūnau, 

Karaliau! Kaip man į tave prakalbėt? 

Kaip pagerbti tave sužavėtam tavim? — 
Neišaukštint per daug, nepagirt per menkai. 
Nusikalsta teisybei nemaža žmonių, 

Nes išvaizdą gerbia, ne esmę. 

Nelaimėj užjausti, dejuoti kartu 

Kiekvienas yra pasiryžęs mielai, 

Bet skausmas širdies nepasiekia. 

Taip pat ne kiekvienas ir kito sėkme 
Nuoširdžiai pasidžiaugti sutinka. 

Kas geras piemuo, tas pažįsta avis; 
Akies, jei prityrus, klasta neapgaus — 
Gebės ji atskirt, kas tikrai nuoširdus, 
O kas tik apsimeta draugas. 

Tuo metu, kai žygį į Troją ruošei 
Dėl Elenos — neslėpsiu dabar nuo tavęs — 
Tu buvai pavaizduotas man baisiai blogai 
Ir nekaip valdąs savo proto vadžias; 

Aš sakiau: „Jis vyrus tuščia viltimi 
Į užtikrintą pražūtį veda“. 

Bet tam, kas sėkmingai atliko žygius, 

Aš dėkoju tikrai iš visos širdies: 
Su laiku tu pats sužinosi gerai, 
Kuris iš piliečių yra prielankus 

Mūs miestui, kuris — tiktai dedas. 

Pirmiausia, Arge, sveikinu tave ir jus, 
Dievai tėvynės! Jūs pagelbėjote man 
Sugrįžti ir kaip pridera atkeršyti 

Priamo miestui. Ne kalbų klausydami 
Dievai į indą kruviną akmenukus, 
Trojiečiams mirtį, sugriovimą lemiančius, 
Sutarę metė: mat į urną priešingą 
Neleido mesti akmenukų jiems Viltis. 
Tik dūmai rodo vietą Trojos sugriautos. 
Dar pučia vėjas pražūties. Iš pelenų 
Begęstančių dar rūksta lobiai smilkdami. 
Už tai mes turime labai dėkot dievams, 
Juk tokį baisų tinklą Trojai užmetėm! 
Dėl moters nedoros argietiškas žvėris 
Priamo sostinę į dulkes sumalė! 
Plejadėms leidžiantis, tas arklio kūdikis“, 
Ginkluotas ietim liūtas, šuoliu peršoko 
Įsibėgėjęs Trojos sienas ir niršiai 

Ik soties prilakė karališkų kraujų. 

Tai taip pirmiausia aš pasveikinu dievus, 


0 O dėl tavęs, tai tavo kalbą priimu 

Ir tau tikrai esu aš sąjungininkas. 

Nedaug surastumei žmonių, kurie draugus 
Laimingus gerbtų jiems nepavydėdami. 
Likimo nuskriaustam pavydas it nuodai, 

Į širdį įsiskverbę, didina skausmus; 

Jis sunkiai kenčia dėl savųjų nesėkmių 

Ir, žvelgdamas į kito laimę, dūsauja. 

Aš pats patyriau šitai ir todėl sakau: 
Draugystė, meilė — tai šešėlis, panašiai 
Kaip apgaulingam veidrodyje atspindys! 
Tik Odisėjas, kurs žygiavo priverstas“, 
Vežimą traukė su manim ištikimai. 

Ar gyvas jis, ar numirė, aš nežinau. 
Dievų ir mūsų miesto reikalus bendrai 
Svarstysim savo susirinkime visi. 

Turėsim pasirūpint, kad šita sėkmė 

Mums amžinai paliktų pastovi, tvirta, 

O kur pagydyt sunkią negalią reikės, 

Ten panaudosim tinkamiausias priemones — 
Ar deginsim žaizdas, ar pjausim skaudulius. 
Dabar, įėjęs rūmuosna, prie židinio 
Dievams pirmiausia padėkosiu: jie mane 
Lydėjo žygyje ir leido grįžt namo. 

Lai pergalė ir čia mums būna pastovi. 
(Išeina) 


KLITEMNESTRA 

Piliečiai, garbingiausi Argo šalyje, 
Aš nesigėdinsiu jums girdint pasakyt, 
Kaip savo vyro baisiai pasiilgdavau, — 


Mat metai bėga, vysta ir drova su jais. 


Papasakosiu, kiek turėjau iškentėt 

Tada, kai vyras buvo užjūrio kare. 

Ne iš kitų žinau: patyriau aš pati, 

Labai blogai, kai, palikta vienui viena, 
Žmona be vyro sėdi sau tuščiuos namuos. 
Visokių ji išgirsta apkalbų piktų: 

Pasako vienas bloga, kitas — dar blogiau, 
Pripildo visą namą skausmo krankdami. 
Jei mano vyras būtų gavęs tiek žaizdų, 

Kiek nuolat skelbdavo gandai atnešami, 
Tai būtų jau skylėtas kaip žvejų tinklai. 
Jei būtų miręs, kiek pasklisdavo kalbų, 
Pavirtęs būtų jis antru Gerionu, 

Drobulę naują būtų gavęs tris kartus“? — 
Sakau čia, žemėj, o ne mirusių krašte, — 
Kiekvieną kartą vienu kūnu mirdamas. 
Ne kartą, tuos baisius gandus išgirdusi, 
Ant kaklo kilpą ryždavausi užsinert, 
Tiktai namiškiai vėl atrišdavo man ją. 
Todėl nėra čionai Oresto, mūs sūnaus, 
Tikriausio laido meilės mūsų abiejų — 
Nors jis turėtų but. Nesistebėk nė kiek! 
Augina jį mūs geras draugas Strofijas 
Fokietis; senis pranašauja mums dažnai 
Net dvi nelaimes: tavo mirtį Trojoje 

Ir galimą minios prieš valdžią sąmokslą 
Ir sukilimą! Mat tokia jau prigimtis 
Maruolių: mėgsta gulintįjį spardyti. 
Tokia tai priežastis: klastos čionai nėra. 
Neraudu aš; išseko ašarų versmė, 

Neliko nė lašelio. Ir nuo nemigos 
Pastiro akys, kai per ištisas naktis 
Raudodavau ugninio ženklo laukdama — 
Ir veltui visuomet. Kai kiek prisnusdavau, 
Išbudindavo lengvas uodo zirzesys 

Iš miego. Kiek per trumpą laiką snausdama 
Apie tave baisybių prisapnuodavau! 

Tą visa iškentėjau tarsi šuo bandos; 
Praėjo kančios, nurimau. Karalius mums — 
Tai tarsi laivui virvė išganingoji, 

Tai stogui stulpas, tėvui vienturys sūnus, 
Jūreiviams žemė, pasirodžius nelauktai, 
Sušalusiam skaisti pavasario diena, 
Ištroškusiam keleiviui šulinys vėsus. 

Oi, kaip džiugu nelaimių galą pamatyt! 
Jis nusipelnė iš manęs tokios šlovės. 
Šalin pavydą. Daug mes iškentėjome. 
Dabar, brangusis mano, iš vežimo čion 

Išženk, bet tavo koja žemės lai nelies — 
Juk ji, valdove, Ilioną sutrypė! 
Tarnaitės, kur jūs? Argi jums neįsakiau 
Karaliaus šitą kelią kilimais išklot? 
Greičiau aptieskit visą taką purpuru! 
Lai ves Tiesa tenai, kur nė nelaukė jis! 
O visa kita sutvarkys neilstanti 
Budri ranka, dievų pagalbos vedama. 
AGAMEMNONAS 

O Ledos dukra“", sergstinti manus namus! 
*" Gerai dėl mano išvykimo pasakei. 
Ilgai kalbėjai. Betgi būtų maloniau 
Teisingą pagyrimą iš kitų išgirst. 
Nesaldink kalbomis, juk aš ne moteris! 
Nereikia prieš mane lyg kokį barbarą 
Nužemintai kalbėti vergiškus žodžius. 
Netiesk man kelio purpuru: pavydas kils, 
Tokia garbė pritinka tik dangaus dievams, 
O man, mirtingam žmogui, vaikščioti puikiais 
Kilimais purpuriniais darosi baugu. 
Mane kaip žmogų, ne kaip dievą, reikia gerbt, 
Ne kilimai ir purpuras mane garsins, 
O tik šlovė! Didžiausia dovana dievų — 
Tai nuosaikumas. Aš laimingu tą laikau, 
Kurio gyvenimo sėkminga pabaiga. 
Jau pasakiau. Tikiuosi tai įvykdysiąs. 

KLITEMNESTRA 

Būk geras, mano nuomonei neprieštarauk! 
AGAMEMNONAS 

Aš pasakytų žodžių neatsiimu. 
KLITEMNESTRA 

Gal išsigandęs pažadus dievams davei? 
AGAMEMNONAS 

Tai, ką sakiau, aš apgalvojęs pasakiau. 
KLITEMNESTRA 
** O kaip Priamas tavo vietoj elgtųsi? 
AGAMEMNONAS 


Tikriausiai vaikščiotų kilimais išdidžiai. 

KLITEMNESTRA 

Todėl nesibijok, jei žmonės apkalbės. 
AGAMEMNONAS 

Bet liaudies apkalbos — tai didelė jėga. 
KLITEMNESTRA 

Nevertas nieko tas, kam nepavydi nieks. 
AGAMEMNONAS 
3 Bet moteriai netinka pulti ginčytis. 
KLITEMNESTRA 

Tačiau laimingajam derėtų pasiduot. 
AGAMEMNONAS 

Ar taip jau noris tau laimėti šiam ginče? 
KLITEMNESTRA 

Klausyk! Tu nugali, tad leisk man nugalėt. 
AGAMEMNONAS 


Jei taip jau nori, tai atriškit man kas nors 
Sandalų, kojoms bevergaujančių, raiščius! 
Ir lai nežiūri į mane su pavydu 

Dievai, pamatę vaikščiojantį purpuru! 

Man nedrąsu ant žemės mindžiot kojomis 
Puikius rūbus ir brangiai pirktus audeklus; 
Užteks jau apie tai. Belaisvę šią 

(Rodo į Kasandrą) 

Priimk maloniai. Kurs laimingas ne per daug, 
Dievai į tą iš tolo žiūri palankiai. 

Nenori niekas vergo jungo užsidėt, 

O ši — didžiausias turtas Trojos pertekliaus, 
Karių padovanotas, — ėjo su manim! 
Kadangi tau pasižadėjau paklausyt, 

Einu į rūmus mindžiodamas purpurą. 
KLITEMNESTRA 

Yra gi jūra: niekas josios neišsems! 

Ji teikia mums brangiųjų sulčių amžinai — 
Ir didelę daugybę! — rūbams nudažyt, 

Ir rūmuose jų turime užtektinai 

Dievų dėka. Nežinome nepritekliaus. 
Mielai aš leisčiau daug kilimų čia sutrypt, 
„Jei dievas paprašytų per orakulą 

““* Už tavo išsigelbėjimą šios aukos! 

Išlikus šakniai, lapai atsirastų vėl 

Ir duotų mums pavėsį Sirijaus kaitroj““! 
Sugrįžus tau į mūsų rūmų židinį, 

Štai dvelktelėjo vasara žiemos metu. 

O jei sugrįžta vyras tavo per kaitras, 
Kai Dzeusas vynuoges pripildo sultimis, 
Tada atrodo, rūmai dvelkia vėsuma. 

O Dzeusai, vykdytojau, išklausyk mane 
Ir, ką esi nusprendęs, tu įvykdyk tuoj! 


Klitemnestrair Agamemnonas įeina į rūmus 


TREČIAS STASIMAS 


CHORAS 

I strofa 


Ir kodėl širdy manoj, 
Nelaimę pranašaujančioj, 
Taip pastoviai visados 
Rūpestis plevena? 

Ir kodėl dainoj manoj 
Vargo nujautimas skamba? 
Neįstengiu baimės tarsi 
Blogo sapno nuvaikyti; 
Jau drąsa visai apleido 
Sostą mano širdyje. 

Juk seniai praėjo laikas, 
Kai į kranto smėlį daužės 
Laivagalių virvės, vykstant 
Dideliam laivynui Trojon. 


I antistrofa 


Savo akimis mačiau, 
Kaip kariuomenė sugrįžo, 


6. PLB 3 

990 Bet kodėl širdis manoji, 
Niekieno nepaliepta, 

Rauda erinijų himną, 

Lyros nepalydimą, 
Nebetekusi vilties? 

Išgąstis krūtinę veria; 
Nujautimai — ir ne veltui! — 
Spaudžia sūkuriu smarkiu 
Drebančią iš skausmo širdį. 
Aš meldžiuos, kad mano baimė, 
Nuogąstavimai graudingi 

1000 Neįvyktų niekados. 


995 


II strofa 


Sveikata, liga — kaimynės, 
Būna tuos pačiuos namuos. 
Ligos spaudžia tuos, kam sekas, 
1005 Kartais laimė plaukdama 
Sudūžta vandeny į uolą. 
Bet jūreivis, kurs prityręs, 
Dalį krovinio mes jūron, 
1919 Kad jo laivas palengvėtų. 
Ne visas turtas jam pražus, 
Ir laivas jau nebenuskęs, 
Per daug apsunkintas naštos. 
'9!> Gausios Dzeuso dovanos 
Iš dirvų suartų kasmet 
Net ir badą mums nubaido. 


II antistrofa 


Jeigu juodas vyro kraujas 
Mirtinai apšlakstė žemę, 
1920 Kas žavėjimais, maldom 
Beįstengs jį atgaivinti? 
Dzeusas pats žinovą tokį, 
Mirusių gaivintoją, 
Nutrenkė nubausdamas““. 

1025 Jei dievai tą ribą leistų 
Peržengti žmonėms, kuri 
Jiems yra skirta likimo, 
Tai širdis išmestų naštą, 
Žodį net aplenkdama. 

1030 O) dabar jinai vaitoja, 
Tamsoje vilties neturi, 
Jog galės kada ištrūkti 
Iš ją plėšančių kančių. 


KETVIRTAS EPEISODIJAS 


KLITEMNESTRA (išėjusi iš rūmų) 

1035 Kasandra, tau sakau, įeik dabar vidun. 
Nepyk, jei Dzeusas tau paskyrė čia gyvent 
Ir su kitom vergėm kartu šiuose namuos 
Šlakstyti Dzeuso Saugotojo židinį. 

Išlipki iš vežimo ir nesididžiuok. 

1040 Juk, sako, net Alkmenės vaikas kitados 
Parduotas gavęs vergo duoną valgyti““. 
Jei kam likimas tokią vergo dalią skirs, 
Geriau bus nuo seniai turtingame name 
Tarnaut. Mat kas įgyja turtą nelauktai, 

1035 Tie žiauriai elgias su vergais. Pas mus ne taip: 
Tvarkingi esam, duodame, kas pridera. 

CHORO VADOVAS 
Ji tau pasakė viską aiškiai. Patekai 
Į didelį likimo tinklą. Ką daryt? 

Reikės, matyt, paklusti, kartais — gal ir ne. 

KLITEMNESTRA 

150 Jei ji supranta mūsų kalbą žmonišką, 

O ne čepsena barbariškai lyg kregždė, 
Tai sugebėsiu širdį žodžiais jai palenkt. 

CHORO VADOVAS 
Paklusk. Ponia tau pataria gerai. 

Palik vežimą ir į rūmų vidų eik. 


Eschilas 84 


KLITEMNESTRA 
1095 Aš laiko neturiu ilgiau už durų gaišt. 
Skubu. Jau rūmų vidury prie židinio 
Aukoms paskirtos avys ruošiamos papjaut. 
Net mes nesitikėjom tų džiaugsmų sulaukt. 
O tu, jei ką darysi, tai daryk tuojau. 
1060 Jei tau mūsiškė nesuprantama kalba, 
Lai senis tau paaiškins viską rankomis! 
CHORO VADOVAS 
Nemenko aiškintojo jai, matyt, reikės. 
Ši svetimšalė — kaip žvėriukas paimtas! 
KLITEMNESTRA 
O gal jinai beprotė ir padūkusi?! 
1063 Tos tėviškė tik neseniai dar paimta, 
Ir prie vergijos žąslų tolei nepripras, 
Kol pyktis neišeis su putom kruvinom. 
Užteks. Daugiau nenusižeminsiu prašyt. 
(Išeina) 
CHORO VADOVAS 
Pagailo man tavęs ir jau nebepykstu. 
100 Išlipki, vargše, ir likimui pasiduok, 
Neįprastą vergijos jungą užsidėk! 
KASANDRA 
Oi varge, varge! 
O Apolonai! Apolonai! 
CHORO VADOVAS 
Ko taip vaitoji? Ko Loksijo““ tu šaukies? 
97 Ne toks šis dievas, kad priimtų mūs raudas! 
KASANDRA 
Oi varge, varge! 
O Apolonai! Apolonai! 
CHORO VADOVAS 
Ir vėl ji, vargšė, Apolono šaukiasi: 
Juk jis nepratęs verkiantiems pagelbėti! 
KASANDRA 
'089 6 Apolonai! Apolonai! 
Kelių globėjau, mano pražudytojau! 
Antra strėle tu nužudei mane! 

CHORO VADOVAS 
Atrodo, ims savas nelaimes pranašaut. 
Net ir vergijoj lieka dievo dovana! 
KASANDRA 
1085 6 Apolonai! Apolonai! 
Kelių globėjau, mano pražudytojau! 
Į kokius rūmus, kur tu atvedei mane? 
CHORO VADOVAS 
Gi į Atridų rūmus; jeigu nežinai, 
Aš pasakysiu, nemeluosiu tau tikrai. 
KASANDRA 
1099 O rūmai, prakeikti dievų! 
Slepia savy daugybę žudymų, pjovimų! 
Kraujais čia permirkusios grindys. 
CHORO VADOVAS 
Belaisvė turi gerą uoslę tarsi šuo. 
Atrodo, ji užuodė kraują, žudynes. 
KASANDRA 
'095 Kiek daug tikrų įrodymų matau! 
Girdžiu štai kūdikių klykimą, žudymą, 
Vaikų išvirtą mėsą, tėvo valgomą. 
CHORO VADOVAS 
Girdėjome, kad tu garsinga pranašė. 
Mes pranašų kitų neieškome. 
KASANDRA 
"190 Oi varge! Ką žmona sumanė? 
Ir vėl nauja nelaimė didelė! 
Nauji nusikaltimai baisūs ruošiami 
Šiuose namuos; jie neišvengiami, 
Nuo jų nespės išgelbėti draugai. 
CHORO VADOVAS 
''05 Man šitas pranašavimas nežinomas. 
„ O ką anksčiau pasakė, žinome visi. 
KASANDRA 
Nejaugi, prakeiktoji tu, 
Savajam vyrui sugulovui 
Išmaudžiusi darysi... Kaip čia pasakyt?! 
"9 Bet greitai paaiškės. Ranka 
Į ranką tiesia jau kažką... 

CHORO VADOVAS 
Ir vėlei negaliu suprast, — tikra mįslė, — 
Kaip reiktų žodžių mazgą šį išnarplioti? 
KASANDRA 
Oi varge, varge, ką aš pamačiau! 
!!!Š Ar tik nebus čia Hado tinklas? 
Žinoma, jį ištiesė — jinai žudys! 
Lai erinijos savo klykiančiais balsais 
Užtraukia keršto giesmę! 
CHORO VADOVAS 
Kodėl į rūmus tu erinijas šauki 
!120 Sų jų giesmėm? Jau mums sukėlei rūpestį. 
Į širdį sutekėjo raudona srovė. 
Taip būna, kai perverta ietimi 
Gyvybės užgęsta šviesa, 
Mirtis ateina greitai. 
KASANDRA 
125 Ojoi, ojoi! Žiūrėk, tu sulaikyk 
Karvę nuo jaučio! Ji uždengė peplu! 
Juodu ragu štai — smogia jinai! 
Į maudymosi indą krinta jis! 
Klastingai jį apliejo vandeniu. 
CHORO VADOVAS 
'150 Nepasigirsiu, kad mokėčiau aiškinti 
Pranašystes, bet čia nelaimę nujaučiu, 
Ir kas girdėjo gerą pranašavimą? 
Visi Žyniai mus gąsdina nesėkmėmis, 
Numato vargą, skausmą ir kančias. 
"135 Dėl to ir bijo žmonės pranašų. 
KASANDRA 
Oi vargšė, nelaiminga man dalia! 
Ir mano kančią tu čionai įliejai. 
Bet-ko mane, vargšelę, čion atsivežei? 
Ar tik, kad aš kartu numirčiau? Kaip? 
CHORO VADOVAS 
"49 Tu lyg beprotė, dievo įkvėpta, 
Apraudi savo lemtį nedarnia gaida, 
Lyg pilkoji lakštingala, 
Nenuilstamai dejuodama, 

Šauki tu savo Itiją, Itiją, 
!43 Per visą amžių vaitodama“!. 
KASANDRA 
O lemtie lakštingalos skardžiosios! 
Dievai jai suteikė sparnuotą kūną 
Ir švelnų, be skausmų amželį! 
O man belieka smūgis dviašmenio kirvio! 
CHORO VADOVAS 
'120 Iš kur gavai tą dievo įkvėptąjį dovį 
Tuščioms kančioms apverkti? 
Kodėl vis raudi klykiančiu šauksmu, 
Baisias nelaimes pranašaudama? 
Iš kur ėmei tą liūdną dainą 
'195 Nujaučiamiems vargams giedoti? 
KASANDRA 
Oi vedybos Pario, pražūtis namiškiams! 
Aiman Skamandre, tėviškės šaltini! 
Aš, vargšė, tavo krantuose 
Išaugau, sustiprėjau. 
1160 O greitai pranašausiu jau 
Pakrantėse Kokito, Acheronto“*. 
CHORO VADOVAS 
Ir kam taip aiškų žodį pasakei? 
Net kūdikis įstengtų jį suprasti. 
Man kruvinai sugėlė širdį 
!165 Tavoji rauda būsimų nelaimių — 
Krūtinę krečia šiurpulys. 
KASANDRA 
Oi miesto mūs vargai, išgriautojo! 
Oi, veltui mano tėvas pjovė 
Iš pievos jaučius ganomuosius, 
"79 Kad išliktų Trojos bokštai! 
Bet niekas nepagelbėjo: pražuvo miestas! 
O aš kraujuota žemėn tuoj parkrisiu. 
CHORO VADOVAS 
Ir vėl nelaimę pranašauji! 
Koks demonas tave piktai prispaudė 
"5 Ir privertė dainuoti graudžiai 

Skausmingą mirtį, baisią kančią? 
Kas bus toliau, neaišku. 
KASANDRA 
Lai mano pranašavimai nebežiūrės 
Daugiau pro uždangalą tarsi nuotaka, 
'180 Lai jie bus šviesūs ir lyg vėjas iš rytų, 
Kai saulei tekant šiaušia jūrą, įsiverš 
Ir baisią vargo bangą po bangos varys. 
Dabar aš jau kalbėsiu nebe mįslėmis. 
Aš seksiu uostydama pėdsakais vargų 
!!8? Praėjusių, o jūs paliudysite man. 
Šių rūmų choras nepalieka niekados — 
Darnus, bet šiurpulingas — jo daina baisi. 
Žmogaus prigėręs kraujo — tuo labiau drąsus — 
Dūkioja rūmuose erinijų būrys. 
'150 Tokių viešnių nebeišvysi iš namų. 
Jos gieda giesmę, nuolat pakartodamos 
Apie pirminę kaltę ir prakeikia tą, 
Kurs savo brolio guolį taip išniekino. 
Ar aš suklydau, ar pataikiau kaip šaulys? 
''$5 Argi netikras pranašas? Tuščiai plepu? 
Paliudyk, man prisiekdamas, kad aš tikrai 
Senovinį nusikaltimą pasakiau! 
CHORO VADOVAS 
Kad ir tyriausiai tau prisiekčiau, šių bėdų 
Vis tiek jau nepagydyčiau. Bet aš stebiuos, 
'200 Kad tu, užaugus svetimoj šaly, toli, 
Taip viską apsakai, lyg būtum vietinė. 
KASANDRA 
Man Apolonas — pranašas tai suteikė. 
CHORO VADOVAS 
Ar jis, nors dievas, taip užsigeidė tavęs? 
KASANDRA 
Anksčiau man gėda būdavo tai pasakyt. 
CHORO VADOVAS 
'** Kada buvai laiminga. Tai suprantama. 
KASANDRA 
Mylėjo jis mane ir stengėsi įtikt. 

CHORO VADOVAS 
Ir ką? Tu sutikai ir jam pasidavei? 

KASANDRA 
Pasižadėjau Loksijui — bet apgavau! 

CHORO VADOVAS 
Ar jau turėjai pranašystės dovaną? 

KASANDRA 

1210 Jau aš piliečiams išpranašavau bėdas. 

CHORO VADOVAS 
O Apolonas ar tavęs nenubaudė? 

KASANDRA 
Taip, liovėsi tikėti manimi visi. 

CHORO VADOVAS 
O aš tikiu. Man rodos, tiesą tu sakai. 

KASANDRA 
Oi varge, varge! 

1215 Baisusis nujautimų sūkurys ir vėl 
Mane kankina sukdamas! Ojoi, ojoi! 

Ar matote? Štai sėdi prie namų vaikai, 
Neaiškūs, lyg sapnų šešėliai per miegus. 
Nužudė juos saviškiai, o ne svetimi! 

1220 Jie laiko rankose — vaje! — savas mėsas, 

Savuosius vidurius ir širdį savąją! 

O viską valgė jųjų tėvas! Kaip baisu! 

Už tai kai koks atkeršys liūtas — nors bailus, 
Namisėda, vis lovoj gulinėjantis; 

'225 Atlygins mano ponui tik sugrįžusiam. 
Sakau aš, ponui — vergė mat dabar esu! 
Laivyno vadas, Trojos išdidžios pilies 
Griovėjas, net nežino, kad baisi kalė, 
Belaižanti jam kojas, skliaudžianti ausis, 

'230 Lyg prakeikimas netikėtai jį užgrius. 
Kokia drąsa! Žmona net vyrą nužudys! 
Ir kokiu žvėrimi reikėtų ją vadint? 

Gal gyvate baisiąja? Gal Skile, uoloj 
Gyvenančia ir jūrininkus žudančia? 

'235 Gal Hado šventike, aukojančia visus, 
Net ir savuosius? Kaip begėdė ūkavo, 
Tarytum priešų nugalėtojas karys! 

O jie pamanė, jog dėl vyro džiaugiasi! 

O gal manim jūs netikite? Nesvarbu. 
1240 Tuojau bus aišku. Greitai pamatysite, 

Kad aš tikra žynė, gailėsitės manęs. 
CHORO VADOVAS 

Tiesto puotą, kurs savų vaikų mėsas 

Suvalgė, pažinau, ir šiurpas paėmė, 

Išgirdus tokį tikrą pranašavimą. 
1245 Bet kitas iš vėžių jau išmušė mane. 
KASANDRA 

Tu pamatysi mirų Agamemnono. 
CHORO VADOVAS 

Prikąsk liežuvį, vargše, nekalbėk niekų! 
KASANDRA 

Jau neišgelbėsi iš to, ką pasakiau. 
CHORO VADOVAS 

Jei tik įvyks. O kad neatsitiktų to! 
KASANDRA 
1250 Tų taip linki, o ten jau ruošiasi žudyt. 
CHORO VADOVAS 

Ir kas išdrįstų taip baisingai nusikalst? 
KASANDRA 

Matyt, manęs tu visiškai nesupratai. 
CHORO VADOVAS 

Nesupratau nei kas, nei kaip jį nužudys. 
KASANDRA 

Juk, rodos, aiškiai, graikiškai, aš jums kalbu. 
CHORO VADOVAS 
1235 Ir Pitija“? taip kalba, o suprast sunku. 
KASANDRA 

Ojoi, ojoi! Kokia ugnis užeina man! 

Likieti Apolonai!“* Varge, varge man! 

Dvikojė liūtė, susigulus su vilku, 

Kai liūto kilniojo nebus namie, mane 
"20 Užmuš, vargšelę. Ji į taurę man nuodų 

Įdės išgerti. Toks atlyginimas bus! 

Galąsdama prieš vyrą durklą, geidžia ji 

Atkeršyt jam, kad jis mane parsivedė. 

Tad kam nešioju tarsi pasityčioti 

1265 I azdelę ir ant kaklo vainikus žynės? 
Aš juos sutrypsiu dar prieš žūdama pati! 
Pražūkite! Šalin! Ant žemės kriskite! 
Kitai suteikit pražūų, kaip teikėt man! 
Žiūrėk, pats Apolonas velka nuo manęs 
1270 Žynės drabužį; jis stebėjo, kaip mane 
Su šituo apdaru išjuokdavo seniai 
Draugai ir priešai — abeji sutartinai. 
Mane vadino valkata ir elgeta, 
Išalkusia nuskurėle — turėjau kęst. 
1275 Ir šiandien pranašas tas atvedė mane, 
Jo tikrą pranašę, žiaurios mirties kančioms. 
Ne tėvo aukuras štai stovi prieš mane — 
Virtuvės stalas; mano jis sugers kraujus. 
Tačiau už mano mirtį atmokės dievai, 
1280 Ateis tasai, kuris atkeršys už mane: 
Jis, keršydams už tėvą, motiną užmuš. 
Iš tėviškės išvytas, klaidžiodams svetur, 
Jis grįš ir giminės kaltes apvainikuos. 
Pats tėvas nužudytasis parkvies namo. 
1285 Tad ko aš čia delsiu ir lieju ašaras? 
Juk Iliono paėmimą pamačiau; 
Dabar galėsiu pamatyti, kaip pražus 
Laimėtojai, išgriovę mano tėviškę. 
Gana, aš pasiryžau. Ir einu numirt. 
1290 Tvirtai juk stovi priesaika didi dievų. 
O Hado vartai! Jau į jus kreipiuos dabar. 
Meldžiu, kad smūgis būtų mirtinas, taiklus, 
Kad be kankynės, kai tik nutekės kraujų, 
Galėčiau tuoj užmerkti amžinai akis. 
CHORO VADOVAS 
1295 6 nelaiminga ir protinga moterie! 
Ilgai kalbėjai mums, bet pasakyk, kodėl, 
Jei savo lemtį numatai, vis vien eini 
Prie aukuro ryžtingai, drąsiai kaip auka? 
KASANDRA 
Žinau, mirties nebeišvengsiu. Ko man delst? 
CHORO VADOVAS 
1300 Brangiausia paskutinė juk akimirka. 

KASANDRA 

Jau laikas. Nieko nelaimėčiau vengdama. 
CHORO VADOVAS 

Matau, kad tu esi drąsi ir kančiose. 
KASANDRA 

Bet laimingiesiems šitaip niekas nekalbės. 
CHORO VADOVAS 

Garbingai mirti žmogui juk yra lengviau. 
KASANDRA 
1302 O) vargše tėve! O šaunieji jo vaikai! 
CHORO VADOVAS 

Kas atsitiko? Ko tu pradedi bijot? 
KASANDRA 

Oi varge, varge! 
CHORO VADOVAS 

Kodėl dejuoji? Gal ką pamatei baisaus? 
KASANDRA 

Jau rūmai dvelkia kruvinom žudynėm. 
CHORO VADOVAS 
1310 Oi ne! Tai kvapas papjautųjų gyvulių. 
KASANDRA 

Tas kvapas primena man kapą dvokiantį. 
CHORO VADOVAS 

O aš suuodžiu kvapą sirų smilkalų. 
KASANDRA 

Eime vidun; apraudu ir pati save, 

Ir Agamemnoną. Gyvenimui sudie! 
1319 Ojoi, draugai! 

Aš nedrebu lyg paukštis tankumynuose. 

Bet kai už mano mirtį moteris pražus, 

Už vyro mirtį vyras atmokės mirtim, 

Tada mane jūs prisiminkite, draugai! 
'320 Tik šitokios iš jūsų dovanos prašau. 
CHORO VADOVAS 

Vargšele pranaše! Kaip gaila man tavęs! 
KASANDRA 

Dar noriu žodį — raudą sau pačiai — sakyt. 

Ir paskutinį kartą štai matydama 

Šią saulės šviesą, aš maldauju, kad jinai 

1325 Atlygintų už poną nužudytąjį 
Ir už mane, bejėgę vergę, keršytų. 
(eina vidun) 
CHORO VADOVAS 
Liūdna žmonių dalia; jų laimė panaši 
Į nupieštą paveikslą — pasirodžiusi 
Bėda ją ištrina su kempine šlapia! 
1330 Tai pats skaudžiausias man dalykas iš visų. 
Nesitenkina laime nė vienas Žmogus; 
Ir niekas prie savo garsingų namų 
Atsistojęs nedraudžia laimei įeit, 
Sakydamas: „Eik sau, užtenka“. 
Ir mūsų valdovui juk leido dievai, 
Priamo tvirtovę išgriovus, 
Pargrįžti namo su didžiausia šlove. 
Bet dabar, jeigu protėvių kaltę išpirks, 
Jei už mirtį kitų jis numirti turės, 
Atmokėdamas jųjų žudikams, 
Koksai maruolis išdrįstų sakyt, 
Kad laimė tvirta, nesikeičia? 
AGAMEMNONO BALSAS (iš vidaus) 
Ojoi, man kirto smūgį mirtiną, ojoi! 
CHORO VADOVAS 
Tu tylėk! Kas ten suriko, tarsi smogtas mirtinai? 
AGAMEMNONO BALSAS 
'335 Ojoi, man kirto antrą smūgį! Ojojoi! 
CHORO VADOVAS 
Vėl karalius šaukia. Girdit? Žūsta jau jisai tenai. 
Apsvarstykim, kaip geriausiai mums reikėtų pasielgt! 
PIRMAS CHORISTAS 
Reikėtų triukšmą, mano nuomone, sukelt 
Mieste ir Žmones čia sušaukt pagelbėti. 
ANTRAS CHORISTAS 
"320 Man rodos, mums reikėtų įsibraut tuojau 
Ir žudikus su kardu varvančiu užklupt. 
TREČIAS CHORISTAS 
Ir aš tos nuomonės esu: mums reikia veikt! 
Juk šitokią akimirką žalinga delst! 


1335 


1340 

KETVIRTAS CHORISTAS 

Tai aišku. Ši pradžia jau gero nežada. 
'335 Mieste jie siekia tironiją įsivest! 
PENKTAS CHORISTAS 

Mes gaištame, o jie, nuvaikę delsimus 

Visus, nemiega, veikia rankomis skubiai! 
ŠEŠTAS CHORISTAS 

Nebežinau, ką aš galėčiau jums patart. 

Kas ryžtas veikti, turi ir apsigalvot. 
SEPTINTAS CHORISTAS 
1360 Ir aš neapsisprendęs. Neįmanoma 

Vien žodžiais atgaivinti nužudytojo. 
AŠTUNTAS CHORISTAS 

Nejaugi, dėl gyvybės bedrebėdami, 

Tiems rūmų suteršėjams nusileisime? 
DEVINTAS CHORISTAS 

Mes nepakęsim, nes verčiau numirt tada. 
395 Geriau mums pražūtis negu tironija. 
DEŠIMTAS CHORISTAS 

Bet kur įrodymas? Tik iš vaitojimų 

Mes nustatysim, kad karalių užmušė? 
VIENUOLIKTAS CHORISTAS 

Kol dar tikrai nežinom, ko čia jaudintis? 

Spėlioti ir žinoti aiškiai — ne tas pat! 
DVYLIKTAS CHORISTAS 
1379 Va šitai nuomonei labiausiai pritariu: 

Apie Atridą reikia aiškiai sužinot. 


Atsidaro rūmų durys; matyti Agamemnono ir Kasandros la- 
vonai. Išeina Klitemnestra 


KLITEMNESTRA 
Ne gėda man dabar kalbėt visai kitaip — 
Net priešingai, negu anksčiau kad pasakiau. 
Kitaip juk negalėjau, priešus — tariamai 

'375 Draugus — nubaust ketindama, užtiesti jiems 
Taip aukštą tinklą, kad nestengtų peršokti. 
Aš šitą kovą sugalvojau jau seniai. 
Ir pergalę pasiekiau, nors gana vėlai. 
Štai stoviu ir didžiuojuos: žygis atliktas! 

1380 Ji užmušiau ir užsiginti nemanau. 
Jį apvyniojau milžinišku apsiaustu, 
Nelaimės drabužiu, tarytumei tinklu, — 
Jis negalėjo nei ištrūkt, nei priešintis. 
Kirtau jam dusyk, dusyk suvaitojo jis 
'385 Ir griuvo žemėn. Jau parkritusiam daviau 
Dar trečią smūgį, Dzeusą juo pagerbdama, 
Išgelbėtoją mirusiųjų požemiuos. 
Tada paliko jį gyvybė gulintį, 
Ir karštas kraujas, trykšdamas iš jo žaizdos, 
'390 Mane apšlakstė savo kruvina srove. 
Džiaugiausi ne mažiau kaip žiedo pumpuras, 
Kai, Dzeuso vilgomas lietaus, prasiskečia. 
Tai taip įvyko, vyrai, Argo pažiba! 
Ar džiaugiatės, ar ne, o aš didžiuojuosi. 
1395 Jei būtų paprotys aukoti mirusiems, 
Tai čia reikėtų juo pasekt — ir ypač čia! 
Kuris pripildė taurę mūs nelaimėmis, 
Ir pats dabar iš josios gavo atsigerti 
CHORO VADOVAS 
Mes stebimės, kad tu kalbi taip įžūliai: 
1400 Nužudžius vyrą, dar didžiuojies, tyčiojies! 
KLITEMNESTRA 
Matyt, mane jūs laikot moterim kvaila. 
Kalbu aš drąsiai — nedreba širdis nė kiek! 
Ar tu pagirsi, ar papeiksi, man vis tiek! 
Štai mano vyras Agamemnonas, žiūrėk, 
1405 Sų šita va ranka aš jįjį nužudžiau. 
Ir puikiai padariau! Tai toks čia reikalas. 


I strofa 


CHORAS 
Kas atsitiko, moterie? 
Ar užsivalgei žemėj augančių nuodų, 
Ar užsigėrei jūros putų nesveikų, 
1410 Kad tokį vyrą nužudei 
Ir užsitraukei liaudies pyktų, apkalbas? 
Iš miesto būsi išvaryta, piliečiai neapkęs tavęs. 

KLITEMNESTRA 
Dabar man ištrėmimą tujen priteisi, 
Piliečių prakeikimą, neapykantą. 

Kodėl gi tąsyk vyrui nesipriešinai, 

1419 Kai jis, turėdamas baisybę kaimenių 
Baltvilnių, paaukojo mano dukterį 
Lyg kokią avį, man brangiausią kūdikį, 
Kad tik nustotų pūtę vėjai Trakijos. 
Reikėjo tąsyk vyrą iš šalies ištremt, 

1420 Jis miestą suteršė! O tu dabar mane 
Rengiesi Žiauriai teist. Sakau tau, atsimink — 
Aš pasiryžusi kovoti lygiomis: 

Jei tu mane nuveiksi, tavo bus valdžia; 
Bet jeigu dievas kovą priešingai nulems, 
1425 Tai, nors ir senas tu, išmoksi būt klusnus. 


Iantistrofa 


CHORAS 
Kokia tu pagyrūnė! 
Kaip išdidžiai kalbi! Tarsi apsvaigusi 
Nuo žudymo! Manai, tau kraujo dėmės 
Tinka veidui? Būsi ištremta ir palikta draugų! 
1430 Už mirtį mirtimi atsimokėsi. 
KLITEMNESTRA 
Aš savo žodį priesaika sutvirtinsiu: 
Už mano dukrą atpildo baisaus vardan, 
Vardan erinijų, kurioms šį nužudžiau, 
Į mano rūmus baimė niekad neįžengs, 
145 Kol kurstys ugnį mano rūmų židiny 
Egistas, ištikimas draugas nuo seniai. 
Jis — skydas mano drąsai, jis — paguoda man. 
Pražuvo tas, kurs savo žmoną niekino, 
Kursai ties Troja Chriso dukrą linksmino*“. 
400 štai belaisvė guli, sugulovė jo 
Ir pranašė, jo bendrė, taip ištikima! 
Matyt, abu kartu drybsojo ir laive! 
Jie pagal savo nuopelnus ir pagerbti: 
Jis guli štai; ana, lyg gulbė mirdama, 


97 Agamemnonas 


'435 Dar paskutinę giesmę sugiedojo čia! 
Dabar greta jo guli. Atvežė ją man, 
Kad būtų mano „puotos“ prieskonis gardus. 


II strofa 


CHORAS 
O kad atėjusi Lemtis suteiktų man 
Be skausmo ir ligos kančių 
1430 Tuoj mirtį, amžiais nepabaigiamąjį miegą! 
Juk žuvo mano maloniausias sargas, 
Dėl moters iškentėjęs daug kančių. 
Jam moteris gyvybę atėmė. 
Oi varge, varge! 
Beprote Elena! Juk tujen viena 
Tiek daugel gyvybių tenai pražudei 
Ties Troja kovojant. 
Pagaliau nenuplaunamu nusidažei 
Krauju. Jau, matyt, namuose nuo seniai 
Gyveno vaidas piktasis. 
KLITEMNESTRA 
Nesisielok dėl įvykių šitų ir sau 
Nemaldauki likimą mirties. 
Nenukreipk į Eleną rūstybės savos, 
1495 Kad ji — žudytoja vyrų, 
Kad dėl jos vienos daugybė šaunių 
Danajų gyvybės neteko, 
Kad jinai neišgydomą žaizdą padarė. 


1455 


1460 


II antistrofa 


CHORAS 
„O demone, į Tantalidų rūmus įsibrovęs, 

* Kurs rankom moterų begėdiškai valdai, 
Tu graužte grauži mano širdį. 
Ant kūno it piktoji varna atsitūpęs, 
Tu garsų iškilmingą himną 
Didžiuodamasis giedi. 
Oi varge, varge! 


7. PLB 3 

Beprote Elena! Juk tujen viena 
Tiek daugel gyvybių tenai pražudei 
Ties Troja kovojant. 
Pagaliau nenuplaunamu nusidažei 
Krauju. Jau, matyt, namuose nuo seniai 
Gyveno vaidas piktasis. 
KLITEMNESTRA 
1475 Tik dabar teisingą žodį tarei; 
Paminėdams demoną trilypį. 
Mūs šeimą kankina iš seno jisai, 
Jis gimdo kraujo troškimą, 
Ir, dar senajai Žaizdai nespėjus užgyt, 
1480 Tuojau nauja atsiranda. 


III strofa 


CHORAS 
Tu garbini baisųjį demoną, rūmų kenkėją, 
Aistringo pykčio pilną. 
Tai bjauri garbė! 
1485 Jis niekad nepasotinams žudynėmis, 
Dėl visko kaltas Dzeusas visagalis. 
Be Dzeuso niekas neįvyks maruoliams. 
Ir kas gi gali atsitikti be dievų? 
Nelaimingasis mūsų karaliau, aiman, 
Kaip aš tave apraudosiu? 
Ką dabar iš širdies prakalbėsiu? 
Apraizgytas voratinkliu šituo guli, 
Negarbingai gyvybę išleisdams. 
Aiman, klasta begėdiškojo guolio! 
Iš moters rankos tau mirtis atėjo 
Per dviašmenį kirvį. 
KLITEMNESTRA 
Tu sakai, kad aš visa tai padariau. 
Bet manęs nereikėtų vadint 
Agamemnono žmona tikrąja! 
'500 Pasivertęs į mirusio žmoną, 
Senovinis demonas keršto baisus 
Už Atrėjo nežmonišką puotą 


1490 


1495 

Nužudė šį šaunųjį vyrą 
Išpirkti kraujui vaikelių. 


III antistrofa 


CHORAS 

1505 Kas paliudys, kad tu esi nekalta 
Dėl nužudymo šio? 

Tai kas gi? Kas? Gal senas protėvių 
Atkeršytojas demonas talkininkas. 

'>10 Juodasis Arėjas braidžioja po giminaičių kraujus. 

Kur tik jis pasisuka, 

Palieka sukrekėjusį vaikelių kraują. 
Nelaimingasis mūsų karaliau, aiman, 
Kaip aš tave apraudosiu? 

Ką dabar iš širdies prakalbėsiu? 
Apraizgytas voratinkliu šituo guli, 
Negarbingai gyvybę išleisdams. 
Aiman, klasta begėdiškojo guolio! 
Iš moters rankos tau mirtis atėjo 
Per dviašmenį kirvį. 

KLITEMNESTRA 

Jis gavo pelnytą mirtį, manau. 
Juk klastą į rūmus tai įnešė jis 
Ir suteršė namą kalte. 

Ifigeniją, atžalą įsčių manųjų 

'525 Apraudotą, jisai paaukojo! 

Už darbus savus ir turėjo kentėt. 
Tad lai nesiskundžia nelaimėm Hade: 
Kardu aštriu nužudytas, 

Atmokėjo už tai, ką padarė. 


1515 


1520 


IV strofa 


CHORAS 

'>30 Jau mano mintys blaškosi, 
Nebesupaisau, ką daryt, 
Kur eiti, nes namai svyruoja. 
Bijau, kad liūtis kruvina užeina, 

Jau krinta jos pirmi lašai. 
1585 I emtis galanda kitą peilį 
Naujoms mirtims nauju galąstuvu. 
Oi žeme, žemele, 
Oi Žeme, priimk mane tu anksčiau, 
Nei kūną į karstą sidabro įdės, 
Paskutinį amžiną guolį! 
Kas jįjį palaidos? Kas jį apraudos? 
Argi tu, kuri savąjį vyrą Žžudei, 
Išdrįsi pati ir jam raudą raudot, 
Ir už didelius jojo žygius nedorai 
Klastingą pagarbą teikti? 
Kas, dievišką vyrą belaidojant, 
Raudos širdingom ašarom, 
Iš skausmo perplėš drabužį? 
KLITEMNESTRA 
Ne tavo čia rūpestis! Tu nesikišk! 
Jis žuvo nuo rankos manos, 
Tad aš ir palaidosiu jį, 
Bet niekas jam raudų namie neraudos: 
1555 Prie požemių upės srauniosios sutiks 
Dukra Ifigenija jįjį 
Ir, kaip pridera, tėvą -prakalbins gražiai, 
Apkabins švelniomis savo rankomis jį 
Ir šypsodama jį pabučiuos. 


1540 


1545 


1550 


IV antistrofa 
CHORAS 
1560 I priekaištą — man priekaištai! 
Sunku supaisyt, kur tiesa. 
Grobikas — pagrobtas, žudikas — užmuštas! 
Bet Dzeusas, soste sėdintis, 
Teisėtai privers atkentėti žudiką. 
1565 Kas blogio sėklą iš namų išmestų? 
Šeima suaugo su Prakeikimu! 
Oi Žeme, žemele! 
Oi žeme, priimk mane tu anksčiau, 
Nei kūną į karstą sidabro įdės, 
Paskutinį amžiną guolį! 

Kas jįjį palaidos? Kas jį apraudos? 
Argi tu, kuri savąjį vyrą žudei, 
Išdrįsi pati ir jam raudą raudot, 
Ir už didelius jojo žygius nedorai 
Klastingą pagarbą teikti? 
Kas, dievišką vyrą belaidojant, 
Raudos širdingom ašarom, 
Iš skausmo perplėš drabužį? 
KLITEMNESTRA 
Apie Prakeikimą teisybę sakai. 
Su demonu tuo Pleistenidų baisiu“? 
Norėčiau dabar susitarti: 
1570 Aš priesaiką duosiu, kad kęsiu kančias, 
Nors sunkios jos būtų, o jis ateity 
Iš mūsų išeis ir giminę kitą 
Kankins mirtimis. 
Man užtektų ir turto dalelės mažos, 
1375 Jei siaubingojo keršto aistras iš namų 
Išvaryti galėčiau. 


EKSODAS 


Iš rūmų išeina Egistas su sargybiniais 


EGISTAS 
O kaip šviesi, džiaugsminga atpildo diena! 
Dabar matau: maruolių nusikaltimus 
Dievai — atkeršytojai stebi iš dangaus. 
1580 Regėjau: erinijų austuos apsiaustuose 
Karalius susipainiojo! Kaip malonu! 
Už tėvo nedorybę atmokėjo jis; 

Atrėjas, tėvas jo, valdovas šios šalies, 
Tiestą, mano tėvą,— reikia dar pridėt: 
1585 Ir savo brolį! — dėl valdžios kovodamas, 

Išvijo iš tėvynės ir savų namų. 
Tiestas, vargšas, grįžo ir prie židinio 
Maldaudams išsiprašė nežudyti jo, 

Kad nesuteptų tėviškės šalies krauju. 

1590 Nedorėlis Atrėjas pakvietė tada 
Kaip draugas draugą mano tėvą į svečius, 
Sumanęs jam parodyt mėsinėjimą, 

Ir pokyly pavaišino vaikų mėsa. 
Nupjovęs rankų ir kojukių pirštelius, 

'995 Padėjo atokiau, kad nepažintų jų. 
Tiestas nežinodams ėmė valgyti 
Mėsas — užtraukė jos nelaimę, matote. 
Supratęs nedorybę bjauriąją staiga, 
Suriko, griuvo, skerdeną išspjaudamas, 

1600 Er. spyręs koja stalą, Pelopo vaikus 
Prakeikė, palinkėdams giminei visai 
Pleistenio susilaukti pražūties baisios. 
Dėl tos kaltės pražuvo Agamemnonas. 
Ir aš teisingai sumaniau jį nužudyt. 

1605 Buvau mat trečias nelaimingojo sūnus, 
Kartu su tėvu ištremtas dar vystykluos. 
Teisybė išaugino, parvedė mane, 

Ir aš, nors būdamas svetur, šį pričiupau, 
(Rodo į Agamemnoną) 
Gerai suruošęs didį sąmokslą prieš jį. 

'6!0 Dabar, kada jisai Teisybės tinkluose 
Sugautas, man ir mirti būtų nebaisu. 

CHORO VADOVAS 
Egistai, nusikaltimu nesididžiuok! 
Giriesi, kad patsai karalių nužudei, 
Sumanęs ir paruošęs vienas sąmokslą. 

1615 Žinok, kad nuo Teisybės nepaspruksi tu! 
Užmuš piliečiai akmenim prakeikdami! 

EGISTAS 
Ar tu, sėdėdamas žemiausioje eilėj, 
Drįsti man taip kalbėti, sėdinčiam viršuj? 
Matysi, seni, kaip nelengva mokytis 

'920 Doros ir proto, kai tiek metų jau turi! 
Grandinės ir alkinimas juk sugeba 
Net ir senatvėj beprotybę gydyti! 
Nejaugi, visa tai regėdams, nematai? 
Prieš akstiną nespirk — kitaip vaitoti teks! 


103 Agamemnonas 


CHORO VADOVAS 
1625 Lyg boba laukei, kol sugrįš kariai namo, 
Su žmona jo gulėjai ir kartu ruošei 
Kariuomenės vadovui žiaurią pražūtį! 
EGISTAS 
Dėl šitų žodžių tu raudosi nemažai. 
Orfėju virsi, bet visai jam priešingu: 
'630 Anas visus patraukė savo dainomis, 
Tave dėl šitų šuniškų kiauksėjimų 
Kalėjiman įkiš — apsiraminsi ten! 
CHORO VADOVAS 
Tai tu pasidarysi Argo tironu, 
Kuris, parengęs visą tą nužudymą, 
'935 Neišdrįsai įvykdyt savo rankomis. 
EGISTAS 
Žmona galėjo jį apgauti daug lengviau, 
Mat aš, kaip priešas, jam buvau įtartinas. 
Paėmęs jo turtus, pradėsiu piliečius 
Dabar valdyti. Tą, kurs nenorės klausyt, 
1640 I yg žirgą atsiganiusį priversiu tuoj 
Man nusilenkti, uždarysiu tamsoje. 
Alkinamas, turės pasidaryt švelnus! 
CHORO VADOVAS 
Kodėl, baily, karaliaus pats nenužudei, 
O pavedei jį Žmonai nugalabyti? 
1945 Juk gėda mūsų šaliai, vietiniams dievams! 
Bet atsimink: Orestas gyvas tebėra, 
Likimo saugomas! Kai jis namo sugrįš, 
Abiem atkeršys, jus abudu nužudys! 
EGISTAS 
Šitaip man kalbėdams ir darydams, pamatysi tuoj, 
Kas tau bus, kai, proto nebetekęs, įžeidi mane! 
'020 Ei draugai sargybiniai, eikšekit! Veikti tuoj reikės! 
CHORO VADOVAS 
Ei draugai! Tuoj kardus išsitraukit, pasiruoškite! 
EGISTAS 
Bet ir aš nešiojuos kardą, pasiryžęs mirt ir aš! 
CHORO VADOVAS 
Tavo mirtį mes priimsim — būsim net patenkinti. 

KLITEMNESTRA 
Ne, brangusis! Nesukelkime ir vėl naujų kovų! 
1595 Jau ir šitą nelaimingą derlių bus sunku nuimt. 
Jau gana skausmų ir vargo! Jau gana prikruvinom! 
Eikite, garbieji seniai, į savus namus, kitaip 
Gausite kentėt! Ką mes padarėm, bus naudinga jums. 
Mielu noru mes iš vargų galop ištrūktume! 
1600 Taip ilgai mus mindė, trypė demonas kanopomis. 
Tokią nuomonę, jei norit, aš, kaip moteris, sakau. 
EGISTAS 
Nepakenčiama, kad seniai savo tuščiomis kalbom 
Taip mane įžeidinėja, kviečia keršto demoną! 
CHORO VADOVAS 
'665 Mat argiečiai neįpratę tokiam niekšui pataikaut. 
EGISTAS 
Bet palauk! Atsiskaitysiu kitą kartą su jumis. 
CHORO VADOVAS 
Jei tiktai dievai Oresto neparsiųs į tėviškę. 
EGISTAS 
Aš žinau pabėgėlius: gyvena jie tik viltimis. 
CHORO VADOVAS 
Taip, dabar juk tavo laikas: teisę laužyti gali. 
EGISTAS 
'9'0 Neužmiršk! Už šitą beprotybę atmokėsi man! 
CHORO VADOVAS 
Tu dabar puikuojies tarsi vištų būryje gaidys. 
KLITEMNESTRA 
Neklausyk tuščių lojimų! Mes valdysime abu 
Šituos rūmus ir gražiausiai viską sutvarkysime. 


Visi išeina iš orchestros 


Choėforos 


VEIKĖJAI 


ORESTAS 
PILADAS 
Aukotojų CHORAS 
ELEKTRA 
VERGAS 
KLITEMNESTRA 
AUKLĖ 

EGISTAS 


107 


PROLOGAS 


Agamemnono kapas. Įeina Orestas su Piladu 


ORESTAS 


20 


O požemini Hermi!, tėvo atmintį 
Saugąs, būk man išgelbėtoju ir bendru! 
Į šią tėvynės žemę sugrįžau dabar 

Ir štai prie tėvo kapo išklausyt meldžiu 
Mane. Inachui savo pirmą garbaną 
Atidaviau“, o antrąją — gimdytojui. 
Kai, tėve, tu žuvai, nebuvo čia manęs, 
Neapraudojau, nepadėjau laidoti. 


Pasirodo Elektra su būriu vergių 


Ką aš matau? Ateina moterų būrys; 
Juodais drabužiais visos apsirengusios. 
Kokia nelaimė ten galėjo atsitikt? 

Gal rūmus apėmė koks naujas liūdesys? 
O gal manajam tėvui neša jos aukas 
Nulieti mirusiojo nuraminimui? 
Tikriausiai. Tarpe jų turbūt ir Elektra, 
Sesuo manoji, baisiai susikrimtusi. 

O Dzeusai, leisk už tėvą man atkeršyti! 
Sutik dabar man būti sąjungininku! 
Piladai, kiek į šalį pasitraukime! 
Žiūrėsime, kaip melsis šitos moterys. 


Orestas su Piladu pasitraukia. Elektra su vergėmis 
prieina prie kapo 

PARODAS 


CHORAS 


25 


30 


35 


40 


45 


I strofa 


Mane čia siuntė iš namų 

Nunešti mirusiam aukas. 

Mes į krūtinę mušamės ranka; 

Veidai nagų išraižyti kruvinomis vagom. 
Per visą amžių rauda ir vaitoja mūs širdis. 
Suplėšė skausmas lininius rūbus, 

Beliko skudurai iš jų, 

Drabužiai sudraskyti ant krūtinės 

Dėl didelių, šiurpių nelaimių. 


I antistrofa 


Ir vėl sukėlė išgąstį — 

Pašiurpo net plaukai — 

Nakty užgriuvęs sapno pranašingas reginys. 
Suriko karalienė išsigandus per miegus. 

Tas riksmas moterų buveinę sunkiai užgulė. 
Iš dievo gavę dovaną 

Išaiškinti sapnus, 

Žyniai sušuko: požemių krašte 

Žudytieji vėl pyksta ant žudikų 

Ir murma užsirūstinę. 


II strofa 


Su šitom nemielom aukom — 
O žeme, mūsų motina! — 
Dievų nekenčiama žmona 
(Bijausi josios vardą paminėt) 
Mane prie kapo pasiuntė 
Rūstybei atitolinti. 

Bet argi galima nuplaut 

Į Žemę susigėrusį 


109 Choėforos 


Žudynių kraują? 

O nelaimingas židiny! O sukrėstieji rūmai! 
Kai tik karalius numirė, 

Jo namą uždengė juoda tamsa. 


50 


II antistrofa 


Kadaise buvus pagarba karaliams, 
Valdingai įsiskverbusi į liaudies širdį, 
Nepanaikinama, tvirta, 

Dabar išnyko. 

Nuūnai tik sėkmę žmonės gerbia, 
Jinai dievu jiems virto 

Ir net daugiau negu dievu! 

Tiesa nubaudžia vienus 

Tuojau, dar saulės šviesoje; 

Kitų palaukia, iki sutemos ateis; 
Trečius išgelbsti nuo bausmės 
Užėjusi naktis. 


55 


60 


65 


III strofa 


Sugėrusi žudynių kraują, 

Žemė išaugina keršytoją neišvengiamai. 
Bet atpildas palaukia, 

Kol kaltininko sustiprės liga. 


III antistrofa 
"0 Jis nuo bausmės jau neištrūks. 
Net jeigu pasislėptų kambariuos žmonos, 
Jam vaisto nebėra. 
Jei visos upės susilietų 
Į vieną srovę, nenuplautų 


"*  Nužudymo kraujų. 


Epodas 


Dievai mums davė vergių dalią, 
Išvarė iš tėvų namų, 

80 


Uždėdami vergijos naštą. 

Ar gera ponai daro, ar ką blogo, 
Man reikia girti prievarta, 
Dantis sukandus. 

Akis uždengus rūbais, 

Apraudu ponų dalią, 

Slaptų kančių suspaustą. 


PIRMAS EPEISODIJAS 


ELEKTRA 

105 


Naminės vergės, mūsų rūmus tvarkančios! 
Šioj gedulingoj eisenoj atėjote 

Kartu su manimi. Patarkit man dabar. 
Kaip reiktų melstis liejant mirusiam aukas, 
Kokia malda įtikčiau besikreipdama? 

Ar jam sakyt: „Štai dovaną teikiu mielam 
Nuo jo mielos žmonos, manosios motinos“? 
Aš šito neišdrįsčiau, žodžių trūktų man 

Į tėvą kreiptis auką benuliejant jam. 

O gal sakyti taip, kaip įprasta žmonėms: 
„Lai tam, kuris šią auką atsiuntė, dievai 
Atlygins tuo pačiu — už pikta tik piktu!“ 
O gal negerbiant, tyliai — kaip patylomis 
Jį užmušė,— išliejus auką pasitraukt? 
Neatsigręžus lyg nešvarumus išmest 

Per petį su indu ir greitai sau nubėgt? 
Tad man patarkit, draugės, kaip čia pasielgt. 
Juk visos to paties namuos nekenčiame. 
Tik nebijokit ir neslėpkite širdy, 

Visų juk mūsų laukia ta pati mirtis, 

Ar būtume laisvi, ar pavergti kitų. 

Tai pasakykit, jei ką galite patart. 


CHORO VADOVĖ 


Aš tavo tėvo kapą tarsi aukurą 
Gerbiu ir, jei liepi, sakysiu, ką manau. 

ELEKTRA 

Tad pasakyk, jei tėvo kapą taip gerbi. 
CHORO VADOVĖ 

Už tuos maldauk, kurie palankūs mirusiam. 
ELEKTRA 
'!0 Kuriuos turėčiau pavadinti prielankiais? 
CHORO VADOVĖ 

Save ir tuos, kurie Egistui priešiški. 
ELEKTRA 

Reikės tad melstis už save ir už tave. 
CHORO VADOVĖ 

Pati apsigalvok. Aš tau jau patariau. 
ELEKTRA 

O ką prie šito būrio reiktų dar pridėt? 
CHORO VADOVĖ 
"I? Orestą prisimink, nors jis ir tremtyje. 
ELEKTRA 

Gerai sakai. Teisingai užminei man jį. 
CHORO VADOVĖ 

Bet neužmiršk prieš žudikus pasisakyt. 
ELEKTRA 

O ką? Aš nežinau. Pamokyk“ tu: mane. Sa 
CHORO VADOVĖ 

Kad jiems ateitų ar žmogus, ar dievas koks. 
ELEKTRA 
'20 Ar kaip teisėjas, ar kaip nubaudėjas jų? 
CHORO VADOVĖ 

Sakyk: už mirtį kurs atkeršytų mirtim. 
ELEKTRA 

Ar man pritinka šito iš dievų maldaut? 
CHORO VADOVĖ 

O taip — už blogį atsilyginti blogiu! 
ELEKTRA 

O Hermi požemių, didžiausias iš dangaus 
'2 Šauklių ir žemės! Aš prašau tavęs — padėk, 

Kad požeminiai demonai, kur saugoja 

Pralietą tėvo kraują, maldą manąją 

Išgirstų — kaip ir žemė, viską gimdanti, 

Auginanti ir vėl apsivaisinanti. 

140 


145 


150) 


Ant kapo mirusiųjų auką liedama, 

Aš taip kalbu: „Tėveli, mūsų pagailėk! 
Orestui duok ir man valdyti šiuos namus! 
Mes klaidžiojam, nes išdavė mus motina, 
Kuri Egistą sau už vyrą paėmė — 

Jisai, tėveli, kaltas dėl tavos mirties. 

Aš laikoma kaip vergė; brolis — tremtyje, 
Netekęs turtų; šie sau lėbauja linksmai, 
Sugrobę triūso tavojo visus vaisius. 

Lai sugrąžins kokia laiminga mums lemtis 
Orestą — to, tėveli, aš tavęs prašau. 
Geresnei ir kuklesnei tapti duoki man 

Už motiną ir savo rankų nesutept. 

Tai tiek aš mums meldžiu. O priešams lai ateis 
Atkeršytojas griežtas ir nuspręs, kad tie, 
Kurie nužudė, turi atmokėt mirtim. 

Į maldą dorąją turėjau čia įpint 

Nedorą maldą — priešams bloga palinkėt. 
Atsiųsk mums šičion džiaugsmą, tėve, ir dievai 
Kartu, ir Žeme, ir Tiesa laimėtoja!“ 

Po šitokių maldų darau nuliejimus. 

O jūs, kaip priimta užbaigiant apeigą, 
Pajaną? mirusiajam užraudokite! 

(Atlieka aukojimo apeigas) 


CHORAS 


1 6i) 


Ašaras liekite gausiai, raudokite raudą, 
Parpuolusios prie šito kapo, 
Pražuvusiam valdovui, 

Kad atsitolintų nelaimė nuo gerųjų 
Nuliejus auką. Išklausyki, išklausyk, 
Valdove, mūsų blaškomos širdies skausmų! 
Oi varge, varge, varge! Kas ateis 
Mums išvaduot namų, 

Ar lanką skitišką 

Įtempęs, ar sugniaužtoj kumštyj 

Kardą spausdams. 


ELEKTRA 


Sugėrė žemė auką. Tėvas priėmė. 
Dabar aš jums naujieną pasakysiu tuoj. 

CHORO VADOVĖ 

Sakyk. Iš baimės šokinėja man širdis. 
ELEKTRA 

Ant kapo garbaną plaukų aš pamačiau! 
CHORO VADOVĖ 

Ar vyro, ar gražios merginos tie plaukai? 
ELEKTRA 
!'0 Kiekvienas sugebėtų tai lengvai atspėt. 
CHORO VADOVĖ 

Gal tu, jaunesnė, numanai geriau už mus. 
ELEKTRA 

Be mūsų, niekas neaukotų čia plaukų. 
CHORO VADOVĖ 

Kurie turėtų nusikirpt, tie — priešai jam. 
ELEKTRA 

Labai panašūs tie plaukai. Tik pažiūrėk! 
CHORO VADOVĖ 
''? Į kokias garbanas? Sakyk! Aš nekantri! 
ELEKTRA 

Į mano plaukus. Štai sulygink abejus. 
CHORO VADOVĖ 

Ar tik nebus Orestas juos padėjęs čion? 
ELEKTRA 

Tikriausiai! Juk panašūs į jo garbanas! 
CHORO VADOVĖ 

Ir kaip jisai išdrįso šičia atkeliaut? 
ELEKTRA 
'* Nukirpęs plaukus tėvo garbei atsiuntė. 
CHORO VADOVĖ 

Ir vėl mane priversi lieti ašaras, 

Jei jau Orestas tėviškėn nebesugrįš. 
ELEKTRA 

Ir man užtvindė širdį naujas sielvartas, 

Lyg būčiau buvus perverta staiga strėlės! 
'8 Paplūdo iš akių štai karštos ašaros, 

Jų sulaikyti negaliu, kai pamačiau 

Šias garbanas! Juk neįtikinsiu savęs, 

Kad jos galėtų priklausyti kam kitam! 

Tikriausiai jų nebus nukirpus motina — 


8. PLB 3 

190 Ji tik iš vardo motina, o elgiasi 

Kaip piktas priešas su vaikais, nedorėlė! 
Kad taip galėčiau be dvejonės pasakyt: 
Tai mano mielojo Oresto dovana! 

Tokia viltis taip baisiai jaudina mane! 
Jei prakalbėtų garbana lyg koks šauklys, 
Nereiktų man blaškytis abejojimuos, 
Žinočiau aiškiai, ar su panieka atmest, 
Jei būtų nukirpta nuo priešiškos galvos, 
Ar sielvartaut kartu su jąja, broliška, 
Mūs tėvo kapą gerbiančia ir puošiančia. 
Šaukiuos dievų, jie žino, sūkury kokiam 
Mes it jūreiviai blaškomi ir daužomi. 
Jei jie suteiks mums viltį išsigelbėti, 

Ir iš mažos sėklelės ąžuolas išaugs. 
(Pamato pėdsakus ant kapo) 

O pėdsakai! Tai kitas vėl įrodymas! 
Žiūrėk, kaip jie panašūs į manuosius! Va! 
Dviejų čia būta! Šičia vieno pėdsakai, 

O ten jau kito! Palydovas koks, matyt. 
(Matuoja pėdsakus) 

Tik išmatuok jo pado atspaudus, kulnies: 
Jie tokio dydžio kaip manieji! Ar matai? 
Iš džiaugsmo šiurpas krečia! Sukasi galva! 


195 


200 


205 


210 


Pasirodo Orestas 


ORESTAS 

Maldauk galingųjų dievų, kad ir toliau 

Tavųjų išklausytų jie maldavimų. 
ELEKTRA 

Sakyk, o ką man davė prašomi dievai? 
ORESTAS 
“IP Tu pamatei, ko taip seniai ilgėjaisi. 
ELEKTRA 

O ką žinai, ko aš dievų meldžiau regėt? 
ORESTAS 

Žinau, kad dėl Oresto jaudiniesi tu. 
ELEKTRA 

Tai kaipgi bus išklausę tų maldavimų? 

ORESTAS 
Esu Orestas, artimiausias giminė. 


ELEKTRA 
220 Ak svetimšali, sumanei mane apgaut? 
ORESTAS 

Jei taip, tai ir save apgauti sumaniau! 
ELEKTRA 

Ar nori pasityčiot iš manęs bėdoj? 
ORESTAS 

Tada aš tyčiojuos ir iš savų bėdų! 
ELEKTRA 

Ar tu tikrai esi Orestas? Netikiu. 
ORESTAS 


22 Matai mane ir negali dar atpažint! 
Kai pamatei šią paaukotą garbaną 
Ir pastebėjai Žemėj mano pėdsakus, 
Tu patikėjai ir pradėjai džiūgauti, 
Tarytum brolį prieš akis turėdama. 
Pridėk tą garbaną: iš čia ją iškirpau. 
O štai apsiaustas: tu išaudei jį pati! 
Pažįsti tuos žvėrių paveikslus? Ar matai? 
Tik jau valdykis, nesijaudink taip labai! 
Žinai, kad artimieji mums labai pikti! 
ELEKTRA 
"5 Viltie mieliausia mano tėvo rūmuose! 
Tu apraudotas gelbėtojau mūs šeimos! 
Jėga paimki sostą, tau priklausantį! 
Kaip miela pamatyt tave! Tu vienas mums 
Atstoji keturis! Tu tėvas man esi! 
Tave aš myliu tartum savo motiną, 
Tikrosios motinos teisingai nekenčiu. 
Tu man lyg nuožmiai paaukotoji sesuo“ 
Ir tikras brolis, ištikimas seseriai! 
Lai mums Jėga, Tiesa ir trečias — didysai 
“> Valdovas Dzeusas sąjungininkas padės! 
ORESTAS 
Valdove Dzeusai, viešpatie! Pažvelk į mus! 
Štai prieš tave našlaitis vaikas, paliktas | 
Erelio, — jį pasmaugė savo rinčiuose 


230) 


240 

Bjauri gyvatė. Badas spaudžia mažučius: 
20 Kas maistą neštų jiems į lizdą, to nėra, 
O patys nepajėgia grobio susirast. 
Kalbu apie Elektrą ir apie save: 
Matai, kaip mes abu, našlaičiai be tėvų, 
Klajojam išvyti iš nuosavų namų. 
Jei pražudysi šitaip gerbusio tave, 
Tiek davusio aukų karaliaus vaikelius, 
Iš ko tada begausi dovanų brangių? 
Jei žus erelio giminė nesaugoma, 
Tai kas maruoliams pranašingą ženklą duos? 
Jei visas šis karaliaus ąžuolas nudžius, 
Nebus kas tau aukų riebiųjų pristatys. 
Padėki mums iškelti namą vėl aukštyn: 
Aprimusį ir mažą padaryk didžiu! 
CHORO VADOVĖ 
Vaikai, jūs gelbėtojai tėvo židinio! 
*05 Tylėkite, kad neišgirstų jūs kalbų 
Kas nors ir nepraneštų valdantiesiems to. 
Norėčiau pamatyti juos besmilkstančius 
Ant laužo, dūmų, kaip derva juodų, stulpe. 
ORESTAS 
Loksijas? neapgaus. Galinga jo žosmė 
Įsakė ryžtis viskam, nebijot jokių 
Pavojų, pagrasino net baisiom bausmėm,— 
Kai pamanau, man stingsta kraujas širdyje! — 
Jei tėvo užmušėjams neatkeršysiu, 
Už žudymą atlygindamas žudymu. 
Pridūrė, kad už tai turėsiu atkentėt, 
Patirti daug nelaimių, net žiaurių bausmių 
Iškęsti ir gyvybe savo užmokėt. 
Kol mirusieji požemyje rūstinsis, 
Mums teksią, sakė, persirgti baisiom ligom, 
Kurios lyg žiaurios iltys kūną mūs draskys; 
Raupai nuės mums odą, vargins sopuliai. 
Galva nuo tų ligų pasidarys balta. 
Jisai kalbėjo ir apie erinijas, 
Kurias atsiunčia nužudytųjų kraujai. 
Jos ir tamsoj suranda nusikaltėlį. 


255 

280 


285 

Mat kraujas giminaičių nužudytųjų 

Iš požemių pasiunčia su prakeikimu 
Strėles juodąsias: beprotybė, išgąstis 
Slaptingas naktį drasko nusikaltėlį, 
Kankina, išveja iš miesto botagu. 
Tokiems neleidžiama daryt nuliejimus 
Nei šventėj dalyvaut: tėvų nematoma 
Rūstybė veja juos nuo aukurų dievų; 
Jų niekas neužjaučia ir nepriima; 

Visų nekenčiami tie vargšai pagaliau 
Išsekę miršta nepavydima mirtim. 
Tokiais Loksijo žodžiais aš turiu tikėt. 
O jei ir netikėčiau, reikia veikti man. 
Daug kas mane į šitą Žygį pastumia: 
Loksijo priesakas ir tėvo ilgesys; 

Be to, prispaudė skurdas ir nepriteklius, 
Mintis kankina, kad garbiausieji kariai, 
Garsingi Trojos išgriovėjai, priversti 
Dviem moterim paklusti: aišku, kad ir jis 
Ne vyras — moteris! Tuoj įsitikinsit. 

305 


KOMAS 


CHORO VADOVĖ 
Galingosios moiros, jūs deivės lemties! 
Iki galo nuveskite mus tuo keliu, 
Už piktą liežuvį lai jiems atmokės 

319 Toks pat liežuvis! Didžioji Tiesa 
Ieškodama atpildo šaukia: 
Už kruviną žaizdą žaizda kruvina 
Teatmoka. „Kas darė, lai kenčia dabar“ — 
Senovinis priežodis sako. 

ORESTAS 

I strofa 


3P O tėve nelaimingas! Kaip man į tave 
Prabilti? Ką turėčiau padaryt, 

Kad mano žodžiai iš toli tave pasiektų 
Tenai, kur tavo guolis amžinas? 
Šviesa tamsybei priešinga. 

320 Bet sielvartingosios dejonės kilnios 
Atridams, rūmus saugantiems, 
Taip pat malonios, gražios. 

CHORAS 

I strofa 


Vaike, numirusiojo dvasios 

Negali sunaikinti lauže 

Net ugnies baisingi dantys, 
Ruūstybė jo išlieka. 

Apraudotasis numiręs 

Kaip keršytojas pasirodo. 

Ir teisingosios dejonės 

Dėl tėvų numirusių pasiekia viską, 
Erzina žudikų širdį. 

ELEKTRA 


325 


330 


I antistrofa 


Dabar, o tėve, iš eilės manosios raudos išklausyk! 

Abu tavieji štai vaikai 

Stovėdami prie kapo gieda raudas. 

Tavęs pagalbos mes maldaujam 

Iš savo krašto ištremti. 

Kaip mums užmiršti šiuos vargus, 

Išvengti šių nelaimių? 

Kaip atsikvėpt nuo skausmo? 

CHORO VADOVĖ 

3*0 Jei tik dievas norės, jūs užtrauksit tuojau 
Ne gedulo raudą, o džiaugsmo dainas: 
Karališkuos rūmuos pajanas skambės, 
Pasveikindams grįžusį draugą. 

ORESTAS 


335 


II strofa 


Jei ties Iliono tvirtove, 
35 O tėve, būtum sutikęs 

Mirų, kokio likiečio 

Ietimi pervertas“, 

Namuos palikęs būtum šlovę. 
Vaikų gyvenimo keliai 

Švytėtų laime akyse žmonių, 

O pats turėtum aukštą kapą, piltą 
Svečioj šaly už jūrų,— 
Lengvesnis mums sielvartas būtų! 
CHORAS 


3350 


I antistrofa 


Esi karys ir draugas tiems, 

32 Kurie kovoj garbingai žuvę 
Gyvena požemy. Jų tarpe 
Ir ten esi garbus valdovas, 
"Didžiausių požemio karalių 
Didingas vadas. 

30 Kol kilniai gyvenai, valdei 
Likimo valiai paklusnius, 
Tvirtai turėjai skeptrą rankoje. 

ELEKTRA 


II antistrofa 


Aš nenorėčiau, kad pas Trojos sienas 
Mūs tėvas būtų Žuvęs būryje kitų 
Sutramdytųjų ietim vyrų 

Ir užkastas greta srovės Skamandro'! 
Verčiau turėjo žūt pirmiau 

Piktieji jo žudytojai! 

Išgirdus apie jųjų mirtį, 


365 


Nebūčiau sielvartų patyrus. 
CHORO VADOVĖ 
Vaikeli, linkėjimai tavo geri, 
Už auksą jie man brangesni, už turtus, 
Už didžiausias sėkmes! Tu garbinga esi. 
35 Bet girdime dvigubo rimbo kirčius: 

Kas galėtų padėt, tas seniai po žeme, 

O rankos valdovų dar varva krauju, 

Jie nekenčia numirusio tėvo. Tačiau 

Sunkiausia dalia — jo vaikelių. 
ORESTAS 


III strofa 


380 Šie žodžiai it strėlė 

Man kiaurai ausį pervėrė. 

O Dzeusai, Dzeusai! 

Nors vėlai, bet atsiunti 

Baisingą kerštą nusikaltėliams, 
385 Jie gauna atpildą žiaurų. 
CHORAS 


II strofa 


Užtraukčiau džiaugsmo pilną dainą, 
Išgirdusi, kad vyras ir jo moteris jau žuvo! 
Ir ko man slėpti tai, 
Kas nori skristi iš širdies! 

30 Štai jau manos širdies bures 
Smarkus rūstybės vėjas išpūtė, 
Girdėti jo piktas švilpimas. 

ELEKTRA 


III antistrofa 


O kad taip gerasis, galingasis Dzeusas 
Pasiektų savo dešine, 

2 Suskaldytų jiems galvas! 
Ištikimybė grįžtų kraštui. 
Iš neteisybės aš šaukiuos teisybės. 
Išgirski, žeme, tu mane! 
Išgirskit, požemių dievai! 

CHORO VADOVĖ 

**0 Yra toks dėsnis, kad kraujo lašai, 
Pralieti į žemę, žudynių kitų 

Reikalauja baisių, eriniją šaukia: 

O jinai už anksčiau nužudytų žmonių 

Kraują kitiems atmoka krauju. 
ORESTAS 


IV strofa 


*03 Oi varge! Mirusių valdovai, 
Žiūrėkit, štai koks prakeikimas žuvusių! 
Žiūrėkit, kaip Atrėjo ainiai vargsta 
Be išteklių ir be namų! 
Ką mums daryti, Dzeusai? 
CHORAS 


II antistrofa 


*0 Išgirdus šiuos vaitojimus, 
Širdis man sudreba krūtinėj 
Netekusi vilties. 

Mane aptemdo juodas debesys, 
Beklausant šių galingų žodžių. 

*I5 Bet kai matau, jog tu stiprus, 
Pradingsta sielvartas ūmai, 
Pasidarau žvali, judri, 

Atrodo baimė buvus veltui. 

ELEKTRA 


IV antistrofa 


Ir ką mes turim išsakyt? Ar tuos skausmus, 

Kuriuos iškenčiam nuo savos gimdytojos? 
*0 Galėtum juos užgniaužt, bet šito jau 

Nenumalšinsi. Tarsi vilkas koks plėšrus 

Dvasia manoji — motina nenuramins. 
CHORAS 


I strofa 


Užtraukiau raudą arišką 
Kaip Kisijos šalies raudotojos“: 

125 Draskiau drabužį rėkdama, 
Su kumščiais galvą sau daužiau, 
Mušiausi į krūtinę, apverkiau 
Prakeiktą savo dalią baisiai šaukdama. 
ELEKTRA 
Oi tu, piktoji motina, 
Įžulėle, net išdrįsai valdovą mūsų, 
Neapverktą, be raudų įprastų, 
Palaidoti 
Lyg kokį baisų priešą. 
ORESTAS 


430 


II strofa 


Oi, kokią gėdą man tu pasakei! 
*2 Už tėvo gėdą atmokės jinai 

Dėka dievų aukštųjų, 

Dėka manųjų rankų! 

Nužudęs ją lai pats pražūsiu! 
CHORAS 


II antistrofa 


Kad tu žinotum! Prieš palaidojant 
**0 Ji sukapojo tėvo kūną, 

Norėdama tau amžinas 

Kančias gyvenime palikti! 

Dabar žinai, kaip tėvą ji išniekino. 
ELEKTRA 


I antistrofa 


Likimą tėvo apsakei. 
*5 Man jo matyt neteko: 
Buvau tada paniekinta, 
Kaip piktas šuo kampe toliausiam užrakinta, 
Ir niekas nežiūrėjo. 
Ne juokas man rūpėjo; liejau karčias ašaras 
*0 Ir dejavau. Tu visa tai į širdį įsidėk! 

CHORAS 
Girdėjai tuos žodžius. 
Lai jie ramiai tau įsiskverbs į širdį! 
Kas buvo, jau žinai, 
Kas bus, tava rūstybė pasakys. 
*5 Į kovą eik drąsus ir tvirtas! 


Strofa 
ORESTAS 
Kreipiuosi, tėve, į tave! Padėk tu mums! 
ELEKTRA 


Ir aš raudodama tavęs šaukiuos. 
CHORO VADOVĖ 
Mes visos meldžiame kartu su tavimi: 
Išgirsk, išeik į saulės šviesą, 
*0 Ir trauksim mes drauge į priešą! 


Antistrofa 


ORESTAS 
Arėjas kausis su Arėju, Tiesa tik su Tiesa. 
ELEKTRA 
Meldžiu dievų: teisingas kovą telaimės. 
CHORO VADOVĖ 
Man darosi šiurpu beklausant tų maldų. 
Likimas laukia jau seniai: 
:) Lai jis dabar įvyksta. 
CHORAS 
O nelaiminga giminė! 
Žaizda baisioji prakeikimo 
Kraujuoja, neužgyja. 
O begaliniai sielvartai! Ojoi! 
*0 Skausmai nebaigiami! Ojoi! 
Namų pūliuojančių žaizdų 
Negydys niekas kitas: 
Išgelbės patys jie save 
Per kruvinus vaidus. 
*> Taip gieda požemio dievai sutartinai. 

Išgirdę šią maldą, laimingi dievai 

Požeminiai, atsiųskit pagalbą vaikams, 

Kad pergalę jiejie pasiektų. 
ORESTAS 

Mirei tu, tėve, ne karaliaus mirtimi, 
*80 Tad leisk, maldauju, tavo rūmuos viešpataut. 
ELEKTRA 

Ir aš tavęs prašau, kad leistum nužudyt 

Egistą ir gyvent su vyru namuose! 
ORESTAS 

Tada ant tavo kapo įprastas aukas 

Aukotų žmonės. Šiaip, nors žemėj bus puikių 
*85 Aukų, jų riebūs dūmai nepasieks tavęs. 
ELEKTRA 

Ir aš iš savo kraičio liesiu, kai aukas 

Vestuvines atnešiu iš tėvų namų. 

Labiausiai gerbsiu tavo kapą iš visų. 


ORESTAS 

Pažvelgt į kovą, žeme prasivėrus, tėvui leisk! 
ELEKTRA 
*0 O Persefone, duok Orestui daug jėgos! 
ORESTAS 

O tėve! Baisų maudymąsi prisimink! 
ELEKTRA 

Ir tinklą prisimink, kurį tau užmetė! 
ORESTAS 

Tave sukaustė ne varinėm grandimis. 
ELEKTRA 

Supančiojo klastingai audekluos tave. 
ORESTAS 
*> Pabusk išgirdęs, kaip buvai išniekintas! 
ELEKTRA 

Garbingą savo galvą tu iškelk aukštai. 
ORESTAS 


Atsiųsk saviškiams Tiesą sąjungininkę 

Arba mums leiski atmokėti tuo pačiu, 

Jei būdams nugalėtas nori nugalėt! 
ELEKTRA 


“0 Ir paskutinio mūs meldimo išklausyk! 

Matydamas ant kapo savo paukščiukus, 

Pasigailėk ir brolio, ir manęs, sesers! 

Neduok išnykti Pelopidų giminei! 

Nes tik tada, nors miręs, būsi gyvas tu, 
22 Juk tėvą žuvusį išgelbsti jo vaikai! 

Ir drobės tinklas nenuskęsta gilumon — 

Mat jį apsaugo kamščiai, keldami viršun. 
ORESTAS 

Tad išklausyk, kaip mes apraudam čia tave. 

Mus saugodamas išsigelbėsi ir pats. 
CHORO VADOVĖ 
210 Nepriekaištauju, kad jūs raudate ilgai. 

Jūs pagerbėte kapą, dar neapverktą. 

Bet jei, Orestai, veikti pasiryžai jau, 

Tai ir pradėk, nedelski! Laimę išbandyk! 
ORESTAS 

Gerai. Bet ne pro šalį bus, manau, paklausi, 
212 Kodėl ji nuliejimo auką pasiuntė? 

Norėjo gydyt tai, kas nepagydoma? 

Ji kaltės tokia dovana juk nenuplaus! 

Kad ir didžiausias paaukotų ji aukas, 

Vis tiek jos neįstengs nužudymo išpirkt. 
22 Visus nuliejimus sudėjęs tu krūvon, 

Dar neišpirksi kraujo. Veltui darbas bus. 

Tad, jei gali, į klausimą man atsakyk. 
CHORO VADOVĖ 

Galiu, vaikeli, rūmuose tada buvau. 

Ji matė baisų sapną. Išsigandusi 
?2 Ir pasiuntė nuliet aukų, nedorėlė. 
ORESTAS 

Gal žinot, kokius matė ji tada sapnus? 
CHORO VADOVĖ 

Sapnavo, kad gyvatę ji pagimdžiusi. 
ORESTAS 

O kaip toliau? Kokia to sapno pabaiga? 
CHORO VADOVĖ 

Į vystyklus it vaiką ją suvysčiusi. 
ORESTAS 
V O ką norėjo ėsti tas naujagimis? 

CHORO VADOVĖ 
Pati sapne jam savo krūtį davusi. 

ORESTAS 
Ir kaip gyvatė spenio jai nesužeidė? 

CHORO VADOVĖ 
Su pienu jai išėjo kraujo grumulys. 

ORESTAS 
Oi, šitas sapnas veltui nenueis, tikrai! 

CHORO VADOVĖ 

22 Iš miego ji pašoko taip surikusi! 

Ir tuoj daugybė užgesintų žiburių 
Nušvito rūmuose valdovės paliepti. 
Išaušus pasiuntė ji mus su aukomis, 
Tikėdamos nelaimę atitolinti. 

ORESTAS 

2 O žeme, tėvo kape! Jūsų aš meldžiu: 
Lai išsipildys mano motinos sapnai! 
Tas sapnas aiškus: man pritaikytas jisai! 
Juk ta gyvatė gimė ten, kur aš gimiau; 
Ji rangėsi manuosiuose vystykluose; 

232 Tą pačią krūtį žindo, kaip ir aš, jinai 
Kartu su pienu čiulpė motinos kraujus; 
Todėl ji ir suriko išsigandusi. 

O jeigu jau gyvatę užaugino sau, 
Tai turi žūti. Aš, pavirtęs gyvate, 

“20 Užmušiu ją — tai šitaip sapną suprantu. 

CHORO VADOVĖ 
Tu geras aiškintojas. Lai taip ir įvyks! 
Dabar saviškiams visa kita nusakyk, 
Kad jie žinotų, ką daryt, ko nedaryt. 

ORESTAS 
Dalykas paprastas: Elektra, eik vidun. 

22 O jūs tą mano užmojį nuslėpkite; 

Juk jie garbingą vyrą užmušė klasta; 
Tad lai patekę į tą pačią kilpą žus! 
Valdovas Apolonas man apreiškė tai, 

„O jis dar niekados neklydo iki šiol. 

“V Aš persirengsiu iš svetur atvykusiu 
Ir eisiu pas duris kartu su Piladu; 

Jis — mano draugas ir visiems pažįstamas. 
Abu kalbėsime parnasiška tarme, 
Pamėgdžiodami fokidiečių tarseną“. 
Sargybiniai mus nelinksmai, manau, priims — 
Juk apie rūmus eina negeri gandai. 
Palauksim, kol praeivis koks mus pastebės, 
Praeidamas pro rūmus, ir pradės kalbėt: 
„Kodėl už durų laukia tie maldautojai? 
Egistas jų nepriima? Bet juk namie!“ 

Ir jeigu pro duris įeisiu aš vidun, 

Užtiksiu tėvo soste jį besėdintį 

Arba akis į akį susidursiu ten su juo, 

Žinok: nespės jis pažiūrėti į mane, 

Pratarti žodžio ir paklaust, iš kur aš toks, 
Kaip tuoj su kardu šiuo partiesiu žemėn įį. 
Tada erinija, pamėgus žudynes, 

Jau trečią kartą kraują juodąjį išsiurbs!“. 
Elektra, tu žiūrėk, kad viskas namuose 
Gerai išeitų — taip, kaip sugalvojome. 

O jums aš patariu valdyti liežuvius — 
Kur patylėt, o kur sakyt, kas pridera. 

O šiaip manau, jau viskuo pasirūpins tas, 
Kuris su kardu liepė man į kovą stot. 


370 


AAM 


Orestas ir Piladas nueina šalin, Elektra įeina 
vidun 


PIRMAS STASIMAS 
CHORAS 
I strofa 
“** Žemė daug baisių žvėrių 
Maitina išgąstingų; 


Knibždėte knibžda jūrų gelmės 
Baisių Žmonėms gyvūnų; 

Tarp dangaus ir žemės skraido 
Daugel šviesulių; 

Ir skrajūnai, ir ropuoliai 

Gali mums papasakot 

Apie audrų siaubingų pyktį. 


I antistrofa 


Kas gi stengtų apsakyt 
Vyrų kėslų įžūlumą 

Ar moterų aistringą meilę, 
Kuri baisiu prakeikimu 
Užgriūva ant maruolių? 
Valdinga moteries aistra, 
Kurią vadinam meile, 

Yra baisesnė už pabaisas; 
Ji nugali žmonių 

Ir gyvulių šeimos ryšius. 


II strofa 


Kuris gerai įsideda 

Į galvą pasakojimus, 

Tas žino, ką išsigalvojo 

Sūnaus žudikė Testiadė nedora: 
Sudegino žioruojantį 
Nuodėgulį, sūnaus 

Vienmetį, užsiplieskusį tada, 
Kai jis išėjęs iš įsčios pravirko; 
O sūnui buvo lemta gyvent, 
Kol pagalys nesuanglės.!! 


II antistrofa 


Bjauri ir pasaka kita 

Apie žudikę Skilę. 

Jinai pražudė savo tėvą 
Dėl priešo, suviliota Kretos 
Karaliaus Mino dovanos — 

Auksinių karolių. 

Kai Nisas pūtė per miegus, 
Jinai patykojus išrovė 

Jo plauką nemirtingą, šunakė, 
Ir Hermis vėlę nuvedė į Hadą.'* 


III strofa 


Ar aš, priminus tas žiaurias bėdas, 
Turėčiau nutylėti pragaištingas 
Vestuves be meilės, 

Atnešusias pražūtį namams, 

Žmonos baisingą klastą, 

Pražudžiusią ginkluotą vyrą, 

Prieš kurį pagarbiai drebėjo priešai? 
Ar, gerbdama ataušusįjį rūmų židinį, 
Neapsakysiu žiauriosios moters darbo? 


III antistrofa 


Tačiau didžiausias iš visų 

Tai Lemno moterų nusikaltimas'*, 

Žmonių prakeiktas amžinai. 

Dėl to kiekvieną baisų įvykį vadinam Ilemnišku. 
Nusikaltimo sutepta, dievų nekenčiama 

Giminė nesulauks pagarbos iš maruolių: 
Negerbia žmonės to, kurio dievai nemėgsta. 

Ar aš kalbu čia neteisingai? 


IV strofa 


Aštrus Teisybės kardas 

Krūtinę kiaurai perveria 

Tam žmogui, kurs pamynė 

Pagarbą dievams ir Dzeuso įstatus šventus, 
Žmonių senovės papročius, 

Kurs peržengė ribas. 


9. PLB 3 

IV antistrofa 


Stiprus Teisybės kamienas. 
Lemtis jai iš anksto nukala kardą. 
Garsioji, viską atmenanti erinija 

“V Atėjus laikui kardą įneša į rūmus, 
Kad jis atkeršytų už žudynes senąsias, 
Naujai praliedams kraują. 


ANTRAS EPEISODIJAS 


Orestasir Piladas, persirengę svetimšaliais, beldžiasi 
į rūmų duris 


ORESTAS 

Ei verge, ei, ar negirdi, kad beldžiasi? 

Ar namas tuščias? Verge, ei! Ir vėl beldžiuos! 
"2 Jau trečią kartą štai šaukiu: atidaryk! 

Jei į Egisto rūmus leidžiama įeit. 
VERGAS 

Gana, girdžiu. Kas, svetimšali, tu esi? 
ORESTAS 
Pranešk valdovams, kad pas juos aš atėjau. 
Tik eik greičiau. Jiems svarbią Žinią atnešu. 
Matai: tamsus nakties vežimas atskuba; 
Keleiviams laikas jau susiieškot namus 
Nakvynei, kur galėtų inkarą nuleist. 
Lai iš valdovų kas išeina pakalbėt: 
Ar moteris, ar vyras — vyras būt geriau. 
Mat nedrąsa su moterim besikalbant 
Neaiškią daro šneką. Vyras daug drąsiau 
Su vyru gali pakalbėt, papasakot. 


"nt 


DK5 


Vergas nuėjęs atsiveda Klitemnestrą 


KLITEMNESTRA 
Svečiai! Sakykite, ko reikia. Mūs namai 
Galėtų keleivius karališkai priimt. 

“0 Maudyklė čia karšta, minkštutis patalas 
Pavargusiems ilsėtis ir ramus šypsnys. 
O jeigu reikia jums dalykų svarbesnių, 
Pašauksiu vyrus: tarkitės tada su jais. 

ORESTAS 

Esu daulietis, iš Fokidės atvykau '*. 

Keliaudams savo reikalais su kroviniu 

Į Argą, žmogų pakely susitikau. 

Tas nepažįstamasis ėmė klausinėt, 

Save vadindams Strofiju fokidiečiu, 

Ir sužinojęs viską ėmė taip prašyt: 

680 „Jei tu vyksti į Argą, tai tenai pranešk 

Tėvams, kad jų sūnus Orestas numirė. 

Įsidėmėk gerai! Žiūrėk, tik neužmiršk! 

Sugrįžęs man praneši jų atsakymą: 

Ar jį norės namiškiai parsivežt namo, 

Ar liks visiems laikams jis svetimoj šaly. 

Mes apraudojom jį gražiai, o pelenus 

Supylę į varinę urną saugome“. 

Tai taip jis sakė. Ar jo Žodį perdaviau, 

Kuriems reikėjo — giminėms, aš nežinau. 

9 Tu viską juk geriau žinai, man rodosi. 

KLITEMNESTRA 

Oi varge! Viskas griūva man iš pamatų! 

Nenugalimas Prakeikime šių namų! 

Tu suradai, kas buvo puikiai paslėpta, 

Ir, iš toli paleidęs strėlę taikliąją, 

Man, nelaimingai, artimuosius atėmei. 

Štai ir Orestas. Man atrodė, kad jisai 

Tikrai jau bus išvengęs pražūties baisios — 

Viltis, kuri turėjo mus išgelbėti 

Iš tų bėdų,— ir ta apvylė žūdama! 

ORESTAS 

"00 Norėjau su gera naujiena atkeliaut 
Į taip kilmingą namą, kad pasveikintų 
Mane, vaišintų! Kas gi būtų maloniau, 
Kaip apsistot atvykus pas pažįstamą! 
Bet man atrodė negarbinga visiškai 

"05 Tokios svarbios žinios namiškiams nesakyt, 

Apgauti juos ir tą, kurs prašė ją pranešt. 
KLITEMNESTRA 

Dėl to mes ne blogiau priimsime tave 

Ir būsi svečias ne mažiau mums malonus. 

Vis tiek kas nors turėjo žinią tą pranešt. 
"* Bet jau keleiviui laikas eiti pailsėt, 

Per visą dieną taip toli keliavusiam. 

(Tarnaitei) 

Nuvesk tu jį į vyrų kambarius puikius. 

Ir palydovas eina lai su juo kartu. 

Tenai jiems viską duosi, ko tiktai reikės. 
"5 Žiūrėk, tik pasistenk! Tu atsakysi man! 

O mes valdovui žinią tuoj pranešime. 

Turėdami gerų draugų, galėsime 

Tenai su jais tą reikalą ir apsvarstyt. 


Klitemnestra, Orestas ir Piladas įeina į 
rumus 


CHORO VADOVĖ 

Jūs, mielosios vergės, jau laikas dabar, 
Ką žadėjom Orestui, įvykdyt — 
Pasimelsti, kad jam pasisektų! 

O Žeme valdove ir tujen aukštai 
Supiltasis kape, kurs saugai nūnai 
Karalių, vadovą daugybės laivų, 
Išklausyk tu manęs, į pagalbą ateik! 
Nūn deivė Peitoja'? pina klastas, 

O požemių Hermis, valdovas nakties, 
Orestą už rankos veda tenai 

Į kruviną žiauriąją kovą. 


720 


Į 
A 


Iš rūmų išbėga buvusi Oresto auklė Kilisa 


“V Matyt, jau svečias ten pridarė daug bėdos. 


Oresto auklė štai išbėga verkdama. 
Kilisa, kur taip skubiniesi pro vartus? 
Tave palydi sielvartas toks nuoširdus! 

AUKLĖ 
Ponia Egistą liepė greitai man pašaukt 
Pas svečią — kad iš vyro vyras daug aiškiau 
Naujieną sužinotų klausinėdamas. 
Prieš vergus dedasi ponia nuliūdusi, 
Bet akys aiškiai slepia juoką širdyje. 
Ir kurgi nesijuoks! Taip jai pasisekė! 
Bet rūmams tai baisi nelaimė. Taip svečiai 
Naujiena ta ją linksmina, mus liūdina. 
Egistas ne mažiau nudžiugs, kai sužinos 
Naujieną! Oi, kaip nelaiminga aš esu! 
Jau daug baisių dalykų teko man patirt 
Anksčiau, vergaujant čia Atrėjo rūmuose; 
Ne kartą graužė širdį man krūtinėje. 
Bet aš dar neturėjau šitokios bėdos. 
Kitus vargus šiaip taip galėdavau iškęst. 
Bet štai Orestas, mano dvasios sielvartas! 
Jį auginau iš motinos paėmusi. 
Kai vaikas klykdavo, aš nemiegodavau 
Naktim, kenčiau, triūsiau — ir viskas man niekais 
Nuėjo! Vaikas proto tarsi gyvulys 
Neturi. Jį auginant reikia daug spėliot. 
Juk vaikas vystykluos tau dar nepasakys, 
Ar gerti nori, valgyti, ar šlapintis! 
Jo pilvas dar gyvena nepriklausomai. 
Ir jei nenumatysi ko, žiūrėk, reikės 
Jau skalbti vaiko vystyklus. Tad aš buvau 
Ir auklė, ir skalbėja — darbas dvigubas! 
Ir taip, dvejopą amatą turėdama, 
Orestą, įpėdinį tėvui, auginau. 
Ir štai pasakė: mano vaikas numirė! 
Einu pas tą, kuris šį namą suteršė. 
"5 Kai sužinos naujieną, baisiai apsidžiaugs. 
CHORO VADOVĖ 

O kaip jam liepia karalienė čion atvykt? 
AUKLĖ 

Ar kaip? Nesuprantu. Dar kartą pasakyk. 
CHORO VADOVĖ 

Ar su sargybiniais ateiti, ar vienam? 

AUKLĖ 

Ji liepia ietininkus pasiimt kartu. 
CHORO VADOVĖ 
"70 Jei tu jo nekenti, tai šito nesakyk. 

Lai vienas sau be baimės jis čionai ateis. 

Tik eik greičiau ir apsimesk, kad tu linksma! 

Juk daug padaro sumanus pasiuntinys! 
AUKLĖ 

Matyt, ir tu dėl tos naujienos nudžiugai. 
CHORO VADOVĖ 
"" Gal Dzeusas tas nelaimes atitolins mums. 
AUKLĖ 

Bet kaip? Orestas žuvo — juk jisai viltis. 
CHORO VADOVĖ 

Oi ne! Taip nenuspėja tik prasti žyniai. 
AUKLĖ 

Ką tu sakai? Ar kitą gandą išgirdai? 
CHORO VADOVĖ 

Tik eik, pranešk ir padaryk ką paliepta. 
"80 O šiaip dievai jau patys viskuo rūpinsis. 
AUKLĖ 

Tai jau einu ir paklausysiu nūn tavęs. 

Lai mums dievai atsiunčia, kas geriausia bus. 

(Išeina) 


ANTRAS STASIMAS 


CHORAS 
I strofa 


Tėve dievų olimpiečių, 
Dzeusai, aš tave meldžiu: 
"> Duok laimingai jam užbaigt 
Reikalą, duok mums Teisybę, 
Kurios taip trokštame! 
Kiekvienu žodžiu Teisybės aš meldžiu. 
O Dzeusai, tu apsaugok jį! 

Lai rūmuose kovodamas 

Jis savo priešus nugali. 
Suteik jam šitą dovaną, nes jį didžiai iškėlei, 
Už tai jis dvigubai ir trigubai tau atsilygins. 


I antistrofa 


Garbingo vyro štai sūnus 
Lyg kumeliukas vienas įsikinkė 
Į bėdų vežimą neprityręs. 
Dzeusai, padėk jam lenktyniauti, 
Jam taką nustatyk 
Ir duok pasiekti pergalę! 
Lai rūmuose kovodamas 
Jis savo priešus nugali. 
Suteik jam šitą dovaną, nes jį didžiai iškėlei, 
Už tai jis dvigubai ir trigubai tau atsilygins. 


II strofa 


O jūs, namų dievai, 

Kur saugot rūmų auksinius lobius! 

Išklausykite manos maldos! 

Už žudynes senąsias 

Lai atmokėta bus šviežiais kraujais! 

Žudynės lai daugiau negimdo čion žudynių! 
O tu, kurs gyveni gražiai 
Ir puošniai įrengtam name 
Suteik karaliaus rūmams galią pasikelt! 
Duok mums regėti savo akimis 
Skaisčią šviesą ir užmiršti 
Mus gaubusius tamsos šešėlius! 


(16 


II antistrofa 


O Hermi, Majos sūnau!!' 

Ir tau juk pridera pagelbėt. 

Mat tu geriausiai nuvaryti moki 

Dievų sprendimo laivą pavėjui į uostą. 

820 


825 


830 


445 


Neaiškiai aš kalbu. 
Tu naktį paskleidi prieš mūsų akį tamsą 
Ir dieną apdengtas rūkais esi! 
O tu, kurs gyveni gražiai 
Ir puošniai įrengtam name! 
Suteik karaliaus rūmams galią pasikelt! 
Duok mums regėti savo akimis 
Skaisčią šviesą ir užmiršti 
Mus gaubusius tamsos šešėlius! 


III strofa 


Tada iš šitų baimių 

Mes būsim išvaduoti: 

Užmiršusios vaitojimus 

Mes, moterys, džiaugsmingą dainą trauksim: 

„Gerai mūs miestui einasi, 

Didėja nuolat pelnas; 

Jau mūs draugams nebegresia bėda“. 
Tu buk drąsus, kada ateis 
Veikimo valanda, vaike! 

Išgirdęs tėvo balsą, nebijodams 
Bausmės įvykdyk savo žygdarbį! 


III antistrofa 


Sustiprink savo širdį 

Persėjo!“ narsumu! 

Ir mirusiesiems požemiuos, 

Ir čia gyviesiems žemėje 

Suteik malonę, bausdams nusikaltėlius, 

Atkeršydams kraujais, | 

Žudiką nužudydams! 
Tu buk drąsus, kada ateis 
Veikimo valanda, vaike! 
Išgirdęs tėvo balsą, nebijodams 
Bausmės įvykdyk savo žygdarbį! 

TREČIAS EPEISODIJAS 


Įeina Egistas 


EGISTAS 
Mane čia kvietė — aš ne taip sau atėjau. 
Girdėjau, svetimšaliai atkeliavo čia 
$*0 Ir pranešė tikrai nelinksmą žinią mums — 
Orestas mirė. Ši nelaimė didelė 
Ir išgąstinga. Juk dar neužgijusios 
Ankstesnės žaizdos mūs namų, o čia nauja! 
Bet kaip čia sužinot, ar tai tikra tiesa, 
845 Ar tik bailių bobelių plepalai tušti, 
Kurie pakyla greit ir tuoj išnyksta vėl? 
Gal pasakyt teisybę man galėtum tu? 
CHORO VADOVĖ 
Girdėjome. Bet pats nuėjęs pasiklausk. 
Neapsimoka to teirautis tau kitų, 
0 Kada gali tiesiog iš šauklio sužinot. 
EGISTAS 
Einu ir tuoj paklausiu šauklį, ar jis pats 
Oresto mirtų matė, ar tik iš kitų 
Išgirdęs kokį gandą patikėjo juo. 
Jis neapgaus manęs, aš greit susivokiu. 
CHORO VADOVĖ 
5 O Dzeusai, Dzeusai! Kaip man prakalbėt? 
Kaip maldą pradėti ir šauktis dievų? 
Kad mano šaukimas taip būtų stiprus 
Kaip mūsų širdžių troškimas! 
Tuojau prasidės krauju suteptų 
Kardų-žudikų kova baisi: 
Ji nulems, ar pražus ištisa giminė 
Agamemnono, ar nauja ugnis 
Židiny užsiplieks ir laisvės šviesa 
Jį uždegs nugalėtojas — jis atgaus 
Ir tėvo turtus, ir miesto vadžias. 
Į šitokią kovą — vienas prieš du — 
Orestas kilnusis ruošiasi stot. 
Lai dievai jam pergalę teikia. 


860 


865 

EGISTO BALSAS (iš rūmų) 
Ojoi, ojoi! Jau galas man! 

CHORO VADOVĖ 

870 Kas per riksmas? Kas tenai? 
Kas gi rūmuos atsitiko? Kaip pavyko? 
Į šalį pasitraukime, kol pasibaigs! 
Kad kas nepalaikytų mūsų kaltomis! 
Atrodo, jau kova baigta. 


Išbėga ver gas ir beldžiasi į moterų kambario duris 


VERGAS 

575 Oi varge, varge! Mano ponas pribaigtas! 
Oi varge! Trečią kartą „varge“ paminiu. 
Egisto nebėra. Greičiau jūs moterų 
Duris atidarykite, atkiškite! 

Visi eikšekite pagalbon, kas stiprus! 

Bet mirusiam jau nepadėsi! Kas iš to! 
Ojoi, ojoi! 

Ar jūs kurti? Ar miegat? Veltui aš turiu 
Taip šaukti? Kur Klitemnestra? Ką veikia ji? 
Ir jos gyvybė kaip ant plauko! Ar neteks 
Ir jai galvos padėti už savas kaltes? 


880 


Išeina Klitemnestra 


KLITEMNESTRA 
$85 Kas atsitiko? Ko čia triukšmą taip keli? 
VERGAS 
Numirusieji žudo gyvąjį, sakau! 
KLITEMNESTRA 
Ojoi! Dabar aš tavo mįslę suprantu. 
Klastingai žudėme, klastingai žūsime! 
Man duokit dviašmenį kirvį kas, greičiau! 
90 Matysim: nugalėsiu aš ar jie mane. 
Tai va kokių nelaimių aš prigyvenau! 


Išeina Orestas su Piladu 


ORESTAS 
Tavęs aš ieškau. Jis jau gavo, jam gana. 

KLITEMNESTRA 
Oi varge, oi! Brangus Egistai, numirei? 
ORESTAS 
Tu myli jį! Gerai! Su juo vienam kape 
92 Gulėsi. Neišduosi jo numirusio. 
KLITEMNESTRA 
Palauki, vaike! Pagailėk bent šios krūties! 
Prie jos dažnai tu susirietęs snausdavai; 
Iš jos kadaise saldų pieną čiulpdavai. 
ORESTAS (susvyruoja, kreipiasi į Piladą) 
Piladai, ką daryt? Ar pagailėti jos? 
PILADAS 
200 Jau užmiršai Loksijo pranašavimus? 
Ištikimybės priesaiką, kurią davei? 
Gali visus užrūstint, tik jau ne dievus! 
ORESTAS 
Teisingai man kalbi; paklusiu tau, dabar 
(Motinai) 
Eime vidun. Prie jo užmušiu ir tave. 
905 Tu gyvą jį laikei už tėvą mielesniu. 
Kartu su juo gulėsi — juk tu myli jį, 
O ką mylėt reikėjo, to neapkenti. 


KLITEMNESTRA 

Tave išauginau, norėčiau ir gyvent 

Kartu! 
ORESTAS Užmušus tėvą, nori dar gyvent? 
KLITEMNESTRA 
10 Likimo deivė, vaike, čia kalta, ne aš! 
ORESTAS 

Ir tau Likimas, ne kas kitas, mirtį skirs. 
KLITEMNESTRA 

Nesibijai, kad motina prakeiks tave? 
ORESTAS 

Juk motina mane įtraukė į bėdas. 
KLITEMNESTRA 

Tavęs neišmečiau, daviau pažįstamui. 
ORESTAS 


35 Buvau parduotas, nors esu laisvos kilmės. 

KLITEMNESTRA 

Kokia nauda man būtų buvusi parduot? 
ORESTAS 

Man gėda apie tai kalbėti su tavim. 
KLITEMNESTRA 

O ar ne gėda tėvo kvailystes minėt? 
ORESTAS 

Jisai — karys. Neteiski jo, namisėda! 
KLITEMNESTRA 
92 Nuo vyro žmonai atskirai sunku gyvent. 
ORESTAS 

Bet vyras juk maitina sėdinčias namie. 
KLITEMNESTRA 

Matau, prieš motiną tu ranką pakeli. 
ORESTAS 

Pati save tu nužudysi, 0 ne aš! 
KLITEMNESTRA 

Sūnau, bijok šunų, kur keršys už mane““. 
ORESTAS 
225 O tėvo keršytojų ar nereik bijot? 
KLITEMNESTRA 

Matau, kad veltui mano šie maldavimai. 
ORESTAS 

Ir tavo lemtų tėvo nulemia lemtis. 
KLITEMNESTRA 

Gyvatę pagimdžiau, pati užauginau. 
ORESTAS 


Tas tavo sapnas buvo tikras pranašas. 
“* Žudei, ko nereikėjo, ko nereikia, kęsk! 
CHORO VADOVĖ 

Aš abiejų nelaimę baisią apverkiu, 

Bet jei Orestas šią grandinę žudymų 

Jau užbaigė, tai galim pasidžiaugti bent, 

Kad namas liko, neužgeso jo šviesa. 

TREČIAS STASIMAS 


CHORAS 
I strofa 


2 Teisybė įžengė Priamo rūmuosna 
Kaipo sunki bausmė. 
Į Agamemnono namus 
Ji įžengė kaip liūtai du, kaip dvigubas Arėjas. 
Pitojos““ siųstas tremtinys, 
Įsakymą Loksijo vykdydams, 
Pasiekė tikslą pagaliau. 
Tad šūkaukit džiaugsmingai, 
Valdovų rūmams jau pasibaigė vargai, 
Karališkųjų lobių nenaikins 
Įžūlėlių pora! Praėjo skausmo dienos. 


940 


945 


I antistrofa 


Į rūmus įžengė Bausmė, 

Nupynusi klastingą tinklą; 

Tvirtai už rankos vedė ją 

Dzeuso duktė mergelė?!. 

Ne veltui mes, maruoliai, 

Teisybe pavadinom ją, 

Suradę gražų vardą. 

Baisiu pykčiu šniokštuodama, ji žudė priešus. 
Tad šūkaukit džiaugsmingai, 
Valdovų rūmams jau pasibaigė vargai, 
Karališkųjų lobių nenaikins 
Įžūlėlių pora! Praėjo skausmo dienos. 


II strofa 


Kaip skelbė Loksijas, 

Didžių Parnaso gilumų valdovas, 
Po ilgo laiko, bet tikrai 

Bausmė ateina klastinga. 

Jei dievas ką įsako, 

Tai tik besiekdams gero, 
Ir verta dangiškųjų valią garbint. 
Jau šviesą vėl išvydome, 
Nuo rūmų nukrito sunkios grandinės, 
Namai, pakilkite aukštyn! 
Per daug ilgai jūs dulkėse gulėjot. 


960 


II antistrofa 


965 Išgydąs viską laikas 
Jau greit įžengs į rūmus, 
Nuo židinio visi kraujai 
Bus nuplauti, išnyks. 
Ir viešpataus vėl laimė, 
970 Skambės džiaugsmingos dainos: 
Įsiveržėliai iš rūmų išvyti. 
Jau šviesą vėl išvydome, 
Nuo rūmų nukrito sunkios grandinės, 
Namai, pakilkite aukštyn! 
Per daug ilgai jūs dulkėse gulėjot. 


EKSODAS 
Iš rūmų išeina Orestas. Matyti Klitemnestros ir Egisto 
lavonai 
ORESTAS 


Pažvelkit! Štai abu valdovai mūs šalies, 
Tėvų žudikai, sunaikintojai namų! 

“5 Kai soste buvo, veikė jie sutartinai. 
Ir čia, draugai, abudu guli gretimais! 
Ištikimybę saugo jie net po mirties! 
Abu prisiekė vargšą tėvą nužudyt, 
Abu numirt kartu — išlaikė priesaiką! 

“0 Pažvelkit štai, jūs liudininkai mūs bėdų: 
Žudynių įrankiai, kuriais jie užmušė 
Mūs tėvą, pančiai rankoms, kojoms kaustyti. 

Sustokite ratu ir išvyniokite 
Tinklus žmonėms: lai tėvas juosius pamatys, 
Bet ne manasis — saulė, Helijas, kursai 
Pasauly viską regi. Lai paliudija 
Nusikaltimą motinos nedorėlės — 
Jog aš, teisingai keršydamas motinai, 
Ją užmušiau! Apie Egistą nekalbu: 
Jis nubaustas kaip svetimoteriautojas. 
Tai tokį tinklą vyrui užmetė žmona, 
Kurio vaikus ji įsčioje nešiodavo, 
Tada dar mielus, o dabar jau priešiškus! 
Jei murena ji virstų, jūrų gyvate, 
Be įkandimo, vien tik prisiliesdama, 
Žudytų žmones įžūliu niekšiškumu! 
Ir kuo galėtumei tą tinklą pavadint? 
Ar spąstais gyvuliams, ar karstui mirusio 
Vynioti uždangalu? Kilpa gaudyti 
"0 Žvėrims? Ar peplu kojoms jo supainioti? 
Toks tinklas būtų ir plėšikams tinkamas, 
Kurie gyvena pinigus atimdami 
Arba keleivį naktį apiplėšdami: 
Su juo sugautų daug Žmonių ir džiaugtųsi! 
'"* Tokios žmonos turėti nenorėčiau aš! 
Verčiau dievai bevaikiui lemia man numirt! 
CHORO VADOVĖ 
Ojoi, ojoi! Nelaimės, vargai! 
Karalius žuvo žiauria mirtimi. 
Bausmės jau žiedas pražydo. 
ORESTAS 
'* Nužudė jį, ar ne? Apsiaustas liudija: 
Egisto kardas jį nudažė, va, žiūrėk: 
Žudynių kraujas, susigėręs su laiku, 
Išėdė spalvą kai kurių papuošalų. 
Tai aš didžiuojuos, tai apraudu vėl save, 
"> Žiūrėdamas į tėvažudžių audeklą, 
Namų vargus, tą savo žygį apverkiu. 
Juk toji pergalė ir sutepė mane. 
CHORO VADOVĖ 
Nė vienam maruoliui neduoda dievai 


945 


991) 


995 

Visą laiką gyvent be jokios bėdos: 

'920 Jau viena štai atėjo, kita — dar ateis. 

ORESTAS (pradeda tarsi kliedėti) 

Žinokit: man neaišku, kuo tas pasibaigs, 
Važiuoju lyg žirgais, kurie baidydamies 
Išsimušė iš kelio. Mintys padrikos 
Mane nešioja. Širdį spaudžiąs išgąstis 

'025 Užtraukia dainą, šoka pykdama širdis. 
Kol protas dar nesusimaišė, tvirtinu, 
Kad motinai teisėtai aš atkeršijau: 

Juk tėvą žudė ji — dievų nekenčiama. 
Į šitą žygdarbį mane paragino 

1030 Loksijas, kurs Pitojoj pranašavo man, 

Kad, jį įvykdęs, būsiu aš išteisintas, 

O nepaklusęs būsiu Žiauriai nubaustas. 

Bet kaip? Strėlė manos bausmės juk nepasieks. 
Todėl, kaip matot, užsidėjęs ant galvos 

1035 Šakų vainiką, vyksiu kaip maldautojas 
Į Žemės vidurį, Loksijo būstinę“, 

Kur dega amžinai šventa ugnies šviesa. 
Tenai turės mane jisai ir apvalyt — 
Juk pats įsakė nesikreipti kur kitur. 

"93 Aš noriu, kad visi argiečiai su laiku 
Paliudytų, kad doras mano elgesys. 
Dabar jau būsiu nelaimingas tremtinys 
Ir gyvas, ir numiręs — tapęs žudiku. 

CHORO VADOVĖ 
Pasielgei garbingai. Šitaip nekalbėk 

"22 Blogai, kad neužtrauktum liežuviu bėdos! 
Argiečių miestą juk tu mums išlaisvinai, 
Nupjovęs galvas dviem gyvatėm kruvinom! 

ORESTAS (jam vaidenasi erinijos) 

Kas tos, panašios į baisiąsias gorgones, 

„ Juodais drabužiais? Jų plaukuos surizgusios 
V Gyvatės. Bėgsiu. Negaliu ilgiau iškęst. 
CHORO VADOVĖ 

Kilnus sūnau! Kokie vaiduokliai gąsdina 
Tave? Nesibijok! Laikykis kaip gali! 

ORESTAS 
Tai ne vaiduokliai rodos! Aiškiai aš matau: 
Piktieji keršto šunes, motinos siųsti!?“ 
CHORO VADOVĖ 
1055 Todėl, kad tavo rankos suteptos krauju, 
Žudynės tavo protą pradeda maišyt. 
ORESTAS 
O Apolonai! Jų prisirenka daugiau! 
Jų akys ašaroja kruvinais lašais! 
CHORO VADOVĖ 
Tave jau reikia apvalyt. Loksijas pats, 
'060 Ranka palietęs, atitolins tas kančias. 
ORESTAS 
Aš jas gerai matau, o jums nematomos. 
Mane jau vejas! Bėgsiu, bėgsiu! Negaliu! 
(Išbėga) 
CHORO VADOVĖ 
Laimingai eik! Lai saugoja tave dievai! 
Tegu Loksijas pats tave ten išvaduos! 
CHORAS 
'*6> Karaliaus rūmuose štai jau trečia 
Audra užkilo; 
Kaukia viesulas baisusis. 
Nelaimingo Tiesto žiaurūs vargai — 
Vaikų puota — tai pirmoji audra. 
199 Su karaliaus nužudymu kilo antra: 
Achajų valdovas garbingas 
Maudyklėje žuvo nudurtas. 
Nūn užėjo ir trečias smarkus sūkurys, 
Jis išgelbėjo mus. O gal mirtį atneš? 
"> Ką dar padarys? Ir kur pasibaigs, 
Kur užmigs giminės prakeikimas? 

PROLOGAS 


Aikštė prieš Apolono šventyklą Delfuose 


PITIJA 


20 


25 


Pirmiausia iš visų dievų pagarbinsiu 
Vyriausią žynę Žemę, o po jos paskui 
Temidę — motinos orakule jinai, 

Kaip sakoma, antroji buvo. Pagaliau 
Trečia sėdėjo, jos pačios sutikimu, 

Titanų vaikas Febė, Žemės kūdikis“. 

Ji savo sostą kaip gimimo dovaną 

Anūkui Febui davė su vardu kartu. 

O šis, palikęs Delo ežerą, uolas“, 

Išlipo į Paladės žemės* pakraštį 

Ir čion atvyko, į Parnaso būstinę“. 

Lydėjo Febą iškilmingoj eisenoj 

Hefaisto sūnūs“, kelią jam nutiesdami 

Per kraštą negyvenamą, nedirbamą. 
Atvykusį delfiečiai pagerbė labai — 

Ir patys žmonės, ir karalius tos šalies“. 
Čia Dzeusas sūnui davė galią pranašaut 

Ir tos šventyklos sostą jam — jau ketvirtam: 
Loksijas“ tapo Dzeuso, tėvo, pranašu. 

Tad maldoje aš ir kreipiuos į šiuos dievus. 
Paskui meldžiu Paladę — štai jos šventykla. 
Pagarbinu ir nimfas Koriko uoloj' — 
Taip paukščių mėgstamoj dievų buveinėje. 
Bromijas!? čia gyvena — jo neužmirštu, 

Iš čia jis prieš Pentėją vedė bakchantes, 

30 


35 


40 


50 


55 


60 


O jos lyg kiškį draskė tą pavijusios'!. 

Kai Poseidono jėgą, Pleisto'? šaltinius 

Ir Dzeusą, visko vykdytoją, pagerbiu, 

Tada į pranašingą sostą sėduosi. 

Lai ir dabar dievai man duos išpranašaut 
Teisingai! Kas iš graikų esat, eikite 

Eile, kaip burtai lemia, — taip čia įprasta. 
Aš pranašauju taip, kaip dievas liepia man. 
(Įeina į šventyklą, bet išsigandusi išbėga lauk) 
Ne tik sakyt jau negaliu, nė pažiūrėt! 

Koks išgąstis! Išbėgau iš šventyklos lauk. 
Jau net ant kojų nepastoviu — nėr jėgų! 
Graibausi rankom, bėgdama vos negriuvau! 
Kai senė išsigąsta, virsta it vaiku! 

Įėjus į šventyklą vainikuotąją, 

Žiūriu, prie Vidurio'? dievų nekenčiamas 
Žmogus besėdįs kaip maldautojas: kraujais 
Dar varva rankos, ir jo kardas iš makščių 
Ištrauktas, laiko jis alyvos šakeles, 
Vilnoniais raiščiais rūpestingai papuoštas. 
Baltučiai raiščiai — tai aš spėjau pastebėt. 
Jam priešais snaudžia, ant suolų susėdusios, 
Daugybė moterų — nepaprastas būrys! 
Gorgonės, pasakyčiau, jos, ne moterys! 

Bet ne, gorgonėm negaliu jų pavadint. 
Mačiau aš kartą nupaišytas harpijas, 

Finėjo valgį griebiančias, — sparnuotos jos'“, 
O šios besparnės, juodos — už anas baisiau! 
Ir bjauriai knarkia, išgąstingai kriokdamos! 
Jų akys pūliais šlykščiai išvarvėjusios, 

O apranga! Netiktų nei dievų namams, 
Šlykšti ji būtų ir žmonių pastogėje. 

Ir nesupaisau, kur galėjo tokios gimt! 
Kokia šalis, bjaurybes tas maitinusi, 

Vėliau nesigailėtų jas priglaudusi? 

Bet lai didysis Apolonas rūpinas 

Jomis! Juk jis yra valdovas šių namų! 

Jisai apvalo, gydo svetimus namus; 

Tegul dabar apvalo ir savuosius pats. 


151 Eumenidės 





Pitija išeina. Atsidaro šventyklos durys. Viduje matyti 
Orestas, miegančių erinijų apsuptas. Šalia Oresto 
stovi Apolonas, kiek toliau — Hermis 


APOLONAS 

Tavęs aš neišduosiu, saugosiu visad 

Ar prie tavęs stovėdamas, ar iš toli. 
Nenusileisiu tavo priešams niekados. 
Žiūrėk, padūkėlės, sukaustytos miegu, 
Nurimo, deivės niekam nepakenčiamos, 
Tos persenusios bobos. Niekas iš dievų 
Nei iš žmonių — ir net žvėris! — nemėgsta jų. 
Užgimusios piktam, jos Tartaro tamsoj 
Gyvena požemy, visų nekenčiamos — 

Ne tik žmonių, bet ir dievų aukščiausiųjų. 
Todėl tu bėk nuo jų, bet nenustok drąsos. 
Tave jos vysis per žemynus didžiulius 

Iš vieno pakraščio į kitą, perplauksi 

Per jūrą, pereisi salų visus miestus. 

Kaip jautis varinėjamas, tu nenuilsk 

Per greit. O kai pasieksi miestą puikųjį 
Paladės!?, statulą senovinę apglėbk. 

Ten rasime teisėjų, žodžių gydančių, 
Kitokių priemonių ir visko griebsimės, 
Kad iš nelaimių išvaduotume tave. 

Juk aš tau motiną žudyti patariau. 


ORESTAS 
2 Valdove Apolonai, tu teisingas man. 
Tad neužmiršk jau pasirūpint manimi! 
Tava galybė man laiduos išganymą. 
APOLONAS 
Tik atsimink ir išgąsčiui nepasiduok! 
Tu, Hermi, broli, būdams kraujo to paties, 
„ Lydėk jį, saugok, — vadinies Lydėtoju!“, 
Tad ir globok pagalbos šį maldautoją! 
Juk Dzeusas gerbia tą, kuris lydėdamas 
Maruolį veda laimingiausiuoju keliu. 

Hermis išveda Orestą. Apolonas dingsta. Pasirodo 
Klitemnestros šešėlis 

KLITEMNESTROS ŠEŠĖLIS (erinijoms) 
Oo! Jūs miegat! Kam man reikia miegančių? 
Tai šitaip niekinat mane, užmiršote 

Tarp mirusių kitų, kuriuos aš nužudžiau,— 
Tie nenustoja varginę visaip manęs. 
Šlykštu man klaidžioti. Aš jums tikrai sakau, 
Kad artimieji žiauriai nubaudė mane. 

Ir jokis dievas nesirūstina dėl to, 

Kad man reikėjo šitaip baisiai atkentėt — 
Nužudė savo rankomis sūnus patsai! 
Pažvelk į mano žaizdą savo širdimi — 

Mat miegant dvasiai akys prasiskaidrina, 

O dieną vėlei nebemato nieko ji. 

Kiek kartų prisilaižėte manų aukų, 

Kai liedavau be vyno, jus ramindama, 

Ant židinio naktinę puotą ruošdavau 

Tada, kai dievui neaukojama jokiam! 

Ir visa tai užmiršot jūs, sumindžiojot! 

O jis ištrūko, tartum stirna peršoko 
Lengvai per jūsų ištiestus tinklus visus 

Ir nūn, atgavęs laisvę, tyčiojas iš jūs! 
Klausykite! Aš pasakiau jums iš širdies, 

Tik pagalvokit, o dievybės požemių, 

Jus šaukia Klitemnestros štai šešėlis, aš! 

Choras murma per miegus 


KLITEMNESTROS ŠEŠĖLIS 
Jūs murmat, o žmogus nubėgo jau toli! 
Jis, niekšas, turi užtarytojų gerų! 


2 Choras murma per miegus 


KLITEMNESTROS ŠEŠĖLIS 
Per daug įmigusios! Negailite manęs! 
Orestas, motinos žudikas, jau toli! 


Choras atsidūsta, rąžosi 


KLITEMNESTROS ŠEŠĖLIS 
„ Rąžais ir murmi per miegus. Greičiau pakilk. 
'2 Juk tavo darbas — tiktai bloga kam daryt! 

Choras stena, rąžosi 


KLITEMNESTROS ŠEŠĖLIS 
Miegai ir nuovargis — tai sąjungininkai: 
Jie iš baisios gyvatės pyktį atėmė. 


Choras dar garsiau stena, murma 


CHORAS 

130 Griebk, griebk, griebk, griebk! Laikyk! 

KLITEMNESTROS ŠEŠĖLIS 

Lyg šuo vejiesi žvėrį net sapnuodama 

Ir niekad savo pareigų neužmiršti. 

Tai kelkis štai! Nepasiduok tu nuovargiui! 

Nusibaidyk tave raminančius miegus! 

Subruzk! Priimk teisingą mano priekaištą! 

Doruosius pabarimas tik paskatina. 

Žudiką degink kruvinu kvėpavimu, 

Džiovink jo sultis, svilink jojo vidurius! 

Kankink jį vydama, išsekink, sunaikink! 

CHORO VADOVĖ 

'*0 Na, kelk! Kaimynę žadink, aš keliu tave. 
Ar dar miegi! Pabusk, nusibaidyk miegus! 
Užtraukim savo dainą visos pagaliau! 

Erinijos išbėga iš šventyklos 


PARODAS 


PIRMAS PUSCHORIS 

Oi varge, varge! 
ANTRAS PUSCHORIS 

Nelaimė mums! 

Kaip sunkiai aš kentėjau veltui. 
PIRMAS PUSCHORIS 
145 Oi varge, varge! Tai kančia! 

Ir gėda, ir skausmai! 

Ištrūko ir pabėgo iš tinklų žvėris! 
ANTRAS PUSCHORIS 

Užmigus grobfo netekau! 

PIRMAS PUSCHORIS 
O Dzeuso vaike! Moki vogti tu! 
ANTRAS PUSCHORIS 
1590 Tu, jaunas dievas, sutrypei senas deives! 
PIRMAS PUSCHORIS 
Pagerbdamas pagalbos meldžiantį 
Nedorą vyrą, motinos žudiką 
Tu, dievas būdamas, iš mūsų pavogei! 
ANTRAS PUSCHORIS 
Ir kas sakytų, kad teisingai tu elgies? 
PIRMAS PUSCHORIS 
15 Mane sapne didžiulis skausmas sukrėtė. 
Lyg nekantraus vežiko akstinas 
Man širdį sužeidė 
Tas didis priekaištas, 
Ir tarsi budelio botago mušama 
'90 Drebu visa 
Ir krečia šiurpulys! 
ANTRAS PUSCHORIS 
Tai šitaip elgiasi jauni dievai! 
Dabar jie valdo nežiūrėdami Teisybės. 
Jo sostas — kruvinas. 
165 Ir viršuje, 
Ir apačioj 
Matysi jojo židinį, tą šventą Žemės Vidurį, 
Bjauraus nusikaltimo suterštą. 
PIRMAS PUSCHORIS 
Pats dievas pranašas štai subjaurojo 
'"0 Savo šventą židinį. 
Paniekino dievų įstatymus, o pagerbė žmonių! 
Senųjų moirų galią sunaikino! 
ANTRAS PUSCHORIS 
Nors skaudini mane, žudikas neištrūks! 
'? Pabėgs jis po žeme, ir ten surasim jį! 
Norėdamas išvengt bausmės, 
Jis kitą bausmę užsitrauks 
Sau ant galvos. 


Iš šventyklos išeina Apolonaš 

PIRMAS EPEISODIJAS 


APOLONAS 
Laukan! Sakau: išeikit iš manų namų! 
Greičiau! Palikit pranašingąsias vietas! 
Jei ne, tuojau baltoji skraidanti angis, 
Išlėkus iš auksinės įtemptos templės, 
Privers tave išvemti kraują juodąjį, 
Kurį iš nukautų žmonių sugėrei tu! 
Neleisiu jums paliesti šių šventų namų. 
Jums ten vieta, kur galvos pjaunamos žmonėms, 
Kur jaunus romija, nupjausto galūnes, 
Kur muša akmenim, ant kuolo užmauti 
Dejuoja gailiai Žmonės — ten jūs džiaugiatės, 
Puotaujate nekenčiamos visų dievų! 
Koks jūsų būdas, jau parodo išvaizda. 
Verčiau tokioms pritiktų liūtų urvuose 
Gyvent, kur taškosi kraujai, o ne čionai, 
Įėjus į šventyklą, viską subjaurot. 
Išeikit pačios, šiaip išvysiu botagu! 
Tokios bandos nė vienas dievas neganys. 
CHORO VADOVĖ 

Valdove Apolonai, mūsų paklausyk. 

Juk tu — ne bendras šito nusikaltėlio, 
200 O pagrindinis kaltininkas pats esi! 
APOLONAS 

Kaip tai? Paaiškink, pasilikusi čia kiek. 
CHORO VADOVĖ 

Juk tu jam prisakei žudyti motiną! 
APOLONAS 

Aš jam tiktai už tėvą keršyti liepiau. 
CHORO VADOVĖ 

Ir pritarei naujajam šiam nužudymui. 
APOLONAS 
“0 Aš jam liepiau ateiti čion apsivalyt. 
CHORO VADOVĖ 

Ir mus, jo persekiotojas, tu išbari! 
APOLONAS 

Jums nepritinka vaikščioti po šiuos namus. 

Eschilas 156 


CHORO VADOVĖ 

Tokia juk mūsų pareiga — privalome! 
APOLONAS 

Gali didžiuotis savo tokia pareiga! 


CHORO VADOVĖ 
210 Mes išvejame motinos žudytojus. 
APOLONAS 

O žmoną, jeigu savo vyrą nužudys? 
CHORO VADOVĖ 

Ne to pat kraujo žudymas — nėra kaltė. 


APOLONAS 
Tai tu nevertini vestuvių priesaikos, 
Kurią Hera už Dzeuso davė eidama? 
Jei taip, tai nesiskaitot ir su Kipride, 
Kuri maruoliams teikia nuostabių džiaugsmų. 
Vestuvių guolis, kuriame pati lemtis 
Sujungė moterį su vyru, — daug svarbiau 
Už priesaikas. Jei pritari tarpusavio 
Žudynėms, jiems nekeršiji, nesiveji, 
Tai neturėtum ir Oresto persekiot. 
Tu ant vienų už kaltę baisiai užpyksti, 
O štai kitiems kaltiesiems nuolaidi per daug. 
Tegu! Atėnė šitą ginčą mums išspręs. 
CHORO VADOVĖ 
“> Aš niekaip nepaleisiu to žudytojo. 
APOLONAS 

Tai persekiok, jei nori, — dar labiau pavark! 
CHORO VADOVĖ 

Tu nesijuok iš mano pareigų šventų. 
APOLONAS 

Ir siūlomų aš niekad nepriimčiau jų! 
CHORO VADOVĖ 

Prie Dzeuso sosto tu jautiesi didelis. 
230 O mus štai veja nužudyta motina, 

Ir turime žudikui keršyt, persekiot! 

220 


Choras palieka orchestrą 

APOLONAS 
Aš tam padėsiu, kurs pagalbos prašosi. 
Juk baisiai neapkenčia Žmonės ir dievai, 
Jei kas pagalbos meldžiantįjį atstumia. 
(Išeina) 


ANTRAS EPEISODIJAS 


Atėnai. Aikštė prieš Paladės šventyklą. Įbėga Orestas ir 
pripuola prie deivės statulos 


ORESTAS 
23 Atėne viešpate! Loksijo liepiamas 
Aš atvykau. Meldžiu, pasigailėk manęs! 
Aš nusikaltęs, bet kaltė jau nenauja; 
Nuo rankų nusitrynė dėmės kruvinos, 
Skausmai aprimo, man beklaidžiojant visur 
240 Po svetimus miestus, po jūrą, sausumą. 
Paklusdamas Loksijo pranašavimui, 
Į tavo namą atėjau, apkabinau 
Kelius tau; laukiu, kaip man bylą teismas spręs. 


Įbėga erinijos 


CHORO VADOVĖ 

Eikšekit! Štai jo aiškius pėdsakus radau. 
Eime; štai kelią rodo ženklas nebylys. 
Kaip šunes stirną sužeistąją vydamies, 
Taip mes iš kraujo lašo jį suuodžiame. 
Aš baisiai pavargstu, vos beatsikvepiu. 
Visa jau žemė mano bus išvaikščiota, 
Per jūrą kaltininką sekam, be sparnų 
Pralėkdamos taip greitai kaip visi laivai. 
Ir nūn bėglys kažkur čia slepias netoli. 
Užuodžiau kraują. Va, dabar surasim jį! 
ANTRA ERINIJA 

“5 Kad nepabėgtų motinos žudikas! 


245 

TREČIA ERINIJA 

Ir vėl jis rado prieglobstį, žiūrėk, 

Dievaitės apkabinęs statulą 
260 Jis laukia teismo? 
KETVIRTA ERINIJA 

Nebus išteisintas! Jei motinos kraujus 

Praliejo, jų nebenuplaus: 

Į Žemę susigėrė. 
PENKTA ERINIJA 
265 Už tai turi man duoti čiulpt 

Iš gyvo raudonuosius kraujo syvus. 

Iš tavo gyslų prisisiurbsiu gėrimo baisaus. 
ŠEŠTA ERINIJA 

Išsekinus tave nuvesiu požemin, 

Kad ten atpirktum kančiomis nužudymą. 
SEPTINTA ERINIJA 

Lai pamatys visi, kurie tik nusikaltę 
“0 Prieš dievą, svečią 

Ar savus gimdytojus, 

Kad atpildo kiekvienas tinkamo sulaukia. 
AŠTUNTA ERINIJA 
Gyvena požemiuos baisus teisėjas Hadas, 
Jis tvarko reikalus Žmonių. 
Įsimena kiekvieną jis maruolių darbą. 
ORESTAS 
Mane nelaimės privertė apvalymus 
Išmokt daryt, kalbėt, kai reikalas yra, 
Kur dera — patylėt. Nūn nutariau šnekėt, 
Kaip išmintingas mokytojas paliepė. 
Nuo rankų jau išnyko dėmės kruvinos, 
Nubluko ir kaltė dėl motinos mirties. 
O buvo dar nauja, kai Febo prieangy 
Aš ją nuploviau kiaulės kraujo aukomis. 
Sunku man būtų suskaičiuoti tuos visus, 
Kuriems bendravimas su manimi nė kiek 
Nepakenkė: apvalo laikas mūs kaltes. 
Ir štai dabar, jau būdamas švarus, šaukiu 
Atėnę deivę, šios šalies valdytoją, 

Ateiti man pagalbon: įsigytų ji, 

20 Nė ieties nepajudinus, gerų draugų: 

Ir aš patsai, ir Argo miestas su žmonėm 

Jai būtume ištikimi visiems laikams. 

Vis tiek ar Libijos šalies vietovėse, 

Arti Tritono, gimtojo vandens, srovės!", 

Žingsniuoji iškilmingai, teikdama draugams 

Pagalbą, ar kaipo narsi kovotoja, 

Lyg karžygys tu Flegros lygumon!“ žvelgi, 

Ateik — dievai išgirsta šauksmą iš toli — 

Ir būk iš tos nelaimės išvaduotoja! 

CHORO VADOVĖ 
Nei Apolonas, nei Atėnė, nors stipri, 

30 Tavęs nebeišgelbės. Užmirštas visų, 
Klajosi jokio džiaugsmo nepažindamas, 
Išblyškęs lyg šešėlis, vaikomas dievų. 
Neprieštarauji? Spjauni į manus žodžius, 
Nors jau esi man nupenėtas, pašvęstas? 

30 Mane penėsi gyvas, nereikės nė pjaut! 

Sudarykim ratelį — juk nutarėm mes 

Išgąstingąją, baisiąją dainą pradėt, 

Apsakyti jums, 

Kaip likimo paskirtąją dalią žmonėms 

Gauja mūsiškė rikiuoja. 

Mes esam teisingos — tuo galim didžiuotis. 

Kurs būna švarus, 

Nesutepęs švariųjų rankų savų, 

To mūsų rūstybė nesieks niekada, 

Pragyvens jis amžių ramybėj. 

O kas, nusikaltęs kaip šitas žmogus, 

Rankas kruvinąsias nori paslėpt, 

Tai mes, nužudytųjų liudininkės, 

Reikalaujam atbėgusios, kad žmogžudys 

Atsiteistų už kraują pralietą. 

Choras, apstojęs Orestą, šoka savo baisų šokį 

PIRMAS STASIMAS 


CHORAS 
I strofa 


Motina Naktie, mane 
Gimdžiusi nelaimei ir gyvų, ir mirusių! 
Išklausyk manęs: Lėtonės 
Vaikas!? įžeidė mane, 

325 Slėpdamas štai šitą bėglį, 

Motinos žudiką — jis 

Man priklauso teisėtai. 
Šitam pasmerktajam dainą, 
Jį sukaustančią, dainuojam, 
Erinijų himną, kurs 
Jį sukriuš, išves iš proto, 
Sudžiovins, atšaldys širdį, 
Dvasią sunaikins. 


330 


I antistrofa 


Tokią suteikė mums dalią 

Moira, viską tvarkanti. 

Kurs maruolis susitepęs 

Rankų nusikaltimu, 

Tą mes vejamės, kol jis 

Požemin nueis. Ir miręs 

Nuo bausmės neišsisuks. 
Šitam pasmerktajam dainą, 
Jį sukaustančią, dainuojam, 
Erinijų himną, kurs 
Jį sukriuš, išves iš proto, 
Sudžiovins, atšaldys širdį, 
Dvasią sunaikins. 

II strofa 


Mums jau nuo pat užgimimo moira suteikė tą dalią 
Toli nuo nemirtingųjų 

320 Vykdyt savo pareigas: 
Jokio dievo tu nerasi mūsų pokyly. 
Svetimos mums linksmos puotos, rūbai baltutėliai. 
Pasirinkom mes išgriauti 
Šeimą, kai tiktai Arėjas sukels vaidą. 
Tada puolame tą Žmogų 
Ir sutriuškinam visai, 
Nors jis būtų ir galingas. 
Šviežias kraujas keršija. 


355 


II antistrofa 


390 Dzeusas, norėdams dievus iš tokių pareigų išlaisvint, 
Mūs prašomas paskyrė šitą darbą, 
Kad dievams nereiktų painiotis į žudynes. 
Jis niekad krauju susitepusiam 
32 Neleidžia prisiartinti prie savo sosto. 
Pasirinkom mes išgriauti 
Šeimą, kai tiktai Arėjas sukels vaidą. 
Tada puolame tą Žmogų 
Ir sutriuškinam visai, 
Nors jis būtų ir galingas. 
Šviežias kraujas keršija. 


III strofa 


Žmogaus garbė net eterį pasiekti gali. 
Bet štai į žemės dulkes sutrypta jinai, 
Kai juodarūbis mūs būrys, 

30 Pradėjęs šokį pražūtingą, 

Apninka Žmogų. 
Iš tolo šoku ant žudiko 
Ir sutrypiu jį į purvus 
Sunkiąja savo koja. 
Veltui jis kliaunas kojų greitumu — 
Iš pražūties jau neištrūks. 

III antistrofa 


Apjakęs beprotybe jis nejunta, kad pargriuvo — 
Nusikaltimas jam užtamsina akis 
Ir apkalbos žmonių skausmingos 
Nuleidžia tirštą miglą 
Ant jo namų. 
Iš tolo šoku ant žudiko 
Ir sutrypiu jį į purvus 
Sunkiąja savo koja. 
Veltui jis kliaunas kojų greitumu — 
Iš pražūties jau neištrūks. 


IV strofa 


Juk kaltės neatleidžiamos. 
Užtenka priemonių kilniosioms 
Nubausti nusikaltėlį. 

Maruoliai jų nepermaldaus, 
Kai eina jos tarnybą sunkią 
Toli nuo dangiškų dievų, 

Be saulės spindulių, tamsoj, 
Gyviesiems neprieinamos 

Ir mirusiesiems. 


IV antistrofa 


Kursai žmogus nesudrebės, 
Neišsigąs išgirdęs 

Apie galybę mūsų? 

Mums suteikė ją moiros, 
Užtvirtino dievai. 

Galybė mūsų amžina, 

Mes esame garbingos, 
Nors ir gyvenam po žeme, 
Be saulės, tamsoje. 

TREČIAS EPEISODIJAS 


Pasirodo Atėnė 


ATĖNĖ 
Pagalbos šauksmą išgirdau iš tolumos. 
Lankydama žemes Skamandro?? krantuose, 
Kurias achajų viršininkai ir vadai 
Visiems laikams ir ištisai paskyrė man 
Kaipo gražiausią dalį turtų užgrobtų, 
Tesėjo palikuonims“! puikią dovaną. 
Iš ten lėkte aš atlėkiau, nors be sparnų, 
Aplinkui skydą vėjas švilpė belekiant, 
Lyg būtų nešę smarkūs ir greiti žirgai. 
Ir ką matau? Keistų būtybių štai būrys! 
Aš jų nesibijau, tik daros nuostabu. 
O kas jūs esat? Atsakykite visi — 
Ir tu, kur mano statulą apkabinai, 
Ir jūs, į nieką nepanašūs padarai, 
Dievai nematė niekad dar tokių kaip jūs, 
Ir tarp Žmonių nerasi niekur panašių. 
Aš jums nepriekaištauju: juk nepridera 
Teisingai elgiantis kaimynų koneveikt. 
CHORO VADOVĖ 
*5 O Dzeuso dukra, nusakysiu tau trumpai: 

Mes esam amžinosios dukterys nakties, 

O požemiuose mus vadina Bausmėmis. 
ATĖNĖ 

Dabar žinau ir vardą jūs prisimenu. 
CHORO VADOVĖ 

Tuojau tu pamatysi, kuo užsiimam. 
ATĖNĖ 
*20 Žinosiu, jeigu aiškiai pasakysite. 
CHORO VADOVĖ 

Mes vejam iš namų visokius žmogžudžius. 
ATĖNĖ 

O kur žudikui baigiasi tas vaikymas? 
CHORO VADOVĖ 

Tenai, kur džiaugtis nebetenka niekados. 

ATĖNĖ (rodo į Orestą) 

Ar tu ir šitam tais dalykais grasini? 
CHORO VADOVĖ 
*25 Mat jis išdrįso savo motiną užmušt. 
ATĖNĖ 

Gal taip padarė kieno nors bijodamas? 
CHORO VADOVĖ 

Ir kas priverstų sūnų motiną žudyt? 
ATĖNĖ 

Bet ir antrosios pusės noriu išklausyt. 
CHORO VADOVĖ 

Jis priesaikos neduos ir pats nereikalaus. 
ATĖNĖ 
*30 Tu nori ne teisinga būti, o tiktai 

Teisinga būti laikoma visų kitų. 
CHORO VADOVĖ 

Kaip tai? Paaiškink! Išmintinga juk esi. 
ATĖNĖ 

Kas neteisus, tam priesaikos nebepadės. 
CHORO VADOVĖ 

Tad klausinėk tu jį, paskui pati jau spręsk. 
ATĖNĖ 
* Argi sprendimas priklausytų nuo manęs? 
CHORO VADOVĖ 

Kodėl gi ne? Mes gerbiame tave labai. 
ATĖNĖ 

O tu, svety, ką nūn norėtum pasakyt? 

Sakyk, iš kur ir giminės kokios esi, 

Kokias bėdas turi, paskui šioms atsikirsk. 
** Jei tu jauties teisingas, prie šios statulos 

Ir prie man švento židinio maldaudamas 

Tarytum Iksionas apvalytas būt?, 

Į priekaištavimus visus joms atsakyk. 
ORESTAS 

Valdove mūs Atėne! Aš pradėsiu tuo, 

Kad išsklaidysiu rūpestį, kurį ką tik 
** Minėjai: neprašau tavęs apvalymo — 

Švaria ranka šią statulą aš paliečiau. 

Jei nori, tau pateiksiu tuoj įrodymą. 

450 


455 


460 


465 


Pagal įstatymus kaltasis turi tol 

Tylėti, kol nuplaus nuo rankų jis kraujus 
Papjauto aukai jauno gyvulio kraujais. 
Seniai mane apvalė žmonės svetimi 

Ir gyvulių kraujais, ir upės vandeniu. 
Dėl šito tad gali jau nesirūpinti. 

Dabar aš savo kilmę apsakysiu tau. 

Esu argietis; tėvas — Agamemnonas, 
Pažįsti jį, laivyno mūs rikiuotoją,— 

Su juo kartu juk Ilioną nušlavei. 
Pargrįžęs mirė negražia jisai mirtim — 
Nužudė mano juodamintė motina: 
Apraizgiusi margai išaustuoju tinklu, 

Jį besimaudantį su kardu persmeigė. 

O aš, sugrįžęs iš ilgosios ištremties, 
Neužsiginsiu, nužudžiau gimdytoją, 

Už savo tėvo mirtį atsikeršydams. 
Loksijas šičia kaltas su manim kartu. 
Jis man grasino širdį varginsiąs skausmais, 
Jei aš pasigailėsiu tėvo žŽmogžudžių. 
Dabar pati nuspręsk, ar kaltas aš, ar ne. 
Priimsiu kokį man tik duosi nuosprendį. 


ATĖNĖ 


470 


475 


480 


485 


Sunkesnė čia byla, negu manytumei. 

Jos neišspręs maruolis. Negaliu ir aš 
Jos imtis — čia kraujų, žudynių reikalas. 
O šiaip tu apsivalęs atvykai pas mus, 
Švarus nuo kraujo ir nesuteršei namų. 
Tave galiu į mūsų miestą net priimt. 
Bet šitų juk taip pat negalime išvyt 

Jei kartais nepavyksta joms bylos laimėt, 
Tada suleidžia pražūtinguosius nuodus 

Į žemę ir baisiausią marą sukelia. 

Taigi baisu joms leisti pasilikt čionai, 
Baisu išvyti — nežinau nė ką daryt. 

Bet jeigu mus užgriuvo šitoks reikalas, 
Tai aš paskirsiu amžinus teisėjus čia 

Ir priesaiką paimsiu, kad teisingai spręs. 
Tie teismo nuostatai paliks visiems laikams. 

Dabar jūs kvieskit žmones, kad paliudytų, 
Vardan teisybės duodami čion priesaiką. 
O aš parinksiu garbingiausius piliečius 

Ir čion atvedus imsiuos bylą nagrinėt. 
(Išeina) 


ANTRAS STASIMAS 


CHORAS 


490 


495 


500 


510 


I strofa 


Mūs seni įstatymai 

Jau tikrai sugrius, jei šis 
Motinos žudytojas 

Bylą sugebės laimėt. 

O tada visi maruoliai 
Ims žudyti vienas kitą, 
Iš vaikų gimdytojai 
Susilauks baisių nelaimių 
Ir žudynių ateity. 


I antistrofa 


Matant tokius žiaurumus, 
Pyktis mūs nesuliepsnos, 
Trokšdamas atkeršyti. 

Jiems visas kaltes atleisiu. 
Žmonės guosis artimiesiems 
Skųsdamiesi bėdomis, 

Viens iš kito prieglobsties 
Lauks ir atvangos nuo vargo. 
Bet pagalba neateis — 

Kuo padėti gali silpnas? 


II strofa 


Tąsyk lai, nelaimės smogtas, 
Niekas mūsų nesišauks, 

Rėkdamas didžiu balsu: 

„Kur teisybė? 

Kurgi erinijų sostas?“ 

Betgi šauks iš nevilties 

Taip ne vienas tėvas, 

Ne viena gimdytoja, patyrus skausmą, 
?1? Kai sugrius namai Teisybės. 


II antistrofa 


Kartais baimė palaiminga. 

Lai jinai paliks širdy, 
Saugodama ją nuo blogo, 

Juk labai naudinga bus 

Per skausmus protingam tapti. 
Jeigu baimės nebeliks, 

Tai ar rasime kur miestą 

Ar pavienį žmogų, kurs 
Šventąją Teisybę gerbtų? 


520 


III strofa 
225 Tu negirk nei bevaldystės, 
Nei tironiškos valdžios: 
Vidurys dievam patinka — 
Jiems vadžias suteikia jis; 
Vidurį visad pagerbia, 
Karaliauja jis visur. 
Tiesą pasakysiu tau: 
Bedievystė iš tikrųjų gimdo 
Įžūlumą, išdidumą, 
O sveika žmonių dvasia 
Teikia mums visiems laimingą, 
Trokštamą gyvenimą. 


530 


535 


III antistrofa 


Įsakiau visiems laikams: 
Gerbkit aukurą Teisybės. 

550 


555 


560 


2365 


Pelną sau matydamas, 
Nepaspirk bedieviškai jo koja — 
Mat tave ištiks bausmė, 
Valanda baisi ateis. 
Tad, sūnau, tėvus pagerbki, 
Svečią į namus priimk, 
Kai atvyks, kaip dera, 
Pagarbą parodyk. 
IV strofa 


Kas elgiasi teisingai 
Be prievartos jokios, 
Tas bus visad laimingas 
Ir niekad nepražus. 
O išdidusis panašus į blogą vairininką, 
Kurs, neteisėtai prisikrovęs laivą turtų, 
Per audrą nebeteko stiebo; 
Sulaužytos skersinės burių, 
Jam gresia pražūtis. 
IV antistrofa 


Jis veltui, skęsdams sūkury 

Baisiam, pagalbos šaukias, — 

Dievai tik juokiasi iš to 

Bepročio pasipūtėlio, 

Kurs gyrėsi lengvai įstengsiąs perplaukt 
Audringą jūrą; laivas jo atsimušė 

Į akmenį Teisybės; 

Anksčiau laimingas buvęs 

Nuskęs neapraudotas. 


KETVIRTAS EPEISODIJAS 


Įeina Atėnė, teisėjai ir šauklys 


ATĖNĖ 


Šaukly, duok ženklą, kad nutiltų tuoj minia. 

Paimk trimitą skardų, tirėnietišką““, 

Pripūsk jį oro pilną ir paleisk tada 

Galingą, perveriantį balsą šioms minioms! 
?'0 Dabar, kai mūs nauja taryba renkasi, 

Visi lai tyli: tuoj paskelbsiu nuostatus, 

Visiems laikams galiosiančius šiame mieste. 

Jūs teisėjaudami Teisybę gerbkite! 


Įeina Apolonas 


CHORO VADOVĖ 
Valdove Apolonai! Ko gi tu kišies 
> Į mūsų reikalą? Savų valdų žiūrėk! 
APOLONAS 
Paliudyt atvykau. Kaltinamasis mat 
Maldavo, kad padėčiau, mano rūmuose. 
Aš jį ir nuo nužudymo juk apvaliau! 
Teisme pagelbėsiu, nes kaltas pats esu 
280 Dėl motinos nužudymo. 
(Atėnei) 
Tuojau pradėk 
Tą bylą nagrinėt — juk išmintinga tu. 
ATĖNĖ 
Tad teismą pradedu. 
(Chorui) 
Pirmiausia duodu jums 
Kalbėt. Lai kaltintojas pirmas iš pradžių 
Išdėsto visą reikalą, koks jis yra. 
CHORO VADOVĖ 
? Nors mūsų daug, bet aš kalbėsiu tik trumpai. 
(Orestui) 
Į mūsų klausimus pirmiausia atsakyk. 
Ar savo motiną tu nužudei tikrai? 
ORESTAS 
Tikrai. Visai nė negalvoju užsigint. 
CHORO VADOVĖ 
Tu vieną iš trijų taškų jau pralošei. 
ORESTAS 
"0 Nepribaigtas esu. Per daug nesididžiuok! 

CHORO VADOVĖ 

Dabar mums pasakyki, kaip ją nužudei. 
ORESTAS 

Tuojau. Aštriu jai kardu gerklę perpjoviau. 
CHORO VADOVĖ 

O kas įsakė? Kas tau patarė žudyt? 
ORESTAS (rodo į Apoloną) 

Štai šio orakulas. Paliudys pats jisai. 
CHORO VADOVĖ 
995 Ar dievas pranašas tau patarė žudyt? 
ORESTAS 

Tikrai. Ir nesiskundžiu savo likimu. 
CHORO VADOVĖ 

Kai būsi nuteistas, prabilsi tuoj kitaip. 
ORESTAS 

Tikiuosi, tėvas iš kapų pagelbės man. 
CHORO VADOVĖ 

Tu, žmogžudys, tikiesi mirusių globos! 
ORESTAS 
600 Bet motina dukart susitepė rankas. 
CHORO VADOVĖ 

Kaip tai? Turi teisėjams tai paaiškinti. 
ORESTAS 

Ji mano tėvą, savo vyrą, užmušė. 
CHORO VADOVĖ 

Tu gyvas. Ji išpirko kaltę mirtimi. 
ORESTAS 

Kodėl gi jūs nepersekiojot jos gyvos? 
CHORO VADOVĖ 
605 Nužudė vyrą. Vyras juk ne giminė. 
ORESTAS 

O aš ar tokiai motinai dar giminė? 
CHORO VADOVĖ 

Kaip ji galėjo įsčioje tave nešiot? 

Juk tu užsigini, kad giminingas jai! 
ORESTAS (Apolonui) 

Dabar tu liudyk, Apolonai, pasakyk, 
9'0 Ar ne teisingai savo motiną žudžiau? 

Ką padariau, aš užsiginti nemanau. 

Tu man paaiškink, ar gerai pasielgiau 
Nužudęs ją, ar ne? Aš atsakysiu šioms. 
APOLONAS 
Sakau šiame, Atėnės skirtame, teisme: 
6? Teisus Orestas! Nemeluoju — aš žynys! 
Iš savo pranašingo posto aš sakiau 
Ir miestui, ir pavieniui vyrui, moteriai 
Tik tai, ką liepė Dzeusas olimpietis man! 
Kaip didelę galybę turi ta tiesa, 
2 Manau, jums tėvas liepė pagalvot gerai. 
Juk Dzeusas galingesnis net už priesaikas. 
CHORO VADOVĖ 
Sakai, kad Dzeusas davė tokią ištarmę 
Orestui keršyti už tėvo žudymą, 
Visai nesiskaityt su savo motina? 
APOLONAS 
62 Visai kas kita žūti karžygiui kilniam, 
Kurs valdo garbų skeptrą, Dzeuso duotąjį, 
Ir dar nuo moters rankos, ne veržlios strėlės 
Iš lanko amazonės pervertam kovoj. 
Klausyk, Palade, paklausykit jūs visi, 
Kurie šią bylą sprendžiate, kaip žuvo jis. 
Iš karo grįžusį su pergale didžia 
Žmona maloniai priėmė ir nuvedė 
Maudyklėn, ir tenai jį visą apsiautė 
Didžiausiu drobės uždangalu, o paskui, 
Supančiojus tuo audeklu, nužudė įį. 
Tai šitaip negarbingai vyras numirė, 
Kilnus vadovas daugelio greitų laivų. 
Jau pasakiau, kokia ta moteris, o jūs, 
Teisėjai, suliepsnokite dėl to pykčiu! 
CHORO VADOVĖ 
**0 Pasak tavęs, tai Dzeusas rūpinas labiau 
Tėvais — bet savo tėvą jis supančiojo!?“ 
Vadinas, tu sau prieštaraudamas kalbi! 
Teisėjai, jūs paliudysit, ką sako jis! 
APOLONAS 
O jūs, pabaisos, neapkenčiamos dievų! 
6*> Tuk pančius galima atrišt ir susirast 


630 


635 


Eschilas 172 


Ar šiokį, ar kitokį būdą gelbėtis! 
Bet jeigu vyro kraują žemė jau sugers, 
Tai jokia išmone neatgaivinsi jo. 
Net mano tėvas šitokių kerėjimų 
“0 Nemoka — šiaip jis viską pasuka lengvai 
Ir šen, ir ten, be jokio vargo, tik juokais! 
CHORO VADOVĖ 
Bet pažiūrėk, ką nori tu išteisinti. 
Argi, nuleidęs kraują savo motinai, 
Galėtų Arge jis gyvent tėvų namuos? 
“5 Kaip prisiliestų jis tėvynės aukurų? 
Ir kas tada jam duotų švęstojo vandens? 


APOLONAS 
Į tai aš atsakysiu, tu tik paklausyk. 
Vadinamoji vaiko motina nėra 
Gimdytoja — augina sėklą ji tiktai. 
Tad gimdo tėvas, vaisių saugo motina, 
Jei tik dievai nepanorės jos sunaikint. 
Kad tai teisybė, duosiu jums įrodymą. 
Juk tėvu vyras gali tapt be motinos. 
Paliudys Dzeuso olimpiečio štai duktė. 
Jai nereikėjo augti įsčios tamsoje“? 
Kuri iš deivių tokią gražią pasiuiėje? 
Palade! Tau prisiekiu, iš visų jėgų 
Išaukštinsiu tau miestą ir kariuomenę; 
Ir štai Orestą tavo globai atsiunčiau, 
Kad būtų ištikimas tau visiems laikams, 
Pasidarytų tavo sąjungininku, 
Kad jis, jo sūnūs ir vaikų vaikai visi 
Ištikimybę saugotų ateityje. 
ATĖNĖ 

Užteks kalbų. Dabar, teisėjai, imkitės 
“> Balsuoti taip, kaip jums atrodo teisingiau. 
CHORO VADOVĖ 

Jau mes savas strėles visas iššaudėme. 

Tik laukiu, kaip balsavimas mums pasibaigs. 
ATĖNĖ (Apolonui ir Orestui) 

Kaip jums atrodo, aš turėčiau pabalsuot? 

APOLONAS (teisėjams) 
Kalbų išklausėte ir pagal priesaiką, 
680 Teisėjai svetimšaliai jūs, balsuokite! 


ATĖNĖ 

Klausykit, atėniečiai, mano nuostatų! 
Jūs pirmą kartą kraujo bylą sprendžiate. 
Bet šitas teismas pasiliks visiems laikams 
Egėjo ainiams šioj Arėjo kalvoje““. 
Kadaise amazonės jąją užėmė, 

Kai su Tesėju atkeliavo čia kariaut“'; 
Prieš seną miestą pasistatė naująjį, 
Sutvirtino jį ir Arėjui pavedė — 

Todėl Arėjo vardą gavo ši kalva. 

Čia pagarba ir gimininga pagarbai 
Nusikaltimo baimė dieną ir nakčia 
Neleis piliečiams teismo nuostatų pakeist, 
Pridėti jiems visokių nuostatų naujų: 
Sudrumstęs skaidrų šaltinėlio vandenį 
Purvais, juk neturėsi atsigert iš kur! 

Aš patariu piliečiams nesusižavėt 

Nei bevaldystėm, nei jokia tironija; 
Taip pat iš miesto baimės niekad neišvyt. 
Juk kas teisingas bus, jei nieko nebijos? 
Šių nuostatų laikydamiesi pagarbiai, 

Jūs įsigysit išganingą atramą 

Ir miestui, ir savajam kraštui amžinai — 
Kitos tokios jūs niekur neatrasite: 

Nei skitų žemėje, nei Pelopo šaly““. 

Aš šią tarybą, kyšiams neprieinamą, 
Teisingą, budrią ir nepermaldaujamą, 
Skiriu sargybai eiti, kai miegosite. 

Tai tokį patarimą duodu ateičiai 
Saviems piliečiams. O dabar pakilkite 

Ir nubalsuokite, laikydamies tiesos 

Ir priesaikos duotos. Jau viską pasakiau. 


CHORO VADOVĖ 
O aš patarsiu mūsų, žemės dukterų, 
Neniekinti — rūstybė mūsų didelė! 

APOLONAS 
O aš patarsiu mano pranašavimus 
"B Pagerbti — jie iš Dzeuso — vykdykite juos! 
CHORO VADOVĖ 
Bet kraujo bylos — tai ne tavo reikalas. 
Kitaip sutepsi savo pranašavimus. 
APOLONAS 
Ir mano tėvas klydo, tavo nuomone, 
Žudiką Iksioną išklausydamas?** 
CHORO VADOVĖ 
Teisingai. Jeigu bylą pralaimėsime, 
"2 Užgriūsime ant krašto su nelaimėmis. 
APOLONAS 
Tavęs nekenčia nei senieji, nei nauji 
Dievai. O pergalę tikrai laimėsiu aš. 
CHORO VADOVĖ 
Kadais laimėjai ir Fereto namuose: 
Prikalbinai tu moiras nemarumą duot““. 
APOLONAS 
"2 Juk ne kaltė pagelbėti doriems žmonėms, 
Kurie tave taip gerbia ir yra bėdoj. 
CHORO VADOVĖ 
Sulaužei tu tada senuosius papročius 
Ir tas senes deives vynu apsvaiginai. 
APOLONAS 
O tu matysi: bylą pralaimėjusi, 
"9 Nuodus išvemsi — tavo priešams nebaisius. 
CHORO VADOVĖ 
Mane tu, jaunas, senę nori jau sutrypt. 
Na ką gi? Lauksiu, kol byla ši pasibaigs. 
Tada žinosiu, ar ant miesto rūstintis. 
ATĖNĖ 
Nuspręsiu aš, nes paskutinis žodis man. 
"> Aš savo balsą už Orestą štai metu. 
Mane ne motina pagimdė. Tad gerbiu 
Visur kur vyrus, tik išskyrus vestuves. 
Esu juk tėvo; jam todėl ištikima. 
Todėl nesigailėsiu tos žmonos mirties, 
** Kuri nužudė vyrą, saugantį namus. 

Laimės Orestas, jei balsų po lygiai gaus. 
Tuojau iš indo iškratykite balsus, 
Teisėjai — tie, kuriems skaičiuoti paliepta! 
ORESTAS 
Valdove Apolonai! Kaip čia išsispręs? 
CHORO VADOVĖ 
"3 O motina, naktie juodoji! Ar matai? 
ORESTAS 
Dabar ar pasikart, ar šviesą vėl išvyst? 
CHORO VADOVĖ 
O mums ar klaidžiot, ar toliau būt gerbiamoms? 
APOLONAS 
Teisėjai! Jūs balsus gerai skaičiuokite! 
Žiūrėkite tiktai teisybės, ne daugiau! 
"50 Jei vieno balso trūks, bus didelė bėda; 
O jei daugiau, tai rūmai bus išgelbėti. 
ATĖNĖ 
Orestas dėl nužudymo išteisintas: 
Balsai pasidalino mat kaip tik pusiau. 
ORESTAS 
Palade! Tu išgelbėjai manus namus; 
Buvau aš tremtinys, netekęs tėviškės — 
Man ją sugrąžinai. Helėnai pasakos: 
„Argietis šis atgavo vėl savus turtus 
Ir namą — Apolonas ir Paladė jam 
Padėjo; ir trečiasis, viską valdantis, 
Išgelbėjo, pagailęs tėvo užmušto, 
Ir motinos gynėjų skundą atmetė“. 
Dabar prisiekiu tavo kraštui ir žmonėms 
Ištikimybę amžių amžiams ir einu 
Į savo namą. Iškilmingai prižadu, 
Kad joks argiečių vadas niekados 
Į jūsų šalį neateis su ietimi. 
Kitaip aš pats, tada jau būdamas kape, 
Pasiųsiu tiems, kurie sulaužys priesaiką, 
Bėdų visokių, bloga lemiančių ženklų, 
Kankinsiu juos baisiausiomis nelaimėmis, 
Kad jie gailėtųs savo šitokios kaltės. 
O įeigu priesaikos laikysis ir pagerbs 


735 


760 


Eschilas 176 


773 


Paladės miestą, gins kaip sąjungininkai, 
Tai aš jiems būsiu maloningas visados. 
Tad, deive, lik sveika! Miestiečiai, likite 
Sveiki! Ir būkit priešams nenugalimi! 
Visad išeikit iš kovų laimėtojai! 


Orestasir Apolonas išeina 


PIRMAS KOMAS 


I strofa 


CHORAS 


780 


790 


Jaunieji dievai! Jūs pamynėt po kojų 
Senuosius nuostatus, ištraukėt mums iš rankų juos! 
O vargšė aš, paniekinta, 

Supykusi paleisiu šion šalin 

Širdies savos nuodus — 

Baisius, naikinančius lašus! 

Nudžius ir pasėliai, ir medžių lapai, 
Negims vaikai, raupai suluošins žmones — 
Tokia nelaimė kraštą šį užgrius! 

Bet aš verkiu! Nejaugi pražudysiu šalį? 

O gal jiems duosiu tyčiotis? 

Tai ką turiu daryt? 

Kenčiu baisius skausmus, 

O nelaimingos dukterys nakties! 
Paniekintos, pažemintos! 


ATĖNĖ 


195 


X(00 


Klausykite manęs! Vaitojimų gana! 
Nepralaimėjot, nes byla pasibaigė 

Jums lygiomis. Jokios čia negarbės nėra! 
Mes sužinojom Dzeuso valią šviesiąją, 

Ir dievas pranašas atėjo liudyt pats, 

Ir taip Orestas buvo čia išteisintas. 

Jūs savo pyktį šion šalin suleisite? 
Klausykit! Susipraskit! Negrasinkite 

Nuodais jos vaisių visokiausių sunaikint, 
Bjauriais skystimais josios pasėlių nugraužt. 
Už tai aš pažadu jums šitoje šaly 

Š02 Surasti vietą, kur galėtumėt gyvent, 
Sėdėti sostuose puikiuos prie židinių, 
Visų piliečių šito miesto gerbiamos. 


I antistrofa 


CHORAS 

Jaunieji dievai! Jūs pamynėt po kojų 
Senuosius nuostatus, ištraukėt mums iš rankų juos! 
O vargšė aš, paniekinta, 

Supykusi paleisiu šion šalin 

Širdies savos nuodus — 

Baisius, naikinančius lašus! 

Nudžius ir pasėliai, ir medžių lapai, 
Negims vaikai, raupai suluošins žmones — 
Tokia nelaimė kraštą šį užgrius! 

Bet aš verkiu! Nejaugi pražudysiu šalį? 

O gal jiems duosiu tyčiotis? 

Tai ką turiu daryt? 

Kenčiu baisius skausmus, 

O nelaimingos dukterys nakties! 
Paniekintos, pažemintos! 

ATĖNĖ 

Jūs nesate pažemintos. Todėl per daug 
Nereiktų pykti ir šio krašto sunaikint. 

Aš Dzeusui paklusni esu ir — ar sakyt? — 
Tik aš viena žinau, kur raktas paslėptas 
To kambario, kur saugojami jo žaibai! 
Bet jų nereikia. Tujen paklausyk manęs! 
Nelaidyk žodžių tų beprotiškų! Nukris 

Į žemę jie baisingomis nelaimėmis. 
Stabdyk tu savo pykčio bangą juodąją! 
Gyvensi šičia gerbiama greta manęs, 

Tau žmonės dalį derliaus savojo aukos, 
Tau melsis už vaikus, už vestuves 

Jau visados. Tada pagirsi tu mane! 


810 

820 


825 


830 

12. PLB 3 

II strofa 


CHORAS 

Oi varge! 

Aš turiu iškęsti tokią gėdą 

Ir, senė, taip paniekinta gyventi po žeme! 
40 Man pyktis užvirė širdy 

Ir veržiasi į viršų! 

Ojoi, ojoi, vargai! 

Įsiskverbė krūtinėn skausmas 

Ir drasko ją. O motina naktie! 
$45 Ar tu girdi, kaip iš manęs 

Klasta dievai naujieji garbę atėmė? 
ATĖNĖ 
Aš, kaip senesnei, tau atleidžiu, kad pyksti. 
Nors už mane ir daug išmintingesnė tu, 
Bet Dzeusas davė protą juk taip pat ir man. 
Išėjusios į kitą kraštą, jūs vėliau 
Gailėsitės manos šalies — tikrai sakau. 
Mat ateity šis miestas garbingesnis bus. 
Kada prie Erechtėjo?! įsikursi tu, 
Iš moterų ir vyrų eisenų puikių, 
Tokių didžių, garbių sulauksi mūs mieste, 
Kokių jokiam kitam krašte negautumei. 
Tad tu nekenk manajam kraštui, nepasėk 
Kraujuotų ginčų sėklos, kad uždegtų įi 
Jaunimą, ir be vyno apsvaiginusi 
Neerzinki piliečių mūsų kaip gaidžių, 
Arėją į krūtinę jiems įdiegdama, 
Kad jie pradėtų vienas su kitu kovot. 
Kai bus tik užsienio karai — jų mums užteks, — 
Juose galės įgyti garbę, kas norės. 
Namie nereikia mums, sakau, gaidžių kovų. 
Tai tokią naudą tu patirsi iš manęs. 
Darysi gera — gausi gera, gerbs tave 
Šalis, labiausiai numylėtoji dievų. 


850 


855 


860 


865 

II antistrofa 


CHORAS 
š'0 Oi varge! 

Aš turiu iškęsti tokią gėdą 

Ir, senė, taip paniekinta gyventi po žeme! 

Man pyktis užvirė širdy 

Ir veržiasi į viršų! 
875 Ojoi, ojoi, vargai! 

Įsiskverbė krūtinėn skausmas 

Ir drasko ją. O motina naktie! 

Ar tu girdi, kaip iš manęs 
80 Klasta dievai naujieji garbę atėmė? 
ATĖNĖ 
Aš nepavargsiu gera tau patardama, 
Kad nesakytumei, jog deivė aš jauna 
Ir mano miesto Žmonės išmetė tave, 
Senesnę deivę, svečio teises žeisdami. 
Jei tu šventai gerbi Peitoją?? deivę dar, 
Kuri per mano burną tikina tave, 
Tai pasiliksi čion. O jei nenori čia 
Gyvent, tai bent nesiųsk šiam miestui pykdama 
Nei prakeikimo, nei jo vyrams pražūties. 
Juk tu galėtum šitoj Žemėj įsikurt 
Visiems laikams ir būt piliečių gerbiama. 
CHORO VADOVĖ 

Kilni Atėne, kurgi siūlai man gyvent? 
ATĖNĖ 

Kur vargo nei bėdos nebus. Apsigyvenk! 
CHORO VADOVĖ 

Tad sutinku. Kokios garbės sulauksiu aš? 
ATĖNĖ 
“> Be jūsų jokis namas negalės turtėt. 
CHORO VADOVĖ 

Ar tu suteiksi tokią didžią galią man? 
ATĖNĖ 

Kuris tave pagerbs, tam laimę teiksiu aš. 
CHORO VADOVĖ 

Gali laiduoti, kad tikrai taip elgsiesi? 


885 


590 

ATĖNĖ 

Ko nedarau, to aš nepratus pažadėt. 
CHORO VADOVĖ 
900 Jau pyktis atsileidžia. Tu įtikini. 
ATĖNĖ. 

Tu šičia pasilikus rasi daug draugų. 
CHORO VADOVĖ 

Tai ko mes tavo kraštui turime linkėt? 
ATĖNĖ 
Kad kraštas lenktyniautų tik dorybėmis. 
Pakilę vėjai iš dangaus, iš sausumos, 
Iš jūrų ir įkaitę saulės spinduliuos 
Lai dvelkia maloningai mūsų šalyje! 
Kad mūs žmonėms netrūktų nieko niekados, 
Kad žemė duotų derlių, tarptų kaimenės 
Ir kad maruolių giminė vis daugintųs! 
Kad žūtų įžūlieji ir nedorėliai! 
Lyg žemdirbys, auginantis daržų vaisius, 
Norėčiau, kad išnyktų visos piktžolės. 
Tai tavo pareigos. O ginklai man rūpės 
Ir karo žygiai. Pasistengsiu, kad kovoj 
"I? Manasis miestas būtų tik laimėtojas! 


905 


910 


ANTRAS KOMAS 
I strofa 


CHORAS 

Priimu Paladės siūlymą 

Ir nepadarysiu gėdos miestui, 

Kurį ir Dzeusas visagalis, ir Arėjas 
Gerbia kaip dievų tvirtovę, 

Helėnų aukurų, šventyklų saugotoją. 
Ir, linkėdama jam gero, 

Aš meldžiu dievų, 

Kad skaidrieji saulės spinduliai 
Užlietų visą kraštą 

*2 Ir kad iš žemės perteklius išaugtų. 


920 

ATĖNĖ 
Aš paslaugą didžiausią žmonėms 
Padariau, tas didžias, išgąstingas deives 
Įkurdindama tarpe piliečių. 
Likimas joms davė viską tvarkyt, 
220 Ko reikia žmonėms. 
Kas į jų nemalonę pateks, nežinos, 
Iš kur ant jojo užgriuvo bėda. 
Jo protėvių kaltės ir neša vargus. 
Nelaimės prislėgtasis veltui dejuos — 
932 Jam šauksmai nepadės, 
Jis pražus tylom, negarbingai. 


I antistrofa 


CHORAS 
Lai nepūs žalingi vėjai 
Sodams mūs gražios šalies! 
Lai jie nedžiovins karštuoju dvelkimu 
Sprogstančiųjų pumpurų. 
Lai nepereis mūsų krašto sienų jie! 
Lai nepuola ligos pasėlių! 
Lai mūs kaimenės avių 
Tarpsta. Lai dvynius jos veda 
Nustatytuoju laiku! 
Lai kasyklos duoda turtą, 
Lobį, suteiktą dievų! 
ATĖNĖ 
Ar girdite, miesto sargai, ką jums 
0 Erinijos pasiūlo? Galingos jos 
Ir tarpe aukštųjų dievų, ir tų, 
Kur gyvena po žemėm. Jos tvarko visų 
Žmonių likimą, vieniems dainas 
Džiaugsmingas suteikia, o vėlei kitiems 
5 Išspaudžia ašaras nuolat. 


940 


945 


II strofa 
CHORAS 
Lai jaunuoliai prieš laiką nežūsta kovoj; 
360 Pasiųskit juos pas merginas gražiąsias, 

O moiros, tikros mūsų seserys, 
Kad vyrą gavusios laimingos būtų! 
Dievybės, saugančios įstatymus, 
Apžvelgiančios kiekvieną namą lygiai, 
992 Užgriūnančios kiekvieną valandą! 
Visi jus žmonės gerbia 
Labiausiai iš dievų. 
ATĖNĖ 
Kaip labai džiaugiuos, kad erinijos tos 
Mūs miestui visokių gėrybių suteiks! 
*'0 Peitojos žvilgsnis koks man palankus! 
Ji mano liežuviui padėjo laimėt 
Ir įtikinti šias laukines deives! 
Nugalėjo Dzeusas, globėjas kalbų. 
Lai sveikos varžybos dorybėj paliks 
“3 Amžinai tarpe mūs! 


II antistrofa 

CHORAS 

Ir dar maldauju aš dievų, 

Kad niekad šitame mieste 

Pilietiniai karai neužtų. 

Kad žemė, paragavusi žmogaus 

Kraujų, nereikalautų sau 

Naujų žudynių 

Kaip atpildo už kaltę. 

Meldžiu, kad tarp piliečių 

Visų bendrajam džiaugsmui 

Gyvuotų sutarimas: 

Visi tą pat mylėtų 

Ir to paties nekęstų. 

Tai būtų didis vaistas 

Maruoliams bėdose. 

ATĖNĖ 
Kas protingas, tam bus nesunku susirast 
Gerosiom kalbom kelius. 

*0 Ir baisūs veidai požeminių deivių, 
Kaip matau, piliečiams daug gero suteiks. 
Tad, piliečiai, priimkite jas palankiai 

Palankias ir gerbkit didžiai visuomet! 
Lai mūsų mieste ir krašte amžinai 
995 Viešpataus teisingumas, tiesa. 


III strofa 

CHORAS 
Džiaukitės turtų gausybę turėdami, 
Šio miesto garbūs piliečiai! 

Jūs gerbiat Dzeuso aukurą 
Ir esate mieli jo dukrai; 

1000 Lai jūsų išmintis didės! 

Kas glaudžiasi Paladei po sparnais, 
Tą myli tėvas Dzeusas. 

ATĖNĖ 
Nudžiukit ir jūs! Bet laikas jau man 
Į būstines jus nuvest naujas. 

1005 Palydovų šventoji ugnis lai kelią nušvies. 
Tad eikit! Lai visa, kas kelia vargus, 
Po žemėm palieka. Atsiųskit švieson 
Visa tai, kas miestui naudinga 
Ir pergalę teikia garbingą! 

1010 6 jūs, miestiečiai, Kranajo vaikai““, 
Parodykit kelią garbingoms viešnioms! 
Lai dorosios mintys visad piliečius 
Nuves į gerąjį tikslą! 


III antistrofa 


CHORAS 
Džiaukitės, džiaukitės, vėl jums linkiu, 
1015 Visi šio miesto piliečiai — 
Dievai ir maruoliai, — 
Kurie Paladės mieste gyvenat. 
Jei mus, viešnias, pagerbsite, 
920 Neteks jums kęst nelaimių! 
ATĖNĖ 
Man tų linkėjimų klausytis malonu. 
Nuvesiu jus deglų skaisčiausioje šviesoj 
Į požeminę būstinę. Kartu su manimi 
Tarnaitės eis, kur sergsti mano statulą; 

'925 6 paskui mus lai eis žvali jaunuomenė, 
Tesėjo žemės žiedas! Dar toliau žygiuos 
Senelės, moterys ir gausūs jų vaikai. 
(Tarnaitėms) 

Drabužiais purpuriniais gerbkite viešnias! 
Lai šviesos žiburių mums kelią tuoj apšvies! 

'030 Ir lai mūs miesto naujosios gyventojos 

Pagerbdamos piliečiams daug sėkmės suteiks! 


EKSODAS 
PALYDOVAI 


I strofa 


Eikite, garbingos, didžios viešnios, 
„Dukterys nakties, džiaugsmingai lydimos! 
"935 Užtraukit iškilmingą giesmę! 


I antistrofa 


Į žemės gilumas didingąsias 
Mes nenustosim siuntę dovanų, maldų. 
Užtraukit iškilmingą giesmę! 


II strofa 


'939 Eikit, garbingos, palankios mums; 
Šičia jūs kilniosios deivės! 
Grožėkitės žengdamos mūsų deglais! 
Sušukite šūkį džiaugsmingą! 


II antistrofa 


Būkite sveikos, jūs maloningosios 
'*9 Miestui Paladės! 

Taip nutarė visa regintis Dzeusas 

Ir moira amžinoji. 

Sušukite šūkį džiaugsmingą! 

Edipas karalius 

Iš senosios graikų kalbos vertė 
ANTANAS DAMBRAUSKAS 


VEIKĖJAI 


EDIPAS — Tėbų karalius 
JOKASTĖ — jo žmona 
ANTIGONĖ 
ISMENĖ 
KREONTAS — Jokastės brolis 
TEIRESIJAS — aklas žiniuonis 
Dzeuso ŽYNYS 

Korinto PASIUNTINYS 
PIEMUO 

Edipo rūmų TARNAS 
Tėbiečių senių CHORAS 


jų dukterys 


Dievo žyniai, Edipo asmens sargybiniai ir vergai, 
Jokastės tarnaitės. Kreonto asmens sargybiniai, 
berniukai ir mergaitės maldautojai 


188 


PROLOGAS 


Aikštė priešais karaliaus rūmus Tėbų pilyje. Būrys paauglių ir 
vaikų, žynių vedami, su alyvų puokštėmis, apvyniotomis bal- 
tom vilnonėm juostom, ateina ir, padėję puokštes, susėda ant 
aukurų pakopų 

Iš rūmų išeina Edipas 


EDIPAS 


Vaikai, senolio Kadmo! jaunos atžalos! 
Ko sėdite liūdni aplink šiuos aukurus, 
Alyvom apsikaišę kaip maldautojai? 

O miestas skęsta dūmuos degančių aukų 
Ir šventos giesmės maišos su vaitojimais. 
Aš nenorėjau nieko kito siųst, vaikai, 
Kad man praneštų, kas yra, ir išėjau 
Štai pats, visų garbingu šaukiamas Edipas. 
Todėl prabilki, seni, tavo priedermė 
Kalbėti už vaikus. Su kuo atėjote: 

Su baime ar su viltimis? Norėčiau jums 
Padėt visokiam reikale. Beširdis būčiau, 
Jei neatjausčiau jūsų, čia susėdusių. 


ŽYNYS 


15 


20 


Edipai didis, mūsų krašto viešpatie! 
Pažvelki, kokio amžiaus susirinkom čia, 
Prie tavo aukurų: vaikai, dar nepajėgūs 
Toliau paskrist, ir metų prislėgti žyniai 
(Aš Dzeuso tarnas), ir jaunuomenės žiedai 
Rinktiniai. Minios su alyvų šakomis 
Apsėdę ir Paladės šventyklas abi, 

25 


30 


35 


40 


43 


50 


55 


Ir ant Ismeno“ kranto pelenus šventus. 
Juk miestas, kaip tu pats matai, jau baigia skęsti, 
Taip baisiai blaškomas, nelaimių mariose, 
Negali atsispirt prieš kruvinas bangas, 
Kurios atšniokštę jį užliejo virš galvos. 
Nemezgę žiedo, džiūsta žemėj pumpurai, 
Galvijai krinta lankose ir moterys 

Negyvą gimdo vaisių, o ugningas dievas, 
Beširdis maras“, miestą baigia verst kapais. 
Per jį tuštėja Kadmo giminės namai, 

Ir juodas Hadas lobsta iš vaitojimų. 

Ne dievas tu, ne kaip pas dievą atėjau 
Prie tavo židinio su šiais vaikais maldauti. 
Bet iš žmonių mes pirmu laikome tave 

Ir kasdienos varguos, ir kai dievai mus plaka. 
Juk tu į Kadmo miestą tuosyk vos atėjęs 
Išvadavai nuo duoklės, kur ilgai mokėjom 
Nuožmiam viliūgui Sfinksui, mįslę menančiam“. 
Ir ją įmint mūsiškių nieks tau nepadėjo 

Ir nepamokė: dievas davė, kad tave 
Geradariu laikytų ir vadintų Žmonės. 
Dabar, Edipai, viską valdanti galva, 
Atėjome tavęs prašyti nuolankiai: 

Pagalbą kokią nors suraski mums, dievų 
Išgirdęs balsą ar Žmogaus pamokytas. 
Žinok, prityrusiojo vyro sprendimus 
Sėkmė ir laimė vainikuoja visados. 

Tad eik ir gelbėk miestą, vyrų vyre tu, 
Tad eik juo rūpintis. Ir šiandien dar šalis 
Už pirmą žygį tą vaduotoju vadina. 

Kas tavo karaliavimą minės geru, 

Jei, tuosyk prisikėlę, vėl pražūsim greit? 
Tu miestą atstatyk ant tvirto pamato. 

Geri ženklai tave lydėjo, kai tuomet 
Mums laimę atnešei, geri telydi šiandien. 
Jei šalį šią valdyt norėsi, kaip valdei, — 
Su žmonėmis geriau nei tuščią ją valdyki. 
Tvirtovė tau ir laivas nieko nebereikš, 

Kai viduje gynėjų nebebus narsių. 

EDIPAS 
Vaikai bedaliai! Ne naujiena man: žinau, 
Ko trokšdami atėjot. Man ne paslaptis, 
Kad kenčiate visi, tačiau tarp kenčiančių 
Nėra nė vieno, kurs kentėtų tiek kiek aš. 
Nes jūsų skausmas slegia jus tiktai dėl vieno, 
Tik dėl savęs, ne dėl kitų, o man širdis 
Dėl miesto rauda, dėl savęs ir dėl tavęs. 
Todėl jūs ne iš miego žadinat mane. 
Nežinote, kiek ašarų išliejau aš, 
Kiek rūpesčio takų išklaidžiojau mintim. 
Ilgai ieškojęs, vieną priemonę radau 
Ir jos tuojau ėmiausi: Menoikėjo sūnų 
Kreontą, savo svainį, pasiunčiau į Delfus 
Pas Febą ir liepiau orakulą paklausti, 
Kokiais veiksmais ir žodžiais miestą gelbėt man. 
Dabar skaitau dienas, ir daros neramu, 
Kas atsitiko jam, kad pernelyg ilgai 
Negrįžta: daug ilgiau, negu kad priderėjo. 
Tegu tik jis sugrįš, tuomet prakeiktas būčiau, 
Darydamas ne visa, ką man dievas lieps. 
ŽYNYS (prie jo priėjus vaikams) 
Į gera eina tavo žodis: šie vaikai 
Man ką tik pranešė, kad grįžta jau Kreontas. 
EDIPAS 
* Galingas Apolone! Teneša jis mums 
Išganymą taip džiugų, kaip jo akys spindi! 
ŽYNYS 
Atrodo, džiaugsmą neša, nes kitaip galvos 
Vaisingi laurai jam nepuoštų vainiku. 
EDIPAS 
Tuojau mes pamatysim, žodis jį pasieks. 
Sūnau tu Menoikėjo, viešpatie ir svaini! 
Su kokia ištarme nuo dievo pareini? 


60 


55 


Prisiartina Kreontas 


KREONTAS 
Labai gera. Aš pasakysiu: ir vargai, 
Gera linkme pakrypę, gali laimę nešti. 

EDIPAS 
Ką dievas tau atsakė? Nei paguodos man 
Iš tavo žodžių nėr, nei priežasties nerimti. 
KREONTAS 
Jei nori prie visų čia esančių išgirsti, 
Galiu kalbėt, jei liepsi — eisiu ir vidun. 
EDIPAS 
Kalbėki prie visų. Dėl jųjų nedalios 
Aš kankinuos labiau nei dėl savęs paties. 
KREONTAS 
9 Galiu pranešti, ką iš dievo išgirdau. 
Galingas Apolonas aiškiai liepia mums 
Išrauti krašto piktžaizdę, išaugusią 
Šioj žemėj, ir neduoti likt negydytai. 
EDIPAS 
O kaip išraut ir kas yra ta piktžaizdė? 
KREONTAS 
'00 Ištremti turim ar krauju nuplauti kraują, 
Kuris ir neša miestui negandus visus. 
EDIPAS 
O kokio gi Žmogaus likimą mena jis? 
KREONTAS 
Pirmiau, valdove, Lajas buvo mūsų viešpats, 
Prieš tai, kai tu mūs krašto vairą paėmei. 
EDIPAS 
"5 Žinau jį iš kalbų, bet matęs jo nesu. 
KREONTAS 
Jį užmušė, ir dievas reikalauja aiškiai, 
Kad atpildo ranka paliestų žudikus. 
EDIPAS 
O kurgi jie? Kur rasti mums senos kaltės 
Be ženklo dingusius lig šiolei pėdsakus? 
KREONTAS 
"9 Šioje šaly — pasakė jis. Tik ieškantis 
Galės atrasti, o gaišuojančiam pradings. 
EDIPAS 
O kurgi, ar namie, ar laukuose plačiuos, 
Ar svetimam krašte atrado mirtį Lajas? 

KREONTAS 
Jis dievo iškeliavo klaust, kaip sakė mums, 
!5 Ir niekad nebegrįžo iš kelionės tos. 
EDIPAS 
Ir nei pasiuntinys, nei kelio bendras joks 
Nematė ir parodymų negali duoti? 
KREONTAS 
Pražuvo jie, išskyrus vieną, kurs pabėgo, 
Bet nusigandęs viena teatsiminė. 
EDIPAS 
12 O ką? Tas viena daug galės mums atidengti, 
Jei nors mažutis spindulys vilties sužibs. 
KREONTAS 
Plėšikai jį užpuolė, sako, ir jis krito 
Ne nuo galybės vieno, o nuo aibės rankų. 
EDIPAS 
Iš kur plėšikas būtų ėmęs tiek drąsos, 
125 Jei aukso jam iš čia nebūtų pažadėję? 
KREONTAS 
Kai kas galvojo taip, tačiau, kai Lajas Žuvo, 
Nebuvo kas pagelbėtų nelaimėje. 
EDIPAS 
Kokie gi negandai, karaliui žuvus taip, 
Sukliudė visa tai išaiškint ir ištirti? 
KREONTAS 
'30 Mįislėm vylingom Sfinksas vertė mus žiūrėt 
Vien kas po kojom ir šią paslaptį palikti. 
EDIPAS 
Iškelsiu viską vėl aikštėn nuo pat pradžios. 
Labai gerai, kad Febas, ir gerai, kad tu 
Pasukot mano mintį žuvusiojo linkui. 
Tikru bendražygiu regėsit ir mane, 
Kai keršysiu už šitą šalį ir už dievą. 
Ne dėl kitų, kur ne tokie man artimi, 
O dėl savęs piktadarystę ginsiu lauk. 
Užmušęs jį žudikas greit gal panorės 
Ir man atkeršyt savo kruvina ranka. 
Tad, jį užstodamas, aš pats save ginu. 
Dabar, vaikai, jūs kuo greičiausiai kelkitės 

Nuo šių pakopų ir paimkit alyvas“. 
Tegu kas nors čia Kadmo žmones suvadina, 
'4 Aš noriu viską padaryt, ir lai mus regi 
Laimingus su dievu arba pražūstančius. 
(Nueina į rumus) 
ŽYNYS 
Tad kelkimės, vaikai, juk mes atėjom čia 
Kaip tik dėl to, ką mums valdovas pažada. 
O Febas, tokią ištarmę atsiuntusis, 
150 Mūs gelbėt teateis ir marą sustabdys. 


Malda išklausyta, todėl, pakėlę žalumynus nuo aukurų pakopų, 
maldautojai išeina. Į sceną pamažu žengia penkiolika senių, 
sudarančių chorą 


PARODAS 
CHORAS 
I strofa 


Dzeuso meilingasis žodi! Ką atneši Tėbams šlovingiems 
Iš Delfų, auksu žėrinčių? 
Baimė užgniaužia mums kvapą, širdis nusigandusi dreba, 
Buk maloningas mums, Febe! 
Teiksies įvesti gal apeigą naują mums, 
Ar atgaivinsi, kurią nugramzdino jau 
Amžiai į užmarštį, 
Tarki, Vilties auksasparnės sūnau, nemirtingasai žodi! 


I antistrofa 


Tu pirmutinė, o Dzeuso duktė, nemirtinga Atėne, 
Su savo seseria didžia 
Artemide, kurios sostas mūs miesto aikštėj apvalainėj, 
Ir Febu, šauliu taiklinguoju — 
Jūs, išganinga trejybe, apšvieskite! 
Jei kada negandus jūs atitolinot, 

114) 


Jūu 


Miestui mūs nešančius 
Mariomis skausmą ir vargą — ištieskite ranką ir šiandien. 


II strofa 


Nei galo, nei krašto kančių nėra, 

Tas antkrytis palietė jau visus. 

Nebeturi mūs išmonė ginklo 
Kuo besiginti. Nei žemė derlinga 

Želmens nebeželdo, nei vargšės gimdyvės 

Iš skausmo verksmingo vilnių nebestengia išnirti. 

Ir šen, ir ten vėlės it virtinės paukščių greitsparnių 
Lekia lengviau už liepsnas nesuvaldomas 

Į Vakario dievo krantą". 


II antistrofa 


Be galo, be krašto jos lekia ten, 

Laukuos guli kūnai neapverkti 

Ir vėl mirtį be perstojo sėja. 
Žmonos ir motinos, senos ir jaunos, 

Prie aukuro bėga — išganymo uostan. 

Ten dūsauja, verkia ir meldžia pagalbos nelaimėj. 

Ir giesmės ten, ir nevilties aimanavimai aidi. 
Dzeuso duktė auksarube, išgirski mus 

Ir duok pagalbą aiškią! 


III strofa 


Arėją gi, kurs nūn be skydų 

Ir be iečių šėldamas, 
Mus karščiais degina, tas priešas atšiaurus, 
Išvyk iš mūs šalies, lai bėga sumuštas, 
Nublokški į marias, į rūmus Amfitritės 
Ar į nemeilingus svečiams 

Trakų vandenis“. 
Jei neišplėšia ko naktis — 

Tą pagrobia tuoj diena. 
O Dzeuse, tėve mūsų, 


195 Edipas karalius 


Kurs ugnies žaibais valdai, 
Nutrenk jį savo galingu griausmu. 


III antistrofa 


O Febe viešpatie, paleidęs 
Sūkurį lakių strėlių 

*05 Nuo auksu pavytos templės, išgelbėk mus 
Nuo galžudos. Su liepsninguoju žibintu 
Iš Likijos kalnų ateiki, Artemide. 
O atžala mūsų šalies, 

Bakche auksamitri! 
„Valio“ palydimas šauksmų, 

Su bakchantėmis ateik? 
Ir žerk vėduodamas 

Skaisčiai plieskiančiu deglu 
2? Bešlovį dievą iš tarpo dievų. 

Choro maldos metu Kreontas nueina. Prisirenka žmo- 
nių. Iš rūmų išėjęs, palengva prislenka Edipas 


PIRMAS EPEISODIJAS 


EDIPAS (choro vadovui) 

Prašai ir gausi, ko prašai: jei mano Žodį 
Sutiksite priimt ir gintis nuo ligos, 

Ateis pagalba ir nelaimės palengvės. 
Man svetima žinia, apie kurią kalbėsiu, 
Kaip svetimas ir įvykis, tad negaliu toli 
Nusekt jo pėdsakais: nėra parodymų. 
Už jus vėlesnis aš gyventojas mieste. 
Dėl to viešai, kadmiečiai, jums visiems paskelbiu: 
Kas žinot apie Lają, sūnų Labdako, 
Kas tas žmogus, kurio ranka jį užmušė, 
Ateikit, įsakau, ir viską man praneškit. 
Jei prisibijo kas apkaltinimą kelt 

245 


2060 


Pats prieš save — težino: nieko pikto jam 
Neatsitiks, tremtin išeis iš miesto sveikas. 

O jei galvažudys kas kitas ar kitos 

Šalies, kas žino — tenetyli. Jį už tai 
Apdovanosiu ir lydės mūs dėkingumas. 

O jei tylėsit jūs ir mano šiuos žodžius 
Paniekinsit iš baimės dėl savęs ar draugo — 
Tuomet išgirskit iš manęs, ką aš nusprendžiau: 
Tebūna jis prakeiktas, vis tasia, kas jis, 
Šaly, kurią valdau kaip viešpats visagalis. 
Tenepriims jo niekas, tenesveikins jo 

Ir teneleis maldų ir atnašavimų 

Jam būti dalyviu ir šlėktis vandeniu“. 
Tegins kiekvienas iš namų kaip žmogų, kurs 
Kaltės dėme mus suteršė, kaip šiandien sakė 
Man Delfų dievas, paslaptį atverdamas. 

Ir taip darydamas tampu aš bendrininkas 
Ne vien tik dievui, bet ir vyrui žuvusiam. 
Prakeikiu tą, kas tai padarė,— ar jis vienas 
Kur slepiasi lig šiol, ar su kitais drauge, — 
Kad vilktų jis varguos ir nedalioj dienas. 

O jei šituos namuos prie mano židinio 
Gyventų jis ir aš Žinočiau — ant manęs 
Tekrinta prakeiksmas, kurį kitiems mečiau. 
Ir jus įpareigoju visa tai įvykint 

Vardan manęs ir dievo, ir gimtosios žemės, 
Kuriai dievai žadėjo nevaisingai žūt. 

Jei veiksmo šio iš jūs nereikalautų dievas, 
Vis tiek jums nederėjo be bausmės palikti 
Geriausio vyro ir valdovo žudikus. 

Turėjot juos surast. Kai mano rankose 
Dabar valdžia, kurią pirmiau jisai turėjo, 
Kai teko man jo guolis ir našlė žmona 

(Ir net bendrus vaikus, jei jo šeimos nebūtų 
Aplankius nedalia, aš būčiau užauginęs: 
Dabar jo galvą skaudžiai palietė lemtis) — 
Sūnų tad vietoj, kaip už savo tėvą, aš 

Už jį į kovą stosiu ir darysiu viską, 

Kol suieškosiu žmogų, kurs nužudė įį, 

Jį — sūnų Labdako, sūnaitį Polidoro, 
Agenoro garsaus ir Kadmo atžalą“, 
Ir kas nevykdys žodžio šio — tegu dievai 
20 Nei jo laukuos neleidžia grūdui bręst jokiam, 
Nei žmonai jo gimdyt vaikų, ir jis težūsta 
Tokiuos kaip šiandien neganduos ir dar baisesniuos. 
Tuo tarpu jums visiems, tikrieji Kadmo ainiai, 
Kurie man pritariat, lai šventas Teisingumas 
275 Bus bendrininkas, ir dievų palaima jus telydi. 


Žmonės išsiskirsto 


CHORO VADOVAS 
Kaip tu prakeikei, taip, valdove, atsakysiu: 
Ne aš jį užmušiau nei tau galiu parodyt, 
Kas jo žudikas. Mįslę mums atsiuntęs Febas 
Turėjo pasakyt, kieno tai buvo darbas. 
EDIPAS 
*80 Teisybę tu kalbi, tačiau dievus priverst, 
Kai jie nenori ko, žmogus yra bejėgis. 
ANTRAS CHORISTAS 
Aš siūlau kitą išeitį, kaip man atrodo. 
EDIPAS 
Jei būtų ir trečia — nelik jos nepasakęs. 
ANTRAS CHORISTAS 
Ką viešpats Febas — lygiai tą Teiresijas, 
*85 Žinau, regėti gali. Jį teiraudamies, 
Valdove, viską sužinosime geriausiai. 
EDIPAS 
Ir čia aš negaišau ir padariau, kas reikia. 
Kreontui patariant, jau du kartus siunčiau 
Šauklius pas jį, ir nuostabu, kad jo vis nėr. 
TREČIAS CHORISTAS 
*90 Yra kitokių neaiškių, senų gandų. 
EDIPAS 
Kokių gandų? Kiekvienas žodis man svarbus. 
TREČIAS CHORISTAS 
Jį, sako, užmušė keleiviai kažkokie. 
EDIPAS 
Ir aš girdėjau. Betgi jų nematė niekas. 

TREČIAS CHORISTAS 

Bet jei žudikui baimės dar yra širdy, 
225 Tai, tavo prakeiksmą išgirdęs, jis nelauks. 
EDIPAS 

Kas nedreba prieš darbą — žodžio nebijos. 


Berniuko vedamas pasirodo Teiresijas 


CHORO VADOVAS 
Tačiau yra, kas jį išaiškins. Atveda 
Vaikai žiniuonį dievišką, kurs tarp žmonių 
Regėt teisybei vienas turi dovaną. 
EDIPAS 
300 Teiresijau, kurs viską išmanai, kas vieša 
Ir kas slaptinga žmogui žemėj ir danguį! 
Nors miesto neregi, tačiau tu supranti, 
Kaip kenčia jis nuo negandų. Esi tu vienas 
Visa pagalba mūsų ir išganymas, 
Nes Febas mums, jei iš šauklių dar negirdėjai, 
Per mūsų siųstą Žmogų davė atsaką, 
Kad maro pabaigos sulauksime vien tuosyk, 
Jei mes ištyrę rasim Lajo žudikus 
Ir juos pasmerksim mirt ar iš šalies ištremsim. 
Tad negailėk žinios, kurią gavai iš paukščių, 
Arba apreikšk kitu, kuriuo gali, būdu 
Ir gelbėki save ir miestą, ir mane, 
Vaduoki nuo kaltybės mus prieš žuvusį. 
Mes kliaunamės tavim, o duot pagalbą žmogui, 
35 Kuo moki ir gali, — tauriausia priedermė. 
TEIRESIJAS (pats sau) 
Deja! deja! Baisu žinot! Iš to nėra 
Naudos žiniūnui. Tiesą šią žinau seniai, 
Bet pamiršau, kitaip nebūčiau čion atėjęs. 
EDIPAS 
O kas yra, kad taip be ūpo atėjai? 
TEIRESIJAS 
** Paleisk mane namo. Lengviau bus kęst tau savo, 
O man gi savo dalią, jei manęs klausysi. 

EDIPAS 

Netiesą čia kalbi ir tu nemyli miesto, 

Auginusio tave, jei ištarmę slepi. 
TEIRESIJAS 
Mat aš regiu, jog ir tavieji žodžiai neina 
Į gera tau, ir man taip gali atsitikti. 
(Nori eiti) 
CHORAS 

O, dėl dievų! Žinodamas nenusigręžk 

Nuo mūs su atsaku, maldaujam nuolankiai. 
TEIRESIJAS 

Tai neišmanymas visų! Neskelbdamas 

Nelaimės tau, išvengsiu jos ir sau pačiam. 
EDIPAS 
330 Ką tu kalbi? Žinai ir nesakai. Galvoji 

Išduoti mus visus ir miestą pražudyt? 
TEIRESIJAS 

Nenoriu skausmo sau ir tau. Kam veltui stengies 

Išgauti iš manęs? Geriau neklausinėk. 
EDIPAS 

Prakeiktas senis! Tu ir akmenį galėtum 
335 Išvesti iš kantrybės. Pasakysi man 

Ar užsispyręs ir beširdis pasiliksi? 
TEIRESIJAS 

Man atkaklumą prikiši, o pats savy 

Jo dar didesnio nematai ir plūst drįsti. 
EDIPAS 

O kas galės nerūstauti, girdėdamas 
340 Baisus žodžius, kai miestą tu paniekinai? 
TEIRESIJAS 

Ateis savaime, nors tylėjimu slepiu. 
EDIPAS 

O kas ateis, tu privalai man pasakyti. 
TEIRESIJAS 

Daugiau nė žodžio nesakysiu. Jeigu nori, 

Gali išliet rūstybę, kiek tik jos turi. 
EDIPAS 
345 Ir pasakysiu viską, kai mane supykdei, 

Kaip aš galvoju. Tad žinok: atrodo man, 

Kad prisidėjai prie šio darbo, nors žudei 

Ne savo rankom, betgi jei nebūtum aklas, 

Sakyčiau drąsiai: vieno darbas tai! 
TEIRESIJAS 
3 Ir tai tiesa. Pareiškiu: tavo ištarmė 

Tave paliečia patį, ir nuo šios dienos 

Nei šių žmonių tu nebekalbink, nei manęs, 

Nes nusikaltimu šią žemę suteršei. 
EDIPAS 

Tu taip begėdiškai drįsti švaistytis žodžiais 
323 Ir gal tikiesi išsisukti nuo bausmės? 


TEIRESIJAS 

Išsisukau: tiesos galybė mano pusėj. 
EDIPAS 

Kieno pamokytas? Negi žiniūno menas čia. 
TEIRESIJAS 

Vien tavo. Man nenorinčiam ištraukei žodį. 
EDIPAS 

Tau žodį? Pakartok, kad jį geriau suprasčiau. 
TEIRESIJAS 
290 Nesupratai ar tik mane mėginti nori? 
EDIPAS 

Nepersakyčiau dar kitam, tad pakartok. 
TEIRESIJAS 

Tu pats žudikas tas, kurį surasti nori. 
EDIPAS 

Nepasidžiaugsi, taip įžeidęs antrąsyk! 
TEIRESIJAS 

Sakyti dar kai ką, idant labiau įsiustum? 
EDIPAS 
*> Kalbėk, kiek nori sau, vis tiek tuščia byla. 
TEIRESIJAS 


Tau paslaptis begėdiškieji santykiai 

Su mylimais, ir nežinai, koks vargas tau. 
EDIPAS 

Manai tu džiaugtis, nuolat taip kalbėdamas? 
TEIRESIJAS 

Manau, jei turi dar teisybė kiek reikšmės. 

EDIPAS 
370 Kitų teisybė turi, o tavoji — ne. 

Tu aklas ausimis, protu ir akimis. 
TEIRESIJAS 

O vargše! Tyčiojies tu iš manęs dėl to, 

Dėl ko kiti greit tyčiosis ir iš tavęs. 
EDIPAS 

Tamsioj nakty gyvendamas, tu nekenksmingas 
32 Nei man, nei kam kitam, šviesybę reginčiam. 
TEIRESIJAS 

Ne man likimo lemta yr tave parblokšti: 

Skaistusis Apolonas pats tuo pasirūpins. 


EDIPAS 

Kreonto pramanyta visa tai ar tavo? 
TEIRESIJAS 

Negi Kreontas tavo pražūtis — tu pats. 
EDIPAS 


380 O turtai ir galybe, ir mene iš menų"! 

Šiam godulystės pilname gyvenime! 

Pavydą kokį baisų slepiat už savęs, 

Jei dėl šitos valdžios, kurią man miestas 
Kaip dovaną, neprašius, davė į rankas, 
Kreontas, mano senas, išmėgintas draugas, 
Iš pasalų jau šliaužia, kad mane nuverstų, 
Pakišdamas žiniuonį tą su pinklėmis, 
Klastingą valkatą, kurs permato kiaurai, 

Iš ko jam pelnas, o savam mene — žabalius. 
Sakyk, kur tu buvai, žiniūne tiesakalbi? 
Kodėl, kai buvo čia mįsliaminė pabaisa, 
Gentainiams įminimo tuosyk nesakei? 

O mįslę jos įmint ne pirmas sutiktas 
Žmogus galėjo — čia reikėjo žiniuonies. 

O tos galybės tau nei paukščiai nedavė, 
Nei dievas joks neįkvėpė. Tik aš atėjęs, 
Edipas, nieko nežinodamas, nutildžiau ją, 
Protu įminęs mįslę, ne iš paukščio skrydžio. 
Dabar mane bandai nuverst, galvodamas, 
Kad pats arčiau stovėsi prie Kreonto sosto. 
Raudodami, manau, ir tu, ir patarėjas 

Nuplausit kaltę ištremty. Nebūtum senas — 
Pajustum pats tą patį, ką kitam rengi. 


CHORO VADOVAS 


405 


Mums, žiūrint iš šalies, atrodo, kad ir jo 
Kalboj rūstybė slypi, ir tavoj, Edipai. 
Nereikia betgi šito, privalu žiūrėti, 

Kaip dievo duotą ištarmę geriau įvykdyt. 


TEIRESIJAS 

425 


Nors tu valdovas, bet ir man tebūna leista 
Lygiom tau atsakyt, ir aš turiu čia teisę. 
Ne tavo tarnas aš esu, bet Loksijo!? 

Ir į globėjus sau Kreonto neprašau. 
Sakau, iš mano žabalumo tyčiojies, 

Tu — regintis, bet nematai nelaimės savo, 
Nei kur tu gyveni, nei kas namiškiai tau. 
Žinai, iš ko tu gimęs? Slaptas priešas tu 
Esi saviesiems šiam pasauly ir anam!?. 

Ir močios prakeiksmas, ir tėvo trenks tave 
Baisiais dviem kojos spyriais iš šitos šalies, 


Nūn šviesą regintį, vėliau — tamsybes vien. 


Ar bus dar įlanka, ar Kitaironas koks, 
Kurs tavo aimanom tuojau nesuskardės, 
Kai sužinosi, kad jungtuvių uoste vietos 


Tavajam laivui nėr, nors atplaukei laimingai. 


Tu nežinai ir aibės negandų kitų, 
Jog tėvas tu vaikams ir brolis jų esi. 
Dėl viso to Kreontą tu ir mano lūpas 


Purvais drabstyk, tačiau pasauly tarp žmonių 


Nerasi už save labiau sutraiškyto. 


EDIPAS 


* Kad tu prasmegtum! Ir greičiau! Neatsigręžęs 


Ar galima pakęsti tokius jo žodžius! 


Išeik iš šių namų ir kvapo nepalik! 


TEIRESIJAS 


Nebūčiau nė atėjęs, jei nebūtum kvietęs. 


EDIPAS 


Aš nežinojau, kad kalbėsi kvailystes. 
Kitaip nebūčiau į namus nė kviesdinęs. 

TEIRESIJAS 
*35 Kvailys aš tikras tavo akyse likau. 

Tėvams, pagimdžiusiems tave, buvau išminčius. 

(Nori eiti) 
EDIPAS 

Tėvams? Palauki! Kas mane pagimdė žemėjį? 
TEIRESIJAS 

Ir pagimdys, ir pražudys diena šitoji. 
EDIPAS 

Mįslėm per daug neaiškiom visa tu kalbi! 
TEIRESIJAS 
10 Ar ne geriausias įminėjas tu mįslių? 
EDIPAS 

Tu tyčiojies iš to, kuo didis būt galiu. 
TEIRESIJAS 

Sėkmė šitoji buvo tavo pražūtis. 
EDIPAS 

Bet jei išgelbėjau šį miestą — man vis tiek. 
TEIRESIJAS 

Gerai, aš eisiu jau. 

(Berniukui) 

Išvesk mane, vaikeli. 

EDIPAS 
*5 Tegu sau veda. Būdamas čia, nerimo 

Per daug keli. Išeik — ir bus našta lengvesnė. 
TEIRESIJAS 
Išeisiu, tik pasakęs, ko čia atėjau, 
Ne tavo veido nusigandęs. Neužmuši gi. 
Aš tau sakau: žmogus, kurio seniai tu ieškai, 
Grūmodamas ir skelbdamas visiems, kad jis 
Nužudė Lają — tas žmogus gyvena čia, 
Svetimšaliu vadinas, betgi pasirodys, 
Kad jis tėbietis iš gimimo, nors ta laime 
Neapsidžiaugs: iš reginčio taps neregiu 
Ir, elgeta iš turčiaus virtęs, kelio sau 
Ieškos lazda, klajodamas po svečią šalį. 
Ir pasirodys, kad saviems vaikams jis — brolis 
Drauge ir tėvas, moteriai, kur jį pagimdė — 
Ir vyras, ir sūnus, o tėvo tikrojo 

*60 Ir bendražmonis, ir žudikas. Pagalvok, 
Namo parėjęs, ir, jei rasi, kad meluoju, 
Sakyki, kad aš kvailas ir ne žiniuonis. 


Berniuko vedamas Teiresijas nueina. Edipas žen- 
gia į rūmus 


PIRMAS STASIMAS 


CHORAS 


I strofa 


Kas tas, kur uola tiesakalbė 
Delfuos paminėjo!“, 

*65 Jog tą baisų, kruviną darbą 
Jo ranka padarė? 

Nūn metas jau bėgti jam 

Už žirgą ristąjį greičiau 

Į juodus tyrlaukius. 

Liepsnomis ir žaibais žaižaruodamas, 

Vis jį veja įširdęs Kronido sūnus, 
O paskui bėga pulku 
Nenumaldomos furijos. 


470 


I antistrofa 


Nuo aukšto, snieguoto Parnaso 
Balsas atskardėjo: 
Pėdsakų to vyro slaptingo 
Tur visi ieškoti. 
O jis per gūdžias girias 
Ir skardžiais niūriais kalnų, 
Kaip jautis nuo sparvų, 
Kiek tik paneša kojos bedalį jį, 
*0 Nuo ištarmės pabėgt norėdamas, lekia, 
O toji suksis virš jo, 
Kol jis gyvas bus žemėje. 

II strofa 
22 O, kiek baisių man širdyje 
Kelia minčių tas žiniuonis, 
Juo nei tikėt, nei netikėt... 
Kas man daryt, pats nežinau. 
Aš vilties sparnais lakioju, nesakau nei taip, nei ne. 
Negirdėjau niekada, 
Kad Polibo sūnui Lajas būtų buvęs priešas koks. 
Negirdžiu to ir dabar: 
Kurgi įkaltis bent vienas, kur įrodymas koks nors 
Priešais nuomonę žmonių, 
Amžina šlove Edipą gaubiančią? 
Labdako sūnus nekaltas, aš tikiu. 

II antistrofa 


Dzeusui tik ir Febui šviesiam 
Skirtį Žmogaus duota žinot, 
O žiniuonis — Žemės sūnus, 
Kuo jis valios pranokti mus? 
Kliautis juo neišmintinga. Vienu tik protu žmogus 
Kitą žmogų gal pralenkti. 
Gali šmeižti sau, kiek nori, bet kol žodis neįvyks, 
Mes galvosime kitaip. 
Kas nematė, kaip prieš Sfinksą lengvasparnį ėjo jis? 
Savo išmintį parodė 

E Ir atsidavimą tikrą miestui mūs. 
Tad pikta širdim neturim atmokėt. 
ANTRAS EPEISODIJAS 
KREONTAS 


Gentainiai vyrai! Išgirdau baisius Žodžius, 
„ Kaip kaltina mane valdovas mūs Edipas, 
*!P Ir neiškentęs ateinu. Jei šių dienų 

Nelaimėse jis mano, kad aš jam ką nors 
Darbais ir žodžiais pikta padaryt norėjau — 
Sudie ilgai gyventų mano metų džiaugsmui, 
Jei gandas toks prislėgs. Kentėsiu aš ne vien 
2 Dėl įtarimo, kylančio iš paskalų, — 
Kur kas daugiau; jei pikta miestui aš geidžiu, 
Piktadarys aš jūsų ir savos šeimos. 
CHORO VADOVAS 
Toks priekaištas išsprūdo jam, bet patikėk, 
Greičiau iš pykčio bus, ne iš širdies gelmių. 
KREONTAS 
222 Bet reiškė žodis tas, kad, mano prikalbėtas, 
Žiniūnas pramanytas paskleidė kalbas? 
CHORO VADOVAS 
Kalbėjo taip, bet nežinau to priežasties. 
KREONTAS 
Turbūt rimtu žvilgsniu ir nedrumstu protu 
Toks kaltinimas buvo mestas prieš mane? 


CHORO VADOVAS 
230 Aš nežinau. Ką daro galingieji, neregiu. 
Bet štai valdovas pats išeina iš namų. 


Pasirodo Edipas 


EDIPAS 
Tu čia? Drįsti ateit! Ir tokias jau geras 
Turi akis, jog lįst po mano stogu tau 
Ne gėda, išryškėjęs to žmogaus žudike 
Ir sosto manojo grobėjau atviras? 
Sakyki, dėl dievų! Bailumą ar kvailumą 
Tu mano pastebėjęs, ryžais taip daryti? 
Aš nepasergėsiu, kaip tavo užmačios 
Prišliauš klastingai, ar gal nemokėsiu gintis? 
Ar ne kvailystė tavo toks sumanymas — 
Be turtų ir be šalininkų siekt valdžios, 
Kuriai ir pinigo daug reikia, ir žmonių? 
KREONTAS 
Žinai, ką tau daryt? Po savo žodžių šių 
Jiems lygius išklausyk ir tuosyk spręsk, kaip nori. 


540 


207 Edipas karalius 


EDIPAS 
22 Tu moki pakalbėt, tik nebemoku aš 
Klausyt, nes pamačiau, koks tu baisus man priešas. 
KREONTAS 
Tu paklausyk, ką pasakysiu apie tai. 
EDIPAS 
Nė nekalbėk man apie tai, jog tu ne priešas. 
KREONTAS 
Jei tu galvoji, kad beprotiška puikybė 
220 Yra tau turtas, — neišmanėlis esi. 
EDIPAS 
Jei tu manai, kad giminė, padaręs pikta, 
Išvengs bausmės, — tu neišmanėlis esi. 
KREONTAS 
Teisybė tavo, sutinku. Bet nuoskaudą, 
Kurią sakais patyręs iš manęs, išdėstyk. 
EDIPAS 
"22 Kalbėjai tu, ar nekalbėjai man, kad reikia 
Pasiųsti žmogų kviest žiniūno to garsaus? 


KREONTAS 

Ir šiandien tos pačios aš nuomonės esu. 
EDIPAS 

Ar daug praėjo laiko nuo tada, kai Lajas... 
KREONTAS 

O ką padarė jis? Visai nesuprantu. 
EDIPAS 
**0 Užpultas krito kur be pėdsakų jokių? 
KREONTAS 

Daugybė metų jau praėjo nuo tada. 
EDIPAS 

Žiniūnas ar jau vertės savo amatu? 
KREONTAS 

Išminčium buvo, gerbiamu visų kaip šiandien. 
EDIPAS 

O mano vardą ar minėjo jis kada? 
KREONTAS 
"2 Nepaminėjo niekad mano akyse. 
EDIPAS 


O jūs nesiėmėt išaiškinti žudiko? 

KREONTAS 

O kaipgi, ėmėmės. Bet nieko nesuradom. 
EDIPAS 

Kodėl gi tas išminčius žodžio netarė? 
KREONTAS 

Aš nežinau, o ten, kur nežinau,— tyliu. 
EDIPAS 
370 Galėtum pasakyti, ką gerai žinai? 
KREONTAS 

O ką gi taip? Žinosiu — neužginčysiu. 
EDIPAS 


O tai, kad jei nebūtų su tavim sutaręs, 
Manęs nebūtų Lajo žudiku vadinęs. 
KREONTAS 
Jei jis taip sakė, pats žinai. Bet lygia teise 
279 Ir aš tave paklausiu, kaip ir tu mane. 


EDIPAS 

Gali sau klaust. Bet žudiku nepadarysi. 
KREONTAS 

Gerai. Tu vyras mano seseriai ar ne? 
EDIPAS 

O kaipgi! Čia nė klausimo negali būti. 
KREONTAS 

Ir šalį lygia dalimi su ja valdai? 
EDIPAS 
"0 Visur ir visada jos norus aš įvykdau. 
KREONTAS 

O aš, trečiasis, ar ne lygus su jumis? 
EDIPAS 

Bet blogas draugas šiandien pasirodei mums. 
KREONTAS 


O ne! Jei viską taip kaip aš tu paskaičiuotum. 
Pirmiausia pasvarstyk, kur laimės bus daugiau: 
8 Ar būti valdovu su rūpesčiais ir baime, 
Ar snūduriuot ramiai ir smaguriaut valdžia? 
Nei man pačiam dar niekad neužėjo noras 
Karaliaus vardą, o ne valią jo turėt, 
Nei kitas nenorės, kas turi sveiką protą. 
"“ Dabar ramiai man eina viskas iš tavęs, 

Jei pats valdyčiau, tektų daug kur prisiversti. 
Kodėl karaliaus sostas turi būt mielesnis 
Negu be rūpesčių galybė ir valdžia? 
Toks kvailas dar nesu, kad siekčiau ko nors kita, 
O ne buities, kur grožis jungias su nauda. 
Dabar visi man šypsos, sveikina mane, 
Dabar, kad jiems padėtum, šaukiasi manęs: 
Dėl to pasisekimas tikras kiekvienam. 
Ir man atsižadėti to vardan ko kita? 
Ne! Sveikas protas nesimaišo taip lengvai! 
Nei pats neprisileisiu aš tokios minties, 
Nei duosiu kam kitam save prie to palenkti. 
O tam patikrint eik į Delfus ir paklausk, 
Ar aš teisingai pranešiau tau ištarmę. 
Tuomet, jei rasi, kad ką nors dariau išvien 
Su žiniūnu, — užmušk mane ne vien tik savo 
Balsu, o dviem iš karto — savo ir manuoju. 
Bet aiškiai neįrodęs, man kaltės nemesk. 
Juk neteisinga taip lengvai nedorėlius 
Gerais apšaukti ir nedorėliais geruosius. 
Atstumti dorą draugą — ne kas kita juk, 
Kaip griauti sau gyvenimą, kuris toks mielas. 
Tik su laiku suprasi viską aiškiai pats, 
Nes laikas teparodo, kas iš tikro doras, 
“I? Kai piktavalį tu pažinsi ir per dieną. 
CHORO VADOVAS 

Gražiai pasakė bijančiam suklupt, valdove, 

Kas greitai sprendžia, tam pavojus apsirikti. 
EDIPAS 

Kai pasalūnas skuba prie manęs su pinklėm, 

Ir aš turiu juk greitai išeities ieškot. 
62 Jei lauksiu sau ramiai, tai kėslai jo visi 

Bus įgyvendinti ir mano pralaimėta. 
KREONTAS 

Tai ko tu nori? Iš šalies mane ištremti? 
EDIPAS 

O ne! Mirties aš noriu, o ne ištrėmimo. 
KREONTAS 

Kai man įrodysi, kaip aš pavydžiu tau. 

14. PLB 3 

EDIPAS 
92 Kalbi kaip priešgina, nenorintis paklusti? 
KREONTAS 

Tu kliedi, aiškiai jau matau. 
EDIPAS Tiktai savim. 
KREONTAS 

Galėtum ir manim. 
EDIPAS Tu niekšas palikai. 
KREONTAS 

O jei apsirinki? 
EDIPAS Vis tiek turi paklusti! 
KREONTAS 

Blogam valdovui — niekados! 
EDIPAS O mieste, mieste! 
KREONTAS 
6 Mieste ir mano juk dalia, ne tavo vieno. 


CHORO VADOVAS 
Valdovai, liaukitės. Pačiu laiku Jokastė 
Iš rūmų jūsų laimei eina skubina. 
Su jos pagalba vaidą jums reikės išspręsti. 
JOKASTĖ 
Ko leidžiat, nelaimingi, jūs liežuviams kelti 
635 Šias rietenas kvailas, ir gėdos jums nėra 
Skaičiuoti nuoskaudas, kai kenčia taip šalis? 
Tu grįžk į rūmus, o tu eik namo, Kreontai. 
Iš menko nieko nedarykite nelaimės. 
KREONTAS 
O seserie! Edipas, tavo vyras, graso 
6“ Baisia bausme — skirsiąs man viena iš dviejų: 
Ar ištrėmimą iš gimtos šalies, ar mirtį. 
EDIPAS 
Tikra teisybė. Aš nutvėriau, žmona, jį 
Sumanymus piktus bevykdant prieš mane. 
KREONTAS 
Kad nesidžiaugčiau niekad, kad prakeiktas žūčiau, 
6 Jei tau ką padariau, kaip kaltini mane. 
JOKASTĖ 
Vardan dievų, Edipai, patikėki juo, 

Pabūgęs priesaikos, darytos prieš dievus 
Ir prieš mane, ir prieš visus čia esančius. 


KOMAS 
Strofa 


CHORAS 
Būk širdim ir protu 
“0 Maloningas, meldžiu. 
EDIPAS 
Norit jūs, kad nusilenkčiau? 
CHORAS 
Neblogas buvo pirma, 
Davė priesaiką dabar, 
Atleiski jam. 
EDIPAS 
5 Ko prašot — žinot? 
CHORAS Žinom. 
EDIPAS Tai sakykit man. 
CHORAS s 
Tu nemesk ant jo, taip prisiekusio, 
Šitokios kaltės be įrodymų. 
EDIPAS 
Žinokite gerai, kad to prašydami 
Jūs prašote mirties ar ištrėmimo man. 
CHORAS 
“V Tepaliudys mums dievas aukštasai 
Helijas danguj: tepražūnam mes 
Be dievų ir be draugo pagailos, 
Jei tokių minčių turime širdy! 
Širdį taip slegia mums krašto nelaimės, 
O kas bus, kai prie jų prisidės dar kiti 
Negandai dėl vaidų judviejų? 
EDIPAS (Jokastei) 
Tegu sau eina, nors man galvą reiks padėti 
“9 Ar, užsitraukus gėdą, būti ištremtam. 
(Chorui) 

Ne jo, o jūsų lūpos gailestį širdy 
Sužadino. O jo nekęsiu, kur bebūtų. 
KREONTAS 
Dabar pyksti, kad nusileidai, ir gailėsies, 
Rustybė kai praeis. Toks būdas iš tiesų 
6 Skausmingai slegia žmogų kaip sunki našta. 


EDIPAS 
Paliksi tu mane ar ne" 

KREONTAS Išeisiu, tavo 
Paniekintas, o jų akims toks pat kaip buvęs. 
(Išeina) 

Antistrofa 

CHORAS 


Ko delsi tu, moterie, 

Vesti jį į namus? 
JOKASTĖ 
680 Kad sužinočiau, kas čia buvo. 
CHORAS 

Apkaltino be pamato, 

Užgavo žodis neteisingas. 


JOKASTĖ 
Abudu jie kalti? 
CHORAS Tiesa. 
JOKASTĖ Dėl ko tas vaidas? 
CHORAS 


68 Pagailėki tu kenčiančios šalies, 
Vaidas snaudžia nūn, nebežadink jo. 
EDIPAS 
Žiūrėk, prie ko priėjot, nors geri jūs žmonės: 
Mane apleidžiat ir užduodat širdį man? 
CHORAS 
Mes, valdove, tau sakėme nesyk: 
“0 Būtume bepročiai ir visai akli, 
Jei tave apleist ryžtumės kada. 
Nuo nelaimių baisių mūsų šalį 
“> Kitada sugebėjai apginti, 
Būki jai vairininkas ir šiandien. 

JOKASTĖ 
Vardan dievų, karaliau, pasakyk ir man, 
Dėl ko tokia rūstybė kilo tau širdy? 


EDIPAS 
"00 Tave labiau už juos aš, moterie, gerbiu. 
Klausyki, ką Kreontas sugalvojo man. 


JOKASTĖ 

Kalbėki, jei rimtai gali dėl vaido skųstis. 
EDIPAS 

Mane jis pavadino Lajo žudiku! 
JOKASTĖ 

Ar pats pramanė, ar išgirdęs iš kitų? 
EDIPAS 
"05 Žiniuonį tą, raganių, pasiuntė jis man, 

Kad lūpos jo paties nesuteptos paliktų. 
JOKASTĖ 
Tu mintį atitrauk dabar nuo šių kalbų, 
Manim tikėki ir žinok: nėra nė vieno 
Tarp mirtingųjų, kas galėtų pranašauti. 
Aš tau įrodysiu tai pavyzdžiu geru. 
Kadaise Lajui, nesakau aš, kad nuo Febo 
Paties — nuo jo žynių atėjo ištarmė, 
Kad jam likimo lemta žūti nuo sūnaus, 
Kuris turėsiąs gimt iš jo ir iš manęs. 
Tačiau, kaip eina paskalos, jį užmušė 
Kokie plėšikai sankryžoj trijų kelių. 
O kūdikiui gležnam trys dienos nesuėjo, 
Kai tėvas jam kojytes suveržė diržu 
Ir svetima ranka jį išmetė kalnuos. 
Tad Apolonas neišlaikė žodžio sūnui, 
Kad jis užaugsiąs tėvo žudiku, nei Lajui, 
Kad žūsiąs nuo sūnaus, ko jis labai bijojo. 
Štai kaip žiniūnų žodžiai pasitvirtina. 
Nėra ko jų žiūrėti. Dievas, jei ko nori, 
"5 Kad būtų žinoma, lengvai apreiškia pats. 
EDIPAS 

Beklausant man šių tavo žodžių, moterie, 

Galva pradėjo suktis ir širdis drebėti. 

JOKASTĖ 

Prislėgė vėl koks rūpestis, kad taip kalbi? 
EDIPAS 

Aš, rodos, išgirdau, tu pasakei, kad Lajas 
"0 Nukautas buvo sankryžoj trijų kelių? 
JOKASTĖ 

Visi tuomet kalbėjo ir dabar dar kalba. 
EDIPAS 

O kur vietovė ta, kur įvykis tas buvo? 
JOKASTĖ 

Fokidės šalyje, toj vietoj, kur keliai 

Sueina ir iš Delfų, ir iš Daulijos. 
EDIPAS 
"3 O kiek praėjo laiko nuo to įvykio? 
JOKASTĖ 

Šaukliai mieste paskelbė žinią liūdnąją, 

Ir tu netrukus krašto sostą užėmei. 
EDIPAS 

O Dzeuse! Ką nusprendei su manim daryti? 
JOKASTĖ 

Kodėl, Edipai, visa taip dedies į širdį? 
EDIPAS 
“* Neklausk manęs, o pasakyk, koks buvo Lajas, 

Kaip jis atrodė ir kiek metų buvo jam? 


JOKASTĖ 

Jis buvo aukštas, galva žilstelėjusia, 

O išvaizda nedaug kuo skyrės nuo tavęs. 
EDIPAS 

Deja! deja! Atrodo, būsiu ant savęs 
"* Tą prakeikimą baisų metęs nežiniom. 
JOKASTĖ 

Ką tu kalbi? Man į tave kraupu žiūrėti. 
EDIPAS 

Man jau baisu: aiškiaregys bus tas Žiniūnas. 

Aiškės labiau, jei viena dar tu pasakysi. 
JOKASTĖ 

Kraupu ir man. Bet klausk: žinosiu — pasakysiu. 

EDIPAS 
"20 Kaip menkas, paprastas žmogus keliavo Lajas 

Ar kaip valdovas, su gausinga palyda? 
JOKASTĖ 

Penki iš viso buvo, vienas tarpu jų 

Šauklys, važiavo Lajas vienu vežimu. 
EDIPAS 

Oi, oi! Jau viskas aišku. Tik dar pasakyk, 
755 Kas žinią apie tai jums atnešė, valdove? 
JOKASTĖ 

Jo tarnas, kurs pabėgo vienas iš visų. 
EDIPAS 

Ir mūs namuos tebegyvena jis lig šiol? 


JOKASTĖ 
Nebe. Parėjęs ir pamatęs, kad valdžia 
Jau tavo rankose, o Lajas užmuštas, 

760 Pastvėrė ranką man ir prašė nuoširdžiai, 
Kad kaimenių ganyt jį siųsčiau į laukus, 
Idant nė akys jo neberegėtų miesto. 
Ir išsiunčiau, nors jis, kaip pavyzdingas tarnas, 
Galėjo susilaukt malonės daug daugiau. 


EDIPAS , 
"6 Ar negalėtų jis netrukus čion ateit? 
JOKASTĖ 

Galės ateit. Bet kam jo reikia tau dabar? 
EDIPAS 


Bijau, kad aš nebūčiau, moterie, per daug 
Pasakęs tau, kodėl aš noriu jį matyti. 
JOKASTĖ 
Ateis tas tarnas. Bet ir aš verta, karaliau, 
"70 Žinoti visa, kas taip slegia širdį tau. 
EDIPAS 
Neliks tau paslapties, kai baimė taip toli 
Jau nužengė. Kam artimesniam už tave 
Galėčiau guostis aš, tokios dalios sulaukęs? 
Polibas korintietis buvo tėvas man, 
"75 O motina Meropė, kilus iš Doridės. 
Buvau aš pagarboj kaip pirmasai pilietis 
Lig įvykio, kuris, nors vertas paminėti, 

Tačiau nebuvo vertas mano sielvarto. 
Puotos metu, per daug išgėręs vyno, svečias 
Vadint mane pradėjo netikru sūnum. 
Ir aš prislėgta širdimi tą visą dieną 
Kentėjau, o kitos sulaukęs nuėjau 
Paklausti motinos ir tėvo. Jie piktu 
Šmeižtu palaikė žmogui žodį pramesrą. 
Džiaugiausi tokiu jų atsakymu, tačiau 
"Tas įžeidimas knietė vis ir nedavė 
Nurimti man, nes per giliai įsismelkė. 
Ir aš slaptai nuo tėvo ir nuo motinos 
Einu į Delfus, bet į tai, ko keliavau, 


Paliko Febas neatsakęs, tiktai atskleidė 
Baisias nelaimes ir kančias, pareikšdamas, 
Kad man žadėta vesti motiną, su ja 
Turėt vaikų, kurių Žmogaus akis baisėsis, 
Ir tapti savo tikro tėvo žudiku. 

Išgirdęs visa tai, aš bėgau iš Korinto, 
Kur žvaigždės kelią rodė man ir kojos vedė, 
Kad neregėčiau išsipildžius negandų, 
Kuriuos man lėmė pranašavimai pikti. 

Ir taip ligi tos vietas aš atkeliavau, 

Kur tas valdovas buvo užmuštas, sakai. 


Teisybę pasakysiu tau aš, moterie. 

Buvau atėjęs jau lig tosios kryžkelės, 

Kai šauklį sutikau'", už jo gi vežime 

Ristais Žirgais man tiesiai priešais lėkė vyras, 
Kurį mini. Mane per jėgą vertė trauktis 

Iš kelio ir vežėjas jo, ir senis pats. 

Vežėjui, bandančiam nustumt mane į šalį, 
Įširdęs tvoju aš, 0 senis, tai pamatęs, 
Nutaiko metą, kai ėjau prie ratų jo, 

Ir dvišaku rimbu per galvą kerta man. 

Bet atkentėjo jis ne taip: akies mirksniu 
Lazda suduotas smarkiai rankos štai šitos, 
Aukštielninkas ant kelio krito jis iš ratų. 
Tuomet juos užmušiau visus. Jei atsiras 
Dabar tarp to žmogaus ir Lajo koks ryšys — 
Kas bus tada nelaimingesnis už mane, 

Kas bus labiau dievų nekenčiamas pasauly, 
Jei nevalia nei svetimam, nei mūsų žmogui 
Mane priimti į namus ir Žodį tarti, 
Bet reikia vyt nuo slenksčio? Ir ne kitas kas, 
Aš pats užtraukiau tokį prakeikimą sau. 
Velionio šventą patalą teršiu aš rankom, 
Kurios jį užmušė. Ar aš ne šventvagis, 
Ar ne visų prakeiktas? Jei turiu aš bėgti 
Ir sergėtis nesusitikti kur savų, 
Gimtojon žemėn kojos neįkelt arba 
Jungtuvių saitais susirišt su motina 
Ir gyvastį atimt tikrajam savo tėvui 
Polibui, kurs mane pagimdė ir augino, — 
Kas, tardamas, jog dievas Žiauriai elgiasi 
Su bedaliu žmogum, netiesą pasakys? 
Oi ne, oi ne! Dievų šventasis galingume! 
Tenesulaukiu tos dienos, teišnykstu 
Aš iš akių žmonėms pirmiau, nei pamatysiu 
Tokios baisios nelaimės dėmę ant savęs! 
CHORO VADOVAS 

Ir mums, valdove, neramu, bet kol žmogaus, 
35 Ten buvusio, neiškvotei, turėki viltį. 
EDIPAS 

O iš tiesų nedaug vilties belieka man — 

Palaukti, kol ateis piemuo tas iš ganyklų. 
JOKASTĖ 

O kokią gi paguodą jis atneš atėjęs? 
EDIPAS 

Paaiškinsiu aš tau: matysiu, kad jis sako 
**0 Tą patį, kaip ir tu,— ir nerimas praeis. 
JOKASTĖ 

O ką reikšminga tu girdėjai iš manęs? 
EDIPAS 

Kalbėjęs tas pabėgusis, sakei, kad Lają 

Plėšikai užmušė. Tad jeigu jis dabar 

Sakys tą patį skaičių — užmušiau ne aš, 
** Nes vienas niekada nelygus daugeliui. 

Bet jei sakys, kad vienas, tuosyk aišku bus, 

Kad ta baisi kaltybė krinta ant manęs. 


820 


825 


830 

JOKASTĖ 


850 


855 


Koks žodis mus pasiekė, tokį persakiau, 
Ir šiandien išsiginti jis nebegalės: 

Girdėjo visas miestas jį, ne aš viena. 

O jeigu savo žodį ir mainytų jis, 

Tai niekaip neįrodys, viešpatie, kad Lajas 
Tikrai taip žuvo, kaip jam lėmė Loksijas: 
Esą turėsiąs mirt nuo mano vaiko rankos. 
Bet tas nelaimingasis negalėjo niekad 
Užmušti jo, nes Žuvo pats pirmiau už jį. 
Dėl to aš nebepaisysiu daugiau jokių 

Jau pranašysčių nei dabar, nei kitą kartą, 


EDIPAS 


860 


Teisingai tu galvoji. Bet pasiųsk ką nors, 
Kad piemenį pakviestų, nebegaišk ilgiau. 


JOKASTĖ 


Pasiųsiu aš tuojau. Bet eikime į vidų. 
Aš nedarysiu nieko, kas nemiela tau. 


Abu išeina 


ANTRAS STASIMAS 


CHORAS 


I strofa 


Kad mums lemties būtų leista 
Šventą išlaikyt kuklumą žodžiuos 


* Ir visuos darbuos, kaip įstatymai prisako, 


Esantys virš mūs galvos! 
Dangaus žydrynė — jų gimtasis kraštas, 
Olimpas'* — jų tėvas, pagimdė juos 
Ne žmogaus išmintis 


*“ Mirtinga, ir ji nenulydės jų užmaršties miglon, 


Juose dievo galybė, jie nepasenstantys. 

I antistrofa 


Valdžia gimdo išdidumą, 
Išdidumas, prisiglėbęs daug tuščių, 
Žalingų ir beprasmiškų daiktų, 
Laiptan aukščiausian įkopia 
Ir tuoj stačia galva krinta į bedugnę. 
Ten kojos nebus tvirtai 
Jam kur pastatyt. O tu, 
Galingas dieve, žūti neleisk, kas už miestą kovos. 
Kol mus dievas globos, nepasiduosime. 


875 


880 


II strofa 


Jeigu rankoms kas ir žodžiams 
Leis puikybės eit keliu, 
Visai negerbdamas tiesos 
Ir nebijodamas dievų — 
Lai trenkia jį piktas likimas: 
Bus auka už išdidumą. 
Jei sau tik naudą gobsis neteisėtai 
Ir nieko šventa neturės, 
Ir viską duos paliest kaltybės rankai — 
Kas bevalios rūstybės strėlę 
Nuo jo širdies šalin pakreipti? 
Jei tokie darbai visur bus gerbiami, 
Kam šventasai šokis mums? 


885 


890 


895 


II antistrofa 


Mes nebeisim jau maldauti 
Žemės vidurin šventajan — 
Nei į šventovę aukštą Abuos, 
Nei į Olimpiją daugiau“, 
Tol, kol ranka neabejinga 
Aiškaus ženklo mums neduos. 
O Dzeuse visagalis tu, kurs viską 
Valdai: jei garbina tave — 
Tegu tai Žino tavo amžina valia. 


900 

Ištarme šventa dėl Lajo 
Ėmė jau nebetikėti, 
Apolonui niekur jau nebėr garbės, 
90 Pražus pamaldumas. 


TREČIAS EPEISODIJAS 


JOKASTĖ 

(Dviejų tarnaičių lydima, išeina pro vidurines 
duris su alyvų puokštėmis, perrištomis baltais 
vilnoniais raiščiais, ir su smilkalais) 

Didžiūnai garbus mūs šalies! Nusprendžiau eiti 
Aš į dievų šventoves su žalių alyvų 

Vainikais rankose ir smilkalais kvapiais. 

Edipo siela mat per daug giliai paskendus 
Visokiuos rūpesčiuos, ir jis nebeįstengia 
Protingai spręst iš praeities apie šią dieną 

Ir klauso vien tik to, kas jam baisybes kelia. 
(Į Apolono aukurą) 

Nebegalėdama pati jo suramintū, 

Skubėjau prie tavęs, likieti Apolone““, 

Nes tu mums artimiausias iš visų dievų, 

Ir nuoširdžiai meldžiu, priimk šią mano auką 
Ir duok laimingą išeitį iš negandų. 

Dabar visi mes drebam, jį regėdami, 

Kaip laivo vairininką, baimės pritrenktą. 


915 


920 


Deda šakeles ant aukuro, tarnaitės uždega ugnį ir įberia 
smilkalų 


PASIUNTINYS 

Iš jūs, draugai, ar negalėčiau sužinoti, 
* Kurie Edipo, jūsų viešpaties, namai? 

Arba, jei žinot, pasakykit, kur jis pats. 
CHORO VADOVAS 

Jo rūmai štai šitie, jis viduje, svety, 

O šioji moteris — vaikų jo motina. 

PASIUNTINYS 

Tebūna tad laiminga per visas dienas 
* Laimingų draugėje valdovo moteris. 
JOKASTĖ 

Ir tu laimingas būk, svety, nes vertas to 

Už gerą žodį. Betgi prašom pasakyti, 

Ko atvykai ir kokią Žinią atnešei? 
PASIUNTINYS 

Namams ir tavo vyrui gerą, moterie. 
JOKASTĖ 
9 Sakyki, kokią ir kas atsiuntė tave? 
PASIUNTINYS 

Aš iš Korinto, o žinia, kur pasakysiu, 

Džiaugsminga bus tikriausiai ir liūdna podraug. 
JOKASTĖ 

O kas yra, kad taip dvejopa jos reikšmė? 
PASIUNTINYS 

Mat Istmo žemės žmonės savo viešpačiu 
2*0 Turėti jūs valdovą nori, kaip girdėjau. 
JOKASTĖ 

Tai kaip dabar? Polibas senas nebe viešpats? 
PASIUNTINYS 

Nebe. Jau jį mirtis parvarė į kapus. 
JOKASTĖ 

Ką tu sakai, žmogau? Tai mirė jau Polibas? 
PASIUNTINYS 

Mirtis mane terauna, jei sakau netiesą. 
JOKASTĖ 
3 Girdi, mergaite, tu valdovui tai pranešk, 

Tuojau nubėgus. 


Tarnaitė nubėga 


O jūs, ištarmės dievų! 
Kur jūs dabar? Užmušti jį bijodamas, 
Seniai Edipas nuo jo bėga, ir dabar 
Jį palietė likimo, ne žmogaus ranka. 
EDIPAS (išeidamas pro vidurines duris) 
0 Jokaste, mylimiausia mano moterie! 
Dėl ko tu pašaukei mane čia iš namų? 

JOKASTĖ 
Klausyk, ką sako šitas vyras, ir žiūrėk, 
Kur dingo šiandien šventos dievo ištarmės. 
EDIPAS 
O kas jis, tas žmogus, ir ką jis sako man? 
JOKASTĖ 
922 Jis iš Korinto su žinia, jog tavo tėvo 
Polibo gyvo nebėra, kad mirė jis. 
EDIPAS 
Ką tu sakai, svety? Paaiškink viską pats. 
PASIUNTINYS 
Jei tai pirmiau už viską privalu pranešti, 
Gerai žinoki: jis išėjo mirusių šalin. 
EDIPAS 
*0 Ar pinkles spendė kas, ar mirė nuo ligos? 
PASIUNTINYS 
Ir menkas stumtelėjimas paguldo seną. 
EDIPAS 
Liga papjovė vargšą, kaip atrodo man. 
PASIUNTINYS 
Ir senas amžius jau turėjo atsiliepti. 
EDIPAS 
Deja! deja! Kas bežiūrės tau, moterie, 
Į Delfų pranašingą židinį ar į 
Paukščius, padangėj klykiančius, kurie man lėmė, 
Kad būsiu tėvo žudiku? Jis numirė 
Ir ilsis žemėje šaltoj, 0 aš gi Čia, 
Nelietęs durklo... O gal ilgesys manęs 
Jį numarino? Tuosyk žuvo per mane. 
Su ištarmėm visom, kurios nereiškia nieko, 
Polibas ilsis jau šešėlių šalyje. 
JOKASTĖ 
O viso to aš tau ar nesakiau anksčiau? 
EDIPAS 
Sakei. Bet baimė man neleido to suprasti. 
JOKASTĖ 
“2 Nuo šios dienos tu jų į širdį nebeimk. 
EDIPAS 
Kaip gali gi negąsdint motinos vedimas? 


965 


970 

JOKASTĖ 
O ko bijoti žmogui, jei likimo žaismas 
Jį valdo ir jo protas nieko nepakeis? 
Geriausia taip gyvent, kaip kam savaime eina. 
Su motina jungtuvių tu nenuogąstauki: 
Ne vienas mirtingasis juk yra sapnuos 
Su motina gulėjęs. Bet kas to visai 
Į širdį neima, tokiam lengviau gyventi. 
EDIPAS 
Gražiai čia tavo būtų viskas pasakyta, 
“5 Jei motinos gyvos nebūtų. Bet dabar 
Gyva, tad nors gražiai sakai, bijoti reikia. 


ARCI 


JOKASTĖ 

Bet tėvo kapas — prošvaistė šviesi migloj. 
EDIPAS 

Taip — prošvaistė. Tačiau kol ji gyva — baisu. 
PASIUNTINYS 

Kokios gi moteries jūs šitaip bijote? 
EDIPAS 
“*“* Polibo mirusio žmonos, žmogau, Meropės. 
PASIUNTINYS 

O kuo gi ji sukėlė tokią baimę jums? 
EDIPAS 

Man dievo ištarmė yra, svety, baisi. 
PASIUNTINYS 

Valia ar nevalia ją svetimam žinoti? 
EDIPAS 


Kodėl gi ne? Kadai apreiškė Loksijas, 
Kad man su motina reikėsią susituokti 
Ir tėvo kraują savo rankomis praliet. 
Todėl aš nuo Korinto taip toli seniai 
Jau gyvenu. Radau čia laimę sau, tačiau 
Tėvų akis regėt — už viską maloniau. 
PASIUNTINYS 

Ir to bijodamas gimtinę palikai? 


EDIPAS 
Ir kad netapčiau tėvo žudiku. žmogau. 


15 

PASIUNTINYS 

Ar nuo šios baimės neišvadavau tavęs, 

Valdove, aš, atėjęs su geriausiais norais? 
EDIPAS 

Už tai pelnytum tikrą mano dėkingumą. 
PASIUNTINYS 
'90> Tavęs parkviest dėl to labiausiai ir ėjau, 

Kad, kai namo pargrįši, būtum geras man. 
EDIPAS 

Bet aš nebūsiu niekad su tėvais drauge. 
PASIUNTINYS 

Tu, vaike, aiškiai nežinai, ką pats darai... 
EDIPAS 

O kas gi, seni? Dėl dievų, sakyk man viską. 
PASIUNTINYS 
|“ Jei būgštauji dėl to sugrįžti į namus. 
EDIPAS 

Bijau, kad neįvyktų Febo ištarmė. 
PASIUNTINYS 

Kad sau neužsitrauktum kaltės už tėvus? 
EDIPAS 

Iš tikro taip, žmogau. Man nuolat to baisu. 
PASIUNTINYS 

Ir nežinai, jog tu be reikalo drebi? 
EDIPAS 
“> Kodėl be reikalo? Juk aš gi vaikas jiems. 
PASIUNTINYS 

Todėl, kad tu ne iš Polibo giminės. 
EDIPAS 

Ką tu kalbi! Polibas ar ne tėvas man? 
PASIUNTINYS 

Jis tėvas tau kiek aš, nė truput ne daugiau. 
EDIPAS 

Palauk! Pasak tavęs, ne tėvas lygus tėvui? 
PASIUNTINYS 
"Dėl to gi, kad nei mano tu sūnus, nei jo. 
EDIPAS 

Tad kaipgi jis mane vadino sūnumi? 

PASIUNTINYS 

Kaip dovaną, žinok, iš mano rankų gavęs. 
EDIPAS 

Iš tavo?! Svetimų? Ir taip didžiai mylėjo? 
PASIUNTINYS 

Taip jį pamokė neturėjimas vaikų. 
EDIPAS 
'*25 Ar pirkęs tu mane, ar radęs jam davei? 
PASIUNTINYS 

Radau miškinguos Kitairono skardžiuose. 
EDIPAS 

O kur tu keliavai tuomet per tas vietas? 
PASIUNTINYS 

Man buvo duotos kaimenės kalnuos ganyti. 
EDIPAS 

Tad vaikščiojai tenai kaip samdinys piemuo? 
PASIUNTINYS 
50 Ir aš tave, sūnau, tuomet išgelbėjau. 
EDIPAS 

Ar baisiai kenčiantį ant rankų paėmei? 
PASIUNTINYS 

Tegu paliudys tavo kojų sąnariai. 
EDIPAS 

Aiman! Kam negandus senus tu primeni! 
PASIUNTINYS 

Kojytes, pervertas diržu, aš tau paleidau. 
EDIPAS 
'* Tad lydi nešlovė mane nuo vystyklų! 
PASIUNTINYS 

Nuo tavo laimės tos ir vardas duotas tau“. 
EDIPAS 

Ar močia taip, ar tėvas? Dėl dievų, sakyk! 
PASIUNTINYS 

Aš nežinau. Kas davė, tas geriau žinos. 
EDIPAS 

Ar tu iš kito paėmei, ar pats radai? 
PASIUNTINYS 
'*** Ne pats, o kitas man piemuo atidavė. 
EDIPAS 


Koks kitas? Gal gali smulkiau paaiškinti? 

PASIUNTINYS 

Tik tiek: jis Lajo žmogumi save vadino. 
EDIPAS 

Ar to, kuris karalium buvo čia seniau? 
PASIUNTINYS 

Taip, to paties. Jis buvo jo bandų piemuo. 
EDIPAS 
1045 Ar jis dar gyvas? Ar galėčiau pamatyti? 
PASIUNTINYS 

Jūs galite geriau žinot, jūs — vietiniai. 
EDIPAS (į chorą) 

Ar iš didžiūnų kas, kurie čia stovite, 

Pažįsta piemenį, dabar čia minimą? 

Gal kaime kur regėjot, o gal čia mieste? 
195 Praneškit man. Pats laikas jau išaiškint visa. 
CHORO VADOVAS 

Atrodo, ne koks kitas, o tas iš laukų, 

Kurį norėjai pamatyti. Apie jį 

Geriau tau už Jokastę niekas nepraneš. 
EDIPAS 

Ar, moterie, manai, jog tas piemuo, kurio 

"5 Mes siuntėme pakviest, tas pats, kur sako svečias? 
JOKASTĖ 

O ką? Ką sakė jis? Tu dėmesio nekreipk 

Ir, kas kalbėta, atsiminti nenorėk. 
EDIPAS 

To niekados nebus, kad aš, turėdamas 

Šitas žinias, neaiškinčiau, kas man tėvai! 
JOKASTĖ 
"6 O, dėl dievų! Jei tau gyvenimas brangus, 

Nesiteirauk. Užtenka jau, kad aš kenčiu. 
EDIPAS 

Tu nebijok per daug. Nors pasirodys aiškiai, 

Kad aš nuo motinos trečios kartos esu 

Jau vergas tris kartus — netapsi žemakilmė! 
JOKASTĖ 

Maldauju, paklausyk ir nedaryki to. 
EDIPAS 
“> Nepaklausysiu, kolei bus man viskas aišku. 

JOKASTĖ 
Dėl tavo labo patariu, kas tau geriausia. 
EDIPAS 
Dėl to gerumo aš seniai jau kankinuos. 
JOKASTĖ 
Kad, vargše, tu nesužinotum, kas esi! 
EDIPAS (asmens sargybiniams) 
Ar kas atves nuėjęs man tą piemenį? 
070 O ji tegu didžiuojas aukšta gimine. 
JOKASTĖ 
Deja! deja! Koks vargšas tu! Vien tai galiu 
Apie tave sakyt ir niekad nieko kita. 
(Išeina) 
CHORO VADOVAS 
Kodėl, Edipai, didžio skausmo prislėgta 
Išėjo tavo moteris? Bijau, kad jos 
""* Tylėjimas skaudžia nelaime nesibaigtų. 
EDIPAS 
Tegu sau baigias, kuo tik nori! Savo kilmę, 
Kokia žema ji būtų, noriu pamatyti. 
O ji puikybėn keliasi, kaip moteris, 
Ir jai mat nešlovė, kad aš prastų tėvų. 
O aš galiu vadintis Laimės sūnumi, 
Ji buvo man gera ir gėdos neužtrauks. 
Ji — mano motina, o mėnesiai yra 
Man giminės: per juos mažutis aš ir didis. 
„Aš apsigimęs toks ir niekad nebebūusiu 
**** Kitoks, kurs nenorėtų atieškot kilmės. 


LU 


TREČIAS STASIMAS 


CHORAS 
Strofa 
Jei mes Žiniuonys šiandien, 
Jei mūs protas veikia teisingai ir kliaunas Olimpu, 
O Kitairone, 
Tai rytoj per pilnatį“" 
9“ Gausi šlovę tu kaip Edipo tikroji gimtinė, 

Kaip jo motina ir auklė, 

Ir mes šoksim tavo garbei, nesgi tu ištiesei ranką 
Mūsų valdovui. 

O tu, Apolone galingas, duok mums malonę. 


Antistrofa 


Kas gi tau močia, vaikeli, 

Yr 1š nimfų, amžiais nesenstančių? Ar kalnų Pano 
Draugė mieloji, 

Ar žmona galbūt paties 

Loksijo, plačių lygumų ir ganyklų globėjo, 

Ar Kilenės viešpačiui“ 

Ar galingam Bakchui, aukšių kalnynų valdovui, 
Padovanojo kadaise 

Viena Helikono dievaičių““, žaidžiančių su juo? 


| JO0 


Ll025 


KETVIRTAS EPEISODIJAS 


Iš dešinės, dviejų tarnų lydimas, artinasi piemuo 


EDIPAS 

"Jei aš turiu, didžiūnai, jo nematęs niekad, 
Dabar atspėt — atrodo, piemenį regiu, 
Kurio mes ieškom. Savo amžiumi didžiu 
Bus vienametis su Korinto žygūnu. 
Be to, pažįstu jo palydovus abudu, 

"|" Kaip mūs namų tarnus. Bet jums yra lengviau 
Nuspręst: tą piemenį jūs esate regėję. 

CHORO VADOVAS 
Pažįstu jį, tiesa. Už jį patikimesnio 
Piemens nė vieno Lajo namuose nebuvo. 

EDIPAS 

Pirmiausia aš paklausiu svečią iš Korinto: 

Ar jį turi galvoj? 

PASIUNTINYS Tą patį, kur matai. 


|| 20 


229 Edipas karalius 


EDIPAS 
Dabar, žmogau, pažvelk man tiesiai į akis 
Ir atsakyk, ko klausiu: Lajui priklausei? 


PIEMUO 

Jo vergas, bet ne pirktas, o namuos užaugęs““. 
EDIPAS 

O kokį darbą dirbai? Iš ko gyvenai? 
PIEMUO 
"2 Didesnę pusę amžiaus prie bandų praleidau. 
EDIPAS 

Kurioj gi vietoj tu daugiausia gyvenai? 
PIEMUO 

Kitairone ir jo laukų platybėse. 
EDIPAS 

O šitą žmogų iš tenai ar tu pažįsti? 
PIEMUO 

O kam to reikia? Apie kokį žmogų tu? 
EDIPAS 
"139 Kurs stovi štai. Turėjai reikalų su juo? 
PIEMUO 

Aš negaliu iš atminties tuoj pasakyti. 
PASIUNTINYS 


Nenuostabu, valdove. Bet aš aiškiai jam 
Priminsiu, ką pamiršo, nes žinau, kad jis 
Atsimena, kaip tuosyk Kitairono kloniuos 
"13 Sų dvejetu bandų du vyrai klaidžiojo 
Prie vienas kito nuolat bent tris vasaras. 
Nuo pat pavasario lig rudenio dienų. 
Atėjus žiemai, gindavom abu namo, 
Aš į savuosius, o jisai į Lajo tvartus. 
'149 Ar taip, kaip aš sakau, mes darėm, ar nedarėm? 
PIEMUO 
Teisybę tu sakai, nors jau seniai tai buvo. 
PASIUNTINYS 
Dabar sakyk, ar atmeni, kaip man davei 
Tuomet berniuką, kad augintume jį sau? 
PIEMUO 
Kam visa to? Dėl ko mane tu klausinėji? 
PASIUNTINYS 
"5 Žiūrėk, bičiuli, štai tas mūsų kūdikis! 


Sofoklis 230 


PIEMUO 

Kad tu prasmegęs būtum! Nenutilsi dar! 
EDIPAS 

Jo nevainoki, seni. Ne už jo žodžius, 

O už tavuosius juk labiau derėtų bausti. 
PIEMUO 

Kuo aš prasikaltau, šviesiausias viešpatie? 
EDIPAS 
"120 Kad nesakai apie berniuką, kur jis klausia. 
PIEMUO 

Jis kalba, ko nežino. Veltui stengiasi. 
EDIPAS 

Geruoju nesakai — sakysi verkdamas! 
PIEMUO 

O dėl dievų! Senam man pikta nedaryk. 
EDIPAS (sargybiniams) 

Ko niekas neužlaužiat rankų žmogui šiam? 
PIEMUO 


"2 Kodėl? Aš nelaimingas! Ko gi nori tu? 
EDIPAS 


Davei berniuką žmogui šiam, kaip tvirtina? 
PIEMUO 

Daviau. Geriau prasmegęs būčiau aš tą dieną! 
EDIPAS 

Prasmegsi, jei teisybės nesakysi man. 
PIEMUO 

O jeigu pasakysiu, žūsiu dar greičiau. 
EDIPAS (sargybiniams) 
"160 Šis senis, kaip atrodo, stengias vilkinti. 


PIEMUO 

O ne! Seniai sakiau, kad jam daviau berniuką. 
EDIPAS 

O kur gavai? Jis buvo tavo ar kitų? 
PIEMUO 

Ne mano buvo, ne. Kitur buvau jį gavęs. 
EDIPAS 

O iš kurių tėbiečių, iš kurių namų? 
PIEMUO 
1165 O, dėl dievų! Valdove, nebeklausk daugiau. 
EDIPAS 


Pražuvęs, jei reikės tave dar sykį klausti! 

PIEMUO 

Jis buvo gimęs Lajo namuose kažkur. 
EDIPAS 

Kieno jis? Vergo ar karaliaus giminės? 
PIEMUO 

Deja! Baisumą patį reikia pasakyti. 
EDIPAS 
1700 man — išgirsti jį. Bet išklausyt turiu. 
PIEMUO 

Jį laikė Lajo sūnumi. Bet ten, viduj, 

Žmona tavoji pasakys geriau, kaip buvo. 


EDIPAS 

Tai ji tau davė kūdikį? 
PIEMUO Tiesa, valdove. 
EDIPAS 

O kam reikėjo to? 
PIEMUO Kad aš jį nužudyčiau. 
EDIPAS 
"|? Tai darė motina? 
PIEMUO Bijojo ištarmės. 
EDIPAS 

Kokios? 
PIEMUO Kad jis turėsiąs nužudyt tėvus. 
EDIPAS 

O tu dėl ko šiam seniui jį atidavei? 
PIEMUO 


Iš gailesčio, valdove. Aš maniau, kad jį 
Į kitą šalį išsineš, iš kur jis pats. 
O jis nelaimei baisiai jį išgelbėjo. 
180 Jei tu tikrai esi tas pats, kaip sako jis, 
Žinok — baisiausia nedalia tau buvo gimti. 
EDIPAS 
Deja! deja! Dabar jau viskas paaiškėjo. 
O saule! Šviesk man paskutinį kartą šiandien, 
Man — gimusiam iš tų, kaip neturėjau gimti, 
''85 Kurs gyvenau, su kuo gyvent nebuvo teisės, 
Ir užmušiau, ko nederėjo man užmušt. 


Visi išeina. Lieka choras 


Sofoklis 232 


KETVIRTAS STASIMAS 


CHORAS 
I strofa 


Jums, žemės vaikai, deja! 
Koks niekingas atrodo man 
Jų gyvenimas visas. 

Ar laimę sau rado kas 
Patvaresnę negu toji, 

Kur, nespėjus švystelėti, 
Tuoj užgęsta vėl? 

Tavo likimas man pamoka, 
Tavo, vargšas Edipai, tavo: 
Nieko iš mirtingųjų aš 
Jau nebelaikysiu laimingu. 


1190 


1195 


I antistrofa 


Paleista taiklia strėle 
Laimės vaisių sau nurėškei 
Svarų kaip niekados, 
O Dzeuse! Užmušęs tą 
Sfinksą su letenom baisiom, 
Mįslę menantį, — nuo žūties 
Kaip mūras šalį apgynei. 
Šaukies karalium nuo tuomet, 
Didžiausioj pagarboj esi 
Ir viešpatauji laimingai sau 
Galinguose Tėbuos. 


1200 


II strofa 


O šiandien laimės kam mažiau už jį? 
"5 Kieno tokia kaltė? Nuo ko baisiau 

Likimas veidą nugręžė? 

Edipai, mūsų šlovintas! 

Uostan įplaukei 

Didingan ir baisian, 

Kur tėvas ir sūnus 
Džiaugės tuo pačiu guoliu. 

Kaipgi tėvų laukai lig šiol, 

O nelaimingasai, tave 

Tyliai pakęsti galėjo? 


1210 


II antistrofa 


Nenorint laikas, viską regintis, 
Tieson patraukia nelemtas jungtuves 
12I5 Tarp gimdančios ir gimusio, 
O Lajo vargšas vaike tu! 
O kad, o kad mes 
Neregėtume tavęs! 
Graudžios ašaros 
Dabar liejasi upėmis. 
Betgi teisybę sakome: 
Tik per tave atsikvėpėm, 
Gavę sudėti kiek akis. 


1220 


EKSODAS 


TARNAS (išeidamas iš Edipo rumų) 
Didžiūnai, šioj šaly labiausiai gerbiami! 
Kokių baisybių jūs išgirsit ir matysit, 

'225 Kiek skausmo kęsit, jeigu Labdako namams 
Tebesat atsidavę taip ištikimai. 
Nei Istras, rodos man, nei Fasis nevalios“* 
Nuplaut nešvarumus, kur slypi šiuos namuos. 
Iškils tuojau į šviesą dar kita nelaimė, 

'230 Pačių užsitraukta. O skausmas visuomet 
Baisiausias būna tas, kur patys pasidarom. 

CHORO VADOVAS 
Betrūksta viena mums: kad tai, ką sužinojom, 
Dar būtų ne baisiausia. Ką turi pranešti? 
TARNAS 
Greičiausias daiktas pasakyt, o jums išgirsti 
'235 Naujieną, kad Jokastės dieviškos nebėr. 
CHORO VADOVAS 
O nelaimingoji! Ir kaltas kas dėl to? 
TARNAS 
Tik ji pati. Bet skausmo dėl šio įvykio 
Jums tokio nebebus, nes jums regėt neteko. 
Tačiau, kiek man dar liko atminties sveikos, 
1240 Išgirsk, ką ji turėjo, vargšė, iškentėti. 
Kai, siuto genama, įbėgo ji vidun, 
Į prieangį, tuoj puolė prie jungtuvių lovos 
Ir rovė plaukus sau, kiek rankom pagalėjo. 
Vidun įpuolus, smarkiai užtrenkė duris 
1295 Ir klykė, šaukė Lają, mirusį seniai. 
Ir vis minėjo meilės vaisių, nuo kurio 
Jis žuvęs ir žudiko motiną palikęs, 
Kad būtų jo vaikų gimdytoja baisi. 
Prakeikė guolį, kur ji gimdžius dvi kartas: 
'230 Iš vyro vyrą sau ir iš sūnaus vaikus. 
Tačiau aš nežinau tikrai, kaip mirė ji. 
Įpuolė šaukdamas Edipas, ir dėl to 
Mes jos nelaimių neregėjom pabaigos: 
Žiūrėjom vien į jį, kaip baisiai blaškėsi 
1235 Ir šlitinėdamas mums šaukė durklą duoti 
Ir kad žmona — jam ne žmona, o močia vien 
Ir dviguba dirva gimt jam ir jo vaikams. 
Taip šėlstančiam parodė kelią dievas koks, 
Bet ne Žmogus kuris iš buvusių prie jo. 
1260 Jis, baisiai klykdamas, lyg būtų vedęs kas, 
Prie suvertinių durų šoko ir, išplėšęs 
Iš slenksčio įvarus gilius“?, įpuolė menėn, 
Ir mes pamatėm žmoną kadaruojančią 
Nuo palubės tvirtų trisluoksnių virvių kilpoj. 
1265 Išvydęs ją, iš skausmo suvaitojo baisiai 
Ir virvę tuoj atleido, tuosyk ji ant žemės 
Susmuko, vargšė, buvo net žiūrėt šiurpu. 

O jis tuomet ryžtingai iš drabužio jos 
Išplėšė auksines sages, kuriom ji puošės, 
1270 Ir susivarė tiesiai į akių vyzdžius, 
Tarydamas, kad jos neberegėtų jau 
Nei kiek jis iškentė, nei kiek pridarė pikta. 
Tegu tamsoj regės nūn tuos, kurių regėt 
Neprivalėjo ir geriau nebūtų matę. 
15 Taip šaukdamas, jisai ne kartą — daugelsyk 
Sau dūrė į akis, o kraujas srūdamas 
Suvilgė barzdą jam, ne atskiri lašai 
Varvėjo iš akių, o plūdo tamsios srovės 
Kaip iš dangaus lietus, kai plūsta su ledais. 
Įvyko taip dėl abiejų, ne dėl jo vieno, 
Nelaimė pribaigė ir moterį, ir vyrą. 
Sena palaima buvo iš tiesų kadais 
Tikra palaima, o su šia diena beliko 
Vien aimanos, kaltė, mirtis ir nešlovė — 
Kokiais tiktai vardais vadinas negandos, 
1285 Nerasi nė vienos, kur būtų mus aplenkus. 
CHORO VADOVAS 
O kaip dabar, ar skausmas vargšą kiek atleido? 
TARNAS 
Atverti rūmus šaukia ir parodyti 
Kadmiečiams žmogų tą, kurs tėvą užmušė, 
O motiną — man gėda žodį tą ištart. 
'90 Ištremti prašo iš šalies ir nebebus 
Ilgiau namuos, nes metė prakeikimą sau. 
Tik aišku, reiks jam paspirties ir kelvedžio, 
Nes tokio vargo nepakels žmogaus pečiai. 
Jis pasirodys jums, nes atsišauna durų 
1295 Sklendė, ir jūs išvysit baisų reginį, 
Kurs ir pikčiausiam priešui širdį sugraudins. 


1280 


Tarnų vedamas, išeina Edipas 


KOMAS 


CHORO VADOVAS | 
Net baisu pažiūrėt į kančias šio Žmogaus! 
Tai už visa baisiau, ką man teko kada 

Pamatyti baisaus. Koks apsėdo tave 
'300 Pamišimas, sūnau? Ir koks dievas smarkiu 
Ir galingu šuoliu taip pašoko ūmai 
Prieš varganą tavąją dalią? 
Koks tu vargšas dabar! Net pažvelgti kraupu 
Į tave, nors labai daug norėčiau aš klaust, 
'305 Pasvarstyti drauge, sužinot ir patirt, 
Tik tu sukeli baisų man šiurpą. 
EDIPAS 
Nelaimingas, deja, nelaimingas aš nūn. 
Ir kur kelias dabar mane vargšą nuves? 
Į kur balsas nuskries per akląsias erdves? 
Kur tu, demone, atvedei šiandien? 
CHORO VADOVAS 
Į negirdėtus, neregėtus negandus. 


1310 


I strofa 


EDIPAS 
Tamsa! Tamsa! 
Naktis be pabaigos, jos siaubo žodžiai neišreikš, 
1315 Ji virš žmogaus jėgų, grūmoja prapultim baisia. 
Vargas! 
Vargai bekraščiai! Kūną veria sopuliai. 
O sielą slegia suvokimas nedalios. 
CHORO VADOVAS 
Tokioj baisioj nelaimėj mums nenuostabi 
'320 Nei dviguba kančia, nei skundas dvigubas. 


I antistrofa 


EDIPAS 
Bičiuli tu! 
Tu vienas iš visų man nuoširdus lig šiol likai, 
Ir šiandien rūpi tau, kaip neregiui pagelbėt. 
Vargas man! 

925 Nepasislėpsi tu, pažįstu aiškiai aš, 
Ir aklas būdamas, iš balso nūn tave. 

CHORO VADOVAS 
Taip baisiai padarei! Ir kaip galėjai tu 
Gesinti sau akis? Koks demonas pakurstė? 

II strofa 


EDIPAS 
Tai Apolonas buvo, Apolonas vien, 
Jis negandus visus man užbaigė kančiom. 
Akis aš išsivėriau pats sava ranka. 
Kam dar tos akys man, 
1535 Jei nieko malonaus regėti nebėra? 
CHORO VADOVAS 
Įvyko taip, kaip tu sakai. 
EDIPAS 
Į ką dar man žiūrėti, 
Kam žodį meilų pasakyt 
Arba iš ko išgirsti jį? 
1330 Išveskit iš šalies, išveskite greičiau, 
Išveskite, mieli, mane kaip pražūtį, 
1345 Visų prakeiktą ir dievų nekenčiamą labiau 
Čia žemėj už visus. 
CHORO VADOVAS 
Kenti, o vargše, tu ir kančią supranti, 
Ir būtų laimė man nepažinot tavęs. 


14:31) 


II antistrofa 


EDIPAS 
Tegu pražūsta tas, kas grandines sunkias 
Ganyklose man nuėmė ir nuo mirties 
Išgelbėjo tuomet — nesu dėkingas jam. 
Jei būčiau Žuvęs aš, 
15 Nebūčiau nei draugams, nei sau dabar našta. 
CHORO VADOVAS 

Taip būtų juk ir man geriau. 
EDIPAS 

Nebučiau tėvo galžuda 

Ir nevadintų nūn manęs 

Nieks vyru moters, iš kurios gimiau. 
!3*0 Nedorėlis aš nūn ir nešlovės sūnus, 

Aš dalijaus guoliu su tais, kur man tėvai. 

Jei bus blogybė kur, viršesnė už visas — 
135 Edipo bus jinai. 


1450 


Sofoklis 238 


CHORO VADOVAS 
Aš nežinau, ar man šį tavo žingsnį girti, 
Nes daug geriau nebūti kaip gyvent aklam. 

EDIPAS 
Nebekalbėk, jog negerai aš padariau, 

'370 Nebėr man ko prikaišiot nei patarinėti. 

Aš nežinau, kokiom akim reikėtų man 

Pažvelgt į savo tėvą Hado karalystėj 

Ir vargšę motiną: už tai, ką jiems abiem 

Aš padariau,— man kilpa per maža bausmė. 
137 Ar malonu man būtų į vaikus žiūrėti, 

Į mano atžalas, man taip išžėlusias? 

Ne! Mano akys nepažvelgtų niekados! 

Nei į šį miestą, jo kuorus, nei į dievų 

Šventus paveikslus — visa, ką aš, vargšų vargšas 

1380 Ir laimingiausias Kadmo Tėbuose žmogus, 
Pats sau išplėšiau, duodamas įsakymą 
Visiems vaikyt nedorėlį, kurs pasirodys 
Prieš dievą nešvarus ir Lajo giminę. 

Ir tokią dėmę šiandien radęs ant savęs, 

'383 Kaip drįsčiau aš jiems žvelgti tiesiai į akis? 
O ne! Jei užsitvenktų dar man ausyse 
Girdėjimo versmė, tuomet nebūtų kliūčių 
Nuo visko užsiverti mano vargšui kūnui: 
Aš būčiau neregys ir kurčius. Juk smagu 

'399 Gyventi, kai vargai už sąmonės ribų. 

Kam, Kitairone, priėmei mane, kodėl 
Priėmęs tuoj nenužudei, kad aš žmonėms 
Neatidengčiau paslapčių, iš kur esu? 

O tu, Polibai, ir Korinte, ir namai, 

1385 Seniau vadinęsi gimtiniais, kaip gražiai 
Su piktžaizdėm širdy mane jūs užauginot! 
Nedoras šiandien aš nedorėlių sūnus. 

O, trys keliai ir nuošalus slėny miške, 
Ir ąžuolyne, ir tu, kryžkelės siauryme, 

'*0 Kuri iš mano rankų mano draug ir tėvo 
Sugėrei kraują — ar atsimenate dar, 

Ką padariau aš jums ir ką veikiau po to, 
Į čia atėjęs? O, jungtuvės jūs, jungtuvės! 
Mane išželdėt ir toliau be perstojo 

146 Tą pačią sėklą sėjot ir parodėte 
Tėvus ir brolius, ir vaikus to pačio kraujo, 
Ir nuotakas, ir motinas, ir žmonas — visa, 
Ką žmonės laiko taip begėdiškais darbais. 
Bet negražu kalbėt, kas negražu daryti. 
14!" Tad paskubėkit, dėl dievų, mane paslėpti 
Kur nors svetur arba užmuškit, ar į jūrą 
Išmeskit, kad manęs neberegėtumėt. 
Jus teikitės prieit ir vargšo prisiliesti, 
Malonūs būkit, nebijokit. Mano gėdos 
'*5 Nė vienas mirtingasis nevalios pakelt. 
CHORO VADOVAS 
Įvykdyt tavo prašymo, matau, ateina 
Kreontas, jis patars ir viską padarys, 
Nes vienas lieka krašto sargu po tavęs. 
EDIPAS 
Deja! Kokiais gi žodžiais man prakalbint jį? 
Ir kaip galės pasitikėti jis manim 
Po to, kai aš taip neteisingai jį užpuoliau? 


1420 


Ateina Kreontas. Renkasi žmonės 


KREONTAS 
Ne juoktis iš tavęs, Edipai, atėjau 
Ir ne prikaišiot tau senųjų nuoskaudų. 
(Chorui) 
Ir jei, didžiūnai, nebejaučiat pagarbos 
1425 Jūs padermei žmonių — nors saulės viešpatės 
Pagerbkit gaivią šviesą ir nerodykit 
Jai piktžaizdės nepridengtos: jos nepakęs 
Nei žemė, nei lietus šventasis, nei diena. 
Paimkit ir parveskit jį greičiau namo. 
14 Vienų tik artimųjų priedermė šventa 
Regėti ir girdėti giminių nelaimes. 
EDIPAS 
O dėl dievų! Tu mano baimę sužlugdei 
Ir geras ateini pas žmogų priblokštą. 
Tad išklausyki dėl savęs, ne dėl manęs. 
KREONTAS 
'** Kokios gi paslaugos geidauji iš manęs? 

EDIPAS 

Išmeski kuo greičiausiai iš šalies mane, 

Kur joks žmogus mirtingas neprakalbintų. 
KREONTAS 

Tai padaryčiau, tikras būk, tik dar turiu 

Pirmiau paklausti dievą, kaip ir ką daryti. 
EDIPAS 
14" Bet dievo ištarmė seniai jau aiški man: 

Kaip tėvo galžudai piktam skirta mirtis. 
KREONTAS 

Tai buvo ištarta, tačiau kol nežinioj 

Mes esame, geriau jo valios pasiklausti. 
EDIPAS 

Dėl tokio vargano žmogaus dar klausti jums? 
KREONTAS 
1435 Dabar ir tu gal jau tikėtum dievo žodžiais. 
EDIPAS 

Tad leisk tave prašyt ir viską tau pavesti. 

Jokastei kapą tu supilk, kaip pats norėsi, 

Nes tavo priedermė saviškiais pasirūpint. 

O aš kol gyvas būsiu, reikalauk griežtai, 
14 Kad į gimtinį miestą niekad neužeičiau. 

Leisk man gyvent kalnuos, kur mano Kitaironas, 

Garsusis tas, kurį ir motina, ir tėvas 

Anuomet dar gyvam paskyrė man kapu: 

Temirsiu aš tenai, kur jie mane marino. 
'*22 Bet viena aš žinau: manęs nenumarins 
Liga nei priežastis kita — paskirtas mirčiai 
Išvengiu jos vien tam, kad dar baisiau kentėčiau. 
Likimas mano lai lig galo eis kaip ėjęs. 
O dėl vaikų, Kreontai, dėl berniukų tu 
Galvos nesuki: vyrai jie, ir jiems bėdos 
Gyvenime nebus, vis tiek kur atsidurtų. 
Tačiau mergaitėm, vargšėm apgailėtinom, 
Kuriom lig šiolei niekad stalo su valgiu 
„Vienom nestatė, o sodino prie manęs 
“Ir, ką lytėjau aš, dalinosi ir jos — 

Mergaitėm pasirūpink tu ir leisk dar sykį 

Paliest jas rankom ir jų dalią apraudoti. 


1460 

Prieik, valdove! 
Prieik, taurus žmogau! Palietęs rankom jas, 
1470 Lai jausiuos turintis kaip tuosyk, kai regėjau. 
Ką aš kalbu? 
Atvedamos verkiančios Antigonė ir Ismenė 


Ar ne mieląsias, dėl dievų, aš raudančias 
Girdžiu dabar, ar ne Kreontas pagailėjo 
Manęs ir atsiuntė vaikus brangiuosius mano? 

14'5 Ar tai tiesa? 

KREONTAS (laikydamas mergaites) 

Tiesa. Aš pasirūpinau atvesti jas, 
Žinau, tau džiaugsmas bus, kurio tu pasiilgęs. 

EDIPAS 
Gyvenk laimingas ir šiame kely tave 
Tegu geresnis kaip mane palydi dievas. 

'**0 Vaikai, kur esat jūs? Prieikite arčiau, 
Ateikite čionai, prie jūsų brolio rankų, 
Kurios jus privertė regėti šiandien tokias 
Jūs tėvo ir gimdytojo akis, nors jos 
Pirmiau jam švietė kaip šviesiausias švyturys. 
O aš, vaikai, nei klausęs, nei žinodamas, 

'+22 Pradėjau jus iš ten, kur pradžią pats gavau. 

Aš jus apraudu, nes regėt nebegaliu, 

Galvodamas, koks judviem bus dabar kartus 

Gyvenimas tarp svetimų žmonių pasauly. 

Į kokias iškilmes nueisit jūs kada, 

Į kokią šventę, iš kurios negrįžtumėt 

Su ašarom namo, užuot ten džiūgavę? 

O kai užaugsit ir bus metas jums tekėti, 

Ar atsiras žmogus, kurs drįs, vaikai, jus imti 

Drauge su nešlove ir su prakeikimu, 

"+ Kurs amžinai slėgs jūsų ir manus tėvus? 
Kokios tiktai nėra baisybės? Savo tėvą 
Jūs tėvas užmušė, su savo motina 
Susiteršė, ir jūs gyvybę gavote 
Iš dirvos tos pačios, kuri išželdė jį. 

100 Štai jūsų nešlovė, ir kas galės jus vesti? 
Nerasit tokio, ir turės, vaikai, jūs dienos 
Tuščiai, be žiedo, netekėjusioms nuvysti. 

Sūnau tu Menoikėjo! Vienas juk nuo šiandien 
Lieki joms tėvu. Mes, gimdytojai tikrieji, 
'50 Abu pražuvom. O! neleisk kaip elgetoms 
Klajot pasauly seserėčioms vienišoms, 
Neduok, kad jų dalia prilygtų manajai, 
Pasigailėki jų. Mat kokios dar jaunutės 
Našlaitės jau, kurioms užuovėja — vien tu. 
*2!9 Tu pažadėk, taurusis, ir paspausk man ranką. 
O jums, vaikai, jei protą jau turėtumėt, 
Galėčiau daug patart. Dabar gi palinkėsiu: 
Gyvenkit, kaip duos dievas, ir lai sekas jums 
Gyventi laimingiau, negu gyveno tėvas. 
KREONTAS 
'515 Užtenka lieti ašarų. Į vidų eik. 
EDIPAS 
Klausyti reiks, nors nesaldu. 
KREONTAS Gražu juk visa, kas laiku. 
EDIPAS 
Žinai, su kokia sąlyga? 
KREONTAS Žinosiu, kai praneši ją. 
EDIPAS 
Iš šalies mane išsiųsk. 
KREONTAS Prašai, kas dievui tepriklauso. 
EDIPAS 
Bet aš nekenčiamas dievų. 
KREONTAS Juo greičiau jie išklausys. 
EDIPAS 
'229 Tu taip manai? 
KREONTAS Ko nemanau, nemėgstu tuščiomis kalbėti. 
EDIPAS 
Todėl išveski jau mane. 
KREONTAS Dabar tu eik, palik vaikus. 


EDIPAS 
O! neatimk jų iš manęs! 

KREONTAS Negeiski viską iškovoti! 
O ką ir iškovosi tu, gyvenime visai nereiks. 


Edipas, Kreontas, vaikai ir tarnai išeina 

CHORO VADOVAS 
O jūs, Tėbų žemės sūnūs! Štai Edipas, regite, 
1525 Sfinkso mįslės įminėjas ir valdovas mūs garsus. 
Į jo laimę be pavydo nevaliojo niekas žvelgt, 
Ir kokių skausmų bedugnėj atsidūrė šiandien jis! 
Taigi dieną paskutinę turim atsimint visi 
Ir nė vieno, kas mirtingas, nevadint laimingu tol, 
1230 Kol gyvenimo jis slenkstį peržengs be jokių skausmų. 

VEIKĖJAI 


KREONTAS — Tėbų karulius 

EURIDIKĖ — jo žmona 

HAIMONAS — jų sūnus 

ANTIGONĖ — Kreonto giminaitė, Haimono sužadėtinė 
ISMENĖ — jos sesuo 

TEIRESIJAS — aklas žiniuonis 

SARGYBINIS 

Kreonto PIRMAS ir ANTRAS ŠAUKLIAI 

Tėbiečių senių CHORAS 


Kreonto asmens sargybiniai ir tarnai, Euridikės tarnaitės 

PROLOGAS 


Aikštė priešais karaliaus rūmus Tėbų pilyje. Į rumus trejos 
durys: vidurinės dvivėrės, šoninės vienpusės, visos uždarytos. 
Greit turi aušti 

Iš dešinės ateina Antigonė gedulo rūbais su nedidele urna 
rankose. Pasibeldžia į dešines duris ir tyliai pasikalba su išėju- 
sia į jos beldimą tarnaite. Tarnaitė pasišalina. Antigonė eina 
į vidurį scenos. Netrukus pro tas pačias duris pasirodo Is m e- 
nė. Antigonė skuba jos pasitikti 


ANTIGONĖ 


10 


Ismene, mylimoji mano seserie! 

Ar tu žinai, kad mūs Edipo negandais, 

Kol būsim gyvos, Dzeusas plakti nenustos? 
Nei sielvartų jokių, nei skausmo nebėra, 

Nei gėdos, nešlovės ar nedalios tokios, 

Kurių dar mes abi nebūtume regėję. 

Ir šiandien visas miestas kalba, kad šaukliams 
Valdovas liepė vėl paskelbt įsakymą. 


Girdėjai tu ką nors, ar nieko nežinai, 


Kokių nelaimių broliams atnešė vaidai? 


ISMENĖ 


Žinios aš, Antigone, neturiu jokios, 

Skaudžios nei malonesnės, dar nuo tos dienos, 
Kai mes abi netekom brolių abiejų, 

Nuo vienas kito rankos kritusių liūdnai. 

Tik Argo kariauna šią naktį jau atgal 
Patraukė, ir daugiau aš nieko nežinau. 
Tačiau nuo to nebus geriau man nei blogiau. 

ANTIGONĖ 

Aš tai žinojau ir todėl tave iš rūmų 

Išsikviečiau, nes vienai noriu pasakyt. 
ISMENĖ 
20 Kas atsitiko? Vėl turbūt liūdna žinia. 
ANTIGONĖ 
Kreontas mūsų brolius perskiria kapu: 
Pagerbęs vieną, antrąjį paniekino. 
Palaidojo į žemę Eteoklį jis | 
Gražiai, kaip reikalauja krašto paprotys, 
Ir tas jau turi garbę mirusių šaly. 
O kūną Polineiko, kritusio liūdnai, 
Įsakymą viešai paskelbęs per šauklius, 
Užgynė laidot ir bet kam raudoti jo. 
Neapverktas teguli ir nelaidotas, 
Tegu sau kelia vaišes prašmatnias pesliai. 
Kreontas malonusis, sako, tai visiems 
Paskelbęs, tau ir man, pabrėžiu aš — ir man. 
Įsakymą šį savo, jei nežino kas, 
Dar liepęs pakartot ir anaiptol neleisiąs 
Nepaisyt niekam jo: kas drįsiąs nepaklust, 
Tas miesto aikštėje sukniubs po akmenim!. 
Žinai štai viską, ir matysim greit, ar tu 
Garbinga, ar menka gerų tėvų duktė. 
ISMENĖ 
O vargšė! Ta bėda ne mano pajėgoms, 
Nei aš atnarpliot, nei sunarpliot ką galiu. 


25 


30 


35 


40 


ANTIGONĖ 

Tu ryšies veikt ir kęsti su manim, sakyk? 
ISM | 

O tu kam ryžties? Ką galvoji tu daryti? 
ANTIGONĖ“ —————————————— 

Padėsi mirusį šiai rankai tu paimti. 
ISMENĖ 

Manai tu jį palaidot? Uždrausta visiems. 
ANTIGONĖ -—— 


i: Palaidosiu aš savo brolį, draug ir tavo, 


(Jei tu nenori. Niekad neapleisiu jo. 
ISMENĖ 
 Beprote tu! Kai taip Kreonto uždrausta? 

ANTIGONĖ 
Ne jam uždraust, kas mano priedermė šventa! 

ISMENĖ 
Tu atsiminki, seserie, kaip mūsų tėvas 
Pražuvo be garbės, paniekintas visų, 
Kai pats, pamatęs savo nuodėmes baisias, 
Sava ranka išvėrė sau akis abi. 
Ir motina-žmona (draugėj abu vardai) 
Taip negarbingai kilpoj pabaigė dienas. 
Toliau du broliai viena ta pačia diena, 
Savižudos tie vargšai, galvas neramias 
Nuo vienas kito rankos gavo paguldyti. 
O šiandien mes abi, dar gyvos likusios, 
Niekingai žūsim, jei šalies įstatymų, 
Karaliaus valios ir valdžios negerbsime. 
Tu pamiršti, kad gimėm mudvi moterim 
Ir stot į grumtynes su vyrais negi mums. 
Kieno galia didesnė, tas ir valdo mus. 
Mums lemta vien klausyt, nors kartais ir skaudu. 
22 Aš požemių dievūs maldauju nuolankiai, 
„ Tegu jie man atleidžia, priverstai jėgos. 
„O tų, kas turi valdžią, aš turiu klausyti. 

Daugiau, nei pagali, daryt ne priedermė. 
ANTIGONĖ (šaltai ir išdidžiai atsitraukdama) 

ebeprašau ir, nors norėtum tu pati 

> ĮDink padėt, man džiaugsmo Jokio nebebus. 


50 


55 


60 


Daryki sau, kaip išmanai, o aš gi jį 
Palaidosiu. Tuomet man gera bus ir mirbi- 
/ Gulėsiu aš prie jo, prie mielojo miela, 
2 "Už meilės priedermę kalta, bet ne paika: 
*; Čia žemėj reikalinga būsiu neilgai, 
* O ten gulėsiu amžius. Tu gali, jei nori, 
Verst niekais pareigą, uždėtąją dievų. 
ISMENĖ 
Jos niekais neverčiau ir neverčiu, tačiau 
Žmonių nepaisyt valios aš per daug silpna. 
ANTIGONĖ 
* Gerai. Dangstykis tuo sveika, o aš einu 
Supilsiu kapą savo broliui mylimam. 

ISMENĖ 

O, nelaiminga! Kaip baisu man dėl tavęs. 
ANTIGONĖ 

Nebūgštauk dėl manęs. Pati savęs žiūrėk. 
ISMENĖ 


Nors niekam šio sumanymo nesisakyk, 
Laikyki paslapty. Tylėkime abi. 
ANTIGONĖ 
O ne! Sakyk! Tylėdama užtrauksi sau 
Pagiežos dar daugiau, nei skelbdama visiems. 


85 


ISMENĖ 

Karšta širdis tau ten, kur stingsta ji kitiems. 
ANTIGONĖ 

Aš pasišvęsiu tam, ką liepia pareiga. 
ISMENĖ 

Jei tu valiosi. Sieki nepasiekiama. 
ANTIGONĖ 
9 Jei nevaliosiu — krisiu nepalūžusi. 
ISMENĖ 

Ko neįmanoma, neverta nė pradėti. 
ANTIGONĖ 


Jei taip kalbėsi, aš pradėsiu neapkęsti, 
Ir mirusis teisėtai neapkęs tavęs. 
Palik mane su mano beprotybe šia, 
Iškęsiu baisumus šituos: jie mažesni, 
Tikėk, nei mirti negarbinga mirtimi. 
(Nueina) 
ISMENĖ 
Ir eik sau, jei panūdai taip, tačiau Žinok: 
Nors tu elgies paikai, saviems lieki sava. 


95 


Liūdna grįžta pro tas pačias šonines duris. Scena kurį laiką 
tuščia. Aušta 


PARODAS 


Iš miesto pusės ateina penkiolikos senių, Tėbų didžiūnų, c h 0- 
ras. Pirmieji tekančios saulės spinduliai apšviečia rūmus 

CHORAS 


100 


105 


110 


115 


120 


125 


130 


I strofa 


Niekad dar nežėrėjai taip 
Tėbams septynvarčiamsŽ tu, 
O saulės spinduly skaistus. 
Sušvitęs vėl šiandieną mums 
Virš Dirkės? vandenų tyrų, 
Dienos auksinės žibury, tu 

Argo karį ginkluotąjį, 

Baltu skydu švytruojantį, 

Galvotrūkčiais bėgt privertei, 

Aštrius paspaudęs žąslus. 
Atžygiavo jisai mūsų žemėn plačion, 
Priprašytas rūsčių Polineiko kalbų, 

Ir nuskriejo per ją, nudundėjo grasiai 

Su galingu, skardžiu kaip erelio riksmu“, 

Apsisiautęs baltais tartum sniego sparnais, 
Savo ginklais margais 

Ir kuoduotais šalmais mirguliuodamas. 


I antistrofa 


Ir apsupo jis mūs namus 
Iečių, kraujo godžių, ratu 
Ir plėšė jau septynvarčius. 
Bet pasitraukė, nei gerklės 
Sau nepasotinęs krauju, 
Nei bokštų iškilian vainikan 

Ugnį mest nesuskubdamas: 

Didį triukšmą už jo pečių 

Arėjas kėlė, ir prieš jį 

Stojo slibinas drąsiai“. 

Tėvas Dzeusas tarškios pagyrūnų kalbos 
Neapkenčia begal ir, pažvelgęs į juos, 
Kaip galingu srautu jie atplūsta į mus 
Ir kaip auksu visi žvanga jie išdidžiai, 
Tuoj paleido žaibu, kai nuo sienų aukštų 

Jie galvojo bemat 
Užgiedosiantys pergalės giesmę. 

II strofa 


Partrenktas griuvo ant žemės, kurs nešė ugnį 
Ir it pamišėlis viską nusiaubti baudės, 
Bakcho apsvaigintas, 
Nešamas niršto kaip vėtros“. 
Bet išėjo kitaip: 
Vietoj vienų kitus savo galybe didžia 
Teikės trenkt smarkusis Arėjas. 
Septyni jų vadai vartuos septyneriuos 
Rado tvirtas jėgas jų puolimui atremt. 
Todėl Dzeusui, tikram nulėmėjui kovų, 
Jie ginklus varinius paaukojo visi. 
Tiktai jie, nedori, vienos močios vaikai, 
Vieno tėvo abu, dabar stoję pikton 
Žūtbūtinėn kovon, rado mirtį kartu, 
Viens kitam aštrią ietį suvarę“. 


135 


140 


145 


II antistrofa 


Bet susilaukėme pergalės skambiavardės, 
Daugiavežimiams ji Tėbams“ meilingai šypso. 
Tad kautynių šiurpą 
Iš atminties mes išmeskim 
Ir šventovės dievų 
Šiąnakt tegu skambės džiaugsmo giesmėm, o Tėbų 
Žemė lai dunda po šokančių 
Kojom, Bakchui pavyzdį rodant. 
Bet Kreontas aure, valdovas šalies, 
Kuriam lėmė dievai sprendimu nesenu 
Krašto sostą užimt, štai ateina, kažką 
Sugalvojęs daryt, nes pasiuntęs šauklius 
Į vyriją čionai susirinkti visiems 
Įsakė jis krašto didžiūnams. 


150 


155 


160 

PIRMAS EPEISODIJAS 


KREONTAS 


165 


170 


17 


Gi 


180 


185 


190 


195 


(Asmens sargybinių lydimas, ateina iš lauko pusės ir kreipiasi į 
chorą) 

Išgelbėti mes, žmonės. Miestą it bangom 
Užliejo ir išnirti leido vėl dievai. 
Kiekvieną atskirai kviečiau aš jus ateiti, 
Pasiųsdamas šauklius, nes atmenu gerai, 
Kad Lajo sostui rodėte jūs pagarbą, 
Vėliau Edipui, kolei miestą valdė jis, 

O kai pražuvo pats, tuomet ir jų vaikams 
Visa širdim jūs buvot vis ištikimi.“ 

Dabar, kai leido dviguba lemtis abiem 
Tą pačią dieną žūt nuo vienas kito ieties 
Ir susitept rankas, praliejus brolio kraują, 
Tad sostą su valdžia turiu paimti aš, 
Kaip artimiausias Žuvusiųjų giminė. 
Suvokti dvasią, norus ir mintis žmogaus 
Juk neįmanoma tol, kol įstatymais 

Ir turima valdžia savęs jis neparodė. 
Kas, viso krašto valdžią drįsęs pasiimti, 
Sumanymų gerų neįgyvendina 

Ir, baimės pilnas, nė liežuvio neapvers, 
Tą valdovu blogu laikiau aš ir laikau. 

O kas tėvynės garbę vertina mažiau 

Už draugystes, tas niekas mano akyse. 

O aš (paliudys Dzeusas visa regintis) 
Nenutylėsiu, jei matysiu, kad žmonėms 
Nelaimė artinas, dangstydamos gėriu, 

Nei to, kas mūsų žemei priešas, niekados 
Aš nelaikysiu bičiuliu, žinodamas, 

Kad ji — mus eldija ir, plaukdami su ja, 
Kol ji klestės, draugų turėsim visuomet. 
Tokiais įstatymais tvarkysiu šalį aš. 

Ir šiandien įsakiau paskelbti jau žmonėms 
Dėl brolių tų, Edipo tų dviejų sūnų: 

Kad Eteoklį, kurs tėvynę gindamas 
Paguldė galvą žutbūtinėje kovoj, 
Palaidotų kapan su apeigom visom, 

Kurios atliekamos, palydint didžiūnus. 
O dėl jo brolio tikrojo, dėl Polineiko, 
Kurs ištremtas sugrįžo ir kėsinosi 
Gimtinį miestą ir gimtos šalies dievus 
Paleisti pelenais, kėsinos atsigerti 
Jis brolių kraujo, o kitus paverst vergais — 
Dėl jo paskelbė kraštui nuosprendį šaukliai: 
Nelaidoti kapan ir jo neapraudot. 
Nelaidotas teguli nešlovės ženklan, 
Tegu! puotauja šunys ir pikti pesliai. 
Toks mano požiūris, ir niekšai niekados 
Nebus pagarboje labiau negu dori. 
Kas miestui pasišventęs — mano pagarbos 
Ir gyvas, ir numiręs lygiai susilauks. 
CHORO VADOVAS 
Turi, Kreontai, valią šiandien vienas spręst, 
Kas mūsų krašto priešas, kas bičiulis jo. ' 
Įstatymą visokį taikyti gali 
Ir mirusiems, ir mums, kur esame gyvi. 
KREONTAS 
215 Žiūrėkit, kad įsakymą įvykdytų. 
CHORO VADOVAS 
Kam nors jaunesniam tu šią pareigą pavesk. 
KREONTAS 
Sargybą prie lavono aš jau pastačiau. 
CHORO VADOVAS 
Tai ką daugiau dar teiksies mums tu įsakyti? 
KREONTAS 
Nenuolaidžiauti tiems, kas vykdyt nenorės. 
CHORO VADOVAS 
** Nėra bepročio tokio, kurs norėtų mirt. 
KREONTAS 
Nors atpildas ir toks, tačiau viltis laimėti 
Sugundo žmones ir įtraukia pražūtin. 


200 


2605 


210 


Prisiartina sargybinis 


SARGYBINIS 

Valdove, negaliu sakyt, kad bėgau čion 
„ Uždusdamas, kiek leido kojų greitis man. 
“> Ne sykį aš sustojęs pagalvodavau, 

Ar nepasukt atgal man iš pusiaukelės. 
Širdis kartojo nuolat man, sakydama: 
„Ko skubiniesi, vargše, atsiimt bausmės? 
Beproti, ko gaišuoji! Jei iš kito ko 
Kreontas sužinos, ar tuosyk neskaudės?“ 
Su šitokiom mintim skubėjau palengva, 
O taip ir trumpas kelias virsta begaliu. 
Prisiverčiau galop ateiti pas tave 
Ir pasakyti viską, nors nėra nė ką. 
Tad atėjau dabar čia kupinas vilties 
Daugiau nenukentėsiąs, nei užsipelniau. 
KREONTAS 

Kas pasidarė? Ko tu nusiminęs toks? 
SARGYBINIS i 

Pirmiausia pasakysiu dėl savęs: ne aš 

Tai padariau ir, kas padarė, nežinau, 
240 Ir neteisinga bėdą versti ant manęs. 
KREONTAS 

Gudrauti moki ir sukiesi vis ratu. 

Vis vietoj, bet naujieną pasakyt reikės. 
SARGYBINIS 

Naujienos tos baisumas verčia neskubėti. 
KREONTAS 

Sakyki viską tuoj ir dinki iš akių. 
SARGYBINIS 
“3 Tuojau ir pasakysiu: mirusį kažkas 

Palaidojo ir dingo, kūną apibėręs 

Sausa smiltim, kaip reikalauja paprotys. 
KREONTAS 

Ką pasakei? Kas drįso padaryti tai? 
SARGYBINIS 

Aš nežinau. Nei kirvio kirčio nematyti. 
20 Nei rėžio jokio kauptuku: aplink plika 

Sudžiūvus žemė kaip uola, nė ratų įoj 

Pravėžų nėr jokių — padarė be žymės. 

Ir kai dieninis sargas mums parodė tai, 

Visus pagavo klaikas mus ir nuostaba: 
5 Neberegėt, nors žemėn jis neužkastas, 

Tik dulkėm užbertas nuo prakeiksmo baisaus. 

Žvėries plėšrūno niekur nei šunų nėra 

265 


270 


275 


Nė jokio pėdsako nei kojų, nei dantų. 
Pradėjome tada mes bartis tarp savęs, 

Nes sargas sargą kaltino, ir jeigu būtų 
Muštynės kilę, skirt nebūtų buvę kam. 
Kiekvienas kaltininkas buvome dabar, 

Bet nenutvertas, tad ir gynėsi visi. 

Mes būtum ėmę rankom karštą geležį, 

Per ugnį ėję ir visais dievais prisiekę, 

Jog nei padarėm, nei pagelbėjom kam nors 
Šį darbą sugalvot ir jį įvykdyti. 

Po ginčų pagaliau, beprasmių ir ilgų, 
Prakalbo vienas, ir visiems, to pritrenktiems, 
Žemai nusviro galvos: negalėjome 

Nei prieštarauti, nei atsakymą surasti, 

Kaip padaryt geriau. O jis pasakė mums, 
Kad reikia tau pranešt ir slėpti nevalia. 
Nusvėrė žodis jo, ir man, nelaimingajam, 
Štai burtas lėmė didžią priedermę atlikt. 
Ne savo noru atėjau ir nešauktas, 
Nemielas niekam su blogom žiniom vajys. 


CHORO VADOVAS 


Seniai, valdove, lenda man galvon mintis: 
Gal dievas pasiuntė šio darbo padaryti. 


KREONTAS 


280 


Nutilki, kol rūstybė nepašoko man, 
Kad nepaliktum kvailas senio metuose. 
Kalbi, ko kęst negalima, ir tvirtini, 
Jog dievas ėmęs rūpintis numirėliu. 


Ar kaip geradarys, iš pagarbos didžios, 

295 


Palaidotas bus tas, kurs deginti šventovių, 
Kolonom apsuptų, atėjo, grobt aukų, 
Nusiaubti Žemės šios, sugriaut įstatymų? 
Ar gal dievus laikai piktadarių globėjais? 
Negali būt! Nors Tėbų žmonės jau seniai 
Vos gali bepakęst ir murma prieš mane, 
Slaptai kraipydami galvom: nenori mat 
Sprandų į jungą duot ir man dorai paklusti. 
Tad šitokių ką nors, aš puikiai suprantu, 
Papirko pinigais, kad jį palaidotų. 
Žmonėms blogybių niekas nepridarė tiek 


17. PLB 3 

Kiek pinigas: už jį ir miestai išgriauti, 
Ir daug žmonių išguita iš gimtų namų. 
Ištvirkdo dorą sielą ir pamoko jis 
Pasaulyje pasukt begėdiškais keliais, 
Parodo nedorybių pavyzdį žmonėms, 
Kaip sąžinę apgaut bet kokiame darbe. 
Bet kas už pinigą padarė darbą šį, 
Tam laikas bus pelnytai susilaukt bausmės. 
Todėl kaip Dzeusui šventą pagarbą jaučiu, 
Suprask mane gerai, prisiekdamas sakau: 
Jei to, kurs nusikalto laidodamas jį, 
Nepastatysit radę jūs man prieš akis, 
Per maža bus į Hadą tiesiai jus pasiųsti: 
Gyvi karodami atskleisit kaltę šią 
Ir sužinosit jūs, kur pelno sau ieškoti, 
Kai gausit, kas priklauso. Aš pamokysiu, 
Kad ne kiekvienas pelnas gali būt smagus 
Ir kad kreivu keliu pelnyti pinigai 
Dažniau pražudo žmogų, nei pagelbsti jam. 
SARGYBINIS 
318 Ar leisi pasakyt, ar pasisukt ir eiti? 
KREONTAS 

Dar nematai, kokie įžūlūs tavo žodžiai? 
SARGYBINIS 

Ausis labiau ar širdį tau užgauna jie? 
KREONTAS 

Dar klausinės, kur slypi mano apmaudas? 
SARGYBINIS 

Kaltasis širdį sužeidė, o aš ausis. 
KREONTAS 
32“ Matau, kad apsigimęs tu esi plepys. 
SARGYBINIS 

Tačiau nesu aš tas, kurs jį palaidojo. 
KREONTAS y 

Kurs savo sielą pardavė už pinigą. 
SARGYBINIS 

Aiman! 

Baisu, kad taip manai ir kad manai netiesą. 

305 

KREONTAS 
Tuos manymus paliki sau. O man, žinok, 

325 Jei kaltininko neatvesit — pamatysit, 
Kad negarbingas pelnas neša vien vargus. 
( Nueina) 

SARGYBINIS 
Geriau, kad atsirastų. Bet ar pasiseks, 
Ar nepavyks jo rast, likimas tai nulems. 
O tu nė kojos mano čia neberegėsi. 

30 Nebeturėjęs šiandien nė jokios vilties, 
Aš gyvas ir turiu dėkoti vien dievams. 
(Nueina) 


PIRMAS STASIMAS 
CHORAS 


I strofa 


Daug nuostabių daiktų pasauly, 
Bet nuostabiausias jų — Žmogus. 
Jūron pilkojon leidžias jis, 
Kaukiančių vėtrų nepaisydamas, 
Kai bangos šniokščia ir šoka 
Lig padangių aukštų. 
Ir deivių jis vyriausią, Žemę, 
Nuovargio niekad nejaučiančią, vargina, 
3 Metai iš metų grąžydamas žambrį, 
Arklio sau pasijungęs veislę. 


335 


I antistrofa 


Ir lengvasparnių paukščių pulką 

Prisivilioja sau klastom 

Ir Žvėrių veisles visokias, 

Ir gyvūnus gelmių juodų 

Tinklais, kietai numegztaisiais, 
Gaudo gudrus žmogus. 


345 

Sutramdo jis laukinį žvėrį, 
3“ Papūstakartį, kalnais kopinėjantį, 
Sprandą po jungu palenkia jis arkliui 
Ir kalnų nejaukintam jaučiui. 


II strofa 


Balsu ir kaip vėjas lakiom 
Mintim jis išmoko skrajot 
Ir būti bendrijos nariu, jis moka 

Gintis nuo šalto speigo 

Ir čaižių lietaus strėlių. 
Laimės vaikas, 

Nelaimei jis kelią iš anksto 

Pastoja. Tik vieno Hado 

Išvengti jis bejėgis, 

Nors vaistų prieš sunkias ligas 
Prigalvojo. 


555 

II antistrofa 


Gudrumas nepaprastas jį 
Pamoko visokių menų 
Ir lenkia į pikta arba į gera. 

Krašto papročius gerbi, 

Priesaikos dievams laikais — 
Kraštui laimė. 

Nelaimę gi neša kiekvienas, 

Pasukęs iš doro kelio. 

Vietos jam prie židinio 

Tegu nebus ir tam, kas jį 
Drįs užtarti. 


370 


ANTRAS EPEISODIJAS 


Veikėjai tie patys. Nuo lauko pusės sargybinis 
atveda Antigonę 

CHORO VADOVAS 

Gal stebuklas čia koks, aš nebeišmanau, 

Bet, regėdamas tai, kaip galiu nesakyt, 

Kad mergaitė šita Antigonė tikrai? 

O! Edipo, žmogaus nelaimingo, duktė 
330 Nelaiminga! Iš kur tau drąsa negudri 

Taip daryti? Sargai bus suėmę tave 

Ir atvaro dabar 
Nepaklususią valiai valdovo. 

SARGYBINIS 

Tas darbas padarytas šios nedorėlės. 
385 Mes ją pagavom laidojant. O kur Kreontas? 
CHORO VADOVAS 

Iš rūmų jis išeina štai pačiu laiku. 


Ateina Kreontas 


KREONTAS 

O kas yra? Kam laimė neša čia mane? 
SARGYBINIS 
Valdove! Žmogui niekad nedera prisiekti: 
Ateis mintis kitokia — ir melagis tu. 
Ir aš buvau prisiekęs nebegrįžti čion, 
Nes tavo grasymai išgąsdino mane. 
Bet netikėtam džiaugsmui juk ribų nėra 
Ir jis pralenkia bet kokius malonumus. 
Tad ateinu, nors dievagojausi pirma, 
Ir atvedu mergaitę, kur nutvėriau aš 
Betaisant kapą. Burto nereikėjo mesti: 
Ne kito ji kieno, o mano radinys. 
Dabar, valdove, kaip tu nori, imki ją, 
Iškvoski ir nuteisk, o aš išteisintas 
*0 Ir laisvas jau esu nuo grėsusios bėdos. 


390 


395 


KREONTAS 

Bet kaipgi ją tu atvedei? Kame radai? 
SARGYBINIS 

Ji žmogų laidojo. Nūn viską jau žinai. 
KREONTAS 


Ar tiesą tu sakai ir supranti, ką sakąs? 

SARGYBINIS 


Radau ją laidojant numirėlį, kurį 


*2 Buvai uždraudęs. Aš suprantamai kalbu. 
KREONTAS 


Kaip pastebėjai ir kaip vietoj sučiupai? 


SARGYBINIS 


415 


420 


425 


430 


435 


440 


Įvyko viskas taip. Aš parėjau atgal, 
Prislėgtas tavo žodžių ir grasinimų, 
Nupurtėm dulkes, dengiančias numirėlį, 
Ir kūnas tręštantis paliko nuogas vėl. 
Tuomet susėdom ant kalvos visi mes taip, 
Kad vėjas pūsdamas jo kvapo neatneštų, 
Ir vienas kitą budinom ir barėme 

Piktai, jei koks nenauda rengėsi užsnūst. 
Taip slinko laikas, kol į vidurį dangaus 
Žėrėdamas pakilo saulės skritulys 

Ir ėmė kepint. Viesulas tuomet ūmai 
Užėjo ir sumaišė dangų su žeme 

Po visą lygumą, lapus nuo medžių plėšė 
Ir nešė kaukdamas, ir buvo jų pilna 
Padangė. Užsimerkę baisą kentėme 

Kaip dievo bausmę. Kai aprimo vėtra kiek, 
Mergaitė, matom, rauda taip graudžiu balsu, 
It paukštė nuskriausta, kai randa grįžusi 
Išplėštą savo lizdą ir vaikų vien pūkelius. 
Taip verkė ir mergaitė, nuogą radusi 
Numirėlį, ir siuntė prakeiksmą visiems, 
Kas buvo jį taip baisiai vėl apnuoginę. 
Užpylė rieškučias ji dulkių vėl sausų 

Ir, triskart liedama iš sklidino ąsočio, 
Dailaus, varinio, pagerbė numirusį. 
Pamatę viską, šokome ir ją tuojau 
Pastvėrėme, nė gintis nemėginančią. 

Kai kaltinom už tai, ką šiandien darė ji 
Ir ką anksčiau, stovėjo nesigindama. 
Man malonu, tiesa, tačiau ir gaila jos. 
Pačiam sveikam išeiti iš baisios bėdos 
Labai smagu, bet savo artimuosius stumti 
Į ją — skaudu. Tačiau gi viską reikia imt 
Širdin mažiau už savąjį išganymą. 

KREONTAS (Antigonei) 
Tai tu! Tai tu, nūn galvą taip nuleidusi, 
Sakyk: prisipažįsti darius tai ar ne? 
ANTIGONĖ 
Prisipažįstu. Padariau ir nesakau, jog ne. 


KREONTAS (sargybiniui) 
Tu laisvas nuo sunkios kaltybės ir gali 
* Keliaut, kur širdį traukia, — į visas šalis. 


(Antigonei) 


O tu man pasakyk be smulkmenų, trumpai: 
Įsakymą žinojai, jog to nevalia daryti? 


ANTIGONĖ 

Žinojau. Kaipgi nežinosiu. Skelbė jį. 
KREONTAS 

Tai kaip drįsai įstatymui tu nusižengti? 
ANTIGONĖ 


*0 Ne Dzeusas tą įstatymą paskelbė man. 

Ne Teisingumas, kurs su požemių dievais 
Gyvena, duodamas įstatymus žmonėms. 
Įsakymo gi tavo nelaikau aš taip 

Galingu, jog, mirtingas, menkas būdamas, 
Pranoktų nerašytą amžiną dievų 

Įstatymą, kuris ne šiandien ir ne vakar 
Mums duotas ir kurio pradžios nežino niekas. 
Todėl tavęs nepaisiau, nebijodama 

Žmogaus rūstybės, kad nereiktų prieš dievus 
Man atsakyt, nes mirti juk reikės, ar ne, 
Nors nuosprendžio tu nepaskelbtum. Betgi jei 
Prieš laiką gausiu mirt — laikysiu laime sau. 
Vienuos varguos kaip aš gyvenantis žmogus 
Ar gali nelaikyti laime sau mirties? 

Likimo tokio susilaukti man, tikėk, 

Nėra skaudu. Bet jeigu savo motinos 
Sūnaus negyvo būčiau nepalaidojus — 
Skaudžiau už mirtį būtų. O dabar nė kiek. 
Jei tau atrodau aš kvailai padariusi — 
Žinok: mane vien kvailas kaltins kvailumu. 

CHORO VADOVAS 

Kaip tėvas buvo atkaklus, taip ir duktė 

Jo atkakli: nemoka blogiui nusilenkti. 
KREONTAS 
Tačiau žinoki: būdas, atkaklus per daug, 
Greičiau palūžta. Juo kietesnis plienas bus, 
Karštam žaizdre laikytas ir užgrūdintas, 
Juo jį lengviau nulauši ir sutrupinsi. 
Mažučiais žąslais gali suvaldyt žmogus 
Karščiausią žirgą, ir todėl nepridera 
Per daug sau leisti tam, kas kito valdžioje. 
O ji nepaisyt nieko ryžosi tuomet, 
Kai laužė žinomą visiems įstatymą. 
Dabar, po pikto darbo, vėl ji įžūli, 
Didžiuojasi žygiu ir juokias į akis. 
Ne vyras būsiu aš ir didvyrė bus ji, 
Jei panieka ši valdžiai liks nenubausta. 
Nors būtų artimesnė man už seserį 
Ir už visus, kas Dzeusą gerbia mūs namuos — 
Nei ji, nei jos sesuo išvengti negalės 
Rūsčios dalios. Ir ta vienodai bus kalta, 
Kad brolio kapo supylimui pritarė. 
Ir ją pašaukit, rūmuos neseniai mačiau 
Iš proto einančią dėl sielvarto sunkaus. 
Dvasia mat linkus greit kaltybę išsiduoti, 
Kai būsi pikta ką sumanęs paslapčiom. 
Nepakenčiu, kai, nusikalstant užkluptas, 
Dar žodžiais savo kaltę gražina žmogus. 

485 

ANTIGONĖ 

Tu nori man dar ko daugiau, ne vien mirties? 
KREONTAS 

Nenoriu. Gavęs ją, aš viską būsiu gavęs. 
ANTIGONĖ 


„ Tai ko dar lauki? Tavo žodžiai nežada 
* Man gera nieko ir daugiau nebežadės. 
O tau gi nepatinka mano poelgiai. 

Bet argi būčiau nusipelnius kada nors 
Didesnę šlovę kaip dabar, palaidojus 
Į kapą brolį? Ir pagirtų jie visi 

5 Už tai mane, tik baimė kausto liežuvius. 
Vieniems valdovams laimė šypso visados: 
Ką nori, gali 1r daryti, ir kalbėt. 


KREONTAS 

Viena tu iš kadmiečių visa tai regi. 
ANTIGONĖ 

Ir jie regėtų, tik burna jiems užčiaupta. 
KREONTAS 
210 Ne gėda tau galvot kitaip negu visi? 
ANTIGONĖ 

Jokios nėr gėdos kraujo gimines mylėti. 
KREONTAS 

O kritusis nuo jo ne kraujo brolis tau? 
ANTIGONĖ 

Tikriausiai brolis: močios tos pačios ir tėvo. 
KREONTAS 

Kodėl gi jam nerodai pagarbos jokios? 
ANTIGONĖ 
219 Šių tavo žodžių nepatvirtins mirusis. 
KREONTAS 

Tu jį gerbi vienodai su nedorėliu. 
ANTIGONĖ 

Ne vergas žuvo koks, o tikras brolis man. 
KREONTAS 

Šią žemę plėšdamas, o tas ją gindamas. 
ANTIGONĖ 

Bet Hado nuostatai vienodi jiems abiem. 
KREONTAS 
220 Tu dorojo nelygink su nedorėliu. 
ANTIGONĖ 

O kas gi žino, kaip tenai pažiūrima? 
KREONTAS 

Ir po mirties man priešas bičiuliu netaps. 
ANTIGONĖ 

Gimiau ne kad nekęsti, o mylėt padėčiau. 
KREONTAS 


„ Nuėjusi į ten, jei nori, juos mylėk. 
2 O aš kol gyvas, moteriškė netvarkys. 


Ateina Ismenė 

CHORAS 

Ir Ismenė antai atidarė duris, 

Gailias ašaras dėl seseries liedama. 

Akyse jai migla, o raudonį skruostų 

Jau nuplovė seniai 

29 Pro blakstienas prapliupusios srovės. 
KREONTAS 

Įšliaužusi tu kaip gyvatė į namus, 

Slapsteis ir gėrei kraują, o aš nemačiau, 

Kad auga man dvi bėdos ir dvi priešės sostui. 

Sakyk dabar: ir tu padėjai seseriai 
32 Supilti kapą, ar sakysi — nežinau? 
ISMENĖ 

Padėjau pilti aš, jei sako taip sesuo, 

Ir atpildą už kaltę kęsiu draug su ja. 
ANTIGONĖ 

O ne! To žingsnio žengt Teisybė tau neleis. 

Tu nenorėjai, tad nepriėmiau tavęs. 
ISMENĖ 
2*0 Tačiau tu nelaiminga, tad ne gėda man 

Nelaimių jūron plaukti su tavim drauge. 
ANTIGONĖ 

Kieno tai darbas, žino požemių dievai. 

Bet nemiela man draugė, žodžiais mylinti. 
ISMENĖ 

Tik tu, o sese, nepaniekinki manęs, 
2 Leisk mirti su tavim ir mirusį pagerbti. 
ANTIGONĖ 

Nemirsi su manim. Kur rankos nepridėjai, 

To nesisavink. Bus gana, kad mirsiu aš. 
ISMENĖ 

Ar mielos dienos bus, kai liksiu be tavęs? 
ANTIGONĖ 

Kreontą klausk. Jis vienas tavo rūpestis. 
ISMENĖ 
20 Kam užgaulioji tu mane be reikalo? 
ANTIGONĖ 

Juoku tuo aš juokiuos iš širdgėlos didžios. 
ISMENĖ 

Kuo aš galėčiau tau dabar pagelbėti? 

ANTIGONĖ 
Save tu gelbėk. Nepavydžiu, kad gyva lieki. 


ISMENĖ 

O vargše! Aš nebūsiu tau dalios sesuo? 
ANTIGONĖ 
22 Tu apsisprendei juk gyvent, o aš gi mirti. 
ISMENĖ 

Kalbėjau aiškiais žodžiais, ne užuominom. 
ANTIGONĖ 

Protinga tu. Kitiems ir aš gi nekvaila. 
ISMENĖ 

Tačiau kaltė vienoda mūsų abiejų. 
ANTIGONĖ 


Gyvensi, būk rami. O mano siela jau 
290 Seniai numirus, kad padėtų mirusiems. 
KREONTAS 

Abi pamišę jos, tik jų viena dabar 

Neteko proto, o kita, kai užgimė. 
ISMENĖ 

Tikra tiesa, valdove, protas, kiek turi, 

Bėdon patekus žmogui, išgaruoja greit. 
KREONTAS 
*92 Kaip tau, kai blogo darbo stvėreis su blogaisiais. 
ISMENĖ 

Kaip vargšė aš gyvensiu vieniša be jos? 


KREONTAS 

Nebesakyk „be jos“: daugiau jos nebėra. 
ISMENĖ 

Ir tu žudysi sužadėtinę sūnaus? 
KREONTAS 

Yra taip pat vaisingų dirvų ir kitų. 
ISMENĖ 
“0 O kaip į porą tiko jiedu viens kitam! 
KREONTAS 

Blogų žmonų sūnums aš savo nelinkiu. 
ANTIGONĖ 

Haimone mielas! Kaip paniekino tave! 
KREONTAS 


Ir tu, ir tos vedybos įkyrėjot man. 

ISMENĖ 
Ir drįsi tu atimti savo sūnui ją? 
KREONTAS 
272 Taip, jų šitas vedybas Hadas išardys. 
CHORO VADOVAS 
Tu pasiryžęs ją žudyti, kaip matau. 
KREONTAS 
Tikrai matai. Nėra ko laukti. Ei, tarnai, 
Nuveskit jas į vidų, ir reikės Žiūrėti, 
Kad moterys šios neištrūktų iš akių. 
0 Tikri drąsuoliai bėga, kai tik Hadas jiems 
Pažvelgia į akis, prisėlinęs artyn. 


Antigonę ir Ismenę išveda sargybiniai 


ANTRAS STASIMAS 
CHORAS 
I strofa 


Laimingi, kurių gyvata nežino skausmų. 
O kam dievo ranka namus sudrebino, tą 

"> Aplaidžia lydės su kiekviena karta baisesnė. 
Taip lygiai Trakijos vėjai 
Jūroje blaško bangas, 

Iš tamsių vandenyno gelmių padangėn išvertę, 
Su juodu smėliu sumaišytas. 
Aukštos gi uolos krantų 

Nuo dūžių gaudžia ir sunkiai vaitoja. 


590 


I antistrofa 


Ir ant Labdakidų namų iš seno, regiu, 
“> Baisūs negandai vienas po kito griūva ir griūva, 
Iš kartos karton nesiliaudamas dievas juos baudžia, 
Atgauti kvapo neduoda. 
Štai ir dabar, vos šviesa 

* Daigus paskutinius Edipo namų pabučiavo, 
Kraujuotu dalgiu juos pakirto 
Požemių dievas rūstus, 
Beprasmis žodis ir proto aptemimas. 


II strofa 


Visagalybės tavo, Dzeuse, 
Žmogaus puikybė nepranoks. 
Lenkias jai ir įveikiantis viską miegas, 
Ir neilstančios dievų 
Dienos. Amžinai jaunas tu valdovas 
Aukštojo Olimpo, 
Tvieskiančio skaisčią šviesą. 
Ir praeičiai, ir ateičiai 
Galioja įstatymas vienas visiems ir visad: 
Žmogaus gyvata negando neišsilenks. 


603 

II antistrofa 
pi Vilties galybe apgaulioji! 
Vieniems palaimos tu versmė, 
Kitiems — lengvasparnių svajonių dužimas. 
Žmogų nejučiom supi, 
Kol karšta liepsna papades nusvilins. 
Išmintis dėl to mums 
Pamoką duoda gerą: 
Kas blogį pradeda laikyt 
Gėriu, nusižengti to širdį dievas pats patrauks. 
022 Tuomet gi jau greit negandas jį pasitiks. 
CHORO VADOVAS 
Ir Haimonas antai, mielas tavo sūnus, 
Pats jaunasis, turbūt atsiskubina čion, 
Nusiminęs begal 
Dėl vestuvių ir dėl Antigonės dalios, 
Dėl greitai nutrūkusios meilės. 

TREČIAS EPEISODIJAS 
Prie Kreonto prisiartina Haimonas 


KREONTAS 
Tuoj sužinosime geriau už žiniuonis. 
Sūnau, turbūt girdėjai mūsų ištarmę 
Dėl sužadėtinės ir atskubi vainoti? 
Ar gal aš mielas tau, bet ką darydamas? 
HAIMONAS 
03 Aš — tavo, tėve. Tu pamokymais gerais 
Man rodai kelią, ir visad aš eisiu juo. 
Jokių vestuvių nestatysiu aš aukščiau 
Užu tave, kurs gėrio kelrodis esi. 
KREONTAS 
Teisingai sprendi savo širdyje, sūnau: 
Aukščiau už viską tėvo turi būt valia. 
Dėl to karštai geidauja žmonės visados 
Savoj šeimoj turėti paklusnius vaikus, 
Kurie gebėtų priešui atmokėt piktu 
Ir gerbtų bičiulius, kaip tėvas gerbia juos. 
O ką sakysi dėl žmogaus, kurio vaikai 
Nenaudos auga? Ar ne tai, kad auga jam 
Vieni vargai, o priešams proga pasijuokti? 
O tu, sūnau, dėl malonumo nepamesk 
Galvos, dėl moters nesuklupki ir žinok, 
Jog vietoj meilės dvelkia amžinu šalčiu, 
Kai namuose bloga žmona. Ar gali būti 
Labiau už blogą draugę peršinti opa? 
Tu kaip nuo priešo nusigręžk nuo tos mergaitės, 
Tegu Hade ji už ko kito ištekės. 
Juk ją sugavo, ir įrodymai tikri: 
Iš viso krašto nepakluso ji viena. 
Todėl neliksiu prieš visus aš melagiu, 
Turės ji mirt. Lai Dzeuso, savo protėvio, 
Pagalbos šaukias. Jei savus auginsiu aš 
Nepaklusnius, juoba tokie augs svetimi. 
Kas savo namuose yra be priekaišto, 
Ir miesto reikaluos tas sąžiningas bus. 
Ir drąsiai pasakyt galiu, kad toks žmogus 

Mokės gražiai valdyt ir pats valdžios klausys. 
Toks audroje visad kaip ąžuolas stovės, 
Bičiulis geras tau ir patikimas bus. 
O kas įstatymus ims mindžiot išdidžiai 
Ir valdžią turintiems pradės nurodinėti, 
Negaus toks pagyrimo niekad iš manęs. 
Ką miestas pastatys, to reikia ir klausyti 
Lig smulkmenų, ar bus teisingas jis, ar ne. 
Nėra didesnio blogio už anarchiją, 
Miestus sužlugdo ji, į prapultį namus 
Įtraukia ir pasukusias atgal eiles 
„Kovos metu pražudo. O kas laikosi 
Tvirtai — pulkais gyvybes gelbsti tiems drausmė. 
Mes turim ginti tvarką ir įstatymus 
Ir niekad nesilenkti moters užgaidoms. 
Geriau nuo vyro rankos žūti, jei reikės, 
*** Nei moteriškės vergo vardą užsitraukti. 
CHORO VADOVAS 
Jei dėl senatvės savo mes neklystame, 
Atrodo, tavo lūpom kalba išmintis. 


HAIMONAS 

Dievai žmonėms suteikia, tėve, išmintį, 
Tarp žemės gėrių tai didžiausia dovana. 
Kad neteisybė visa tai, ką tu kalbi, 

Nei aš galėčiau, nei mokėčiau pasakyti. 
Bet ir kitaip galvojant gali būt tiesos. 

Man buvo proga už tave anksčiau regėti, 
Kaip nusiteikęs kas, ką giria ir ką peikia. 
Eiliniam žmogui tavo žvilgsnio juk baisu, 
Jis nesakys, kas tau girdėti nesmagu. 

O aš gi iš šalies galiu pasiklausyti, 

Kaip tos mergaitės visas miestas gailisi, 
Kad ji, tauriausia žemės moterų visų, 

Už šaunų žygį turi negarbingai mirti. 

Mat ji neleido broliui, kritusiam kovoj, 
Nelaidotam palikt, kad šunys alkani 
Draskytų kūną jo arba plėšrūnai paukščiai. 
Ar ji nenusipelnė žėrinčios šlovės? 

Tai tokios kalbos sklinda tarp žmonių slapta. 

O man už tavo laimę ir gerovę, tėve, 
Nėra brangesnių turtų niekur ir nebus. 
Ar gali būt pasauly sūnui kas gražiau 
Už tėvo šlovę, kaip ir tėvui už sūnaus? 
Tačiau tu nelaikyk vien savo poelgių 
Tiesos mastu, pareiškęs, kad jos nėr kitur. 
Kas tariasi išminčius vienas esantis 
Ir iškalbesnis, ir gabesnis už visus, 
Kai tokį pakedensi — tuščias pasirodys. 
O kas išminčius tikras, tam ne gėda bus 
Ir kito paklausyt, ir nesispirt per daug. 
Regėjai juk medžius per potvynį prie upės: 
Palinkę lieka sveikos jaunos atžalos, 
O atkaklius stuobrius išrauna su šaknim. 
Kas jūroje įtempia per kietai bures 
Ir neatleidžia jų nė kiek, tas plaukia tuoj 
Dugnu į viršų apsivertusiu laivu. 
Todėl suminkštink širdį tu ir nusileisk. 
Tiesa, aš jaunas, bet jei mano nuomonė 
Tau reiškia ką, gali laikyti vyresniu. 
Žmogus iš prigimimo pilnas išminties. 
O trūkstant jos (ir šitaip būna juk dažnai), 
Ir kito patarimų paklausyt gražu. 
CHORO VADOVAS 

Valdove, paklausyk, teisybę sako jis. 
"2 Ir tu, ir jis — abudu kalbate gražiai. 
KREONTAS 

Aš — senas jau žmogus ir mokytis dabar 

Turėčiau iš jaunuolio šito išminties? 
HAIMONAS 

Ne išminties, o teisingumo. Jaunas aš, 

Tačiau ne metų, o dalyko reik žiūrėti. 

KREONTAS 
“9 Dalykas gi — pagerbti tvarką ardančius? 
HAIMONAS 

Nesiūlau aš blogiesiems rodyt pagarbą. 
KREONTAS 


O ji neapimta blogumo šio ligos? 

HAIMONAS 

Kas Tėbuos ją pažįsta, niekas to nesako. 
KREONTAS 

Nurodinės man žmonės, ką turiu daryti? 
HAIMONAS 
"3 Žiūrėki, tu kaip mažas pradedi kalbėt. 
KREONTAS 

Ar kitas kas, ar aš valdovas šioj šaly? 
HAIMONAS 

Kur vienas šalį valdo — ne valstybė ten. 
KREONTAS 

Ar ne valdovams turi priklausyt šalis? 
HAIMONAS 


Vien tyrlaukiuos galėtum vienas viešpatauti. 
KREONTAS (chorui) 
"40 Matau, iš vieno eina jis su ta merga. 


HAIMONAS 

Jei ta merga man — tu. Aš rūpinuos tavim. 
KREONTAS 

Prieš tėvą stoji tu už ją, nenaudėli! 
HAIMONAS 

Nes aš matau, kaip tiesai tu nusikalsti. 
KREONTAS 

Nusikalstu, kad valdžią savąją ginu? 
HAIMONAS 
"3 Jos negini, jei mindai priesakus dievų. 
KREONTAS 

Prakeiktas būdas toks! Už moterį pikčiau. 
HAIMONAS 

O ką aš padariau taip baisiai negražiai? 
KREONTAS 

Kiekvienas tavo žodis sukas apie ją. 
HAIMONAS 

Apie tave, mane ir požemių dievus. 
KREONTAS 
"0 Tačiau tu niekuomet nevesi jos gyvos. 
HAIMONAS 


Ji mirs ir mirdama dar pražudys kai ką. 


18. PLB 3 


Sofoklis 274 


KREONTAS 

Grasindamas tikies, jog tavo bus viršus? 
HAIMONAS 

Ar grasymas kalbėt prieš ištarmes tuščias? 
KREONTAS 

Kai verksi, atsigosi proto neturįs. 
HAIMONAS 
"25 Nebūtum tėvas — pavadinčiau bepročiu. 
KREONTAS 

Mergos pajungtas, dar kalbės jis prieš mane! 
HAIMONAS 

Kalbi tu vienas, kito nemanai klausyti. 
KREONTAS 


Tiesa? Olimpu aš prisiekiu, tu žinok: 
Nepasidžiaugsi, užgauliodamas mane. 
"90 Atveskit tą nenaudėlę, ji čia tuojau 
Turės man galą gaut jaunikio akyse. 
HAIMONAS 
O ne! Negaus. Nė negalvoki apie tai. 
Nemirs ji mano akyse, ir tu manęs 
Daugiau neberegėsi savo akyse. 
"68 Ieškoki beprotystę mėgstančių draugų. 
(Nueina į lauko pusę) 
CHORO VADOVAS 
Iš įniršio, valdove, nūn pabėgo jis, 
O tokis sielvartas jo metuos pavojingas. 
KREONTAS 
Tebėga nors daryt, ko nevalios žmogus, 
Tačiau mergaitė nuo likimo nepabėgs. 
CHORO VADOVAS 
“70 Abidvi jas galvoji bausti mirtimi? 
KREONTAS 
Kur nekalta, tos ne. Gerai, kad pasakei. 
CHORO VADOVAS 
O kokia mirtimi galvoji baust aną? 
KREONTAS 
Išsiųsiu dykumon, kur jokio nėr žmogaus, 
Ir uždarysiu akmeniniame urve, 
"2 Palikęs valgio tiek, kiek leidžia jai kaltė, 

Kad miesto nesuterščiau aš žmogaus krauju“. 
Ji garbina vien Hadą iš visų dievų, 
Tegu tad prašo jį išgelbėt nuo mirties 
Arba teįsitikins, būdama tenai, . 

"0 Koks tuščias darbas garbint požemių dievus. 
(Nueina) 


TREČIAS STASIMAS 
CHORAS 
Strofa 


Erote neįveikiamas! 
Erote, ieškantis aukų! 

Tu ilsiesi, viešėdamas 

Ant švelniųjų skruostų mergaitės, 

Tu plazdeni virš vandenų 
Ir prastoje lūšnoj. 

Trumpadienis žmogus nei amžini dievai — 

Niekas tavęs neišvengs, 
O ką aplankai — pamyšta. 

Antistrofa 


Tu ir doras širdis verti 
Tapt nedorom ir pražudai. 
Tu ir gimines šiuos dabar 
Priešais pavertei, kad kovotų. 
Tačiau šviesus ir patrauklus 
Žvilgsnis mergaitės šios 
Viršų ims: ta galia jai amžinų duota 
Nuostatų, ir neįveiks 
Žmogus Afroditės žaismo. 

KETVIRTAS EPEISODIJAS 


Sargybinių lydima, iš rūmų pro kairiąsias duris išeina Anti- 
gonė 


CHORO VADOVAS 
O! dabar iš visų santūrumo ribų 
Aš galėčiau išeit, kai šį vaizdą regiu, 
Ir bejėgis esu akių versmes užtvenkt: 
Antigonė įžengs į jaunikio namus, 


B Kurie amžiams visus nuramina. 


KOMAS 
I strofa 
ANTIGONĖ 
Pažvelkite, gimtojo miesto Žmonės, 
Į paskutinę 


Išeinu kelionę, paskutinį 
Kartą regiu aš saulę 
Š!0 Ir daugiau neberegėsiu. Hadas 
Veda gyvą mane 
Į Acheronto 
Krantą, nesulaukusią 
„Vestuvių, nebelydės jų giesmės 
“5 Niekad manęs jau: 
Esu Acherontui aš pažadėta. 
CHORAS 
Tave lydi šlovė ir žmonių pagarba, 
Negyvųjų šalin iškeliaujančią nūn, 
Ir dienas tu baigi ne ligos pakirsta, 
*20 Ne nuo priešo aštraus kalavijo, oi ne: 
Savo noru gyva, kaip nė vienas žmonių, 
Išeini tu į Hado šešėlius. 


I antistrofa 


ANTIGONĖ (svajingai) 
Žuvus liūdnai, sako, Tantalo duktė, 


277 Antigonė 


Viešnia iš Frigijos, 
825 Prie aukštųjų gūbrių Sipilo. 
Tenai akmens atvaša 
Ją pastvėrė lyg vijoklis kibus 
Ir, kaip žmonės kalba, 
Jos nenustoja 
Plovę lietūs ir sniegas. 
Ašarom vilgo jos vargšės akys 
Keteras kalno!?. 
Taip lėmė dievas užmigti ir man — amžiams. 
CHORAS 
5 Betgi deivė jinai, nemirtingų duktė, 
O mes žmonės menki, mirtingųjų vaikai. 
Tau, mirtingai, tačiau su dievais amžinais 
Pažadėta dalia, tai didis dalykas. 

II strofa 


ANTIGONĖ 
Taip juoktis iš manęs? Dievai senolių mano! 
Tyčiotis iš nemirusios, 
Šviesą reginčios? 
O mieste! O garsingi 
Turtais miesto didžiūnai! 
O Dirkės vandenys ir gojau, 
Puošiąs Tėbę gražiaratę!' — 
„Jūs būkite liudininkai man: 
Kieno įsakymu einu aš duobėn, 
Savų neapverkta, — kapan, 
Kokio dar neregėjo nieks. 
O nelaiminga! 
Nebe saviškė aš gyviesiems 
Nei mirusiems, nei vieniems, nei kitiems. 
CHORAS 
Drąsumo ribą peržengus, 
Prie teisingumo sosto tu, 
Mieloji dukra, suklupai. 
Taip tėvo kaltę atperki. 

II antistrofa 


ANTIGONĖ 
Tu palietei skaudžiausią mano sielvartą — 
Nedalią tėvo, kritusią 
Ant trijų kartų 
Ir ant visos šlovingos 
Labdakidų giminės. 
O motinos prakeiktas guoli, 
Pasidalintas su sūnum, 
*9 Su mano tėvu močios vargšės, 
Iš jų esu aš gimus nelaiminga. 
Pas juos nūn amžiams išeinu, 
Prakeikta aš, netekėjus. 
O broli mielas! 
Per nelaimingas vestuves 
Tu pats žuvai ir mane pražudei...!? 
CHORAS 
Pagerbti — priedermė šventa. 
Tačiau valdžios, kieno ji bus, 
Nepaklausyti nevalia: 
*'> Tu sauvaliaudama žuvai. 
ANTIGONĖ (liūdnai) 
Be raudų ir be vestuvinės giesmės 
Lydi vargšę į paskutinę kelionę, 
Ir saulės skaisčiojo žibinto nelaimingai 
Nebevalia regėti. 
Mano dalios neapraudotos nė 
Ašara nepalydi. 

Iš rūmų pro kairiąsias duris išeina Kreontas. Muzika nu- 
tyla 


KREONTAS 
Jūs žinot, kad prieš mirtį raudos nesiliaus, 
Jei žmogui leisi aimanuoti ir vaitot? 

“> Nuveskite greičiau ir uždarykit ją 
Skliautuotame kape, kaip jums aš įsakiau, 
Tegu ten liks viena ir, jei norės, numirs, 
Arba galės gyvent pastogėj toj tamsioj. 

O mes prieš tą mergaitę nesame kalti: 
9 Nežudom jos, tik nuo gyvųjų atskiriam... 
ANTIGONĖ (išėjus į scenos vidurį) 
O kapo duobe! O vestuvių kambary! 
O būste, amžinai tamsus! Einu į jus, 
Pas savo gimines, kurių be skaičiaus jau 
Priglobė Persefonė mirusių šaly. 
Iš jų aš paskutinė ir nelaimingiausia 
Žengiu į Hadą, amžiaus nepabaigusi. 
O kai nužengsiu, tvirtą viltį gaivinu, 
Kad būsiu ten ir tėvui aš miela, ir tau, 
O motina brangi, ir tau, bedalis broli, 
Nes mirusius aš savo rankomis abu 
Jus numazgojau, aprengiau ir atnašas 
Ant kapo jums nuliejau. O ką nūn turiu, 
Kad tavo kūną, Polineikai, pridengiau? 
Dorųjų akimis — aš pagerbiau tave. 
Jei būčiau buvusi aš motina vaikų, 
Arba jei vyras būtų buvęs užmuštas, 
Dėl jų nebūčiau krašto valios laužiusi. 
„ Kas duoda teisę šitokius žodžius kalbėti? 
! Jei būtų žuvęs vyras, kitą gaučiau sau, 
'0 Netekusi sūnaus, galiu sulaukt ir kito, 
O kai ir motina, ir tėvas ilsisi — 
Man brolis niekados nė joks nebeužgims. 
Toks buvo pagrindas pagerbti man tave, 
Tačiau Kreontas tai palaikė nuodėme, 
Baisiu įžūlumu, o broli mylimas. 
Ir šiandien štai už rankų veda jau mane, 
Jaunutę, netekėjusią, nežinančią 
Šeimos palaimos nei vaikų auginimo. 
Be artimųjų nelaiminga aš gyva 
Žengiu į šaltą kapą mirusių šalin. 
Kokiam dievų įstatymui nusižengiau? 
Kaip nelaimingai man bežvelgti į dievus, 
Kurio pagalbos šauktis, kai sulaukiau štai 
Už darbą šventą šventvagiško atpildo? 
Bet jeigu akyse dievų bus tai gražu, 
Nukentus pripažinsiu, jog suklydau aš. 

O jeigu jų kaltė — lai ne daugiau atkęs 
Jie už mane, padarę didžią skriaudą man. 

CHORAS 
Ta maištinga audra su smarkiais viesulais 

330 Jos sieloje vis nenurimsta. 

KREONTAS ? 
Už tai tie atsakys, kam nuvesti liepiau, 
Jie vaitos man visi, kad nerangūs tokie. 

ANTIGONĖ 
Šie žodžiai, deja, mane stumia kaskart 
Vis artyn prie mirties. 

KREONTAS 

9 Nuraminti tavęs ir paguost negaliu, 

Jog ne visa bus taip, kaip nusprendžiau iškart. 

ANTIGONĖ 
O Tėbai, mano gimtas mieste, 

Ir dievai mūs tėvų! 
Veda mane, ir negaliu neiti. 
30 Tik pažiūrėkit, Tėbų didžiūnai, 
Kaip karalaitė jūs paskutinė 
Ir nuo kokių žmonių tur kęsti, 
Kad priedermę šventą atliko. 


KETVIRTAS STASIMAS 


CHORAS 
I strofa 


Ir Danajei skaisti saulės šviesa 
3 Buvo juk uždengta rūmų, variu 
Muštų.  Paslėpė ją ten 
Menė jos miegama tarsi kapas. 
„ Ojiir giminės buvo, dukra, aukštos, 
“9 Ir kaip aukso lietus pašventė ją Dzeuso meilė.!“ 
Bet galybė dalios lygiai visiems baisi: 
Jos nei Arėjas, nei bangpūtys, 
Nei bokštai stiprūs neatrems, 
Nei trankomi bangų juodi laivai. 

I antistrofa 
23 Ir Drianto sūnus, viešpats edonų, 
Buvo sutramdytas už įžūlius 
Žodžius: jį Dionisas 
Uždarė tarp uolų į tamsią olą. 
Ten atvėso bemat pykčio karštis baisus 
Ir rūstybė visa, ir tik tada ėmė suprast, 
Kaip liežuviu piktu dievą užgavo jis, 
Nutraukęs šokį įkvėptoms 
Žmonoms, užgesęs džiaugsmo ugnį, 
Supykdęs fleitą mylinčias mūzas.! 


960 


II strofa 


Prie Mėlynų vandenų, tarpu dvejeto marių, 
Ten, kur Bosforo uolos ir Trakijos Salmidesas!“, 
Arėjas iš netoli!“ 
Matė Finėjo sūnų 
Keršto šaukiančias žaizdas, 
Kai motina žiauriai apakino!". 
Jos šaukė prakeiksmo akiduobėm juodom, 
Ne ieties atvertom, o kruvinų 
Rankų smailia audėjos šaudykle. 

II antistrofa 


Apverkė jie nelaimingi didžiai nelaimingą 

Močios dalią: savo nelemtą gimimą. 
Tačiau atžala jinai 
Erechteidų senų!“ 
Ją oloj tolimojoj 

Išauklėjo tarp gimtųjų vėtrų 

Borėjas, žirgus pralenkiąs, stačiam kalne. 
Dievų duktė ji, tačiau ir jos, dukra, 
Neaplenkė moiros ilgaamžės. 

PENKTAS EPEISODIJAS 


Kreontas sėdi akmens sėdynėje, paskendęs nelinksmose 
mintyse. Pasigirsta lazdos bilsmas į akmens grindinį, ir pasiro- 
do berniuko vedamas aklas žiniuonis Teiresijas 


TEIRESIJAS 
Drauge mes du ateinam, Tėbų viešpačiai, 
Nes veda vienos akys ir akliems žmonėms 
*20 Tėr vienas kelias — sekti paskui kelvedį. 


KREONTAS 

Ką nauja pasakysi mums, Teiresijau? 
TEIRESIJAS 

Aš pasakysiu. Tu tik žiniuonies klausyk. 
KREONTAS 

Aš tavo žodžio niekuomet neniekinau. 
TEIRESIJAS 

Todėl mūs miestą ir vedi geru keliu. 
KREONTAS 
95 Turiu aš pripažint: naudingas man buvai. 
TEIRESIJAS 

Tu atsidūrei vėl ant ašmenų lemties. 
KREONTAS 

O kas yra? Nuo tavo žodžių man šiurpu. 
TEIRESIJAS 


Ženklai tau mano meno viską pasakys. 
Sėdėjau aš spėjimų vietoje senoj, 

'000 Kurion visokių paukščių priskrenda pulkai, 
Ir štai girdžiu — jie klykia nesuprantamai, 
Neaiškiais ir baisiais iš įniršio balsais. 

Iš to aš supratau, jog drasko jie nagais 
Viens kitą, ir sparnų girdėjos švokštesys. 

1005 Pagautas baimės, aš ėjau prie aukuro, 

Jį kūriau tiesai sužinoti, bet ugnis 

Nebedavė liepsnos, tiktai į Žarijas 

Srove iš kulšių skystis liejosi riebus 

Ir smilkdamas spragsėjo, sprogusi tulžis 
1010 Ištiško į visas puses, o riebalai, 

Pridengę kulšis, smuko tirpdami šalin. 
Berniukas matė viską ir pasakė man. 
Likau be atsako po apeigos šventos. 
Berniukas man vadovas, kaip ir aš kitiems. 
1015 Dėl tavo nuosprendžio mūs miestas kenčia nūn. 
Ir aukurai visi, ir Židiniai namuos 
Subjauroti visi ir paukščių, ir šunų, 
Kurie Edipo sūnų draskė žuvusį. 
Tai štai dėl ko dievai nepriima aukos 
'020 Nei mūs maldų, nei kulšių degančių liepsnos 
Ir paukščiai klykia nesuprantamais balsais, 
Prilesę tiršto kraujo žuvusio Žmogaus. 
Todėl apsigalvoki, vaike, nes žmonėms 
Visiems juk prigimta daryt klaidas nesyk. 
1025 O jei žmogus suklydo kartą, dar nebus 
Beprotis jis ir nelaimingas, jei, bėdon 
Įpuolęs, negulės ir stengsis pasikelti. 
Užsispyrimas rodo neišmanymą. 
Būk atlaidesnis mirusiam ir žuvusio 
1620 Neliesk. Ar dera baust mirtim numirusį?!? 
Tau noriu gera, tad sakau, o mokytis 
Iš to, kas pataria gerai, juk malonu. 


KREONTAS 
O seni! Kaip šauliai į taikinį visi 
Jūs taikot į mane ir pranašystėmis 
"935 Neduodat man ramybės, jūsų padermė 
Seniai įkainojo ir pardavė mane. 
Pelnykitės, prekiaukit Sardų elektru““, 
Jei norą turite, ir auksu indišku, 
Bet kapo jam jūs niekad nesupilsite. 
1040 Tegu ereliai Dzeuso nūn suplėšo jį 
Ir gabalais prie sosto jo nusineša — 
Ir bjaurasties tokios nenusigąsiu aš, 
Ir laidoti neleisiu, nes gerai žinau: 
Dangaus dievus suteršti — ne žmogaus jėgoms. 
"5 Ir taip, Teiresijau, suklumpa daugelis 
Ir baisiai negarbingai, kėslus nedorus 
Dangstydami gražiausiais žodžiais dėl naudos. 

TEIRESIJAS 


Ek, Žmonės! 

Ar žino jų bent vienas, ar supranta kas... 
KREONTAS 

Ką nori pasakyti? Tiesą nusibodusią? 
TEIRESIJAS 
1050 Kiek sveikas protas yr už viską mums verčiau. 
KREONTAS 

Kiek neišmanymas didžiausia yda — tiek. 
TEIRESIJAS 

O tu, deja, gi pilnas ydos šios esi. 
KREONTAS 

Žiniuoniui aš nenoriu atsakyt piktai. 
TEIRESIJAS 

O atsakai, pareiškęs, jog meluoju aš. 
KREONTAS 
1035 Visokia žiniuonystė — meilė pinigo. 
TEIRESIJAS 

O iš valdovų sauvaliavimo telauk. 
KREONTAS 

Ar nežinai, kad tu su valdovu kalbi? 
TEIRESIJAS 

Žinau. Tu miestą per mane išgelbėjai. 
KREONTAS 

Gudrus tu žiniuonis, tik mėgsti pameluot. 
TEIRESIJAS 
'*90 Priversi pasakyt, kas sieloj slypi dar. 
KREONTAS 

Sakyk! Tik pelno nedarykim sau iš to. 
TEIRESIJAS 

Ir iš tiesų aš toks atrodau? Taip sakai? 
KREONTAS 

Žinoki: mano valios nenupirksi tu. 
TEIRESIJAS 


Tuomet įsidėmėk: nebe kelias varsnas 
'*65 Danguj greitieji saulės nušuoliuos žirgai, 
Ir atiduosi mirusį už mirusius 
Tu vieną vaiką, savo kūno atžalą, 
Dėl to, kad šviesai ir tamsybėms kaltas tu, 

Nes gyvą sielą nuožmiai uždarei kapan, 
1070 6 mirusio neduodi požemių dievams, 

Laikai nelaidotą, be apeigų šventų. 

Žinok: nei tu gi, nei šviesos dievai tokios 

Neturi teisės, smurtas tavo darbas šis?!. 

Už tai tau atmokės kerštu ir prapultim 
105 Dievų ir Hado dukterys erinijos, 

Ir negandai šitie užkris ir ant tavęs. 

Regėsi pats, ar aš čia papirktas kieno 

Kalbu. Matau, jog valandėlė nepraeis, 

Ir tavo namuose jau Žmonės ims raudoti. 
1080 Visur įniršę miestai kyla prieš tave, 

Nes kūnus jų vaikų ištąsė gabalais 

Didsparniai paukščiai, žvėrys, šunys alkani, 

Ir kvapas nešvankus užtvino šventą miestą. 

Strėles aš tokias kaip šaulys (tu privertei) 
1083 Paleidau ir pataikiau tiesiai tau širdin, 

Ir niekur nuo jų skausmo nepabėgsi tu. 

(Berniukui) 

Dabar mane parveski tu namo, sūnau, 

Tegu išlieja pyktį ant jaunesnių jis 

Ir mokos laisvės tiek liežuviui nebeduoti, 
1090 Tegu daugiau gaus proto, nei turėjo nūn. 


Teiresijas su berniuku nueina 


CHORO VADOVAS 
Nuėjo žiniuonis su ištarme baisia. 
Valdove, daug jau metų, kai mana galva 
Pražilo, nubolavo, bet nepamenu, 
Kad būtų miestui pamelavęs jis kada. 
KREONTAS 
'095 Žinau aš tai ir pats, ir dreba man širdis. 
Bet nusileisti juk baisu, o dar baisiau, 
Kad užsispyrus negandos palauš mane. 
CHORO VADOVAS 
Tau reikia šalto proto, Menoikėjo vaike. 
KREONTAS 
Sakyki, ką daryti. Paklausysiu aš. 

CHORO VADOVAS 
1100 Nueiki ir paleisk mergaitę iš olos, 
O mirusiam jos broliui kapą pats supilk. 
KREONTAS 
Tu taip galvoji ir liepi man nusileisti? 
CHORO VADOVAS 
Ir kuo greičiau, valdove, nes dievų bausmė 
Nutraukia veikiai pikta geidžiančių dienas. 
KREONTAS 
"193 Oi oi! Sprendimą savo man pakeist sunku. 
Tačiau su būtinybe stot į kovą nevalia. 
CHORO VADOVAS 
Eik pats ir padaryk, kitiems to nepaveski. 
KREONTAS 
Nedelsdamas einu. Tarnai, greičiau visi, 
Ir čia kur esat, ir kur nesate, kirvius 
'!!9 Pastverkit ir — į kalvą, kur iš čia matyti. 
O aš, kadangi jau kitaip nuspręsta nūn, 
Pats mazgą užmezgiau, pats ir atmegsiu jį. 
Baisu pamanius, jog dienas geriausia baigti, 
Įvykdžius amžių duotus mums įstatymus. 
(Nueina) 


PENKTAS STASIMAS 


CHORAS 


I strofa 

"US  Daugiavardi, Kadmo dukters 
Šlove didžioji ir Dzeuso, trankiai griaudžiančio, sūnau, 

Kurs garsiąją Italiją 

Sergsti ir Eleusino močios 

Kloniuos, visiems vaišinguos, 

Viešpatauji, 
Bakche, gyvenąs Tėbuos, gimtajame 

Bakchančių mieste, 


1120 

Prie Ismeno srovės, kur slibino 
125 Buvo sėkla pasėta??. 


I antistrofa 


Tave regi virš dviviršūnio 
Kalno šviesieji žibintai, kur Koriko nimfos“? — 
Bakchantės šokį šoka 
Ir kur Kastalijos versmė““, 
Nisos?? kaukarai aukšti 
Po gebenių tinklu 
Ir jos šlaitai, žali vynuogynais, 
Aidint valio : 
Šventiems garsams, atlydi tave 
Veizdėti Tėbų miesto. 


1130 


1135 


II strofa 


Tu myli juos labiausiai, 

Kaip miestų viešpatį, 

Su močia, žaibo nutrenkta. 

Ir dabar, kai negandos 

Prispaudė mus visus, 

Žingsniu atženki išganingu 

Tu per šlovingąjį Parnasą 

'45 Ar per putotas, šniokščiančias marias. 


1140 


II antistrofa 


O, Žėrinčių ugnim 

Žvaigždžių ratelio vade, 

Nakties garsų valdove, 

Dzeuso mylimas sūnau! 

O! ateiki su savom 

Tarnaitėm, gimusiom Nakse, 

Kurios, per kiaurą naktį šėldamos, 
Šokiu tau garbę duoda kaip valdovui. 


1150 

EKSODAS 


Vakaras. Iš lauko pusės ateina susijaudinęs Kreonto šau k- 
lys, vienas tų, kurie su juo buvo nuėję laidoti Polineiko 


ŠAUKLYS 
'125 Kaimynai Kadmo jūs ir Amfiono?? rūmų! 
Žmogus kol žemėj gyvas, tokio meto nėr, 
Kurį galėčiau laimint arba peikti aš. 
Likimas iškelia, likimas ir sužlugdo 
Laimingą lygiai kaip ir nelaimingąjį 
!160 Ir, kas žadėta žmogui, nieks nepasakys. 
Kreontui, rodės, verta buvo pavydėti. 
Nuo priešų išvadavo Kadmo žemę jis, 
Paskui, paėmęs valdžią į savas rankas, 
Laimingai valdė, džiaugdamasis ainija. 
!165 Ir šiandien viskas dingo. O kada žmogus 
Praranda šviesų džiaugsmą, jį tuomet laikau 
Nebe gyvenančiu, bet gyvu mirusiu. 
Teprisikrauja turtų, kiek tik nori, jis 
Ir tegyvena kaip karalius, bet jei laimės 
'170 Jis neturės — tik dūmų vien šešėlis bus 
Gėrybės visos jo, su laime lyginant. 
CHORO VADOVAS 
Tu kokį skausmą atneši valdovams vėl? 
ŠAUKLYS 
Mirimo. Ir gyvieji dėl mirties kalti. 
CHORO VADOVAS 
O kas žudikas ir kas užmuštas, sakyki. 
ŠAUKLYS 
'!"* Haimonas žuvo. Guli kraujo klanuose. 
CHORO VADOVAS 
Nuo tėvo rankos krito jis ar nuo savos? 
ŠAUKLYS 
Pats nuo savos, iš keršto tėvui už jos mirtį. 
CHORO VADOVAS 
O! kaip teisingai tu, žiniuoni, pasakei! 
ŠAUKLYS 
Jei toks dalykas, kitką turime aptarti. 

CHORO VADOVAS 

180 6 aš matau — ateina Euridikė čion, 
Žmona Kreonto. Ar iš rūmų taip sau dar 
Išeina, ar išgirdus negandą sūnaus? 


Prieina Euridikė 


EURIDIKĖ 
Gerieji žmonės! Aš naujieną išgirdau, 
Vos slenkstį peržengus, maldom ketindama 
''85 Pagarbinti Paladę, deivę didžiąją. 
Aš velkę tik atšaunu durų užsklęstų, 
Ir štai nelemtas klyksmas mūs namų žmogaus 
Man pervėrė ausis. Iš išgąsčio kritau 
Tarnaičių aš glėbin ir apmiriau visa. 
'!90 Kokia naujiena toji, pakartokit man, 
Daug negandų patyrus, išklausysiu ją. 
ŠAUKLYS 
Mieloji viešpate! Aš viską pats mačiau 
Ir tiesą pasakysiu tau neslėpdamas. 
Kam švelninti žodžiu, jei paaiškės ir aš 
'195 Melagis liksiu? Juk tiesa visad tiesi. 
Kaip tarnas paskui vyrą tavo aš ėjau 
Už lygumos į kalvą, kur be pagarbos 
Gulėjo kūnas Polineiko, visas jau šunų 
Suplėšytas. Mes, deivę kryžkelių tuomet 
1200 Ir niūrųjį Plutoną melsdami karštai“', 
Idant rūstybę savo teiktųsi palenkti, 
Nuplovėm vandeniu šventu jo palaikus, 
Paguldėm ant žalių alyvmedžio šakų 
Ir žemėje gimtoj supylėm aukštą kapą. 
Tuomet priėjome prie akmenim grįstos 
1205 Vestuvių menės Hado sužadėtinei. 
Iš mūsų kažkuris išgirdo aimanas 
Graudžias begal iš kapo to nepašvęsto 
Ir paskubėjo tai Kreontui pasakyti. 
Tas greit artyn priėjo ir, išgirdęs pats 
'210 Gailingą skundą, suvaitojo ir tuojau 
Sušuko nusiminęs: „„Vargas man dabar! 
Ar nejautė širdis? Ar ne pačiu sunkiuoju 
| 

Iš nueitų kelių turiu šiandieną eiti? 
Sūnaus man balsas glosto ausį. Bėkite 
1215 Greičiau į viršų prie to kapo jūs, vaikai, 
Ir pro kiaurymę ten, išlupę akmenį, 

Įlįskite ir pažiūrėkit, ar tikrai 
Haimonas skundžias, ar klaidina mus dievai“. 
Paklausėme valdovo nusiminusio 

1220 Ir pažiūrėjom. O ten kapo gelmėje 
Kabojo ji už kaklo pasikorusi 
Ant virvės, iš paklodės rėžių susuktos, 
Šalia gi jis, apglėbęs kūną mirusį, 
Raudojo savo sužadėtinės mielos, 

1225 Dėl tėvo žingsnio ir dėl meilės prarastos. 
Tik suvaitojo tėvas, kai išvydo juos, 
Įbėgo tuoj vidun ir šaukė verkdamas: 
„O nelaimingas! Ką darai? Kas šovė tau 
Į galvą nūn, dėl ko tu proto netekai? 

1230 Išeik, sūnau, maldauju ir prašau tave“. 

Baisiom akim į jį tepažvelgė sūnus, 

Nusuko veidą ir, netaręs nieko jam, 

Pastvėrė durklą dviašmenį. Tėvas dar 

Pašoko draust, bet per vėlai, nes jau sūnus, 

Įtužęs ant savęs, įtempdamas jėgas 

Suvarė šonan durklą ir su sąmone 

Dar apglėbė mergaitę rankom kruvinom. 

Tuomet, dar sykį sunkiai atsidusdamas, 

Nudažė baltus skruostus raudonais lašais. 

1240 Prie kūno guli kūnas nūn, ir santuokos 
Palaimą jis patyrė Hado namuose, 
Parodęs mums, kad proto nepaklausymas 
Tikrai visų didžiausia Žmogui nedalia. 


1235 


Euridikė nueina 
CHORO VADOVAS 
Ką tai galėtų reikšti? Moteris nuėjo, 
1245 Netarus gero anei blogo žodžio mums. 
ŠAUKLYS 


Ir aš nustebęs, bet guodžiuosi viltimi: 
Išgirdusi sūnaus nelaimę, ji neleis 

Mieste pakilt raudoms, bet moterims palieps 
Šį sielvartą naminį rūmuose išlieti. 
1220 Galvos ji nepametus, nesielgs kvailai. 
CHORO VADOVAS 
Aš nežinau. Bet slegia šitokia tyla 
Juk ne mažiau kaip tuščias klyksmas ir verksmai. 
ŠAUKLYS 
Mes pamatysim, ar kokių sumanymų 
Slaptų neturi ji suaudrintoj širdy, 
1225 Tuojau įėję į namus. Gerai sakai, 
Nelaimę gali reikšti šitokia tyla. 
(Išeina pro vidurines duris) 
CHORAS 
Ir valdovas aure pats ateina pas mus 
Ir ant rankų savų teisingumo ženklan 
(Jei sakyti valia) ne kaltės svetimos — 
1260 Savo nuodėmės atneša auką. 


Nuo lauko pusės ateina Kreontas su Haimono kūnu ant 
rankų. Už jo tarnai neša mirusią Antigonę 


KOMAS 
I strofa 


KREONTAS 
Aiman! 
Proto negudraus nuodėme baisi, 
Užsispyrusi, mirtų nešanti! 
O! pažvelkite jūs į žudikus 
Ir į žuvusius kraujo gimines! 
'265 Vargas man dabar dėl tų nuosprendžių. 
Jaunas tu, sūnau, jauna mirtimi 
Oi oi Oi! 
Miręs išėjai 
Dėl neišminties mano, ne tavos. 
CHORO VADOVAS 
70 Deja, tu per vėlai teisybę pamatei. 

KREONTAS 

Deja! 

Vargšas supratau, kai sunkių bėdų 

Naštą ant galvos dievas užvertė 

Ir nuožmiais keliais  pakreipė žingsnius, 

Vargšui sutryptam džiaugsmą atėmė. 
Deja! deja! 

O, žmogaus vargai! Galo jums nėra! 


1275 


Įeina antras šauklys 


ANTRAS ŠAUKLYS 

Jau daug, valdove, negandų prigyvenai, 

Grįžti su pilnu jų glėbiu, tačiau namuos 
1280 Netrukus pamatysi dar didesnių tu. 
KREONTAS 

Koks negandas begali dar didesnis būti? 
ANTRAS ŠAUKLYS 

Valdovė žuvo, šio velionio motina, 

Ji ką tik mirė, nelaiminga, nuo žaizdų. 


I antistrofa 


KREONTAS 

Aiman! 

O, niūri, juoda Hado prieplauka, 
'285 Trauki tu mane  prapultin baision. 
Pranaše bėdų, buvusių pirmiau, 
Kokią žinią man atnešei dabar? 
Vargšą žmogų, oi! antrąkart žudai. 

Ką gi nauja nūn pasakyt gali? 

Oi Oi Oi! 
Mirtį po mirties, 
Jog ir motina pasekė sūnum? 


1290 


Prasiveria vidurinės durys, ir matyti ant aukuro parkritusi 
Euridikė 


ANTRAS ŠAUKLYS 
Gali štai pažiūrėti, ji ne menėje. 

II antistrofa 


KREONTAS 

Deja! 

Bėdą antrąją vargšas aš matau. 

Kokis negandas laukia dar manęs? 

Sūnų vargšas aš rankose laikau 

Ir štai prieš akis ji nebegyva. 
Deja! deja! 

Vargšė motina, vargas man, sūnau! 

ANTRAS ŠAUKLYS 
Ant stačio durklo kritusi prie aukuro, 
Tamsias blakstienas ji sudėjo, apraudojus 
Pirmiausia šlovę Megarėjo žuvusio, 
Tuomet šio antrojo, galop blogos sėkmės 

'305 Dar palinkėjo tau, žudytojau sūnaus. 


1295 


1300 


III strofa 


KREONTAS 
Oi Oi Oi! 
Siaubas apėmė. Ko į širdį man 
Durklo aštriojo  nesuvaro nieks? 
Kaip baisi dalia buvo man skirta, 
Baisūs negandai krito ant manęs. 
ANTRAS ŠAUKLYS 

Velionė iš tiesų apkaltino tave, 

Tu kaltas ir dėl šios, ir dėl anos mirties. 
KREONTAS 

O kaip ji sau pati gyvybę atėmė? 
ANTRAS ŠAUKLYS 
1315 I širdį durklą susivarė ji pati, 

Kai tik išgirdo mirtį liūdnąją sūnaus. 


1310 


IV strofa 


KREONTAS 
O, deja! deja! Niekas šios kaltės 
Nuo mano galvos  nesuvers kitam. 

Juk aš pats tave, vargšas, pražudžiau, 
Tai tikra tiesa. O mieli tarnai, 
Veskite mane, veskite greičiau, 
1325 Menkas aš buvau ir virtau nieku. 
CHORO VADOVAS 
Naudingi žodžiai, jei naudos yr iš bėdų. 
Visų geriausia gi trumpiausioji bėda. 


III antistrofa 


KREONTAS 

O! ateik! 
'330 Atskubėk, lemties valanda graži, 

Ir ammeški man šio gyvenimo 

Dieną pastarą. O! ateik, ateik! 

Kad aušros daugiau neišvysčiau aš. 
ANTRAS ŠAUKLYS 

Tai ateitis. Tu šiandienius gi reikalus 
'335 Tvarkyk. Rytojum pasirūpins, kam reikės. 
KREONTAS 

Į maldą šią sudėjau norus aš visus. 
CHORO VADOVAS 

Dabar tu nieko nemaldauk, nes kas lemties 

Žadėta, jokis mirtingasis neišvengs. 


IV antistrofa 


KREONTAS 
Paiką žmogų šį veskite šalin. 

1330 Jis tavęs užmušt | negeidė, sūnau, 
Nei tavęs, žmonos. Nelaimingas aš, 
Nedrįstu akių kelt į jus dabar. 

1345 Viešpats aš buvau, bet sunki dalia 
Šiandien krito man, vargšui, ant galvos. 


Pamažu eisena su Kr eontu priešaky slenka pro vidurines 
duris į rumus. Scenoje likęs choras vadovo lūpomis palydi 
juos anapestais 

CHORO VADOVAS 
Sveikas protas yra pirmutinė kloties 
Atrama, ir žmogus tenedrįsta dievams 

1320 Prieštarauti. Žodžiu įžūliu išdidus 
Skaudžią rykštę visad užsitrauks ant savęs, 
Kad pamokytų jį 
Išminties nors senatvėj žiloj. 


Durys užsiveria. Choras palengva išeina 





Sophoclis TRAGOEDIAE 
Lipsiae, recensuit C. H. Veise, 1891 —1905 


Iš senosios graikų kalbos vertė 
ANTANAS DAMBRAUSKAS 


VEIKĖJAI 


ORESTAS 

ELEKTRA | Agamemnono ir Klitemnestros vaikai 
CHRISOTEMIDĖ 

KLITEMNESTRA 

EGISTAS — jos vyras, Argo ir Mikėnų valdovas 

Senas Oresto AUKLĖTOJAS 

PILADAS — Oresto draugas 

Penkiolikos Mikėnų moterų CHORAS 


Veiksmas vyksta aikštėje su aukurais priešais Pelopo palikuonių rūmus Mikėnuose 


300 


PROLOGAS 


Orestas, jo draugas Piladas ir Oresto auklėto- 
jas įeina į sceną iš kairės pusės 


AUKLĖTOJAS 


20 


Sūnau Atrido didžio, drąsiai vedusio 
Pulkus prieš Troją, tu dabar savom akim 
Gali regėti visa, ko taip geidavai. 

Štai senas Argas', tavo pasiilgtasai, 
Giraitė gylio įgeltosios Inacho 

DuktersŽ, toliau ten dievo vilkžudžio aikštė, 
Likėjas?, o kairėn, Orestai, kai žvelgi — 
Garsioji Heros šventykla“. O čia, kur mes 
Atėjom,— čia Mikėnai, auksu plūstantys, 
Pastogė Pelopidų, plūstanti krauju?. 

Kai tėvą žudė, tuo metu iš jos tave 

Aš išnešiau, paėmęs iš tavos sesers, 
Išgelbėjau gyvybę tau, užauginau 

Nuo mažumės, už tėvą kad atkeršytum. 
Dabar, Orestai, tu, ir mielasai svety 
Piladai, greitai pagalvokit, ką daryt, 

Nes jau žibintas saulės žadina paukščius 
Ir vis aiškiau girdėt jų ryto klegesys. 
Juoda naktis gesina pastaras žvaigždes. 
Tad kolei durų neveria dar joks žmogus, 
Jūs tarkitės greičiau, nes vietoj mes tokioj, 
Kur gaišti nevalia ir veikti reik skubiai. 


ORESTAS 


Žmogau, mieliausias iš tarnų! Kaip aiškiai nūn 
Matau, koks geras tu buvai man visuomet. 

2 Kaip žirgas grynaveislis, nors ir senas jau, 


Tačiau pavojuose nepameta narsos, 

O drąsiai karpo ausimis, — taip lygiai tu 
Mus eiti ragini ir pirmas pats eini. 

Todėl aš pasakysiu, ką manau, o tu 

Ausis pastatęs mano kalbą išklausyk 

Ir pataisyki, jei kalbėsiu ką ne taip. 

Kai nukeliavęs į Pitoją aš buvau“ 
Orakulo paklaust ir sužinoti, kaip 
Turėčiau tėvo žmogžudžiams atmonyti, 
Ką man atsakė Febas, paklausyk dabar: 
Kad aš be ginklo, vienas, be kariuomenės, 
Kaip nusipelnė, jį užmuščiau pasalom. 
Štai ir girdėjom, Febo ištarmė kokia. 
Todėl tu eik, šviesios palaimos lydimas, 

Į rūmus šiuos ir sužinok, kas dedas ten, 
Įsižiūrėk gerai ir pasakysi mums. 

Ilgai nematę, dėl senatvės nieks tavęs 
Nebepažins: tu žilas jau kaip obelis. 
Sakyki jiems, jog svetimšalis tu esi, 

* Nuo Fanotėjo atkeliavęs iš Fokidės: 
Pirmasis jų bičiulis Fanotėjas tas“. 
Pranešk ir duoki priesaiką, kad per lemties 
Patyčias jau Oresto gyvo nebėra: 

Pitojoj jis per žaidimus iškrito iš 

Vežimo greitaračio. Pasakyki taip. 

O mudu tėvo kapą nūn papuošime 
Nusikirptaisiais garbiniais, kaip liepta man, 
Nuliesime aukas ir grįšime atgal 

Su urna rankose variabriaune, dailia, 
Kurią, kaip tu žinai, aš krūmuos paslėpiau, 
Ir, prisidengę taip melu, mes žinią jiems 
Malonią duosime, kad mano kūnas jau 
Sudegintas ir virtęs juoda anglimi. 

Ar daug bėdos, kad, numarintas liežuviu, 
Aš būsiu gyvas ir pelnysiu garbę sau? 
Jokia kalba, jei tik naudinga, nekvaila. 

Ir išminčius tikrus, kaip girdime nesyk, 
Palaidoja gandai, o kai sugrįžta jie 

Gyvi namo, sulaukia dar daugiau šlovės. 
Ir aš viliuosi tad po paskalos šitos 
Ilgai regėsiąs saulę gyvas būdamas 
Ir kaip žvaigždė dar šviesiu savo nedraugams. 
Gimtine žeme mūs ir tėviškės dievai! 
Palaimint malonėkit grįžtančio žingsnius, 
Ir tu, gimta pastoge! Pasiųstas dievų, 
Grįžtu pelnyto keršto už tave nugiežt. 
Neišvarykit be šlovės iš krašto šio, 
Bet leiskit įsikurt ir turto susidėt. 
Aš viską pasakiau, o tu, tėveli, slink 
Vidun ir pasistenki progą išnaudot. 
Mes eisime. O proga žmogui kiekvienam 
Geriausias padėjėjas aliai reikale. 
ELEKTRA (už scenos) 

Vargas man, vargas! 
AUKLĖTOJAS 
Viduj, už durų, vaike, pasigirdo man, 
Lyg kad vaitoja graudžiai iš namiškių kas. 
Ar tik ne vargšė Elektra? Kaip tu manai, 
Gal mums palaukti čia ir skundo paklausyt? 
ORESTAS 
O ne! Kol neįvykdėm Loksijo“ žosmės, 
Tol nieko nedarykim. Imsimės vėliau, 
Po atnašos ant tėvo kapo, ir nuo to 
Pareis pasisekimas mūsų užmojų. 

Orestas, Piladas ir auklėtojas išeina, pasirodo 
Elektra 


ELEKTRA 
Sistema 


O žydryne skaisti 

Ir ore, ją skiriąs nuo žemės! 
Kiek raudų jūs išgirsit gailių, 
Kiek smūgių skaudžių į krūtinę, 
Priplūstančią juostančio kraujo, 
Kol tamsioji naktis prisiartins. 

O šventes naktines kaip švęsti turiu, 
Tai žino tiktai mano lova liūdna 
Šiuos namuos, pamylėtuos nelaimių. 
Kaip raudu viena ir rypuoju tuomet 
Vargšo tėvo, kurį ne šaly tolimoj 

Į svečius pavadino Arėjas“: 

Mano močia ir jos gulovas Egistas 
Sukruvino kirvį, skėlęs galvon, 
Kaip medin kad skelia kirtėjas. 

Ir niekur jokios pagailos neregėt, 
Nors, tėve, mirei 

Baisia ir taip niekinga mirtim. 


Antisistema 


Betgi aš niekada 

Nenustosiu raudot nei graudingai rypuot, 
Kol mane spindulys bent vienas pasieks, 
Kol šviesą dienos mano akys regės: 
Kaip netekus vaikų lakštingala aš 
Vaitosiu prie durų gimtųjų namų 

Ir skųsiuosi garsiai savąja kančia. 

O Hado ir draug Persefonės namai! 

O Hermi juodos pragarų karalystės! 

Ir tu, galiūne baisus Prakeikime, 
Erinijos, dukros garbingos dievų! 

Jūs regite, kas nekaltai nužudytas, 

Ir guolį, kurian svetimi įsibrovė,— 
Ateikit padėti ir keršto nugiežti 

Už manąjį tėvą ir leiskit drauge 

Mūs broliui sugrįžt, aš viena per silpna 
Savaisiais pečiais 

Sunkumą vargų atlaikyti. 


PARODAS 


Iš dešinės įeina Mikėnų mergaičių, Elektros draugių, c h 0- 
ras 

I strofa 


CHORAS 

O Elektra, o dukterie 

Močios baisiosios! Ko nesiliauji 

Ašarų lieti dėl Agamemnono, 

Savojo tėvo, kurį priviliojusi 
125 Pinklėm bedieviškom motina užmušė, 

Žiaurią pakėlusi ranką? Kas tokį darbą padarė, 

Gėdos telaukia, jei man valia to maldauti. 
ELEKTRA 

Dukros garbingų tėvų! 
130 Sielvartu mano dalintis atėjote. 

Tai suprantu ir žinau aš, man pridera 

Būti dėkingai, tačiau neįstengsiu 

Aš neraudot nelaimingojo tėvo. 

O jūs gi, kurios už gerumą širdies gerumu atsiliepiate, 
13 Maldauju, man leiskite šiandien 

Vienai paverkti. 


I antistrofa 


CHORAS 
Betgi tu iš Hado gelmių, 

Lygiai mums visiems paskirtųjų, 
Nebeprišauksi jau mielojo tėvo 
Ašarom savo gailiom nei maldavimais. 

'* Nuolat raudodama tu pasiduodi vis 
Skausmui didesniam ir taip save žudai, 
Tačiau nuo nelaimių tai vaistas netikras. 

Ir kodėl sau kančios tu vis ieškai? 

ELEKTRA 

'* Paikas tegali pamiršti 
Savo tėvus, apgailėtinai mirusius. 

Manai širdžiai mielesnė vis raudanti, 
Nuolat vien Itiją, Itiją šaukianti 
Paukštė baikščioji, žinionešė Dzeuso!“ 

190 Kaip deivę tave aš jau garbinu, o nelaiminga Niobe, 

Kuri nė kape akmeniniam verkt nenustoji!!. 

II strofa 


CHORAS 
Ne vieną pasauly tave, 
Sese, prislėgė skausmas, 
Kuriam pasiduodi labiau už visus 
Kraujo gimines ir artimuosius gimtojoj pastogėj. 
Chrisotemidė, žiūrėk, kaip gyvena, Ifianasė!? 
Ir jaunas, vargo nematęs, 
Dar laimingesnis Orestas. 
160 Jį, aukštakilmį, sutiks 
Mikėnų žemė šlovinga, 
Kai į gimtąją šalį sugrįš kada nors, 
Dzeuso malonei žingsnius jo palydint. 
ELEKTRA 
Jo laukdama lig šiol aš, vargšė, bevaikė 
'6 Dienas velku netekėjus, viena, 
Ašarom plūstu kasdien, lemtis nepašykšti 
Negandų man vis naujų. O jis gi pamiršo, 
Ką padariau ir ką jam sakiau. Kodėl man 
Jis nepareina ir vien pranešimais 
'70 Apgaudinėja? 
Jis sakosi ilgis. 
Ilgis, tačiau nesiryžta pargrįžt. 


155 


II antistrofa 


CHORAS 

Nenusiminki, sese! 

Danguje dar galingas 

Dzeusas, kurs viską regi ir valdo. 

Jam patikėdama nirštą beribį, 

Ant nedraugų tu nerūstauk per daug ir jų nepamirški. 
Laikas — pagydantis dievas. 

Nei Agamemnono vaikas, 

Krisos, jaučių tėvynės!?, 

Pajūry gyvenąs, 

Nei Acheronto šaly viešpataujantis dievas!“ 
Dar nepamiršo tavęs nei apleido. 

ELEKTRA 

'5 Bet jau paliko mane didesnė pusė 
Beprasmio gyvenimo, aš nebetversiu. 
Džiūstu džiūte, vaikų neturėdama, 
Mielo žmogaus nėr man atsiremti. 
Taip it kokia niekinga praeivė 

'90 Tėvo namuos gyvenu, prisidengus 
Šiuo drabužiu menku, 
Ir sėduos už tuščio ir nedengto stalo. 


III strofa 


CHORAS 
Graudingas klyksmas, kai jis grįžo, 
'25 Graudingas guolyje tėvų, 
Kada varinio kirvio smūgis 
Pataikė tiesiai į krūtinę. 
Vadovė buvo meilė, žudikas — vylius. 
Baisų reginį paliko baisūs 
Nusikaltėliai, vis tiek ar dievo 
00 Tai darbas, ar žmonių. 
ELEKTRA 
O nelaimingoji diena, kuri buvai 
Man daug baisesnė už visas! 
O naktie! O pokyli, kurio šiurpumo 
Žodis neišreikš! 
Tada sau rado mano tėvas 
Niekingą mirtį iš rankų tų dviejų, 
Kurios pražudė, išdavikės, 
Man dienas ir atėmė gyvenimą. 
Te visagalis dievas Olimpietis 
Juos pliekia prakeiksmu ir pražūtim, 
Teneregi šviesios dienos, 
Kas šitokį darbą padarė! 


210 


III antistrofa 


CHORAS 
Tu atsigosk ir nekalbėk! 
Nejau nesupranti, kaip vėl 

Po šių nelaimių negarbingai 
215 Lendi šiandieną į bėdas, 
Kurių pati prisidarei? 
Per daug sau negandų tu užsitrauki, 
Dėl būdo atžarumo keldama 
Kasdien vaidus ir vis darydama, 
20 Kas galingiesiems nemiela. 
ELEKTRA 
Buities baisumo priversta, buities. 
Gerai žinau — aš atžari, 
Tačiau tokioj buity aš nesiliausiu 
Šitaip skundusis, 
Kol man gyvybė neišseks. 
Kas, galvodamas sveikai, bičiulės mielos, 
Kas sutiks, kad jūsų patarimas 
Man gali būt naudingas? 
Palikit, palikite mane, guodėjos! 
Nes mano negandui ribų nėra. 
Tad liūdesys ir skausmas niekad nepraeis, 
Ir ašarų liet nenustosiu. 


230 


Epodas 


CHORAS 

Iš palankumo patariu, 

Kaip motina tikroji: 
2 Bėdos bėdom nedidink. 
ELEKTRA 
Kur man bus negandų galas? Sakykit, 
Argi gražu nesirūpinti mirusiais? 
Kokis žmogus taip daro pasauly? 
Man pagarbos toks gali nerodyt 
Ir, jei man skirta kiek laimės, 
Tenesidžiaugsiu aš ja, priversta 
Liautis gimdytojus gerbt, 
Užtvenkus graudžiųjų 
Ašarų srautą. 
Jeigu velionis, pavirtęs dulkėm niekingom, 
25 Gulės nelaimingas, 

O jo žudikai 
Bausmės deramos nesulauks, — 
Žmonės gėdą pames 

290 Ir pamaldumą dievams. 


PIRMAS EPEISODIJAS 


Elektra, Chrisotemidė, choras 


CHORO VADOVĖ 

Aš, sese, susirūpinus tavim ir draug 

Pati savim, čia atėjau, 0 jei sakau 

Netiesą, tu įrodyk — mes sutiksime. 
ELEKTRA 
Man gėda, seserys, kad dėl dažnų raudų 
Jums rodos, jog per daug man sielvarto širdy, 
Mane buities sunkumas verčia taip daryt. 
Atleiskite. Kuri garbinga moteris, 
Regėdama blogybes tėvo namuose, 
To nedarys? Aš dieną naktį juk matau, 
Kaip jos didėja, neidamos nė kiek mažyn. 
Pirmiausia motina, pagimdžiusi mane, 
Man baisiai priešiška; toliau, savuos namuos 
Aš gyvenu drauge su tėvo žmogžudžiais, 
Esu jų valioje, ir priklausys nuo jų, 
Ar gausiu aš ką nors, ar visko reiks stokot. 
Ir pagaliau man dienos kokios, pagalvokit, 
Kai tėvo soste sėdint išdidžiai matau 
Egistą, kai regiu, kaip vilki tais pačiais 
Drabužiais ir kaip auką jis prie židinio 
Nulieja ten, kur užmušė pirmiau; 
Matau jų begėdystę neapsakomą, 
Kai guli žmogžudys mūs tėvo lovoje 
Su motina patvirkusia, jei galima 
Dar motina vadint su juo sugulusią. 
Ji tiek ištvirkusi, jog su galvažudžiu 
Gyvena, nebijodama jokios erinijos. 
It girdamasi savo nedorais darbais, 

Sulaukusi dienos, kurią klastingai taip 

Ji tėvą manąjį anuomet užmušė, 
Pagerbia ją šokiu ir pjauna galvijus 
Dievams, globėjams mūs, kas mėnuo paaukot. 
O aš gi, vargšė, menėj užsidariusi, 

Vien lieju ašaras gailias, apverkdama 

Tą šiurpiai nelaimingą tėvo pokylį, 
Vadinamą visur šiandieną jo vardu. 
Vienų viena, nes parypuoti atvirai, 

Kol skausmo soti bus širdis, man nevalia. 
Ta, žodžiais tik vienais garbinga, moteris 
Tuoj šoka barti, rūsčiai plūsdama visaip: 
„O padare, nekenčiamas dievų! Tik tau 
Vien tėvas numirė, kitiems negaila jo? 
Kad tu prasmegtum! Ir kad požemių dievai 
Neišvaduotų niekad nuo šitų raudų!“ 
Taip rėkia vis. O kai išgirsta iš ko nors, 
Kad grįš Orestas, lyg pasiutusi tuomet 
Įninka šaukti: „Ar ne tu dėl to kalta? 
Ne tavo darbas buvo tai? Iš rankų man 
Ištraukusi Orestą išvedei kažkur. 

Tačiau žinok: sulauksi reikiamos bausmės“. 
Taip loja kaip šuva. O ją pakursto dar 
Stovėdamas šalia garsus jaunavedys, 
Bailių bailys tasai, niekšybės pavyzdys, 
Su moterim vienom kovotojas narsus. 
Todėl Oresto laukiu vis, kad gelbėtų 

Iš negandų, ir žūstu, vargšė, taip kasdien. 
O jis vien taisos veikt ir viltis man visas 
Sužlugdė artimas drauge ir tolimas. 
Toksai gyvenimas neleidžia, mielos, man 
Nei klusniai būti, nei tylėt Pikta buitis 
Dažnai priverčia pačią pasielgt piktai. 


CHORO VADOVĖ 

Sakyki, ar Egistas namuose, kai tu 
Čia mums kalbi, ar gal išėjęs kur? 


ELEKTRA 


Išėjęs. Tu manai, kad koją aš galiu 
Iškelt, kai jis namie? Išėjęs į laukus. 

CHORO VADOVĖ 

Tada ir aš galiu jau leistis į kalbas 
*!> Su tavimi drąsiau, jei reikalai tokie. 
ELEKTRA 

Kai jo nėra, kas tau patinka, klaust gali. 
CHORO VADOVĖ 

Ir klausiu. Ką dėl brolio pasakysi tu: 

Grįš greit ar dar užtruks? Norėčiau tai žinot. 
ELEKTRA 

Žadėti žada, bet nevykdo pažadų. 
CHORO VADOVĖ 
30 Nėr žmogui ko skubėt, kai darbas didis toks. 
ELEKTRA 

O gelbėdama jį ar aš bent kiek delsiau? 
CHORO VADOVĖ 

Tu būk rami, jis padorus, saviems padės. 
ELEKTRA 

Tikiuos. Kitaip nebegyvenčiau aš ilgiau. 
CHORO VADOVĖ 

Nebekalbėk! Chrisotemidė štai, sesuo 
323 Tavoji, tėvo to paties ir motinos, 

Išeina iš namų ir neša gedulo 

Aukas, kurios pritinka požemių dievams. 


Pasirodo Chrisotemidė 


CHRISOTEMIDĖ 

Kas čia dabar? Tu, sese, vėl pakėlei 
Kažkokį riksmą štai prie durų priemenėj? 
Tiek metų jau, o tu nenori vis išmokt 
Nepasiduoti pykčiui lengvabūdiškam. 

Nėra tau paslaptis, kaip aš pati kenčiu 

Dėl to, kas vyksta, ir jei būtų man jėgų — 
Parodyčiau, ką aš galvoju apie juos. 

Per audrą man geriau plaukt burėm nuleistom, 
Nesikėsinti, kol pakenkti progos nėr. 

Ir tau linkėčiau, sese, ne kitokiai būt, 
Nors tavo teisė elgtis ne kaip aš sakau, 

O kaip manai pati. Jei noriu aš gyvent 

** Laisva, turiu klausyti jėgą turinčių. 

ELEKTRA 
Baisus dalykas! Tėvo būdama duktė, 
Jį pamiršti ir močios pusę palaikai. 
Pamokymai visi, kuriuos tu duodi man, 
Iš josios išmokti. Tu nekalbi pati. 
Tad viena pasirink: arba beprotė tu, 
Ar iš gudrumo neatsimeni savų. 
Juk tu sakaisi, jei nestigtumei jėgos, 
Parodytum jiems savo neapykantą. 
Kai būtinai žadu už tėvą keršyti, 
Tu man nepadedi, o nori atkalbėt. 
Ar tai vis negandai, ar ir bailumas dar? 
Paaiškink ir išgirski iš manęs, kokia 
Nauda man bus, jei liausiuos aš raudot? 
Negyvenu? Tiesa, prastai, bet man gana. 
Jiems apmaudu dėl to, kad rodau žuvusiam 
Aš pagarbą, jei ten kas džiaugias tuo. 
Nekęsti nekenti, bet vien tiktai žodžiu, 
O iš tiesų eini su tėvo Žmogžudžiais. 
O aš gi niekada nenusilenkčiau jiems, 
Net jei pasiūlytų man dovanas sunešt 
Visas, kuriom šiandieną taip didžiuojies tu. 
Nenusilenkčiau, ne! Kai dėl tavęs stovės 
Turtingas stalas ir tu skęsi prabangoj, 
Aš būsiu soti, jei tik duos ramybę man. 
Netrokštu tavo padėties, nereiktų jos 
Ir tau, jei būtumei protinga. Argi dera 
Vadintis dukteria geriausio iš tėvų?'? 
Vadinkis motinos, nes negera esi: 
Išduodi tėvą mirusį ir gimines. 
CHORO VADOVĖ 
Tiktai be pykčio, dėl dievų! Iš pokalbio 
70 Abiem naudos gal būti, jei tu žodžių jos 
Mokėsi paklausyt, o ji klausys tavų. 
CHRISOTEMIDĖ 
Aš, mielos seserys, mažne pripratus jau 
Prie žodžių josios ir galėjau pro ausis 
Nuleist, bet išgirdau: ateina negandas 
“2 Baisus, kuris priversiąs ją raudas užbaigt. 

ELEKTRA 
Sakyk tą negandą. Jei bus baisesnis jis 
Už turimus dabar, neprieštarausiu tau. 
CHRISOTEMIDĖ 
Tai pasakysiu aš tau visa, ką žinau. 
Jie tariasi tave, jei nesiliausi verkt, 
380 Išsiųsti ten, kur saulės žiburio skaistaus 
Nebematysi ir kalėjime tamsiam 
Už miesto sau giedosi himnus negandams. 
Todėl apsigalvok ir nukentėjusi 
Nepriekaištauki man. Dar laikas proto imtis. 


ELEKTRA 
385 Jie iš tiesų nusprendė šitaip pasielgt? 
CHRISOTEMIDĖ 

Tuo būk tikra. Kai tik Egistas grįš namo. 
ELEKTRA 

O! Kad greičiau tiktai jis paskubėtų grįžt! 
CHRISOTEMIDĖ 

Ak vargše! Ko tu sau pati šituo linki? 
ELEKTRA 

Kad jis pareitų, jei ketina ką daryt. 
CHRISOTEMIDĖ 
“2? Kas bus su tavimi? Ar tau gerai galvoj? 
ELEKTRA 

Kad tik nuo jūs visų aš būčiau kuo toliau! 
CHRISOTEMIDĖ 

Apie gyvenimą tu pagalvoji kiek? 
ELEKTRA 

Koks geras man gyvenimas! Tikra svaja! 
CHRISOTEMIDĖ 

Ir būtų toks, jei tik protingai elgtumeis. 
ELEKTRA 
> Manęs nemokyk būti blogai giminėms. 
CHRISOTEMIDĖ 

Nemokau. Bet tu lenkis valdžią turintiems. 
ELEKTRA 

Pati lankstykis! Mano būdas to neleis. 
CHRISOTEMIDĖ 


Gražus dalykas žūti, bet ne iš paikystės. 

ELEKTRA 
Ir žūsim, jei reikės, atkeršiję už tėvą. 


CHRISOTEMIDĖ 
*0 Bet, kiek žinau, mūs tėvas buvo atlaidus. 
ELEKTRA 

Tokioms kalboms pritarti gali vien bailys. 
CHRISOTEMIDĖ 

O tu nei paklausysi, nei pritarsi man? 
ELEKTRA 

O ne! Apsaugok, dieve, nuo paikystės tos. 
CHRISOTEMIDĖ 

Tada aš eisiu ten, kur pasiuntė mane. 
ELEKTRA 
*5 O kur eini?! Ir kam tą atnašą neši? 
CHRISOTEMIDĖ 

Sudėt ant tėvo kapo siunčia motina. 
ELEKTRA 

Ką tu sakai? Didžiausiam priešui iš visų? 
CHRISOTEMIDĖ 

Kurį nužudė ji, norėjai pasakyt. 
ELEKTRA 

Koks draugas patarė? Kam šovė tai galvon? 
CHRISOTEMIDĖ 
*!0 Sapnuotas sapnas naktį, kaip atrodo man. 
ELEKTRA 

Tėvų dievai! Jūs nors dabar pagelbėkit. 
CHRISOTEMIDĖ 

Tu įsidrąsinsi, išgirdus sapną tą? 
ELEKTRA 

Kai jį papasakosi, atsakysiu tau. 
CHRISOTEMIDĖ 

Galiu papasakoti, bet labai trumpai. 
ELEKTRA 


*I5 Vis tiek kalbėk. Ir menkas žodis juk nesyk 
Pražudo žmogų ar ištraukia iš bėdos. 
CHRISOTEMIDĖ 
Anot paėjusių kalbų, ji mačiusi, 
Kad prisikėlė mūsų tėvas, santuokoj 
Su ja gyvena vėl, po to į židinį 

*20 Įkišęs skeptrą, kur nešiojo pats pirmiau, 


O šiandien jau Egistas turi, ir iš jo 
Išsprogusios šakelės žalios uždengė 
Šešėliu kaip tinklu Mikėnų žemę plačią. 
Aš tai girdėjau iš Žmogaus, kuris šalia 
23 Jos buvo, kai sapnu ji saulei skundėsi". 
Daugiau aš nieko nežinau, nebent kad ji 
Mane čia siuntė, sapno išsigandusi. 
Todėl tave maldauju mūs tėvų dievais: 
Manęs klausyki ir kvailai nekišk galvos. 
*0 Dabar mane atstūmus, šauksies bėdoje. 
ELEKTRA 
Daiktais, kuriuos čia rankoje laikai, miela, 
Tu kapo nepaliesk: nusikaltimas bus 
Ir nuodėmė nekenčiamos žmonos aukas 
Sudėt ant jo ir tėvui atnašą nuliet. 
Bet viską nuskandink arba paslėpk, giliai 
Iškasus duobę, kad nesiektų nieks iš ten 
Mūs tėvo guolio, o teslypi žemėje. 
Bus jai papuošalai, kai ji pati numirs. 
Juk jei nebūtų ji begėdiškesnė už 
Visas žmona — nepuoštų šiom šlykščiom aukom 
Nun kapo to žmogaus, kurį nužudė ji. 
Žiūrėk, ar tu manai, kad su džiaugsmu priims 
Kape velionis dovanas iš tos, kuri 
Taip negarbingai jį it priešą užmušė, 
Išniekino ir nusivalė kruvinas 
Rankas į galvą jo. Ir tu neši aukas, 
Kad jos nuplautų kaltę už nužudymą? 
Nereikia, viską atidėk ir vietoj to, 
Nukirpusi tu kuokštą garbanų ir sau, 
Ir man, bedalei (tai, tiesa, bus menkniekis, 
Tačiau tai visa, ką turiu),— jam paaukok 
Tuos plaukus nepuošnius ir prastą juostą štai. 
Prie kapo jo parpuolus nuolankiai maldauk, 
Kad jis ateitų mums padėt prieš nedraugus 
Ir jo sūnus Orestas gautų pergalę 
Prieš mūsų priešus gyvas ir nesužeistas, 
Idant galėtume jau drąsesne ranka 

Papuošt jo kapą, nei kad šiandien puošiame. 
O aš tikiu, tvirtai tikiu, jog tuos baisius 
*90 Sapnus pasiųsti jai jis pasiryžo pats. 
Todėl tu, sese, padaryk šią paslaugą 
Ir sau, ir man, ir žmogui, kurs brangesnis mums 
Užu visus — mūs tėvui, ilsinčiam Hade. 
CHORO VADOVĖ 
Šita mergaitė kalba kaip tikra duktė, 
*99 Ir tu, mieloji, būk protinga, jos klausyk. 
CHRISOTEMIDĖ 
Gerai. Dėl to, kas yr teisinga, nedera 
Mums ginčytis, bet reikia vykdyti greičiau. 
O kol aš prisirengsiu imtis darbo šio, 
Laikykit, dėl dievų, užčiaupę lūpas jūs, 
Nes jeigu motina tai sužinos, bijau, 
Kad mano ryžtas šis man ašarom pavirs. 
(Pakerpa savo garbanų, paima Elektros garbanas bei juostą ir 
nueina) 

PIRMAS STASIMAS 


CHORAS 


Strofa 


Jeigu aš ne akla pranašė esmi, 
Jeigu proto dar kiek turiu,— 
Greitai jau teisybė 
Ateis, žiniuonė su teisingąja valdžia, 
Gaus bausmę jie, sese, jau greitu laiku. 
Tuo įsitikinau, 
Kai išgirdau apie tą 
Gera žadantį sapną. 
Tavęs nepamiršo tėvas, helėnų valdovas, 
* Ir senas vario kirvis, išgaląstas abipus, 
Kuris jį nukirto baisiai niekšingu būdu. 


480 


Sofoklis 316 


495 


500 


505 


510 


513 


Antistrofa 


Daugiakojė ateis ir daugiarankė 

Erinija kojom varinėm 

Iš slaptynių baisių, 
Nes jie kruvinų ir neteisėtų jungtuvių 
Ryšiais susirišo, nors tai nevalia. 

To dėlei aš manau: 

Laikykim sapną ne kuo kitu, 

O priekaištu 
Žudikams ir talkininkams. Juk nei sapnų baisumas, 
Nei orakulų žosmės nebus pranašystė žmonėms, 
Jei vaidulas nakties laimingai nesibaigs. 


Epodas 


O protėvio Pelopo 
Vargingosios lenktynės! 
Kiek nešat jūs nelaimių 
Mūs kraštui! 

Nuo tuosyk, kai užmigo 
Mirtilas nelaimingas, 

Iš aukso ratų trenktas 
Į marių gelmenis 

Be jokio gailesčio, — 
Nuo tada 

Ir lanko mūs pastogę 
Sunkiausi negandai.!' 


ANTRAS EPEISODIJAS 


Iš rūmų išeina Klitemnestra, lydima tarnaitės, nešan- 
čios pintinėlę su vaisiais 


KLITEMNESTRA (Elektrai) 


Tu vėl jau, kaip atrodo, vaikščioji laisvai. 
Nėra namie Egisto, kurs neleidžia tau, 

Oran išėjus, gėdą giminėms daryt. 

O štai dabar, kai jo nėra, mane dedi 
Visai tu niekais. Jau ne kartą ne vienam 
Guodeis, kad aš griežta ir kad valdau 
Pamynus teisingumą, ir kad tyčiojuos 
Aš nuolat iš tavęs ir tavo elgesio. 

Aš nesityčioju, o jeigu pasakau 

Ką pikta — tik tada, kai tu piktai kalbi. 
Juk tėvas, ne kas kita, tau vis priežastis: 
Esą aš jį nužudžius. Aš žinau gerai, 

Ir neigti tai man jokio reikalo nėra: 

Jį žudė teisingumas, ne viena tik aš. 

Tu jį paremtum, jei galvotumei sveikiau. 
Juk tavo tėvas tas, kurio tu raudi vis, 
Tik vienas iš helėnų tavo seserį 

Sutiko paaukot dievams: mažiau skausmų 
Jam buvo pradedant nei man pagimdant ją. 
Gerai. Tebūna taip. Tačiau paaiškinki 
Tu man, už ką ir kam atsidėkodamas 
Aukojo? Gal argiečiams, pasakysi tu? 
Jis neturėjo teisės ją dėl jų žudyt, 

Tad jeigu vietoj savo brolio Menelajo 
Dukters dabar nužudė mano dukterį — 
Ar jis nevertas gauti bausmę iš manęs? 
Ar neturėjo brolis dvejeto vaikų'*, 
Kuriuos greičiau už ją derėjo nužudyt, 
Nes žygis vyko tik dėl jųjų motinos!'?? 

O gal juodasis Hadas panorėjęs bus 
Manus vaikus praryt pirmiau negu anos? 
Ar gal maniesiems tavo tėvas žuvusis 
Praradęs meilę buvo, Menelajo ne? 

Ar tai ne blogo, paiko tėvo požymis? 

Aš taip manau, nors tavo nuomonė kita. 
Ir žuvusioji taip sakytų, jei prabiltų ji. 
Todėl nesigailiu dėl to, ką padariau. 

O jeigu tau atrodo, jog aš neteisi, — 

Su savo nuomone teisinga mus pasmerk. 


ELEKTRA 


Dabar nepasakysi, jog aš ištariau 

Ką užgaulaus ir išgirdau tai iš tavęs. 

Bet jei man leisi, pasakysiu atvirai 
222 Apie numirusį ir apie seserį. 
KLITEMNESTRA 

Gerai. Aš leidžiu. Jei pradėtum visada 

Man taip kalbėt, nebūtų klausant apmaudu. 
ELEKTRA 
Prabilsiu tad. Sakai, jog tėvą užmušei. 
Kas gali būt baisiau už šitokius Žodžius, 
Vis tiek ar tu teisingai padarei, ar ne? 
Įrodysiu, jog neteisingai, nes tave 
Pakurstė niekšas, su kuriuo nūn gyveni. 
Medžioklę Artemidę klausk, ką baudė ji, 
Aulidėj aibę vėjų sulaikydama. 
O atsakysiu aš, iš jos tu neišgausi. 
Girdėjau, mano tėvas kartą vaikščiojo 
Giraitėj deivės ir žingsniu išgąsdino 
Dėmėtą elnią plačiaragį, šaudamas 
Tiesiog į jį, kažkokį žodį prametė. 
Įširdusi už tai, duktė Lėtonės tuoj 
Sulaikė achajus, idant kaip atpirką 
Už žvėrį tėvas paaukotų dukterį. 
Tad ji ir buvo paaukota, nes kitos 
Nebuvo išeities: kariai nebegalėjo 
Nei Ilionan plaukt, nei grįžt atgal namo. 
Tai štai dėl ko jis, verčiamas ir spyręsis 
Ilgai, aukoti ryžos — ne dėl Menelajo. 
O jei sutiksiu su tavim: dėl brolio jis 
Padarė tai — ar jau turėjai būtinai 
Jį nužudyt ir kokia teise remdamos? 
Žiūrėk, kad leisdama įstatymus žmonėms 
Nesusilauktumei bėdos ir gailesčio. 
Jei vieną mes žudysim kito vietoje, 
Pirmoji žūsi, jei žiūrės teisybės kas. 
Apsidairyk, ar ne klaidingas žingsnis toks. 
Paaiškink, jei gali, kodėl ir šiandien tu 
Begėdiškiausius darbus leidi sau daryt. 
Tu gyveni su žmogžudžiu, kuris tikrai 
Padėjo mano tėvą tau pirmiau užmušt, 

Gimdai vaikus, 0 tuos pirmuosius, kur teisėti 
Ir iš teisėtos santuokos, varai laukan. 
Kuo tai pateisinti? Sakysi, jog ir tai 
Tu atmoka laikai už dukterį aną? 
Bus gėda, jeigu taip kalbėsi: negražu 
Tekėt už priešo, keršijant už dukterį. 
Bet man gi nevalia ką nors prikišti tau: 
Tuoj balsą pakeli piktai, kad motiną 
Esą šmeižiu. Tad valdove tave laikyt 
Turiu aš ne mažiau kaip savo motina. 
Vien vargas man gyvent. Nemalonumų kiek 
Ir iš tavęs, ir tavo sugyventinio. 
O tas, nuo tavo rankos išsigelbėjęs, 
Orestas vargšas, skursta svetimoj šaly. 
Jį auginu, kaip prikiši tu man, kad jums 
Atkeršytų. Mielai aš padaryčiau tai, 
Jei tik valiočiau, tu žinok. Ir skelbk visiems, 
Kam tik gali, kad aš piktaliežuvė ir 
Begal bloga, kad gėdos neturiu jokios. 
Gerai, jei aš tokia jau atsigimusi. 
Tai savo prigimtim sau gėdos nedarau. 
CHORO VADOVĖ 
6'9 Matau, ji pykčio pagauta, bet neregiu, 
Kad išmanytų, ar teisinga rūstauti. 
KLITEMNESTRA 
Labai jau reikalinga man suprasti ją, 
Kai baisiai niekina ji savo motiną 
Ir jaučias didelė! Ar neatrodo tau, 
* Kad, besarmatė, gali pasiryžt bet kam? 
ELEKTRA 
Žinoki tu: man sarmata dėl viso to, 
Nors tu manai kitaip. Aš suprantu, esu 
Dar per jauna ir man taip elgtis nedera. 
Bet tavo priešiškumas man, kaip lygiai ir 
0 Darbai, mane verste priverčia taip daryt. 
Į bloga juk patraukia blogas pavyzdys. 
KLITEMNESTRA 
O padare begėdi! Žodžiais ir darbais 
Kaip tik ir duodu laisvę tau per daug kalbėt. 

ELEKTRA 

Ne mano — tavo čia kalba. Tu darbus gi 
6 Darai, o darbas randa žodį tinkamą. 
KLITEMNESTRA 

Artemide prisiekiu! Atpildą tuojau 

Už įžūlumą gausi, kai Egistas grįš. 
ELEKTRA 

Matai, kur pyktis nunešė? Tu leidai man 

Kalbėt, ką noriu, ir nemoki išklausyt. 
KLITEMNESTRA 
“0 Nejau neduosi man tu auką tyloje 

Sudėt, kai tau aš viską leidau iškalbėt? 
ELEKTRA 

Aš leidžiu, prašom, auką dėki ir manęs 

Nekaltink už liežuvį, aš nebekalbu. 
KLITEMNESTRA (eidama prie Apolono aukuro, tarnaitei) 
Atnešk, mergaite, čion su kraitele aukos 
Vaisius šiam viešpačiui, kad išvaduotų jis 
Iš didžio nerimo, apėmusio mane. 
O, išklausyki, Febe, mus globojantis, 
Šią mano maldą tylią: aš ne prie draugų 
Kalbu, ir nedera sakyti atvirai 
Visas mintis prie šiosios, stovinčios šalia, 
Kad ji palaidu liežuviu iš apmaudo 
Tuščių kalbų po miestą nenešiotų man, 
Bet išklausyk mane, kaip aš maldausiu, taip. 
Šią naktį aš regėjau nesuprantamą 
Ir baisų sapną, jį, Likieti viešpatie?“, 
Jei gera lemia, teikis tu įvykdyti, 
O jeigu bloga, tai nukreipk į priešus jį. 
Jei mano laimę, šiandien esančią, kas nors 
Galvoja man atimt klasta — neleisk, 
O duoki man gyventi vis ramias dienas, 
Atridų ir namus, ir skeptrą išlaikyt, 
Išliekant tarpe tų, kas šiandien artimi, 
Ir džiaugiantis vaikais, kurie nedaro man 
Nemalonumų neigi rūpesčių sunkių. 
Išklausęs maldą maloningai, duoki mums 
Visiems, Likieti, ko tiktai maldaujame. 

O visa kita, nors žodžiu nepasakau, 

Tikiu, kaip dievas tu gerai žinai ir pats: 

Vaikams juk Dzeuso viską privalu regėt. 
AUKLĖTOJAS (ateina kaip pasiuntinys) 
“0 Gal aš galėčiau sužinoti, moterys, 

Ar ne valdovo bus, Egisto, šie namai? 
CHORO VADOVĖ 

Tikrai šitie, gerai atspėjai tu patsai. 
AUKLĖTOJAS 

Ar neatspėsiu, jog ir moteris šita 

Bus j0? Taip į valdovo žmoną panaši. 
CHORO VADOVĖ 
002 Tikra tiesa. Ją pačią prieš save matai. 
AUKLĖTOJAS 

Sveika, valdove, būk! Aš gerą žinią tau, 

Taip pat Egistui nuo bičiulio atnešiau. 
KLITEMNESTRA 

Bus malonu išgirsti. Bet pirmiausia aš 

Norėčiau sužinot, kas atsiuntė tave. 
AUKLĖTOJAS 
0 Fokietis Fanotėjas. Reikalu didžiu. 
KLITEMNESTRA 

O kokiu gi, svety? Sakyki. Atėjai 

Nuo draugo, ir naujiena bus gera, žinau. 


AUKLĖTOJAS 

Orestas mirė. Pasakyt galiu trumpai. 
ELEKTRA 

O, vargas man! Dabar visai aš pražuvau. 
KLITEMNESTRA 
6'> Ką tu kalbi, svety? O jos tu neklausyk! 
AUKLĖTOJAS 

Orestas mirė. Aš sakiau tau ir sakau. 
ELEKTRA 


Aš, vargšė, pražuvau! Manęs jau nebėra. 
KLITEMNESTRA (Elektrai) 

Tu savo darbą dirbk. O tu, svety, sakyk 

Teisybę tikrą, kaip ištiko jį mirtis? 
AUKLĖTOJAS 
“0 Aš siųstas čia esu išdėstyt visko jums. 

Nuvykęs dalyvauti Delfų kovose, 

Į žaidynes, visos Heladės pažibą, 

Orestas, kai išgirdo šauklį skelbiantį 
Bėgtynių pradžią (tai pradžia visų kovų), 
Išėjo švytintis, visi gėrėjos juo. 

Visus pralenkęs, buvo pirmas prie ribos, 
Kaip ir žadėjo tai jo išvaizda grakšti, 

Ir iškovojo pirmutinę dovaną. 

Nemoku, nežinau, kaip tau trumpai išreikšt 
Šio vyro žygdarbius, kurių eilė ilga. 

Tik viena tu žinok: kiek tik lenktynių dar 
Šaukliai paskelbė — dovanas visų visas 
Laimėjo jis, argietis, kaip vadino jį, 
Vardu Orestas, vaikas Agamemnono, 
Sutelkusio kadais garsius karių pulkus. 
Tokie jo žygiai. Bet jei koją papina 

Koks dievas — ir galiūnas neišvengs bėdos. 
O kitą dieną jis per lenktynes žirgų, 
Rytuos vos tekant saulei prasidėjusias, 
Važiavo su kitais žirgų važiuotojais. 
Achajas?! vienas jų, iš Spartos antras, du 
Iš Libijos, sau kinkęsi po ketvertą, 

Po jų Tesalijos žirgais važiavo jis 

Jau penktas, šeštas buvo iš Etolijos 

Su sarčių porom, sekmas iš Magnesijos?, 
Aštuntas lėkė širmiais ainijietis toks““. 
Devintas iš Atėnų, dievo įkurtų, 

Galop bojotas skriejo ratais dešimtais. 
Kai tik, išmetę burtus, tvarkdariai skirti 
Vietas parodė ir sustatė vežimus, 
Suskardo ragas tuoj, ir vyrai leidosi 
Varyti žirgus ir balsu, ir rankomis 
Vadžias pakrėsdami; visa aikštė bemat 
Subildo ratais skriejančiais ir sūkuriai 
Pakilo dulkių, susimaišė greit eilė, 
Botago nešykštėjo nieks, idant pralenktų 
Vežimą kito ir jo žirgus šniokščiančius. 
Putodami žirgai apdrabstė putomis 
Važiuotojų pečius ir tvirtus vežimus. 

"2 Orestas, pro pat stulpą pravažiuodamas, 
Nekliudė stebule ir žirgą dešinį 

Pavarė kuo smarkiau, pristabdęs kairįjį. 
Pradžioj kaip vienas lėkė jie visi. 
Netrukus ainijiečio, to žmogaus, žirgai 
Nertingi ima nešt ir, stulpą lenkdami, 
Beskriejant šeštą ar septintą ratą jau, 
Atsimuša kaktom į barkų“* kėbulą. 

Dėl šitos nesėkmės dabar viens kitą jie 
Partrenkę griūva; Krisos lyguma visa 
Pilna privirsta greit vežimų nuolaužų. 
Pamatęs tai, Atėnų žirgvaldys guvus, 
Šalin pasukęs, stabdo nepažvelgdamas 

Į vidurį aikštės, kur maišatis baisi. 
Orestas lėkė paskutinis ir žirgų 

Nevarė, vildamasis pabaiga pačia. 
Pamatęs atėnietį, jog tas vienas bėr, 
Supliauškina žirgams jis botagu šmaikščiu 
Palei ausis ir šoka vyti. Jungams jų 
Greit susilyginus, čia vienas, čia antrasis 
Prasikiša šiek tiek vežimo pirmgaliu. 

Ir taip visus ratus apskriejo drąsiai jis, 
Tvirtai stovėdamas dviračiuose tvirtuos. 
Galop vadelę kairę kiek atleido jis, 

Kai žirgas lenkė stulpą, nepamatė jo, 
Užkliuvo ir sudaužė rato stebulę, 

O krisdamas iš ratų įsipainiojo 

Į vadeles. Kai jis pargriuvo dulkėse, 
Žirgai pašoko šuoliu vidurin aikštės. 
Žiūrovai, kai pamatė jį iškritusį 

Iš ratų, net suriko apgailėdami: 

Po žygdarbių tikrų tokia liūdna lemtis. 
Per žemę vilko taip, jog kartais kojos jo 
Iškildavo aukštyn. Paskui važiuotojai, 
Šiaip taip sustabdę žirgus lekiančius, 
Atpynė kruviną: Orestas buvo toks, 

Jog nė draugai nebūtų atpažinę jo. 
Sudegino ant laužo jį nedelsdami. 

Ir štai jo didžio kūno pelenus menkus 

Fokiečių vyrai parinktieji parvežė, 

"60 Idant palaidotų gimtinėj žemėje. 
Naujiena šitokia. Apsakant žodžiais ji 
Graudi, o tiems, kurie tai patys matėme, 
Tokiems kaip aš, negali nieko būt baisiau. 


CHORO VADOVĖ 
„Oi oi! Visa valdovų giminė sena, 
"63 Kaip man atrodo, baigė visiškai išnykt. 


KLITEMNESTRA 
O Dzeuse! Kaip vadinti man šį įvykį: 
Laimingu ar baisiu, nors naudą nešančiu? 
Tačiau be galo liūdna, kad gyvybę sau 
Išgelbsčiu šiandien vien savais kentėjimais. 


AUKLĖTOJAS 
Ko taip nusimeni dėl mano žodžių tu? 


KLITEMNESTRA 
"0 Sunki našta būt motina: vaikams jinai 
Neturi apmaudo ir skaudžiai nuskausta. 


AUKLĖTOJAS 
Be reikalo, kaip rodos, aš atkeliavau. 


KLITEMNESTRA 

O ne! Kaip tu gali sakyt be reikalo, 

Jei ženklus atnešei tu mums tikrus apie 
'"? Numirusį, kuris, nors gimęs iš manęs, 
Atstojęs nuo širdies, be meilės šilumos 
Svečioj šaly mums pasidarė svetimas, 
Nes kai išėjo iš gimtinės žemės šios, 
Manęs daugiau nematė, kaltino mane 
Nužudžius tėvą ir kerštu grasino man. 
Todėl nei naktį, nei dienos metu akių 
Nemerkė miegas man saldus, jaučiausi aš 
Akysna mirčiai kas minutę žvelgianti. 
O šiandien gi iš baimės išsivadavau, 
Kurią man kėlė ji ir jis. Piktesnė ji, 
Gyvenanti drauge ir gerianti kasdien 
Širdies manosios kraują. Nūngi jau ramiai 
Gyvensim, niekais virtus jos grūmojimams. 


785 

ELEKTRA 
Oi oi! Aš vargšė. Vien vaitot belieka man, 
Orestai, dėl dalios tavos, kad iš tavęs 

“90 Taip tyčiojas ši motina. Ar tai gerai? 


KLITEMNESTRA 

Tau — negerai, o jam gi, kaip yra, gerai. 
ELEKTRA 

Išgirski, Nemeside“?, tik dabar numirusį. 
KLITEMNESTRA 

Išgirdo, kas reikėjo, ir gražiai sutvarkė tai. 
ELEKTRA 

Ir tyčiokis sveika. Nušvito laimė tau. 
KLITEMNESTRA 
"8 Orestas jau nei tu jos nebetemdysit. 
ELEKTRA 

Patiems užtemo ji, nebeužstosim tau. 
KLITEMNESTRA 


Didžiausią padėką pelnytum sau, svety, 
Jei ilgliežuvei šiai užčiauptumei nasrus. 
AUKLĖTOJAS 
Gal man keliaut, kai viskas baigėsi gerai. 
KLITEMNESTRA 
“0 O ne! Tuo juk negarbę padarytum man 
Ir tam bičiuliui, kurs čia atsiuntė tave. 
Į vidų eik, o ją palikim čia, tegu 
Aprauda savo ir savųjų negandus. 


Klitemnestra juokdamasi ir auklėtojas nueina 
į rumus 
ELEKTRA (chorui) 
„ Jūs manot, kad skausmu patvino jai širdis 
5 Ir kad jinai paplūdo ašarom graudžiom, 
Rypuodama sūnaus, kurs žuvo taip liūdnai? 
Išėjo juokdamos. O, nelaiminga aš! 
Orestai mielas! Pražudei mane mirtim, 
Išsinešei širdies manosios lūkesčius 
*!0 Visus ir viltis, kiek dar buvo likę jų, 
Jog tu dar gyvas ir ateisi keršyti 
Už tėvą ir mane. Kur dėsiuos aš dabar? 


Sofoklis 326 


Esu vienų viena, be tėvo likusi 

Ir be tavęs. Ir vėl turėsiu aš vergaut 
Žmonėms, kurių visa širdim neapkenčiu, 
Žudikams tėvo mūs. Ar gera šiandien man? 
Aš, aišku jau, nebegyvensiu nuo dabar 
Kartu su jais, o čia, užmiršusi save 

Ir be draugų, už durų vilksiu sau dienas. 
Teužmuša mane šių rūmų imbuviai, 

Jei aš kam kliūsiu. Laimė, jei mane užmuš, 
Ir vargas, jei paliks: gyvent nenoriu jau. 


815 


820 


PIRMAS KOMAS 
I strofa 


CHORAS 
Kur dingo Dzeuso žaibai, 
$25 Kurgi skaisčioji saulė, jeigu regėdami 
Visa tai tyli? 
ELEKTRA 
Oi oi oi! 
CHORAS 
Ko raudi, sese, taip? 
ELEKTRA (keldama rankas į dangų) 
Vai! 
CHORAS 
0 Nešauki taip prieš dangų. 
ELEKTRA 
Mane pražudysit. 
CHORAS 
Kaip? 
ELEKTRA 
Keldamos viltis apgaulias 
Dėl tųjų, kurie iškeliavo į Hadą, 
Jūs skęstančią 
32 Gilyn gramzdinsit. 

I antistrofa 


CHORAS 
Žinau aš karalių Amfiarają, 
Jį moterų tinklas auksinis nuvarė po žemėm?““, 
Bet šiandien ir ten jis — 
ELEKTRA 
$*0 Oi oi! Ne! 
CHORAS 
Vėl gyvas sau valdo. 
ELEKTRA 
Oi oi! 
CHORAS 
Tikrai oi oi, nes žudikė... 
ELEKTRA 
Jau nubausta. 
CHORAS 
Taip. 
ELEKTRA 
Š45 Žinau aš, žinau, atsirado kam keršyt 
Už jį, tenai liūdintį. Aš be gynėjo, 
Ir tą, kuris buvo, 
Pagrobė likimas. 


II strofa 


CHORAS 

Vargšių tu vargšė didžiausia. 
ELEKTRA 
V Pati aš tai gerai žinau, 

Raudot ir verkt išmokė laikas, 

Nepagailėjęs man kančių. 
CHORAS 

Regėjom tai, kuo skundies. 
ELEKTRA 

Tad nebeguoskit apgaulia 
25 Jūs viltimi daugiau. 
CHORAS 

Kokia? 

ELEKTRA 
Nebeateis pagalba niekad man 
Iš brolių kraujo prakilnaus. 


II antistrofa 


CHORAS 
Š60 Visiems žmonėms žadėta mirt. 
ELEKTRA 

Ir gal žirgų lenktynėse, 

Kaip tam nelaimingajam, 

Kietom vadelėm apsipainiot? 
CHORAS 

Neregėta pražūtis. 
ELEKTRA 
Š9 Ir dar kaip! Svečioj šaly 

Jis mirė, ne ant mano rankų. 
CHORAS 

Oi Oi! 
ELEKTRA 

Aš į urną jo nedėjau, kapo nesupyliau 
*'0 Nei rauda nepalydėjau. 


Atskuba Chrisotemidė 


CHRISOTEMIDĖ 
Iš džiaugsmo aš, mieloji, atlėkiau lėkte, 
Užmiršus, jog risčia lakstyti nedera. 
Naujieną linksmą atnešu ir atvangą 
Tau nuo kančių, kurias kenti raudodama. 
ELEKTRA 
*2 Kur tu radai pagalbą mano neganduos, 
Kuriems lig šiolei vaisto jokio neregėt? 
CHRISOTEMIDĖ 
Orestas grįžo mums, žinok girdėdama 
Tai iš manęs taip aiškiai, kaip mane matai. 
ELEKTRA 
Tu proto netekai, o vargše, jeigu taip 
*0 Juokies iš savo ir iš mano negandų. 

CHRISOTEMIDĖ 
Prisiekiu židiniu tėvų! Aš ne juokais 
Sakau tai, jog sugrįžo mudviem jis abiem. 
ELEKTRA 
O vargše tu! Iš ko tą žinią išgirdai. 
Iš kokio gi žmogaus, jei taip aklai tiki? 
CHRISOTEMIDĖ 
85 Ne iš kitų burnos — pati išvydusi 
Aiškiausius ženklus, aš naujiena ta tikiu. 
ELEKTRA 
Tai kokius ženklus, vargše, jau turi, kad juos 
Pamačiusi užsiplieskei tu šia liepsna? 
CHRISOTEMIDĖ 
Tu paklausyki, dėl dievų! Mane tuomet 
99 Galėsi išmintinga ar kvaila vadint. 
ELEKTRA 
Tai pasakok, jei tau ta pasaka miela. 
CHRISOTEMIDĖ 
Tau ir papasakosiu visa, ką mačiau. 
Prie tėvo kapo senojo aš nueinu — 
Žiūriu gi: pieno ką tik nulieta valka 
Ant kauburio ir kapas visas papuoštas 
Gražiom gražiom gėlėm, kokių tik atrandi. 
Išvydus nustembu ir išpučiu akis — 
Gal kartais koks žmogus kur netoli yra. 
Apsižiūrėjus, kad aplink visur tylu, 
Prie kapo priglundu ir jo viršuj matau 
Aš kuokštą garbinių, tik neseniai kirptų. 
Man, vargšei, topteli širdin, kad aš regiu 
Štai tikrą atvaizdą brangiausio mums žmogaus — 
Oresto. Ar ne aiškus tai įrodymas? 
Juos palyčiu nedrumsdama šventos tylos, 
Tačiau iš džiaugsmo akys plūsta ašarom. 
Kaip tuosyk ir dabar aš įsitikinus: 
Tos brangios puošmenos tegali būti jo. 
Kieno gi kito, jeigu jos ne mudviejų? 
Kad šiandien kapo nepuošiau, gerai žinau, 
Taip pat ir tu. Kada ir kaip? Nė pasimelst 
Nenubausta tu neištrūksti iš namų. 


895 


900 


905 

O motinai į galvą niekad neateis 
Tai padaryt, o jei darys — nesislapstys. 
915 Oresto, ne kitaip, tos šviežios garbanos. 
Nenusimink, mieloji, ne visad tas pats 
Globėjas dievas stovi žmogui už pečių. 
Lig šiol jis mudviem piktas, betgi ši diena 
Galbūt didesnės mūsų laimės laidas bus. 
ELEKTRA 
920 Deja, kvailystė tai! Tavęs man gaila jau. 
CHRISOTEMIDĖ 
O kas gi? Ar naujiena nepatinka tau? 
ELEKTRA 
Tu nežinai nei kur esi, nei ką tauški. 


CHRISOTEMIDĖ 

Aš nežinau, ką savo akimis mačiau? 
ELEKTRA 

Jis mirė, vargše tu! Sugriuvo mūs viltis 
*2 Išsivaduot. Nebesikliauki juo daugiau. 
CHRISOTEMIDĖ 

Kokia nelaimė! Ir iš ko girdėjai tai? 
ELEKTRA 

Gi iš žmogaus, ten buvusio, kai žuvo jis. 
CHRISOTEMIDĖ 

O kurgi tas žmogus? Man baisiai nuostabu. 


ELEKTRA 
Viduj. Toks malonus ir mielas motinai. 
CHRISOTEMIDĖ 
20 Kokia nelaimė! Tai kieno gi buvo ten 
Ant tėvo kapo tos gausingos atnašos? 
ELEKTRA 
Greičiausiai, man atrodo, jas padėjęs bus 
Atmindamas Orestą mirusį kas nors. 
CHRISOTEMIDĖ 
Baisus apsirikimas! Džiaugdamos lėkiau 
*2 Aš su naujiena ir nenujaučiau, kokiuos 
Mes esam neganduos, o atskubėjusi, 
Be tų senųjų, vėl naujas bėdas randu. 

ELEKTRA 
Iš tikro taip. Bet jei klausysi tu manęs, 
Tau šios dienos bėdų našta bemat nukris. 


CHRISOTEMIDĖ 
3*0 Tai ką manai: gal aš prikelsiu mirusius? 
ELEKTRA 

Ne tai sakau, dar šitiek aš nesu kvaila. 
CHRISOTEMIDĖ 

Tai ko tu nori? Ką turėčiau aš daryt? 
ELEKTRA 

Be baimės vykdyti, ką aš paliepsiu tau. 
CHRISOTEMIDĖ 

Jei tai naudinga bus, nenusigręšiu aš. 
ELEKTRA 
945 Žinok: be pastangų nėra ko laukt sėkmės. 
CHRISOTEMIDĖ 

Žinau. Pagelbėsiu visur, kiek jėgos leis. 
ELEKTRA 


Klausyk dabar, ką pasiryžau aš daryt 
Iš artimųjų paspirties, pati žinai, 
Jokios mums nebėra, visus be gailesčio 
Nusinešė mirtis ir likom vienos dvi. 
Tol, kol ateidavo žinių, kad brolis mūs 
Dar gyvas, sveikas tebėra, aš vyliausi, 
Kad atsiteist už tėvo mirtį jis ateis. 
Kai šiandien jo nebėr, žvelgiu aš į tave, 
Kad imtumeis drąsos drauge su seseria 
Atlyginti už mirtį mūsų tėvo tu 
Egistui. Nuo tavęs nebedera jau slėpt. 
Ar dar ilgai svyruosi, viltis dėdama 
Kažin į ką? Derėtų šiandien tau vaitot, 
Nes tėvo turtai iš tavęs jau atimti, 
Derėtų sielotis, kad šitiek metų jau 

Tu sensti vieniša ir netekėjusi. 

Ir neturėk vilčių tai prigyvent kada. 
Egistas juk nėra toks neišmanėlis, 

Kad leistų tavo arba mano giminei 
Klestėt su nuostoliu aiškiausiu sau pačiam. 
Jei mano patarimo paklausysi tu — 


950 


960 


965 

Už darbą šventą ir iš tėvo mirusio 
Sulauksi dėkingumo, ir iš brolio mūs. 
Toliau gyvensi tu laisva, kaip gimusi 
Esi laisva, ir vyrą sau, koks pridera, 
Tu gausi, nes kiekvienas žiūri, kur geriau. 
Ar nematai šlovės, plačiai nuskriesiančios, 
Kurią paklausiusi pelnysi sau ir man? 
Kuris gi miesto ar svečios šalies žmogus 
Regėdamas nesveikins mūsų ir negirs? 
„Pažvelkite, draugai, į šiedvi seseris! 
Abidvi jos tėvų namus išgelbėjo, 
Abidvi priešams, didžią galią turintiems, 
Statydamos pavojun savo gyvastį, 
Atmonijo už tėvo jų nužudymą. 
Mylėti turim jas ir lenktis joms visi. 
Ar švenčių švęst, ar spręsti miesto reikalų 
Suėję — už drąsumą jas pagerbkime“. 
Jei taip kiekvienas apie mudvi pasakys, 
Šlovė gyvoms ar mirusioms mums neišblės. 
Mieloji, paklausyk, pagelbėk tėvui mūs, 
Padėki seseriai, mane iš vargo trauk 
Ir gelbėki pati save, atmindama, 
Kad žmogui, iš garbingo kraujo kilusiam, 
Neprakilniai gyvent didžiausia nešlovė. 
CHORO VADOVĖ 
990 Kai reikalai tokie, tuomet ir kalbančiam, 
Ir klausančiajam apdairumas būtinas. 
CHRISOTEMIDĖ 
Jei protas būtų nepakrikęs, tai sesuo, 
Bičiulės, būtų dar prieš burną verdama 
Žiūrėjus atsargumo, kaip nežiūri nūn. 
“2 Ką tu manai, kai iš pašėlusios drąsos 
Pati prie ginklo šoki ir mane kvieti? 
Ar nematai: ne vyras tu, o moteris, 
"Per maža tau jėgų su priešais stot kovon, 
Kai laimė lydi jų žingsnius visas dienas, 
1900 6 mus apleidžia ji ir mums nepadeda. 
Tad kas su tokiu žmogumi tau grumtis drįs 
Arba išdrįsęs neapverks drąsumo pasekmių? 


970 


975 


980 

Žiūrėki, kad nelaimių šių sau dar labiau 
Nepasididintum, jei kalbą kas išgirs. 
1005 Tokios nebus naudos iš įgytos šlovės, 
Jei pagarsėjusios niekingai mirsime. 
Baisiausias daiktas ne mirtis, o tai, jei kas, 
Norėdamas numirt, negali jos sulaukt. 
Maldauju tad: pirmiau, negu ir pačios mes 
'019 Pražūsime, ir pražudysim giminę, 
Tu pykų suvaldyk. O ką kalbėjai čia, 
Aš nesakysiu niekam, liks tai paslaptis. 
Tačiau tu imkis proto, kolei nevėlu, 
Bejėgė būdama galingiems nusilenk. 
CHORO VADOVĖ 
1015 Tų paklausyk. Nėr nieko naudingiau 
Už sveiką protą ir buvimą apdairiam. 
ELEKTRA 
Nelaukta nieko tu nepasakei, ir aš 
Žinojau, kad atmesi mano prašymą. 
Todėl dabar man vienai savo rankom reiks 
Įvykdyt viską, nepaliksiu nieko taip. 
CHRISOTEMIDĖ 
Oi! 
Kaip gaila, kad nepagalvojai taip tuomet, 
Kai žudė tėvą, o galėjai padaryt. 


1020 


ELEKTRA 

Visa širdim, tik protas veikė dar silpnai. 
CHRISOTEMIDĖ 

Ir stenkis visą amžių tokio proto likt. 
ELEKTRA 
'025 Nenoru man padėt paragini mane. 
CHRISOTEMIDĖ 

Kreivai paleidęs — tiesiai nepataikysi. 
ELEKTRA 

Aš tau pavydžiu proto, bailumu bjauriuos. 
CHRISOTEMIDĖ 

Ramiai klausysiu ir kai girsi tu mane. 
ELEKTRA 


Tačiau to niekad nesulauksi iš manęs. 

CHRISOTEMIDĖ 
1030 Geriausia mums teisėja bus tik ateitis. 


ELEKTRA 

Gali sau eit. Jokios man iš tavęs naudos. 
CHRISOTEMIDĖ 

Galbūt. O tu dar supratimo neturi. 
ELEKTRA 

Eik visko pasakyti savo motinai. 
CHRISOTEMIDĖ 

O ne! Aš ne tokia baisi dar priešė tau. 
ELEKTRA 
1035 Todėl suprask: tu gėdos kelią man perši. 
CHRISOTEMIDĖ 

Ne gėdos, ne! Tik atsargumo dėl savęs. 
ELEKTRA 

Kas regis tau teisu, turėčiau vykdyt aš? 
CHRISOTEMIDĖ 

Vadovė būsi mums abiem, kai protas grįš. 
ELEKTRA 

Baisu, kada patardamas apsivili. 
CHRISOTEMIDĖ 
1040 Sakai teisybę: toks pavojus gresia tau. 
ELEKTRA 

Kodėl? Tau rodos, aš netiesą čia kalbu? 
CHRISOTEMIDĖ 

Bet būna, kai tiesa ir žalą atneša. 
ELEKTRA 

Tokioj aplinkumoj geriau man negyvent. 
CHRISOTEMIDĖ 

Padarius darbą tą, minėsi tu mane. 
ELEKTRA 
8 Ir padarysiu! Nepabūgsiu aš tavęs. 
CHRISOTEMIDĖ 

Ir tai tiesa? Tas ryžtas neatmainomas? 
ELEKTRA 

Už neryžtumą nieko nežinau bjauriau. 
CHRISOTEMIDĖ 


Nepagalvoji apie tai, ką aš sakau. 

ELEKTRA 
Seniai nuspręsta viskas, o ne šiandien tik. 
CHRISOTEMIDĖ 
1020 Geriau aš eisiu. Nepatenkintos abi: 
Tu — mano žodžiais, o aš — tavo užmojais. 
ELEKTRA 
Į rūmus grįžk. Aš niekad neisiu su tavim, 
Nors tu prašytum kažin kaip. Atrodo man 
Baisi kvailystė siekti nepasiekiama. 
CHRISOTEMIDĖ 
1025 Gerai. Jei tiek protinga rodais sau pati, 
Protinga būk. O kai pateksi į bėdas 
Ir negandus — minėsi mano žodį tu. 
(Nueina į rūmus) 


ANTRAS STASIMAS 


CHORAS 


I strofa 


Mes regim, kaip 
Medy aukštam gudriausias 
Iš paukščių visų pasirūpina“', 
1960 Idant nealktų jo tėvai, 
Gyvybę davę ir džiaugsmus. 
Ko gi mes pareigos neįvykdom? 
Dzeuso žaibais prisiekiu 
Ir Temide dangiškąja: 
'965 Bus neilgai nebausti. 
Aide šešėlių šalies! 
Šauki graudingu balsu, 
Žinią nuneški Atridams 
Apie šią liūdną nešlovę — 


I antistrofa 


970 Kad jų namuos 
Tvyro ligos apnuodytas 

Oras, o tarp dviejų seserų 
Vis nesiliauja vaidai, 
Meilė negrįžta jų tarpan. 

1975 Blaškos viena apleistoji 
Elektra, vis apraudodama 
Tėvo liūdnąją dalią kaip 
Lakštingala graudinga. 
Ji pasiryžus numirti, 
Neberegėti pasaulio, 

1080 Kad atmokėtų porai prakeiktai. 
Kurgi atrasit jūs kitą tiek taurią? 


II strofa 


Nors vargingai gyvendamas, 
Niekas, jei bus taurus, 
Neterš savo vardo, 
1085 Sese mieloji! 
Ir tu rinkais bendrą visiems ašarų kelią, 
Kaip karžygė stojai prieš tai, 
Kas negražu, užtat pelneis 
Dukters geros ir išmintingos vardą. 


II antistrofa 


"090 O, kad priešus tu pranoktum 
Turtais ir galybe tiek, 
Kiek šią dieną 
Tu esi žemiau už juos. 

Regiu: nors tau dalia karti, 
Bet Dzeusui nuolanki buvai, 
"095 Tad gausi gausų atpildą todėl, 

Kad vykdei visuomet, 
Ko reikalauja didis priesakas. 

TREČIAS EPEISODIJAS 


Įeina Orestas ir Piladas, juos lydi du tarnai, ne- 
šantys urną su pelenais 


ORESTAS 
Ar mums gerai parodė, mielos moterys, 
Ir ar gerai mes einam, kur norėjome? 
CHORO VADOVĖ 
11906 ko tu ieškai ir ko reikia tau čionai? 
ORESTAS 
Egistas kur gyvena, noriu pasiklaust. 
CHORO VADOVĖ 
Eini gerai, neapsiriko rodęs tau. 
ORESTAS 
Ar negalėtų kas iš jūs įeit vidun, 
Pranešt apie seniai jau laukiamus svečius? 
CHORO VADOVĖ (rodo į Elektrą) 
1105 Jinai, jei giminaitė turi tai pranešt. 
ORESTAS 
Mergaite, eik ir pasakyki: kažkokie 
Fokiečiai šit Egistą nori pamatyt. 
ELEKTRA 
O varge mano! Gal su tais aiškiais ženklais, 
Kurie patvirtins žinią jau girdėtąją? 
ORESTAS 
''*9 Naujienos tavo nežinau. Tik Strofijas 
Senasis liepė žinią duot apie Orestą. 
ELEKTRA 
O kas, svety? Mane toks šiurpas nukrėtė. 
ORESTAS 
Jis mirė neseniai, ir palaikus menkus 
Mažutėj urnoj, kaip matai, mes atnešam. 
ELEKTRA 
"16 varge mano, varge! Štai jisai. Dabar 
Kaip dera aiškiai visą negandą regiu. 
ORESTAS 
Jei taip tu raudi dėl Oresto nedalios, 
Žinok: jo kūnas guli urnoje šioje. 

ELEKTRA 
O dėl dievų, svety! Jei ilsis urnoj čia 
'120 Jo palaikai, man leisk paimti į rankas. 
Apverksiu ir save, ir visą giminę 
Kartu aš apraudosiu prie šių pelenų. 
ORESTAS (fokiečiams) 
Prineškit ir paduokite, vis tiek kas ji. 
Tikrai ne pikta mano to prašydama: 
'123 Bus iš bičiulių jo ar kraujo giminė. 
ELEKTRA (imdama urną) 
Oresto palaikai! Brangiausio man žmogaus 
Paminkle! Oi, kaip skirias viltys, su kuriom 
Tave išleidau ir kuriom pasitinku! 
Nūn virtusį nieku štai spaudžiu glėbyje, 
"0 iš namų išleidau vos pražydusį. 
Geriau gyvybė būtų man užgesusi 
Pirmiau, negu į svečią šalį išsiunčiau 
Tave, šiom rankom nuo mirties pavogusi. 
Tą pačią dieną tuosyk būtum gavęs žūt, 
"35 Ilsėtumeis su tėvu viename kape. 
O šiandien žemėj svetimoj, benamis, tu 
Žuvai kaip tremtinys, atskirtas nuo sesers. 
Aš, vargšė, nenuploviau rankom mylinčiom 
Tavęs, nepapuošiau ir iš godžios ugnies 
'1*9 Nepaėmiau, kaip dera, šios liūdnos naštos. 
Tau, vargše, patarnavo rankos svetimos, 
Ir kaip saujelė dulkių urnoje grįžti. 
Deja, nuėjo veltui mano rūpestis 
Ir vargas, dėtas su didžiu malonumu, 


"59 Kai mažą auklėjau tave. Ne motinos, 
O mano tikras numylėtinis buvai. 
Ne kitas kas namuos — tau auklė aš buvau, 
Ir kaip sesers visad tu šaukdavais manęs. 
Dabar praėjo visa kaip viena diena 

"59 Su tavo mirtimi. Kaip vėtra viską tu 
Pagrobęs išėjai. Ir tėvas jau Hade, 
Aš per tave žuvau, kai mirtį sau radai. 
Mūs priešai džiūgauja, iš malonumo jau 

Apsvaigus motina-nemotina, nuo jos 
"85 Slapčia man žodį siųsdavai dažnai, jog tu 
Atkeršyti sugrįši, bet ir tau, ir man 
Pavydinti lemtis sugriovė pažadus 
Ir siunčia vietoj mielojo pavidalo 
Šešėlį tuščią man ir tavo pelenus. 

Aiman, ai! 

Štai kas liko iš žmogaus! 

O, koks baisumas — aiman, ai! — 
Kelių, kuriais parėjęs pražudei mane! 
Ir baisiai pražudei, o broli mylimas! 
1165 Todėl į savo šiuos namus priglausk mane 

Kaip nieką ir į nieką, idant su tavim 

Nuo šiol gyvenčiau t en, nes kol buvai tu čia, 

Aš laime dalinaus pusiau ir mirusi 

Nenoriu būt nuo tavo kapo atskirta. 
"96 mirusiems, žinau, nebesti sielvartų. 
CHORO VADOVĖ 

Mirtingo tėvo tu duktė, to nepamiršk, 

Mirtingas ir Orestas. Nesiskųsk per daug. 

Visiems juk mums žadėta toji pat dalia. 
ORESTAS 

Oi, ką sakyt? Kaip man, kas neišreiškiama, 
'!"5 Išreikšt žodžiu? Bet lūpų nebesuvaldau. 
ELEKTRA 

Kas tau skaudu? Ką reiškia tavo žodžiai šie? 
ORESTAS 

Ar ne Elektros mielą veidą aš regiu? 
ELEKTRA 

Taip, tos pačios. Nors baisiai jau suvargusios. 
ORESTAS (sau) 

Aiman! Kokia siaubinga vargšės jos dalia. 
ELEKTRA 
"80 Tu dėl manęs, svety, taip sunkiai dūsauji? 
ORESTAS 

Be dievo meilės kūnas nukamuotas taip. 
ELEKTRA 

Ne kitai kam tie skaudūs žodžiai, o tik man. 


1160 

ORESTAS 
Ai ai! Nelaimė — netekėjusios dalia. 


ELEKTRA 

Ko taip žiūri tu į mane ir dūsauji? 
ORESTAS 
!185 Nė kiek aš nežinojau dar savų bėdų. 
ELEKTRA 

O iš kokių gi Žodžių sužinojai tai? 
ORESTAS 

Regiu, kaip didžio sielvarto tu prislėgta. 
ELEKTRA 

Bet mano negandų nedaug dar tematai. 
ORESTAS 

Ar galima regėti dar ką nors baisiau? 
ELEKTRA 
"300 taip, juk gyvenu drauge su žmogžudžiais. 
ORESTAS 

Kieno? Ir kaip išaiškinai šį negandą? 
ELEKTRA 

Mus tėvo. Ir iš prievartos jų vergė aš. 
ORESTAS 

O kas tave per jėgą privertė vergaut? 
ELEKTRA 

Vadinas motina, bet neprilygsta jai. 
ORESTAS 
"195 Ką daro? Skaudžia ar neduoda duonos tau? 
ELEKTRA 

Ir skaudžia, ir neduoda, niekina visaip. 
ORESTAS 

Nėra žmogaus, kurs gintų ir neleistų skaust? 
ELEKTRA 

Nebėr. Kurs buvo, pelenus to atnešei. 
ORESTAS 

O vargše tu! Man gaila į tave žiūrėt! 
ELEKTRA 
"0 Vienintelis esi pagailęs nūn manęs. 
ORESTAS 


Vienintelis ir tokius negandus kenčiu. 

ELEKTRA 

Ar ne kaip mūsų giminietis atėjai? 
ORESTAS 

Aš pasakyčiau, jei galėčiau kliautis jom. 

(Rodo į chorą) 
ELEKTRA 

Jos geros. Drąsiai prie savų žmonių kalbėk. 
ORESTAS (nori paimti urną) 
1205 Tą indą mesk, jei nori viską sužinot. 
ELEKTRA 

O, dėl dievų! To nedaryki, nedaryk! 
ORESTAS 

Klausyk manęs, tuomet neapsiriksi tu. 
ELEKTRA 

Prisiekiu galva! Kas brangiausia, neatimk! 
ORESTAS (atima urną) 

Sakau, neduosiu. 


ELEKTRA Nelaiminga būsiu aš, 
1210 Orestai, jei be tavo kapo likti teks. 
ORESTAS 

Taip nekalbėk! Be priežasties jokios verki. 
ELEKTRA 

Kai mirė brolis, aš be priežasties verkiu? 
ORESTAS 

Tokių štai žodžių nederėtų tau kalbėt. 
ELEKTRA 

Nejau taip neverta velionio aš esu? 
ORESTAS 
1215 Tu visa ko verta. Bet indas šis ne tau. 
ELEKTRA 

Bet jei Oresto kūną aš laikau jame? 
ORESTAS 

Tai ne Oresto. Tyčia padaryta taip. 
ELEKTRA 

Tai kurgi kapas nelaimingo to žmogaus? 
ORESTAS 

Gi niekur. Kolei gyvas, kapo jo nėra. 
ELEKTRA 


'220 Ką tu kalbi? 

ORESTAS Bet mano žodžiuos melo nėr. 
ELEKTRA 

Tai gyvas tebėra jisai? 
ORESTAS Kaip gyvas aš. 
ELEKTRA 

O gal tu pats? 


ORESTAS Pažvelk į tėvo antspaudą 
Žiede, matysi, ar teisybę aš sakau. 
ELEKTRA (apglėbia brolį) 
O saule tu šviesi! 


ORESTAS Šviesi. Aš sutinku. 
ELEKTRA 
1225 O balse, ar tu jo? 
ORESTAS Kitokio neieškok. 
ELEKTRA 

Glėby manajam tu? 
ORESTAS Kad taip laikytum vis! 


ELEKTRA (chorui) 
O mielos seserys, pilietės miesto šio! 
Orestą regite. Gudrumas mirusiu 
Paskelbė jį, gudrumas ir išgelbėjo. 
CHORO VADOVĖ 
1230 Mes regime jį, sese, ir iš laimės tos 
Man akys jau pasruvo džiaugsmo ašarom. 


ANTRAS KOMAS 


Strofa 


ELEKTRA 
O tu sūnau, 
Sūnau mano tėvo mylimiausio! 
Galop tu parėjai, 
"35 Radai, išvydai, sutikai, kurių ilgies. 
ORESTAS 
Aš čia esu. O tu tylėki ir palauk. 
ELEKTRA 
O kas yra? 

ORESTAS 
Tylėk geriau, kad neišgirstų kas viduj. 
ELEKTRA 
Tačiau dėl Artemidės, 
129 Mergelės amžinai! 
Aš netikiu, jog dera mums bijot 
Slogios naštos viduj — 
Moters, sėdinčios ten vis. 
ORESTAS 
Bet nepamirški, jog Arėjas slypi net 
1235 Ir motery*“. Matei, patyrei tu pati. 
ELEKTRA 
Oi Oi Oi! Oi Oi, Oi Oi! 
Tu priminei man aiškų, nesiliaujantį 
Ir neužmirštamąjį negandą, 
1290 Ištikusį mus. 
ORESTAS 
Žinau ir tai, ir kai bus galima kalbėt 
Laisvai, tuos darbus atsiminti priderės. 


Antistrofa 


ELEKTRA 

Visoks, visoks 

Nūn metas bus man tinkamas 
1235 Sakyt teisybę apie tai. 

Nuo šiandien mano lūpoms laisvė suteikta. 
ORESTAS 

Teisybę tu sakai. Todėl ir saugok ją. 
ELEKTRA 

Kuriuo būdu? 
ORESTAS 

Kada ne laikas, stenkis nekalbėt per daug. 
ELEKTRA 
260 O kas šiandieną jau, 

Kai tu atsiradai, 

Keis žodžio laisvę į tylėjimą? 

Kai aš tave išvydau 

Nelauktai ir netikėtai. 

ORESTAS 
1265 Išvydai, kai dievai paragino pareit. 
ELEKTRA 
Tavo žodžiai dar daugiau 
Negu pirma padarė džiaugsmo, 
Jei dievas parsiuntė tave 
Į mūsų štai pastogę. Aš laikau 
1270 Tai dievo darbu. 
ORESTAS 
Nors ir nenoriu tavo laisvės suvaržyt, 
Tačiau bijau: pamesi galvą džiaugdamos. 


Epodas 


ELEKTRA 
O tu, kuris po metų taip ilgų 
Teikeis pasilgtas pasirodyt man, 
'?75 Pamatęs šitaip vargstančią... 


ORESTAS 
Ko neturiu daryt? 
ELEKTRA Nebeatimk 


(Vėl apkabina brolį) 

Man džiaugsmo to regėti tavo veidą. 
ORESTAS 

Aš piktinčiaus, pamatęs trukdant tau kitus. 
ELEKTRA 
1280 Tu sutinki? 
ORESTAS Kodėl gi ne? 
ELEKTRA (chorui) 

O mielosios, aš balsą išgirdau, 

Nors nebebuvo jau vilties. 

Vos ištvėriau neprakalbus, 

Nešaukus jo klausydama 
1285 Aš, vargšė. Nūn turiu tave, o tu 

Parodei mielą veidą, 

Kurio ir nesėkmėj nebepamirščiau. 
ORESTAS 

Nereikalingą žodžių srautą sustabdyk, 

Kokia nuožmi mūs motina, neaiškink man 

1290 Nei kaip Egistas krautus mūs tėvų turtus 
Eikvoja, kleidžia, mėto negailėdamas. 
Brangus mums laikas, o tu leidi jį kalbom. 
Kas man praverstų nūn, šituo metu, sakyk, 
Kaip — atvirai mes ar slaptai galėtume 

1295 Nutildyt priešų juoką, kai parsiradau, 

Kad motina nepastebėtų švytinčios 
Džiaugsmu, kai mudu į namus įeisiva, 
Vaitok, lyg būtų apie mano negandą 
Žinia tikra. Tiktai kai viską baigsime, 

'300 Tada bus metas džiaugtis juokiantis laisvai. 

ELEKTRA 
O mielas broli! Kaip labiau patinka tau, 
Taip bus gerai ir man. Už džiaugsmą aš esu 
Dėkinga tau, ir nuopelnas ne mano tai. 
Įskaudinti nors kiek tave ir už didžius 

1305 Turtus aš nesiryžčiau: prasilenkčiau juk 
Su laimės valanda, kai dievas davė ją. 

O visa kita jau tu pats turbūt žinai? 
Girdėjai, kad Egisto nėr dabar namie, 
O motina viduj, tačiau nebūgštauki, 

1310 Kad pastebės iš džiaugsmo švytinčią mane. 

Esu pilna aš neapykantos senos, 
O kai tave išvydau, džiaugsmo ašarų 
Nebenustosiu liejus. Kaip neverkti man, 
Kai tuo pačiu kartu aš pamačiau tave 

'35 Ir mirusį, ir gyvą? Stebuklus darai. 

Ir jeigu tėvas gyvas pasirodytų — 

Tikėčiau akimis, jog ne vaiduoklis tai, 

Kai tu jau parėjai šiuo nuostabiu būdu. 
Daryk, kaip tau geriau. Jei būčiau aš viena, 

1320 Iš dveja viena liktų man: garbingai mirt 
Arba tiktai garbingai išsigelbėti. 

ORESTAS (išgirdęs žingsnius viduje) 

Dabar nutilki, aš girdžiu žingsnius, kažkas 
Išeina iš namų. 

ELEKTRA (garsiai Orestui ir Piladui) Įeikite, svečiai, 
Jūs atnešėte mums, ko niekas negalės 

'322 Nei nepriimt namo, nei džiaugtis, kai priims. 

Iš rūmų išeina auklėtojas 

AUKLĖTOJAS 

Kvailiai tikriausi jūs ir neišmanėliai! 

Ar jums gyvybė jau visai nebebrangi, 

Ar gal iš prigimimo proto nėr šviesaus: 

Ne prie pavojų, bet pavojuose pačiuos, 
!330 Ir dar didžiausiuos, esat ir nematote? 

Nebūučiau prie šių durų atsistojęs aš 

Ir saugojęs, tai jūsų užmojai pirmiau 

Už jus jau būtų atsiradę rūmuose. 

Šitam pavojui aš užbėgau už akių. 
'333 Dabar pameskit nesibaigiančias kalbas 

Su džiaugsmo nepasotinto veržliu klyksmu 

Ir eikite vidun: delsimas šiuo metu 

Tikra nelaimė, reikia baigt, kol nevėlu. 
ORESTAS 

O kaipgi ten viduj, jei seksis man įeit? 
AUKLĖTOJAS 
'30 Tvarka. Gerai, kad niekas nepažins tavęs. 
ORESTAS 

Tikriausiai pasakei, jog miręs jau esu. 
AUKLĖTOJAS 

Žinok, tenai šešėlių krašto tu žmogus. 
ORESTAS 

Turbūt apsidžiaugė dėl to? Ką sakė jie? 
AUKLĖTOJAS 

Kai baigsim, pasakysiu. O kaip ten dabar? 
13? Jų reikalai geri, net ir kai negeri. 
ELEKTRA 

Kas, broli, tas žmogus? Sakyki, dėl dievų. 
ORESTAS 

Ar nepažįsti? 
ELEKTRA (purto galvą) Niekaip neprisimenu. 
ORESTAS 

O į kieno rankas atidavei mane? 
ELEKTRA 

Kieno? Ką tu meni? 
ORESTAS O tą, kurio tu rankom 
4 Fokiečių žemėn išsiuntei mane gudriai. 

ELEKTRA 
Tai tas, kuris tik vienas rūmuose visuos, 
Kai tėvą žudė, buvo ištikimas man? 
ORESTAS 
Tasai. Daugiau manęs neklausinėk dabar. 
ELEKTRA 
O saule tu šviesi! O tu vieninteli, 
Kurs ryžais gelbėt Agamemnono namus! 
1355 Kaip čia tu atėjai? Ar tu tas pats, 
Kurs mus iš negandų išgelbėjai abu? 
O rankos mielosios ir kojų maloni 
Mums paslauga! Kodėl, čia būdamas, ilgai 
Slėpeis ir man nesisakei? Žudydamas 
1360 Žodžiu, darbais man tokį džiaugsmą padarei. 
Buk sveikas, tėve! Rodos, tėvą aš regiu. 
Būk sveikas! Ir Žinok, jog šiandien už visus 
Labiau ir nekenčiau tavęs, ir pamilau. 
AUKLĖTOJAS 
Dabar užteks. Bus daug naktų ir daug dienų, 
1365 Kurios tau viską pamažu ir aiškiai apsakys, 
Kas dėjosi, kai aš ten rūmuose buvau. 
(Orestui ir Piladui) 
O jums sakau: ko stovite abudu čia? 
Nūn metas veikt, kai ten Klitemnestra viena 
Ir vyro jokio rūmuos nėr. Jei delsite — 
'370 Atminkit: kautis jums reikės ne vien su tais, 
O su visu pulku, ir dar patyrusių. 
ORESTAS 
Ilgų kalbų nereikalingas darbas šis, 
Piladai, mums dabar, o reikia kuo greičiau 
Į vidų eiti, pasimeldus kiek tėvų 
'375 Dievams, kurių paveikslai rūmų prieangy. 


Orestas ir Piladas kiekvienai statulai rankos mostu 
siunčia bučinį ir ėina į vidų, paskui juos auklėtojas 


ELEKTRA (viena prieš Apolono statulą) 
Galingas Apolone! Teikis išklausyti 
Maloniai juosius ir mane, kuri nesyk 

Dosnia ranka aukojau, ką turėjau, tau. 
Dabar, Likieti, aš kreipiuosi, kaip galiu: 

'38V Prašau, maldauju, tau po kojų puldama, 
Pagelbėki įvykdyt mūsų užmojus, 
Parodyki žmonėms tu dovanas, kuriom 
Apdovanos dievai už darbus nedorus. 
(Nueina į rumus) 


TREČIAS STASIMAS 
CHORAS 
Strofa 


Žvelkite, kaip žengia piktai 

'385 Alsuojąs kraujo troškuliu Arėjas. 
Įsėlino jau į namus, vydamies 
Pridurmai nusikaltėlius piktuosius, 
Šunys sargieji. 
Nebeilgai širdies manos 
Svajonė bus padebesiuos. 


Antistrofa 


Pasalomis ir atsargiai 
Į rūmus, auksu žėrinčią iš seno 
Tėvų buveinę, atslenka keršyt vaikas 
Su išgaląstu durklu rankoj. 

32 Majos gerasis 
Sūnus“?, šešėliu klastą dengdamas, 
Jį veda tiesiai ir skubiai. 


Elektra išeina iš rūmų 
TREČIAS KOMAS 


ELEKTRA (patyliukais) 
Bičiulės mano mielos! Vyrai greitai baigs 

Jau savo darbą. 
(Choro vadovei) 
Tu tylėdama palauk. 
CHORO VADOVĖ 
140 Kodėl? Dabar ką daro? 
ELEKTRA Puošia urną ji 
Oresto kapui, tiedu stovi šalia jos. 
CHORO VADOVĖ 
O tu ko išėjai? 
ELEKTRA Pasaugot, kad Egistas 
Nepastebėtas nejeitų į namus. 
KLITEMNESTRA (už scenos, pažinusi Orestą) 
Ai ai! Kokie namai! 
1405 Nė vieno artimo! Tik pilna žmogžudžių! 
ELEKTRA 
Kažkas ten rėkia. Ar negirdit, mielosios? 
CHORO VADOVĖ 
Ko negirdėjus išgirdau. Net man šiurpu. 
KLITEMNESTRA (iš vidaus) 
O vargas vargšei man! Egistai, kurgi tu? 
ELEKTRA 
'*9 Girdžiu, kažin kas šaukia vėl. 
KLITEMNESTRA Sūnau! Sūnau! 
Ak, pagailėki motinos! 
ELEKTRA O tu nei jo 
Nesigailėjai, nei jo tėvo tikrojo. 
CHORO VADOVĖ (iškilmingai) 
O gimine Pelopo nelaimingoji! 
Tavo dienos šiandien baigias baigtinai. 
KLITEMNESTRA (iš vidaus) 
'*5 Ai ai! Aš sužeista! 
ELEKTRA Smok dar, jei pajėgi. 
KLITEMNESTRA 
Ai ar! Ir vėl! 
ELEKTRA Kad ir Egistui taip drauge! 
CHORAS 
Prakeiksmas pildos, 
"20 Seniai nužudytieji atreikalauja 
Kraują iš savo žudikų. 

Orestas ir Piladas išeina iš rūmų 


CHORO VADOVĖ 
O štai ir jis. Nors rankom, suteptom aukos, 
Arėjui sudėtos, bet aš jų nesmerkiu. 


ELEKTRA 

Orestai, kaipgi ten? 
ORESTAS Jau rūmuose tvarka, 
1425 Juk Apolonas pranašavo sėkmę mums. 
ELEKTRA 

Ji mirė, nelaiminga? 
ORESTAS Nebebūgštauki! 


Jos atžarumas nebeniekins jau tavęs. 
CHORO VADOVĖ 
Nutilkite! Egistas eina, aš matau. 
ELEKTRA (Orestui ir Piladui) 
1430 Mielieji, grįžkite! 
ORESTAS O kur jūs matote 
Tą žmogų? 
ELEKTRA Mūsų linkui eina jis smagus 
Iš priemiesčio. 
CHORO VADOVĖ 
Atgal į rūmus eikite, ir kuo skubiau. 
Gerai pradėjot darbą ir pabaikite! 


ORESTAS 
'433 Pabaigsim, būk rami. 
ELEKTRA Kiek pagali, skubėk! 
ORESTAS 
Einu, einu! 


ELEKTRA O šičia pažiūrėsiu aš. 
Orestas ir Piladas eina atgal į rūmus 
CHORAS (tyliai) 
Derėtų pasakyt į ausį žmogui šiam 


440 Kelis gal meilesnius žodžius, kad pultų jis 
Į kovą pasalią neteisingumo gint. 

EKSODAS 


Ateina Egistas 


EGISTAS 
Kas jūsų žino, kur fokiečiai, žmonės tie, 
Kurie apie Orestą, sako, žinią atnešė, 
Kad lenktyniaujantį jį užmušė žirgai? 
(Elektrai) 

14 Tave, tave aš klausiu, taip, tave, kuri 
Buvai lig šiolei atžari. Manau, tave 
Labiausiai liečia ta žinia. Dėl to daugiau 
Gali už mus žinot ir pasakyti mums. 

ELEKTRA 
Žinau aš. Kaipgi ne? Nesu bejausmė juk 
Likimui artimų ir man brangių žmonių. 


EGISTAS 
14 Tai kurgi pagaliau tie žmonės? Pasakyk! 
ELEKTRA 

Viduj. Jie mielą šeimininkę pagerbė. 
EGISTAS 

Ir iš tiesų apie Žuvimą pranešė? 
ELEKTRA 

Ir dar parodė, ne tik pranešė žodžiu. 
EGISTAS 

Tuo įsitikint galim savo akimis? 
ELEKTRA 
+ Taip, galite. Tai reginys nemokamas. 
EGISTAS 

Džiaugsmingą žinią pasakei, kaip niekada. 
ELEKTRA 

Galėsi džiaugtis, jeigu tai bus tau džiugu. 
EGISTAS 


O tu tylėki ir parodyk pro duris 

Ir mikėniečiams, ir gyvenantiems Arge, 
Kad jeigu kas gaivino viltis dar tuščias 
Dėl to Žmogaus, — lavoną jo išvydęs nūn, 
Žabotųs mano žąslais ir nelauktų, kol 
Jėga aš sveiką protą sugrąžinsiu jam. 


| 460 

ELEKTRA 
 Įvykdau savo pareigą, nes ilgainiui 
1465 Man grįžo protas prie galiūnų derintis. 


Atsiveria durys. Ant palengva riedančios ekiklemos“" guli 
pridengtas lavonas, prie jo stovi Orestas ir Piladas 


EGISTAS 
O Dzeuse! Štai matau aš reginį, kuris 
Negi be dievo atsiniko, jei tačiau 
Šie mano žodžiai ruodėmingi — atšaukiu. 
Nutraukite nuo veido skraistę, nes ir aš 
Tą giminaitį noriu graudžiai apraudot. 
ORESTAS 
'4*0 Nutrauk ją pats. Ne mano — tavo pareiga 
Su meile ir pažvelgt:, ir prakalbinti. 
EGISTAS 
Sakai teisingai, paklausysiu aš. 
(Elektrai) O tu 
Pakvieski Klitemnestrą, jeigu ji namie. 
ORESTAS 
Ji prie tavęs. Kitur jos niekur neieškok. 
EGISTAS (atidengia lavoną) 
475 Oi oi! Ką aš regiu! 
ORESTAS (rodo į negyvėlę) Bijai? Ar nepažįsti? 
EGISTAS 
Tai į kieno žabangas, vargšas, pakliuvau, 
Kokių žmonių? 


ORESTAS Lig šiolei dar nesupranti, 
Jog tu kalbi su gyvu lyg su mirusiu? 
EGISTAS 


Ai ai! Iš tavo žodžių aišku man dabar: 
14 Ne kitas kas — Orestas kalba su manim. 
ORESTAS 

Toksai aiškiaregys, ir klydai taip ilgai? 
EGISTAS 

Aš, vargšas, pražuvau, bet leiski pasakyt 

Dar nors kelis žodžius. 

ELEKTRA Neleiski, dėl dievų, 

Jam, broli, dar kalbėt ir žodžiais vilkinti. 

1385 Ir kokią naudą sau galės turėt žmogus, 
Su tais piktadariais iš vieno ėjusis 
Ir mirti pasmerktas, jei atidėsi kiek? 
Užmušk jį kuo greičiau ir užmuštą išmesk 
Tu duobkasiams ir kuo toliau nuo mūs akių, 
Kaip jis užsitarnavo. Tai vienintelis 
'+ Man būdas bus išsivaduot iš nuoskaudų. 
ORESTAS (Egistui) 
Greičiau į vidų eik! Dabar grumtynės bus 
Ne žodžių, kai ant plauko tavo gyvastis. 
EGISTAS 
Kodėl mane varai į vidų? Ko slapstais, 
Jei užmojis gražus, ko nežudai tu čia? 
ORESTAS 
'495 Nurodymų gana! Keliauk! Kur užmušei 
Tu mano tėvą, ten turėsi žūti pats. 
EGISTAS (žvelgia į rūmus) 
Tai lemta šiems namams išvysti Pelopidų 
Ir esančius, ir būsimuosius negandus? 
ORESTAS 
Tavus. Čia tau aš neklaidingas pranašas. 
EGISTAS (rodo į rūmus) 
1509 Giriesi ne iš tėvo gauta dovana. 


ORESTAS 
Per daug kalbi. Kapan kelionę vilkini. 
Žygiuok! 
EGISTAS Tu prieky eik. 
ORESTAS Reiks eiti tau pirmam. 
EGISTAS 
Kad nepabėgčiau? 
ORESTAS Ne! Kad nenumirtum taip 


Kaip tau geriau. Nuo tos nelaimės ginti reik. 
1595 Sulaukt tokios bausmės ir mirt privalo tuoj 

Visi, kas ryžtasi daryt ką prieš įstatymus. 

Tuomet piktadarių nebūtų taip gausu... 


Egistas, Oresto ir Pilado lydimas, svyruoja į 
rūmus. Durys užsiveria 


23. PLB 3 


Sofoklis 


CHORAS 
O Atrėjo sūnau, daug kentėjęs kančių, 
Kol dabar per šitas grumtynes tu galop 
15!V Išsilaisvinai jau. 

Eūoinidou AIIlANTA 
Volumen secundum, Londini, MDCCCXXI 


Iš senosios graikų kalbos vertė 
BENEDIKTAS KAZLAUSKAS 


VEIKĖJAI 


AUKLĖ 

AUKLĖTOJAS 

MEDĖJA 

Korintiečių moterų CHORAS 
KREONTAS 

JASONAS 

EGĖJAS 

PASIUNTINYS 

Du Medėjos ir Jasono SŪ NŪS 

PROLOGAS 


Veiksmas vyksta Korinto mieste prieš Medėjos namus. Iš jų 
pro vidurines duris išeina auklė 


AUKLĖ 


20 


25 


Geriau Kolchidėn Argo laivas lėkdamas 
Nebūt praplaukęs Simplėgadų mėlynų, 
Geriau pušis nebūtų virtus, pakirsta 
Pelijo kalnuose, ir į rankas irklų 
Nebūtų davus didvyriams, kai vyko jie 
Pelijui aukso vilnų. Mano viešpatė 
Medėja būtų Jolkų nepasiekusi 
Jasono meilės apkerėta širdimi, 
Pelijo dukrų būtų neprimokiusi 
Užmušti tėvą, būtų nepabėgusi 
Korinto žemėn ji su vyru ir vaikais, 
Nebūtų šios šalies piliečių pamilta, 
Įtikt Jasonui nuolat besistengdama. 
Didžiausia juk palaima būna namuose, 
Kada žmona gražiai su vyru sutaria. 
Dabar — vieni vaidai, o meilė dingo jų; 
Pametęs mano ponią ir mažus vaikus, 
Jasonas veda karalaitę, dukterį 
Kreonto, šios Korinto Žemės viešpačio. 
Medėja nelaiminga ir paniekinta! 
Ji mini priesaikas ir duotus įžadus, 
Ištikimybę didžią, melsdama dievus 
Išgirst, kaip jai Jasonas atsilygino. 
Nevalgo, guli, nyksta sielvartaudama 
Ir dieną naktį lieja ašaras gailias. 


359 Medėja 


Kada pajuto, jog apvylė vyras ją, 
Nepakelia nuo žemės veido nei akių. 

Ji lyg uola ar jūros tvinstanti banga 
Kurčia draugų paguodai ir raminimams. 
Tik kartais savo baltą kaklą pasuka 

Ir pradeda raudoti tėvo mylimo, 
Tėvynės ir namų, kuriuos palikusi 

Su vyru atplaukė, o tas ją niekina. 
Suprato vargšė, į vargus patekusi, 
Kokia nelaimė savo tėviškę palikt. 

Vaikų nekenčia, juos pamačius — nelinksma, 
Bijau, kad ko baisaus nesumanytų ji, 
Jos būdas atkaklus, ji nepakęs skriaudos; 
Aš ją pažįstu, ir dėl to man neramu, 
Kad durklu nuotakos širdies nepervertų, 
Įslinkus į namus, kur stovi lova ios, 
Valdovo neužmuštų ir jaunavedžio 
Ir dar didesnio vargo neužtrauktų sau. 
Baisi Medėja. Kam su ja teks susigrumt, 
Tas nelengvai galės laimėti pergalę. 

Bet štai, pabaigę Žaist, parbėga jos vaikai, 
Visai jiems ne galvoj nelaimė motinos, 
Jaunuoliška dvasia nemėgsta liūdesio. 

Įeina auklėtojas su dviem Medėjos sūnumis 


AUKLĖTOJAS 
Senele, turte mano viešpatės namų, 
Ko stovi čia prie durų tu vienų viena, 
Ištikusią nelaimę apraudodama? 
Kaip gali pasilikt Medėja be tavęs? 
AUKLĖ 
Seneli, tu Jasono auklėji vaikus... 
Geri tarnai užjaučia viešpačius varge, 
Jų sielvartai mums širdį skaudina giliai. 
Ir aš, daug skausmo prikentėjus, nutariau 
Išeiti ir nelaimę savo viešpatės 
Čionai ir žemei, taipgi dangui apsakyt. 
AUKLĖTOJAS 

Ar ji dar, vargšė, nenustojo aimanuot? 

Ji 

AUKLĖ 
60 Deja! Tai tik pradžia, ir galo nematyt. 
AUKLĖTOJAS 
Beprotė,— jei ponus taip galim pavadint— 
Nežino, kad kita nelaimė gresia jai. 


AUKLĖ 

Kokia, seneli? Viską pasakyk, neslėpk. 
AUKLĖTOJAS 

A, nieko, nieko... Gaila, kad prasitariau. 
AUKLĖ 


0 Tavu smakru prisiekiu! ir meldžiu — neslėpk 
Nuo draugės. Aš tylėsiu, jeigu tik reikės. 
AUKLĖTOJAS 
Priėjęs vietą, kur, kauleliais žaisdami, 
Senukai sėdi ties Peirenės šaltiniu“, 
Girdėjau kalbant juos, nors dėjaus negirdįs, 
Jog iš Korinto kūdikius su motina 
Kreontas, šito krašto viešpats, jau ištremt 
Nutaręs. Bet ar tai teisybė, nežinau. 
Labai norėčiau, kad nebūtų tai tiesa. 
AUKLĖ 
Ar leis Jasonas skriausti savo kūdikius, 
Nors ir yra piktuoju su jų motina? 
AUKLĖTOJAS 
Naujoji giminė brangesnė visados; 
Ir jam sava šeima dabar jau nemiela. 
AUKLĖ 
Mes žūsim, jei nauja nelaimė prisidės 
Dar prie senosios, kol šitos neiškentėm. 
AUKLĖTOJAS 
* Bet tu,— nes dar ne laikas poniai tai žinot, — 
Tylėk ir nesakyk, ką patikėjau tau. 
AUKLĖ 
Vaikeliai, ar jūs girdit? Štai koks tėvas jums! 
Aš jo nekeikiu, mano viešpats juk jisai, 
Tačiau koks blogas pasidarė jis saviems. 
AUKLĖTOJAS 
“* O kas gi iš žmonių ne toks? Juk tu žinai: 
Save labiau kiekvienas myli nei draugus, 

Vieni su pagrindu, kiti gi dėl naudos, — 
Vaikų nekenčia tėvas dėl naujos žmonos. 
AUKLĖ 
Gerai bus viskas. Eikite namo, vaikai. 
O tu laikyk kiek galima juos nuošaliau 
Ir neprileisk artyn prie motinos niaurios. 
Aš jau mačiau, kaip ji paklaikusiom akim 
Žiūrėjo į vaikus, lyg bloga geisdama. 
Žinau, ji tolei nirš, kol pražudys ką nors, 
Geriau — lai žudo priešus, o ne artimus. 

95 
Auklėtojas išeina 
MEDĖJA (iš rūmų) 
Nelaiminga esu! Kaip sunku man kentėt! 
Ak mirtie, o mirtie, tu priimki mane! 
AUKLĖ 
Ašen ką tik sakiau jums, vaikeliai mieli, — 
Jau širdis jūsų motinos tvinsta rūsčiu, 
Tad skubėkit greičiau, paskubėkit namo 
Ir geriau į akis nesirodykit jai, 
Prie jos neikit artyn, pasisaugokit jos 
Tokio būdo žiauraus ir jos sielos nuožmios 
Įtužimo baisaus! 
Tiktai bėkit greičiau, paskubėkit namo! 
Aš gerai jau matau: debesėlis kančių, 
Dar mažutis pradžioj, tuoj pavirs širdyje 
Kuo didžiausia audra. Ir kas gali žinot, 
Ką įvykdys jinai, taip labai niršdama, 
Begalinių kančių iškamuota? 
MEDĖJA (iš rūmų) 
Ai, ai! 
Kaipgi man neraudot, tiek pakėlus kančių! 
Nelaiminga esu!.. Jus prakeikiu, vaikai“. 
Ak, prasmekit kartu jūs su tėvu savu, 
Su jumis ir namai teprasmenga! 
AUKLĖ 
"5 Ak, o varge, kokia nelaiminga esu! 
Kam gi kaltint vaikus už jų tėvo kaltes? 
Kodėl jų nekenti? Ak vaikeliai, bijau, 

Kad nelaimė kokia gali jus pražudyt, 
Nes valdovai baisiausiai užgaidūs yra, 
Jie teklauso mažai, viešpataut geisdami, 
Ir savąsias aistras jie suvaldo retai. 
Tad geriausia, manau, tarp sau lygių gyvent, 
Ir norėčiau ramiai žilo plauko sulaukt, 
Pasitraukus toli nuo valdovų aistrų. 
Nuosaikumas yra pats savaime gražus, 
O gyvenime mūsų iš tikro jisai 
Pats verčiausias Žmonėms: net puikiausia lemtis 
Mirtingiesiems neduos niekad laimės pilnos, 
O kada ant namų ima rūstaut dievai, 

Dar didesnį jiems vargą pasiunčia.“ 

PARODAS 


Įeina korintiečių moterų choras 


CHORAS 
Mes girdėjom verksmus ir graudingas raudas 
Nelaimingos kolchietės. 
Ar nenurimo dar ji, pasakyk mums, senele, 
Mes čia prie durų girdėjom 
Namuos jos raudojimą graudų. 
Mieloji senele, 
Nedžiugina mūs ta nelaimė namų, 
Kuriuos taip širdingai mylėjom. 
AUKLĖ 
Nebėra jau namų, jau ir laimės nebėr! 
'*0 Jisai džiaugias kartu su valdovo dukra, 
O manoji ponia rūmuos rauda viena, 
Ir šitoj jos kančioj net geriausi draugai 
Neberanda jai žodžių paguosti. 
MEDĖJA (iš rūmų) 
Ai, ai! 
Tegu trenkia perkūnas iš aukšto dangaus 
'* Man į galvą tiesiog! Kam gi man begyvent? 

Ak, aš trokštu dabar tik numirti greičiau 
Ir pabaigti gyvenimo kančią! 
CHORAS 
Strofa 


O Dzeuse, o žeme, o šviesa dangaus, 
Ar girdite jūs nelaimingos žmonos 
Dejavimą graudų? 
Koks geismas besotis, beprote, 
Į pražūtį traukia tave? 
Mirtis nepavėlins ateiti, 
Tu jos nemaldauk. 
Jei vyras tavasis 
Jau kitą pamilo, 
Ant jo tu dėl to nesirūstink, 
Jam Dzeusas už tai atmokės. 
Per daug nesigraužk 
Dėl mylimo vyro. 
MEDĖJA (iš rūmų) 
O galingasai Dzeuse, Temide didi, 
Ar jūs matot nūnai, kokį vargą kenčiu, 
Su niekšu tuo kadai susirišus pati 
Didžia priesaika? O kad išvysčiau aš jį 
'6? Ir jo žmoną sumaltus į dulkes kartu 
Su namais, nes daug bloga padarė jie man! 
Ak, o tėve, o mieste, aš jus palikau, 
Taip gėdingai nužudžiusi brolį kadai. 
AUKLĖ 
Ar jūs girdit, ką sako, kaip šaukia jinai, 
'0 Ir kaip meldžia globėją Temidę varge, 
Patį Dzeusą, kurs priesaikas sergi budriai. 
Juk negali taip būt, kad mažu dalyku 
Pasitenkintų viešpatės rūstis! 
CHORAS 

Antistrofa 


O kad ji greičiau pasirodytų mums 
'? Ir mūsų dabar pasakytus žodžius 
Išgirsti galėtų! 

Gal pyktis baisus jai praeitų, 
Sujaudinta siela nurimtų 
Ir mūs prielankumo netrūktų 
Padėti draugams. 
Tu eik ir ją greitai 
Pakviesk čia iš rūmų. 
Pranešk, kad palankios jai esam, 
Skubėk, kol savų nepražudė, 
Nes rūstis kaskart 
„Labiau vis didėja. 

AUKLĖ 
Aš įvykdysiu tai, tačiau man neramu, 
Ar valdovė manęs paklausys. 

Betgi pareigą šitą atliksiu mielai. 
Ji kaip liūtė, ką tik atsivedus vaikus, 
Baisiomis akimis, įtarimo pilnom, 
Tuoj apžvelgia tarnus, kai šie eina artyn 
Pakalbėti su ja. Iš tikrųjų nė viens 
Nesuklystų visai, pavadinęs kvailais 
Ir paikais tuos, kurie yr gyvenę prieš mus. 
Jie ir šventėms, puotoms, taip pat vaišėms šaunioms 
Sugebėjo sukurt maloniausių dainų, 
Bet nė vienas daina ir kitarų garsais 
Negalėjo žmonėms nuraminti aistrų, 
Dėl kurių visada su žudynėm baisiom 
Pražūtingi vaidai ardo mūsų šeimas. 
Iš tikrųjų, jei mūs sopulingas kančias 
Nuramintų daina, būtų laimė didi. 
Tačiau kam puotose veltui traukti dainas, 
Jei puota jau pati vien didžia prabanga 

Mirtingiems daug džiaugsmo suteikia? 
( Nueina į rūmus) 
CHORAS 

Epodas 


Verksmus ir raudas graudulingas girdėjome: 
Keikia Medėja veidmainį nedorėlį, 
Vyrą, vedybas suardžiusį. 

2! Dievus ji maldauja ir Dzeuso galingojo 
Dukrą Temidę, besaugančią priesaikas, 
Kad už skriaudas atmokėtų. 
Heladėn Temidė per vandenis vedė ją 
Tamsiąją naktį lig vartų, kur matosi“ 
Jūros erdvė begalinė. 


PIRMAS EPEISODIJAS 


Medėja ateina iš rūmų, lydima auklės 


MEDĖJA (chorui) 
Korinto moterys, iš rūmų išėjau, 
Kad priekaišto nemestumėt... Juk daugelį 
Apšaukia išdidžiais dėl žvilgsnio jų drąsaus 
Ar išvaizdos. Kiti gi, būdami lėti, 
Sulaukia paniekos tarytum tinginiai. 
Teisybės nepažinsi iš žmonių akių, 
Nes, vienas kito nesupratę dar širdies, 
Šnairuoja tuoj piktai, lyg kęsdami skriaudas. 
Ateivis turi prisitaikyt prie kitų. 
Pagirti negaliu miestiečio išdidaus, 
Kurs esti paprastam piliečiui atžarus. 

Dabar ištikęs netikėtas įvykis 
Sugniuždė dvasią man; nenoriu aš gyvent. 
Praradus džiaugsmą, mirt norėčiau, mielosios, 
Nes tas, kurs viskas buvo man,— pažįstat jį, — 
Tas mano vyras — jau blogiausias iš visų. 

Tarp protą turinčių būtybių Žemėje 
Nelaimingiausios esame mes, moterys. 
Pirmiausia už didžius turtus mes turime 
Sau vyrą nusipirkt — valdovą sau pačioms; 
Už šią blogybę dar didesnė yr kita: 
Ir čia didžiausias mums pavojus — blogas jis 
Ar geras. Moterims skyrybos — negarbė, 
Taip pat pamesti vyro joms negalima. 
30 Atėjus į namus, kur papročiai kiti, 

Tėvų nemokytai, reik būti įžvalgiai, 
Kad vyrui tu gražiai pataikytum įtikt. 
Ir jeigu mums taip vargstant sekasi gerai 
Ir vyras kantriai neša jungą su mumis, 
Tai laimė pavydėtina, jei ne — verčiau 
Numirti! Vyras, kai įgrysta jam namie, 
Pas bičiulius arba bendraamžius 
Užeidamas, sau širdį gali nuramint. 
O mes tiktai jį vieną turim tematyt. 
Jie prikiša, kad saugios esame namie, 
O jie gi grumiasi su ietimi kovoj. 
O neišmanėliai! Verčiau man tris kartus 
Stovėti su skydu kaip vienąsyk gimdyt. 
Tačiau šie žodžiai tinka man tik, o ne jums, 
Nes jūs tėvynę turit ir tėvų namus 
Ir draugių apsuptos gyvenate linksmai, 
O aš čia be tėvynės, vyro pamesta 
Ir atvežta toli iš svetimos šalies; 
Nėr motinos nei brolio, mano giminių, 
Kur aš nubėgus pasiguosčiau varguose. 
Dėl to aš vieno jus norėčiau paprašyt 
Kai man pavyks surast kelius ir priemones, 
Kaip vyrui už kančias galėčiau atsiteist 
Ir uošviui, dukrą davusiam, ir jaunajai, 
Tylėkite!“ Nors moteris yra baili, 
Nors bijo kautis ir į kardą pažiūrėt, 
Bet jeigu kas pažeidžia santuokos saitus, 
Kitos būtybės nėr, taip kraujo trokštančios. 
CHORO VADOVĖ 
Tylėsiu. Tu teisingai vyrui keršysi, 
“9 Medėja. Aš nesistebiu, kad tu kenti. 
Bet štai čionai Kreontas, viešpats šios šalies, 
Ateina naujo nutarimo tau pranešt. 

Įeina palydovų lydimas karalius Kreontas 


KREONTAS 
O tu, paniurėle, ant vyro nirštanti 
Medėja, tau aš įsakau: išeik tuoj pat 
> Tremtin iš šito krašto su abiem vaikais 

Ir negaišuok. Šiuo nuosprendžiu pats rūpinsiuos! 

Ir tolei neisiu į namus, iki tavęs 

Už šios šalies ribų neišvarysiu lauk. 
MEDĖJA 
Ai, ai! Aš, nelaiminga, visiškai žuvau! 
Bures pakėlę priešai vejasi mane, 
Ir iš nelaimės išsigelbėt kelio nėr. 
Tačiau paklausiu, nors ir nuskriausta esu: 
Už ką mane, Kreontai, iš šalies tremi? 
KREONTAS 
Bijausi aš, — nėra man reikalo tai slėpt,— 
Kad mano dukros tu nepražudytumei. 
Mane bijoti verčia daugel priežasčių: 
Esi gudri ir nedoriems darbams gabi, 
Niršti, kad vietos vyro lovoj netekai. 
Žinau, man pranešė, jog keršyti rengies 
Ir uošviui, ir jaunavedžiui, ir nuotakai. 
Aš pasisaugosiu pirmiau, nei tai įvyks; 
Nekenčiamam geriau dabar būt, moterie, 
Negu paskui švelnumą savo apgailėt. 
MEDĖJA 

Ai, ai! 
Ne tik dabar, Kreontai, bet jau ir seniau 
Šlovė man kenkė ir daug bloga atnešė. 
Todėl protingas tėvas niekados vaikams 
Neturi stengtis išminties didžios suteikt: 
Nors bus ir šiaip jie tinginiais vadinami, 
Piliečiai jiems tada pradės dar pavydėt. 
Jei ką pareikši nauja neišmanėliams, 
Tai jiems patauška ir kvailys atrodysi, 
Bet jeigu protingesnis būsi ir už tuos, 
Kurie išminčiais dedas, jie tavęs nemėgs. 
Tokia pati lemtis ištiko ir mane: 
Dėl savo proto aš nekenčiama esu — 
Vieniems lėta, kitiems gi būdo per staigaus, 
Tretiems net priešinga. Bet aš ne per gudri. 
Ir tu bijai patirt ką bloga iš manęs, 
Bet ne tokia esu, Kreontai, nebijok, 
Niekuo valdovams negalėčiau nusikalst. 

Kuo nuskriaudei mane? Išleidai dukterį, 
Už ko geidei. Tik savo vyro nekenčiu. 
O tu, manau, visai protingai padarei, 
Ir nepavydžiu, kad tau puikiai sekasi. 
315 Tad kelkit vestuves ir laime džiaukitės, 
O man šiame krašte nedrauskite gyvent. 
Ir nuskriausta tylėsiu viešpačiams klusni. 
KREONTAS 
Kalbi — net miela paklausyt, tačiau širdis 
Nujaučia, kad kažką negera mums rengi. 
320 Dabar tavim mažiau tikiu negu pirmiau, 
Nes vyro ar moters, staiga užpykstančių, 
Juk saugotis yra lengviau negu tylių. 
Tad išsinešdink kuo greičiau ir nekalbėk! 
Taip nutarta; jokia gudrybė nepadės 
2 Tau — mano priešui — pasilikti čia pas mus. 
MEDĖJA (puola Kreontui po kojų) 
Pasigailėk manęs vardan jaunavedės! 


KREONTAS 

Tuščiai kalbi — neperkalbėsi tu manęs! 
MEDĖJA 

Nejaugi tremsi, ir meldimas nepadės? 
KREONTAS 

Už mano šeimą tu mielesnė man nesi. 
MEDĖJA 
3 Tėvyne mano, kaip ilgiuosi aš tavęs! 
KREONTAS 

Išskyrus kūdikius, ir man brangiausia ji 
MEDĖJA 

Ak, ak! Ta meilė — pražūtis baisi žmonėms! 
KREONTAS 

Nuo to priklauso, kaip likimas nulemia. 
MEDĖJA 

Ištirk, kas kaltas, Dzeuse, dėl nelaimių šių! 
KREONTAS 
“2 Išeik, beprote, ir manęs tu nekankink. 
MEDĖJA 


Tai aš kenčiu ir jau prisikentėjau daug. 

KREONTAS 
Tave tarnai tuoj lauk iš čia jėga išmes. 
MEDĖJA 
To nedaryk, Kreontai, aš meldžiu tave. 
KREONTAS 
Man rodos, įkyrėti nori, moterie? 
MEDĖJA 
3*0 Gerai, išeisiu. Bet ne to maniau prašyt. 
KREONTAS 
Tai ko spiries, ko nepaleidi rankos man? 
MEDĖJA 
Nors vieną dieną dar man leiski pasilikt 
Ir apgalvoti, kaip išvykti iš čionai! 
Ir kur saviems vaikams surasti prieglaudą, 
Nes tėvui jau visai nerūpi jo vaikai. 
Bent jų pasigailėk! Juk tėvas pats esi — 
Tad palankumo jiems gali parodyti. 
Aš rūpinuosi ne savim, kad reiks išeit, 
Bet jų, patekusių didžian vargan, verkiu. 
KREONTAS 
320 Man svetima griežta valdovo prigimtis; 
Daug teko nukentėt, kad per švelnus buvau. 
Aš ir dabar matau, kad negerai elgiuos, 
Bet gausi, ko prašai. Tačiau aš tau sakau: 
Jei Helijo žibintas ryt išvys tave 
32 Ir tavo sūnus dar šio krašto ribose, 
Tu mirsi! Duotas žodis atšauktas nebus. 
Taigi, jei reikia, vieną dieną dar pabūk, — 
Juk nedarysi nieko bloga, ko bijau. 


345 


Kreontas su palydovais išeina 


CHORO VADOVĖ 
Nelaimingoji žmona, 
30 Kiek daug tu kančių iškentėti turi. 
Kur tau kreiptis dabar ir kur prieglaudą rast? 
Kur tu rasi namus arba kraštą, kuris 
Iš nelaimių tave išvaduotų? 
Kaip nubloškė dievas, Medėja, tave 
202 Į didžiausių nelaimių verpetą! 


24. PLB 3 


Euripidas 370 


MEDĖJA 


370 


375 


380 


385 


395 


400 


Visur mane nelaimės seka. Kas paneigs? 
Bet nemanykite, kad viskas baigsis taip! 
Dar daug jaunavedžiams sunkumų ateity, 
Taip pat ir uošvių laukia nemaži vargai. 
Jūs manot, kad aš būčiau meilikavus jam, 
Jei būčiau nenumačius sau iš to naudos? 
Nebūčiau žodžio tarus, lietus rankomis. 
Bet jis apkvaišo ir, užuot manus planus 
Galėjęs suardyti ir ištremt mane, 
Dar vieną dieną leido man čionai pabūt. 
Paversiu aš lavonais šiandien priešus tris: 
Ir tėvą, ir jo dukrą, vyrą savąjį. 

Jiems nužudyti būdų daug turėdama, 
Bičiulės, nežinau, kurį jų pasirinkt. 
Ar ugnį po jaunavedės namais pakišt, 
Ar širdį jai aštriuoju durklu perverti, 
Įslinkus į namus, kur stovi lova jos? 
Bet vieno aš bijau: jei, slenkstį peržengus 
Ir viskam pasiruošus, būsiu sučiupta, 
Tai mano priešai mirštančią mane išjuoks. 
Geriausia eit tiesiu keliu, kurs mums yra 
Labiausiai įprastas: žudyti juos nuodais. 

Gerai! 
Jie mirs. Koks miestas gi tuomet priims mane, 
Kas man pasiūlys saugų kraštą ir namus, 
Kas prieglaudą suteiks ir kas mane apgins? 
Aš nieko neturiu. Palauksiu kolei kas. 
Lig prieglaudą kur gauti man viltis nušvis, 
Vylingai ir slapta jiems rengsiu žudynes. 
Bet jei nelemtos kliūtys man pastos kelius, 
Aš durklo griebsiuos ir, nors grėstų man mirtis, 
Žudysiu su nepaprasta drąsa visus. 
Vardan Hekatės tos, kurią aš garbinu“, 
Kurią globėja sau pati išsirinkau, 
Kuri gyvena židiny manų namų, 
Nė vienas nesidžiaugs, kas įžeidė mane! 
Aš karčiu liūdesiu paversiu vestuves 
Ir giminystę jų, ir savo ištremtį. 

Tiktai drąsiau! Dabar parodyk, ką gali, 
Medėja, klastomis ir savo apžavais! 

* Baisiajam darbui ruoškis! Ar užteks drąsos? 
Matai, kaip tu kenti. Nebūk tad pajuoka 
Sizifo bendrams, tiems Jasono giminėms“, 
Kilmingo tėvo dukra, aine Helijo!“ 

Juk daug ką tu gali; be to, mes — moterys: 

*!0 Nors visiškai netikusios geriems darbams, 
Užtat daryt blogybes mes prityrusios. 


PIRMAS STASIMAS 
CHORAS 
I strofa 


Šventos upės srovena atgal prie versmių, 
Ir tiesa iškraipyta, dorybės nebėr, 
O klasta vyrų širdis užvaldė. 
Nemirtingiems dievams duotų priesaikų jie 
Dabar visiškai jau nesilaiko. 
Bet keičias piktieji gandai apie mus, 
Ir garbė mūs gyvenimą gaubia. 
Taip, moterų laukia šlovė nerami, 
Nebesmerks jų gandai neteisingi. 


415 


I antistrofa 


O senobinės mūzos mūs dainių garsių 

Savo giesmes jau greitai giedoti paliaus 
Apie mūsų gudrumą ir klastą. 

Jeigu Febas mus būtų išmokęs dainų 
Ir skambėjimo lyros žavingo, 

Tai mūsų giesmė iš tikrųjų nūnai 
Jums, o vyrai, kitaip suskambėtų, 

O amžiai žili pasakytų mums daug 
Apie mūsų ir vyrų likimą. 


1425 

430 


435 


440 


445 


II strofa 


Tu, tėviškę savo palikus, 
Vykai širdimi, pilna meilės, 
Praplaukti uolų nepabūgai. 
Dabar svetimoj šalyje 
Tu viena gyveni, 
Savo vyro netekus. 
Tave jie paniekintą, pamestą tremia 
Į svetimą kraštą. 


II antistrofa 


Pradingo jau priesaikos šventos 
Didžiojoj Heladėj; drovumas, 
Pakilęs į dangų, nuskrido. 
Nėra tau gimtųjų namų, 
Kur tu, vargše, kančioj 
Pasiguosti galėtum. 
Varžovė kita, tavo meilę pamynus, 
Namuos viešpatauja. 


ANTRAS EPEISODIJAS 


Įeina Jasonas 


JASONAS 


450 


455 


Ne šiandien pirmąkart matau — dažnai mačiau: 
Besaikis pyktis — blogis neapsakomas. 

Tau buvo leista likt šioj žemėj ir namuos, 

Kai tu valdovų valiai paklusni buvai, — 

Dabar ištrems tave už tas paikas kalbas. 

Visai man nesvarbu, vadink sau ir toliau 
Jasoną vyru, nedoriausiu iš visų. 

Bet dėl šnekų tavų prieš valdovus, žinok: 

Esi laiminga, kad tave tik ištremia. 

Valdovų rūstų pyktį aš ramindavau, 

460 


Norėdamas, kad pasiliktum čia pas mus. 

O tu kvailysčių nemeti, piktai kalbi 

Prieš valdovus. Užtat ir būsi ištremta. 

Aš ir dabar dar neišsižadu draugų 

Ir ateinu dėl tavo labo, žmona, čia, 

Kad su vaikais varge nebūtum išmesta, 

Kad ko netrūktų tau. Tremtis juk teikia daug 
Sunkių vargų. Nors tu manęs ir nekenti, 
Tačiau linkėti bloga tau aš negaliu. 


MEDĖJA 


465 


470 


475 


480 


485 


490 


Bjaurybe tu! Geresnio žodžio nerandu 
Tau už bailumą. Kaip tu išdrįsai ateit 
Ir pasirodyti, toksai nekenčiamas 
Ne tik dievų ir mano, bet visų Žmonių. 
Tai ne drąsa ir ne narsumas, artimiems 
Padarius bloga, tiesiai į akis žiūrėt, 
O begėdystė, ta didžiausia iš visų 
Žmonijos ydų! Bet gerai, kad atėjai: 
Kai iškalbėsiu, mano širdžiai bus lengviau. 
Be to, ir tu kentėsi beklausydamas. 
Dabar papasakosiu viską iš pradžios. 


Išgelbėjau tave, tai graikai atmena, 


Kurie kadaise Argu plaukė su tavim, 

Kada kinkyti jaučių, prunkščiančių ugnim, 

Apsėt mirties dirvonų pasiųstas buvai. 

Tą slibiną, kurs neužmigdams rangėsi 

Aplinkui aukso vilnas ir jas saugojo, 

Aš užmušiau ir tau palaimą atnešiau. 

Išdavus savo tėvą ir gimtus namus, 

Pabėgau į Pelijo Jolką su tavim, 

Daugiau širdies neg sveiko proto vedama. 

Peliją nužudžiau žiauriausia mirtimi — 

Jo dukrų rankom — ir tau baimę išblaškiau. 
Tu tiek daug gera, niekše, gavęs iš manęs, 

Metei mane ir kitą sau pasirinkai, 

Nors ir turi vaikų. Jei neturėtum jų, 

Aš dovanočiau tau, kad kitą pamilai. 

Kur priesaika šventa? Aš negaliu suprast. 

Manai, kad viešpatavę liovėsi dievai, 

Kad duota jau žmonėms kiti įstatymai! 
Juk suvoki, kad tu sulaužei įžadus. 

Štai ta ranka, kurią dažnai tu spausdavai, 
Ir keliai mano! Veltui juos myluodavo 
Beširdis vyras! O apgautoji viltie! 

Gerai. Kaip su draugu kalbėsiu su tavim, 
Nors gera iš tavęs sulaukt nesitikiu, — 
Blogumas tavo, kai paklausiu, išaiškės: 

Tai kur dabar man kreiptis? Į tėvų namus, 
Kuriuos išmainius į tave čia atvykau? 

Gal į vargšes Pelijo dukteris? Gražiai 
Žudikę jųjų tėvo jos namuos sutiks! 

Jau taip yra: savų likau nekenčiama, 

O tuos, kurių užgauti nenorėjau aš, 

Sau priešais padariau, tave mylėdama. 
Užtat sukilo moterų pavydas man 

Kaip laimingiausiai nuotakai. Tai nuostabų 
Ir ištikimą vyrą vargšė aš turiu, 

Jei išvaryta bėgt iš krašto privalau 

Be artimų, vienų viena su kūdikiais! 
Garbė jaunavedžiui, kad aš, išgelbėjus 
Tave, išeisiu elgetauti su vaikais. 

O didis Dzeuse, kam tu galią mums davei 
Atskirt tikrajam auksui nuo netikrojo, 

Bet žmogui neįspaudei nė jokių ženklų, 
Kad mes iš jų pažintume nedorėlį? 
CHORO VADOVĖ 

2 Baisi rūstybė kyla — numaldyt sunku, — 

Kada įsidega kivirčai tarp draugų. 
JASONAS 

Berods turiu būt nemenku kalbėtoju, 

Tarytum laivo sumaniu vairininku, 

Kurs sugeba, suglausdamas bures, pabėgt, 
22 O moterie, nuo tavo žodžių antplūdžio. 

Per daug giriesi nuopelnais. O aš manau — 

Manoj kelionėj iš dievų ir iš žmonių 

Viena tiktai Kipridė gelbėjo mane. 
„Nors tu protinga, bet nenori pripažint, 

“0 Kad pats Erotas neišvengiamom strėlėm 


495 


300 


510 

535 


540 


545 


550 


555 


560 


565 


Tave juk privertė vis gelbėti mane. 

Tačiau nenoriu visko smulkiai pasakot. 
Žodžiu, jei man kiek nors padėjai, — neblogai, 
Bet, man padėdama, tu daug daugiau gavai, 
Negu kad man davei,— tai aš įrodysiu. 
Pirmiausia, gyveni Heladės žemėje, 

Ne barbarų krašte; patyrei teisę čia, 
Įstatymų globoj saugi nuo sauvalės. 
Kiekvienas graikas žino, kad protinga tu, 

Ir išgarsėjai, — jeigu žemės pakrašty 
Gyventum, nežinotų nieks apie tave. 
Nebūtų niekad aukso rūmai man mieli 

Nei himnai, už Orfėją giedami gražiau, 

Jei man gyvenimas praeitų be šlovės. 

Tai tiek apie savuosius darbus pasakiau, 
Nes tu pradėjai žodžių karą prieš mane. 
Matau, smerki baisiausiai, kad vedžiau 
Karaliaus dukterį, bet tau įrodysiu, 
Pirmiausia, kad protingai aš pasielgiau, 
Paskui, kad dorovingai, o galų gale, 

Kad gero iš visos širdies norėjau tau 
Ir savo kūdikiams. Tik paklausyk ramiai. 

Kada iš Jolkų krašto atvykau čionai 
Ir kai mane lydėjo begalės vargų, 

Ką naudingesnio aš, pabėgėlis, surast 
Galėjau, kaip karaliaus vesti dukterį? 

Ir ne tavęs nekęsdamas, kaip tu sakai, 

Taip pat ne geisdamas dar sau kitos žmonos, 
Ne trokšdamas turėti dar daugiau vaikų; 
Kuriuos turiu, užtenka,— skųstis negaliu. 
Aš juk norėjau, kad gyventume gražiai, 
Kad nieko mums netrūktų, nes gerai Žinau: 
Visi draugai iš tolo vargšo lenkiasi. 

Vaikus išauklėt trokščiau mūs genties vertus 
Ir išauginti brolius savo kūdikiams, 
Sugiminiavęs juos, patogiai pagyvent. 

Kam iš tiesų tau reikia dar daugiau vaikų? 
O aš norėčiau per vaikus, kurie dar gims, 
Jau esantiems padėt. Bene bloga mintis? 

*0 Taip nekalbėtum, jei nedegtum pavydu. 

Bet jūs jau tokios, moterys: jei santuokos 
Nedrumsčia niekas, manot viską turinčios, 
Bet jei koksai šešėlis temdo santuoką,— 

Kas gera ir gražu, nieku jūs laikote. 
2? Vaikai žmonėms turėtų gimt kitu būdu, 

"Tada nereikalingos būtų moterys, 

Ir nebebūtų jokio vargo žemėje. 
CHORO VADOVĖ 

Jasone, savo kalbą puikiai išpuošei, 

Bet man atrodo,— nors šie žodžiai nepatiks, — 
0 Tu neteisus, kad savo žmoną pametei. 


MEDĖJA 
Aš iš tiesų skiriuosi nuo kitų Žmonių, 
Nes man atrodo, jog labai griežtos bausmės 
Sau nusipelno gražbylys nedorėlis. 
Paslėpęs melą pagyrūniška kalba, 
Jis daro pikta, bet jis ne per daug gudrus, 
Tad man dabar tu nesirodyk įmantrus 
Ir gražbylys,— viens žodis tuoj nutrenks tave: 
Jei geras man buvai, turėjai pasitart 
Ir mano sutikimą gaut, nevest slapta. 
JASONAS 
“2 Gražiai padėjus būtum man šiam reikale, 
Jei dėl vedybų būčiau pasisakęs tau, 
Kuri net ir dabar iš pykčio vis niršt. 
MEDĖJA 
Ne tai galvojai, bet laikei sau negarbe 
Sulaukt žilos senatvės su svetimšale. 


JASONAS 

> Gerai žinok, ne moters geisdamas vedžiau 
Karaliaus dukterį, kurią dabar turiu, 
Bet, kaip esu minėjęs, troškau tau padėt, 
Norėjau karalaičius broliais išaugint 
Saviems vaikams, kad jie turėtų atramą. 

MEDĖJA 

“00 Nereikia man tos laimės, sielvarto pilnos, 
Ir turtų nė jokių, kad širdį graužtų man! 

JASONAS 

Žinai, kaip elgtis ir kaip protingesnei tapt? 

Tu gera nelaikyk sau niekada blogiu, 

O laimėj nelaiminga nevadink savęs. 
MEDĖJA 
605 Taip, tyčiokis, nes tu juk prieglaudą turi, 

O man paniekintai iš krašto reikia bėgt. 
JASONAS 

Pati norėjai to, neversk kaltės kitiems. 
MEDĖJA 

Ką padariau? Vedžiau ir pamečiau tave? 
JASONAS 

Prieš valdovus kalbėjai nedoras kalbas. 
MEDĖJA 
ė!0 Ir prakeikimą tavo giminei mečiau. 
JASONAS 

Daugiau aš su tavim nebesiginčysiu. 

Jei nori paramos saviems vaikams ir sau 

Iš mano turtų gaut kelionei, pasakyk, 

Aukosiu noriai jums aš rankomis pilnom; 
I? Draugams pasiųsiu ženklus, kad padėtų tau!!. 

O jeigu, moteriške, tu nenori to, 

Kvaila esi, — jei liausies pykus, bus geriau. 
MEDĖJA 

Nesinaudosiu tavo sėbrų paslaugom, 

Aš nieko nepriimsiu, nieko man neduok, 
020 Juk niekšo dovanos neatneša naudos. 
JASONAS 

Dėl to meldžiu dievus, kad jie paliudytų, 

Jog viskuo noriu tau ir kūdikiams padėt, 

Tu gera niekini ir atstumi draugus, — 

Už tai dar daug skaudžiau tau atkentėti teks. 


Jasonas išeina 


MEDĖJA 

02 Keliauk, nes tu ilgiesi nuotakos jaunos, 
Degi aistra, prie rūmų čia bedelsdamas. 
Na, džiaukis! Gal tu taip atšvęsi vestuves, — 
Dievai padėkit, — kad prakeiksi jas vėliau. 


Euripidas 378 
ANTRAS STASIMAS 
CHORAS 


I strofa 


Kai apima meilės aistra begalinė, 
00 Neteikia ji vyrams garbės nei dorumo. 
Bet jeigu Kipridė rami mus aplanko, 
Gražesnės dievaitės už ją nebėra. 
Prieš mane tu iš lanko auksinio, 
Valdove, nesiųski 
Strėlės pražūtingos, 
Meilės nuoduos pamirkytos. 


635 


I antistrofa 


Dievų dovanotas dorume gražus, 
Lydėki mane tu per mano gyvatą. 
Tu nirštančio rūsčio ir veido audringo 
Nekelk Gėl vedybų ryšių netikrų 
Mano sieloj, galinga Kipride. 
Uždek širdyje man 
Ramybę ir meilę, 
Moterų santuoką laimink. 


640 


II strofa 


" Tėviške mano, šalele gimtoji, 

O kad nereikėtų bedalei man, vienai, 
Žmonių apkalbėtai, 
Vargų iškamuotai, 

Pasaulyje tremtine klaidžiot! 
Mirtie, o mirtie, tu ateik, paskubėk, 
Kol toji lemtis dar manęs neužklupo. 

Didžiausia nelaimė yra 

Savosios tėvynės netekti. 


650 

II antistrofa 


Matėme pačios, ne gandas atėjęs 
“> Per žmones pasakė. Kai vargą kentėjai, 
Nelaimes didžiausias, 
Tavęs negailėjo 
Piliečiai nei tavo bičiuliai. 
Tebūna prakeiktas, kas savo širdies 
0 Tyriausių jausmų nebenori atverti, 
Draugams atsidūrus varge. 
Jo niekad draugu nelaikysim. 


TREČIAS EPEISODIJAS 


Įeina Atėnų karalius Egėjas 


EGĖJAS 
Sveika, Medėja! Juk gražesnio žodžio nieks 
Nerado dar lig šiol draugams pasveikinti! 

MEDĖJA 

665 Ir tu būk sveikas, Pandiono!'* garsiojo 
Sūnau Egėjau! O iš kur tu atvyksti? 


EGĖJAS 

Grįžtu iš Febo senojo orakulo. 
MEDĖJA 

Tai ko į šventą žemės vidurį vykai?'“ 
EGĖJAS 

Paklausti, kaip vaikų galėčiau susilaukt. 
MEDĖJA 
*“ Dievai! Ar tu bevaikis dar lig šiol esi? 
EGĖJAS 

Bevaikis... Taip man lėmė dievas kažin koks. 
MEDĖJA 

Ar žmoną jau turi, ar dar nevedęs tu? 
EGĖJAS 

Susaistytas vedybiniais ryšiais esu. 
MEDĖJA 


Tai ką gi tau pasakė Febas dėl vaikų? 

EGĖJAS 
"> Atsakymas gilus, nelengva jį suprast. 


MEDĖJA 

O ar galiu išgirsti dievo ištarmę? 
EGĖJAS 

Mielai, nes tam ir reikia išminties didžios. 
MEDĖJA 

Ką jis bylojo? Jei išgirst galiu, sakyk! 
EGĖJAS 

Tu kojos iš odos maišelio neišleisk. 
MEDĖJA 
00 Kol ko nepadarysi, nenuvyksi kur? 
EGĖJAS 

Kol nepasieksiu židinio tėvų namų. 
MEDĖJA 

O ko norėjai plaukdamas šitan kraštan? 
EGĖJAS 

Pitėjas juk Troidzeno viešpatis yra...'“ 
MEDĖJA 

Esą jis — dievočiausias Pelopo sūnus. 
EGĖJAS 
> Jam dievo ištarmę aš noriu pasakyt. 
MEDĖJA 

Jis išmintingas ir prityręs šioj srity. 
EGĖJAS 

O man brangiausias iš visų kovos draugų. 
MEDĖJA 

Linkiu tau laimės! Teįvyksta, ko geidi. 
EGĖJAS 

Ko akys tokios liūdnos, ko išbalusi? 
MEDĖJA 
00 Egėjau, mano vyras tapo blogas man. 
EGĖJAS 

Ką tu kalbi? Man aiškiai viską apsakyk. 
MEDĖJA 

Jasonas skriaudžia, nors aš nekalta prieš jį. 
EGĖJAS 


Ką jis padarė? Pasakyk man atvirai. 

MEDĖJA 

Jis turi jau ir kitą žmoną, rūmų viešpatę. 
EGĖJAS 
622 Ar jis niekšybę tokią drįstų padaryt? 
MEDĖJA 

Tikrai, mane mylėjęs, nūn paniekino. 
EGĖJAS 

Ar myli kitą, ar nekenčia tik tavęs? 
MEDĖJA 

Jisai ją myli, ir savi jam ne draugai. 
EGĖJAS 

Tegu prasmenga, jei toks blogas, kaip sakai. 
MEDĖJA 
"00 Valdovų giminaičiu tapt įsigeidė. 
EGĖJAS 

Kas leidžia už jo dukrą? Viską apsakyk! 
MEDĖJA 

Kreontas, viešpats šioj Korinto žemėje. 
EGĖJAS 

Ne veltui, moteriške, taip labai liūdi. 
MEDĖJA 

Aš žuvus! Iš šio krašto tremiama esu. 
EGĖJAS 
9 Kieno? Ir vėl nelaimę naują praneši. 
MEDĖJA 

Kreontas iš šio krašto ištremia mane. 
EGĖJAS 

Ir tai Jasonas leidžia? Negražu tikrai! 
MEDĖJA 
Nors žodžiais ne, bet širdyje jis pritaria. 
Prisiekiu tavo keliais ir tavu smakru, 
Aš nuolankiai maldauju ir prašau tave: 
Pasigailėk, pasigailėk nors tu manęs 
Ir neatstumk paniekintos ir ištremtos, 
Priglausk savam krašte ir savo namuose. 
Kad tavo norą susilaukt vaikų dievai 
Palaimintų! Kad būtų tau graži mirtis! 
Tu nežinai, kad sau čia laimę suradai: 

Euripidas 382 


Nebūsi be vaikų, sulauksi kūdikių. 

Taip padarysiu — apžavų tokių turiu. 
EGĖJAS 

O moteriške, daug kas skatina mane 
'2 Malonę šią suteikt: pirmiausia tai dievai, 
Paskui gi ir vaikai, kurių tu man žadi, 
Nes jų visa sava esybe aš ilgiuos. 
Nusprendžiau šitaip: kai atvyksi mūs kraštan, 
Suteiksiu globą tau — tai mano pareiga. 
Bet, moteriške, viena dar primint turiu: 
Iš šios šalies nenoriu išsivest tavęs, 
Bet jei pati atvyksi į manus namus, 
Tau bus saugu, tavęs aš neišduosiu jiems. 
Tačiau verčiau pati išeik iš šios šalies, — 
' Nenoriu, kad draugai mane apkaltintų. 
MEDĖJA 

Gerai. Bet jeigu tu man duotum priesaiką, 

Tada, be abejonės, būčiau aš tikra. 
EGĖJAS 

Tu netiki? Ko tau širdis taip nerami? 
MEDĖJA 

Tikiu, tačiau Pelijų giminė ir pats 
'* Kreontas — mano priešai. Davęs priesaiką, 

Manęs jiems neišduosi, jei jie panorės. 

Bet žodį davęs, o ne priesaiką dievams, 

Galėtum paklausyt šauklių, kai reikalaus 

Išduot mane. Aš neturtinga ir silpna — 
'* Jie turi turtų ir karališkus namus. 
EGĖJAS 

Šie tavo žodžiai rodo — įžvalgi esi. 

Bet jeigu nori, sutinku tai padaryt, 

Nes iš tikrųjų man taip pat yra saugiau, 

Jei savo priešams pasiteisint kuo turiu. 
'* Ir tau tvirčiau. Sakyk, kokiais dievais prisiekt? 
MEDĖJA 

Gaja ir mano tėvo tėvu Heliju, 

Taipogi visomis dangaus dievybėmis. 
EGĖJAS 

Ką aš daryt turėsiu, o ko ne? Sakyk! 

MEDĖJA 
Turėsi nevaryti iš savos šalies, 
"2 O jei koks priešas panorės išvest mane, 
Kol gyvas būsi, to neleisi nė už ką. 
EGĖJAS 
Gaja prisiekiu, Helijo skaisčia šviesa, 
Visais dievais, jog ištesėsiu, ko prašai. 
MEDĖJA 
Užteks. Kas bus, jei netesėsi priesaikos? 
EGĖJAS 
'** Kas būna tiems, kurie dievais nebetiki. 
MEDĖJA 
Keliauk laimingai, viskas klostysis gerai. 
O aš į tavo miestą vyksiu kuo greičiau, 
Įvykdžius, ką ruošiu, pasiekus, ko geidžiu. 
Egėjas išeina 
CHORO VADOVĖ 
Tegu dievas lydėtojas, Majos sūnus'“, 
Tave lydi namo; ko tiktai tu geidi 
Neramia širdimi, teįvyksta tuojau, 
Nes tu vyras kilnus 
Man, Egėjau, dabar pasirodei. 

MEDĖJA 

O Dzeuse, Dike Dzeuso!“, šviesa Helijo! 

'*"> Dabar, o draugės, didžią pergalę regiu, 
Dabar jau aš į tikrą kelią įžengiau. 

Nūn savo priešams aš tikiuos atkeršyti, 
Nes šitas vyras, kai aš tiek daug kamavaus, 
Sakytum uostas šiam sumanymui manam. 
Prie jo tvirtai pririšiu virvę inkaro, 
Atvykusi Paladės miestan ir pilin'". 

Dabar atskleisiu jums sumanymus savus. 
Klausykit, nors nemaloni bus ši kalba. 
Pasiųsiu pas Jasoną vieną iš tarnų 
Ir paprašysiu jį pakviesti pas mane. 

Kai jis ateis, švelnučiais žodžiais tikinsiu, 
Jog sutinku su viskuo, jog labai gerai, 
Kad, karalaitę vedęs, pametė mane,— 

Euripidas 384 

Naudingai ir protingai jo pasielgta. 
Bet savo kūdikius prašysiu čia palikt: 
Ne tam, kad priešų žemėje užmirščiau juos, 
Kad priešams atiduočiau niekinti vaikus, 
O kad galėčiau karalaitę nužudyt. 
Vaikus pasiųsiu, jiems įteikus dovanas: 
Vainiką aukso, šydą kuo ploniausiąjį, — 
Jie perduos nuotakai, kad neištremtų mūs. 
Kai puošmenomis kūną savo apsisiaus, 
Gėdingai žus ir ji, ir kas tik ją palies: 
Bus išmirkytos dovanos stipriuos nuoduos. 
Bet šitą savo kalbą tuo aš ir baigiu. 
Ak, kokį darbą man paskui reikės atlikt, 
Baisu sakyti: nužudysiu aš vaikus, 
Ir nieks jų negalės išgelbėt nuo mirties. 
O kai Jasono bus namai jau nusiaubti, 
Išeisiu iš šio krašto, kad mielų vaikų 
Neberegėčiau kraujo po baisių darbų, 
Nes, draugės, nepakęsiu priešų pajuokos! 
Vis tiek, kam man gyvent? Tėvynės neturiu, 
Taip pat tėvų namų ir prieglaudos varge. 
Nusikaltau, kai palikau tėvų namus 
Aš įkalbėta graiko vyro, kurs už tai, 
Dievybei padedant, skaudžiausiai atkentės. 
Jis niekad nematys gyvų jau kūdikių, 
Kuriuos jam pagimdžiau, nei iš naujos žmonos 
Kitų nesusilauks: ji, niekšė, niekšiškai 
Turės numirt nuo mano paruoštų nuodų. 
Manęs tegu nelaiko nieks kvaila, silpna 
Ar švelnute. Kitokia mano prigimtis: 
Žiauri aš priešams, prielanki draugams, — 
Garbingas ir didus tokių gyvenimas. 


CHORAS 


Sumanymą mums savo žiaurų apsakei, 
Bet mes, norėdamos padėt ir gerbdamos 
Žmonių įstatymus, tau to nepatariam. 


MEDĖJA 

Nebus kitaip, bet jums atleistina už tai, 
Ką sakot, nes jūs tiek neiškentėt kiek aš. 

CHORAS 
Išdrįsi, moterie, žudyt savus vaikus? 

MEDĖJA 
Juk tuo labiausiai vyras bus įskaudintas. 

CHORAS 
O tu nelaimingiausia būsi moteris. 

MEDĖJA (chorui) 

Tegu! Bet jūs per daug į kalbą kišatės. 
(Auklei) 

*2 Gerai, tad eik ir man Jasoną čia pakviesk,— 
Kai reikalas svarbus, visad tave siunčiu. 
Tik nieko nesakyk jam, ką aš nutariau, 
Jei moteris esi ir poniai prielanki. 


Auklė išeina 


TREČIAS STASIMAS 


CHORAS 
I strofa 


Palaiminti amžiais, vaikai Erechtėjo!* 
Šioj žemėj šventoj, kurios priešai neliečia, 
Jūs mintat visi nuostabia išmintim. 

Po saulėtą veją 

Linksmi sau bėgiojat, 

Kur mūzas devynias, 

Pierides skaisčias, 

Geltonplaukė Harmonija ugdė!“. 

I antistrofa 


Kur deivė Kipridė sau vandenį sėmė 
Iš ošiančių tykiai Kėfiso“? bangų, 
2 Kaip sakmės garsina, ir kvapą malonų 
Po kraštą nešioja vėjelis gaivus, 
Ji rožių vainikais 
Papuošdavo galvas 

Euripidas 386 


Ir Meilės dievaičius 
Čia siuntė žmonėms, 
Įvairiausių dorybių skleidėjus. 


xlu 


II strofa 


Kaip miestas ir šventosios upės, 
Šio krašto draugai kilniaširdžiai 
Vaikų nekaltųjų žudikę 
Ir tokią nedorėlę baisią 

Tave bepriims? 
Kaip drįsi tu kūdikius skriausti? 
Kaip juos tu išdrįsi žudyti? 
Parpuolę po kojų tavųjų, 

Maldaujam tave, 

Nežudyk savųjų vaikelių. 


N45 


II antistrofa 


Iš kur tu drąsos tiek įgysi 
Ir širdžiai, ir rankoms savosioms 
Įvykdyti darbui žiauriajam, 
' Norėdama perverti širdį 
Saviesiems vaikams? 
Kaip ašaras tu sulaikysi, 
Į kūdikius savo pažvelgus? 
Kai klaupsis tavieji sūneliai 
Ir verks melsdami, 
Jų krauju kaip rankas sau sutepsi? 


At;ė) 


KETVIRTAS EPEISODIJAS 


Įeina Jusonas, lydimas auklės 


JASONAS 
Kvietei —- aš atėjau. Nors ant manęs pyksti, 
Tavęs aš neapviisiu. Geisčiau sužinot, 
Ko, moteriškė, dar tu nori iš manęs. 

MEDĖJA 

$9> Jasonai, tu atleisk man už anuos žodžius. 
Gražu matyt, kad mano pyktį pakenti, — 
Juk tiek daug gera viens kitam padarėme. 
Po mūsų pokalbio aš viską apmąsčiau 

Ir išbariau save: ko, vargšė, rūstauju 

Ant tų, kurie taip rūpinasi manimi? 

Kam šito krašto valdovus supykdinau 

Ir savo vyrą, kurs tiek gera daro mums: 
Karaliaus dukrą vedė ir maniems vaikams 
Augina brolius. Ar nereikia liautis pykt? 
Kam širst, jei tokią laimę suteikė dievai? 
Ar neturiu vaikų, be to, ar nežinau, 

Kad esam ištremti ir likę be draugų? 

Tad visa apsvarsčiau ir pamačiau, kokia 
Esu kvaila ir kaip be pagrindo pykau. 
Dabar džiaugiuos: man rodos, tu gerai darai, 
Sugiminiavęs mus su jais; bet aš, kvailė, 
Turėjau tavo šiems sumanymams pritart, 
Padėt juos vykdyt, dalyvaut vestuvėse 
Ir džiaugtis, jaunajai galėdama padėt. 

Bet esam, kokios esam, — bloga nesakau,— 
Mes — moterys. Tu neturi blogiems prilygt 
Ir už kvailystę atsilygint kvailyste. 
Prisipažįstu, sutinku, kad aš tada 

Blogai dariau, dabar į protą atėjau. 

Medėjos vaikai išeina iš rumų 
* Vaikeliai, eikit čia, palikite namus, 
Ateikit, su manim kartu pasveikinkit, 
Prakalbinkit tėvelį ir užmirškite 
Kartu su motina tą vaidą šeimoje, 
Nes vėl taika tarp mūsų, pykčio nebėra. 
Jo ranką dešinę paimkit. Ak, baisu, 
Kai pamąstau, kas slepias mano širdyje. 
Vaikeliai mano, ar ilgai jūs į mane 
Taip tiesit rankutes? O, nelaiminga aš, 
Man akys pilnos ašarų, visa drebu. 

Euripidas 388 


“0 Su tėvu baigus vaidą pagaliau, švelnius 
Aš savo skruostus plaunu ašarų srovėm. 
CHORO VADOVĖ 
Ir man pasruvo akys ašarom gailiom. 
Kad tik nebūtų dar blogiau, negu yra. 
JASONAS 
Tam pritariu ir nepriminsiu praeities, 
Nes moterims juk pykti įgimta yra 
Ant vyro, jeigu su kita susituokė. 
Dabar į gera jau palinko tau širdis. 
Nors ir vėlai, bet apsisprendei protingiau 
Ir pasirodei sumani tu moteris. 
Jumis, sūneliai, tėvas, padedant dievams, 
Daug rūpinosi, kad laimingi būtumėt, 
Ir aš manau, kad šioj Korinto žemėje 
Jūs garsūs būsit dar su broliais kada nors. 
Tad aukite, o pasirūpins visa kuo 
Ir tėvas, ir dievai, kurie palankūs jums. 
O kad galėčiau jus matyt išaugusius 
Į vyrus, mano priešų nugalėtojus! 
(Medėjai ) 
Ko vėl akis tau vilgo gailios ašaros, 
Kodėl išbalusius vėl skruostus nugręži 
“9 Ir nelinksma šią mano kalbą sutinki? 

MEDĖJA 

A, nieko... Aš apie vaikus susimąsčiau. 
JASONAS 

Gali sau būt rami, aš pats globosiu juos. 
MEDĖJA 


Gerai, nes tavo žodžiais aš pasitikiu, 
O moteris silpna ir linkus ašarot. 
JASONAS 
** Kodėl taip graudžiai aimanuoji dėl vaikų? 
MEDĖJA 
Juos pagimdžiau. Kai augt linkėjai kūdikiams, 
Su liūdesiu širdy mąsčiau, ar taip įvyks. 
Tačiau į tai, ko teiravais mane anksčiau, 
Jau atsakiau, o kita dar primint galiu. 
**? Žinai, juk pats valdovas liepė man išvykt, 

Ir man geriausia taip — aš puikiai suprantu. 
Kam man stovėti tau ir Žemės viešpačiams 
Ant kelio? Likus — priešu būčiau šių namų. 
Todėl tremtin iš šito krašto išeinu. 
232 Jei nori savo rankom išaugint vaikus, 
Prašyk Kreontą, kad netremtų jų iš čia. 
JASONAS 
Sunku jį perkalbėt, bet reikia pamėgint. 
MEDĖJA 
Tai liepk bent savo žmonai tėvą paprašyt, 
Kad jis vaikų netremtų iš šitos šalies. 
JASONAS 
20 Gerai, aš ją tikrai tikiuosi perkalbėt, 
Jei ji yra tokia kaip kitos moterys. 
MEDĖJA 
Ir aš pati padėsiu tau tai padaryt. 
Aš jai per kūdikius pasiųsiu dovanų, 
Kurios gražiausios iš visų pasaulyje,— 
945 Vainiką aukso, šydą kuo ploniausiąjį. 
Tuoj pat... Tegu čia kuo greičiausiai atneša 
Kuri nors iš tarnaičių man šias puošmenas. 
Ją laimė aplankys ne kartą, šimtąkart, 
Tave, šaunuolį karžygį, laimėjusią 
Ir puošmenas, kurias anūkams perdavė 
Kadaise mano tėvo tėvas Helijas. 


950 


Tarnaitė atneša dovanas 


Sūneliai, imkit šias vestuvių dovanas 
Į rankutes ir jas laimingai nuotakai 
Įteikit — dovanos šios pavydėtinos. 
JASONAS 
“> Beprote, kam iš rankų tu išleidi jas? 
Manai, kad trūksta rūbų viešpačių namams 
Ar aukso? Jas pasilaikyk, nedovanok, 
Nes jeigu nuotaka kiek vertina mane, 
Žinau — manęs nepaklausyt ji negalės. 
MEDĖJA 
300 Ne! Sako, dovanos palenkia ir dievus, 
O auksas galingesnis už šimtus kalbų. 


Euripidas 390 


Jai laimė šypsosi ir dievas padeda: 

Valdovė ji ir nuotaka. Vaikus išpirkt 

Gyvybe, ne tik auksu, trokščiau nuo tremties. 
Sūneliai, eikite į rūmus prabangius, 

Tėvelio naują žmoną, mano viešpatę, 

Prašykite, išmelskit, kad netremtų jūs, 

Ir puošmenas įteikit, nes labai svarbu, 

Kad savo rankom ji paimtų dovanas. 
Skubėkite ir motinai belaukiančiai 

Praneškit gerą žinią, kai atliksit tai. 

Jasonas su vaikais išeina 


KETVIRTAS STASIMAS 


CHORAS 


I strofa 


Nebeturim vilties, kad gyvi liks vaikai, 
Nebeturim visai, nes jie eina jau mirt. 
Ims jaunoji auksinį vainiką, paims 
8 Savo pražūtį vargšė 
Ir ant garbanų savo gelsvų užsidės 
Šitą puošmeną Hado. 


I antistrofa 


Ją grožybė ir žvilgantis šydas vilios 
Sau vainiką tuojau ant galvos užsidėt. 
*0 Taip! Vestuvėms savoms ji Hade pasipuoš 
Ir paklius į žabangas, 
Į mirties nelabos pražūtingas pinkles, 
Ir jos nieks neišgelbės. 


II strofa 


Tu, vargše jauniki, 
985 Karaliaus mūs žente, 


391 Medėja 


Net pats nežinai, 
Kad savo vaikams žudynes jau ruoši, 
O žmonai — žiauriausiąją mirtį! 
Bet, vargše, kaip apsirikai 
2 Tu dėl savo likimo? 


II antistrofa 


Ir man tavęs gaila, 
Ak motina vargše, 
Kad savo vaikus 
Dabar jau pati nužudyti rengies 
> Dėl savo vedybinės lovos, 
Nes vyras, pametęs tave, 
Su kita jau gyvena. 


PENKTAS EPEISODIJAS 


Iš rūmų išeina auklėtojas su abiem vaikais 


AUKLĖTOJAS 
O ponia, jau dabar netrems tavų vaikų, 
Jaunoji karalienė priėmė linksma 
1000 Tas dovanas. Dabar bus ir vaikams ramu. 
MEDĖJA 
Ak! 
AUKLĖTOJAS 
Ko taip liūdi, kada tau laimė šypsosi? 
Kodėl į šalį savo blyškų veidą nugręži 
Ir nelinksma šią mano kalbą sutinki? 
MEDĖJA 
Ai, ai! 
AUKLĖTOJAS 
Tai nesiderina su tuo, ką pranešiau. 
MEDĖJA 
1905 O varge, varge! 


Euripidas 392 


AUKLĖTOJAS Gal ką bloga pranešiau? 

Tikėjaus, kad žinia gera. Apsirikau? 
MEDĖJA 

Tu pranešei, kas reikia, tau neprikišu. 
AUKLĖTOJAS 

Kodėl akis nuleidai, ko gi taip verki? 
MEDĖJA 

To nusipelniusi, seneli, nes dievai 
'00 Ir aš, pamišėlė, pati taip nulėmiau. 


AUKLĖTOJAS 

Turėk vilties! Tave vaikai namo grąžins. 
MEDĖJA 

Kitus pirmiau namo nuvesiu, vargšė ašŽ!. 
AUKLĖTOJAS 


Juk nuo vaikų ne tu viena tik atskirta. 
Žmogus mirtingas turi kantriai vargą kęst. 
MEDĖJA 
1015 Darysiu taip, o tu dabar jau eik namo 
Ir visa, kas tik reikia, kūdikiams paruošk. 


Auklėtojas išeina 


Vaikeliai, jūs čia turit miestą ir namus, 
Kur visada gyvensite be motinos, 
Palikę vieną nelaimingąją mane. 

'020 Aš tremtine išeisiu svetiman kraštan, 
Nepasidžiaugusi jumis, nemačiusi, 

Kaip jūs užaugsit, nepažinusi marčių, 
Žibinto jums nenešusi per vestuves“. 
Ak, nelaiminga aš, kad išdidi esu. 

"23 Vaikeliai mano, veltui judu auginau, 
Bergždžiai dėl judviejų vargau ir kankinaus, 
Baisiuos skausmuos kadai jus pagimdžiau. 
Tada tikrai aš, vargšė, dėjau daug vilčių, 
Kad jūs senatvėje globosite mane, 

1930 Kai mirsiu, savo rankomis palaidosit. 

O pavydėtina dalia! Dabar nebėr 
To mielo rūpesčio. Netekus jūsų, man 
Gyvenimas kančia ir liūdesiu pavirs. 

Jau niekad neregėsit savo motinos, 
1035 Kada išeisite kitan gyveniman. 
Ak, ak! Ko į mane taip žiūrit, kūdikiai? 
Kodėl man šypsotės paskutiniu šypsniu? 
Ak, ką daryt? Drąsa pranyko, moterys, 
Kai pamačiau vaikų skaisčiąsias akeles. 
100 To nedarysiu! Ne! Šalin, ką nutariau! 
Verčiau su savimi paimsiu kūdikius. 
Kodėl, bekeršydama tėvui, dvigubai 
Kentėti privalau, nubaudus jo vaikus? 
Ne! Niekada! Šalin baisias mintis, šalin! 
Bet kam kenčiu? Gal noriu būti apjuokta, 
Kad aš paleidau priešus, nenubaudus jų? 
Turiu išdrįsti! O kokia esu bailė! 
Tiktai sau širdį varginu švelniom kalbom. 
Vaikeliai, eikite vidun! 


1045 


Vaikai nueina 


Kam nedera 
'020 Matyti šios aukos, tepasišalina. 
Dabar jau man ranka nė kiek nesudrebės! 
Ak, ak! 
O ne, širdie, tiktai tu šitaip nedaryk! 
Palik vaikus, varguole, jų pasigailėk! 
Jei su manim gyvens, paguoda mano bus. 
Bet ne! Vardan kerštingų Hado požemio 
Dievų, nebus to niekada, kad aš vaikus 
Galėčiau atiduoti priešams niekinti! 
Jiems mirti lemta, ir, kadangi reikia to, 
Aš, davus jiems gyvybę, nužudysiu juos. 
1060 Taip nutarta, ir nėr kitokios išeities! 
Ant nuotakos galvos vainikas, ir dukra 
Valdovo miršta. Visa tai gerai žinau. 
Aš skausmingiausiųjų kančių keliu einu, 
Tačiau pasiųsiu juos dar daug skausmingesniu. 


1055 


Vaikai išeina iš rūmų 
1065 Dar su vaikais kalbėsiu. Duokit, kūdikiai, 
Ak, duokit motinai rankutę pabučiuot. 

Miela rankele ir galvele mylima, 
Tu liemenėli ir veideli prakilnus!.. 
Laimingi būkit bent tenai... Čia atėmė 
1970 Jums tėvas laimę. Apkabinime meilus, 
Švelnus vaikų veideli ir kvėpavime! 
Jau eikit, eikite! Į jus pakelt akių 
Nepajėgiu jau, tuoj kančia palauš mane. 
Aš suprantu, niekšybę baisią vykdysiu, 
1075 Bet aistros galingesnės ir už sprendimus, 
Tai jos žmonėms didžiausio blogio priežastis. 
CHORO VADOVĖ 
Jau ne kartą giliai susimąsčius svarsčiau 
Ir norėjau pažint didesnius dalykus, 
Kuriuos moterims būna suprasti sunku. 
1080 Taigi turime savąją mūzą ir mes?“, 
Kuri lydi per visą gyvenimą mus. 
Moko moteris ji išminties įstabios, 
Tik, deja, ne visas: tokių rastum nedaug, 
Gal iš viso tik vieną gausiam būryje. 
Tad ir mums nėra svetimos mūzos. 
Aš manau, kad žmonių mirtingųjų, kurie 
Nepatyrę yra, neauginę vaikų, 
Laimingesnis gyvenimas būna už tų, 
Kurie turi vaikų. 
"90 Juk bevaikiai tokie sau gyvena ramiai, 
Nepažinę vargų, ir negali suprast, 
Ar vaikai iš tiesų yra laimė žmonėms, 
Ar tik vargas didžiausias. 
Bet kuriems namuose pražydėjo vaikų 
"995 Maloni atžala, aš matau, kaip tada 
Jau be perstojo rūpesčių jie graužiami. 
Juk pirmiausia jie nori gražiai išaugint 
Ir aprūpint turtu savo mielus vaikus, 
Bet dėl ko pagaliau taip kamuojasi jie — 
"9 Dėl gerų ar neklaužadų savo vaikų, — 
Dar nežino ir patys. 
Tačiau pačią didžiausią nelaimę, kuri 
Gali žmones ištikt, apsakysiu dabar. 
Tesukaupia jie turtų aprūpint vaikams, 


1085 


395 Medėja 


L!0? Teužauga jų dukros ir sūnūs gražiai, 
Šaunūs tampa tegu, bet jei dievas žiaurus 
Bus tėvams kaip čionai, tai atėjus mirtis 
Tuoj išplėš vaikelius iš jų Hadan tamsian. 
Kokį džiaugsmą tad gali gyvenimas duot, 

!!| Jei be vargo ano šias didžiausias kančias 

Dėl mielųjų vaikų 
Dar dievai mirtingiesiems pasiunčia. 

MEDĖJA (chorui) 

Seniai jau, mielos, laukiu, negaliu sulaukt, 
Žvelgiu į rūmus, kuo ten visa pasibaigs. 

''!5 Bet vieną štai Jasono tarną jau regiu 
Ateinantį; tas jo smarkus alsavimas 
Man rodo, kad nelaimę naują jis praneš. 


Įeina pasiuntinys 


PASIUNTINYS 
Įvykdžius baisią žmogžudystę, kuo greičiau, 
Medėja, bėki, bėk, kuriais keliais gali — 

''2“ Ar jūra plauk laivu, ar sausuma važiuok. 

MEDĖJA 
Kas atsitiko, kad mane bėgt ragini? 

PASIUNTINYS 
Ką tik dabar Kreonto numirė dukra 
Ir jis patsai nuo tavo mirtinų nuodų. 

MEDĖJA 
Geriausią žinią pranešei. Tu ateity 

''2> Man būsi vienas geradarių ir draugų. 

PASIUNTINYS 
Ką tu sakai? Ar protą, moterie, turi? 
Gal sukvailėjai? Užgesinus židinį 
Valdovų, tu džiaugiesi ir nesibijai. 

MEDĖJA 
Galėčiau aš į tavo kalbą atsakyt, 

"3 Bet, drauge, palengva papasakoki, kaip 
Jie žuvo, — dvigubai mane pradžiuginsi, 
Pranešęs, jog jie žuvo mirtimi baisia. 

PASIUNTINYS 
Kada su tėvu tavo kūdikiai abu 

Per slenkstį įžengė į nuotakos namus, 
'!35 Nudžiugom mes, tarnai, kentėję su tavim. 
Tuoj gandas aplėkė visus, kad pagaliau 

Su savo vyru seną vaidą baigėte. 
Čia vienas rankutes bučiuoja kūdikiams, 
O kitas — baltas galveles; aš su vaikais 
'1*0 Nudžiugęs nuėjau į miegamąjį moterų. 
Ponia, kurią mes gerbiam vietoje tavęs, 
Dar nepamačiusi tavų vaikų poros, 
Žiūrėjo į Jasoną maloniu žvilgsniu. 
Paskui staiga ji paslėpė savas akis, 
!145 Supykus, kad įėjo tavo kūdikiai, 
Į šalį blyškų savo veidą nugręžė. 
Bet tavo vyras taip šiais Žodžiais švelnino 
Jaunosios pyktį: „,„Priešgina nebuk draugams, 
Nustoki pykt, akis atsuki ir vaikus 
!120 Laikyk savais, kaip tavo vyras laiko juos. 
Jų dovanas priimk ir tėvą paprašyk, 
Kad dėl manęs netremtų mano kūdikių“. 
Kai puošmenas pamatė, neišlaikė ji 
Ir pažadėjo viską. Vos tik su vaikais 
'133 Jų tėvas spėjo pasišalint iš namų, 
Paėmus margą rūbą, jį apsivelka, 
Auksinį dedasi vainiką, tvarkosi 
Linksma prieš skaistų veidrodį šukuoseną 
Ir šypsosi bedvasiui savo atvaizdui. 
!160 Paskui, pakilusi nuo sosto, pereina 
Per menę švelniai baltomis kojytėmis 
Ir džiaugias dovanom, apžvelgia vis save, 
Ant pirštų pasistiepus, ligi pat kulnų. 
Po to baisiausias pasirodė reginys: 
"169 Jos veidas perbalo, susverdėjo jinai 
Drebėdama ir, vos nekritus ant grindų, 
Šiaip taip prislinko ir susmuko ant kėdės. 
Viena sena tarnaitė, pagalvojusi, 
Kad Pano ar kitos dievybės įnirtis 
"0 Ją palietė?*, pakėlus balsą, meldėsi, 
Bet štai pamatė baltas tekančias putas 
Ant lūpų jai ir apsivertusias akis, 

Ir skruostus bekraujus, visai išblyškusius. 
Tarnaitės maldos virto tuoj didžiu šauksmu. 
!!"> Viena jų tuoj pas tėvą leidos į namus, 
Kita — pas vyrą, neseniai tik vedusį, 
Pranešt jaunosios lemtį. Ir visi namai 
Dundėjo tąsyk nuo smarkaus bėgiojimo. 
Jau būtų, šešiaplėtrį kelią bėgdamas“?, 
"80 Eiklus bėgikas atsidūręs prie ribos, 
Kada bežadė, akimis užmerktomis, 
Pabudo nelaimingoji vaitodama. 
Mat ją dabar kamavo dviguba kančia, 
Nes iš auksinio, esančio ant jos galvos, 
''85 Vainiko plieskė pražūtingoji ugnis, 
O vargšės baltą kūną draskė kruvinai 
Švelnus apsiaustas, dovana tavų vaikų. 
Pašokusi nuo sosto, apimta liepsnos, 
Ji bėgo purtydama galvą, garbanas, 
'!90 Numest vainiką geisdama, tačiau tvirtai 
Priaugęs laikės aukso raištis; kai smarkiau 
Ji purtė galvą, plieskė dar stipriau liepsna. 
Tuoj skausmo parblokšta, susmuko ant grindų. 
Išskyrus tėvą, niekas nepažino jos,— 
"95 Mat nei akių nebuvo galima matyt, 
Nei veido grožio; kraujas nuo viršugalvio 
Tekėjo, susimaišęs su ugnim kartu, 
Nuo kaulų slinko mėsos, graužiamos nuodų 
Slaptingų, kaip nuo eglės tirpdami sakai. 
1200 Baisiausias reginys! Visi bijojosi 
Lavono: jos likimas buvo pamoka. 
Bet vargšas tėvas, nežinodamas lemties, 
Staiga įėjęs puolė prie numirėlės, 
Raudot pradėjo jis ir, apkabinęs ją, 
1205 Bučiavo tardamas: „Dukrele mano, ak, 
Kas iš dievų tave pražudė šia mirtim, 
Kas iš manęs, senelio, išplėšė tave? 
Kad su tavim numirt galėčiau, kūdiki!“ 
O kai senelis liovės verkt ir aimanuot, 
'210 Kada, jėgas sukaupęs, bandė atsikelt, 
Prikibo jis prie rūbų jos lyg gebenė 

Kad prie šakelės lauro. Žiauriai grūmės jie. 

Senelis atitraukti stengėsi kelius, 

Ji tempė juos atgal. O traukiant dar smarkiau, 
12I5 Nuo kaulų mėsą seniui rūbai ėmė plėšt. 
Paskui jis liovėsi, ir siela vargšą jį 
Paliko, nes silpnesnis buvo kaip lemtis. 

Ten guli viens prie kito mirę jau duktė 
Ir senas tėvas — apraudotina dalia. 

Kas tau nutiks, nebenorėčiau čia minėt, 
Nes tu pati žinosi, kaip išvengt bausmės. 
Tačiau ne pirmąkart žmogaus gyvenimą 
Laikau šešėliu ir be baimės pasakau: 

Kurie išminčiais dedasi ir mūdrauja 
'225 Kalbėdami, didžiausiais juos kvailiais laikau, 

Nes nieks nėra tikrai laimingas iš žmonių. 

Jei kas įgijo turtų, jam pasisekė 

Labiau už kitą, bet laimingas jis nebus. 


1220 


Pasiuntinys išeina 


CHORO VADOVĖ 
Atrodo, jog šią dieną dievas pasiuntė 
V Jasonui, kaip jis nusipelnė, daug kančių. 
Kreonto nelaiminga dukra, gaila mums, 
Kad tu dėl savo santuokos su Jasonu 
Eini prie Hado vartų nevilty didžioj. 
MEDĖJA 
O mielosios, nusprendžiau kuo greičiau vaikus 
122 Žudyti ir paskui pabėgt iš šios šalies; 
Nedelsti ir neleist, kad mano kūdikius 
Žudytų kitas savo niekšiška ranka. 
Jie neišvengs mirties, kitaip negali būt; 
Pati žudysiu tuos, kuriuos aš pagimdžiau. 
Gerai! Apsišarvuok, širdie! Ko aš delsiu 
Įvykdyt darbą, baisų, neišvengiamą? 
Na, mano vargše dešine, imk durklą, imk! 
Į liūdną posūkį gyvenimo artėk! 
„Nesibijok ir negalvok apie vaikus, 
35 Kad jie brangiausi tau, kad tu juos pagimdei. 
Bent šitą dieną savo sūnelius užmiršk, 


1240 


399 Medėja 


Paskui raudok,— nors tu ir nužudysi juos, 
Bet juos mylėjai. Ak, aš vargšė moteris! 


Medėja, paėmus durklą, eina į rūmus 


PENKTAS STASIMAS 
CHORAS 
Strofa 


O Žeme, o Saulės skaistus spinduly, 

1230 Kuris šviesdamas viską pasauly regi, 

Pažiūrėkit į žmogžudę žiaurią, 
Kol dar nepakėlė baisi kraugerė 

Prieš vaikus kruvinų savo rankų! 
Juk jie yra tavo auksinė gentis, 

125 Ir jei kraują dievų žmogaus rankos pralies, 
Bus baisu. Tad, o šviesa šventoji, neleisk, 
Sulaikyk ir išvyk kuo greičiau iš namų 

Tą žudikę eriniją, 
Dvasių piktų išugdytą. 


Antistrofa 


1260 Tų veltui kentėjai, vargai dėl vaikų, 
Ak, tu veltui šauniuosius ainius pagimdei, 
Ir tada Simplėgadų žydrųjų 
Praplaukt tau nė kiek nepabūgo širdis. 
Kas tave taip įskaudino, vargše? 
'2 Kodėl gi naujoms dar žudynėms rengies, 
Juk įvykdei tu vienas visai neseniai? 
O vargas yra mirtingiesiems žmonėms, 
Susitepus savų giminaičių krauju, 
Nes namams jų atkeršija 


2 Skaudžiai dievai nemirtingi. 


Iš rūmų pasigirsta Medėjos vaikų šauksmai 

VIENAS SŪNUS 
Ak, ką daryt? Kur bėgt nuo rankų motinos? 
KITAS SUNUS 
Broleli mano, nežinau. Mes žūstame. 
CHORAS 
Ar girdi tu vaikų graudulingus verksmus? 
Moteriške bedale, kokia tu žiauri! 
1275 Gal mums eiti vidun? Reikia gelbėt vaikus 
Nuo žudynių baisių. 
ABU SŪNUS 
Ak, gelbėkit! Vardan dievų, padėkite! 
Mes regim jau švytruojant durklą, gelbėkit! 
CHORAS 
Tau širdis iš akmens arba iš geležies, 
1280 Įeigu savo vaikus, kuriuos tu pagimdei, 
Pati rankom savom nužudyti gali. 
Tik viena kitados moteriškė, viena, 
Savo ranką pakėlė prieš mielus vaikus, — 
Tai Ino, išvaryta iš proto dievų, 
1285 Tr. kai ištrėmė ją iš gimtinės Hera, 
Tada krito ji vargšė į jūrą ūmai, 
Tiesiai jūron nužengus gilion nuo uolos, 
Savo kūdikius žiauriai nužudžius. 
Taip ji žuvo kartu su dviem savo vaikais.?“ 
'290 Kas begali dar būti baisiau už tatai? 
Pražūtingoji moterų meile, 
Kiek pasauly tu suteikei skausmo žmonėms! 


Įeina Jasonas 


EKSODAS 


JASONAS (chorui) 

O moterys, kurios prie rūmų stovite, 
Ar dar yra Medėja šituose namuos, 
Įvykdžius žiaurų darbą, ar pabėgusi? 
Tikrai prasmegt gelmėsna žemės turi ji 

Ar debesų aukštybėsna pakilt sparnais, 
Jei už valdovų šeimą vengia atkentėt. 
Nužudžius valdovus šio krašto, ji pasprukt 
1300 Dar tikisi nenubausta iš šių namų? 
Bet aš ne tiek ja rūpinuosi kiek vaikais, — 
Kam bloga ji padarė, tie atkeršys jai. 
Aš atėjau vaikų gyvybių gelbėti, 
Bijau, kad giminaičiai jiems nekeršytų 
1305 Už žmogžudystę, motinos įvykdytą. 
CHORAS 
O vargše! Tu nelaimės savo nežinai, 
Jasone,— šitų žodžių nekalbėtumei. 


JASONAS 

Na, kas? Gal ir mane ji nori nužudyt? 
CHORAS 

Tavus vaikus nužudė motinos ranka. 
JASONAS 
'310 Ką sakote? Šie žodžiai pribloškė mane! 
CHORAS 

Tikrai, nėra jau tavo kūdikių gyvų. 
JASONAS 

Kur žudė juos jinai — viduj ar čia, lauke? 
CHORAS 

Atverk duris, išvysi kraują kūdikių. 
JASONAS 


„Nuplėškit skląstį kuo greičiau, tarnai, duris 
'319 Išlaužkit, kad galėčiau dvigubą regėt 
Nelaimę: mirusius ir žmogžudę nubaust. 


Vežime, pakinkytame sparnuotais slibinais, 
Pasirodo Medėja su nužudytais vaikais 


MEDĖJA 
Kam šias duris daužai ir jas jėga verti, 
Ar mirusių čia ieškai ir manęs kartu? 
Per daug nesikamuok; jei reikia tau ko nors, 
'320 Sakyk, bet tavo rankos nepalies manęs. 
Vežimą šį man tėvo tėvas Helijas 
Nuo priešo rankos davė apsisaugoti. 


26. PLB 3 

JASONAS 
Pabaisa tu, nekenčiamiausia moteris 
Dievams ir man, ir visai giminei žmonių. 

'325 Vaikams saviesiems širdį perverti drįsai 
Tu, jųjų motina, ir pražudei mane, 
Atimdama vaikus. Įvykdžius žudynes, 

Tu saulę skaisčiąją ir žemę dar regi. 
Prasmek! Dabar matau, ko tąsyk nemačiau, 

'330 Kada vežiau tave iš tėviškės tavos 
Ir barbarų šalies Heladėn,— žmogžudę, 
Kurią išugdė tavo tėvas ir šalis. 

Tave lyg demoną man pasiuntė dievai. 
Kai savo brolį nužudei prie židinio, 

!335 Gražiai dabintu Argo išplaukei laivu. 
Pradėjai taip. O ištekėjus už manęs 
Ir man vaikus pagimdžius, tu juos nužudei 
Dėl šių naujų vedybų ir naujos žmonos. 

Nėr graikės nė vienos visoj Heladėje, 

'330 Kuri galėtų pasielgti taip. Bet aš 
Vis vien vedžiau tave ir atkentėsiu pats, — 
Ne žmoną, liūtę, plėšresnės dar prigimties 
Už Scilę tam Tirėnų jūros pakrašty. 

Bet kad ir kiek aš gėdinčiau, tačiau tavęs 

1335 Jau nepaveiksiu: priešgina tokia gimei. 
Prasmek tu, niekše ir žudike kūdikių! 

Man lieka graudžią savo lemtį apraudot, — 
Nei santuoka nauja nedžiugins jau manęs, 
Nei kūdikių gyvų, kuriuos išauginau, 

'320 Prakalbint negalėsiu: tu juos pražudei. 

MEDĖJA 
Į tai galėčiau ilga atsakyt kalba, 

Jei tėvas Dzeusas nežinotų, kiek naudos 
Patyrei iš manęs ir ką man padarei. 
Tu neturėjai, santuoką paniekinęs, 

'33> Sau laimės džiaugsmą semt ir juoktis iš manęs. 
Dabar jau nei duktė Kreonto, nei jis pats 
Manęs kaip elgetos iš čia neišvarys. 

Todėl vadink mane kaip nori — ar liūte, 
Ar jūros pakrašty gyvenančia Scile; 

1360 Pataikiau tau širdin, kaip vertas to buvai. 


JASONAS 

Ir tu liūdi, ir su manim drauge kenti. 
MEDĖJA 

Taip, bet kančia praeis, jei nesityčiosi. 
JASONAS 

Kokia bloga, vaikeliai, jūsų motina! 
MEDĖJA 

Ak, tėvas kaltas, kad pražuvot, kūdikiai! 
JASONAS 
1365 Bet žudė juos ne mano dešinė ranka. 
MEDĖJA 

O nedorumas ir naujoji santuoka. 
JASONAS 

Ar dėl vedybų mano nužudei tu juos? 
MEDĖJA 

Manai, kad moteriai tatai maža kančia? 
JASONAS 

Protingai taip, bet tik ne tau, nedorėlei. 
MEDĖJA 
1370 Bet jie jau mirę — tau reiks atkentėt už tai. 
JASONAS : 

Gyvena. Keršto dvasiom tapę keršys tau! 
MEDĖJA 

Dievai juk žino, kas nelaimę atnešė. 
JASONAS 

Taip, žino, kokią piktą širdį tu turi. 
MEDĖJA 

Bjaurybe, nekenčiu tavo šlykščios kalbos. 
JASONAS 
375 Ir aš tavosios. Mums lengviau bus išsiskirt. 
MEDĖJA 

Tai ką daryti?.. Noriu to ir aš karštai! 
JASONAS 

Man mirusius palaidot ir apverkti leisk. 
MEDĖJA 


O ne, juos savo rankomis palaidosiu 
Šventoj giraitėj, deivei Herai pašvęstoj, 

'380 Kad niekada joks priešas neišniekintų, 
Išrausęs kapą. Čia, Sizifų žemėje, 
Įvesiu didžią šventę ir aukojimus 
Nuo šiol tokioms baisioms žudynėms permaldaut. 
Pati į Erechtėjo kraštą išvykstu 
'385 Pas kilnų Pandiono sūnų apsistot. 
O tu niekingai mirsi, kaip nusipelnei, 
Manų vedybų matęs liūdną pabaigą, — 
Sutriuškins tavo galvą Argo nuolauža“. 
JASONAS 
O už viską erinija, Dikė žiauri 
Tegu baudžia tave! 
MEDĖJA 
Koks gi dievas ar demonas, kas išklausys 
Tave, šventvagį ir apgaviką draugų? 

JASONAS 

Ak žiaurioji pabaisa, žudike vaikų! 
MEDĖJA 

Paskubėki namo laidot nuotakos tu. 
JASONAS 
29 Aš jau vienas einu, be mielųjų vaikų. 
MEDĖJA 

Per mažai dar kenti, bet senatvės palauk! 
JASONAS 

Ak sūneliai brangiausi! 
MEDĖJA Tai man, 0 ne tau. 
JASONAS 

Bet juos tu nužudei! 
MEDĖJA Tavo skausmui didžiam. 
JASONAS 


Nelaimingas aš, ak, kaip norėčiau prie jų 
'*90 Savo veidą priglaust, sūnelius pabučiuoti 
MEDĖJA 

Dabar kalbini juos, jie dabar tau mieli, 

Juos atstūmei pirmiau. 


JASONAS Dėl dievų, tu man leisk 
Prisiliest bent prie savo mieliausių vaikų. 
MEDĖJA 


Niekada! Tu kalbi ir maldauji tuščiai. 


405 Medėja 


JASONAS 
1405 Ak, o Dzeuse, girdi, kaip ji varo mane, 
Kaip kentėti turiu nuo baisios kraugerės, 
Šitos liūtės žiaurios ir žudikės vaikų? 
Kiek jėgų beturiu, aš šaukiuosi balsu 
Ir meldžiu nuolankiai dangiškuosius dievus, 
140 Kad paliudytų jie, jogei tu nužudei 
Šitaip žiauriai vaikus. Dabar mirusių jų 
Tu neleidi paliest ir palaidot draudi! 
O geriau man nebūtų jų tekę augint 
Negu juos čia matyt nužudytus. 
CHORAS 
'*!5 Daug ką Dzeusas žmonėms lemia pats Olimpe, 
Daug ką siunčia kiti netikėtai dievai, 
Ko tikiesi sulaukt, nesulauksi iš jų, 
Ko nesitiki, dievas tam randa kelius. 
Taip pat ir čionai atsitiko. 


Hipolitas 


Euripidis TRAGOEDIAE 
Lipsiae, in aedibus B. G. Teubneri, MCMXIII 


Iš senosios graikų kalbos vertė 
HENRIKAS ZABULIS 


VEIKĖJAI 


AFRODITĖ 
HIPOLITAS 
MEDŽIOTOJAI 
TARNAS 

Troidzeno MOTERYS 
AUKLĖ 

FEDRA 

TESĖJAS 

ŽYGŪNAS 
ARTEMIDĖ 


410 


PROLOGAS 


Prie Troidzeno valdovo rūmų stovi du aukurai — Afroditei 
ir Artemidei 


AFRODITĖ (prie savo aukuro) 
Aš deivė Afroditė, šiuo vardu dažnai 
Esu mirtingų šaukiama ir dausose. 
Nuo Ponto lig Atlanto tolimų krantų! 
Kas saulės šviesą regi čia gyvendamas, 
Visus išaukštinu, jei garbina mane, 
Bet kas labai man įžūlus, tą pražudau. 
Būdinga juk ir padermei dievų tatai — 
Žmonių pašlovinti jie netveria džiaugsmu. 
Šių žodžių teisingumą greit įrodysiu, 
Nes Hipolitas, amazonvaikis, sūnus 
Tesėjo, auklėtas Pitėjo prakilnaus, 
Vienintelis žmogus Troidzeno šalyje 
Mane blogiausia laiko iš dievų, 
Vestuvių kratosi ir patalo meilaus“, 
O Artemidę, Apolono seserį“, 
Jis gerbia kaip visų didžiausią danguje. 
Po žydinčius miškus kartu su mergele 
Vis gainioja skalikais žvėris iš landų, 
Draugystės žemiškos pranokdamas ribas. 
Nė kiek aš nepavydžiu. Reikia man čia jų! 
Tačiau kuo nusikalto Hipolitas man, 

Už tai atkeršysiu dar šiandien. Jau anksčiau 
Nemaža nuveikiau, tad vargo daug nebus. 
Kai iš Pitėjo menių kažkada jisai 

Atvyko pažiūrėt misterijų šventų 

411 Hipolitas 


Į Pandiono žemę“, tėvo jo žmona 
Fedra kilnioji, kaip sumaniusi buvau, 
Beprotiškai pamilo jį išvydusi. 
Kol neatvykus buvo į Troidzeną dar, 
Šalia Paladės kalno žvelgiančią į čia 
Kipridės menę įrengė“, liepsnodama 
Iš meilės. Žmonės paskleidė gandus vėliau, 
Kad deivė čia dėl Hipolito įkurta. 

Kai iš Kekropijos Tesėjas pagaliau * 
Su žmona atplaukė prie šios šalies krantų, 
Nusprendęs pagyventi ištremty metus, 
Kad Palantidų kraujas nebeteptų jo“, 
Dejuoja nuo tada ir miršta paslapčia 
Varguolė, nukamuota meilės geluonies, 
Bet niekas namuose nežino jos ligos. 
Tačiau negali taip jos meilė pasibaigt — 
Atskleisiu ją Tesėjui, ir visi žinos. 
Jaunuolį, mūsų priešą, tėvas nužudys 
Prakeikiančia malda, nes Poseidonas jam, 
Valdovas vandenų, malonę suteikė, 
Žadėjęs tris maldas išpildyti klusniai“. 
Nors kilniadvasė, bet pražus Fedra taip pat, 
Nes jos nelaimei tiek neteiksiu aš reikšmės, 
Kad mano priešai neatliktų man dėl to 
Tokios bausmės, kuri patenkintų mane. 
(Pasisuka į sceną) 
Matau, kad Hipolitas artinasi čia, 
Tesėjo kūdikis, pabaigęs varganus 
Medžiotojų žygius. Man metas pasitraukt. 
Žingsniuoja paskui eisena tarnų gausi, 
Jo Artemidės garbei himną plėšdami. 
Nežino, kad Hade jam vartai atdari 
Ir paskutinį kartą regi šviesą šią. 
(Išeina) 

Įeina medžiotojų lydimas Hipolitas su laukinių 
gėlių vainiku rankose 


HIPOLITAS 
Ženkite paskui mane, ženkite, 


Euripidas 412 


Giesmę Dzeuso dangiškai Artemidei — 
Mūsų globėjai giedodami. 
MEDŽIOTOJAI 
Mūsų galinga didvalde — 

Dorybės pilna 

Lėtonės ir Dzeuso kilminga tąsa“, 
Būk, Artemide, sveika! 

Tarp nekaltų mergelių 

Esi visų gražiausia, 

Aukštuos auksiniuos rūmuos, 

Kur garsios tėvo menės, 

Laimingai gyveni. 
O, tarp dailiausių dailiausia, 
Nuostabi Olimpo deive, 
Būk, Artemide, sveika! 
HIPOLITAS (prieina prie Artemidės aukuro) 
Valdove, tau vainiką šitą aš nešu, 
Gėlių prirankiojęs iš pievos neliestos, 
Kurios neganė dar su kaimene piemuo 
Ir pjautuvas nelankė; tik kamanė ten 
Klajoja neskintuos pavasario žieduos. 
Gaivina ją Drova upelių rasomis“ 
Nesugadintiems mokslo (tiems, kurių širdy 
Taurumas telkiasi visoks iš prigimties). 
Jiems skinti galima, blogiesiems — nevalia. 
Auksinių garbanų šią puošmeną priimk, 
Valdove maloni, iš rankos pamaldžios! 
Vienintelis žmogus malonę tą turiu, 
Kad būti prie tavęs ir kalbinti galiu, 
Girdžiu atsakymą, tik veido nematau. 
Gyventi kaip dabar norėčiau lig mirties. 
(Nori nueiti) 
TARNAS (išeina iš palydovų tarpo) 

O viešpatie! — dievais vadinkim valdovus, — 

Ar nori iš manęs pamokymų gerų? 
HIPOLITAS 
*“ Labai! Kitaip paiku laikytum tu mane. 
TARNAS 

Žinai, kad toks yra įstatymas žmonių... 

413 Hipolitas 


HIPOLITAS 
Kol kas dar nežinau, kurio teiraujies tu. 


TARNAS 

„„nekęst puikybės, gerbt bendravimą visų? 
HIPOLITAS 

Tiesa! Nejau kas nors išpuikėlį pakęs? 
TARNAS 
“2 O tas, kas mandagus, ar nežavi tavęs? 
HIPOLITAS 

Tikrai. Ir laimi toks beveik be pastangų. 
TARNAS 

Vilies, kad tarp dievų kitoniška tvarka? 
HIPOLITAS 

Dievų mes pavyzdžiu mirtingi sekame. 
TARNAS 

Tad ko negarbini tu deivės išdidžios? 
HIPOLITAS 


"90 Kurios? Tik melo man, žiūrėk, neprasitark! 
TARNAS (rodo į Afroditės aukurą) 
Kipridės, stovinčios prie durų štai tavų. 


HIPOLITAS 

Aš, tyras būdamas, iš tolo jai lenkiuos. 
TARNAS 

Bet išdidi jinai ir gerbiama žmonių. 
HIPOLITAS 

Kiekvienas renkas pats ir žmones, ir dievus. 
TARNAS 
' Ieškoki laimės savo, kaip tu išmanai. 
HIPOLITAS 

Jokių dievų nemėgstu, įstabių nakčia. 
TARNAS 


Privalom, vaike, rodyt pagarbą dievams. 

HIPOLITAS (pasisuka į medžiotojus) 
Skubėkite, bičiuliai, nūn visi namo — 
Gerai pavalgyti. Pagainiojus šunis 

!'W Smagu prie pilno stalo. Žirgus man po to 
Nugremžti būtina, kad, pasikinkęs juos, 
Galėčiau pamankštinti po sočių pietų. 
(Praeidamas pro seną tarną) 


Euripidas 414 


Kipridei tavo „viso gero“ aš tariu! 
TARNAS (visiems išėjus prieina prie Afroditės aukuro) 
Jaunuolių mums nereikia paisyti, todėl, 
9 Suprasdami, kas galima vergams kalbėt, 
Prie tavo atvaizdo mes pasimelsime, 
Valdove Kipro. Reikia dovanoti tam, 
Kas kunkuliuojančia dėl jaunumės širdim 
Nei šį, nei tą tau šneka. Kam klausyti jo? 
120 Dievai turėtų būt už žmones rimtesni. 


Tarnas išeina. Įeina moterų choras 


PARODAS 


I strofa 


CHORAS 
Čia netoli iš uolos 
Graužias vanduo Okeano!“, 
Trykšta šaltiniai iš jos prarajų — 
Ąsočiams nardinti. 
Mano sesė rasom ten sumirkė 
Drapanas purpurinės 
Ir išdėliojo 
Ant akmenio karšto. 
Iš tenai nugirdau 
Gandą apie valdovę: 

130 


I antistrofa 


Gęsta ligos pataluos, 

Kojos nebekelia niekur, 

Skendi giliai geltonplaukė galva 
Šešėliuose šydų. 

Aš girdėjau, Demetros lauktuvės'! 

Guli neliečiamos jos 

Trečią jau dieną, 
Nes ji pasislėpus 

415 Hipolitas 

Gūdų krantą mirties 
Trokšta skausmuos priplaukti. 


II strofa 


Gal, o jaunamarte, kurstoma 
Dievo Pano esi ar Hekatės blyškios, 
Gal tave koribantai taip, 
Gal jų motina blaško?!? 
Kaltės Diktinai'“ 
Gal nenuplovei — 
Žvėrių globėjai, 
Nepaaukojai jai paplotėlių, 
Nors ji aplanko šį Limnės krantą“, 
Pranokus jūrų sūkurį sūrųjį? 


II antistrofa 


Gal tavo vyrą — rikiuotoją 
Erechtėjo!? šalies kilniakilmių karių — 
Slepia rūmuose nuo tavęs 
Kitas mylimas guolis? 
Svetys jūreivis, 
Plaukęs nuo Kretos — 
Vaišingo uosto, 
Gal atkeliavo pas karalienę, 
Atnešęs širdžiai negerą gandą? 
Todėl ji rymo, skausmą kentėdama? 


Epodas 


Nelemtą moterų sandarą — 
Savito būdo — 

Keblumai skaudūs linkę lankyti — 
Gimdymo ir beprotybės. 

Per įsčias man neseniai 
Nusmelkė gūsis skausmų. 

Meldžiu Artemidę, strėlių globėją, 
Dangiškąją pribuvėją, 

Nes iš dievų man labiausiai jos reikia. 


Euripidas 416 
PIRMAS EPEISODIJAS 


CHORO VADOVĖ 
'*0 Matau, sengalvėlė žindyvė ponios 
Iš rūmų išeina antai. 
Kakta apsiniaukus šešėliu niūriu. 
Naujienų išgirsti panūdo širdis, 
Kas nutiko, kodėl 


2 Karalienės bespalvis toks veidas. 


Auklė stebi, kaip tarnaitės išneša į lauką ir sutvarko 
gultą, ant kurio rymo apkaišyta Fedra 


AUKLĖ 
Ak, nelaimės, ak, ligos mirtingų žmonių! 
Ką daryti, ką veikti nūnai su tavim? 
Štai ir oras vaiskus, ir diena tau šviesi, 
Jau lauke pastatyti ligos patalai — 
Po giedriuoju dangum. 
Vis kalbėjai, kad nori pabūti tu čia, 
O netrukus, žiūrėk, vėl skubėsi atgal. 
Nepradžiugina niekas, greit viską meti. 
Ką turi, to nenori, geriau bus, manai, 
Jei turėsi, ko nėr. 
(Pasisuka į moteris) 
Maloniau jau pasirgt nei slaugyti kitus: 
Sirguliuoji, ir tiek, o slaugydamas ką 
Ir skausmų pajunti, ir pavargsta ranka. 
Šis gyvenimas visas žmonių iš kančių, 
Atvangos nuo vargų nesulauksi. 
Gal ir būna kas nors už gyvybę geriau, 
Bet apgaubę tai slepia juodieji ūkai. 
Tad tarytum apstulbinti meilės aklos 
Mes tetrokštame blizgesio Žemės šitos, 
Nes nematėme kito gyvenimo nieks, 
Neparodyta mums, kas anapus yra,— 
Padavimais belieka tikėti. 
FEDRA (ištiesia rankas) 
Pakylėkite galvą ir visą mane, 
Atsileido, nusilpo gležni sąnariai. 


180 


185 


190 


195 


417 Hipolitas 


“V Man, merginos, už rankų paimkit grakščių... 
Ak, nuklokite! Šydas tasai per sunkus. 
Ant pečių iškedenkite garbanas man... 

AUKLĖ 
Susipraski, o dukra, galvos nedaužyk, 
Nebevargink savęs. 

0 Iškentėti šią ligą bus žymiai lengviau, 
Ištvermės jei turėsi ir būsi rami, 

Juk kentėjimas — mūsų likimas. 

FEDRA 
Deja! 

Ak, jei tyro vandens iš rasotos versmės 
Pasisemti gurkšnelį galėčiau dabar 

210 Ir, parimus po lauko aukštais jovarais, 
Pailsėti tarp pievos žolynų vešlių! 

AUKLĖ 
Ką tu paistai, o dukra? 

Nešnekėki bent šitaip minios akyse, 
Nes tavoji kalba beprotybės pilna. 

FEDRA (pašoka) 

2! Ei, į kalnus išleiskit mane! Aš einu 
Į miškus, į pušynus, kur šunes pikti, 
Sekdami pėdomis, 

Puldinėja dėmėtųjų stirnų būrius! 
O dievai! Aš pjudyti geidžiu skalikus, 

20 Pro užkritusią sruogą auksinių plaukų 
Nusitaikyti strėlę ir leisti tolyn 
Iš Tesalijos lanko!“. 

AUKLĖ 
Na iš kurgi, vaikeli, tau rūpestis toks? 
Ko panūdai medžioklės dabar neramios? 

225 Ko šaltinio vandens taip ištroškus esi? 
Netoli nuo pilies vandeninga yra 
Praraja,— atsigerti, kiek nori, gali. 

FEDRA 
Artemide, valdove pajūrio krantų, 
Nutremptų per mankštybas ristūnų eiklių, 

20 Aš norėčiau buvoti aikštyne tavam 
Ir valdyti bėgimą venetų žirgų!!! 


27. PLB 3 


Euripidas 418 


AUKLĖ 
Bet kodėl gi tu vėl lyg pamišus kalbi? 
Pasišovus į kalnus buvai neseniai — 
Prie žvėrių, o nūnai jau parūpo žirgai 
5 Ant smiltyno, skalaujamo jūros bangų. 
Gal galėtų atspėti tik aiškiaregiai, 
Kas per demonas. dukra, klaidina tave 
Ir be gailesčio protą vis maišo. 


FEDRA (sukniumba be jėgų) 

Ką dabar nelaiminga aš sau padariau? 
Kur išklydo man mintys iš kelio tiesaus? 
Paklaikau, suvedžiota dievybės, klupau... 
O nelaime! Deja! 

Vėl, senute, pridenki man veidą šydu, 
Nes bijausi savų prišnekėtų kalbų. 

Ak, paslėpk! Jau man ašaros temdo akis, 
Raudonuoja, nukaitę iš gėdos, veidai... 
Atsigauti iš svaigulio būna skaudu, 

O kliedėti — taip pat negerai. Jau verčiau 
Nežinoti. kad kliedi, ir mirti. 


AUKLĖ (upkuišydama Fedrą patale) 

V Jau dengiu, bet kada gi mirtis pagaliau 
Mane pačią uždengs. 

Daug išmokė gyvenimas ilgas mane. 
Patogiausia mirtingiems viens kitą mylėt 

Su saiku, kad širdies slaptingiausių gelmių 
Nepaliestų jausmai, 

O gija artimumo kad būtų laisva — 

Ir atstumti toliau, ir sujungt tinkama. 

Juk kentėti už du skausmingiausias kančias, 
Kaip kenčiu aš dėl jos, tai ne vieno jėgoms 
Sunkenybė tokia. 

Pasakyta žmonių, kad aklu uolumu 

Ne pradžiuginam savo gyvenimo mes, 

O suardom ir kenkiam gerovei labiau. 
Sutinku kas saikinga pagirti veikiau, 

O ne tai, kas per daug. 

Man pritars ir didžiausi išminčiai. 

419 Hipolitas 


CHORO VADOVĖ 

Senele, karalienės aukle paklusni, 

Mes Fedros nesėkmes čia matome liūdnas, 

Bet nenutuokiam dar, kokia ta jos liga. 
*"0 Norėtume paklausti šio bei to tavęs. 
AUKLĖ 

Aš nieko nežinau, nes nesisako man. 
CHORO VADOVĖ 

Neaišku net, kokia kančių šitų pradžia? 
AUKLĖ 

Kam klausi to paties? Sakau, kad tyli ji. 
CHORO VADOVĖ 

Labai sunykusi. Išsekęs veidas jos. 
AUKLĖ 
> Dar kaip! Nevalgo ji antai trečia diena. 
CHORO VADOVĖ 

Liga kankina ją ar siekia ji mirties? 
AUKLĖ 

Mirties, nes sekina badaudama jėgas! 
CHORO VADOVĖ 

Man keista, kad tatai patinka vyrui jos. 
AUKLĖ 

Ji dangsto skausmą šį ir sakosi sveika. 
CHORO VADOVĖ 
280 O pats, į veidą žvelgdamas, nepastebi? 
AUKLĖ | 

Kaip tik dabar išvykęs jis yra svetur. 
CHORO VADOVĖ 

Sakyk, ar prievarta tu kartais nebandei 

Ligos ir kliedesio jos priežastį iškvost? 
AUKLĖ 

Ėmiausi daugel ko, bet nuveikiau nedaug. 
85 Beje, mėginsiu dar ieškoti išeities, 

Kad tu čia būdama matytumei pati, 

Kokia nelaimėje valdovams aš esu. 

(Pasisuka į Fedrą) 

Miela dukrele, mes pamirškime abi 

Kalbas lig šiol girdėtas: tu mielesnė būk, 
“0 Kaktos niūriai neraukdama, kitaip mąstyk, 


Euripidas 420 


O aš sustojus ten, kur tau prieštaravau, 
Jau kitą, daug geresnį, žodį tau skiriu. 
(Patyli) 
Jei ligą tau drovu nurodyt atvirai, 
Štai moterys, kurios susirgusią užjaus, 
O jeigu širdgėla net vyrams skelbtina, 
Kaip gydytojui mums dalyką išsakyk. 
(Laukia) 
Ko nekalbi? Juk ne tylėti reikia tau, 
Jei ką blogai sakau, o piktintis verčiau 
Ar paklausyt, vaikeli, siūlymų gerų. 
Na, tark ką nors, pažvelki bent! Ak, vargšė aš! 
(Pasisuka į moteris) 
Tuščiai, o moterys, kamuojamės tiktai 
Ir veltui šnekame: nepaisė ligi šiol 
Ji mano pastabų, neklauso nė dabar. 
(Vėl Fedrai. Piktai) 
Gerai žinok — dėl to sau siautėti gali 
Už jūrą atšiauriau,— jei mirsi, liks vaikai 
Be tėviškės pastogės, tavo išduoti. 
Todėl vardan tos amazonės raitelės, 
Kuri pagimdė tau globotoją vaikų, 
Nors pavainikį, bet protaujantį gerai, 
Žinai juk, Hipolitą... 
FEDRA Oi! 
AUKLĖ Suskaudo kas? 
FEDRA (atsisėda) 
Senele, pražudei mane. Dievų vardu 
Tavęs maldauju, vyro šito neminėk! 
AUKLĖ 
Matai, protauji puikiai, bet neketini 
Vaikams pagelbėti ir gelbėtis pati. 
FEDRA 
35 Aš myliu juos, bet kitkas audrina mane. 
AUKLĖ 
Gal tavo rankos, vaike, suteptos krauju? 
FEDRA 
Nekaltos mano rankos, bet širdy — dėmė. 

421 Hipolitas 


AUKLĖ 

Bet negi priešas koks įskaudino tave? 
FEDRA 

Saviškis sužeidė, nenorint man nė jam. 
AUKLĖ 
320 Tad prasikalto gal Tesėjas tau kuo nors? 
FEDRA 

Norėčiau aš pati nenusikalsti jam. 
AUKLĖ 

Iš kur tada grėsmė, kuri tau liepia mirt? 
FEDRA 

Paliki man kaltes, ne tau nusikaltau. 
AUKLĖ 


Geruoju neatstosiu niekad nuo tavęs. 

(Puola prie Fedros) 
FEDRA 
325 Na, kas gi čia dabar? Už rankų kam stveri? 
AUKLĖ (suklupdama) 

Apglėbsiu ir kelius, nebepaleisiu jų... 


FEDRA 

Blogai bus, vargše, tau, jei klausi, bus blogai. 
AUKLĖ 

Kas gali būt blogiau, kaip likti be tavęs? 
FEDRA 

Žudai mane, bet man dėl šito bus garbė. 
AUKLĖ 
9 Ir tu dar tokią sėkmę, meldžiant man, slepi? 
FEDRA 

Mąstau, kaip iš blogybės gėrį padaryt. 
AUKLĖ 

Gal būsi garbingesnė nekalbėdama? 
FEDRA 

Atstoki, dievaži, ir ranką man paleisk! 
AUKLĖ 

O ne! Malonės man svarbios nepadarei. 
FEDRA 


32 Gerai. Šventumą tavo rankų aš gerbiu. 
AUKLĖ (atsistoja) 
Jau nutilau. Kalbėti tau dabar eilė. 

FEDRA (ilgokai tylėjusi, pati sau) 

O motin, motin! Kokią aistrą tu kentei? 
AUKLĖ 

Ar jautį jos, ar kitką, dukra, čia mini? 
FEDRA 

Ir sese mano, Bakcho kenčianti žmona...!* 
AUKLĖ 
30 Vaikeli, kas gi tau? Kam gimines šmeiži? 
FEDRA 

Trečioji nelaiminga aš einu myriop! 
AUKLĖ (pakelia rankas) 

Tu gąsdini mane! Kur krypsta ta kalba? 
FEDRA 

Seniai aš be sėkmės, nes mano ten pradžia... 
AUKLĖ (sutrikusi) 

Bet ką išgirst norėjau, to dar nežinau. 
FEDRA (pasisuka į auklę) 


Vaje! 
34 Bent tu ištartum, ką ištarti aš turiu... 
AUKLĖ 

Nesu aiškiaregė nei pranašė jokia. 
FEDRA 

Kai žmonės sako, kad pamilo, kas gi tai? 
AUKLĖ 

Didžiausias džiaugsmas, dukra, ir kančia kartu. 
FEDRA 

Mums antrąją ir teko skirtį išmėgint... 
AUKLĖ 
30 Na ką tu? Žmogų kokį nors gal pamilai? 
FEDRA 

Kažkas yra... Jisai... juk amazonės tas... 
AUKLĖ 


Gal Hipolitas? 
FEDRA (verkdama sukniumba) 
Ištarei pati, ne aš... 
AUKLĖ 
Aiman! Ką dar sakysi? Užmušei ir taip! 
(Pasisuka į moteris) 
Tai neįmanoma, o moterys! Gyva 


423 Hipolitas 


323 Nebeištversiu! Man slogi dienos šviesa! 
Šalin šią kūno naštą, lai mirtis nuo jos 
Mane atpalaiduos! Nebėr, nebėr manęs! 
(Patyli) 

Ir nenorėdami santūrūs vis dėlto 

Blogybių geidžia. Netgi ne Kipridė čia, 

30 Bet gal yra už deivę dar didesnis kas, 
Kuris pražudė ją, mane ir šiuos namus. 

CHORO VADOVĖ 

Vai! Ar nugirdai tu nūnai 
Mūsų valdovės čia 
Aimaną kraupiąją, skausmą nežmonišką? 
Žūti derėjo man, kol nepatyriau dar 
Aš paslapties tavos! Vargas, deja, deja! 

O baisius kenčianti sopulius! 

O vargai, duona žmonių visų! 

Prapuolei, nes parodei nuodėmes savas. 

Ką vakarop tau atneš pasibaigusi ši diena? 
Gresia šitiems namams įvykiai dar nauji! 

Labai jau aišku, kur skirtis Kipridės kris, 

O dukterie kančių, Kretoje gimusi. 
FEDRA (pakyla ir eina prie moterų) 
Troidzeno moterys, kurios gyvenate 
Šiame Pelopo žemės prieangio krašte 
Aš andai naktimis galvojau vis, kodėl 
Lengvai sužlugdomas gyvenimas žmonių. 
Man regis, nuodėmes ne proto prigimtis 
Daryti skatina, o priežastis kita: 

Užtenka juk mirtingiems nuovokos sveikos. 

Atskirti, kas naudinga, gebame visi, 

Tik nesistengiam siekt. Vieni, kad tingumu 

Ydingi esam, o kiti, kad renkamės 

Ne dorą, bet džiaugsmus, kurių paplitę daug: 

Tysojimas, pašnekesiai ilgi — niekai 

Eiliniai, gėda dar. Bet gėdos dvi yra — 

Orumą ginanti ir griaunanti namus. 

Matyt, jei būtų skirtumas akivaizdus, 

Abudu žodžiai gautų ir raides kitas. 

Dabar, jei kartais aš dėl to susimąstau, 

390 


395 


400 


410 


415 


420 


425 


Opiausia būna, kur galėčiau susirast 
Nuodų tokių, kad protą sugrąžintų vėl. 
Aiškiau dar išsakysiu savo mintį tau. 

Kai meilė sužeidė mane, ilgai svarsčiau, 
Kaip pergyventi ją visų gražiausia bus. 
Tylėjau iš pradžių ir ligą šią slėpiau. 

Tikėt juk liežuviu negalima: jisai 
Sutramdyt moka vyrų kėslus įžūlius, 

Bet kenkia daug ir sau. Po to antraip maniau, 
Kad bus geriau kvailybę nugalėt protu, 
Tačiau, kai tuo Kipridės nebeįveikiau, 
Likau trečios aš nuomonės, jog išeitis 
Geriausia man — numirt,— to niekas nenuneigs. 
(Auklė ir moterys krūpteli) 

Jei ką gerai darau, to slėpti nemanau, 

O jei blogai — nenoriu liudytojų daug. 
Jaučiau, kas bus, ir ligą negarbingą šią 
Žinojau kaip žmona,— visų mes pajuoka. 
O kad beviltiškai pražūtų ta, kuri 
Pirmoji kažkada su vyrais svetimais 
Vedybas sutepė! Iš prakilnių namų 
Išplito ši dėmė į moteris kitas, 

Nes dorovingiems kas atrodo net šlykštu, 
Blogiesiems pasirodys tai labai gražu. 

Aš niekinu ir tas, kurių šneka kukli, 
Tačiau slapta išdrįsta elgtis negražiai. 
(Pasisuka į Afroditės aukurą) 

Sakyk, valdove Kipro, kaip nebijo jos 
Pažvelgti vyrams savo tiesiai į akis, 

Kai nesipriešina meilužiui tamsoje? 

Kaip sienos niekados neprakalba namų? 
(Patyli) 

Mane, bičiulės, žudo vien tokia mintis, 
Kad ima kas staiga ir nutveria mane 
Nešlovę darant vyrui savo ir vaikams, 
Kuriuos gimdžiau. Atėnuose garsiuos 
Laisvi tegul jie klesti — motinos verti. 
Juk virsta vergu net labai smarkus žmogus, 
Jei žino motinos ir tėvo nuodėmes. 

430 


Gyvenimo prasmė, kaip sakoma, viena — 
Teisinga ir gera mintis, kas turi ją, 

O tuos, kurie netikę žmonės, laikas ras, 
Apšvietęs kaip mergaitę jauną veidrodžiu. 
Lai niekas tarp tokių manęs nepamatys! 


CHORO VADOVĖ 


Aure, žmogaus kuklumas, koks jisai žavus, 
Kiek nusipelno jis mirtingų pagarbos. 


AUKLĖ (kupina baimės ir nerimo) 

Ši tavo neganda, valdove, per staiga 
Mane užgriuvusi, išgąsdino labai. 

Dabar jau suprantu, jog aš buvau paika,— 
Mirtingi antrąsyk pamąstom protingiau. 
Juk nieko ypatingo, nesuprantamo 

Nesi patyrus, — deivė smogė tik rūsti. 

Tu myli? Daug tokių. Ir kas čia nuostabaus? 
Ir kam sau gyvastį dėl meilės naikini? 
Tada negalima žmonių sutikti tiems, 

Kas myli ar mylės, jei gresia jiems mirtis. 
Kipridės neįveiksi, jei užklups smarki, 
Kas nusileidžia jai, praeina tą ramiai, 

O ką sutinka ji išpuikusį per daug, 

Iš to tik pasityčioja, — tu nemanyk! 

Per jūrų sūkurius, per eterio erdves 
Keliauja Afroditė, motina gamtos““. 

Tai ji įskiepija ir kursto ilgesį, 

Kuris čia žemėje pradėjo mus visus. 

Kas mūsų protėvių daug turi kūrinių 

Ir pats su mūzomis bendrauja nuolatos, 
Tas žino, kaip Semelės Dzeusas kažkada 
Pamilęs geidė, žino, kaip Aušra skaisti 

Iš meilės pagrobė ir nunešė dangun 
Jaunuolį Kefalą?!: dabar jie dausose 
Gyvena ir nebėga nuo dievų, manau, 

O mylisi abu, kamuojami aistros. 

O tu nepaisysi? Gal tėvas savitai 

Ir prie kitų dievų pradėjęs bus tave, 

Kad šių įstatymų klausyt neketini? 

Manai, kad maža vyrų, klystkelius žmonų 
Gerai matydami, nuduoda nematą? 
O kiek gimdytojų suklupusiems vaikams 
Pagelbsti meilėje? Paplitęs žmonėse 
Protingas paprotys — negražų žingsnį slėpt. 
Nereikia vargintis gyvenime per daug, 
Kaip namą dengiant gražint stogą pernelyg 
Taip pat nebūtina. Viliesi tu dabar, 
Į klaną puolusi, pakilti vėl sausa? 
Jei nuopelnų, ne ydų tu turi daugiau, 
Elgiesi, būdama žmogus, labai gerai. 
(Patyli) 
Netikusias mintis tu, mano vaike, mesk, 
Paliauk puikavusis. Puikybė juk gryna — 
Norėti ištverme pranokti net dievus. 
Mylėti nusiteik, nes nori deivė to. 
Tik persirgus gerai pagysi nuo ligos. 
Yra kerėjimų, visokių apžavų,— 
Atrasim priemonę, raminančią skausmus. 
*0 Net vyrai nesurastų niekad išeities, 
Jei moterys pristigtų išmonių savų. 
CHORO VADOVĖ 
Tau, Fedra, ji labai naudingai pataria 
Šiuo atveju liūdnu, bet aš giriu tave. 
Deja, šis pagyrimas daug sunkesnis tau 
*5 Ir skausmingesnis bus už jos piktus žodžius. 
FEDRA 
Per daug malonūs žodžiai žlugdo visada 
Mirtingų būstines ir klestinčius miestus. 
Todėl privalome ne džiuginti ausis, 
O savo kalbomis žmogaus orumą gint. 


AUKLĖ (staiga supyksta) 

*? Ko gražbyliauji dar? Ne žodžių išrankių 
Tau reikia, bet pamiltą vyrą susitikt, 
Pasakius savo paslaptį jam atvirai. 

Mat jeigu tau nekiltų šitokia grėsmė, 
Jei būtum moteris, protaujanti rimtai, 
*5 Dėl tavo malonumo ar aistros tavos 

Ar skatinčiau tave prie to? Dabar kova 
Už tavo būvį vyksta, leistina bet kas. 
FEDRA 
Kalbi klaikiausiai! Neužčiaupsi dar burnos? 
Dar drįsi šūkalot begėdiškus žodžius? 
AUKLĖ 
?*00 Nors jie begėdiški, bet duoda tau naudos. 
Vertesnis blogas žingsnis, gelbstintis tave, 
Už žodį, su kuriuo numirsi išdidi! 
FEDRA 
Vardan dievų prašau, daugiau nebekalbėk! 
Tu aiškini gražiai, bet negerai. Kol kas 
02 Dar aistrą suvaldau, bet greit pakliūsiu ten, 
Nuo ko aš bėgu, jeigu teisinsi klaidas. 
AUKLĖ 
Jei taip galvoji, nereikėjo klyst išsyk! 
Dabar, tikėk, viena tau liko išeitis. 
Turiu aš namuose — nūn toptelėjo man! — 
?10 Apduodančių žolių ir meilės apžavų, 
Kurie, be gėdos jausmo ir širdies kančių, 
Išgydys ligą šią, jei būsi nekvaila. 
Reikėtų gaut ką nors iš geidžiamo asmens 
Kaip ženklą — žodį kokį ar drabužio kiek,— 
P Kad vienu džiugesiu suartintų abu. 
FEDRA (patylėjusi) 
Tai vaistas geriamas ar tepalas koksai? 
AUKLĖ 
Žiūrėsim... Sveikt norėki, dukra, ne žinot. 
FEDRA 
Bijau, kad man per daug gudrybių rast gali. 
AUKLĖ 
Tik visko nebijok! Ko baiminiesi taip? 
FEDRA 
22 Tesėjo sūnui bent tu nieko neišduok. 
AUKLĖ 
Duok valią, vaike. Sutvarkysiu aš gražiai. 
(Pasisuka į Afroditės aukurą) 
Tik tu, Kipride, jūrų viešpate, sutik 

Man talkinti, o tai, ką sumaniau nūnai, 
Pakaks, kad pasakysiu viduje draugams. 


Auklė išeina. Fedra grįžta į gultą 


PIRMAS STASIMAS 


CHORAS 


525 


530 


540 


545 


I strofa 


Erote, meilės dievaiti, 
Kuris nuo blakstienų ilgesį lieji 
Ir duodi palaimą užklupto širdžiai, 
Manęs nelankyki kupinas skausmo, 
Saiką pranokęs! 
Nei ugnis, nei žvaigždynų žaibai 
Tiek nenudegina savo kaitra, 
Kiek taikli Afroditės strėlė, 
Dzeuso vaikaičio šauta — 
Mažo Eroto. 


I antistrofa 


Ak, veltui, veltui Helade, 
Alfėjo krante ir menėse Delfų“? 
Dievams tu aukoji jaučių galybę, 
Jei niekas Eroto, vyrų vadovo, 
Negerbia itin, 
Nes jisai — mylimiausias sūnus, 
Raktą Kipridės svetainės turįs, 
Vis dalija mirtingiems kančias, 
Gniuždo ramybę visų, 
Ką besutiktų! 


II strofa 


Augo Eurito rūmuose 
Lyg kumelaitė žvitri 

Nepažinusi vyro dukra. 
Baikščią it upių nimfą — 
najadę 

Tik Kipridė suvaldė: 

Degant Oichalijos mūrams 

Ir kraujo upeliams srūvant, 
Kai aplink šermenų rauda skardėjo, 
Ją gavo Alkmenės sūnus. 

Buvo skausmo vedybos!Ž? 


II antistrofa 
22 Dirkės šaltinio vandenys““, 
Tėbų šventi trobesiai 
Lai kartoja Kipridės žingsnius. 
Trenkė perkūno ugnys 
grėsmingai, 
Kai Semelė pagimdė 
Dievą — dar gimsiantį Bakchą“?. 
Jo motina tuoj pabalo 
Nebūties patale po meilės džiaugsmo. 
Baisi ta Kipridė, visur 
Tartum bitė aplaksto. 


2360 


ANTRAS EPEISODIJAS 


FEDRA (staiga pašoka) 
202 Tylos, o moterys! Artėja galas man! 
CHORO VADOVĖ 

Kas, Fedra, namuose nugąsdino tave? 


FEDRA 

Tu luktelk! Iš vidaus klausausi aš balsų. 
CHORO VADOVĖ 

Tyliu. Tačiau ši įžanga, deja, prasta. 
FEDRA 

Aiman! Deja! Deja! 
20 O, kaip aš beištversiu savo kančiose? 

CHORO VADOVĖ 
Itin keistai kalbi, 
Žodžiai — vieni riksmai, 
Ak, moterie, prabilk, kas tave gąsdina? 
Širdį gal slegia kas? 

FEDRA 

"> Žuvau! Klausykite, prie durų stojusios, 
Koks sąmyšis tenai pakilo namuose. 


CHORO VADOVĖ 
Staktą pati remi, 
Sklindantys iš namų atgarsiai rūpi tau. 
Ak, pasakyk, sakyk, 
20 Kokią nūnai girdi 
Grėsmę artėjančią. 
FEDRA 
Įnirtęs Hipolitas, raitelės sūnus, 
Tarnaitę rėkina keiksmažodžiais baisiais. 
CHORO VADOVĖ 
Aidą balsų girdžiu, 
8 Bet nejuntu prasmės, 
Kaip šūkaloja kas. 
Veržiasi pro duris, 
Veržiasi prie tavęs 
šauksmas tasai. 
FEDRA 
Jis aiškiai bara blogio sąvadautoją, 
“0 Valdovo santuoką išdavusią viešai. 
CHORO VADOVĖ 
Žlugo viltis, aiman! 
Išdavė ji tave, nebegaliu padėt. 
Į viešumą iškilo paslaptis, o tu... 
FEDRA 
Aiman! Vaje, vaje! 
CHORO VADOVĖ 
25 „„artimo įskųsta žūsti galutinai. 
FEDRA 
Pražudė, negandas pasakiusi manas. 
Ramiai, gražiai, bet ligą gydė ji ne tą. 

CHORO VADOVĖ 

Ką veiksi tu dabar, patyrus nesėkmę? 
FEDRA 

Žinau vienintelį aš vaistą nuo kančių, 
“V Užgulusių mane,— numirti kuo greičiau. 


Įeina baisiai įtūžęs Hipolitas 
HIPOLITAS 


O žeme, motin! Saulės spindesy šviesus! 
Girdėjau aš žodžius, kuriuos net tart koktu. 


Paskui Hipolitą įbėga auklė 


AUKLĖ 

Nutilk, sūnau, kol riksmo neišgirdo nieks. 
HIPOLITAS 

Ką nors klaikaus išgirdęs negaliu tylėt. 
AUKLĖ (siekia Hipolito rankos) 
0 Vardan petingos tavo dešinės šitos... 
HIPOLITAS 

Nekiški rankų čia, drabužių man neliesk! 
AUKLĖ (nori apkabinti Hipolitui kelius) 

Po kojų pulsiu tau, tik nežudyk manęs! 


HIPOLITAS 

Gal tvirtinsi, kad nieko blogo nesakei? 
AUKLĖ 

Tas žodis, o sūnau, neskelbtinas kitiems. 
HIPOLITAS 
“V Geriau juk gerą žodį tarti prie visų. 
AUKLĖ 

Tik nesulaužyk, vaike, priesaikos savos. 
HIPOLITAS 

Bylojo priesaiką liežuvis, ne širdis. 
AUKLĖ 

Sūneli, ką darai? Savus pribaigsi tu! 
HIPOLITAS 

Aš, šiukštu, nelaikau nedorėlio savu. 
AUKLĖ 


*P O, susimilk, prašau! Suklystam juk visi. 

HIPOLITAS (pakelia delnus į viršų) 

O Dzeuse, kam užsigeidei po saule šia 
Įkurdint moteris, tą pragaištį Žmonių. 

Jei gentį mariąją pasėti sumanei, 

Be reikalo ėmei iš moterų pradus. 
Verčiau, atnešdami į tavo šventyklas 

Gal aukso, geležies ar žalvario šiek tiek, 
Mirtingi pirktųsi vaikus tokios vertės, 
Koks mokestis kiekvieno. Ir gyventų sau 
Tada be moterų jie namuose laisvai. 
Dabar, ketindami parvesti į namus 
Nelaimę, mokame už ją šeimos labu. 
(Pasisuka į moteris) 

Kad moteris — blogybė, matosi iš to, 

Jog pats gimdytojas ją stumia iš namų, 
Dar kraičio prideda,— toliau tik nuo bėdos. 
O kas pasiima tą piktžolę namo, 

Bedalis vargsta, dengdamas papuošalais 
Niekingą stabą, tempia drabužius, 

Nors vėjais išlekia gerovė jo namų. 

Ir turi elgtis taip, nes šaltą santuoką 
Kiekvienas gelbsti, kam patinka uošvija, 
O jei žmona meili, bet įkyri gentis, 

Po laimės priedanga nelaimę teks slopint. 
Lengviausia būna tam, kurio kambariuose 
Įsikuria žmona, nemokanti pakenkt. 
Gudrios nepakenčiu. Neimčiau į namus 
Išmanančios daugiau, nei reikia moteriai. 
Protingoms pakiša Kipridė juk veikiau 
Suktybę kokią, o nesumanias visas 

Nuo beprotybės gelbsti trumpas protas jų. 
Nereikia ir tarnaitės leisti prie žmonos, 
Tik žvėrį urzgiantį įkurdinti šalia, 

Kad žodžio nepratartų niekam niekuomet 
Ir negirdėtų balso iš aplinkumos. 

Dabar nedorėlės pridaro nedorų 

Viduj dalykų, o tarnaitės neša lauk. 
(Pasisuka į auklę) 

Netikusi makaule, kaip tu atėjai 

Į tėvo šventą guolį gundyti manęs? 
Šaltinio srovėmis praplovęs sau ausis, 
Apsivalysiu. Koks gi būčiau niekšas aš, 
> Kad, visa tai girdėjęs, šventas dėčiausi? 
Tave dora tik mano gelbsti, moterie,— 
Jei būčiau neprisiekęs apmaudžiai dievams, 
Aš neištverčiau, tėvui nepasakęs to. 
Dabar, kol šalyje Tesėjo dar nėra, 
Išeisiu iš namų: burna bus užčiaupta. 
Bet pažiūrėsiu, grįžęs tėvo pėdomis, 
Kaip jį sutiksit — tu ir viešpatė tava. 
Jau būsiu atsikandęs tavo užmačių. 
(Staiga pasisuka į Fedrą) 
Prasmekit! Amžiais keikęs, keiksiu moteris, 
Nors sako, kad kalbėsiu taip ne visada. 
Tegu jas elgesio išmoko kas kuklaus 
Arba lai leidžia man neduot ramybės joms. 
(Išeina) 
FEDRA (grąžo rankas) 
Vai! Piktalikime skirtie 
Moterų kenčiančių! 
Kokiu dabar būdu galim išnarplioti 
Mazgą apgaulės mes, žodžiais suklydusios? 
Esame nubaustos! Žeme! Dangau! Aiman! 
Nuo lemties kur išsigelbėti? 
Kur paslėpt sopulį, meldžiamos? 
6“ Kur dievas užtarėjas ar žmogus toksai 
Man pasirodys, kuris neteisingus veiksmus apgins 
Ir talkininkas bus. Nebeišbrendama 
Artėja prie manęs gyvenimo kančia, 
Nelaimingiausia aš — moterų padermės! 
CHORO VADOVĖ 
080 Vaje, vaje, valdove! Baisiai negerai — 
Tarnaitės išmonės sužlugo be vilties. 
FEDRA (atsisuka į auklę) 
Draugų žudytoja, nevykėle baisi! 
Matai, ką padarei? Tau Dzeusas ugnimis — 
Manasai protėvis“? — lai trenkia mirtinai! 
6 Ar nekalbėjau, ar neperspėjau tavęs, 

Kad to negarsintum, kas gėdą daro man? 
Bet kur nukęsi tu! Garbingai man numirt 
Neteks... Bet reikia man naujos minties dabar, 
Nes šitas įniršio užtemdytu protu 

Prie tėvo man suvers tavąsias kvailystes, 

Ką išdavei senam Pitėjui susakys, 

Bjauriausias paskalas po visą šalį skleis. 

Pražūk ir tu, ir tas, kuris užsimanys, 

Draugų neprašomas, jiems talkint negražiai! 

AUKLĖ 

“> Valdove, kiek patinka, mano peik klaidas, 
Nes valdo nekantrumas tavo sprendimus, 
Bet leisi gal ir man šį tą pridurt prie to. 
(Artinasi prie Fedros) 

Tave išmaitinau, klusni buvau, tačiau, 
Ieškodama tau vaisto, kančią suradau. 

"00 Jei būtų pasisekę, būčiau giriama, 

Nes mūsų mąstymas priklauso nuo sėkmės... 

FEDRA 
Nejau teisinga tai ir to tik man gana, 

Kad dantį užkalbi, įgėlusi širdin? 

AUKLĖ 
Aš postringauju daug... Kvailai gal padariau, 

“3 Bet gelbėtis iš to tu, dukra, dar gali... 

FEDRA 
Nustok plepėjusi! Jau sykį nedorai 
Mane apmulkinai ir vykdyti ėmei. 

Išnyk man iš akių ir rūpinkis savim, 
O savo reikalus tvarkysiu aš pati! 
(Atsisuka į moteris) 

"9 Ir jūsų, kilniosios Troidzeno dukterys, 
Malonės tik vienos aš nuolankiai prašau: 
Tebūna paslapty, ką girdite nūnai. 

CHORO VADOVĖ 
Prisiekiu Artemidei, Dzeuso dukteriai, 

Kad tavo nuopuolis į šviesą neiškils. 

FEDRA 

"IS Gražiai tu pasakei... 

(Susi mąsto) 


690 


435 Hipolitas 


Iš savo padėties 

Tik vieną išeitį dabar besurandu: 

Vaikams vien ji suteiks gyvenime šlovės, 

Jinai grėsmės metu apsaugos ir mane... 

Nenoriu juodinti sau kretiškos kilmės 
** Ir gėdos sutepta Tesėjui į akis 

Aš nesirodysiu, gyvybę gindama. 
CHORO VADOVĖ 

Matyt, į pražūtį negrįžtamą rengies? 
FEDRA 

Rengiuosi mirt, tik būdo dar nesuradau. 
CHORO VADOVĖ 

Nepiktžodžiauk tiktai! 
FEDRA Nebark labai manęs... 
"2 Nudžiuginsiu Kipridę, žudančią mane, 

Jai savo gyvastį dar šiandien skirdama, 

Ir būsiu nelaimingos meilės kankinė. 

(Nutyla, po to staiga) 

Tačiau numirusi aš būsiu pražūtis 

Kitam dar asmeniui, kad tyčiotųs mažiau 
“ Iš mano nelemties. Patyręs su manim 

Ligos šios naštą, gal kuklumo jis išmoks. 


Fedra išeina. Paskui ją bėga auklė. Tarnaitės išneša 
gultą 


ANTRAS STASIMAS 
I strofa 


Saulės akikrašty dingti svajoju, 
Kad mane raibaplunksnę dievai 
Nuskraidintų su paukščiais klajūnais. 
“2 Kilčiau virš Adrijos sūkurių neramiųjų, 
Virš Eridano gaivios vėsumos, 
Kur rauda Faetonto seserų 
Stingsta gintaro tyro lašais, — 

Rieda į mėlyną gelmę 
Helijo dukrų ašaros ūmios“/. 


I antistrofa 


Krantą prilėkčiau pražydusį sodais, 

Hesperidžių dainų pabary, 

Kur jūreiviams vilnijančio kelio 
Jūrų valdytojas niekuomet neparodys — 
Prie slėpiningų ribų gyvenąs: 

Ten Atlantas palinko nuo naštos““, 

Ten ambrozija Dzeusui versme 
Poilsio menėse trykšta, — 

Ten tik palaimos želmenys želia... 


II strofa 


O baltaisiais sparnais eldija, 
Blaškė sūriosios bangos tave, 
Kai per jūrą atokią 
Tu mūsų valdovę nešei 
Iš Kretos laimingų namų — 
Nepavykusios santuokos grobį. 
Gal paukštė iš tėvų šalies 
Garsių Atėnų prieglobstin 
Lydėjo, blogį lemdama, 
O gal, kai metė inkarus 
Jaunasis prie Munichijos?“ 
Ir sausumon abu jie kopė?.. 


II antistrofa 


Nun kita Afroditės valia 
Širdį priepuoliu gniuždo baisiu, 
Meilę skyrusi draustą. 
Slogiųjų kančių užgulta, 
Jaunamartės menių rimty 
Ji mėgins baltą kaklą apsiausti 
Grėsmingai kybančia virve, 

(2 Baisiu sunėrusi mazgu, 


Ji demono bijos rūstaus, 

Norės pridengti nuodėmes 

Gerų ketinimų gandais 
"75 Ir nevilties nutolint skausmą. 


TREČIAS EPEISODIJAS 


Rumuose girdėti triukšmas, žmonių bėgiojimas, moterų 
klyksmai 


AUKLĖ 

Vaje! Vaje! 

Skubėkite visi, kas prie namų arti! 

Valdovė kilpoje — Tesėjo mūs žmona! 
CHORO VADOVĖ 

Matai, kas darosi... Valdovės jau nėra! 

Save pasmaugė ji nukarusia virve. 
AUKLĖ 
"80 Greičiau gi! Kirvį man dvibriaunį kas paduos? 

Turiu aš perkirsti šį raištį po kaklu. 
PIRMAS PUSCHORIS 

O mums kaip elgtis? Gal, įsmukus ten vidun, 

Išnarpliot viešpatę iš kilpų užveržtų? 
ANTRAS PUSCHORIS 

O kam? Ar ten nėra tarnaičių jos jaunų? 
"5 Per daug maišytis — galvai mūsų nesaugu. 
AUKLĖ (rūmų viduje) 

Apverktiną jos kūną paguldykit čia! 

Graudu, kad paslauga jai liko tik šita... 
CHORO VADOVĖ 

Pražuvo moteris... Man girdisi antai, 

Kad jau lavoną jos guldys ant pakylos. 


Iš svetimos šalies, lydi mas ginkluoto vyrų būrio, grįžta T es ė- 
jas. Jam ant kaklo švenčių vainikai 


Euripidas 438 


TESĖJAS 
"90 O moterys, koksai ten klyksmas namuose? 
Tarnų paklaikusius girdėjau aš balsus. 
Ko delsia grįžusį iš šventės pasitikt, 
Kodėl nekviečia vartais atkeltais namai? 
Bene Pitėjui atsitiko kas senam? 
"9 Senyvas jis žmogus, bet būtų negerai, 
Jei vis dėlto paliktų mūsų šiuos namus. 
CHORO VADOVĖ 
Ne senių padermę užkliudė nelemtis, 
Tesėjau, skaudins mirdami jauni tave. 
TESĖJAS 
Aiman! Gal kūdikis pasimirė katras? 
CHORO VADOVĖ 
00 Vaikai kol kas gyvi, bet motinos nebėr. 
TESĖJAS 
Nejaugi? Numirė žmona? Nuo priepuolio? 
CHORO VADOVĖ 
Ant kaklo smaugiančią užnėrė kilpą sau. 
TESĖJAS 
Suėmus skausmui ar nelaimės ištikta? 
CHORO VADOVĖ 
Tiek pat težinome, Tesėjau, nes ir mes 
“2 Ką tik subėgom čia paguosti šių namų. 
TESĖJAS (meta nuo savęs vainikus) 
Aiman! Kam galvą vainikuoja man pinti 
Šie lapai, jei be laimės šventėse buvau? 
Tarnai, atsklęskite! Pro praviras duris 
Man leiskite lavoną pamatyt žmonos, 
“V Kuri numirdama pražudė ir mane! 


Atsidaro durys. Gilumoje matyti pašarvota Fedra 


CHORAS 
Ak, 
Sopulių aklų virkdyta kankine! 
Nūn padarei tu taip, 
Kad savo elgesiu sugriovei šiuos namus. 
Kiek drąsos! 
Numirei prievarta ir nešventai visai, 

E Rankos beprasmiškai užsipulta savos! 
Kas tau, o vargeta, temdė gyvenimą? 
TESĖJAS 


Strofa 


Vargas, o vargas man! Nuskriaustas taip labai 
Pirmąsyk aš esu, mieste, matai! Lemtie, 
Labai sunki namams atitekai ir man,— 
20 Kerštautojo kažkokio pasala skaudi! 

Visiška pabaiga mano gyvenimo,— 

Jūras, marias kančių priešais save regiu: 
Vilties nebeturiu nei perplaukt jas kaip nors, 
Nei išsigelbėti iš negandos bangų. 

Žmona, kur žodį rast, kaip apraudot galiu 

Tavo skirties sunkios gėlą, kurią jaučiu? 
Lyg paukštė paslapčia iš rankų man sprukai 
Ir žaibo greitumu Hade atsiradai. 


825 


Epodas 


Aiman, aiman! Many — 
Kančios netylančios! 
Iš glūdumos kartų naštą lemties nešu, 
Tik nežinau, kieno 
Atperku aš kaltes! 
CHORO VADOVĖ 
Ne vienas tu, valdove, patiri vargų,— 
32 Kiti taip pat praranda prieglobstį šeimos. 
TESĖJAS 


830 


Antistrofa 


Trokštu į tamsumą, tvyrančią po žeme, 
Miręs prasmegt ir likt, o nelaiminga, ten, 
Netekęs čia bendrijos tavo malonios! 
Ne tu žuvai, veikiau tu kitą nužudei! 
Ko pasiklaust, iš kur mirtinas sopulys 
Pervėrė širdį tau, žmona mieliausioji? 

Ar kas išpasakos man įvykius? O gal 
Valdovų rūmuose nereikia tiek tarnų? 
Sieloje man, aiman, skausmas beviltiškas, 
Kokį matau antai, sklindantį po namus, — 
Nei apsakyti, nei ištvert... Aš pražuvau! — 
Namai tušti, vaikai — našlaičiai vieniši. 

Epodas 
Brangioji, palikai, 
Ak, palikai mane, 
Moterų pažiba! Neberegės tokių 
Saulės šviesa skaidri nei sutema nakties, 
Spindinti žvaigždėmis. 
CHORAS 
Koks nelaimingas tu! Gėlą didžiausią nūn 
Jaučia namai tavi! Drėksta nuo ašarų 
Ilgos blakstienos man dėl netekties tavos, 
Betgi kažko baugu, kad sopulių dar bus. 
TESĖJAS (eina artyn prie Fedros) 
Aure, aure! 
Lentelė, kybanti iš rankos mylimos““, 
Pranešti rengiasi naujienų kažkokių. 
Bene dėl santuokos parašė ar vaikų, 
Maldaudama ko nors bedalė iš manęs. 
Nurimki, nelaiminga, moters nėr tokios, 
Kuri Tesėjo slenkstį peržengs kaip žmona. 
(Apžiūri lentelę) 
Ir atspaudas, beje, auksinio žiedo jos — 
Nebesančios daugiau — kažką man besakąs. 
Atrišęs kaspiną, paženklintą vašku, 
Žiūrėsiu, ką lentelė nori pabylot. 
(Skaito) 
CHORAS 
Vaje, vaje! Vėl dievas duoda pakaitom 
Naują nelaimę mums. Po nesėkmių visų 
Man susiklostys vėl nebe gyvenimas. 
Žūsta, matau, aiman, regis, pražuvo jau, 
Mūsų valdovų čia 
buvę namai. 


850 


855 


860 


5865 


870 


441 Hipolitas 


CHORO VADOVĖ 
O demone, negriauk, jei galima, namų, 
Išgirski maldą mano. Tartum pranašė 
Aš paukštį, lemiantį nelaimę, juk regiu. 
TESĖJAS (grįžta iš rūmų gilumos) 
Aš vargšas! Nesėkmė po nesėkmės tokia! 
*"> Nėra nei žodžių, nei jėgų daugiau! Aiman! 
CHORO VADOVĖ 
Ak, kas yra? Sakyk, jei man sakyt gali! 
TESĖJAS 
Lentelė šaukia, rėkia kraupiausiai! 
Nelaimės naštą kaip nusimesti man? 
Noriu mirt, nes perskaičiau rašte 
Šauksmą paklaikusį. 
CHORO VADOVĖ 
Vaje! Nelaimės žodį čia byloji tu. 
TESĖJAS 
Slepiamo už dantų nesulaikysiu jau 
Žodžio siaubingojo, pražūtį skelbiančio, 
Baisią nelaimę man! O mano mieste! 
*85 Išdrįso Hipolitas prievarta paliest 
Man guolį, Dzeuso nepagerbdamas akių! 
(Pakelia delnus aukštyn) 
O tėve Poseidone! Man tu kažkada 
Žadėjai išklausyti tris maldas. Dabar, 
Jei pažado laikais, išpildyk vieną bent — 
2“ Lai mano vaikas nesulaukia rytdienos! 
CHORO VADOVĖ 
Valdove, ak, atšauk, vardan dievų, tatai, 
Nes būsi apsirikęs! Mūsų paklausyk! 
TESĖJAS 
Nelauk! Be to, ištremsiu jį iš šios šalies, 
Tad smogs jam bent viena iš tų dviejų lemtis: 
5 Ar Poseidonas jį į Tartaro gelmes 
Nublokš numirusį, pagerbdamas mane, 
Ar klydinėdamas po svetimus kraštus, 
Jis sunkų vargą vargs, išvytas iš namų. 
CHORO VADOVĖ 
Laiku pats Hipolitas čia beateinąs! 

0 Karaliau, niūrų pyktį mesk ir sugalvok, 
Tesėjau, kas namams taviesiems naudingiau. 


Su būreliu draugų įeina Hipolitas 


HIPOLITAS 
Išgirdęs tavo šauksmą, greitai atvykau, 
Tačiau aš nežinau, ko raudi taip dabar, 
O tėve; pageidaučiau iš tavęs išgirst. 
(Pastebi Fedros lavoną) 
O čia kas? Tavo žmoną, tėve, aš regiu 
Negyvą! Visa tai be galo keista man, 
Nes, prieš akimirką palikęs ją, Žinau, 
Jog šviesą šią regėjo ji dar neseniai. 
Kas buvo jai? Kaip numirė jinai dabar, 
Tavęs paklausti, tėve, noriu aš labai. 
(Šiek tiek patyli) 
Tyli? Nelaimėje beprasmiška tylėt. 
Žmogaus širdis, žinoti viską geisdama, 
Nelaimėje smalsesnė būna tuo labiau. 
„Ir neteisinga bus, jei nuo draugų savų — 
"P Daugiau negu draugų — tu slėpsi sunkumus. 
TESĖJAS (nežiūri į Hipolitą) 
O žmonės, tiek klaidų beprasmiškai darą, 
Kam kalate į galvą tūkstantį menų, 
Daug visko prikuriat ir daug išrandate, 
Jei nesuradot dar jūs priemonės jokios, 
20 Kaip proto elgetas išmokyti mąstyt? 
HIPOLITAS 
Baisus išminčius tas, kursai bus pajėgus 
Priverst nemąstančius protauti sumaniai. 
Tik šitaip mintiji tu, tėve, ne laiku, — 
Bijau, kad nušneka liežuvis tau skausmuos. 
TESĖJAS 
* Reikėtų, kad draugus parodytų žmonėms 
Žymė akivaizdi, atspindinti mintis: 
Kas tikras draugas mūsų, kas visai kitoks. 
Galėtų žmonėse aidėti du balsai — 
Teisingas vienas, kitas — koks kuriam paklius, 

930 


Kad balsą, norintį netiesą pasakyt, 
Teisus išduotų mums. Neklystume tada. 


HIPOLITAS 


935 


Gal ausį tau užkliudė apkalbos draugų, 
O mes kankinamės, nebūdami kalti. 
Baisu man dėl tavęs, išklydę iš ribų 
Beprasmiški tie žodžiai gąsdina mane... 


TESĖJAS 

O sąžine žmonių! Kur tavo klystkeliai? 
Drąsos ir įžūlumo ar yra riba? 

Juk jeigu įžūlės karta vis po kartos, 

Jei gimstantys vėliau vis pirmtakus pranoks 
Veiksmų nedorumu, dievams sutverti teks 
Pasaulį atskirą, idant priglaustų jis 

Visus nedorėlius ir bijančius tiesos. 
(Staiga pasisuka į Hipolitą) 

Pažvelkite į tą, kuris išgėdino 

Man guolį, gimęs iš manęs, velionės jis 
Apkaltintas aiškiausiai kaip piktadarys. 


Hipolitas pasisuka į moteris, ieškodamas užtarimo 


Atsuk į tėvą, — suterštas vis vien esu, — 
Tu savo veidą, tiesiai į akis žiūrėk! 

Tu tobulas atseit buvoji tarp dievų? 
Toksai be nuodėmių ir santūrus labai? 
Galėčiau patikėti tavo plepalais, 

Nebent laikydamas nenuovokiais dievus. 
Kiek nori pūskis, apsimesk, kad niekada 
Mėsos nevalgai, eik iš proto nuo miglos 
Skaitlingų raštų, sekdamas Orfėju?',— tu 
Esi sugautas. Patariu visiems bijot 
Tokių žmonių, nes žodžiais dievobaimingais 
Jie grobio ieško, sugalvoję niekšystes. 

Ji mirė. Tuo, manai, išgelbėsi save? 
Nenaudėli, dėl to kaltesnis tik lieki! 
Kokia gi priesaika daugiau už ją bylos, 
Koks žodis tau galės išteisinimą duot? 
Sakysi, kad tavęs nemėgo ji, o gal,— 

Kad engia visuomet visi pavainikius? 
Tada ji pardavė gyvybę per pigiai, 
Jei nusižudė tik tavęs nekęsdama. 
Gal vyrų elgesy kvailybių nėr, manai, 
Tik moterų? Jaunuolių daug mačiau, kurie 
Už moteris nebuvo tvirtesni nė kiek, 
Kai širdį bręstančią Kipridė drumstė jiems: 
Jų vyriška jėga tik talkino tada. 
Galop, kam ginčiju įrodymus tavus, 
Kai aiškiai liudija numirėlė pati. 
Išnyk iš šios šalies ir nešdinkis svetur, 
Prie dieviškų Atėnų artintis nedrįsk 

32 Nei prie kitų šalių, kur valdžią aš turiu. 


Jei, tiek įskaudintas, aš nusileisiu tau, 

Nei Istmas nebylos, kad užmušiau tenai 

Sinidą kažkada, — sakys, kad tik giriuos, — 

Nei akmenys Skirono krantuose neskelbs, 
980 Koksai nenaudėliams aš būdavau rūstus“. 


CHORO VADOVĖ 
Vargu sakyt galiu, kad būna toks žmogus, 
Kuriam tik sekasi, nes kinta viskas greit. 


HIPOLITAS 

O tėve, įtūžis širdies tavos — baisus, 

Bet pats dalykas, nors nusakomas gražiai, 
*2 Rūpestingiau ištyrus, bus visai ne toks. 
Negudęs aš sakyti prakalbų minioms, 
Bet tarp jaunimo daug gudresnis už kitus. 
Visiems sava skirtis: protingiems tuščias tas, 
Kas sužavi minias skambiu iškalbumu. 
Ištikus nesėkmei, aš vis dėlto turiu 
Atverti burną pats. Pradėsiu kalbą tuo, 
Kur be atsakymo mane tu užklupai, 
Priblokšti geisdamas. Matai tu šviesą šią 
Ir žemę plačiąją. Neužgimė dar čia 
Doresnis už mane — kaip nori tu sakyk. 
Pirmiausia, moku aš pagarbinti dievus, 
Be to, draugus renkuos ne kokius skriaudikus, 
O tuos, kurie nedrįsta negerai patart 

Ir neatlygina už blogį blogumu. 

'0 Nemėgstu tyčiotis iš savo artimų: 

Toks pat aš draugas — jie arti man ar toli. 
Ir tuo nesuteptas, kuo nūun laikai kaltu: 
Lig šios dienos skaistybę tyrą išlaikiau. 
Nesu lytėjęs nieko, kalbant tik girdžiu 

1005 Ir piešinius mačiau, bet jų apžiūrinėt 
Labai nemėgstu, nes mergaitiškai droviuos. 
Jei tiek nebetiki tu mano dorumu, 

Turi įrodyt, kuo sugundytas buvau. 
Nejau labai pranoko kūno žavumu 

1910 Ji moteris visas? Gal vyliausi namus 
Paveldėsiąs tavus, pritapęs prie žmonos? 
Tada be nuovokos ir tuščiagalvis aš. 
Sakysi, kad smagu vadintis valdovu? 

Nė kiek, kol mąstymo nesudrumstė valdžia, 

'05 Kuri mirtingų daugel sužavi žmonių. 
Varžybose helėnų pergalę pasiekt 
Pirmasis aš geidžiu, bet miesto valdose 
Tebūti antras tik, laimingas su draugais: 
Ir veikti galima, ir nejauti grėsmės, 

1020 Todėl džiaugsmų turi daugiau už valdovus. 

Jau viską pasakiau, išskyrus viena tik. 
Jei už mane toks liudytų, koks pats esmi, 
Ir gintis tektų man, jai regint šviesą dar, 
Pasekęs įvykius, surastum greit kaltus. 

1925 Prisiekiu Dzeusu ir žeme po kojomis, 

Kad niekad aš žmonos nepaliečiau tavos, 
To geismo neturėjau, nė minties tokios. 
Tegul aš mirsiu užmirštas ir be garbės 
Klajodamas svetur be krašto ir namų, 

'030 Tegul nepriima nei žemė, nei vanduo 
Lavono po mirties, jei blogas aš žmogus. 
(Patyli) 
Ko išsigandusi ieškojo ji mirties, 
Aš nežinau. Per daug man skelbti nevalia. 
Dora ji virto, nesilaikiusi doros, 

'05 0 aš, nors doras, štai nedorėliu likau. 

CHORO VADOVĖ 
Į kaltinimą jo gerai atsikirtai, 
Dievais prisiekdamas — įrodymu svarbiu. 
TESĖJAS (moterims) 
Ar tik žavėtojas nėra vylingas tas, 
Kuris, įžeidęs tėvą, turi dar vilties 
930 Pavergti mano širdį savo meilumu? 
HIPOLITAS 
Stebiuosi aš tavim, gimdytojau, labai: 
Jei tavo tėvas būčiau aš, o tu — sūnus, 
Prie mano patalo išdrįsęs prisiliest, 
Nubausčiau ne tremtim, o mirtimi tave. 
TESĖJAS 
"039 Sakei, tai pasakei! Ne taip numirsi tu, 
Kaip tvarką surikiuoti mėgini pats sau: 
Netikėliui lengviausia greit į Hadą žengt. 
Todėl tu, ištremtas iš tėviškės savos, 
Svetur gyvenimą užbaigsi varguose. 
0 Visad toks atpildas bus žmogui nedoram. 
HIPOLITAS 
Aiman! Ką tu darai? Nejau, neskyręs man 
Išbandymo trukmės, išvysi iš šalies? 
TESĖJAS 
Toli už Ponto ir Atlanto tremčiau aš, 
Jei tik galėčiau, — taip neapkenčiu tavęs. 
HIPOLITAS 
'2 Neėmęs priesaikos, parodymų jokių, 
Be ištaros žynių — nenuteistą tremi? 
TESĖJAS (pakelia Fedros lentelę) 
Lentelė be jokių būrimų štai šita 
Tave apkaltina, o paukščiai virš galvų, 
Užklydę per erdves, lai skrenda sau sveiki. 
HIPOLITAS 
"90 Kodėl gi, o dievai, neatveriu burnos? 
Per jus, kuriuos gerbiu, aš žūti privalau? 
(Patyli) 
Bet ne... Jisai vis vien manim nepatikės, 
Tik duotą priesaiką sulaužysiu tuščiai... 

TESĖJAS 

Ak, tavo šventeivystė greit pribaigs mane! 
'062 Ar neisi kuo greičiau iš tėvo žemės lauk! 
HIPOLITAS 

Kur kreiptis man dabar? Kieno geri namai 

Priglaus atklydėlį su šitokia kalte? 
TESĖJAS 

Tik to, kam malonu vaišinti kaip svečius 

Nelaimę nešančius viliotojus žmonų! 
HIPOLITAS 
1070 Oi, skauda man širdis, vos ašaras laikau, 

Kad toks nedorėlis atrodau tau besąs! 
TESĖJAS 

Reikėjo aikčioti ir pagalvot tada, 

Kai tėvo moterį užpulti išdrįsai! 
HIPOLITAS 

O sienos šių namų, prabilkite bent jūs 
1975 Ir liudykit visiems, ar blogas aš žmogus! 
TESĖJAS 

Gudriai tu liudininko nebylaus šaukies — 

Toks žingsnis be kalbų byloja prieš tave. 
HIPOLITAS 

Ak, 

Jei galima man būtų pamatyt save 

Iš šono, tai kad verkčiau dėl kančių savų! 
TESĖJAS 
1989 Savim tau rūpintis rūpėjo daug labiau 

Negu gimdytojus pagerbt gerais darbais. 
HIPOLITAS 

O motin, sopuliuos pagimdžiusi vargams! 

Tik priešui aš linkiu užgimt pavainikiu... 
TESĖJAS 

Išguikit jį, tarnai! Seniai jau pasakiau, 
1085 Kad ištremtas jisai! Jūs girdite ar ne? 
HIPOLITAS 

Nejau raudodamas kas nors mane palies? 

Tu pats, jei įdūkai, išstumki iš namų! 
TESĖJAS 

Ir padarysiu taip, jei žodžių neklausai,— 

Tavoji ištremtis manęs nesugraudins! 

(Išeina) 

HIPOLITAS 
Viskas suklostyta itin mitriai, aiman! 

Žinau aš daug, bet, kaip paskelbti, nežinau. 

O mylimiausioji Lėtonės dukterie, 

Ir bendražyge medžioklių, 

ir patarėja, 
aplenkti privalau 

Atėnus net garsiuosius! Likite sveiki, 

1095 Šalie ir mieste Erechtėjo, daug džiaugsmų 
Jaunimui malonių suteikti galintys, — 
Regiu ir kalbinu jus paskutinįsyk. 

O bendraamžiai mano, žemės šios vaikai, 
Geru žodžiu mane lydėkit iš šalies! 

1190 Doresnio už mane žmogaus jums nebeteks 
Regėti, nors nemano tėvas mano taip! 
(Išeina) 


1090 


TREČIAS STASIMAS 


CHORAS 
I strofa 


Maldą dievams skirdama, pajuntu 
Palengvėjimą skausmo, 
Jei širdį suspaudžia, 
"5 Bet vilties didelės neturiu, 
Veiksmuose ir likimuos žmonių 
Pasižvalgius netyčia, 
Nes trumpaamžių gyvenimas greitai 
Nuvingiuoja į šalį 
"O Ir galiausiai vis viena pakinta. 

I antistrofa 


O, kad geriausios kloties mums lemtis 
Niekuomet negailėtų, 
Dievų jei maldausiu, 

O, širdies kad neslėgtų kančia! 

"IŠ Nesinori šmeižtu nei garbe 

Nepelnytai garsėti: 

Atsisakyti geidžiu nuo rytojaus 
Vėjavaikės svajonių 

Ir patirti vien amžiną sėkmę. 


II strofa 
'120 Ivykį regint nelauktą, man protą 

Tamsa surakina: 

Aš mačiau, kaip gimdytojas sūnų — 
Mūsų Heladės ryškiausią žvaigždę — 
Įtužio nirtuly 
!12> Trėmė kažkur toli. 

Vai, jūs pajūrio krantai gelsvasmilčiai, 

Vai, ąžuolynai kalnų, kur žvėrieną 

Su greitakojais šunim jis medžiojo, 

Deivę lydėdamas — 

'!39 Tyrą Diktiną! 


II antistrofa 


Jau nebekops į dvikinkį vežimą 
Vaikinas šaunusai 
Ir netramdys, apsukęs prie Limnės, 
Savo venetų eiklaus bėgimo... 
"13 Jau po žalius miškus, 
Pindamas vainikus, 
Pievų Lėtonės mergaitės negarbins... 
Lyros bemiegė giesmė sau ilsėsis 
Tėvo namuos... Ištrėmimas jaunikio 
'149 Baigs ir varžytines 
Nuotakų mūsų... 


29. PLB 3 

Epodas 


Dėl tavo skausmingos lemties 
Vien ašaros laistys ir mano nedalią... 
Be reikalo, motin, gimdei! 
"145 Nirštu ant dievų, deja! 
Charitės, juostomis surištos dailiai““, 
Kodėl gi jis liūdnas palikti turi 
Ir savo pastogę, 
Ir tėviškę savo, 
!120 Jei buvo nekaltas? 


KETVIRTAS EPEISODIJAS 


CHORO VADOVĖ 

Ten vieną Hipolito tarną aš matau 

Į rūmus atskubant paniurusia kakta. 
ŽYGŪNAS (įeina skubiu žingsniu) 

Kur rasti aš galiu valdovą šios šalies — 

Tesėją? Moterys, jei žinote, kur jis, 
!123 Greičiau sakykit! Ar ne rūmuose šituos? 
CHORO VADOVĖ 

Aure, iš rūmų pats jisai ateina čia. 
ŽYGŪNAS 

Nešu, Tesėjau, tau apverktinas žinias 

Ir tavo valdiniams, kurie Atėnuose 

Gyvena ir šioje Troidzeno šalyje. 
TESĖJAS 
"190 Nutiko kas? Nejau nelaimė vėl kokia 

Užklupo mūsų dvi kaimynines šalis? 
ŽYGŪNAS 

Nebėr jau Hipolito, galima sakyt, 

Nes jo gyvybė vos per plauką nuo mirties. 
TESĖJAS 

Nuo ko? Gal pykčio buvo apimtas kas nors, 
''99 Kurio kaip tėvo žmoną palietė jėga? 


451 Hipolitas 


ŽYGŪNAS 
Jį nuosavo vežimo ratai užmušė 
Ir tavo lūpomis prieš sūnų ištarta 
Malda valdovui jūrų, gimdžiusiam tave. 
TESĖJAS 
O didis Poseidone, rodos, iš tiesų 
"9 Tų mano tėvas, jeigu maldą išklausei! 
Kaip žuvo, pasakyk! Kaip smogė pagaliau 
Teisybės vėzdas jam, įžeidusiam mane? 
ŽYGŪNAS 
Pajūry prie bangų, skalaujančių krantus, 
Mes keteras žirgams šukavom verkdami, 
"|"> Nes ten atėjęs pranešė kažkoks šauklys, 
Kad Hipolitas jau nevaikščios šia žeme, 
Patyręs per tave nedalią tremtinių. 
Atvyko ašarodamas ir pats jisai 
Prie jūrmalės. Gal tūkstantis su juo kartu 
''80 Bičiulių bendraamžių ėjo iš paskos. 
Suvaldęs aimanas, pasakė jis galop: 
„Ko krimstis man? Klausyti tėvo privalau. 
Kinkykite, tarnai, man arklius į ratus, 
Nes vietos nebėra man šitame mieste!“ 
'185 Kaip vienas tuoj visi supuolėme skubiai 
Ir, per akimirką pakinkę kumeles, 
Valdovui prie šalies pastatėme bemat. 
Nuo drangos vadeles jis griebė į rankas, 
Užkopęs kojomis ant atkaltės gulsčios. 
'!9" Pirmiausia tarė, tiesdamas rankas dievump: 
„O Dzeuse! Jeigu blogas aš, numirti leisk! 
Tik, man numirus ar į šviesą žvelgiant dar, 
Lai tėvas susipranta, koks jis neteisus!“ 
Ir ėmęs akstiną, sukirto juo išsyk 
Į nugaras žirgams. Tarnai su vežimu 
Valdovą sekėme prie pat pakinktų jo — 
Keliu į Epidaurą, Argo kryptimi““. 
Kai įdardėjom mes į plyną dykvietę, 
Kuri atsiveria už šios šalies ribų, 
1200 Sarono pamariu nutįsusi toli, 
Tenai iš požemių, it Dzeuso griausmas koks, 


1195 

Aidėti ėmė skardas, girdintiems kraupus. 

Arkliai ausis pastatė, ištempė kaklus, 

O mus lyg kūdikius pagavo išgąstis — 
125 Iš kur tokie garsai. Pažvelgę jūros link, 
Išvydome padanges remiantį kraštu 
Verpetą vandenų, kurių pridengiami 
Skirono akmenys išnyko iš akių. 
Užtemo Istmas ir Asklepijo uola“?. 
Aplink taškydamas baltuojančius purslus, 
Labiau vis pūtėsi ir vėtrų siautuly 
Prie kranto artinos, kur ketvertas arklių. 
Ir čia sulūždama triaukštė ta vilnis 
Iškėlė jautakį — baisūną dykumų. 

'2IŠ Nuo jo maurojimo nuėjo pagaugais 
Apylinkė visa. Veizolai jo akių 
Kiekvieną akino, kas žvelgė ten į juos. 

Išgąsdinti žirgai pašoko tuoj piestu. 

Žinodamas gerai arklių įpratimus, 

'220 Sugriebia rankomis valdovas vadeles 
Ir traukia į save kaip irklininkas koks, 
Pats visas virvėse atvirtęs atgalios, — 
Bet, žąslus ugninius sukandę dantimis, 
Per jėgą traukia jie. Nei valdančio ranka, 

29 Nei ratų kaustymai, nei stiprūs pasaitai 
Neturi jau reikšmės: vos pradeda tiktai 
Bėgimą sukt brukliu į smėlį pakelės, 
Tas jautis išlenda iš priekio prie arklių 
Ir visą ketvertą pabaido dar labiau, 

00 kai patrakę lekia jie į akmenis, 
Siaubūnas tyliai sėlina prie atramų... 

Ir taip, kol apvertė ir nubloškė galop, 

Užmetęs ant uolos vežėčių jo ratus... 

Pabiro ten aplink tik įranga visa — 

5 Serdekšniai, įvorės nusmuko nuo ašių. 
O pats jis, vargšas, įsipynęs į vadžias 
Ir veržiamas mazgų, dar vilkosi žeme. 
Jauna jo daužėsi į akmenis galva, 

Kada žalojamas šiurpiausiai rėkė jis: 


1210 

1240 Sustokite, o šertos mano ėdžiose, 
Neplėšykit manęs! Ak tėvo prakeiksme! 
Nekaltą gelbėti ar nori kas dabar?“ 
Norėjom daugelis, bet buvome nuo jo 
Palikę per toli... Nutrūkus pasaitams, 

1245 Staiga iš virvių jis išsprūdo kažin kaip 
Ir krito leisgyvis... Kvėpuos jau neilgai... 
Žirgai ir jautis tas, pabaisa atgrasi, 
Kažkur pasislėpė kalnynuos tarp uolų... 
(Nutyla) 

Valdove, nors esu tik vergas šių namų, 

1250 Tačiau aš niekad negalėčiau patikėt, 

Kad vaikas tavo tas pasielgė blogai, 

Nors pasikartų moterų gentis visa 

Ir Idos“? pušį prirašytų ištisai, 

Kadangi aš žinau, jog jis šaunus yra. 
Visi verkia 

CHORO VADOVĖ 

1295 Vaje! Užklumpa vėl nelaimė mus nauja: 
Lemties negalima išvengti būtinos. 

TESĖJAS 
Nekęsdamas žmogaus, patyrusio tatai, 
Turėčiau džiūgauti po žodžių jo, tačiau, 
Dievus ir jį atminus — vaikas juk vis tiek,— 

'?60 Nėra nei džiugesio, nei skausmo manyje. 

ŽYGŪNAS 
Na kaip? Ar turim mes atnešti vargšą čia, 
Ar kitką padaryt, kad guostų širdį tau? 
Nuspręski pats dabar. Tačiau aš nemanau, 
Kad būsi tu nuožmus, kai prie mirties sūnus. 

TESĖJAS 

1265 Atneškit čia, idant akivaizdoje jį, 
Kalbėjusį, kad mano nelietė žmonos, 
Žodžiu sugėdinčiau ir atpildu dievų. 


Žygūnas išeina 

KETVIRTAS STASIMAS 


CHORAS 
Valdai nepalenkiamą mintį dievų 
Ir žmones, Kipride, vedi. 
Plasnodamas paukščio sparnais, 
Sūnus margaplunksnis tau skrenda greta 
Virš sausumos ir sūrių vandenų, 
Riaumojančių tingiai. 
Keri Erotas, auksu žibąs, 
1275 Kai netikėtai širdį kieno 
Panūsta kankinti — 
Ir padermę jūrų gelmės, 
Ir žvėrį jauniklį kalnų, 
Ir viską, kas Žemės penu 
1280 Bręsta po saulės kaitriais spinduliais, 
Ir vyrą mirtingą... 
Vieną tave su valdovės šlove 
Visi ir visur pasitinka. 


1270 


PENKTAS EPEISODIJAS 


Chorui dar tebegiedant, prie savo aukuro atsiranda Ar te- 
midė 
ARTEMIDĖ 
Paklausyk, aukštakilmi Egėjo sūnau, 
Kai kreipiuos į tave: 
1285 Aš esmi Artemidė, Lėtonės duktė. 
Ak Tesėjau, kodėl nelaimingas džiaugies, 
Nugalabijęs sūnų labai nedorai. 
Patikėjai žmonos melagingų žodžiu 
Ir sulaukei nelaimės — slaptos, bet tikros. 
'* Ko prasmegti į Tartaro gelmę delsi 
Susigėdęs, 
Ko, pakilęs kaip paukštis virš žemės šitos, 
Tu nebėgi nuo sopulio savo tolyn? 

Tarp garbingų žmonių tau gyventi greta 

'295 Nebėra galimybės... 

(Paeina į priekį) 

Bet savo pragaišties klausykis nuo pradžių: 
Paskaudinsiu tave, nors tai nebepadės. 
Idant sūnus tavasis mirtų šlovėje, 

Parodyt atėjau teisingą sielą jo 

1300 Ir širdgėlą žmonos arba, sakyčiau net, 
Kilnumą didelį, nes posūnio jinai 
Todėl įsigeidė, kad deivė kurstė ta, 

Kurios nekenčiam mes, mergystę saugančios. 
Norėdama protu Kipridę nugalėt, 

1305 Ji auklės pinklėse pražuvo, nes ana, 
Išgavus priesaiką, pasakė viską jam. 
Teisingas būdamas, nepriėmė jisai 
Jos vylių gundančių, bet priesaikos šventos 
Nedrįso laužyt, blogo nepadaręs tau. 

13100 ji, bijodama, kad bus apkaltinta, 

Parašė melagingą raštą ir klasta 
Pražudė tavo sūnų, bet įtiko tau. 

TESĖJAS 
Aiman! 

ARTEMIDĖ 
Skaudu, Tesėjau, tau? Nusiramink kol kas, 
Kad po visos šnekos pravirktum dar skaudžiau.... 

1319 Tris tėvo pažadus turėjai tu tikrus, 

Bet vieną panaudojai, smerktinas žmogau, 
Prieš savo sūnų, nors galėjai priešų rast. 
Valdovas vandenų, gerai suvokdamas, 
Išpildė prašymą, nes davė žodį tau, 

'320 Bet pasirodei jam ir man labai prastai, 
Nes, nei parodymų, nei ištaros Žynių 
Nelaukdamas, apkaltinai, nebedavei 
Ilgesnio kvotai laiko, keiksmą kuo greičiau 
Tarei tiktai ir savo sūnų pražudėei. 

TESĖJAS 

1325 O viešpatie, žuvau! 

ARTEMIDĖ Blogai tu padarei, 

Bet viską galima atleisti tau todėl, 

Kad Afroditė to užsigeidė labai, 

Pykčiu netverdama. Dievų tokia tvarka, 

Kad mes tarpusavy nenorime trukdyt 
'330 Kitų sumanymams ir traukiamės šalin. 

Gerai žinok, jei Dzeuso nebijočiau aš, 

Nebūčiau niekada tokios sau nešlovės 

Užtraukusi, kad mirtų mylimiausias man 

Žmogus. O gelbsti nuo bausmės tave tik tai, 
'335 Kad tu apsirikai per nežinojimą, 

Be to, numirdama nusinešė Žmona 

Tiesos Žodžius, kurie įtikintų tave. 

Sunkiausiai ši nelaimė užgulė tave, 

Bet ji skaudi ir man. Juk liūdina dievus 
'3*0 Dorų žmonių mirtis, o tuos, kurie blogi, 

Naikinam mes bemat su ainiais ir namais. 
CHORO VADOVĖ 

Atkeliauja antai nelaimingas sūnus, 

Sužalotas baisiausiai ir jaunas stuomuo, 

Ir galva jo gelsva... Vai, nelaimės namų, 
1335 Vai, dvilypė kančia, iš aukštybių skirta 

Pasmerktųjų pastogei! 


Būrys tarnų įneša Hipolitą 


HIPOLITAS 
Deja! O deja! 
Kankinys aš esu! Sužalojo mane 
Neteisybę pasakęs gimdytojas pats... 
'30 Pražuvau nelaimingas! Aiman! 
Sopulys per nugarkaulį smelkia staigus 
Ir suskausta diegliais sudaužyta galva... 
Palūkėkite, aš atsigausiu... 
Oi! Oi! 
Tarnai pastato neštuvus 


'325 O patrakęs vežime su mano žirgais, 
Išmaitintais šių rankų, 
Tu suluošinai, tu nužudei... 


Eisena vėl pajuda 

Oi! Suskaudo ir vėl! Atsargiau, o tarnai! 
Nepalieskite rankomis mano žaizdų! 
!360 Tą kieno dešinė prie liemens? 
Pamažėli pakelkite, o nešdami 
Nekratykite vyro, kurio nei dievai 
Nebemyli, nei tėvas... Ar, Dzeuse, regi, 
Kad pranokęs gerokai visus dorumu, 
1365 Dievobaimingas būdamas ir pamaldus, 
Aš keliauju į Hadą, praradęs galop 
Šį gyvenimą trumpą? Tuščiai aš nešiau 
Sunkenybę doros 
Ir romumą be reikalo rodžiau! 
1370 Deja! O deja! 
Vėl užeina, užeina baisus sopulys — 
Nebeneškite vargšo manęs, 
Lai mirtis išvaduotoja greitai ateina! 


Neštuvai pastatomi 


O, pribaikit mane — nelaimingos lemties, 

'373 Nužudykite čia! Aš geidžiu, kad ašmuo 
Išgaląstas abipus 
Padalytų gyvenimą mano pusiau! 

O rūstus prakeikime iš tėvo burnos! 
Pradžia nelaimės mano 

'380 Kyla iš protėvių, kraują praliejusių 

Savo genties vaikams, 

O dabar ji užgriuvo... 

Bet kodėl 

Visiškai nekaltai prislėgė ji mane? 
Aiman! Matau, 

!385 Jog nenumaldomo sopulio nuo savęs 
Nebenutolinsiu. Hado grėsmė tamsi 
Lai užmigdys mane — 

Dievų išsižadėtą... 

ARTEMIDĖ 
O vargeta, kokių tu prislėgtas kančių! 

'390 Taurumas sielos tavo užmušė tave! 

HIPOLITAS 
Palauk! 


Euripidas 458 


Dvelkime dieviškas! Juntu net skausmuose 
Artumą tavo ir atsikvepiu lengviau! 


(Atsisėda) 

Čia netoliese Artemidės ar nėra? 
ARTEMIDĖ 

Dievaitė tavo mylimiausia, bėdžiau, čia! 
HIPOLITAS 
1395 Matai, valdove, koks apverktinas esu? 
ARTEMIDĖ 

Matau, bet ašarų man lieti nevalia. 
HIPOLITAS 

Nebus medžioklėse varovo tau klusnaus... 
ARTEMIDĖ 

Deja! Bet miršti kaip mieliausias man žmogus. 
HIPOLITAS 

„„nei žirgininko, nei globėjo aukurų... 
ARTEMIDĖ 
1400 Tą viską surezgė Kipridė nedora! 
HIPOLITAS 

O, aišku, kad žuvau nuo demonės šitos! 
ARTEMIDĖ 

Garbės norėjo, santūraus nekęsdama. 
HIPOLITAS 

Jaučiu, kad mus Kipridė sunaikino tris. 
ARTEMIDĖ 

Tave ir tėvą tavo, trečią — žmoną jo. 
HIPOLITAS 
1403 Todėl ir raudu aš dėl tėvo nelemties. 
ARTEMIDĖ 


Jį deivės užmačia supainiojo sukta. 
HIPOLITAS (pastebi Tesėją) 
O tėve, koks sunkus tau teko sopulys! 


TESĖJAS 

Žuvau, sūnau, nebėr gyvenime džiaugsmų! 
HIPOLITAS 

Tavęs gailiuosi nūn labiau negu savęs. 
TESĖJAS 


'410 Ak, jeigu už tave galėčiau mirti aš! 

HIPOLITAS 
Vai, tėvo tavo Poseidono dovana! 

TESĖJAS 
O, kad neprašęs jos aš būčiau niekuomet! 

HIPOLITAS 
Bet tu juk perpykęs linkėjai man mirties. 

TESĖJAS 
Netekęs nuovokos dievų valia buvau. 

HIPOLITAS 
Deja! 

1415 Kad taip galėtume prakeikti mes dievus! 

ARTEMIDĖ 
Nurimki! Atšiaurus Kipridės nirtulys, 
Nors geistų ji labai, negali be bausmės 
Net žemės gelmėse galabyti tavęs 
Už dorą tavąją ir ištvermę širdies. 

1420 Pati, nutaikiusi neklystančias strėles, 

Aš savo rankomis atkeršysiu tokiam, 
Kuris mieliausias jai tarp žemės asmenų, 
O tau, kentėtojau, už šitokius skausmus 
Didžiausią pagarbą Troidzeno šalyje 

'425 Suteiksiu ateity: skaistveidė kiekviena 
Tau savo garbanas aukos prieš vestuves, 
Lies ašaras gailias per amžius už tave. 
Mergaičių dainose tu visados liūdnai 
Vis būsi minimas, be garso užmiršta 

14 Neliks paslaptyje ir Fedros meilė tau. 
(Pasisuka į Tesėją) 

Paimki, o Egėjo senojo sūnau, 

Tu savo sūnų ir priglausk jį prie širdies. 
Netyčia pražudei, nes visada žmonėms 
Suklysti lemta, jeigu nori to dievai. 

(Vėl Hipolitui) 

'*3> Tau, Hipolitai, irgi patariu nesmerkt 
Gimdytojo, — tau buvo lemta šitaip žūt. 
Einu... Man mirštančio regėti nevalia, 
Kad jo atodūsis nedvelktų į akis. 

Matau, kad tu esi arti šitos baigmės. 
(Išeina) 

HIPOLITAS 

1440 Keliauki sau sveika, mergele įstabi,— 
Draugystę ilgąją palikt tau nesunku. 
Ant tėvo, kaip prašei, nepyksiu aš daugiau, 
Kadangi visuomet klausydavau tavęs... 
(Krinta be jėgų) 
Deja! Deja! Akis jau gaubia sutema! 

143 0 tėve, imk mane ir kūną prilaikyk... 

TESĖJAS (paima Hipolitą ant rankų) 
Aiman! Stumi, sūnau, į neviltį mane! 


HIPOLITAS 

Aš mirštu ir matau jau požemių vartus. 
TESĖJAS 

Ir mano sąžinę palikęs su dėme? 
HIPOLITAS 

O, ne! Nužudymu nekaltinu tavęs. 
TESĖJAS 
"420 Tikrai? Jau nebesu aš suteptas krauju? 
HIPOLITAS 

Kaip mato Artemidė, šaudanti strėlėm. 
TESĖJAS 

O vaike mylimas! Koks tėvui tu kilnus! 
HIPOLITAS 

Lik sveikas, tėve! Skiriamės jau amžinai... 
TESĖJAS 

O gėrio kupina, kilniausioji širdie! 
HIPOLITAS 


'* Tų melsk, kad būtų tau tikri vaikai geri. 
(Visiškai nusilpsta) 
TESĖJAS 
Sūnau, dar nepalik, jėgų dar neprarask! 
HIPOLITAS (labai tyliai) 
Jau visos prarastos... Jau mirsiu, tėve, jau... 
Uždenki kuo skubiau man veidą drabužiu... 
(Miršta) 
TESĖJAS 
Paladės sergstimi Atėnų valdiniai, 

1490 Jūs vyro įžymaus netenkate! Aiman! 
(Atsisuka į Afroditės aukurą) 
Atminsiu aš ilgai, Kipride, skriaudą šią! 


EKSODAS 
Tarnai išneša Hipolitą. Paskui jį išeina Tesėjas 
CHORAS 
Labai netikėtai visuotinis gedulas šitas 
Aplankė kiekvieną pilietį. 
Ir liesis ašarų versmės aplinkui, 


'495 Nes gandas, paskelbiantis gėlą didžiūnų, 
Visur ir bematant paplinta. 

PROLOGAS 


DIONISAS 


20 


25 


Nežinomam sugrįžti lemta į Tėbus 
Man — Dzeuso sūnui Dionisui, už kurį 
Semelė sudegė kadais žaibų liepsnoj. 
Pakeitęs dievo išvaizdą Žmogaus stotu, 
Prie Dirkės ir Ismeno upių atėjau', 
Kur pamačiau Semelės kapą, o greta 
Gimtus namus, sugriautus ligi pamatų. 
Griuvėsiai tebesmilksta Dzeuso ugnimi: 
Ją siuntė motinai už negarbę Hera. 
Gerai, kad Kadmas pasirūpino dukters 
Kapu ir pastatydino šventyklą; aš 
Ją apsupau vynuogienojų vainiku. 
Palikęs Lidijos nuauksintus laukus 
Ir saulės išdžiovintas Frigijos žemes, 
Ir persų lygumas, ir Baktrijos miestus, 
Ir medų“ kraštą, ir turtingus arabus, 
Aš visą Aziją, apjuostą vandenų, 
Kur barbaras ir graikas kuriasi bendrai 
Ir pilna gražiabokščių miestų, apėjau. 
Į šitą graikų miestą pirmą atvykau, 
Įvesdinęs, kaip dievui pridera tikram, 
Visur procesijas ir apeigas šventas“. 
Tėbus Heladėj apžavėsiu iš pradžių, 
Įdavęs gebenėtą tirsą į rankas 
Ir margą stirneną užmetęs ant pečių, 
Nes skleidė gandą motinos seserija, 
Kad ne nuo Dzeuso ji pastojusi manim, 
O sugyvenusi su paprastu žmogum 

Ir dievą ta klaida apkaltinus paskui; 
Kad šį sumanymą pakišęs Kadmas jai, 
O griausmavaldis ją sudeginęs už tai. 
Todėl joms protą apdaviau ir iš namų 
Į kalnus išvijau: tegu gyvena ten 

Ir dėvi tuo, kas dera mano apeigoms. 
Su motinos seserimis aš išvariau 

Visas moteriškes iš Kadmo giminės; 
Vienam būry su Kadmo dukterim 

Jos tūno po skarotom eglėm ant uolų. 
Pamokysiu manęs nenorinčius Tėbus, 
Nesupažindintus su mano apeigom, 

Ir atsilyginsiu už motiną, kuriai 
Likimas lėmė tikrą dievą pagimdyt! 

Kai Kadmas perdavė vainiką su skeptru 
Kitos dukters pirmagimiui Pentėjui, tas 
Pradėjo prieš mane kovoti: nei vynu 
Pagerbt manęs neleidžia, nei maldoj minėt. 
Dėl to ir jam, ir jojo valdiniams — visiems 
Parodysiu, kas aš, ir, tvarką šiam mieste 
Įvesdinęs, keliausiu į kitus kraštus. 

O jei tėbiečiams kiltų noras su ginklu 
Iš Bakcho orgijų parsivaryti menades, 
Į kovą stosiu aš bakchančių priešaky. 
Dėl to aš pakeičiau pavidalą ir čia 
Atkeliavau iš dievo virtęs žmogumi. 

Na, Lidijos tvirtovę Tmolą' su manim 

Palikusi triukšminga moterų svita, 

Iš barbarijos atlydėjusi mane! 

Iškelkit Frigijoj padirbdintus būgnus, 
Kuriuos su Rėja motina aš išradau, 
Ir ženkit prie Pentėjo rūmų: tegu jus 
Tėbiečiai, dundesį išgirdę, pamatys. 
O man į Kitairono“? klonius reikia eit 
Ir įsijungti į bakchančių ratelius. 


30) 


35 

20 


53 

PARODAS 


CHORAS 
Iš Azijos gelmių, 
6 Palikusi šventąjį Tmolą, skubėjau, 
Savo viešpačiui saldų 
Ir malonų kelionės 
Vargą šlovindama. 


Ei, iš kelio, iš kelio! 
Tebėga visi į namus ir nutyla 
Pamaldžiai užsičiaupę! 
Dionisui giedosiu, 
Kaip jo apeigos liepia. 


70 


I strofa 


Būk laimingas, su dievų 
Apeigom susipažinęs 
Ir gyvenimą lyg auką 
Pamaldžiai dievams skiriąs, 
Atnašaudamas po kalnus 
Bromijui? šventas aukas! 

Jeigu motinos Kibelės 

Orgijose dalyvauji, 

Virš galvos iškėlęs tirsą, 

Gebenėm pasidabinęs, — 

Tu tarnauji Dionisui. 
Šen, bakchantės, šen, bakchantės, 
Dievo dieviškąjį sūnų — 
Dionisą — parlydėkim 
Iš kalnuotos frigų žemės 
Į plačias Heladės aikštes. 

Bromijau, euo!! 


75 


80 


85 


I antistrofa 


Atgrumėjo Dzeuso žaibas, 
Įsčias surėmė skausmai, 


90 . . . 
Ir neišnešiotas vaikas 

95 


100 


105 


110 


115 


120 


Gimsta motinai, o ji 
Amžinai akis užmerkia, 
Žūdama dangaus ugny. 

Tą pat valandą iš įsčių 

Jį pasiima Kronidas' 

Ir šlauny paslėpęs sūnų 

Aukso sąsagom užspaudžia, 

Kad Hera nepamatytų. 
Išnešiojus iki galo, 
Gimsta jam raguotas dievas, 
Ir Kronidas jį gyvačių 
Vainiku tuoj vainikuoja. 
Šiuo baisiu grobiu menadės 

Plaukus dabinas. 


II strofa 


Tėbai, Semelės vyge! 

Gebenėm apsivykit, 

Tarpkit žaliom derlingo 

Kukmedžio lapų skraistėm, 

Ąžuolo drūto ūgliais, 

Eglių vainikais siauskit! 
Margus stirnenų drabužius 
Vilnų apvyturkit vyturais! 

Ir iš karto visas kraštas leisis šokt, 
Vos tik stversit siautulingas krivūles lyg 
Bromijas, vedantis savo pulkus 
Į Kitaironą, kur laukia smagus 

Moterų tuntas, kurį 
Palikt šaudykles ir stakles 

Privertė Dionisas. 


II antistrofa 


Kreta, kuretų būste! 
Šventosios Kretos olos, 
Slėpusios Dzeusą mažą! 
Čia triskiauterį šalmą 

Muvintis koribantas 
Rado odinį būgną, 
Ir jau antrina maloniam 
Fleitų švilpesiui dundesys.? 
Būgną perdavė Kibelei, ir bakchančių 
Siautulingiems šaukesiams jis ėmė tarti. 
Motina Rėja satyrams linksmiems 
Perdavė radinį, ir dundesys 
Trietėridžių? metu 
Ėmė tarti rateliams, kuriais 
Džiaugiasi Dionisas. 


130 


Epodas 


Kaip malonu, kai gali, palikus būrius kalnuos, 
Griūti ant žemės, rūbą 
Iš stirnenos teužsimetus ant pečių! 
Ką tik po kalnus vaikeis, apimta grobuonies palaimos, 
14“ Ožį, ką tik tave į Frigijos kalnus viliojo 
Bromijas, euo!! 
Sruvo žemė vynu, tekėjo pienu ir bičių 
Nektaru. 
Tartum kvepiantys sirų 
Smilkalai draikos liepsnos 
Virš pušinės krivūlės. 
Tai prabėgo Bakchėjas!“, 
Ir nuo greito lėkimo, 
Nuo šauksmų ir ratelių 
Aistros moterims kyla. 
Tai jo puošnūs garbiniai plaikstos vėjy, 
Tai vedėjas vis paragina menades: 
„Šen, bakchantės, 
Šen, bakchantės, 
Auksu lieto Tmolo garbei 
Apdainuokit Dionisą! 
Tegu sunkiai gaus timpanai! 
Šlovinkit linksmai Euėją | 
Frigiškais riksmais ir šūksniais! 
Skardžiabalsės šventos fleitos 

145 


150 

Menades kalnan telydi!“ 
Kyla džiugus klegesys, ir bakchantė 
Leidžiasi šuoliais šalia Dioniso 
Lyg kumelaitė eikli palei žindančios motinos šoną. 


165 


PIRMAS EPEISODIJAS 


Pasirodo aklas žynys Teiresijas, vedamas vaiko 


TEIRESIJAS 
!70 Ei, kas ten pas vartus! Nueik ir pavadink 
Man Agėnoro sūnų Kadmą, iš kurio 
Kadaise kilusi tėbiečių padermė! 
Pranešk, kad Teiresijas nori jį matyt; 
Senasis Kadmas žino, ko čia atėjau. 
Mat mudu, žilos galvos, sutarėm paimt 
!"3 Tirsus, ant kupros stirnų kailius užsimest 
Ir apsikaišyt galvas gebenių šakom. 
KADMAS 
Mielasis! Vos atėjo lig senų ausų 
Protingi žodžiai, ištarti žymaus žmogaus, 
Tuoj išskubėjau su bakchanto apranga. 
Abu privalom būti su Dionisu, 
Kurį mana duktė pagimdė mums dievu, 
Ir jį išaukštinti kiek jėgos leis. 
Kur ta vieta, kurioj mes šoksim ratelius 
Ir purtysim žiles? Tu čia daugiau žinai, 
Todėl pabūk man, Teiresijau, vadovu. 
Kad taip jėgų užtekus per dienas naktis 
Tirsu į žemę duoti! Ir kartu užmiršt, 
Kad esam seniai! 
TEIRESIJAS Tu manas mintis skaitai: 
'90 Ir aš jaučiuosi jaunas ir galįs dar šokt. 
KADMAS 
Ar mudu Kitaironan vyksim vežimu? 


180 


185 

TEIRESIJAS 
Gal per mažai parodysime dievui pagarbos? 


KADMAS 

Tada į Kitaironą trauksim pėsčiomis. 
TEIRESIJAS 

Mums dievas kelią be vargų sukart padės. 
KADMAS 
'9 Ar Bakcho garbint mudu trauksime vieni? 
TEIRESIJAS 

Vieni, nes žinom dievo galią. Likę — ne. 
KADMAS 

Tada ilgiau negaiškim. Štai mana ranka! 
TEIRESIJAS 

O tau — mana. Kartu įveiksim sunkumus. 
KADMAS 

Neniekinsiu, mirtingas būdamas, dievų. 
TEIRESIJAS 


*00 Neverta mums gudragalviauti prieš dievus: 
Tėvų tikėjimų, vienmečių su laiku, 
Joks naujas mokymas atstoti negalės, 
Net jei atrodytų nepaprastai gudrus. 
Kas nors prikiš: „Kaip, seni, tau ne sarmata 
Rateliuos trypt su gebenėm žiluos plaukuos?“ 
Bet dievas nepasakė, kad į ratelius 
Tik jaunus priima, o seniams — nevalia. 
Kiekvieno garbinimas dievui malonus, 
Ir jis nenori nieko iš minios išskirt. 
KADMAS 
10 Kadangi, Teiresijau, saulės nematai, 
Tai mano žodžiai bus tau akimis. 
Matau Pentėją parskubantį į namus 
(Jis valdo Tėbų miestą vietoje manęs). 
Kaip susijaudinęs! Ką naujo pasakys? 
Pasirodo Pentėjas, lydimas ginkluotų sargybinių 
PENTĖJAS 
“> Tik pasitaikė man palikti kraštą neilgam, 
Ir jau girdžiu po miestą negerus gandus, 
Kad mūsų moterys pabėgo iš namų 

Ir lyg patrakusios bėgioja kalnuose, 

Kad jos procesijomis atnašauja ten 
Naujam dievaičiui — Dionisui kažkokiam: 
Pirma apstoja visos pilnus kraterius, 
Paskui pabyra po atkampesnes vietas 
(Esą joms reikalinga būrimus atlikt!) 

Ir atsiduoda vyrams: joms ne su Bakchu 
Bendrauti maloniau, o su Afrodite! 

Liepiau visas pagauti, ir dalis jau čia 
(Belaisves saugo valdiškuos namuos tarnai), 
O dalį iš kalnų man parvarys vėliau: 

Tarp jų ir mano motiną Agavę, ir Ino, 
Ir Autonoję, ir kitas bakchantes tėbietes. 
Apkalęs Kadmo dukteris geležimi, 

Aš greit priversiu baigti nedoras šventes. 

Atklydo vienas svetimšalis į Tėbus — 
Kerėtojas iš lidų žemės tolimos; 

Šviesiom kvapingom garbanom sulig pečiais 
Ir Afroditės žavesio pilnom akim, 

Jis su merginomis bendrauja, apeigų 
Kažkokių mokydamas per dienas naktis. 
Tegu tik jis pakliūva į manas rankas: 

Tuoj vyrui galvą nuo pečių, ir nebebus 
Kam džiaugtis garbanom ir žaisti su tirsu. 

Vadina jis save dievu Dionisu, 

Kuris užsiūtas buvęs Dzeuso šlaunyje, 
Kai atgrumėjus žaibui gyvu žibintu 
Pavirtus motina už išgalvotas jungtuves 
Su Dzeusu! Tas begėdis iš svečios šalies 
Pasmaugti vertas už tokias baisias kalbas! 

O čia kas per baidyklės?! Tai bent reginys! 
Senelį Kadmą su žyniu Teiresiju 
Matau su tirsais ir su stirnenom margom! 
Tai juoko bus žmonėms! Ir tu po to, senel, 
Norėsi, kad aš gerbčiau garbanas žilas?! 
Padėki gebenes! Ir lazdą mesk šalin — 

Tu mano motinos gimdytojas esi! 

Tai tu jam, Teiresijau, galvą susukai. 

Vėl nori naują dievą įtaisyt žmonėms, 

Kad jie atneštų tau už ištarmes aukų. 
Kad ne žila galva, tuoj liepčiau surakint 
Ir uždaryti su bakchantėmis kartu. 
260 Bus tau gėdingas apeigas įvedinėt! 
Kur moterys vaišinas užstalėj vynu, 
Ten dorovingų papročių nesitikėk! 
CHORAS 
Bjaurus bedievi! Kaip kalbi apie dievus 
Ir Kadmą, kurs pasėjo slibino dantis?! 
265 Tu — Echiono vaikas'? — giminę terši! 
TEIRESIJAS 
Jei išmintingą vyrą paskata graži 
Prabilti verčia, gerą žodį jis atras. 
Liežuvis vartos puikiai tavo burnoje, 
Tik žodžiuose minties protingos nematau. 
Kas, būdamas galingas ir kalboj miklus, 
Neturi proto, gali tapt bėda žmonėms. 
Tas naujas dievas, iš kurio juokies dabar, 
Visoj Heladėj greitai taip įsigalės, 
Kad man net žodžių neužtenka apsakyt. 
Dviem pradais, jaunas vyre, remias Žmonija: 
Pirmasis — Žemė, arba deivė Demetra 
(Ji sausumos gėrybėm peni mus visus). 
Semelės vaikas — priešingos jai prigimties. 
Jis davė gėrimą iš vynuogių žmonėms, 
Kuriuo bedaliai mirtingieji sielvartus 
Numaldo, atsigėrę iš saldžios srovės. 
Jis miegą dovanoja ir dienos vargus 
Užmiršti padeda: juk kito vaisto nėr! 
Jį, dieviškai kilmingą gėrimą, dievams 
8 Nuliejam už gėrybes, gautas iš dangaus. 
Tau kelia šypseną, kad tėvas šlaunyje 
Jį paslėpė? Paaiškinsiu tau šiuos žodžius. 
Kai Dzeusas Dionisą iš žaibų ugnies 
Išgelbėjo, pasiėmė Olimpan su savim. 
Hera norėjo jį išmesti iš dangaus, 
Ir Dzeusas sugalvojo, kuo ją nuramint. 
Atlaužęs dalį Žemę supančios erdvės, 
Padirbo Dioniso pakaitą ir jai 

Atidavė jį vietoje sūnaus. Vėliau 

Dėl žodžių panašumo kilo legenda, 
Kad Dzeusas sūnų išnešiojo šlaunyje, 
Įkeitęs pakaitą iš gabalo erdvės'“. 

Ekstazėj slypi pranašavimo galia, 
Todėl šį dievą laikom ir žyniu; 

Mat jeigu kūne susikaupia dievo daug, 
Žmogus ekstazėj gali ateitį įspėt. 

Jis pasižymi ir Arėjo veikimu: 

Mat būna, kad kariuomenė kovos lauke 
Prieš mūšį išsilaksto baimės apimta — 
O baimė irgi Dionisui pavaldi. 

Tu dar išvysi, kaip jis Delfų uolomis 
Lakstys su deglais ir Parnaso šlaituose 
Bakchanto lazdą purtys, ja švytruos, 
Visoj Heladėj tapęs dideliu dievu! 
Pentėjau, patikėk seniu: ne vien valdžia 
Valstybės stiprios; tu taip pat žmogus, 
Todėl gali suklupt. Priimk tu jį verčiau, 
Nuliek jam vyno, galvą pasipuošk ir siausk! 
Dėl moterų tau štai ką pasakysiu: jų 

Į protą Dionisas neatves: gamta 
(Pasauly visa reikia vertint su protu!) 
Čia lemia viską: ta, kuri iš prigimties 
Protinga, nepages ir jo apeigose. 

Kai pas vartus sustoję tavo valdiniai 
Pentėjo vardą šlovina, matyt, džiaugies? 
Taip pat ir dievui garbinamam malonu. 
Todėl ir Kadmas, iš kurio dabar juokies, 
Ir aš su gebenių vainikais eisim siaust: 
Nors mudu seniai, turim jį pagerbt šokiu! 
Dėl tavo žodžių aš nestosiu prieš dievus: 
Tau pasimaišė protas, ir jokie vaistai 
Tavęs nebeišgydys nuo baisios ligos. 
CHORAS 

Senoli! Febas dovanos už šiuos žodžius, — 

Gerai, kad didį dievą Bromiją gerbi. 
KADMAS 
0 Vaikeli! Teiresijas pataria gerai. 

Būk su mumis, o ne anapus papročių; 

Dabar skraidai ir snaudi atvirom akim. 

Net jei jis dievas ir nėra, kaip tu sakai, 

Vis viena melagingą žinią palaikyk: 

Ir mums, ir visai giminei — didi garbė, 

Kad iš Semelės šitas dievas stebukladarys. 
Atsimeni, kaip žuvo Akteonas?'* Jį 

Plėšrūnai šunes, išauginti jo paties, 

Suplėšė, kam išdrįso pasakyt viešai, 

Kad jis pralenkia Artemidę taiklumu. 

Būk atsargus! Verčiau vainiką ant galvos, 

Ir einam Dioniso garbinti drauge. 

PENTĖJAS 

Patrauk rankas! Keliauk bakchauti be manęs! 

Aš rankų nesitepsiu tavo kvailyste. 

O tą, kuris tave išmokė bepročiaut, 

Tuojau nubausiu. Ei, nubėkit kas greičiau 

Į žynio būstą, kur jis stebi mums paukščius, 

Ir laužtuvus paleiskite į darbą ten: 

Apverskit jo gyvenimą aukštyn dugnu 

Taip, kad pavėjui lėktų senio kaspinai! 

Gal taip nubaudus žyniui tam labiau skaudės. 
O šitie — marš į miestą ir tuojau atgal 

Su moteriškos išvaizdos svetimšaliu, 

Nauja liga apkrėtusiu moteriškes! 

Uždėkit grandines ir veskit pas mane; 

Paliepsiu jį užmėtyti akmenimis: 

Žinos, kuo mokama už darkymąsi čia! 

TEIRESIJAS 

Nelaimingasai, atsipeikėk, ką kalbi! 

Anksčiau paikai, o nū jau pyksties su protu. 
Ak, einam, Kadmai, ir maldaukime abu, 

Kad šiam laukiniui, Tėbams ir visiems Žmonėms 

Naujasai dievas nepasiųstų didelės bausmės. 

Še gebenėm apvytą lazdą, ir eiva, 

Tik prilaikykiva kits kitą kelyje, 

392 Nes negražu, kai du seni ant žemės grius. 
Na, einam, reikia Dzeuso sūnui nusilenkt! 
Kad tik bėdos Pentėjas neužtrauktų tau 

Ir tavo giminei: kalbu ne kaip žynys, 
O kaip žmogus, girdėjęs jo paikas šnekas. 


Abu seniai pasišalina. Pentėjas įeina į rūmus. 


PIRMAS STASIMAS 
CHORAS 
I strofa 


2 O Teisybe! Tu valdai 
Ir žmoniją, ir dievus. 
Ar girdėjai, ar matei, 
Kaip akiplėša žmogus 
Piktžodžiavo atvirai, 
Nusikalsdamas prieš Bakchą — 
Dzeuso ir Semelės sūnų, 
Tarp laimingų pirmutinį 
Prie linksmybių nekaltų, nes jo dalia — 
Žengti priekyje minios, 
Juoktis fleitų švilpesy, 
Rūpesčius į šalį vyti, 
Vos tik vynuogės smagumą 
Per puotas dievai pajaučia, 
Vos tik miegas iš ąsočio 
Pokyly mirtingas galvas 
Užkloja. 

I antistrofa 


Nežabotiems kalbesiams 

Ir pamišusioms galvoms 

Galas vienas — pražūtis. 

O rami dienų tėkmė 

Ir blaivi tvirta mintis 
Prieš bėdas atsilaikyti 

Kiekvienam padės. Žmonijos 
Reikalai geriau matyti 


Po erdvynus karaliaujantiems dievams. 


Skraidančios padebesiais 

Mintys — dar ne išmintis. 
Dienos pralekia su vėju; 
Bevaikydamas svajonę 
Dabarties gali netekti. 
Man atrodo, tokio galo 
Juodamintis ar beprotis 

Ir sulaukia. 


II strofa 


Man norėtųs į Kiprą — 
Afroditės buveinę — 
Kur žavingų Erotų pulkai 

Apgyvendina širdis 
Ir kur sotina pafiečius 
Šimtažiotės deltos srautais 
Išsiliejusi upė!?, 

Kur gražuolė Pierija — 
Apolono palydos namai!“ — 
Ir garbingas Olimpas. 

Aš ten noriu, Bromijau! Eikš 
Ir parodyk tą šalį, 
Kur gyvena charitės 
Ir Aistra, kur bakchantėms 
Leidžiama apeigauti. 


II antistrofa 


Prie širdies Dionisui 
Ilgas stalas per puotą 
Ir auginanti vaikučius 
Linksmabūdė Eirenė ''. 
Jis išgerto vyno džiaugsmais 
Apdalina lygia dalim 

Ir turtuolį, ir vargšą. 

Kitamanis jam atgrasus; 

Jam terūpi dienas ir naktis 
Nugyventi džiaugsmingai 

Ir apsaugot jausmus ir mintis 
Nuo galvotų mokslinčių. 
O minia juodnugarė 
Artimesnė jo širdžiai; 
Man taipogi ji tinka. 


ANTRAS EPEISODIJAS 


Iš rūmų išeina Pentėjas. Pasirodo tarnas ir dviejų 
sargybinių vedamas Dionisas 


TARNAS 

Pentėjau! Grįžom iš medžioklės netušti: 
Štai tas žvėris, kurio tu mus siuntei. 
Jis nemėgino bėgt, o pasitiko nebylus, 
Neverčiamas surišti ištiesė rankas, 

Ir skaistis nepradingo nuo jaunų veidų. 
Jis nesipriešino, kol vedėm pas tave, 

Ir visą kelią laikėsi taip pakiliai, 

Kad susigėdęs jį užkalbinau: „Svety! 
Ne savo, o Pentėjo noru taip darau“. 

Ir dar. Bakchantės — tavo kalinės, kurias 
Laikei apkalęs pančiais valdiškuos namuos, — 
Ištrūko laisvėn ir dabar į laukymes 
Šuoliuoja, Bakchui garsiai šaukdamos „valio“. 
Joms pančiai patys nusirangė ant grindų, 

Ir be žmogaus pagalbos išlėkė brūkliai, 
Kuriais duris užstūmėm. Daug stebuklų čia 
Šis vyras atnešė, tad elkis atsargiai. 


PENTĖJAS 


Paleiskit šitą vyrą: kad ir koks smarkus, 
Tačiau iš mano rankų jis nebeištrūks. 

O tu, svety, išties sudėtas neblogai — 
Kąsnelis moterims. Dėl jų čia atvykai? 
*2 Antai ir garbanos aistringos lig pečių 
Gražiai pabrėžia veido linijas dailias. 
Ir baltą odą puoselėjai ne kaitroj, 
O ten, kur nepatenka saulės spinduliai, 
Varžydamasis su Afrodite grožiu. 
*90 Sakyk, iš kur į Tėbų miestą atvykai? 
DIONISAS 
Į tavo klausimą man atsakyti nesunku: 
Apie gėlėtą Tmolą teko tau girdėt? 


PENTĖJAS 

Na žinoma, jis Sardus apsupa lanku. 
DIONISAS 

Iš ten aš, o tas kraštas — tėviškė mana. 
PENTĖJAS 
*2 Kodėl po graikų žemę orgijas skleidi? 
DIONISAS 

Jas įkvėpė mums pats aukščiausiojo sūnus! 
PENTĖJAS 

Ar to, kuris jums gimdo vis naujus dievus? 
DIONISAS 

Ne, to, kurs čia susituokė su Semele. 
PENTĖJAS 

O kaip jis įkvėpė: tau matant ar sapne? 
DIONISAS 
** Akis į akį mokė savo apeigų. 
PENTĖJAS 

O kaip atrodo tavo apeigos, svety? 
DIONISAS 

Nepašvęstiems žmonėms žinoti nevalia. 
PENTĖJAS 

O apeigaujantiems kokia nauda iš jų? 
DIONISAS 

Tau uždrausta sakyt. O būtų pravartu! 
PENTĖJAS 
*“? Mikliai sukiesi, moki dėmesį patraukt. 
DIONISAS 


Pražuvęs bedievystėje prie mūsų nepritaps. 

PENTĖJAS 

Kokiu pavidalu tas dievas pasirodė tau? 
DIONISAS 

Kokiu užsigeidė. Ne man nurodinėt. 
PENTĖJAS 

Kodėl ginies tu nuo atsakymo tiesaus? 
DIONISAS 
*0 Neišmintinga kvailį mokyt išminties. 
PENTĖJAS 

Ar vedinas dievu čia tiesiai atvykai? 
DIONISAS 

Jį pripažino jau visa barbarija. 
PENTĖJAS 

Nenuostabu: silpnesnio proto už graikus. 
DIONISAS 

Na nesakyk: šiuo atžvilgiu — pranašesni. 
PENTĖJAS 
*5 O apeigaujate su saule ar nakčia? 
DIONISAS 

Nakčia: iškilmingumo teikia ji veiksmams. 
PENTĖJAS 

Žinia, juk tvirkint moteris tada geriau. 
DIONISAS 

Tarytum dieną ištvirkaujančių nėra! 
PENTĖJAS 

Sulauksi už gudragalviavimą bausmės! 
DIONISAS 
** O tu — už bedievysię ir kvailas šnekas. 
PENTĖJAS 

Žiūrėk tik, koks bakchantas tas drąsus! 
DIONISAS 

Geriau sakyk, kaip bausi, ką ruoši baisaus? 
PENTĖJAS 

Nukirpsiu garbinius švelnius tau iš pradžių. 
DIONISAS 

Šis mano plaukas — šventas! Dievui auginu. 
PENTĖJAS 
“> Paskui bakchanto lazdą atiduosi man... 


31. PLB 3 

DIONISAS 
Atimk kad geras! Aš iš dievo ją gavau. 


PENTĖJAS 

Pats laikas patį man tamsiojoj uždaryti 
DIONISAS 

Jei panorėsiu, dievas išvaduos iš ten. 
PENTĖJAS 

Galėsi šaukt jį su bakchantėmis kartu! 
DIONISAS 
200 Jis mano kančią regi būdamas greta. 
PENTĖJAS 

Šalia tavęs aš jokio dievo nematau. 
DIONISAS 

Žinia, užtemdė bedievystė tau akis. 
PENTĖJAS 

Tu ką, mane perniek laikai?! Suriškit jį! 
DIONISAS 

Na ne! Sakau tau kaip išmanantis žmogus... 
PENTĖJAS 
20 Kas čia viršesnis — aš ar jis?! Surišt liepiu! 
DIONISAS 

Žmogau, ko nori, ką darai ir kas esi?! 
PENTĖJAS 

Pentėjas aš esu, jei dar nepamiršai. 
DIONISAS 

Net vadinies nelaimę lemiančiu vardu!!* 
PENTĖJAS 


Drožk, drožk! Pas prakartą, kur laikomi arkliai, 
?10 Pririškit jį: tegu sau tūno tamsoje. 

Keliauk! O moteris, kurias su savimi 

Atsivedei, kad tau padėtų ištvirkaut, 

Parduosiu ar prie staklių pristatysiu: tuoj 

Atpras ir būgną mušti jos, ir belst tirsu. 
DIONISAS 
?I5 Na ką gi, eikime. Kam lemta neįvykt, 

Vis viena neįvyks. Už įžūlias kalbas 

Sulauksi atpildo iš to, kurį neigi: 
Mane nubausdamas, tu įžeidi ir jį. 


Tarnai išveda Dionisą. Pentėjas įžengia į rūmus 


ANTRAS STASIMAS 
CHORAS 
Strofa 


O valdove prakilni, 
2, Achelojo dukra Dirke!!“ 
Dzeuso kūdikį kadaise 
Tu skaisčiam glėby laikei, 
Kai iš žaibo, iš griaustinio 
Išvadavo sūnų Dzeusas 
Ir šlauny paslėpęs tarė: 
„Ditirambai, eikš į mano 
Vyriškas valdovo įsčias“". 
Aš nuo šiol paliepsiu Tėbams 
Šiuo vardu tave vadinti“. 
21 O dabar, dievaite Dirke, 
Nuo savęs stumi į šalį 
Vainikuotą Bakcho pulką. 
Kam manęs neprisileidi? 
Aš prisiekiu Dioniso 
222 Medžio teikiamom linksmybėm: 
Tu dar Bromijo gailiai šauksiesi! 


525 


Antistrofa 


Koks nuožmus, koks nirtulingas 
Pasirodė tas žmogus — 
Žemės kirminas Pentėjas, 
2 Echiono — žemės pero — 
Palikuonis atgrasus; 
Ne žmogus, o tikras baubas, 


Zuripidas 

Panašus į Dzeuso priešą — 

Sužvėrėjusį gigantą. 

Ir mane, Euėjo draugę, 

Jis ketina smaugti kilpom; 

Jau nusivedė į rūmus 

Vieną iš bakchantų būrio 

Ir į tamsiąją uždarė. 
Dionisai, didis dieve, 
Pagailėk likimo vingiuos 
Tau ištikimos tarnaitės! 
Nusileisk čia nuo Olimpo 
Ir, papurtęs aukso tirsą, 


Sutvarkyk šitą baisų įžūlėlį! 


Epodas 


Kur dabar tu, Dionisai? 
Gal su savo palyda 
Laigai po žvėringą Nisą“! 
Ar Parnaso akmenim? 
O gal vaikštai po Olimpo 
Klonius, tarpeklius miškingus, 
Kur dainuojančio Orfėjo 
Rinkdavosi paklausyti 
Medžiai ir laukiniai žvėrys? 
Dieviška Pierija! 
Garbina tave Euėjas 
Ir su apeigom ateina 
Vesdamasis menades, 
Šokančias šventuos rateliuos. 
Sraunų Aksiją perbridęs, 


Tėvą Lidiją, kurs žmonėms 
Teikia gyvastį ir turtus, 
Kurs išsiliejęs plačiai, 
Žemę, turtingą žirgų, 

Peni, įveiks pakeliui“*. 

TREČIAS EPEISODIJAS 


DIONISAS (iš rūmų) 
Au! 
Mano kvietimą išgirskit! 
Au, bakchantės, au, bakchantės! 
PIRMAS PUSCHORIS 
Kas ten? Iš kur šis kvietimas, kuriuo mane 
Šaukia valdovas Euėjas? 
DIONISAS (iš rumų) 
p8. Au, au, vėl šaukiu aš — 
Dzeuso ir Semelės sūnus! 
ANTRAS PUSCHORIS 
Au, au! Viešpatie, viešpatie! 
Eikš į mūsų būrį, 
Bromijau, Bromijau! 
DIONISAS (iš rūmų) 
8 Požemių viešpatie, žemę sudrebink! 
PIRMAS PUSCHORIS 
Oi, oi! 
Greit iš Pentėjo rūmų nuo smūgių 
Nebeliks akmens ant akmens! 
ANTRAS PUSCHORIS 
Tai Dionisas rūmuose daužos. 
Garbinkit jį! 
PIRMAS PUSCHORIS 
929 Garbė tau, garbė! 
ANTRAS PUSCHORIS 
Žvelkit, kaip sunkūs skersiniai iš marmuro 
Virsta nuo stulpų! Tai Bakchas 
Šėlsta, daužosi po rūmus. 
DIONISAS (iš rūmų) 
 Švieskit, žaibų kibirkščiuojantys deglai! 
“5 Dekit, uždekit Pentėjo buveinę! 
PIRMAS PUSCHORIS 
Oi, oi! 
Tik pažvelk, tik pažiūrėk, 
Kas ten dega prie Semelės kapo! 

Tai ugnis, kurią paliko šventas 
Dzeuso žaibas. 
600 Pulkim žemėn! Mano kūnas dreba! 
Pulkim, menadės! Valdovas 
Iš rūmų akmens nepaliks, nes 
Jis — griausmavaldžio Dzeuso sūnus! 
Iš rūmų išeina Dionisas 

DIONISAS 
Še tau, mano palydovės! Negi buvo taip baisu, 

605 Kad parpuolėte ant žemės? Savo akimis turbūt 
Matėt, kaip Pentėjo rūmus griovė Bakchas. O dabar 
Stokit ir į šalį baimę vykit, nes grįžau pas jus. 

CHORAS 
O šviesiausia žvaigžde mūsų šventose apeigose! 
Kaip smagu tave vienatvės danguje mums vėl matyt! 

DIONISAS 

6'0 Ar į neviltį nepuolėt, kai mane išsivedė, 

Kad supūdytų Pentėjo tamsiame kalėjime? 

CHORAS 
Kaip nepulsi! Jei tu žūtum, kas apgintų nuo bėdų? 
Bet papasakok, kaip laisvėn ištrūkai iš to Žmogaus? 

DIONISAS 
Išsivadavau be vargo iš bedieviškų nagų. 

CHORAS 

6'> Argi tau nesurakino rankų pančių geležim? 

DIONISAS 

Aš pasijuokiau iš vyro: jam atrodė, kad rankas 

Pančioja, o po teisybei jis nepalietė manęs. 

Radęs palei ėdžias jautį, kur atėjo su manim, 

Surakina geležiniais jam kanopas ir kelius, 

Dusdamas iš aklo pykčio, lūpas krimsdamas dantim. 

Prakaitas nuo jo sruvena, na 0 aš ramus greta 

Sėdžiu ir aplink dairausi. Tuo metu visus namus 

Kad sudrebina Euėjas, ir ties motinos kapu 

Plyksteli liepsna. Pentėjui pasirodo, kad ugnis 

Rūmus apėmė: jis puola šen ir ten, paskui vandens 

Siunčia vergus, kol galiausiai stveriasi darbų ir pats. 

Tuščias vargas! Jam nusvyra rankos. Ir tada mintis 

Dingteli, kad aš pabėgau. Traukia kardą iš makščių 
Ir — atgal į rūmus. Regi mano atvaizdą kieme: 

Jei neklystu, jį sustabdo Bromijas tuo vaiduokliu. 
Jį išvydęs, vaiskų orą kerta kardu lyg mane. 

O tada užbaigia bausti Bakchas jįjį griovimu: 
Viskas gūra, ir iš sienų lieka akmenų krūva. 

Tai bent kerštas už belaisvio dalią ir už grandines! 
Jėgos baigės jam, ir kardą nusviedė šalin. Matai, 
Kas ištinka tą, kurs drįsta stot į kovą su dievais. 
Išėjau iš rūmų sveikas, be Pentėjo mintyse. 

Na, bet man atrodo, veikiai ir Pentėjas čia išeis: 
Rūmuos girdis žingsnių aidas. Ką jis man dabar sakys? 
Aš be baimės jį sutiksiu, nors išeitų ir siutus. 
Išmintingam vyrui reikia elgtis visada ramiai. 
PENTĖJAS 

Kiek baimės iškenčiau! Ir svetimšaliui tam, 

Kurį grandinėm apkaliau, pavyko pasislėpt. 

O čia kas? 

645 Tai štai kur šitas vyras! Kaip čia patekai? 

Ir kaip pasisekė pabėgti nuo manęs? 

DIONISAS 

Sustok ir savo šėlą suvaldyk rimtim! 
PENTĖJAS 

Kaip tu nusimetei nuo kojų grandines? 
DIONISAS 

Ar neminėjau, kad mane kažkas paleis? 
PENTĖJAS 

O kas? Tu vėl su manimi kalbi mįslėm. 
DIONISAS 
“0 Kas dovanoja vynuogių kekes žmonėms. 
PENTĖJAS 

Tai dovana, jei protą prarandi per ją! 
DIONISAS 

Išgirsti priekaištą šį Dionisui malonu. 
PENTĖJAS 

Užšaukite greičiau visus vartus aplink! 
DIONISAS 


O kam? Dievams aukščiausios sienos — ne kliūtis. 

PENTĖJAS 
22 Labai tu išmanus esi, bet tik blogam. 
DIONISAS 
Kur ypač reikia, ten esu aš išmanus. 
Pirmiausia paklausyk, ką pasakys tasai, 
Kurs iš kalnų atvyko tau kažką pranešt. 
O aš palauksiu. Nepabėgsiu, nebijok! 
PIRMAS PASIUNTINYS 
60 Pentėjau, valdantis tėbiečių žmones ir žemes! 
Atbėgau su žinia iš Kitairono, kur 
Sniegynų marškos nenutirpsta niekada. 
PENTĖJAS 
Kokia naujiena privertė skubėti pas mane? 
PIRMAS PASIUNTINYS 
Regėjęs kalnuose kilmingas menades, 
65 Kurios per dūkulį pabėgo iš šalies, 
Skubu papasakoti, kokius stebuklus 
Tos moterys parodė tavo valdiniams. 
Tik pasakyk pirma, ar drąsiai tau galiu 
Apie regėtus dalykus kalbėt, ar man 
6" Geriau papasakoti viską kuo glausčiau, 
Nes tu valdingas ir gana ūmus esi? 
PENTĖJAS 
Tik pasakok, nebus tau nieko, nebijok. 
Aš dėl teisybės nesupyksiu niekados. 
Ir kuo daugiau baisybių apie menades 
6'> Pripasakosi, tuo griežtesnė bus bausmė 
Tam bobų tvirkintojui iš svečios šalies. 
PIRMAS PASIUNTINYS 
Į kalną su banda jau pamažu variaus, 
Kai ėmė brėkšt, ir su pirmaisiais spinduliais 
Į žemę po nakties vėl grįžo šiluma. 
0 Žiūriu gi — pakely trys moterų būriai. 
Agavė viename, o kitame — Ino, 
Ir Autonojė lyg valdovė trečiame. 
Ant žemės jas randu. Miegojo kaip kuri: 
Kas eglių po savim pasimetė, o kas 
"> Po galva pasikišo ąžuolo šakų. 
Nė kvapo nedoros! O tu sakei, kad jos, 

Apsvaigusios vynu ir muzikos garsais, 
Medžioja Afroditę miško tankmėje. 

Vos prieinų arčiau su mykiančia banda, 
Kai tavo motina, pakirdus iš miegų, 
Pašoka ir surikus prikelia kitas. 

Praplėšusi nuo miego limpančias akis, 
Iš patalo pakyla oriai kiekviena — 

Ar senė, ar mergikė, ar jauna marti. 
Sukyla ir paleidžia plaukus ant pečių, 
Nebridę“* pasikaišo, jeigu po nakties 
Mazgai nebeprilaiko rūbo, ir skvernus 
Susiriša gyvačių juostomis tvirtai. 

Kam liko namuose mažų vaikų ir kam 
Nuo pieno krūtines skaudėjo, į rankas 
Pasiima vilkų ar stirnų jauniklius 

Ir žindo, o paskui matuojas karūnas 
Vijoklių, kukmedžių ar ąžuolo šaknų. 

Į akmenį tirsu paleidžia kai kuri, 

Ir išsiveržia iš akmens gaivus vanduo. 
Kita į žemę smeigia savo krivūle, 

Ir dievas ją pagirdo almančiu vynu. 

O tos, kurioms arčiau širdies balta puta, 
Pravirbina pirštu dirvoną, ir iš ten 
Ištrykšta pienas. Dar krivūlės iš galų 
Bakchantėms saldų medų varvino lašais. 
Jei būtum tai regėjęs, maldą iš širdies 
Dabar kalbėtum tam, kurį anksčiau peikei. 

Kas su banda ten buvom, renkamės krūvon 
Ir viens per kitą pasakojam stebuklus, 
Kuriuos tą rytą teko kiekvienam regėt. 
Tada kažkoks miesčionis plonu liežuviu 
Paprašė žodžio. Sako: „O šventų kalnų 
Gyventojai! Valdovo motiną, kurią 
Čia matėm tarp bakchančių, būtų neblogai 
Sugauti, nes Pentėjas duotų dovanų“. 

Jo žodžiai pasirodė nekvaili, ir mes 
Pasislėpėme krūmuos. Stoja valanda, 

Ir tirsas duoda ženklą apeigas pradėt, 

Ir Dzeuso sūnų Jakchą“' ima garsiai šaukt 

Menadės, ir aplink kalnai su žvėrimis 

Nuo moteriškių riksmo, regis, ima šokt. 
Agavei pasitaikė būti netoli manęs, 

Ir aš iš krūmo, kur tupėjau, išlindau 

Ir strimgalviais prie jos, norėdamas pastvert. 

O ji kad sužaibuos: „Ei greitakojės, šen! 

Mus šitie vyrai gaudo! Čiupkite tirsus 

Ir visos kuo greičiausiai dumkit pas mane!“ 

Vos kailį išnešam, nes persiutus minia 

Mus būtų vietoje sudraskiusi kaipmat, 

O jos įsisuka į mūsų galvijus. 

Viena užsimetė stebėtinai lengvai 

Iš baimės mūkiančią telyčią ant pečių, 

O kitos dakanojo karves gabalais, 

Ir lakstė skeltos kojos į visas puses, 

Ir nuo mėsų, pakibusių tai šen, tai ten, 

Ant žemės gausiai krito kruvina rasa! 

Padūkę jaučiai, gąsdinę visus ragais, 

Ir tie ant žemės tiesės tartum pagaliai, 

Daugybės moteriškų rankų pargriauti. 

Bakchantės odą jiems numaukdavo greičiau, 

Nei spėtai sumirksėt karališkom akim! 

Ir štai jos tartum paukštės lekia lygumon, 

Kurios palei Asopo“? upę driekias ir Tėbus 

Derlingom varpom peni nuo senų laikų; 

O čia jau Hisijos, Eritros ir kiti kaimai. 

Jos lyg nuožmiausi priešai puola kaimiečius, 

Ir iš jų gero tuoj palieka šipuliai; 

Jos grobia kūdikius, sodinas ant pečių 

Ir nešas, o vaikai, kad ir nepririšti, 

Nė vienas nekrenta, bet laikos su variu 

Ir geležim, kurią jos tįsė ant sprandų; 

O jų plaukuos žioravo, bet nedegino ugnis. 

Kai kas bakchantėms bandė priešintis ginklu, 

Tačiau ir šičia dėjos nebūti daiktai. 

Kaimiečių aštrios ietys neėmė minios, 

O moterys apmėtė kaimiečius lazdom; 

Kam kliuvo, tas pargriuvo; likę paskubom 

Pradėjo trauktis ne be dievo paramos. 

"65 O jos apsigręžė ir grįžo prie versmių, 
Kurias atvėrė dievas šventame kalne. 
Ten nusiplovė kraują, o menkus lašus 
Nuo skruostų nubraukė gyvatė liežuviu. 

Tu įsileisk dievaitį miestan, nes kalbų 
Apie jo galią ir didybę esama daugiau. 
Girdėjau, kad padovanojo jis žmonėms 
Vynuogienoją, gelbstintį mus nuo skausmų. 
Be vyno žmogui ir Kipridė nemiela, 
Ir kitos pramogos neatneša džiaugsmų. 
CHORAS 
'** Kad ir baisu sakyti tiesą į akis 

Tironui, pasakysiu: žemėj ir danguj 

Už Dionisą galingesnio nematau! 
PENTĖJAS 
Bakchančių įžūlybėms nebėra ribų, 
Jos platinasi mūsų gėdai lyg ugnis. 
Gana delsiau! 
(Piemeniui) 

Tau prie Elektros vartų įsakau 

Nuvykti ir paskelbt, kad rinktųsi visi, 
Kas paprastai ginkluojasi sunkiu skydu, 
Kas greitakojį žirgą valdo, kas peltes? 
Ir toliašaudį lanką drebina, nes tuoj 
Prieš menades žygiuojam. Kas čia bus, 
Jei dovanosim moterims jų paikystes! 
DIONISAS 

Manęs klausais, o mano žodžių neklausai. 

Nors daugel blogo aš patyriau iš tavęs, 

Tačiau įspėju: neik prieš dievą su ginklu! 
'** Verčiau jam nusileisk, nes Bakchas tau neduos 

Išvyti moterų iš šėlstančių kalnų. 
PENTĖJAS 

Prašau nemokyti! Gal bausmę užmiršai? 

Man nesunku tau vėl uždėti grandines. 
DIONISAS 

Tą dievą aš verčiau pagarbinčiau auka, 
'** Nei šokčiau į akis jam būdamas žmogus. 

PENTĖJAS 
Tuoj paaukosim Kitairono šlaituose 
Mes jam bakchantes, nusipelniusias mirties. 
DIONISAS 
Kad tik patiems netektų žūt! Tai bus gražu, 
Kai nuo menadžių tirsų vario skydai bėgs. 
PENTĖJAS 
V Ir ką gi man daryti su svetimšaliu, 
Kurio liežuvis nenurimsta net bėdoj? 


DIONISAS 

Brangusis, dar galėtum viską sutvarkyt. 
PENTĖJAS 

O kaip? Nejau man vergėms nusileist reikės? 
DIONISAS 

Aš moteris priversiu tau sudėt ginklus. 
PENTĖJAS 
05 Ar tik neketini man pinklių vėl paspęst? 
DIONISAS 

O kam, jei noriu tau pagelbėti savaip? 
PENTĖJAS 

Šėlimas jums svarbu, tad einate išvien. 
DIONISAS 

O kaip kitaip? Mes su dievu visad išvien. 
PENTĖJAS 


Išneškit man ginklus, o tu verčiau prikąsk 
*'* Liežuvį, kol sveika galva. 
DIONISAS Pala, pala, 

Ar nori menades išvysti kalnuose? 
PENTĖJAS 

Labai, nepagailėčiau pinigų krūvos. 
DIONISAS 

Iš kur staiga toks noras apėmė tave? 
PENTĖJAS 

Pasibjaurėčiau sočiai moterim girtom. 
DIONISAS 
*!? Nejaugi nori pamatyti, kas bjauru? 
PENTĖJAS 

O kaipgi! Pasislėpsiu eglių tankmėje. 

DIONISAS 
Bet kad ir kaip tu slėpsies, jos vis vien atras. 


PENTĖJAS 

Gerai sakai, geriau iš viso nesislėpt. 
DIONISAS 

Ar trauksim dviese, ar keliausi vienas pats? 
PENTĖJAS 
*20 Tu kelią rodyk, ir eime, nes laiko nėr. 
DIONISAS 

Prieš tai pridenk krūtinę lininiu peplu. 
PENTĖJAS 

O kam? Nejau man virsti moterim reikės? 
DIONISAS 

Na taip: menadės vyrą vietoje užmuš. 
PENTĖJAS 

Ir tai tiesa, — seniai matau, kad tu gudrus. 
DIONISAS 
52 Mane išmokė Dionisas išminties. 
PENTĖJAS 

Kaip padaryt, ko ką tik mokinai mane? 
DIONISAS 

Eiva į rūmus, ten padėsiu apsirengt. 
PENTĖJAS 

Ar moterišką rūbą? Ima sarmata. 
DIONISAS 

Nelemta tau, matau, išvysti menades. 
PENTĖJAS 
“V Tai kokį rūbą apsivilkti man sakei? 
DIONISAS 

Prieš tai paleisim plaukus kristi ant pečių. 
PENTĖJAS 

Gerai. O dar kokios man aprangos reikės? 
DIONISAS 

Ilgesnio peplo, ilgo kaspino plaukams. 
PENTĖJAS 

Ir visas apdaras? Ar dar pridėsi ką? 
DIONISAS 


“> Dėmėtą elnės odą, tirsą į rankas. 

PENTĖJAS 

Aš negalėsiu vilktis tokiu drabužiu! 
DIONISAS 

Tuomet tavęs dar laukia kruvina kova. 
PENTĖJAS 

Tiesa, geriau žvalgybon traukti iš pradžių. 
DIONISAS 

Tikrai geriau: vis ne nuo vilko ant meškos. 
PENTĖJAS 
*** Kaip miestą pereiti, nematomam žmonių? 
DIONISAS 

Aš tau parodysiu nuošalesnius takus. 
PENTĖJAS 


Kad tik bakchantės nesijuoktų iš manęs. 
Einu namo, ten pagalvosiu, kas toliau. 
DIONISAS 
Gerai, tarnaut aš pasirengęs visada. 
PENTĖJAS 
545 Einu: arba ginkluotas grįšiu atgalios, 
Arba paseksiu šio žmogaus patarimu. 
(Įžengia į rūmus) 
DIONISAS i, -. 
Na, moterys, tuojau turėsim jį tinkluos: 
Keliaus pas menades ir galą ten atras. 
Į darbą, Dionisai! Tu esi greta, 
Todėl atkeršysim tam vyrui. Iš pradžių 
Lengvu pamišimu sujauksim jam mintis, 
Antraip į moterišką rūbą jis nelįs,— 
Aptemus protui, vyras pats jį apsivilks. 
Tesusilaukia jis tėbiečių pajuokos, 
Kai trauks gatve, į moteriškę panašus; 
Jam skaudžiai atsirūgs grasinimai seni! 
Bet laikas eiti ir drabuži. su kuriuo 
Į Hadą nužudytas motinos tikros 
Nužengs, padėti apsivilkti. Težinos, 
Kad Dionisas — Dzeuso dieviškas sūnus — 
Tebūna palankus tik nuolankiems žmonėms. 

TREČIAS STASIMAS 
CHORAS 
Strofa 


Vėl galėsiu aš laukt aušros 
Dūkiam rately, 

Vėl man kaklą gaivios drėgmės 

Pilnas vėjas pernakt vėsins 

Lyg stirnaitei, kuri linksmai 

Žaidžia pievoj žaliais džiaugsmais, 

Per medžioklę viršum tinklų 
Skriste perskridus 

Ir išvengus baisios dalios; 

Nors medžioklis jai iš paskos 

Garsiai siundė greitus šunis, 

Ji nuskriejo lyg ant sparnų 
Per dykrą prie upės 

Ir pradingo tankiam miške, 

Kur šakelėm ir vienatve 
Atgaus sau širdį. 

Ką laikyt išmintim geriau? 

Dievo dovaną žmoguje 

Ar galingus kumščius viršum 
CES Priešų nenuolankių galvų? 

Kas geriau — maloniau visiems. 


Antistrofa 


Eina dievo galia žingsniu 
Lėtu, bet tvirtu; 

Ji į protą atves visus, 

Kas nemokšoms lenkias žemai 

Ir per dūkulį galvoje 

Deramai nepagerbs dievų. 

Laiko žingsnį dievai visaip 
Nuo mūsų slepia 

24 Ir paprotina bedievius, 

Nes tėvų papročiais senais 

Nesirūpint mums nevalia. 

Nekainuoja senoms tiesoms 
Pritarti brangiai: 

Dievo ženklą turį daiktai 

Tapo papročiu ir visiems 
Įaugo kraujy. 


895 


Ką laikyt išmintim geriau? 
Dievo dovaną žmoguje 

Ar galingus kumščius viršum 
Priešų nenuolankių galvų? 

Kas geriau — maloniau visiems. 

Epodas 


Palaimingas, kas kilus audrai 
Spėjo pasprukti į ramų užutekį. 
Palaimingas, ką bėdos lenkia: 
Šiandien dar tavo galybė ir perteklius, 
Ryt valdžia ir gėrybės — kito. 
Kas žmogus — vis nauja viltis, 
Vienos baigias piniguose, 
Kitos lig pat žmogaus mirties 
Taip ir lieka tuščiom viltim. 
Būk laimingas, jei gyveni, 
Kol saulė šviečia! 

KETVIRTAS EPEISODIJAS 
Iš rūmų išeina Dionisas 
DIONISAS 
Na, pasirodyk, norintis išvysti tai, 


Kas uždrausta, ir eiti ten, kur nevalia! 
Išeik iš rūmų, kad galėčiau pamatyt, 

> Ar guli moteriški rūbai ant tavęs. 
Ei, kur tu, motinos ir jos karių sekly? 


Iš rūmų išeina Pentėjas, apsivilkęs moteriškais drabu- 
žiais 
Taip, panašus į Kadmo dukteris esi. 
PENTĖJAS 
Man rodos, kad matau dvi saules danguje, 
Ir septynvarčiai Tėbai akyse dveji, 
20 O tu, vedly, esi į jautį panašus: 
Ragai lyg karūna išaugę ant galvos. 
Gal jaučiu pavirtai? Anksčiau buvai kitoks. 
DIONISAS 
Pamiršęs priešiškumą, dievas tau akis 
Atvėrė, kad galėtum tiesą pamatyt. 
PENTĖJAS 
32 Kaip aš atrodau tau? Ar panašus nors kiek 
Iš stoto, rūbų į Agavę ir Ino? 
DIONISAS 
Tu panašus į Kadmo dukteris visas. 
Geriau sakyk, kaip išsipynė ši kasa: 
Nejaugi jos po kaspinu nepakišau? 
PENTĖJAS 
“9 Po rūmus dūkdamas, nesaugojau galvos: 
Turbūt tada ir susivėlė man plaukai. 
DIONISAS 
Na, mes tau pasirengę visada padėt 
Ir plaukus sutvarkysim, tik stovėk ramiai! 
PENTĖJAS 
Gerai, tvarkyk: čia mes priklausom nuo tavęs. 
DIONISAS 
*> Ir peplo klostės virš gurnelių be tvarkos 
Tau guli, juosta per pusiaują per laisva. 
PENTĖJAS 
Ir man taip rodos. Čia, virš dešinės kulkšnies? 
O virš kairės ar klostės guli neblogai? 
DIONISAS 
Ar tu mane laikysi savo bičiuliu, 
“0 Jei, kaip žadėjau, jas išvysi padorias? 

PENTĖJAS 

O tirsą kur laikyt: kairėj ar dešinėj? 

Aš noriu viskuo į menadę panėšėt. 
DIONISAS 

Į dešinę paimk: kai kelsi koją, kelk 

Ir jį drauge. Atrodo, protan atėjai. 
PENTĖJAS 
99 Ar aš galėčiau Kitairono tarpeklius 

Su moterimis užsiversti ant pečių? 
DIONISAS 

Galėtum, jei tik būtų noras. Iš pradžių 

Pykaisi su protu, dabar sveikai mąstai. 
PENTĖJAS 

Ar imsim laužtuvus? O gal ir taip uolas 
“0 Pakelsime, pakišę petį ar žastus? 
DIONISAS 

Gerai, tik nimfų švento būsto nesugriauk — 

Ten Panas mėgsta groti medžio dūdele. 
PENTĖJAS 

Suprantama: geriau prieš moteris jėgos 

Nerodyt. Pasislėpsiu eglių tankmėje. 
DIONISAS 
“2 Tu pasislėpsi ten, kur Bromijui reikės, 

Klastingas šėlstančių menadžių pėdseky! 
PENTĖJAS 

Įsivaizduoti nesunku balandėles, 

Lizdeliuos užspeistas bjaurių aistrų tinklu. 


DIONISAS 
Tu ne dėl to susiruošei pas menades. 
*0 O štai dėl tinklo, tai verčiau žiūrėk savęs. 
PENTĖJAS 
Mane be priedangos per pat Tėbus išvesk, 
Nes vienas iš visų tam užtenku drąsos. 


DIONISAS 
Užtat ir nukentėsi vienas už visus, 
Nes laukia ten sunkus išbandymas tavęs. 
“2 Eime. Aš tau padėsiu kelyje pirmyn, 
Atgal parves kas kitas. 

PENTĖJAS Motina turbūt? 
DIONISAS 
Ir išgarsėjusį. 
PENTĖJAS Todėl aš ir einu. 
DIONISAS 
Parkaksi nešamas. 
PENTĖJAS Smagu tatai girdėt. 
DIONISAS 
Gimdytojai ant rankų. 
PENTĖJAS Laimė nemaža. 
DIONISAS 
30 Į tokią laimę kitas... 
PENTĖJAS Ji man teks vertai! 
DIONISAS 
Nepaprastas tu pats ir tau skirta dalia, 
Ir tavo žygių laukia nemari šlovė. 


Pentėjas išeina 


Ištieskit, mielos Kadmo dukterys, rankas 
Jaunam sutikti vyrui: laukia jo kova, 
Kurioj likimas lėmė nugalėti man 

Ir Bromijui. O kita paaiškės vėliau. 

KETVIRTAS STASIMAS 
CHORAS 
Strofa 


Į Kitaironą, Lisos šunauja eikli!“' 

Ten apeigauja Kadmo dukterų būrys — 
Užsiundykite jį 

Ant pasislėpusio po mūsų apdarais 

Nepilnapročio, žvalgančio moteriškes. 

Nuo akmenų krūvos ar nuo smailios uolos 
Jį močia pamatys — 

Netrukdama ant kojų menades sukels: 


980 


Euripidas 500 


882 „Ten svetimas kažkas! 


Jis pamatyti lakstančios šventais kalnais 
Į Kitaironą kopia ir tuojau čia bus. 

Iš kur toks padaras? 
Juk ne iš moters kraujo, o iš liūtės ar 


p Iš atgrasios gorgonės atsiranda toks!“ 


Ateik, negailestingas Atpilde, vienam 
Teisybės kardu pervert prie visų gerklės — 
Nedorovingam, nedievotam, neteisiam, kurį 
= Tik Echionas tegalėjo čia pasėt! 


Antistrofa 


Ką nedora mintis ar nirtulys nuožmus 

Su apeigom dievų, o su tėvų dievu 
Beprotiška drąsa 

Ir nesveika galva susidoroti siųs, 

Kad sunaikintų tai, kas nemaru visad, 

Tas pagarbos dievams lig pat lentos nejaus, 
Tą pataisys mirtis. 

Be graužaties gyvenk, kiek atseikės dievai! 
Nemėgstu per gudrių 

Ir gyvenu lengvai, ir svarbesnėm laikau 

Akivaizdžias tiesas: malonumus medžiok, 
Gerbk tą, kuris gražiai 

Lig pat mirties gyvens, ir neužmiršk: dievų 

Kaip čia, taip ir anapus papročių yra. 

Ateik, negailestingas Atpilde, vienam 
Teisybės kardu pervert prie visų gerklės — 
"99 Nedorovingam, nedievotam, neteisiam, kurį 
Tik Echionas tegalėjo čia pasėt! 


Epodas 


Valdove, jaučiu stok prieš mane, gyvate 
Atšliaužk, dykumos liūtu atskubėk! 


10: “- aa S 2 
20 Menadžių medžioti eina žmogus. 

Tegu jis pakliūna tau į rankas! 
Pačiupk jį kely ir sprandą nusuk 
Su šypsena lūpos! 


PENKTAS EPEISODIJAS 


Įbėga antras pasiuntinys 


PASIUNTINYS 

Namai, garsėję po Heladę kažkada 
1925 Iš dirvos stojusia gyvatės kiltimi“*, 

Kurią pasėti skyrė Kadmui čia dievai! 

Aš jus apraudu, nors nešioju grandines: 

Juk geras vergas — šeimininko atrama. 
CHORAS 

Ko raudi? Kadmo dukteriai nutiko kas? 
PASIUNTINYS 
'039 Baisesnė neganda: Pentėjo nebėra. 
CHORAS 

O dieve, koks didingas ir stiprus esi! 
PASIUNTINYS 

Koks žodis tau išsprūdo, moterie? Nejau 

Džiaugiesi mano šeimininko bėdomis? 
CHORAS 

Aš šlovinu Euėją barbarių giesmėm, 
1035 Ir kalinės dalia dabar man nebaisi. 
PASIUNTINYS 

Nejau manai, kad Tėbams neužteks drąsos 

Nubausti verges už nemandagius žodžius? 
CHORAS 

Ne Tėbams aš vergauju, kas man jų valia! 

Aš — Dioniso vergė ir tik jo klausau. 
PASIUNTINYS 

Kad ir kieno klausytum, ar ne sarmata 
1940 Taip džiaugtis, moterie, dėl svetimos bėdos? 

CHORAS 
Papasakok, kokios mirties sulaukė tas 
Nedoras, neteisingas ir nuožmus žmogus. 

PASIUNTINYS 
Mes perėjom tėbiečių žemę??. Už pečių 
Paliko sodžiai ir Asopo sūkuriai. 

1045 Pentėjo palydovų buvo negausu: 

Tik aš ir tas žmogus iš svetimos šalies, 
Kuris apsiėmė parodyt menades. 

Priėjom Kitaironą. Tarp uolų — slėnys, 
Apstotas ištekinių eglių ir pušų; 

1950 Vieta drėgna, vien krūmai ir tarpi žolė. 
Gi žiūrim — moterys. Prieinam atsargiai, 
Kad jas nematomi galėtume matyt. 
Menadės buvo užsiėmusios darbais: 

Kas vijo sau iš gebenės naujas virves 

'025 Ir jas ant tirso suko vietoj pamestų, 

O kas lyg karvė, išvesta pavasariop, 
Džiaugsmingai tarė būriui bakchiška daina. 
Per aukštą žolę nematydamas žmonių, 
Pentėjas tarė tam ateiviui: „„Man iš čia 

"90 Menadžių nepasiekia akys. Gal geriau 
Užkopus ant kalvos į eglę palypėt 
Ir jų paleistuvystę sekti iš aukštai?“ 

Tada išvydau svetimšalio stebuklus: 
Suėmęs eglę ties viršūnės šakomis, 

1969 Ją žemėn lenkė tol, kol prilenkė, o ji 

Tik rietėsi lyg lankas ar lyg aptakus 

Tekinis, staliaus apibrėžtas skriestuvu. 

Taip tas ateivis eglę sulenkė ranka, 

O tai jokiam mirtingam ne pagal jėgas! 

Įkurdinęs Pentėją ant storos šakos, 

Jis davė medžiui tiestis, bet pamažėle, 

Kad nenukrėstų žemėn kildamas žmogaus. 

Atsirėmė į dangų eglė šakomis, 

Pentėju lyg raitu ant kupros nešina, 

'V'> Tačiau iš jos menadės matės dar prasčiau, 
O jis viršūnėj buvo joms gerai matyt. 
Nepamačiau, kada pradingo ans vedlys, 

Tik netikėtai iš dangaus kad pasigirs 
(Lyg būtų Dioniso balsas, lyg ir ne): 
'980 „Jaunime, parėjau su tuo, kas iš manęs 
Ir jūsų juokės negražiai. Nubauskit jį!“ 

Pasakė, o paskui į žemę iš dangaus 
Nuleido skaistų stulpą iš šventos ugnies. 
Nuščiuvo erdvės, ir užgriuvusios tylos 
'98> Neardė joks žolynas, joks žvėris balsu. 
O jos, šaukimo neišgirdusios dorai, 
Sustojo ir įdėmiai dairėsi aplink. 
Jis vėl sušuko. Kadmo dukterys iškart 
Pažino Bakcho balsą ir visu būriu 
199 Lyg greitosios balandės leidosi į jį, 
Nejausdamos po kojom žemės, ir kaipmat 
Agavė, Autonojė ir trečia sesuo 
Su likusiom bakchantėm perlėkė slėniu, 
Baisiausiai įdūkintos bakchiškų garsų. 
'99> Dabar ir jos pamatė seklį viršuje. 
Sulipusios aplinkui ant aukštų uolų, 
Jos iš pradžių akmenimis apmėtė jį, 
Velėnų gabalais ir eglių šakomis; 
O kai kurios paleido ir tirsus darban, 
* Tik nė viena nekliudė. Vargšas taikinys! 
Nors eglė iš pradžių dar laikėsi prieš jas, 
Tačiau valdovas joj nesijautė saugus, 
Nes veikiai, stvėrusios ąžuolines lazdas, 
Bakchantės ėmė rauti storesnes šaknis. 
''0 Tas vargas joms ilgai neatnešė naudos, 
Todėl Agavė tarė: „Imkim ir ratu 
Apstojusios ištraukim medį su žvėrim, 
Kol jis nepranešė kitiems apie slaptus 
Menadžių ratelius!“ Tūkstantine ranka 
"9 Jos stvėrėsi už eglės ir išrovė su šaknim. 
Ir medis virto, gaudžiant tūkstančiui gerklių, 
Ir gavo tas, kuris žiūrėjo iš aukštai, 
Ant žemės atsidurti pražūties glėby. 
Agavė puolė prie vaitojančio sūnaus, 
"50 jis nusiplėšė galioną nuo galvos, 
Kad jį pažinus nežudytų, ir į ją 

Klupėdamas ant kelių ištiesė rankas: 
„Motute, juk tai aš, vienintelis sūnus, 
Kurį kadaise Echionui pagimdei! 

!120 Nejau tu neatleisi vaikui jo klaidų?! 
Nejau prieš savo sūnų tau pakils ranka?! 

O ji, apsiputojus ir baisias akis 
Į jį sprogindama, aptemusiu protu 
Nė žodžio nesuprato šėlo apimta. 

'125 Pastvėrus už kairės alkūnės, į sūnaus 
Krūtinę koja įsispyrė ir kad trauks, 
Ranka ir atsiskyrė vargšui nuo peties,— 
Neapsieita čia be dievo paramos! 

Ino darbavosi draskydama mėsas 

!130 Iš dešinės, o Autonojė su kitom 
Bakchantėm jai padėjo. Kilo klegesys: 
Pentėjas aimanavo ligi pabaigos, 

O tos lalėjo. Kas už kojos su batu, 
O kas už rankos tempė, ir žmogaus nebėr, 

'!33 Ir, lig alkūnių apsitaškiusios kraujais, 
Pentėjo kūną jos išsvaidė į šalis. 

Pentėjo palaikai ir po tvirtom uolom, 
Ir miško glūdumoj nū guli taip toli, 
Kad abejoju, ar pavyks kam juos surinkt. 

"4 O motina pamovė galvą ant lazdos, 

Lyg būtų ją nutraukusi ne nuo sūnaus, 

O liūto, sumedžioto kalnuose, pečių, 

Ir, seseris palikusi Kitairone, 

Kur jos tebeveda menadžių ratelius, 

Į miestą grįžta, džiaugdamasi laimikiu 

Ir šlovindama Dionisą — tos puikios 

Medžioklės bendrininką. Ašaros, ir tiek! 
O aš iš tos nelaimės vietos parvykau, 

Norėdamas sugrįžti į Tėbus anksčiau. 

"90 Geriau dievams aukot ir būti nuolankiam. 
Manau, kad šia protinga taisykle visi 
Privalo remtis mirtingieji. Kol gyvi. 

PENKTAS STASIMAS 


CHORAS 
Atsidėkokim Bakchui šokiu 
Ir apdainuokim mirtį, kuria 
' 22 Jis nubaudė Pentėją — tą gyvatę, 
Apsidariusį moters rūbu 
Ir turėjusį lazdą, gražiai 
Apkaišytą žolynais, delne. 
Parodė jautis kelią jam į Hadą!““ 
HIS Tėbų bakchantės! 
Sudėkit dievui pergalingą giesmę 
Iš ašarų ir raudų! 
Nepaprasta kova, jei sūnaus 
Kraujas ant motinos rankų! 


U6 Aure matyti grįžtanti keliu namo 
Pentėjo motina Agavė išverstom 
Baisiom akim. Šlovė Euėjo karžygėms! 


KOMAS 


Pasirodo Agavė, laikydama rankose lazdą, 
ant kurios užmauta Pentėjo galva. Ją lydi 


bakchantės 
| Strofa 
AGAVĖ 
Azijietes matau! 
CHORAS Ar pasakysi ką? 
AGAVĖ 


Iš tolimų kraštų 
Namo grįžtu su laimikiu — 
Su vainiku nauju! 

CHORAS 

Matau. O dabar prie mūsų prisidėk. 
AGAVĖ 

Be kilpų sumedžiojau šį 

Plėšrūno liūto laukinį jauniklį. 

Ar nematyt? 


CHORAS 
Ar plyname lauke? 

AGAVĖ 

Ne, Kitaironas... 
CHORAS Ką Kitaironas? 
AGAVĖ 

Man nudaigojo jį! 
CHORAS 

Kas ta, kuri užklupo? 

AGAVĖ Man teko ta garbė: 
!180 Ne veltui vadinuosi laimingąja Agave! 
CHORAS 

O dar kas? 
AGAVĖ Dar Kadmo... 
CHORAS 

Kas Kadmo? 
AGAVĖ Giminaitės 


Kitairone kartu 
Su manimi jį dobė. Kuo ne puikus grobis? 


Antistrofa 


AGAVĖ 

Su manimi puotauk! 
CHORAS Tu į mane kreipies? 
AGAVĖ 


i Pasigrožėk žvėrim: 
Jis jau su karčiais, nors pilna 
Jo pabarzdė pūkų. 


CHORAS 


AGAVĖ 

Gudrus medžioklis Bakchas šį 

Liūtuką aukai gudriai atviliojo 
Pas menades. 

CHORAS 
Jis pasižymi tuo! 

AGAVĖ 

Ar ne šaunuolė aš? 
CHORAS Ką ir kalbėti! 
AGAVĖ 

Greit po Tėbus kalbės... 
CHORAS 
"19? Ir sužinos sūnus!.. 
AGAVĖ Ir motiną pagirs, 

Kuri viena nudėjo žvėrį liūtų giminės. 

CHORAS 

Nepaprastą! 
AGAVĖ Nepaprastai! 
CHORAS 

Turbūt džiaugiesi? 
AGAVĖ Taip, esu 


Nepaprastai laiminga, 
Kad pasigirti tokiu laimikiu galiu. 


EKSODAS 


CHORAS 
'200 Parodyk, nelaimingoji, gimtos šalies 
Žmonėms laimėtą grobį, su kuriuo grįžai. 
AGAVĖ 
Ei, gražiabokščių Tėbų žmonės! Iš visur 
Skubėkite prie rūmų liūto pažiūrėt, 
Kurį nudėjo Kadmo dukterų būrys 
1205 Baltosiom rankom be medžioklinių tinklų 
Ir kilpinėtos tesalietiškos aksties. 
Tuščiai po mūsų gero meistro ietį ims 
Medžiotojas, kad pasigirtų laimikiu, 
Nes mes jį ir pargriovėme plikais delnais, 
'?! Ir sąnarius išdakanojom gabalais. 
Kur mano senas tėvas? Teeinie žiūrėt! 
Ir savojo sūnaus Pentėjo nematau! 
Tegu atsineša prie rūmų kopėčias ilgas 
Ir prikala liūtuko galvą prie šelmens, 
1215 Kad motinos šlovė matytųs iš toli. 

Pasirodo Kadmas. Paskui jį įnešami neštuvai su Pentėjo 
palaikais 


KADMAS 
Neatsilikite, nešėjai! Pas duris 
Nukėlę nuo pečių palikit neštuvus 
Su nelaimingojo Pentėjo palaikais, 
Kuriuos su tokiu neapsakomu vargu 

1220 Kitairone po gabalėlį surinkau 
Tarpekliuose ir neįžengiamam miške. 

Apie nusikaltimą dukterų žinia 
Mane pavijo Tėbuose, kur su žyniu 
Teiresiju iš Kitairono parėjau. 

1225 Apsisukau ir vėl tuoj pat grįžau atgal 
Menadžių sudraskyto vaiko palaikų. 
Ten Autonoję, — Akteonas, jos sūnus 
Ir Aristėjo, žiauriai žuvęs?',— ir Ino 
Išvydau šėlstančias tarp ąžuolų senų. 

'230 Kažkas pasakė, kad regėjo, kaip namo 
Agavę nešė dūkios kojos, ir tikrai 
Ją grįžusią matau. Koks liūdnas reginys! 

AGAVĖ 
Tėveli, tu sulaukei nebūtos garbės, 

Kad narsingiausias dukteris užauginai: 

'235 Ir Autonoję, ir Ino, o ypačiai mane, 
Nes, metus šaudykles, nuo staklių dideliems 
Darbams — pargriauti žvėrį rankom — pakilau. 
Narsumo liudijimą rankose laikau: 

Tegu jis tavo rūmų šelmenį papuoš. 

230 Ištiesk rankas ir perimk šitai iš manęs! 
Didžiuodamasis mylimos dukters grobiu, 
Greičiau į puotą savo bičiulius vadink 
Kartu pasigėrėti dukterų darbais. 

KADMAS 
O ašarų pakalne! Kaip skaudu matyt, 

1245 Kad nelaimingų rankų darbas — pražūtis! 
Nepagailėjusi dievams puikios aukos, 
Kvieti puotauti tėbiečius su manimi. 
Kokių nelaimių mudviem benorėti dar?! 

Kaip skaudžiai, bet teisingai baudžia mus visus 
1220 Valdovas Dionisas — mūsų giminė! 
AGAVĖ 

Kokiais burbekliais ir rūgšniais dienų gale 

Pavirsta žmonės!.. Kaip norėčiau, kad sūnus, 

Su bendraamžiais sekdamas žvėries pėdom, 

Prilygtų motinai medžiotojo sėkme! 
'25 Dabar jo galvoje vien kovos su dievais. 

Gal tu, tėveli, jį paprotintum kaip nors? 

Kodėl jo vis nėra? Testoja prieš akis 

Ir pasidžiaugia tuoj laiminga manimi! 
KADMAS 

O varge, varge, kaip kentėsit, jei kada 
1260 Suprasit, ką padarėt! Tepadės dievai! 

Jei visada paliksit tokios kaip dabar, 

Nei sielvarto, nei skausmo širdys nepatirs. 
AGAVĖ 

Koks sielvartas, koks skausmas? Ką dabar kalbi? 
KADMAS 

Pakelk akis į dangų, dukra. Ką matai? 
AGAVĖ 
125 Pakėliau. Ką man įsakysi pamatyt? 
KADMAS 

Ar neregi kokių nors permainų jame? 
AGAVĖ 

Dangus šviesesnis ir giedresnis nei anksčiau. 
KADMAS 

Vadinas, traukias protą temdęs jaudulys? 
AGAVĖ 

Nesuprantu, ko klausi, tėve, bet jaučiu 
1270 Kad po truputį pradedu atsitokėt. 
KADMAS 

Ar jau girdi ir atsakysi, ko klausta? 
AGAVĖ 

Kad užmiršau, ką mes kalbėjomės anksčiau. 
KADMAS 

Sakyk, kam skambant himenėjams tu tekai? 
AGAVĖ 

Už Echiono juk atidavei mane. 

KADMAS 
1275 0 kokio vaiko susilaukėte abu? 


AGAVĖ 

Pentėją Echionui veikiai pagimdžiau. 
KADMAS 

Kieno galvelę savo glėbyje laikai? 
AGAVĖ 

Medžiotojos vadino žvėrį liūtuku. 
KADMAS 

Teisybę sužinoti nesunku. Žiūrėk! 
AGAVĖ 
1280 0) varge! Ką matau! Ką rankose turiu! 
KADMAS 

Gerai įsižiūrėk! Nejau nepažinai? 
AGAVĖ 

Koks skausmas nelaimingos motinos glėby! 
KADMAS 

Ar į liūtuką jis nors lašą panašus? 
AGAVĖ 

O ne, laikau Pentėjo galvą glėbyje. 
KADMAS 
1285 Ji apverkta anksčiau, nei tu atpažinai. 
AGAVĖ 

Kas jį nužudė? Kaip ji man pateko į rankas? 
KADMAS 

Rusti teisybe, kaip vėlai tu ateini! 
AGAVĖ 

Greičiau sakyk, nes sprogs iš nuojautų širdis! 
KADMAS 

Tai tu jį nužudei su savo seserim! 
AGAVĖ 
'220 Kur tai įvyko? Ar namie, ar kur kitur? 
KADMAS 

Kur Akteonas žuvo nuo savų šunų. 
AGAVĖ 

O kaip jis atsidūrė tam Kitairone? 
KADMAS 


Nuėjo tyčiotis Iš jūsų apeigų. 

AGAVĖ 

O mes kaip atsiradome Kitairone? 
KADMAS 
125 Ten ėjote iš proto su visu miestu. 
AGAVĖ 

Aš supratau: tai Dioniso kerštas mums. 
KADMAS 

Supyko, kad nepripažinot jo dievu. 
AGAVĖ 

O kur, tėveli, mano vaiko palaikai? 
KADMAS 

Šiaip taip surankiojau ir parnešiau namo. 
AGAVĖ 


'* Ar šičia jo visi kauleliai surinkti? 

Kaip mano beprotystė krito ant sūnaus? 

KADMAS 
Jis pasekė jumis, negerbdamas dievų, 
Todėl dangaus bausmė užgriuvo mus visus: 
Ir jus, ir jį; o per Pentėją — ir mane. 

'*5 Netekęs paskutinio vyro giminėj, 

Į tavo įsčių vaisių, dukra, vis žvelgiu: 
Kokia siaubinga ir gėdinga jo mirtis! 
Į jį su viltimi žiūrėjo giminė; 

Tik tavimi, vaikeli, tesilaikė šie namai: 

1319 Pagarbią baimę kėlei miestui, ir manęs 
Senatvėj niekas nesiryždavo nuskriaust, 
Nes matė, kad Pentėjas to nedovanos. 
Dabar gimtus namus palikti be garbės 
Turėsiu aš — didysis Kadmas! — šia ranka 

'3!> Pasėjęs ir nuėmęs tokį derlių čia! 

Brangiausias mano — nors nebeturiu tavęs, 

Vis viena liks man brangiausias iš visų, — 

Kas mano smakrą švelniai bepalies ranka 

Ir, prie senelio prisiglaudęs, bepaklaus: 

„Kas nuskriaudė, kas buvo tau nepagarbus, 

Kas širdį uždavė įžeidžiamu žodžiu? 

Sakyk, nubausiu tą nedorėlį kaipmat!“ 
Kaip man nesiseka, koks nedalingas tu, 

Kaip kenčia motina ir seserys su ja! 
'325 Jei dar yra žmogus, negerbiantis dievų, 
Tai ši baisi mirtis tebus jam pamoka. 

CHORAS 
Sujaudino mane, senoli, tavo sopulys: 
Dėl nubausto pelnytai vaiko taip kenti! 
AGAVĖ 
Tėveli, ar matai, į ką aš pavirtau? 


Ore pasirodo Dionisas 


DIONISAS 


1330 Tau lemta slibinu pavirsti, o žmona — 
Arėjo ir Kipridės dieviška duktė 
Harmonija — iš moters gyvate pavirs. 
Kaip pranašauja Dzeuso ištarmė, abu 
Su jaučiais pakinkytu vežimu atgal 

'335 Parkaksit, barbarų kareiviais vedini, 

Ir čia nuniokosit daug miestų, o paskui 
Nuo išdraskytų Apolono aukurų 
Begrįžtanti kariuomenė pražus, o jus 
Arėjas išvaduos ir perkels pas dievus“?: 

'30 Aš — Dionisas, pagimdytas ne maraus 
Žmogaus, o Dzeuso — tai sakau! Kad taip anksčiau 
Į protą būtumėt atėję, jums dabar 
Padėčiau ir gyventumėte be vargų. 

KADMAS 
Mes nusikaltom, Dionisai! Pagailėk! 

DIONISAS 

1335 Ilgai galvojote, dabar jau per vėlu. 

KADMAS 
Sutinkame, tačiau mus per griežtai baudi. 

DIONISAS 
Kad jūs taipogi dievą įžeidėt labai. 

KADMAS 
Ar tai gražu, kad dievas pyksta kaip žmogus?! 

DIONISAS 
Taip mano tėvas Dzeusas nutarė seniai. 
AGAVĖ 
'320 Aiman, kokia baisi tremtis mums paskirta! 
DIONISAS 
Kam veltui delsti? Eikit pasitikt lemties! 
KADMAS 
Kokie vargai, vaikeli, mums skirti — 
Ir tau, ir tavo seserims, ir man senam! 
„Dabar į nesvetingas barbarų žemes 
'22 Turėsiu vykti, kad sugrįžčiau į gimtas 
Vietas su barbarų kariuomenės pulkais. 
Ir su Harmonija — Arėjo dukterim! — 
Iš moters virtusia baisinga gyvate, 
Prie graikų aukurų ir prie šventų kapų 
1360 Aš vesiu priešo kareivius! Ir net po to 
Nelaimės nesibaigs, o virtus šešėliu, 
Man Acheronto perplaukt dar neleis dievai! 
AGAVĖ 
Tėveli, tau išėjus, ir mane išvys! 
KADMAS 
Ak, kam, dukrele mano, apsikabinai 
1365 Tarytum gulbė senį gulbiną mane?! 
AGAVĖ 
Kur man keliauti, likus be gimtų namų?! 
KADMAS 
Aš nežinau, dukrele. Tėvas nepadės. 
AGAVĖ 
Atsisveikint turiu su gimtaisiais namais, 
Kur tėvų židinys, artimųjų kapai: 
Į nelaimę einu, tremtinė! 
KADMAS 
Dar nueik aplankyti tos vietos, kurią 
Pasirinko lemtis pražudyti abiem 
Aristėjo ir tavo vaikams. 
AGAVĖ 
Man taip gaila, senoli, tavęs! 
KADMAS Man taip pat 
Dėl jūsiškių vargų spaudžia gerklę rauda! 

AGAVĖ 
Dioniso, valdovo rūstaus, 
Bausmėmis apdalinta visa 
Nelaiminga kadmiečių gentis! 
DIONISAS 
Jis sulaukė iš jūsų baisios nešlovės, 
Nes jo vardo negarbino Tėbuos žmogus. 
AGAVĖ 
Atsisveikinkim mudu dabar! 
KADMAS Lik sveika! 
1“ Nelaiminga duktė! Kas dar laukia tavęs! 
AGAVĖ 
Palydėkit, bičiulės, galelį keliu, 
O paskui mano sesės į tremtį lydės. 
O, kad kelio gale rasčiau žemę, kurioj 
Kitaironas manęs nematytų, o aš 
Nematyčiau iš jos Kitairono ir kur 
Negirdėjo apie krivūlės niekada! 
Tepalieka tos lazdos menadėms kitoms. 
CHORAS 
Daug pavidalų turi galingi dievai, 
Daug dalykų ūmai atsitinka per juos: 
Išsipildo, ko niekas nelaukia, o tai, 
Ko tikėjos visi, neįvyksta išvis, — 
Tai parodė drama! 

TRAGIŠKOJO VEIKSMO RAIDA CHORO 
GIESMĖJE 


Antikinė tragedija ligi šiol stebina sceninio veiksmo įtampa ir vidinės 
kančios logika. Jos struktūroje ir šiandien, kai dramai jau pustrečio tūkstančio 
metų, galima rasti dar nepraradusių reikšmės veiksmo komponavimo elemen- 
tų. Tai reiktų ypač pabrėžti, nes tragedijos raidos pakopos, atvedusios ją į 
tobulybės aukštumas, prasideda nuo ritualinės giesmės, kurioje tragiškojo 
konflikto nebuvo. 

Aristotelis (384—322 m. pr. m. e.) nurodo, kad tragedija atsirado iš choro 
balsavedžių improvizacijos, jo žodžiais tariant: „Iš pradedančiųjų ditirambą“ 
(Poet. 4, 12). Beje, pats ditirambas, dievui Dionisui skirtas himnas, nėra 
pakankamai aiškus, todėl ir Aristotelio teiginys nelabai daug ką paaiškina. 
Ditirambo išradėju graikai laikė Arioną (VII a. pr. m. e. pabaiga), garsų Ko- 
rinto dainių, kurio kūrybos, deja, neliko. Tačiau ditirambą buvo paminėjęs 
dar Archilochas, gerokai anksčiau gyvenęs Jonijos poetas (VII a. pr. m. e. 
pradžia): ,„Moku pradėti ditirambą, puikią giesmę Dioniso garbei, prislopinęs 
savo mintis vynu“ (Fr. 74). Iš to daroma išvada, kad Arionas ne ditirambo 
žanrą išrado, bet pakeitė tik jo formą, pavertęs choriniu kūriniu buvusią vien- 
balsę giesmę. Galimas daiktas, kad Ariono giesmininkai buvo ir apsirengę 
kaip nors ypatingai, kad suteiktų Dionisui daugiau garbės, o giesmei — įspū- 
džio. 

Vis dėlto antikinė senovė nesiejo Ariono su tragedijos kilme. Tragedijos 
pradininku antikoje buvo laikomas atėnietis Tespidas (VI a. pr. m. e. pradžia), 
kuris, anot Horacijaus (Ars poet. 275—277), savo giesmių atlikėjus vežiojo 
vežimu, o tie dainavo ir vaidino, veidus išsitepę vyno nuosėdomis. Šis faktas, 
romėnų poeto paimtas iš mums nežinomų šaltinių, įdomus tuo, kad mini ne 
vien giedamą, bet ir vaidinamą ditirambą. Be to, vaidintojai čia keitė išvaizdą, 
vadinasi, jie vaidino ne Žmones. Aristotelis ankstyvą tragediją sieja su saty- 
rais, keistos išvaizdos Dioniso palydovais, kuriuos persirengėliai visada vaiz- 
duodavo šventinėje šio dievo eisenoje. Tespidas išskyrė iš dainuojančių Dio- 

niso garbintojų vieną „atsakinėtoją“,— taip tada buvo vadinamas vaidin- 
tojas, — todėl galėjo išsakyti ir pavaizduoti daug sudėtingesnį turinį, negu tai 
pasisekdavo jo pirmtakams. Ir vis dėlto naujovė labai nepatiko Solonui (635— 
559 m. pr. m. e.), įžymiam Atėnų valstybės veikėjui ir garsiam poetui. Jo ne- 
pasitenkinimas neabejotinai atspindėjo platesnių visuomenės sluoksnių nuo- 
taiką, kurią tiksliau nusakyti gana sunku. Tačiau žinoma, kad Tespido pasekėjų 
giesmė ėmė tolti nuo Dioniso kulto turinio, retai tenaudojo jo mito siužetus, 
beje, nepasižymėjusius fabulos įvairove. 

Antroji ir daug svarbesnė naujo žanro ypatybė buvo jo suartėjimas su 
rauda. Mūsų laikus pasiekusioje tragedijoje raudoms (trėnams) tenka labai 
didelis vaidmuo, bet nuo to Dionisui skirtas ditirambas galutinai pasikeitė, 
buvusi apygirčių Bakcho palydovų linksmybė virto kenčiančių herojų ir netgi 
dievų aimana. Aristotelis, gyvenęs ir rašęs po didžiųjų tragedijos kūrėjų mir- 
ties, šitaip apibūdino jos esmę: „Tragedija yra rimto ir užbaigto, turinčio mastą 
veiksmo pamėgdžiojimas išdailinta sakme — atskiromis kiekvieno jos paveiks- 
lo dalimis, be to, ne kalbėjimo būdu, o veikiant,— per gailestį ir baimę 
pasiekiąs kentėjimų apvalymą“ (Ten pat, 6, 2). Kančių, sukrečiančių jausmų 
apvalymas, dvasinis jų išaukštinimas ir fizinis palengvinimas, tolydžio didinant 
kenčiančiojo skausmą iki išsekimo, reikalavo visiškai kitoniškos giesmės negu 
vyno dievo šlovinimas, kito turinio ir kitokių formų. Rauda čia gerai tiko, 
bet ji netiko Dioniso šventėms. 

Radęs naują pavidalą ir tikslą ditirambas, kad ir keista, nuo Dioniso 
apeigų ir tradicijų neatitrūko. Pirma, antikos tragedija visą laiką buvo choro 
giesmė, kurios iš satyrų kilęs pavadinimas („ožių giesmė“) davė vardą 
žanrui, 0 ją giedantis choras visada supo Dioniso aukurą, esantį vidury 
orchestros. Savo atėjimu ir išėjimu choras žymėjo veiksmo pradžią ir pa- 
baigą, veiksmo metu jis teikė vieningumo dramos dalims, formavo tam 
tikrą nuotaiką, kartais skelbė kokią nors moralę arba filosofinę idėją. Iš 
čia kilo laiko, vietos ir veiksmo vienumas, ne kieno nors formaliai sugal- 
votas, o savaime susiklostęs dėl to, kad choras per visą veiksmą stovėjo 
nepasitraukdamas iš vietos. Choro giesmė tragedijoje turėjo pastovią struk- 
tūrą, kurią sudarė parodas (atėjimo giesmė), stasimai (stovimosios gies- 
mės) ir eksodas (išėjimo giesmė). Kiekviena šių dalių buvo kuriama kaip 
savarankiškas chorinės lyrikos vienetas su išpuoselėtu iškilmingu stilium ir 
gana komplikuota strofika. Netgi doriečių tarmė, būdinga chorinės lyrikos 
žanrui, čia liko nekintama, nors tragedijos dialogai buvo kuriami Atikos 
šnekta, labai skirtinga nuo dorietiškos. 

Akivaizdus originalo teksto dvilypumas rodo ne vien tragedijos choro 
konservatyvumą, bet ir jo ritualinę prasmę, kurios nebuvo galima keisti. Ši 

ir visos minėtos aplinkybės labai stabdė dialogo raidą. Tespido išskirtas 
iš choro atsakinėtojas (vaidintojas) beveik šimtą metų buvo vienas. Tik 
Eschilas (525—456 m. pr. m. e.) įvedė antrą aktorių, o Sofoklis (496— 
406 m. pr. m. e.) trečią. Tai buvo ir viskas. Nors scenoje visada buvo 
panaudojami nebylūs vaidmenys, kartais kuris nors iš jų net žodį įterpdavo, 
bet jie neturėjo reikšmės dialogo tekstui. Ankstyvosiose Eschilo trage- 
dijose du trečdalius teksto užima choro giesmė, o jau Sofoklio tekstų 
proporcija atvirkščia. Beje, Sofoklis dar komponavo choro vaidmenį, laikyda- 
mas jį vienu iš vaidintojų, o Euripidas (484—406 m. pr. m. e.) ir tokio 
vaidmens jam nerasdavo (Aristotelis, ten pat, 18,7). Tačiau atsisakyti šio 
tragedijos elemento niekas nedrįso. 

Antra, tragedija, nebeturėdama tiesioginio ryšio su Dioniso mitu, buvo 
statoma tik per Dioniso šventes. Jų buvo net kelios: kaimo Dionisijos, Lena- 
jos, miesto Dionisijos. Pastarosios, dar vadinamos Didžiosiomis, buvo pagrin- 
dinė šventė, kuri be tragedijos vaidinimo neapsieidavo. Kol Tespido pra- 
dėtas žanras dar nebuvo labai populiarus, tragedijų kūrėjų buvo nedaug. 
Vėliau vyko net jų varžybos, nes dalyvauti Dionisijose buvo didelė garbė. 
Kiekvienas poetas, norėdamas įgyti šią teisę, privalėjo pateikti tris tragedijas ir 
vieną dramą su satyrais — Dioniso palydovais. Jeigu visos trys tragedijos 
sėmėsi siužetą iš vienos mito fabulos, toks jų derinys buvo vadinamas trilogija, 
o jeigu ir satyrų drama dar siejosi su tragedijų trilogija, tokių keturių 
dramų visuma vadinosi tetralogija. Tačiau tokių atvejų pasitaikydavo ne- 
dažnai. Iki mūsų laikų liko vienintelė trilogija — Eschilo „Orestėja“, lietu- 
viškai pirmą kartą pateikiama visa šiame rinkiny. Iš jos galima spręsti, kad 
trigubas kūrinio mastas duoda galimybių poetui išplėtoti didelę filosofinę idėją, 
bet kelia ir nemažai dramaturginių sunkumų. 

Tragedijų atranka vykdavo Didžiųjų Dionisijų išvakarėse, sprendžiant 
teisėjų tarybai, į kurią po vieną atstovą burtų keliu pasiųsdavo dešimt Atėnų 
filų (apylinkių) — visa Atika. Tai rodo, kad ir šventėms, ir jų dalyviams 
valstybė skirdavo didelį dėmesį. Nugalėtojų vardai buvo įrašomi marmure, 
be to, ne vien tų, kurie dalyvavo Didžiosiose Dionisijose. Yra likę įrašų 
iš Lenajų ir kaimo Dionisijų. Jie duoda daug žinių ne vien apie šventes, 
bet, svarbiausia,— apie tragedijų autorius ir jų veikalus. Šiandien mes 
gerai žinome, kad pirmosios tragiškųjų poetų varžybos įvyko 61-oje olim- 
piadoje (524—520 m. pr. m. e.), žinome apie Choirilą, nerimstantį poetą, 
su kuriuo rungtis vėliau teko Eschilui, žinome, kad iki Eschilo garsėjo 
Tespido mokinys Frinichas, naudojęs savo tragedijose ne vien mitinį, bet ir 
istorinį siužetą. 

Aukščiausią lygį tragedija pasiekė, kai scenai ėmė kurti Eschilas, Sofok- 
lis ir Euripidas, didieji V a. pr. m. e. poetai. Tada Atėnuose išvis įvyko protų 
revoliucija, kuri turėjo istorinį foną ir gerą socialinę dirvą. Šimtmetis 
prasidėjo dviem persų karo žygiais į Graikiją. Graikai nesudarė vieningos 

valstybės ir turėjo gintis tik patriotinio susitelkimo galia. Deja, ji nebuvo 
labai didelė, todėl Atėnai, kuriems teko pagrindinis smūgis, ne visada gaudavo 
pagalbą, bet vis dėlto išsilaikė. 490 m. jie, vadovaujami Miltiado, laimėjo 
pergalę Maratono lauke ir privertė persus pasitraukti iš Graikijos. Tačiau 
buvo aišku, kad persų agresija nepasibaigė. 480 m. Kserksas pasirodė Bal- 
kanuose, prasiveržė į Vidurinę Graikiją, užėmė ir nusiaubė Atėnus. Grai- 
kus išgelbėjo tik Atėnų stratego Temistoklio vadovaujamas laivynas, kuris 
ankštame sąsiauryje prie Salamino salos visiškai sunaikino nepaslankius 
persų laivus. Kserksas paskubėjo persikelti atgal į Mažąją Aziją, palikęs Grai- 
kijoje šeimininkauti sausumos armijos vadą Mardoniją, o tas kitą vasarą 
pralaimėjo mūšį Bojotijoje prie Platėjų (479 m.), palikdamas jungtinei grai- 
kų kariuomenei daug grobio, o išsilaisvinusiai liaudžiai — patriotinį entu- 
ziazmą. Jį savo kūryboje atspindėjo Frinichas ir Eschilas, panaudoję trage- 
dijose Persų karų siužetus. 

Atrodė, kad pavojus nutolo, bet kaip tik dabar graikai ėmė vienytis. Buvo 
sudaryta sąjunga, kuri turėjo ruošti ginklus naujam susirėmimui su persais. 
Sąjungos centras iš pradžių buvo Delo saloje, bet vėliau (454 m.) buvo per- 
keltas į Atėnus. Atėnai tapo galinga jūrų valstybe, kurios įtakoje atsidūrė be- 
veik pusė Graikijos valstybių. Kadangi sąjungos nariai sudėdavo į bendrą iždą 
dideles sumas pinigų, Atėnai ėmė greit gražėti. Ypač jie suklestėjo, kai 
archontu — pirmuoju strategu — kasmet per penkiolika metų (443—429 m. 
pr. m. e.) buvo perrenkamas Periklis (500—429 m. pr. m. e.), talentingas 
karvedys ir didelės kultūros asmenybė. Jo valdymo laikas vadinamas Periklio 
amžiumi ir žymi vergovinės demokratijos apogėjų. Įsigalėjo visuomeninės 
polemikos ir balsavimo tradicija, kuriai gerai talkininkavo suklestėjusi drama, 
ypač tragedija. Neatsitiktinai Periklis su Sofokliu, beveik vienmečiai, buvo 
bendraminčiai 1r draugai. 

Atėnų pakilimas, deja, kėlė jų pagrindinės konkurentės Spartos nepasi- 
tenkinimą. Ji subūrė Peloponeso sąjungą. Graikija pasidalino į dvi priešiš- 
kas stovyklas, kurios galų gale susirėmė. Prasidėjo Peloponeso karas, trukęs 
su pertraukomis ketvirtį šimtmečio (431—404 m. pr. m. e.). Vos karui 
prasidėjus mirė Periklis Atėnų demokratija ėmė vis akivaizdžiau rodyti 
savo piktžaizdes. Piliečių konstitucines laisves demagogai nuolat panau- 
dodavo tarpusavio rietenoms. Visuomenės susitelkimas iširo, dažnos buvo 
karvedžių išdavystės, didėjo engiamų visuomenės sluoksnių vargai. Viskas 
pasibaigė tuo, kad Atėnai beviltiškai pralaimėjo. Apsupti iš jūros ir sausumos, 
bado kamuojami, atėniečiai priėmė Spartos sąlygas, sunaikino ne vien 
savo karinius įtvirtinimus, bet ir demokratinę valdymo formą. Atėnų demok- 
ratija, nors netrukus vėl atsigavo, daugiau nebevaidino to vaidmens kaip 
Periklio laikais. Šį moralinio nuosmukio laikotarpį atspindėjo Euripidas, 
ne sykį pasisakęs prieš Atėnų santvarkos ydas. 

Aristofanas (apie 445—385 m. pr. m. e.), žymus antikinės komedijos 
atstovas, po Sofoklio ir Euripido mirties savo „Varlėse“ (405 m. pr. m. e.) 

palygino Persų karų ir Peloponeso karo epochas, suversdamas kaltę už atė- 
niečių sumenkėjimą ne kam kitam, o Euripidui. Gal tai ir paradoksalu, bet 
komedijos tėvas turėjo tiesos. Tragedija ne vien atspindėjo savo epochą, bet 
ir labai įtaigiai ją veikė. Visą penktąjį šimtmetį per Didžiųjų Dionisijų 
ritualinę simboliką ji tam tikra prasme reguliavo visuomenės moralinius 
principus, nes tolydžio vis giliau skverbėsi į aktualią filosofinę, socialinę 
ir valstybinę problematiką, nors ir tolo nuo tiesioginio Dioniso šventės 
turinio. Eschilo, Sofoklio ir Euripido fabulose mitai visuomet buvo parenkami 
su tokiu konflikto variantu, kuris žiūrovų lengvai galėjo būti suvokiamas 
kaip savos epochos konfliktas. Ypač didelis vaidmuo jų visų kūryboje teko 
karo ir taikos temai!. Ir pati konflikto pateikimo forma neišvengė tikrovės 
atspindžio, nes tragedijai įtakos darė ne vien lyrikos tradicija, bet ir „„bendra 
sąmoningumo pažanga, individo išsivystymas, jo galimybės diskutuoti, pri- 
siimti atsakomybę, spręsti“?. Tragedijos dialogą, lygių jėgų koliziją galėjo 
priimti tik prie karštos polemikos pripratę žiūrovai. Kita vertus, herojų 
polemika tragedijos scenoje, beje, geriausiuose Sofoklio ir Euripido kūri- 
niuose griežtai išlaikanti retorikos reikalavimus, darė įtaką politinei ir 
teisminei iškalbai. 

Atrinktieji į šį tomą kūriniai gan gerai iliustruoja būdingiausius 
graikų tragedijos bruožus, atspindi ir jos raidą. „Prikaltasis Prometėjas“ 
Eschilo kūryboje užima ypatingą vietą. Ankstesnėse jo dramose vyravo 
choro giesmė, paveldėta iš Tespido ditirambo. Pats Eschilas buvo kilęs 
iš Eleusino, misterijomis garsėjusio miestelio netoli Atėnų, bet literatūrinį 
išsilavinimą gavo ir didžiąją gyvenimo dalį praleido Atėnuose. Suprantama, 
jam nebuvo lengva atsisakyti tų tragedijos formų, kurios čia gyvavo apie šimt- 
metį, todėl, net įvedęs antrą aktorių, jis ilgokai jautė choro ritualinę galią, 
be to, nerado dialogui savarankiško vaidmens. Prometėjo mitas čia buvo 
lemtingas. Juo pagrįstą tetralogiją, kurios viena dalis išliko ligi mūsų laikų, 
poetas sukūrė apie 470 m. po savo pirmosios kelionės į Siciliją, vieną do- 
riečių kultūros centrų. Ten buvo savos švenčių tradicijos, sava drama. 
Sunku pasakyti, kokį įspūdį padarė Eschilui nauja pažintis, bet „Prikaltasis 
Prometėjas“ dialogą iškelia į pirmąjį planą, o pagrindinis herojus, per visą 
tragediją nenueinąs nuo scenos, savo pasirodymu ir pasitraukimu žymi 
veiksmo pradžią ir pabaigą. Beje, veiksmo čia lyg ir nėra. Tragedijos įtampa 
susikoncentruoja titaniškos Prometėjo asmenybės viduje. Visi įeinantys asme- 


! Schmidt E. G. Frieden besser als Krieg — eine Mahnung der griechischen 
Tragodie.— Das Altertum, Bd. 31, 1985, Nr. 1, S. 35—43. 

2 Kuch H. Von den historischen Vorraussetzungen des griechischen Dramas.— 
Das Altertum, Bd. 26, 1980, Nr. 3, S. 135. 

nys, atitikdami savo struktūrinę padėtį tragedijos kompozicijoje?, pažadina 
vis naujus Prometėjo didybės ir skausmo sąskambius, kol pagaliau prabyla 
visa jo protesto prieš despotizmą jėga. Svarbu pabrėžti, kad jau šioje trage- 
dijoje juntamas principinis tragizmo elementas — peripetija (veiksmo posūkis 
priešinga linkme), kuris visa galia veikia Sofoklio tragedijose. Prometėjas, 
tylėjęs, kol jį prie uolos kalė dievų kalvis Hefaistas su juodomis despotizmo 
kaukėmis Galia ir Prievarta, pasirodo nenuolaidus, kai Okeanidžių choras ir 
jų tėvas Okeanas jam pataria pasisaugoti Dzeuso. Tačiau, būdamas ne vien 
nemirtingasis, bet ir pranašas, jis mato nesibaigiančias savo kančias, kurias 
jo atkaklumas gali tik padidinti. Pasirodo antroji Dzeuso neteisybės auka — 
Ijo, keistoje beprotybėje įprasminusi iškentėtą tiesą. Jų dialogas sustiprina 
abiejų tikėjimą savo kančios prasme, ir todėl, kai Prometėją aplanko Hermis, 
apsukraus pataikūno kaukė, titanas — lyg iš naujo užgimęs — vėl tvirtas, 
išdidus ir, svarbiausia, dabar jau labai kovingas. Dzeuso kerštas tik įlieja šven- 
to taurumo į Prometėjo kančios filosofiją. Ne veltui K. Marksas, turėdamas 
prieš akis nepaliaujamą ir su gausybe aukų žmonijos kovą už pažangą, savo 
disertacijoje pasakė: „Prometėjas yra tauriausias filosofinio kalendoriaus 


šventasis ir kankinys“*. 


Apie Eschilo „Orestėją“, matyt, galima kalbėti kaip apie gulbės giesmę 
jo kūryboje. Ji buvo pastatyta 458 m. Tais pačiais metais jis galutinai 
persikėlė į Siciliją ir čia Gelos mieste po poros metų mirė. Ir savo minties 
turiningumu bei veiksmų struktūros tobulumu ji vainikuoja Eschilo mūzą. 
Tmlogijos mitas susijęs su Trojos karu, bet Homero herojai čia kenčia dėl 
nesibaigiančio šeimos keršto. Agamemnono, būsimo Trojos karo vado, tė- 
vas Atrėjas kažkada nužudė savo brolio Tiesto vaikus. Pats Agamemnonas 
paaukojo dukterį Ifigeniją. Jo žmona Klitemnestra nužudo jį patį, o ją tuo 
pačiu nubaudžia sūnus Orestas. 

Aštrų konfliktą Eschilas komponuoja daugiabriauniu rakursu. Pirmoji 
trilogijos dalis „Agamemnonas“ rutulioja antikarinę temą, kuri susipina 
su šeimos problema. Abi idėjas gaubia likimo šešėlis, pripildantis tragediją 
niūrios nuotaikos. Karo tema šiek tiek primena „Persus“, vieną ankstyves- 
niųjų Eschilo tragedijų, kurią autorius paskyrė graikų karams su persais. 
Kaip ten, taip ir čia senių choras nerimauja, laukdamas savo valdovo iš 
tolimo ir sunkaus karo žygio. Tačiau „Persuose“ tolydžio tamsėjanti senių 
nuotaika ir yra tragedijos esmė, o čia tokios nuotaikos fone atsiskleidžia 
sudėtinga asmenų lemtis. Skiriasi ir antikarinės temos aspektas. „Persuose“ 


* Dialoginė dalis — epeisodijas (gr. epeisodion) išvertus reiškia „Įeinamoji da- 
lis“, nes tada įeidavo koks nors naujas veikėjas. 
* Marksas K. Ankstyvieji filosofijos raštai. — V.: Mintis, 1986, p. 34. 

Eschilas nuvainikuoja pralaimėjusį graikų užpuoliką Kserksą, o „Agamem- 
none“ graikas svarsto apie graikų pergalę, bet ja nesidžiaugia. Veiksmas 
čia vyksta Agamemnono sostinėje, kur šeimininkauja jo žmona Klitemnestra. 
Ji pasodino bokšte sargybinį, įsakydama laukti ugnies ženklo apie achajų 
grįžimą iš Trojos. Šis jos įsakymas kelia nerimą, nes Argo mieste visi žino, 
jog karalienė, kol jos vyras kariavo prie Trojos, susidėjo su Egistu, atsitikti- 
nai išlikusiu Tiesto sūnumi. Todėl jos noras anksčiau už kitus sužinoti apie 
vyro grįžimą visiškai suprantamas. Deja, kai pasirodo senių choras, Kli- 
temnestra, pranešusi jam žinią apie achajų pergalę, dedasi labai pasiil- 
gusi vyro. Taip dviprasmybės nuotaika prasideda tragedija, o toliau kiek- 
vienoje naujoje scenoje slypi kokia nors jos priešingybė. Ateina Agamem- 
nono šauklys su džiugia žinia, bet jo pasakojimas nelinksmas, nes labai 
daug nugalėtojų žuvo ir prie Trojos, ir grįždami namo audros metu. 
Ypač dviprasmiškas trečiasis epeisodijas, kai grįžta Agamemnonas, vež- 
damasis vergę Kasandrą, Priamo dukterį. Jį pasitinka Klitemnestra ir su 
perdėta pagarba įsiveda į rūmus, bet scena kupina slogaus jausmo, nes žodis 
po žodžio artėja grėsmė. Choras gieda giesmę apie kerštą. Scenoje lieka pra- 
našė Kasandra, niūri asmenybė, kokia Eschilo dramose dažnai pasirodo at- 
pažinimo scenoje. Tokia buvo Ijo „Prikaltajame Prometėjuje“, tokia čia 
Kasandra. Ji, rodos, kalba be sąryšio, bet iš jos atodūsių ryškėja liūdna Aga- 
memnono genties praeitis ir gresianti mirtis. Kasandra išeina žūti, o pasirodžiu- 
si Klitemnestra nebeslepia savo juodos sielos, kurią galutinai demaskuoja 
pagaliau įžengęs į sceną Egistas, tirono įsikūnijimas. Vadinasi, nors tragedija 
pavadinta Agamemnono vardu, jis čia tėra epizodinis herojus, veiksmo struk- 
tūroje sudarąs kontrastą Egistui. Pagrindinė veikėja yra Klitemnestra. 

Antroji tragedija „Choėforos“, rodos, neturi tiek daug filosofijos, 
bet tragiškasis veiksmas čia labai gerai motyvuotas. Orestas atvyksta iš 
svetimo krašto su draugu, nes gavo griežtą Apolono nurodymą atkeršyti 
motinai už tėvo nužudymą. Lemties balsas, nuskambėjęs kaip Apolono 
pranašystė, duoda tragedijai temą, bet toji pranašystė neveikia pati. Jos 
vykdytojas yra Orestas, žmogus, turįs protą ir jausmus, todėl Eschilas 
jį veda prie tikslo ne tiesiai, o dusyk neatpažintą, pagaliau lemtingu mo- 
mentu, kai jis vis dėlto nesiryžta kelti rankos prieš motiną, panaudoja trečią 
veikėją — Piladą, kuris jam primena Apolono pranašystę ir tuo užbaigia 
antikinio Hamleto dvejonę, nors jo netikrumo akimirka dar negali būti 
tiesmukiškai lyginama su garsiuoju Šekspyro tragedijos monologu „Būti ar 
nebūti“. Ir vis dėlto ši tragedija akivaizdžiai rodo psichologinę Sofoklio įtaką 
Eschilui, nes loginis dialogo vaidmuo čia stelbia chorą, kurį sudaro auką 
mirusiajam aukojančios Trojos belaisvės. 

Antra vertus, tragedija „Choėforos“ neužbaigia veiksmo, nes lieka 
neišspręsta filosofinė keršto problema, kurios esmė išaiškėja paskutinėse 
eksodo eilutėse, kai Orestui ima vaidentis erinijos. Oresto vidinės dramos 
tęsinys „Eumenidėse“, trečiojoje dalyje, prasideda be parengimo. Skirtin- 
gos nuomonės įkūnija dvi teisines pozicijas Oresto byloje. Erinijų, keršto 
deivių, persekiojamas Orestas pasiguodžia Apolonui Delfuose ir gauna jo 
nurodymą vykti į Atėnus. Kol jo persekiotojos miega, jis mėgina pabėgti, 
bet pasirodęs Klitemnestros šešėlis jas pažadina. Orestas išteisinamas, kai 
Atėnė ir Apolonas, kuriuos erinijos vadina jaunesniaisiais dievais, ištardo 
abi puses. Erinijos gina motiną, o Orestas tėvą, kaltindamas motiną, kad ji 
padarė iš karto du nusikaltimus, nes nužudydama savo vyrą nužudė ir jo 
tėvą. Erinijos atkerta, kad ji buvo kito kraujo negu jos nužudytas vyras. 
F. Engelsas šią vietą ypač išskyrė", nes būtent čia naujas mąstymas nugali seną. 
Ir tą naują mąstymą lemia Atėnė, išaukštindama tėvo vaidmenį šeimoje ir 
atiduodama savo balsą už Orestą. Eschilas, taip pakreipdamas veiksmą, 
turėjo savų tikslų, nes norėjo išaukštinti Atėnų areopagą, aukščiausiąjį 
teismą. Tačiau jis pasakė naują žodį filosofijoje. Tuo vertingas jo trilo- 
gijos finalas, nors tragiškojo veiksmo jame beveik nėra. 

Apibūdinti Sofoklio kūrybą, lyginant su Eschilu, būtų galima labai trum- 
pai: jo tragedijų veiksmas daug geriau pagrįstas, bet filosofija gina tik tradi- 
cinę moralę. Kita vertus, Sofoklis visuomet randa tokių asmenybės spalvų, 
kurios suteikia tradiciniam mitui gilią gyvenimišką logiką. Vienas sudėtin- 
giausių Šia prasme Oresto ir Elektros konfliktas su Klitemnestra, pasi- 
baigęs motinos nužudymu. Po Eschilo, praėjus maždaug keturiasdešimt 
metų, šios temos ėmėsi ir Sofoklis, nors jo „Elektros“ parašymo laikas 
nėra tiksliai žinomas. Sofoklio tikslas — išteisinti vaikus, žudančius motiną, 
nes to reikalavo mito autoritetas. Tai jis daro per Elektrą, kuriai Eschilo „Cho- 
ėforose“ teko tik epizodinis vaidmuo. Sofoklio Elektra — nuskriausta naš- 
laitė, nužeminta iki vergės, nes negali užmiršti tėvo ir dovanoti motinai. 
Atvirkščiai, jos sesuo Chrisotemidė, susitaikiusi su motina, patogiai gyvena 
rūmuose. Šis charakterių kontrastas akivaizdžiai parodo, kad Elektros 
širdy kerštas tarpo natūraliai, jai bręstant ir vis labiau suprantant tikrąją 
motinos, jos nuomone, nedorovingos moters, elgesio esmę. Panaudodamas 
vieną kitą dramaturginį elementą iš Eschilo „Choėforų“ (merginų choras, 
Klitemnestros sapnas, Oresto atpažinimas), Sofoklis sukuria visiškai skirtin- 
gą dramos situaciją, kurioje veikėjai apsikeičia vietomis: rūsčiausia čia — 


? Marksas K., Engelsas F. Rinktiniai raštai dviem tomais.— V.: Valst. polit. ir 
moksl. lit. I-kla, 1950, II, p. 157. 

Elektra, Klitemnestra — gerokai teisingesnė negu Eschilo trilogijoje, o Ores- 
tas — gana bailus budelis, kuris savo rūsčią bausmę įvykdo gal ne tiek 
Apolono liepiamas, kiek sesers kurstomas. Lyginant su „Choėforomis“, 
Orestas veikia atvirkščia tvarka — motiną nužudo anksčiau negu Egistą. 
Tai irgi parodo, kad Sofokliui pirmiausia rūpėjo vaikų ir motinos santykių 
psichologija, o ne pati mito rūstybė. 

„Antigonė“ yra ankstyviausia iš mūsų laikus pasiekusių Sofoklio 
tragedijų, parašyta iki 440 m. pr. m. e. Jos siužetas savaip tęsia Eschilo 
panaudotą mitą tragedijoje „Septynetas prieš Tėbus“. Ten buvo pasakojama 
apie du Edipo sūnus, Antigonės brolius, kurie žuvo prie Tėbų, bet jų mirties 
motyvas skirtingas: Eteoklis gynė gimtąjį miestą, Polineikas — puolė. Sofoklio 
tragedijoje nagrinėjamas naujo Tėbų valdovo Kreonto draudimas laidoti 
tėvynės priešą Polineiką. Įprasta laikyti Antigonę svarbiausiu tragedijos 
veikėju, bet drama vyksta per karalių, kurio sprendimas iš pradžių niekam 
nekelia abejonių — priešui pelnyta bausmė. Antigonė įkūnija tradiciją, 
reikalaujančią laidoti kiekvieną mirusį žmogų. Kreontas savo teisybę įrodi- 
nėja kelis kartus — senių chorui, Antigonei, savo sūnui Haimonui, pagaliau 
žyniui Teiresijui. Kas kartą jo argumentų svoris mažėja, jo patriotinis prin- 
cipas virsta atviru despoto užsispyrimu, o proto logika — savo priešingybe. 
Kreontas lieka gyvas, bet dėl jo įstatymo žūsta visi, su kuriais jam reikia 
gyventi: sūnus Haimonas ir jo sužadėtinė Antigonė, epizodinė figūra — 
Kreonto žmona Euridikė. Jų visų mirtis rodo ne pralaimėjimą, o didžiulę 
moralinę pergalę. Kitaip tariant, lyginant su Eschilu, čia laimi kraujo 
giminystė, motinos teisė. 

Aukso fondui neabejotinai priklauso įžymi Sofoklio tragedija „Edipas 
karalius“. Ji, kaip likimo tragedija, kartais lyginama su Šekspyro „Karaliu- 
mi Lyru“, charakterių tragedija. Likimas, beje, čia dalyvauja ne dievų 
įsiterpimu į veiksmą, o įsikūnija Edipo, pagrindinio veikėjo, charakteryje. 
Į veiksmą jis ateina visiškai nežinodamas, kad jau yra nužudęs savo tėvą 
ir turi žmoną, kuri yra jo motina. Vėl šiurpi kraujo problema, bet jokio 
šiurpulio iš pradžių nejunta svarbiausias herojus Edipas, kuris, būdamas 
pamestinukas, užaugęs svetimos šalies valdovo rūmuose, nežino savo tikrųjų 
tėvų. Sužinojęs rūstų Apolono orakulą, kad privalo nužudyti tėvą ir vesti mo- 
tiną, jis bėga nuo jo, bet juo daugiau jis deda pastangų pakeisti lemtį, tuo 
labiau priartina jos išsipildymą. Tragedijoje matome paskutinį šių pastangų 
etapą. Kai laimingo jo karaliavimo metu Tėbus ištinka maras, Apolonas 
pareikalauja išrauti krašto piktžaizdę, turėdamas minty Lajo žudiką. Edipas, 
kaip geras karalius, atkakliai jo ieško. Pašauktas žynys Teiresijas pasako 
jam, kad ieško pats savęs, bet Edipą tai tik dar labiau paskatina siekti 

tiesos. Deja, žmona Jokastė, Korinto pasiuntinys, pagaliau likęs gyvas vienas 
Lajo palydovas, dabar karaliaus kaimenės piemuo, žodis po žodžio parodo 
Edipui, kas jis yra. Karalius praregi, bet, išsigandęs tiesos, išsiduria akis. 
Atpažinimas, anot Aristotelio, buvo būtinas graikų tragedijai, bet ypač 
jis giria tobulą atpažinimo pritaikymą Edipo atveju (Ten pat, 11, 2), nes 
būtent čia atpažinimo metu įvyksta tragiškoji peripetija. 

Likimo temai duoklę atiduoda ir Euripidas, Atėnų didybės žlugimo 
poetas. Tačiau jo tragedijose lemtis veikia ne kaip aukštesniųjų jėgų 
bausmė, kuri iš kartos į kartą persekioja Agamemnono šeimą Eschilo 
trilogijoje, ne kaip Žmogaus veiksmų būtinybė, kuri lyg aklą veda Edipą 
į jo pražūtį Sofoklio dramoje, o kaip dievų užgaida, paverčianti žmogaus 
laimę ir net gyvybę žaislu. Tokią likimo sampratą randame Euripido trage- 
dijoje „Hipolitas“, kuri buvo pastatyta 428 m., beje, gangreit po „Karaliaus 
Edipo“ pasirodymo, jeigu priimtume hipotezę, kad Sofoklio tragedijoje atsis- 
pindi 430—429 m. įvykiai arba keletu metų ankstesni“. Euripidas pateikia“ 
dviejų deivių — Afroditės ir Artemidės — ginčą, kuris baigiasi visai nekaltų 
žmonių mirtimi. Jų aukoms Euripidas atima galimybę veikti savo nuožiūra, 
nes Fedra Afroditės pastangomis įsimylėjusi posūnį Hipolitą, o pastarasis, 
aklas Artemidės dorovingumo garbintojas, davęs priesaiką dievams, nepasako 
tėvui Tesėjui visos tiesos ir todėl nekaltai nubaudžiamas. Pačios deivės 
scenoje nesusitinka, bet žiūrovas aiškiai junta, kad jų nesantaika labai žemiška, 
net niekingesnė negu mirtingųjų. Šalia kaprizingų deivių Fedra ir Hipolitas — 
taurios ir stiprios asmenybės, nors jų principų logika labai kausto elgesio 
psichologiją. Jausmai prabyla gal tik ten, kur pritrūksta logikos: Fedra, 
pasiryžusi nusižudyti, netikėtai nutaria atkeršyti Hipolitui už jos tyro jausmo 
įžeidimą, o Hipolitas kitoje vietoje, matydamas aklą tėvo Tesėjo užsispyrimą, 
liaunasi ką nors jam aiškinęs. Tačiau į visas mirtingųjų figūras čia sąlygiškai 
galima žiūrėti kaip į vieną dievų antipodą, kuris per kančią ir mirtį eina į 
praregėjimą, Aristotelio terminu, į atpažinimą. Po Afroditės įnoringos pra- 
našystės prologe matome pirmosios jos aukos kančią. Hipolitas — antroji 
auka — gaivališkai pasipriešina, bet Fedros mirtis įsuka ir jį į lemties ratą. 
Tesėjas, despotiška asmenybė valstybėje ir šeimoje, per savo aklumą tampa 
sūnaus budeliu, bet jį sugėdina Artemidė. Atpažinimas įvyksta, ir Tesėjo 
pikta panieka pasmerkia Afroditę, visko kaltininkę. Tačiau ir Artemidė, geroji 
dievybė, nedaug už ją geresnė: ji negelbsti savo mylimo Hipolito, o tik 


? Tronskis J. M. Antikinės literatūros istorija.— V.: Valst. polit. ir moksl. lit. 
I-kia, 1961, p. 154; Ugolini Gh. L'Edipo tragico sofocleo e il problema del cono- 
scere.— Philologus, Bd. 131, 1987, H. 1, S. 23. 

pasižada atkeršyti konkurentei, nugalabydama jos mylimą žmogų. Poseido- 
nas, nors pats čia nedalyvauja, turi būti dar rūsčiau nuvainikuotas, nes jis 
suklaidinto Tesėjo maldą išpildė lyg būtų ne dievas, o samdytas galvažudys. 
Ši dievų ir žmonių kolizija ir buvo Euripido tragedijos tragiškojo veiksmo 
esmė, kuri nepaliko vietos personažų psichologinei analizei. 

Atvirkščiai, tik pora metų anksčiau parašyta „Medėja“ yra sudėtingo 
vidinio veiksmo kūrinys, rodąs, kad Euripidas buvo gilus psichologas. Me- 
dėja, kolchų valdovo duktė, išdavusi savo tėvą ir palikusi tėvynę, kad galėtų 
gyventi su Jasonu, pajuto baisų pažeminimą ir liko įžeista kaip moteris, 
kada Jasonas ją pametė, ketindamas vesti Korinto valdovo Kreonto dukterį. 
Ji įniršusi keikia moters dalią, bet pati blaškosi be išeities. Keršto planą 
suformuoja jos vidinė kančia, kurią tolydžio kursto susidūrimas su nepaken- 
čiama aplinka. Kreontas pareikalauja, kad Medėja išsinešdintų iš jo šalies, 
nes bijo jos kaip piktos burtininkės. Suvaidinusi nuolankią, ji laimi laiko, 
bet dar nežino, kaip elgtis su Jasonu. Pastarasis, bjaurus gudragalvis, suranda 
sofistinių argumentų įrodinėdamas, kad jo nedoras žingsnis ir visa pažinties 
su Medėja istorija alsuote alsuoja meile jai. Tai galutinai ją įtikina, kad 
kerštas būtinas. Tačiau koks? Įsiterpia scena, kurią kartais norima laikyti 
nereikalinga. Pasirodo Atėnų karalius Egėjas, bevaikio lemtį kenčiąs žmo- 
gus. Nors Medėja su juo nekalba apie savo sumanymą, o tik užsitikrina 
prieglobstį Atėnų šalyje, tačiau be žodžių subręsta baisi jos mintis: padaryti 
Jasoną bevaikį. Dabar jau ji gudriai kviečia Jasoną, apsimesdama su viskuo 
sutinkanti, siunčia per jį jo nuotakai dovanų, kurias nuneša vaikai. Artėja 
siaubinga atomazga: Medėja ryžtasi nužudyti vaikus, nors jos širdy be- 
viltiškai grumiasi mylinčios motinos ir įžeistos žmonos jausmai. Pastarųjų 
pergalę nulemia šauklio pranešimas apie įvykius karaliaus rūmuose. Beje, 
šauklio pasakojimui Euripidas visur skiria didelį vaidmenį ir stengiasi labai 
įtaigiai jį perteikti, nes jis atstoja kraujo scenas, kurių Atikos tragedijoje 
nebuvo galima rodyti žiūrovams. Matydama neišvengiamą grėsmę, iš kara- 
liaus rūmų artėjančią prie jos namų, Medėja eina į vidų ir nuduria abudu 
savo sūnus. Prasideda paskutinė scena, kuri dar senovėje kėlė daug ginčų: 
prie Medėjos namų atbėga Jasonas, bet ji išskrenda su vaikų lavonais 
saulės dievo Helijo padovanotu vežimu. Aristotelis supeikė tokią pabaigą 
(ten pat, 15, 7), nes čia panaudotas nenatūralus scenos elementas' — 
paslaptingas vežimas. Tačiau tik šitaip, nutolindamas žuvusius vaikus nuo 
Jasono, Euripidas galutinai išsemia Medėjos kerštą. Tik šitaip jis įtikinamai 
parodė žiūrovui siaubingą Jasono netekties kulminaciją. 


* Graikai tokį veikėjo, dažniausiai dievo, įvedimą vadino fheos apo mčchanės, 
o romėnai tą terminą išvertė deus ex machina (dievas iš mašinos). 

Prisiminus, kas jau buvo sakyta apie tragediją kaip choro giesmę, 
nuo kurios poetai vis tolo, kol pagaliau Euripidas jai tepaliko fono ir 
intermedijų įprasminimą, reiktų padaryti rimtą pataisą, kai kalbama apie 
„Bakchantes“, paskutinę Euripido tragediją, kurioje choras netikėtai vėl at- 
gavo dominuojantį vaidmenį. Galima dar įsivaizduoti jo gaivališką šokį, 
kad suprastume, kokį įspūdį darė šis kūrinys aniems laikams. Kartu čia 
randame ir sudėtingą asmenybių susidūrimą, kuris šiek tiek primena Sofok- 
lio „Antigonės“ konfliktą, nes ir čia protas kovoja su religiniu jausmu, 
valstybės tvarka — su tikėjimu. Be to, ir veiksmas čia taip pat vyksta Tė- 
buose, tik keliomis kartomis anksčiau. Tėbų įkūrėjo Kadmo duktė Semelė 
čia pagimdė Dionisą, kurį pripažino dievu visos šalys, bet nepanorėjo įsi- 
leisti jo gimtieji Tėbai, valdomi Semelės sesers Agavės sūnaus Pentėjo. 
Pentėjas įžvelgė Dioniso religijoje nedorovingumo šaltinį, nes per jo apeigas 
buvo vaišinamasi vynu. Todėl suprantamas ir įo pasipriešinimas nedorovin- 
gam kultui, kuris prieš jo valią jau plito Tėbuose. Panašiai kaip Kreontas 
„Antigonėje“, Pentėjas buvo keletą kartų perspėtas. Pirmutinis jį paragina 
nusileisti naujam dievui aklas žynys Teiresijas, dalyvavęs ir Sofoklio tra- 
gedijoje. Vėliau jį graudina Kadmas, jo motinos tėvas. Pagaliau tarnas 
atveda sugautą patį Dionisą, kaip „Antigonėje“ — Antigonę. Kartu tarnas 
praneša Pentėjui, kad jo uždarytos į kalėjimą bakchantės pabėgo į laukus. 
Tarp karaliaus ir dievo, įkūnyto proto ir tikėjimo, įvyksta disputas, kuris 
baigiasi Dioniso įkalinimu, bet tas greit ištrūksta. Nuo čia prasideda tragiš- 
koji Pentėjo lemtis. Atėjęs iš kalnų piemuo pasakoja karaliui apie bakchan- 
tes, kurios, vadovaujamos Agavės, visiškai gražiai elgiasi, bet kartu turi ir 
baisią jėgą. Norėdamas pats tuo įsitikinti, Pentėjas persirengia moterimi ir 
Dioniso lydimas ateina prie bakchančių. Čia ir įvyksta baisioji atomazga. 
Įdūkusios Bakcho garbintojos jį sudrasko, o motina Agavė, pamovusi ant šven- 
tinės lazdos jo galvą, grįžta į miestą. Tik čia ji supranta savo nelemtą 
klaidą, prašo Dioniso pasigailėjimo, bet dievas negailestingas. Agavė išeina 
į ištremtį. Lyginant su „Antigone“, čia rezultatas lyg ir priešingas. Ten 
proto atstovas Kreontas liko gyvas, bet visų pasmerktas. Čia Pentėjas 
žuvo, bet jo moralinė pergalė neabejotina. Pralaimėjo tikėjimo pusė. 

Antikinės tragedijos pavyzdžių liko nedaug (Eschilo — 7, Sofoklio — 
7 ir Euripido — 18), nors kiekvienas didžiųjų tragedijos poetų parašė jų 
apie 90. Didžiausią amžininkų pripažinimą turėjo Sofoklis, laimėjęs poetų 
varžybas 24 kartus (kiti šaltiniai nurodo 18 kartų). 13 kartų nugalėtojas buvo 
Eschilas, o Euripidas — tik 5 kartus, be to, paskutinė pergalė jam buvo 
pripažinta po mirties. Tačiau išlikęs kūrinių skaičius rodo, kad Euripidas 
vėlesnėje scenoje buvo daug dažniau vaidinamas. Tai lėmė jo personažų 

gyvenimiškas paprastumas. Aristotelis (Ten pat, 25, 6), nagrinėdamas tikrovės 
atspindėjimo principus, pažymėjo, jog Sofoklis pats sakėsi kuriąs žmones 
tokius, kokių reikia, o Euripidas — kokie yra. Gal tai ir lėmė pastarojo 
populiarumą po mirties. 


HENRIKAS ZABULIS 

PAAIŠKINIMAI 


GRAIKŲ TRAGEDIJOS STRUKTŪRA 


Prologas — įvadinė tragedijos dalis iki choro pasirodymo. 

Parodas — pirmoji giesmė, kurią choras gied3 išeidamas į orchestrą. 

Epeisodijas — dialoginė dalis. 

Stasimas — choro partija tarp dviejų epeisodijų. Ją choras sėda stovėdamas or- 
chestroje. 

Komas — lyrinis choro ir veikėjų duetas (skausmo ir skundo giesmė). 

Eksodas — baigiamoji tragedijos dalis, giesmė, kurią gieda choras išeidamas iš 
orchestros. 

Strofa — pirma trinarės choro partijos dalis. Paskui strofą eina tokios pat struktūros 
antistrofa ir skirtingos metrinės sistemos epodas. 


ESCHILAS 


Iš Eschilo tragedijų didžiausio vertėjų dėmesio susilaukė „Prikaltasis Prome- 
tėjas“. Tragediją imta versti jau amžiaus pradžioje (1905 m. išleistas J. Šaulio, 
1937 m. P. Gaučio vertimas). 1947 m. pasirodė R. Mirono vertimas, vėliau ne 
sykį leistas pakartotinai. 1953 m. išėjo iš spaudos „Septynetas prieš Tėbus“ (vertė 
R. Mironas). Iš „Orestėjos“ iki šiol buvo skelbti tik J. Dumčiaus versti „Agamem- 
nono“ dialogai („Graikų literatūros chrestomatija“, 1963). 


PRIKALTASIS PROMETĖJAS 


Prometėjas — titano Japeto ir Temidės sūnus, Deukaliono tėvas, Atlanto bro- 
lis — buvo populiari senovės graikų mitologinė figūra. Svarbiausi šaltiniai pažinti 
Prometėjo mitui yra Heziodo „Teogonija“ ir Eschilo „Prikaltasis Prometėjas“. 
Mito turinys toks: 

Sukūrus dangų ir žemę, dar nebuvo kam viešpatauti žemės pasaulyje. Prometėjas 
iš molio nulipdė žmogų pagal dievų, pasaulio valdovų, paveikslą ir įkvėpė jam 
dvasią. Žmonės, greit pasidauginę, pripildė žemę. Tačiau tai buvo labai netobuli 
kūriniai. Jie nemokėjo statyti namų, gyveno po žeme, olose, kur nesirodė saulė, 
neturėjo supratimo apie metų laikus. Prometėjas išmokė juos stebėti dangaus kūnus, 
skaičiuoti ir rašyti, įgalino naudotis gyvulių patarnavimu, išrado jiems valtį ir 
jūreivystės meną, padėjo apsiginti nuo ligų, išmokė pranašavimo, atrado metalų. 
Žodžiu, Prometėjas supažindino žmones su visais gyvenimo patogumais ir davė jiems 
civilizacijos pradus. Prometėjas buvo titanas, tačiau, kilus kovai tarp titanų ir 
dievų, titanai nepaklausė jo patarimo panaudoti klastą ir Prometėjas perėjo dievų 
pusėn. Kova baigėsi dievų pergale, ir valdovo Krono sostą užgrobė jo sūnus 
Dzeusas. 

Įsiviešpatavęs Janguje, Dzeusas ėmė domėtis naujai sukurtais žmonėmis. Dievai 
ėmė reikalauti iš žmonių pagarbos ir žadėjo jiems savo globą. Mekonėje buvo sušauktas 
dievų ir Žmonių susirinkimas, kuriame turėjo būti nustatytos žmonių teisės ir pareigos. 
Prometėjas čia pasirodė kaip Žmonių užtarėjas ir susigundė apgauti dievus. Dzeusas 
už tai nusprendė atkeršyti Prometėjui ir atsisakė suteikti žmonėms svarbiausią 
dovaną — ugnį. Tada gudrusis Japeto sūnus pavogė ugnį iš dangaus ir atnešė žmo- 
nėms. Dzeusas nusikaltėliui žiauriai atkeršijo. Jis perdavė jį Hefaistui bei jo tarnams 
Galiai ir Prievartai, kurie nutempė jį į skitų dykumas ir prikalė prie vieno Kaukazo 
kalno uolos. Čia Prometėjas turėjo kęsti žiaurias kančias, kurios turėjo tęstis amžinai 
ar bent trisdešimt tūkstančių metų. Tačiau Prometėjas žinojo seną pranašavimą, 
skelbiantį dievų valdovui pragaištį per naujas jungtuves. Dzeuso grasinimai nepajėgė 
išplėšti Prometėjui iš lūpų tos paslapties. Tada Dzeusas pasiuntė Prometėjui erelį, kuris, 
kasdien atskrisdamas, lesė jo kepenis. Ši Prometėjo kančia turėjo baigtis, kai kas nors 
iš nemirtingųjų savo noru pasirinks mirtį. Tačiau išvadavimo laikas atėjo anksčiau: 
didvyris Heraklis nušovė erelį ir išvadavo Prometėją iš grandinių. O nemirtingumą 
jam padovanojo kentauras Chironas, kuris, norėdamas išsivaduoti iš kančių, pasirinko 
mirtį. 

Eschilo tragedijos veiksmas prasideda scena, kai Prometėjas prikalamas prie 
uolos. 


16. Bet ar išdrįsiu aš sau giminingą dievą...— Prometėjo tėvas Japetas ir Hefaisto 

senelis, Dzeuso tėvas Kronas, buvo broliai. 

54. Dievams priklauso viskas, tik valdžia ne jų.— Naujasis Olimpo valdovas 

Dzeusas visus menus ir sugebėjimus padalijo tarp dievų, tik teisę valdyti pasiliko sau. 

3 90—91. O numatytoju be reikalo tave /Vadina dangiškieji. — „Prometėjas“ graikiš- 
kai reiškia „numatantis, įžvalgus“. 

* 145. Sparnuotu vežimu aš atskridau basa.— Basa — iš didelės skubos. Sparnuotas 
vežimas galėjo būti teatrinė mašina, kuri turėjo nuleisti chorą iš viršaus. 

2 147. Tetija — Urano ir Gajos duktė, Okeano žmona, Okeanidžių ir gausybės 
upių dievybių motina. 

6 230—231. Temidė motina ir Žemė — vienas veidas /Vardų didžios galybės...— 

Čia Eschilas sutapatina teisingumo deivę, Prometėjo motiną Temidę, su Gaja 
(Žeme), titanų motina. 

240—242. Man patariant, anuomet Tartaro tamsiųjų /Landynių gelmėse nu- 
karšusįjį Kroną /Jie paslėpė kartu su jo kovos draugais.— Nugalėtus titanus 
Dzeusas nutrenkė į Tartarą, požemio pasaulį. 

328. Bendravardės srovės — vandenynas, Okeano stichija. Senovės graikai van- 
denyną įsivaizdavo kaip upę, juosiančią žemę. 

330. Geležies tėvynė — Skitija, garsėjusi geležies, vario ir aukso telkiniais. 

360. Išdrįses su manim pradėti visą žygį. — Okeanas iš pradžių drauge su 
Prometėju dalyvavo titanų kovoje prieš dievus, paskui Prometėjas perėjo Dzeuso 
pusėn. 

378—381. Oi ne, mane kankina ir dalia Atlanto, /To brolio manojo, kur vakarų 
šaly /...pečiais parėmęs laiko /...didžią sunkenybę.— Mitas pasakoja, kad titanas 
Atlantas turėjęs laikyti ant savo pečių dangaus skliautą. Jo stovėjimo vieta — 
dabartinis Gibraltaro sąsiauris, tai yra vakarinis graikams pažįstamo pasaulio 
kraštas. 

382 ir toliau. Taip pat pagailo man Tifono šimtagalvio...— Tifonas — Gajos ir 
Tartaro sūnus, gimęs viename Kilikijos kalne. Dzeusas nutrenkė jį į Žemės gelmes, 
po Etnos kalnu. Audros, ugnikalnių išsiveržimai ir žemės drebėjimai, pasak 
senovės poetų, sukeliami nemirtingo Tifono judesių. 

388. Gorgonės liepsnos jam žaibavo iš akių.— Gorgonė — sparnuota moteris pa- 
baisa su baisiom akim, galinčiom kiekvieną, pažvelgusį į jas, paversti akmeniu. 
438. Dievams, laimingiems kitados.— Turimi galvoje titanai. 

445. Azija — Mažoji Azija. 

449—451. Ir gyventojos drąsios /Net Kolchidės pakrančių — /Kariauninkės 
merginos...— Turimos galvoje amazonės. 

453. Meotijos vandenys — Azovo jūra. 

455. Arija — viena iš rytinių senovės Persijos sričių. 

605. Hesionė — viena iš Okeanidžių, Prometėjo žmona. 

Ijo — upių dievo Inacho, Argo karaliaus, duktė. Ją pamilo Dzeusas, ir Dzeuso 
žmona Hera iš pavydo pavertė ją karve ir pavedė saugoti šimtaakiui piemeniui 
Argui. Dzeuso palieptas, Hermis fleitos muzika užmigdė Argą ir užmušė jį. Tada 
Ijo ėmė persekioti Heros pasiųstas gylys. 

626. Vamzdeliai gi, vašku pildyti, skamba...— Turimas omeny senovės graikų 
muzikos instrumentas. 

691. Juoba kad tavo tėvo sesers jos yra.— Inachas buvo laikomas Okeano ir 
Tetidės sūnumi, taigi buvo Okeanidžių brolis. 

708. Lerna — ežeras Argolidėje, į pietus nuo Argo miesto. 

715. Ir į Pitoją jis, ir į Dodonę tąsyk...— Pitoja — senovinis Delfų orakulo pava- 
dinimas. Dodonė — Epiro miestas, kur šventame Dzeuso ąžuolyne buvo ora- 
kulas. 

727. Loksijas — Apolono, duodančio dviprasmes pranašystes, pravardė. 

735. Kerchnėja — upė Argolidėje. 

779. Chalibai — gentis, gyvenusi pietinėje Juodosios jūros pakrantėje. 

781. Prie upės Atžaros, pateisinančios vardą...— Kokia upė čia turima galvoje, 
neaišku. 

789—790. Vėliau Temiskirėj joms įsikurti teks, /Prie Termodonto upės...— 
Temiskirė — sritis rytinėje Juodosios jūros pakrantėje. Termodontas — Temiskirės 
upė. 

792. Salmidesija — Trakijos miestas. 

794—799. Prie sąsmaukos tada Kimeriškos atvyksi /...Didingas atminimas: Bos- 
foras dėl jo /Ir vardą savo gaus.— Kimeriškoji sąsmauka — Kerčės pusiasa- 
lis. Kimeriškasis Bosforas — dabartinis Kerčės sąsiauris. Graikiškai bosporos — 
karvių brasta. 

838. Tai palikuoniui tavo lemta padaryti.— Užuomina į Heraklį. 

859. Kistenė — sala Viduržemio jūroje, prie Likijos krantų. 

860. Forkidės — Forkijo, jūrų dievo, dukterys. Kai kas tapatina jas su gor- 
gonėmis. 

870—871. Tu saugokis taip pat ir aštriasnapių grifų, /Šunų tyliųjų Dzeuso...— 
Grifas — antikinėje mitologijoje sparnuotas liūtas su erelio galva. Eschilas vadina 
juos šunimis, nes jie eina sargų pareigas. 

872. Arimaspai — pasakiška vienakių žmonių gentis. 

876. Etiopų upė — aukštutinis Nilas. 

878. Biblo aukštumos — matyt, kalnai Afrikoje. Graikiškai „biblos“ — papirusas. 
880— 881. Jis ir nuves tave į Nilotidę, šalį / Trikampę tą..— T. y. prie Nilo 
deltos. 

900. Molosų šalis — vietovė Epire. 

901—902. Per gaugarą Dodonės, kur orakulas /Yra garsus ir sostas Dzeuso 
Tesprotiškio...— Dodonė — žr. 24 paaišk. Tesprotidė — Epiro sritis. 

909—912. Prie Rėjos įlankos plačiausios nuskubėjai, /... ta įlanka turės,/ ...Ijo- 
niškosios vardą...— Rėja — Urano ir Gajos duktė, Krono žmona. Eschilas kildina 
jonėnų — senovės graikų genties — pavadinimą iš Ijo vardo. Ijoniškoji įlanka — 
Jonijos jūra. 

918. Kanobas — senovės Egipto miestas. 

922. Tu juodąjį tada Epafą pagimdysi, /Kurs iš gimimo budo vardą savo gaus.— 
Epafas — Ijo ir Dzeuso sūnus. Graikiškai epaphao — prisiliesti. 

926—927 ir toliau. Po jo karta penktoji penkiasdešimtvaikė /Ne savo noru 
vėl į Argą atkeliaus.— Mitas pasakoja, kad Egipto karalius Egiptas išvarė savo 
brolį Danają iš tėvynės, ir tas, įsikūręs Arge, tapo jo karaliumi. Danajas turėjo 
penkiasdešimt dukterų, kurios, nenorėdamos tekėti už savo pusbrolių, Egipto sū- 
nų, išžudė juos jungtuvių naktį. Tik jauniausioji duktė Hipermestra, nepaklausiusi 
tėvo, nenužudė savo jaunikio. 

934. Pelasgų žemė — Argas. 

* 1022. Adrastėja — Nemesidės (keršto, teisingumo, atpildo deivės) epitetas. 
* 1044. Kaip iš tvirtovių šitų krito du valdovai.— Turimi galvoje Uranas ir Kro- 
nas. Uraną nuvertė Kronas, Kroną — Dzeusas. 


Parengė RIČARDAS MIRONAS 


ORESTĖJA 


„Orestėjos“ pagrindą sudaro mitas apie Pelopo giminę, per amžius slegiamą 
baisaus prakeikimo. Pelopas buvo Frigijos karaliaus Tantalo sūnus. Jį ir jo ainius 
prakeikė Hermis už jo sūnaus Mirtilo nužudymą. Pelopo sūnūs Atrėjas ir Tiestas, 
įkalbėti motinos Hipodamėjos, užmušė savo pusbrolį Chrisipą ir buvo prakeikti tėvo. 
Ištremtus brolius priglaudė Mikėnų karalius Stenelas. Atrėjas vedė Kretos karaliaus 
dukterį Aeropę. Ji, pamilusi Tiestą, apgaudinėjo su juo savo vyrą. Atrėjas, keršydamas 
Tiestui, pasikvietė jį į puotą ir, nužudęs tris jo sūnus, pavaišino Tiestą jų mėsa. 
Tiestas prakeikė savo brolį. Vėliau Atrėją nužudė, nustumdamas nuo uolos į jūrą, 
Tiesto sūnus Egistas. 

Atrėjas turėjo du sūnus — Agamemnoną ir Menelają (jie vadinami Atridais). 
Spartos karalius Tindarėjas išleido už jų savo dukteris — Klitemnestrą ir Eleną. 
Trojos karalaitis Paris paviliojo Menelajo, paveldėjusio Tindarėjo sostą, žmoną Eleną ir 
išsivežė ją į Troją. Dėl to kilo Trojos karas. Agamemnonas, tuo metu Mikėnų kara- 
lius, buvo išrinktas vyriausiuoju karo vadu. Graikų laivynas ilgai negalėjo iš- 
plaukti iš Aulidės uosto, nes pūtė priešingas vėjas, kurį atkreipė ant Agamemnono 
užsirūstinusi deivė Artemidė. Norėdamas permaldauti deivę, Agamemnonas paklausė 
žynio Kalchanto patarimo ir paaukojo savo vyriausiąją dukterį Ifigeniją. Klitemnestra 
prisiekė atkeršyti vyrui. 


Agamemnonas 


Po dešimties metų Klitemnestra sulaukia ženklo, kad graikai grįžta iš Trojos, ir, 
padedama meilužio Egisto, gali vykdyti savo kerštą. 


' Argas — taip buvo vadinama Peloponeso sritis Argolidė su sostine Mikėnais. 
Vėliau čia iškilo Argo miestas. 

2 10—11. „Taip įsakė moteris /Su vyro širdimi, ne moters viltimis.— Turima 


galvoje Klitemnestra. 

29. Ilionas — Troja. 

33. Valdovams triskart išlošiau po šešetą! — Lošiant kauleliais, šešetas buvo 

didžiausias laimėjimas. 

43. Kronidas — Krono sūnus Dzeusas. 

46. Priamas — Trojos karalius, Pario tėvas. 

66. Danajai — argiečiai, Argo įkūrėjo Danajo palikuonys. 

111. Teukrai — trojiečiai (pirmasis mitinis Trojos karalius buvo Teukras). 

121. Šaunusis žynys — achajų pranašautojas Kalchantas. 

'0 134—135. Mat Artemidė šventoji nekenčia / Savojo tėvo sparnuotų šunų.— 

Sparnuoti šunys — Dzeuso paukščiai ereliai. 

"| 146. Pajanas — Apolono kaip gydytojo epitetas. 

!2 190—191. Jūros daužomoj Aulidėj — / Anoj pusėj prieš Chalkidę.— Aulidė — 
uostas Bojotijoje. Chalkidė — Eubojos salos miestas, kurį su Aulide jungė tiltas. 

I3 192. Vėjai pūtė nuo Strimono...— Strimonas — upė ties Trakijos ir Makedonijos 
riba. Vėjai nuo Strimono — Aulidei šiaurės vėjai. 

14 245—246. Ir, tėvui geriant trečią taurę, / Giedojo išganingąjį pajaną.— Trečia 
taurė per puotą būdavo geriama Dzeuso Gelbėtojo garbei ir ją dažnai lydėdavo pa- 
dėkos himnas — pajanas. 

I5 257. Apijos šalis — Peloponesas. 

'6 281. Ida — kalnas, kurio papėdėje buvo įsikūrusi Troja. 

17 283. Lemno sala — sala Egėjo jūroje. 

18 285. Atono kalnas — kalnas Chalkidikės pusiasalyje. 

'9 289. Makistas — kalnas Eubojos saloje. 

20 292. Mesapija — kalnas Bojotijoje. 

2! 293. Euripas — sąsiauris tarp Eubojos salos ir Bojotijos. 

22 297. Asopas — Bojotijos upė. 

23 208. Kitaironas — kalnų virtinė tarp Bojotijos ir Atikos. 

2 302—303. Jau lekia štai per Gorgos ežerą šviesa / Ir, Aigiplankto kalną tuoj pa- 

siekusi...— Gorgos ežeras ir Aigiplankto kalnas buvo Korinto sąsmaukoje. 

306. Sarono įlanka — įlanka tarp Atikos ir Argolidės. 

2 309. Arachnės uola — uola šalia Argo. 

2? 399. Aleksandras — Paris. 

509. Pitojos viešpats — Apolonas. Pitoja — Parnaso sritis Fokidėje, kur buvo 

Apolono šventykla ir orakulas. 

511. Skamandras — upė Troadėje, įtekanti į Helespontą. 

654. Trakiškis vėjas — vėjas, pučiąs nuo Trakijos. 

681—688. Kas gi taip teisingą vardą / Davė tajai moteriai? /... Vardas ir „nelaisvę“ 
reiškia...— Eschilas kildina Helenos vardą (gr. Helena) iš veiksmažodžio „grobti, 
užimti“ (gr. helein). 

695. Simoentas — upė šalia Trojos. 

825. Plejadėms leidžiantis, tas arklio kūdikis...— Achajai įsibrovė į Troją, pasislėpę 
medinio arklio pilve. Plejadėms leidžiantis — vidury nakties. 

841. Tik Odisėjas, kurs žygiavo priverstas...— Odisėjas, norėdamas išsisukti nuo 
Trojos žygio, apsimetė pamišęs, bet, klastai išaiškėjus, buvo priverstas dalyvauti kare. 
870—871. Pavirtęs būtų jis antru Gerionu, / Drobulę naują būtų gavęs tris kar- 
tus...— Gerionas — trikūnis milžinas, kurį užmušė Heraklis. 

914. Ledos dukra — Klitemnestra. Leda, Etolijos karaliaus duktė, nuo Tindarėjo 
pagimdė Klitemnestrą ir Kastorą, nuo Dzeuso — Eleną ir Polideuką. 


* 967. Ir duotų mums pavėsį Sirijaus kaitroj.— T.y. vasarą, kai pateka Sirijus. 


1022— 1024. Dzeusas pats žinovą tokį, / Mirusių gaivintoją, / Nutrenkė nubaus- 
damas.— Turimas galvoje gydytojas Apolono sūnus Asklepijas. Jį Dzeusas nutrenkė 
už tai, kad mėgino prikelti mirusius. 

1040— 1041. Juk, sako, net Alkmenės vaikas kitados / Parduotas gavęs vergo duoną 
valgyti. — Alkmenės vaikas — Heraklis, už Ifito nužudymą turėjęs vergauti Lidijos 
karalienei Omfalei. 

1074. Loksijas — Apolonas. 

1142—1145. Lyg pilkoji lakštingala, /..-Šauki tu savo Iltiją, Itiją, / Per visą amžių 
vaitodama.— Trakų karaliaus Terėjo žmona Proknė, keršydama vyrui, nužudė savo 
sūnų Itiją. Dievų paversta kregžde, jinai nesiliauja verkusi sūnaus. 

1161. Kokitas, Acherontas — požemio karalystės upės. 

1255. Pitija — Apolono žynė. 

1257. Likieti Apolonai! — „Likietis“ — čia Apolono epitetas „ginantis nuo vilkų“ 
(gr. lykos — vilkas). 


? 1439. Kursai ties Troja Chriso dukrą linksmino.— Chriseidė, Apolono žynio duktė, 


buvo Agamemnono belaisvė. 
1568. Su demonu tuo Pleistenidų baisiu...— Pleistenio vieta Pelopidų genealogi- 


joje neaiški. Eschilas, matyt, jį laiko Pelopo sūnumi. 


Choėforos 


„Choėforos“ graikiškai reiškia „nešančios aukas mirusiųjų garbei“. Tragedijos 


veiksmas vyksta praėjus keletui metų po „Agamemnono“ įvykių. Orestas su savo draugu 
Piladu, Fokidės karaliaus Strofijo (jo rūmuose jis augo Agamemnonui išvykus į Trojos 
karą) sūnumi, grįžta į Argą keršyti už tėvo mirtį — taip jam liepęs Apolonas. 


2 


1. O požemini Hermi...— Hermis vadinamas „požeminiu“ kaip mirusiųjų lydėtojas 
į požemio pasaulį. 
5—6. ..Inachui savo pirmą garbaną atidaviau...— Inachas — upė Argolidėje ir jos 


dievas. Graikų paaugliai, tapę jaunuoliais, aukodavo upės dievams savo plaukų 
garbaną. 

151. Pajanas — iškilmingas himnas. 

242. Tu man lyg nuožmiai paaukotoji sesuo...— Turima galvoje Ifigenija. 

269. Loksijas — Apolonas. 

346—347. „Kokio likiečio ietimi pervertas...— Čia Likija — vietovė prie Trojos. 
366. Skamandras — upė Troadėje, įtekanti į Helespontą. 

423—424. Užtraukiau raudą arišką / Kaip Kisijos šalies raudotojos...— Arija — 
senovės Persijos rytų sritis. Kisija — šalis Persijoje. 

563—564. Abu kalbėsime parnasiška tarme, / Pamėgdžiodami fokidiečių tarse- 
ną.— Fokidė — vidurio Graikijos sritis su Parnaso kalnu. 

577—578. Tada erinija, pamėgus žudynes, / Jau trečią kartą kraują juodąjį iš- 
siurbs.— Pirmą kartą — kai buvo nužudyti Tiesto vaikai, antrą kartą — kai buvo 
užmuštas Agamemnonas. 

605—612. Tas žino, ką išsigalvojo / Sūnaus žudikė Testiadė nedora...— Testiadė — 
Etolijos karaliaus Testijo duktė Altėja. Jos sūnui Meleagrui buvo išpranašauta mir- 
tis, kai židinyje sudegs liepsnojanti pliauska. Altėja ištraukė nuodėgulį iš židinio 
ir paslėpė. Bet kai užaugęs Meleagras medžioklėje užmušė motinos brolius, Altėja 
vėl įmetė nuodėgulį į ugnį, ir Meleagras mirė. 

613—622. Bjauri ir pasaka kita / Apie žudikę Skilę...— Čia turima galvoje Megarų 
karaliaus Niso duktė. Kretos karalius Minas (Minojas), apgulęs Megarus, papirko 
Skilę, ir toji pražudė tėvą, išraudama jam iš galvos stebuklingą auksinį plauką. 
631—632. Tačiau didžiausias iš visų / Tai Lemno moterų nusikaltimas...— Mitas 
pasakoja, kad Lemno moterys išžudžiusios visus savo salos vyrus. 

674. Esu daulietis, iš Fokidės atvykau.— Daulija — Fokidės miestas. 

726. Peitoja (gr. Peitho) — įtikinimo ir iškalbos deivė, Afroditės duktė. 
806—807. O tu, kurs gyveni gražiai / Ir puošniai įrengtam name! — Čia, matyt, 
choras kreipiasi į Apoloną, kuriam buvo skirta Delfų šventykla. 

812. O Hermi, Majos sūnau! — Hermis buvo Dzeuso ir Atlanto dukters Majos 
sūnus. 

832. Persėjas — mitinis herojus, nukirtęs galvą gorgonei Medūzai, nuo kurios 
žvilgsnio suakmenėdavo visa, kas gyva. 

924. Sūnau, bijok šunų, kur keršys už mane.— Turimos galvoje erinijos. 

939. Pitoja — vietovė Parnaso papėdėje, kur buvo Delfų miestas su Apolono šven- 
tykla ir orakulu. 

949. Dzeuso duktė mergelė — teisingumo deivė Dikė. Eschilas kildina jos vardą 
(gr. Dikė) iš Dzeuso vardo (gr. Zeus, Dios) 

1036. Į Žemės vidurį, Loksijo būstinę..— Buvo manoma, kad Žemės vidurys yra 
Apolono šventykloje Delfuose. 

1054. Piktieji keršto šunes, motinos siųsti! — „Keršto šunys“ — erinijos. 


Eumenidės 


Trečios „Orestėjos“ dalies pagrindinis veikėjas — Orestas, persekiojamas keršto 


deivių erinijų už motinos nužudymą. Tragedijos gale erinijos imamos garbinti kaip 
eumenidės — t.y. palankiosios deivės. Iš čia tragedijos pavadinimas. 

3. Temidę — motinos orakule jinai...— Temidė, teisingumo deivė, buvo Urano ir 
Gajos (Žemės) duktė. 

6. Titanų vaikas Febė, Žemės kūdikis.— Febė, kaip ir Temidė, Urano ir Gajos 
duktė, Lėtonės, pagimdžiusios nuo Dzeuso Apoloną (Febą), motina. 

9. O šis, palikęs Delo ežerą, uolas...— Pasak mito, Apolonas gimęs Delo saloje. 

10. Paladės žemė — Atika. 

11. Ir čion atvyko, į Parnaso būstinę.— Parnasas — kalnas Fokidėje, kurio pa- 
pėdėje buvo Delfai su Apolono šventykla ir orakulu. 

13. Hefaisto sūnūs — atėniečiai, kildinę save iš Atėnų karaliaus Erechtėjo, He- 
faisto sūnaus. 

16. Ir patys žmonės, ir karalius tos šalies.— Mitinis Delfų karalius buvo Delfas. 
19. Loksijas — Apolono, duodančio dviprasmes ištarmes, epitetas (gr. loksos — 
kreivas). 

22. Koriko uola — uola į šiaurę nuo Delfų, pašvęsta Panui, Dionisui ir nimfoms. 
24. Bromijas — Apolono epitetas. 

25—26. Iš čia jis prieš Pentėją vedė bakchantes, / O jos lyg kiškį draskė tą pavi- 
jusios.— Pentėjas — Tėbų karalius, kurį už priešinimąsi Dioniso kultui sudraskė 
bakchantės. 

27. Pleistas — upelis šalia Koriko uolos. 

40. Žiūriu, prie Vidurio...— Delfų šventykloje buvo akmuo, laikomas Žemės viduriu. 
50—51. Mačiau aš kartą nupaišytas harpijas, / Finėjo valgį griebiančias,— spar- 
nuotos jos...— Harpijos, sparnuotos pabaisos moterų veidais, atimdavo valgį iš 
trakų karaliaus Finėjo, nubausto dievų. 

79—80. ...O kai pasieksi miestą puikųjį / Paladės...— Paladės miestas — Atėnai. 
89. Tu, Hermi, broli, būdams kraujo to paties, / Lydėk jį, saugok, — vadinies Lydė- 
toju...— Hermis ir Apolonas — abudu Dzeuso sūnūs, taigi broliai. Hermis vadinamas 
Lydėtoju kaip keleivių globėjas. 

293—294. Vis tiek ar Libijos šalies vietovėse, / Arti Tritono, gimtojo vandens, 
srovės...— Pasak vieno iš mitų, Atėnė gimusi Libijoje, prie Tritono upės ar ežero. 
296. Flegros lyguma — lyguma Chalkidikėje, kur vyko mitinis mūšis tarp dievų 
ir gigantų. 

323—324. Lėtonės vaikas — Apolonas. 

399. Skamandras — upė Troadėje, įtekanti į Helespontą. 

402. Tesėjo palikuonys — atėniečiai. Tesėjas buvo Atėnų karalius. 

441—442. Ir prie man švento židinio maldaudamas / Tarytum Iksionas apvalytas 
būt..— Lapidų karalius Iksionas pirmas susitepė giminaičio krauju — užmušė 
savo uošvį. Dzeusas pasigailėjo Iksiono ir jį apvalė. 

567. Paimk trimitą skardų, tirėnietišką...— Tirėnietiškas trimitas — etruskų tri- 
mitas. Etruskai buvo laikomi varinių trimitų išradėjais. 

640—641I. Pasak tavęs, tai Dzeusas rūpinas labiau / Tėvais — bet savo tėvą jis 
supančiojo! — Dzeusas savo tėvą Kroną nuvertė nuo sosto ir nutrenkė į Tar- 
tarą. 


663—665. Juk tėvu vyras gali tapt be motinos. / Paliudys Dzeuso olimpiečio štai 
duktė. / Jai nereikėjo augti įsčios tamsoje...— Atėnė tiesiog iššokusi Dzeusui iš 
galvos. 

683—684. Bet šitas teismas pasiliks visiems laikams / Egėjo ainiams šioj Arėjo 
kalvoje.— Egėjo ainiai — atėniečiai. Pasak Eschilo, pati deivė Atėnė įsteigusi aukš- 

čiausiąjį Atėnų teismą — areopagą, kuris posėdžiaudavo Arėjo kalvoje (gr. Areios 
pagos — Arėjo kalva). 

685—686. Kadaise amazonės jąją užėmė, / Kai su Tesėju atkeliavo čia kariaut...— 
Amazonės, keršydamos Atėnų karaliui Tesėjui už jų karalienės pagrobimą, įsiveržė 
į Atiką. 

704. Pelopo šalis — Peloponesas. 

2 717—718. Ir mano tėvas klydo, tavo nuomone, / Žudiką Iksioną išklausyda- 
mas? — Žr. 22 paaišk. 

723—724. Kadais laimėjai ir Fereto namuose: / Prikalbinai tu moiras nemarumą 
duot.— Tarnaudamas Tesalijos karaliui Admetui, Fereto sūnui, Apolonas išgelbėjo 
jį nuo mirties, įtikinęs moiras Admetą pakeisti kuo nors kitu. 

3 854. Erechtėjas — šventykla Atėnų Akropolyje. 

32 885. Peitoja (gr. Peitho) — įtikinimo ir iškalbos deivė. 

3 1010. Kranajo vaikai — atėniečiai, mitinio Atikos karaliaus Kranajo palikuonys. 

Parengė DIANA BUČIŪTĖ 


SOFOKLIS 


Iš Sofoklio kūrinių lietuvių skaitytojai pirmiausia susipažino su „Antigone“ — 
1903 m. pasirodė neeiliuotas J. Šaulio vertimas. 1939 m. išėjo trys A. Venclovos ir 
A. Rukšos verstos tragedijos — „Edipas karalius“, „Edipas Kolone“, „Antigonė“. 
Tarybiniais metais visas Sofoklio tragedijas iš originalo vertė A. Dambrauskas (1974 m. 
išleista „Edipas karalius“, „Edipas Kolone“, „Antigonė“, o 1984 m. likusios keturios 
tragedijos — „Elektra“, „Ajantas“, „Filoktetas“ ir „,„Trachinietės“). 

1939 m. Kauno Valstybės teatre B. Dauguvietis pastatė „Edipą Kolone“, 1977 m. 
Panevėžio dramos teatre J. Miltinis — „Edipą karalių“. 


EDIPAS KARALIUS 


Labdako sūnus Lajas, Tėbų karalius, vedęs Menoikėjo dukterį Jokastę, su ja ilgai 
neturėjo vaikų. Todėl kreipėsi į Delfų orakulą. Apolono atsakymas buvo rūstus: Lajas 
turėsiantis sūnų, nuo kurio rankos žūsiantis pats ir kuris vesiantis savo motiną. 

Kai netrukus gimė sūnus, tėvai nusprendė jį nužudyti. Vaiką tėvas padavė vienam 
piemeniui, kad išnešęs numestų Kitairono kalne. Piemeniui kūdikio pagailo, ir tas 


538 


atidavė jį auginti bandos ganytojui iš Korinto. Korintietis berniuką nunešė savo be- 
vaikiui valdovui Polibui, ir šis su žmona Merope jį užaugino. 

Taip Edipas buvo laikomas Korinto karaliaus sūnum. 

Vienos puotos metu įgėręs svečias jį įžeidė, pavadindamas netikru sūnum. Jauni- 
kaitis tat paėmė giliai į širdį ir kitą dieną paklausė tėvus, ar tai tiesa. Tėvai sūnų nu- 
ramino, tačiau neįtikino, ir tas be jų žinios leidosi tiesos ieškoti į Delfus. Čia Apolonas 
pakartojo Lajui duotą ištarmę: Edipas užmušiantis tėvą ir vesiantis savo motiną. Dėl 
pranašystės šiurpumo vaikinas nebegrįžo į Korintą, bet leidosi tolyn nuo jo. Vienoje 
kryžkelėje jis susitiko važiuotus keleivius, kurie nedavė jam kelio. Kilo vaidas, ir jo 
metu žuvo visi sutiktieji. Tai buvo Lajas su palyda. 

Edipas atėjo į Tėbus, kurie tuo metu kentė didį negandą: prie miesto vartų apsi- 
gyveno baisenybė Sfinksas, pusiau moteris, pusiau liūtė, ir žudė kiekvieną pro ją einantį 
ir jos mįslės neįmenantį. Edipas mįslę įminė ir miestą išgelbėjo. Dėkingi tėbiečiai 
paskelbė jį savo karalium ir išleido už jo našlę karalienę. Penkiolika metų laimingai 
gyveno jaunasis karalius, susilaukė poros sūnų, Eteoklio ir Polineiko, ir dviejų dukterų, 
Antigonės ir Ismenės, kol vėl atėjo nelaimė: kilo baisus maras. 

Nuo čia prasideda tragedija. 


1. Kadmas — Tėbų įkūrėjas. 

2 21. Ismenas — Bojotijos upė, tekanti per Tėbus. 

3 27—28. „ugningas dievas, beširdis maras...— Arėjas, kuris buvo ne vien karo, 
bet ir visokio žudymo, taigi ir maro dievas. 

* 37. Nuožmiam viliūgui Sfinksui, mįslę menančiam.— Sfinkso užmenama mįslė 

buvusi tokia: 


Padaras žemėj yra ir dvikojis drauge, ir trikojis, 
Visa, kas juda ore, vandenynuos ir žemėj ropoja. 
Betgi, juo kojų daugiau atsiremti į taką jis turi, 
Juo mažesniu greitumu įstengia paslinkti jo kūnas. 


O Edipo atsakymas buvęs: 


Prapulčiai savo dabar, mirties piktavardi skelbėjau, 
Atsaką mano išgirsk: klastą jis tavo pabaigs. 

Padaras tas — žmogus. Bekalbis ir silpnas užgimęs, 
Žemėje keturiomis šliaužioja pirmus metus. 

Bėga diena po dienos, subresdamas kūnas stambėja — 
Ir štai dvikojis žvalus žengia sau tvirtu žingsniu. 

Bet ir senatvė čia pat, ir kaip atsparą trečią jis ima 
Lazdą į savo rankas kretančiam kūnui paremt. 


143. ...paimkit alyvas.— Jei prašymas išklausytas, prašytojas alyvas pasiima ir grįž- 
damas laiko jas rankose, kad artimieji gerą naujieną pamatytų iš tolo. 

177. Į Vakario dievo krantą.— Vakaris dievas — Hadas, mirusiųjų karalystės 
valdovas, nes jo kraštas — vakaruose, saulės leidimosi šaly. 

195—197. Nublokški į marias, į rūmus Amfitritės / Ar į nemeilingus svečiams / 
Trakų vandenis.— Amfitritė — marių dievo Poseidono žmona; marių vanduo nu- 
plauna bet kokį antkrytį. Trakija — Arėjo gimtinė. Sofoklis čia galvoja ne kaip 
tėbietis, o kaip atėnietis. Tėbiečiams Arėjas, kaip Afroditės vyras ir Tėbų įkūrėjo 
Kadmo žmonos Harmonijos tėvas, buvo genties globėjas. Tuo aiškinamas trakų 
karingumas ir „nemeilingumas svečiams“. 

211—212. „Valio“ palydimas šauksmų, / Su bakchantėmis ateik...— Kas treji 
metai ant Kitairono kalno prie Tėbų būdavo triukšmingai švenčiama šventė Bakcho 
garbei. Lydėdamos iš šventovės nešamus šventuosius indus, elnių kailiais apsigaubu- 
sios merginos bakchantės nakčia bėgdavo į Kitaironą, mosuodavo gebenėmis ir vy- 
nuogienojais apvyniotom lazdelėm ir mušdavo būgnus, o žiūrovų minia pritardama 
šaukdavo. 

239— 240. Ir teneleis maldų ir atnašavimų / Jam būti dalyviu ir šlėktis vandeniu.— 
Kai mirusiems šeimos nariams ir namų dievams globėjams buvo meldžiamasi ir auko- 
jama, neturėjo maišytis joks svetimas žmogus, kitaip viskas eidavo niekais. Lygiai 
taip pat dalyvauti viešuose aukojimuose ir apsiplauti švęstuoju vandeniu galėjo vien 
savieji. Tremtinys ir prakeiktasis nebelaikomas savu ir lieka be dievų globėjų, o 
tai baisiau už viską. 

267—268. Jį — sūnų Labdako, sūnaitį Polidoro, / Agėnoro garsaus ir Kadmo 
atžalą.— Polidoras, Lajo senelis, taip pat buvo Tėbų karalius. Agėnoras — Kadmo 
tėvas. 

380. „ir mene iš menų...— Čia menas — žiniuonystė, aiškiaregystė. 

410. Loksijas — Apolono pravardė: „vingiuotas“, „supainiotas“. 

415—416. ..Slaptas priešas tu / Esi saviesiems šiam pasauly ir anam.— Jokastei — 
šiame, Lajui — aname pasaulyje. 

463—464. Kas tas, kur uola tiesiakalbė / Delfuos paminėjo...— Delfai stovėjo 
uolotame Parnaso plokščiakalnyje. Tarp uolų buvo ir garsusis Apolono orakulas. 
802. Kai šauklį sutikau...— Šauklio asmuo buvo šventas ir neliečiamas. Jis vyko 
su Tėbų valdovu kaip jo sargybinis Fokidės šaly ir drauge kaip važnyčiotojas. 

868. Olimpas — čia ne kalnas, o dangus. 

899—900. Nei į šventovę aukštą Abuos, / Nei į Olimpiją daugiau...— Abų mies- 
te, Fokidėje, buvo sena Apolono šventykla; Olimpija — lyguma Elidėje, Peloponese, 
garsi ne vien žaidimais, bet ir kaip Dzeuso šventovė. 

918. ..likieti Apolone..— Ar Apolono kultas Likijoje (Mažosios Azijos pietva- 
karių kampe) buvo savas iš senų senovės, ar jį įvedė graikai, tebėra neišaiškinta. 
Dėl panašaus skambėjimo su graikišku žodžiu „lykos“ (vilkas), likietį Apoloną imta 
tapatinti su Apolonu, ginančiu kaimenes nuo vilkų („lykios“). 

1036. Nuo tavo laimės tos ir vardas duotas tau.— Gr. Oidipus — sutintakojis. 
1089. Tai rytoj per pilnatį...— Tragedija turėjo būti rodoma 12—14 elafeboliono 
(pagal dabartinį kalendorių antra kovo ir pirma balandžio pusė) dienomis, o pen- 
kioliktą buvo Mėnulio pilnaties (Pandijų) šventė. 

1104. Kilenės viešpats — Hermis, gimęs Kilenės kalne Arkadijoj. 

1107. Helikono dievaitės — mūzos. 

1123. Jo vergas, bet ne pirktas, o namuos užaugęs.— Namie užaugę vergai buvo 
labiau vertinami ir buvo uolesni kaip tikri šeimynos nariai. 


1227. Nei Istras, rodos man, nei Fasis nevalios...— Istras — Dunojus; Fasis — 
pasakiška upė Kolchidėje, tapatinama su Rionu. 
1262. Iš slenksčio įvarus gilius...— Durys senovėje varstėsi ant ašies: jos galiukai 


kyšojo iš durų viršaus ir apačios ir buvo įleisti į metalu išklotas skylutes slenkstyje 
ir staktos viršuje. 


ANTIGONĖ 


Suaugę Edipo sūnūs, Polineikas ir Eteoklis, ima kovoti dėl Tėbų sosto ir žūsta 


dvikovoje nuo vienas kito rankos. Paėmęs krašto valdžią Kreontas gražiai palaidoja 
Eteoklį ir kitus žuvusius Tėbų gynėjus, o šalį išdavusio ir priešus (savo uošvio Argo 
karaliaus Adrasto kariuomenę) prieš ją vedusio Polineiko lavoną liepia palikti nelai- 
dotą: tegu sudrasko jį šunys ir paukščiai plėšrūnai. Tai didžiausia panieka ir bausmė 
žmogui: kol kūnas nelaidotas, vėlė mirusiųjų karalystėje neturi vietos ir esti amžina 
klajūnė. Tai lygu antrai mirčiai. Todėl mirusiojo palaidojimą senovės graikai laikė 
švenčiausia ir buūtiniausia, visų pirma, artimųjų priederme. 


Ir štai dabar Kreontas, grasindamas mirties bausme, uždraudžia laidoti ir aprau- 


doti Polineiką. Šitam nežmoniškam įsakymui pasipriešina žuvusiojo sesuo Antigonė 
ir slaptai jį palaidoja. 


36. Tas miesto aikštėje sukniubs po akmenim.— Užmušimas akmenimis buvo vienas 
bausmės vykdymo būdų. 

101. Tėbams septynvarčiams...— Bojotijos Tėbai vadinami „septynvarčiais“, kad 
nebūtų maišomi su „Tėbais šimtavarčiais“, buvusiais Aukštutiniame Egipte. 

104. Dirkė — pro Tėbus tekanti upė, iš kurios versmių sėmės vandenį tėbiečiai. 

113. Su galingu, skardžiu kaip erelio riksmu...— Erelis buvo argiečių simbolis. 
125—126. ...prieš jį / Stojo slibinas drąsiai.— Slibinas reiškia tėbiečių pulkus. 
134—137. Partrenktas griuvo ant žemės, kurs nešė ugnį... / „.Nešamas niršto kaip 
vėtros.— Kalbama apie Kapanėją, kuris „ugnim tvirtovę Tėbų žada sunaikinti“. 
Kapanėjas buvo vienas iš „Septyneto prieš Tėbus“ — septynių Argo galiūnų, kovo- 
jusių už Polineiką. 

143—147. Todėl Dzeusui... / Jie ginklus varinius paaukojo visi...— Žuvusių 
priešų ginklus ir šarvus laimėtojai paaukojo kovų lėmėjui Dzeusui; tik Polineiko 
ir Eteoklio ginklai nebuvo paaukoti, nes jiedu „vienas kitam ietį suvarė“. 

149. Daugiavežimiams ji Tėbams...— turintiems daug ir tvirtų karo vežimų, ga- 
lingiems. 

776. Kad miesto nesuterščiau aš žmogaus krauju.— Papročiai reikalavo pasmerk- 
tiesiems mirti badu padėti kiek maisto, kad tam, kuris nuteisė, nekristų dėmė už 
kraujo praliejimą: kalinys juk buvo aprūpintas ir mirė natūralia mirtimi. 

823—832. Žuvus liūdnai, sako, Tantalo duktė... / ...Ašarom vilgo jos vargšės akys / 
Keteras kalno.— Liūdną savo dalią Antigonė palygina su Niobės dalia. Frigų kara- 
liaus Tantalo duktė Niobė, turėdama septynis sūnus ir septynias dukteris, su panieka 
atsiliepė apie Lėtonę, teturinčią vos vieną sūnų ir vieną dukterį (Apoloną ir Arte- 
midę). Už tai šiedu tą pačią dieną iššaudė visus Niobės vaikus, o pati Niobė buvo 
paversta į uolą Sipilo kalne (Lidijoj), tačiau ir akmeniu tapusi ji tebejaučia skausmą 
ir be paliovos lieja ašaras. 

845. Tėbė gražiaratė — čia Tėbai. Jų pavadinimas kilęs iš Bojotijos nimfos Tėbės 
vardo. 

870—87 1. Per nelaimingas vestuves / Tu pats žuvai ir mane pražudei...— Pabėgęs 
į Argą, Polineikas vedė jo karaliaus Adrasto dukterį Argėją. 

944— 950. Ir Danajei skaisti saulės šviesa / Buvo juk uždengta... / ..Ir kaip aukso 
lietus pašventė ją Dzeuso meilė.— Choras liepia Antigonei susitaikyti su dalia, pri- 
mindamas Danaję. Argo karaliui Akrisijui orakulo buvo pasakyta, kad žūsiąs nuo 
sūnaičio, dukters Danajės sūnaus, rankos. Todėl Danajė buvo uždaryta į bokštą. 
Ten, pasivertęs aukso lietumi, ją aplankė Dzeusas, ir ji pagimdė Persėją, kuris vėliau 
nužudė Akrisiją. 

955—965. Ir Drianto sūnus, viešpats edonų, / Buvo sutramdytas už įžūlius žo- 
džius...— Drianto sūnus Likurgas, trakų genties edonų karalius, įžeidęs Dionisą ir 
jo palydą, buvo už tai dievo nubaustas. 

968—969. Prie Mėlynų vandenų, tarpu dvejeto marių, / Ten, kur Bosforo uolos 


ir Trakijos Salmidesas...— Prie Bosforo sąsiaurio, kur jis išeina į Juodąją jūrą, 
kyšo dvi nedidelės salos — „mėlynosios“ arba „juodosios uolos“. 
970. Arėjas iš netoli...— Netoli Salmideso miesto buvo Arėjo šventykla. 


971—973. Matė Finėjo sūnų / Keršto šaukiančias žaizdas, / Kai motina žiauriai 
apakino.— Kalbama apie Borėjo dukterį Kleopatrą, kuri, keršydama norinčiam ją 
pamesti vyrui, Salmideso karaliui Finėjui, išdūrė sūnums akis ir uždarė juos kalė- 
jime. 

981—982. Tačiau atžala jinai / Erechteidų senų.— Finėjo žmona buvo Atėnų 
karaliaus Erechtėjo dukraitė. 

1030. „Ar dera baust mirtim numirusį? — Nelaidoto žmogaus vėlė neturi vietos 
nei ramybės požemių karalystėje, ir tai lygu jos mirčiai. 

1037. Pelnykitės, prekiaukit Sardų elektru...— Elektras — aukso ir sidabro lydinys, 
gintaro spalvos, labai brangintas senovėje; jo prekybos centras buvo Lidijos sostinė 


Sardai. 

1072— 1073. Žinok, nei tu gi, nei šviesos dievai tokios / Neturi teisės, smurtas tavo 
darbas šis.— Žmogus, kol gyvas, priklauso šviesos, arba dangaus dievams (olimpie- 
čiams) ir yra jų globoje; mirtis jį atima iš šių ir atiduoda požemių karalystės dievams, 
ir niekas neturi teisės ardyti šią tvarką. 

1115— 1125. Daugiavardi, Kadmo dukters / Šlove didžioji...— Strofa Dioniso 
garbei. Kadmo duktė, Dioniso motina Semelė, būdama nėščia nuo Dzeuso, panoro 
Dzeusą pamatyti visoje didybėje, kaip mato jo tikroji žmona Hera. Ji prisiartino, 
neatsargiai prisilietė jo rankos, kurioje jis laikė žaibus, ir buvo nutrenkta. Italija — 
minima kaip šalis, pagarsėjusi vynais; Eleusino močia — Demetra. Eleusinas — 
miestas ir apylinkė Atikoje su Demetros šventove, pagarsėjusia Eleusino misterijo- 
mis; šių apeigų metu buvo šlovinamas ir Bakchas. ...slibino / Buvo sėkla pasėta.— 
Statant Tėbų miestą, aukojimui buvo reikalingas vanduo šaltinio, kurį sergėjo sli- 
binas. Tėbų įkūrėjas Kadmas nukovė slibiną ir pasėjo jo dantis, iš kurių išdygo gink- 
luoti vyrai. Su jų pagalba Kadmas ir pastatė Tėbus. 

1128. („kur Koriko nimfos...— | šiaurę nuo Delfų, Parnaso kalno šlaite, buvo 
Koriko ola, pašvęsta nimfoms ir Panui. 

1130. Kastalijos versmė — šaltinis Parnaso kalne, pašvęstas mūzoms ir Apolonui. 
1131. Nisa — kalnų grandinė, kur nimfos išaugino Dionisą. 

1155. Amfionas — vienas iš Tėbų karalių. 

1199— 1200. ...Mes deivę kryžkelių tuomet / Ir niūrųjį Plutoną melsdami karš- 
tai...— Kryžkelių deivė — Hekatė, mėnulio ir nakties deivė; jos statulėlės būdavo 
statomos kelių sankryžoje. Dažnai Hekatė buvo maišoma su mirusiųjų krašto deive 
Persefone. Plutonas — požemių karalystės dievas, žemės gelmių viešpats. 

1303. Megarėjas — vyresnysis Haimono brolis, kritęs kaip Arėjo auka, priešų ka- 
riaunai puolant Tėbus. 


ELEKTRA 


„Elektros“ priešistoriją žr. Eschilo „Orestėjos“ paaiškinimuose. 
Sofoklio tragedija prasideda, kai, praėjus aštuoneriems metams po tėvo nužudymo, 


seno auklėtojo ir draugo Pilado lydimas, gavęs aiškų įsakymą iš Delfų orakulo, Orestas 
grįžta pasiryžęs atkeršyti Egistui ir Klitemnestrai. 


3 


4. Argas — sritis vidurinėje Graikijoje, Argolidė, kurios svarbiausias miestas Mikė- 
nai garsėję nepaprastais turtais (žr. 9 eil.). 

5—6. Giraitė gylio įgeltosios Inacho / dukters...— Upės dievo Inacho duktė — 
Ijo (Ijonė). Ją pamilo Dzeusas ir iš baimės prieš pavyduliaujančią Herą pavertė 
karve, kurią saugoti Hera pavedė šimtaakiui Argui. Dzeuso palieptas, Hermis Argą 
užmušė ir karvę pagrobė. Tuomet Hera ant Ijo užleido didžiulį gylį, kuris skaudžiai 
ją gėlė. 

6—7. „dievo vilkžudžio aikštė, Likėjas...— Vilkžudžiu buvo vadinamas Apolonas, 
kaip kaimenės gynėjas nuo plėšrūnų vilkų. Argo mieste buvo šiam dievui skirta 

aikštė, joje stovėjo šventykla, toli regima nuo Mikėnų aukštumos. Žr. „Edipo kara- 
liaus“ 18 paaišk. 

8. Garsioji Heros šventykla — už 15 stadijų nuo Mikėnų (stadijas — 192 m.). 

10. Pastogė Pelopidų, plūstanti krauju.— Prakeiktų ir žudynėmis pagarsėjusių 
Pelopo palikuonių namai. 

32. Kai nukeliavęs į Pitoją aš buvau...— Neatmenamais laikais prie Parnaso kalno 
gyveno slibinas Pitonas. Jį užmušė Apolonas. Slibino vardu buvo pavadinta vietovė 
ir orakulas, vėliau pagarsėjęs Delfų orakulo vardu. 

45—46. Nuo Fanotėjo atkeliavęs iš Fokidės: / Pirmasis jų bičiulis Fanotėjas tas.— 
Vieno Fokidės miestų prie Kėfiso upės valdovas Fanotėjas kivirčijosi su savo broliu 
Krisu, tėvu Strofijo, vedusio Agamemnono seserį Anaksibiją, ir todėl buvo ištikimas 
Egisto ir Klitemnestros bičiulis. 

82. Loksijas — Apolono pravardė dėl orakulo ištarmių dviprasmiškumo (gr. Iok- 
sos — kreivas). " 

96. Į svečius pavadino Arėjas...— Eufemistinė mirimo perifrazė. Arėjas — Dzeuso 
ir Heros sūnus — ne tiktai karo, bet ir visokios prievartos, mirties dievas. 

148— 149. Nuolat vien Itiją, Itiją šaukianti / Paukštė...— Atėnų karaliaus Pan- 
diono duktė, trakų karaliaus Terėjo žmona Proknė, keršydama vyrui už jo nedorą 
pasielgimą su jos seseria Filomele, nužudė sūnų Itiją ir padėjo vyrui, kad suvalgytų. 
Vyras sūnaus kūną atpažino ir puolė žmonai keršyti, o toji buvo paversta kregždė 
ir dabar lakstydama visą laiką šaukia sūnų: „Iti, Iti, Iti!“ 

150— 151. ..o nelaiminga Niobe, / Kuri nė kape akmeniniam verkt nenustoji.— 
Žr. „Antigonės“ 10 paaišk. 


156. Ifianasė — kitaip Ifigenija. Kodėl choras laiko ją gyva — nesuprantama. 
Šeimos nariams ji neabejotinai mirusi (žr. 909 ir 950 eil.). 

180. Krisos, jaučių tėvynės...— Krisa — sritis prie Korinto įlankos, garsėjusi žemės 
derlingumu ir geromis ganyklomis. 

182. Nei Acheronto šaly viešpataujantis dievas...— Acherontas — mirusiųjų kara- 
lystės upė; Acheronto šalis — mirusiųjų šalis, jos valdovas — Hadas (Pluto- 
nas). 

365—366. ..Argi dera / Vadintis dukteria geriausio iš tėvų? — Kilmė iš tėvo pusės 
buvo garbingesnė kaip iš motinos pusės. 

425. „sapnu ji saulei skundėsi.— Buvo paprotys sapną pasipasakoti saulei, kad 
ji išsklaidytų miglas ir atitolintų nelaimę. 

504—515. O protėvio Pelopo / Vargingosios lenktynės! / „„Nuo tada / Ir lanko 
mus pastogę / Sunkiausi negandai.— Pisos miesto valdovui Oinomajui orakulas 
buvo lėmęs mirtį nuo žento rankos, todėl jis pažadėjo dukterį leisti už to, kuris nu- 
galės važiavimo lenktynėse. Taip žuvo keli jaunikiai. Pelopas, pasipiršęs Oinomajo 
dukteriai, prikalbėjo jo vežėją, Hermio sūnų Mirtilą, iš valdovo vežimo ištraukti 
tekinio kaištį. Lenktynių metu ratas nusmuko, Oinomajas iškrito ir užsimušė. Už 
paslaugą Pelopas buvo pažadėjęs Mirtilui pusę karalystės, bet jį apgavo ir klastingai 
nustūmė į jūrą. Mirdamas Mirtilas prakeikė Pelopą ir visą jo padermę. 

539. Ar neturėjo brolis dvejeto vaikų...— Homeras (Odisėja, IV, 13) tvirtina Eleną 
turėjus tik vieną dukterį, Hermionę; Sofoklis seka Heziodu, kuris mini du Elenos 
ir Menelajo vaikus: Hermionę ir Nikostratą. 

541. Nes žygis vyko tik dėl jųjų motinos.— Graikai pakilo prieš Troją vaduoti 
Spartos karaliaus Menelajo žmonos, kurią buvo pagrobęs Trojos karaliaus Priamo 
sūnus Paris. Pasak padavimo, Elenos tėvas Tindarėjas davė dukteriai laisvę pačiai 
išsirinkti jaunikį, o iš kitų, kurie norėjo jos rankos, paėmė priesaiką, kad jie nekerš- 
taus išrinktajam ir, kai bus reikalas, visuomet jam padės. Dėl to Elenos vaduoti pakilo 
visi graikų herojai, kurių dauguma buvo piršęsi Elenai. 

645. Likieti viešpatie — Apolonai. Žr. „Edipo karaliaus“ 18 paaišk. 

701. Achajas — čia ne apskritai graikas, o Achajos miesto (Ftiotidėje, Tesalijoje) 
gyventojas. 

703—705. Tesalija, Etolija, Magnesija — Graikijos sritys. 

706. Aštuntas lėkė širmiais ainijietis toks.— Ainijiečiai gyveno Tesalijos pietuose. 
Širmi žirgai, kaip karšti, buvo labai vertinami. 

727. Barkai — afrikiečiai. 

792. Nemesidė — visokio atpildo deivė, ypatingai keršijanti už išdidumą. 
836—837. Žinau aš karalių Amfiarają, / Jį moterų tinklas auksinis nuvarė po 
žemėm...— Moteris, su kuria čia lyginama Klitemnestra, yra Argo aiškiaregio ir 
valdovo Amfiarajo žmona Erifilė. Edipo sūnus Polineikas kvietė Amifiarają daly- 
vauti „Septyneto prieš Tėbus“ žygyje. Būdamas aiškiaregys ir matydamas, kuo tas 
žygis jam baigsis, Amfiarajas atsisakė. Tuomet Polineikas papirko jo žmoną duoda- 
mas jai auksinį antkaklį, ir toji vyrą prikalbėjo vykti. Amfiarajas žuvo. Už išdavimą 
ir tėvo mirtį motinai atkeršijo jų sūnus Alkmajonas ją nužudydamas. 

1058— 1059. Medy aukštam gudriausias / Iš paukščių visų pasirūpina...— Turimas 
galvoje gandras. Taip aiškina antikinis scholiastas, suteikdamas šiam paukščiui nuos- 
tabią supratingumo ir meilės galią. 

1244— 1245. ...Arėjas slypi net / Ir motery...— Arėjas — čia karingas nuožmumas. 
1390— 1391. Majos gerasis / Sūnus..— Hermis, palydovas visokiose kelionėse 
ir kelionėje į mirusiųjų šalį. 

Ekiklema — sukamas scenos įrenginys, su kurio pagalba buvo atvežama ir paro- 
doma, kas įvyko už scenos. 

EURIPIDAS 


Su Euripido tragedijomis lietuvių skaitytojas susipažino vėlai. 1960 m. išėjo iš 
spaudos „Medėja“ (vertė B. Kazlauskas), 1973 m. „Hipolitas Apvainikuotasis“ (ver- 
tė H. Zabulis, skelbta 1963 m. „Graikų literatūros chrestomatijoje“). Toje pačioje 
chrestomatijoje buvo pateikti ir J. Dumčiaus versti „Bakchančių“ dialogai. Šiame lei- 
dinyje pirmą sykį spausdinamas S. Narbuto „Bakchančių“ vertimas. 


MEDĖJA 


Euripidas „Medėjos“ tragedijai medžiagą ėmė iš argonautų mito, turinčio daug 
variantų, įvairiais laikais prie jo prijungtų epizodų. 

Argonautų mitas prasideda pasakojimu apie Graikijos Orchomeno miesto kara- 
lių Atamantą bei jo žmoną Nefelę (debesį) ir jų sūnų Friksą (griaustinį) bei dukterį 
Helę (žaibą). Pabodus Nefelei gyventi žemėje, ji pakilo į orą ir virto debesimi. Ataman- 
tas vedė kitą žmoną, Ino. Ino susilaukė savo vaikų ir bijodama, kad tėvų karalystės 
nepaveldėtų pirmosios žmonos vaikai, norėjo juos nužudyti. Bet vaikų motina Nefelė 
pasiuntė iš debesų nepaprastą aviną, kurį užsėdę vaikai pasileido lėkti padangėmis. 
Lekiant virš jūros, Helė iš baimės nukrito. Toji jūra buvo pavadinta jos vardu — Heles- 
pontu (gr. pontos — jūra). Berniukas Friksas pasiekė Kolchidės kraštą — rytinę 
Juodosios jūros pakrantę. Jis paaukojo aviną Dzeusui, o jo vilnos buvo pakabintos 
dievo Arėjo giraitėje. Šio krašto karalius Ajetas vilnas saugoti pavedė niekad neuž- 
miegančiam slibinui. 

Garsas apie Kolchidės aukso vilnas pasklido po visą Graikiją. Jolkų karalius Peli- 
jas, norėdamas laimėti aukso vilnas ir atsikratyti savo broliavaikiu Jasonu, išsiuntė 
jį parvežti nuostabių aukso vilnų. Buvo pastatytas Argo laivas ir parinkti narsiausi 
vyrai tolimai ir pavojingai kelionei. Argo laivu Jasono vadovaujami argonautai, kurių 
buvo virš penkiasdešimt, praplaukė dabartiniu Bosforo sąsiauriu dvi judančias uolas — 
Simplėgadas ir po didelių pavojų pasiekė Kolchidę. 

Šio krašto karalius Ajetas pažadėjo atiduoti aukso vilnas, jeigu Jasonas užmuš 
jas saugojantį slibiną, pakinkys ugnimi alsuojančius jaučius, suars jais lauką, pasės 
jame slibino dantis ir nugalės iš jų išaugusius žiaurius vyrus. Šiuos visus žygius Jasonas 
įvykdė, padedamas burtininkės Ajeto dukters Medėjos, kuri buvo pamilusi Jasoną. 

Laimėjęs aukso vilnas, Jasonas su kitais argonautais jau bėgo į Graikiją, bet jiems 
kelią pastojo karaliaus Ajeto kariai, vadovaujami Medėjos brolio Apsirto. Jie reikalavo 
grąžinti Medėją. Iškvietus Apsirtą deryboms, Jasonui su Medėja pavyko jį nužudyti 
ir pabėgti nuo persekiotojų. 

Atvykęs į Graikiją, Jasonas nutarė atkeršyti Pelijui. Jasonui vėl padėjo Medėja. 
Sužinojusi, kad Pelijo dukterys nori atjauninti savo tėvą, ji prikalbėjo jas tai padaryti 

išverdant nužudyto tėvo kūną. Po to, bijodami piliečių keršto, Jasonas su Medėja apsi- 
gyveno Korinte. Čia jie susilaukė dviejų sūnų. Vėliau Jasonas pamilo Korinto karaliaus 
Kreonto dukterį Gliaukę, vedė ją ir pametė Medėją. 


+ 


— 


x 

Tolesnė mito įvykių eiga pavaizduota pačioje tragedijoje. 


65. Tavu smakru prisiekiu...— Maldaujant buvo įprasta paliesti rankomis maldau- 
jamo asmens smakrą arba barzdą, o paskui apkabinti jo kelius. 

68. Senukai sėdi ties Peirenės šaltiniu..— Peirenės šaltinis dėl savo gero ir sveiko 
vandens buvo laikomas šventu. Čia buvo gražiausia Korinto miesto vieta. 
112. „Jus prakeikiu, vaikai.— Šiuos žodžius Medėja sako, matydama savo vaikus, 
einančius į rūmus. 
115—i30. Ak, o varge, kokia nelaiminga esu! / „Dar didesnį jiems vargą pa- 
siunčia.— Auklė samprotauja apie valdovų išdidumą, jų aistrą viešpatauti ir 
nuosaikų, ramų paprastų Žmonių gyvenimą. Euripidui buvo prikišama, kad jis, 
įvedęs į savo tragedijas šalia karalių ir didvyrių paprastus Žmones, leidžia jiems 
filosofuoti sunkiomis temomis ir aukštu stiliumi. 

214. Tamsiąją naktį lig vartų, kur matosi...— Medėja su Jasonu plaukė į Kol- 
chidę dieną ir naktį, niekur nesustodami. Vartai — Bosforo sąsiauris. 

265. Tylėkite! — Šis sušukimas akivaizdžiai rodo tolesnę choro laikyseną trage- 
dijoje. Choras, visiškai netrukdydamas, leidžia Medėjai vykdyti kerštą. 

354. Jei Helijo žibintas ryt išvys tave...— Helijas — saulės dievas, tad Helijo 
žibintas — saulė. 

397. Vardan Hekatės tos, kurią aš garbinu...— Hekatė buvo laikoma burtininkių 
deive, todėl ji Medėjos globėja. 

407. Sizifo bendrams, tiems Jasono giminėms...— Sizifas — Korinto įkūrėjas ir 
pirmasis jo karalius. Korintas, kurio dukterį vedė Jasonas, buvo Sizifo įpėdinis. 
408. Kilmingo tėvo dukra, aine Helijo.— Dievas Helijas augino ir sergėjo visus 
žmones. Dėl to Medėja save vadina jo dukra. 

615. Draugams pasiųsiu ženklus, kad padėtų tau.— Čia turima galvoje ženklai 
iš medžio ar metalo, kuriuos įteikę tam tikriems asmenims, nepažįstamieji galėjo su- 
sipažinti, įgyti pasitikėjimą ir gauti prieglaudą svetimame krašte. Ateivis jį perlauž- 
davo pusiau, vieną jo dalį atiduodavo savo globėjui, o kitą pasilikdavo. 

665. Pandionas — Atėnų karalius. Pandiono sūnus Egėjas po tėvo mirties paveldėjo 
jo karalystę. 

668. Tai ko į šventą žemės vidurį vykai? — Apolono šventykla Delfuose buvo 
Graikijos centre. Dėl to buvo manoma, kad Delfų orakulo šventovė esanti žemės 
vidurys. 

683. Pitėjas juk Troidzeno viešpatis yra...— Pitėjas, Pelopo sūnus, buvo Argolidės 
miesto Troidzeno karalius. 

759. Majos sūnus — Hermis, keleivių globėjas. 

764. .„Dike Dzeuso...— Dikė — Dzeuso ir Temidės duktė, teisingumo deivė. 


* 771. Atvykusi Paladės miestan ir pilin.— Atėnė Paladė globojo Atėnų miestą ir 


pilį. 

824. Vaikai Erechtėjo — atėniečiai, legendinio Atėnų karaliaus Erechtėjo pali- 
kuonys. 

830—832. Kur mūzas devynias, / Pierides skaisčias, / Geltonplaukė Harmonija 
ugdė.— Mūzos buvo gimusios Pirėjo kalne, todėl jos — Pieridės. Harmonija — 
Dzeuso ir Elektros duktė. Euripidas laiko ją mūzų motina simboline prasme — 
mūzos Atikos kraštui buvo darnumo, harmonijos įkvėpėjos. 

834. Kėfisas — Atikos upė. 

1012. Kitus pirmiau namo nuvesiu, vargšė aš.— Čia „namo“ — į Hadą, mirusiųjų 
buveinę. 

1023. Žibinto jums nenešusi per vestuves.— Išleisdama dukterį už vyro, motina su 
žibintu rankose kartu su kitais vestuvių dalyviais palydėdavo ją iki jaunavedžio 
namų. Jaunavedžio motina sutikdavo jaunavedžius taip pat su žibintu. 

1080. Taigi turime savąją mūzą ir mes...— Čia „mūza“ — moterų gabumų meno 
ir mokslo srityje personifikacija. 

1169— 1170. Kad Pano ar kitos dievybės įnirtis / Ją palietė...— Miškų dievas 
Panas — netikėto ir paslaptingo išgąsčio bei pamišimo kaltininkas. 

1179. Jau būtų, šešiaplėtrį kelią bėgdamas...— Graikų ilgio matas plėtra lygi 
30,83 metro. Šešios plėtros sudarė vieną stadiją — apie 185 metrus. 

1282— 1289. Tik viena kitados moteriškė, viena... / ...Tai Ino, išvaryta iš proto 
dievų...— Ino — Kadmo duktė. Užpykusios Heros išvesta iš proto, ji nukrito su 
savo sūneliu Melikertu į jūrą. Pasak Euripido, ji pirma nužudė abu savo sūnus, 
o paskui pati nusižudė. Po mirties ji buvo gerbiama kaip jūrų deivė ir vadinama 
Leukotėja. 

1386— 1388. O tu niekingai mirsi, kaip nusipelnei... / „„Sutriuškins tavo galvą 
Argo nuolauža.—Jasonas buvęs užmuštas apleisto ir apipuvusio Argo laivo 
skeveldros. 


Parengė BENEDIKTAS KAZLAUSKAS 


HIPOLITAS 


Troidzeno, Argolidės miesto rytiniame Peloponeso iškyšuly, valdovas Pitėjas 


padėjo Atėnų valdovui Egėjui, ilgai neturėjusiam vaikų, įminti neaiškią Apolono 
pranašystę. Supratęs, kad Egėjui turi gimti sūnus, Pitėjas ištekino už jo savo duk- 
terį, ir toji pagimdė Tesėją. Būsimasis Atėnų didvyris iki šešiolikos metų augo Troi- 
dzene, o paskui atvyko pas Egėją į Atėnus, pakeliui atlikęs daug garsių žygdarbių. 
Jau būdamas Atėnų valdovas, Tesėjas užkariavo amazonių, vyrų nekenčiančių 

moterų, miestą ir vedė jų karalienę Antiopę. Ji pagimdė jam sūnų Hipolitą. Amazo- 
nei mirus, Tesėjas vedė Kretos valdovo Minojo dukterį Fedrą. 


Euripidas pakeitė mitą, paskelbdamas amazonės sūnų Hipolitą pavainikiu, kuris, 


kaip kitados jo tėvas Tesėjas, išaugo Pitėjo namuose. Fedra sutinkama tik šioje nelai- 
mingos meilės istorijoje. Tesėjo mite daug didesnį vaidmenį vaidina jos sesuo Ariadnė. 


L] 


3. Nuo Ponto lig Atlanto tolimų krantų...— Pontu graikai vadino Juodąją jūrą, o 
tai reiškia, kad čia apibrėžiamas beveik visas Euripido laikais žinomas civilizuotas 
pasaulis. 

14. Vestuvių kratosi ir patalo meilaus...— Iš motinos paveldėtas Hipolito bruožas, 
labai erzinęs meilės deivę Afroditę. Kaip antifeministas garsėjo ir pats Euripidas, ne 
kartą išjuoktas graikų komedijoje. 

15. O Artemidę, Apolono seserį...— Iš visų deivės Artemidės galių Euripidas išskiria 
miškų ir medžioklės globą. Choras mini ją ir kaip gimdyvių globėją (žr. 167— 
168 eil). 

26. Į Pandiono žemę...— Pandionas buvo antras Atėnų valdovas, perėmęs sostą iš 
jų įkūrėjo Kekropo (žr. 34 eil.). 

30—31. Šalia Paladės kalno žvelgiančią į čia / Kipridės menę įrengė...— Centrinė 
Atėnų kalva — Akropolis, kur buvo garsi Atėnės Paladės šventykla — Partenonas. 
Kipridės menė — Afroditės šventykla. 

37. Kad Palantidų kraujas nebeteptų jo...— Kai Tesėjas atvyko į Atėnus, jį nesvetin- 
gai sutiko Egėjo brolio Palanto sūnūs, kurių buvo penkiolika. Matydami, kad jų viltys 
valdyti Atėnus žlugo, jie norėjo nužudyti Tesėją, bet patys buvo jo išžudyti. Euripi- 
das nukėlė įvykius į daug vėlesnį laiką ir savaip pakeitė mitą. 

44— 46. Poseidonas jam, / Valdovas vandenų, malonę suteikė, / Žadėjęs tris 
maldas išpildyti klusniai. — Gimus Tesėjui, sklido šnekos, kad jis esąs ne Egėjo, o 
Poseidono sūnus. Tesėjas, būdamas Kretoje, susiginčijo su jos valdovu Minoju dėl 
savo kilmės. Kadangi Tesėjas didžiavosi esąs Poseidono sūnus, Minojas įmetė į jūrą 
auksinį žiedą, reikalaudamas surasti jį jūros dugne. Tesėjas drąsiai nėrė į gelmes, 
pateko į Poseidono rūmus ir su jo pagalba atgavo Minojo žiedą. Tada Poseidonas 
davė Tesėjui pažadą, kad tris kartus išklausys jo maldą. 

63. Lėtonės ir Dzeuso kilminga tąsa...— Artemidė buvo Dzeuso ir Lėtonės duktė. 
Ji ir Apolonas — dvyniai. 

78. Gaivina ją Drova upelių rasomis...— Iš didaktinės poezijos paplito tradicija 
sudievinti abstrakčias sąvokas, ypač tas, kurios apibūdina dorovines vertybes. Drova 
simbolizuoja Hipolito drovumą, paveldėtą iš motinos. 

122. Graužias vanduo Okeano...— Senovės graikai tikėjo, kad aplink visą žemę 
teka didelė upė — Okeanas. 

135. „Demetros lauktuvės...— Demetra — žemdirbystės deivė, jos lauktuvės — 
maistas. 

141—144. Gal, o jaunamarte, kurstoma / Dievo Pano esi ar Hekatės blyškios, / 

Gal tave koribantai taip, / Gal jų motina blaško? — Čia išvardinti kultai, sukelią 
jausmų ekstazę. Koribantų motina — Kibelė. 

145. Diktina — Artemidės epitetas, apibūdinantis ją kaip medžiotoją, gaudančią 
žvėris tinklais. 

149. Nors ji aplanko šį Limnės krantą...— Limne graikai vadino bet kokią įlanką. 
Troidzene šitaip buvo vadinamas sportinis gimnazijus. 

152. Erechtėjas — Atėnų karalius, valdęs po Pandiono. 

222. Iš Tesalijos lanko.— Į šiaurę nuo Atikos buvusi sritis Tesalija garsėjo savo 
strėlėmis. 


“ 231. Ir valdyti bėgimą venetų žirgų! — Venetai gyveno prie šiaurinio Adrijos jūros 


kranto, maždaug šiuolaikinės Venecijos regione. 

338—339. Ar jautį jos, ar kitką, dukra, čia mini? / Ir sese mano, Bakcho kenčianti 
žmona...— Fedros motina Pasifajė, turėjusi keistų santykių, pagimdė baidyklę Mino- 
taurą — pusiau jautį, pusiau žmogų. Jam paslėpti Minojas pastatė Labirintą — 
labai klaidų rūmą. Kai Tesėjas atvyko į Kretą, Ariadnė davė jam siūlų kamuolį, 
kuris padėjo jam išeiti iš Labirinto. Nudobęs Minotaurą, Tesėjas pabėgo su Ariadne, 
bet Nakso saloje ją paliko. Čia Ariadnę rado dievas Dionisas ir padarė savo žmona. 
374. Šiame Pelopo žemės prieangio krašte! — Turimas minty iškyšulys Peloponeso 
rytiniame krante, kur buvo Troidzeno miestas. 

447—448. Per jūrų sūkurius, per eterio erdves / Keliauja Afroditė, motina gam- 
tos.— Eleatai (VI—V a. pr. m. e.) skelbė, kad visatą reguliuoja dvi jėgos — meilė 
ir neapykanta. Čia juntami šios filosofijos atgarsiai. 

453—456. Tas žino, kaip Semelės Dzeusas kažkada / Pamilęs geidė, žino, kaip 
Aušra skaisti / Iš meilės pagrobė ir nunešė dangun / Jaunuolį Kefalą...— Semelę, 
Tėbų karaliaus Kadmo dukrą, pamilo Dzeusas ir, jos prašomas, pasirodė visa savo 
didybe. Jo žaibas sudegino Kadmo rūmus, o Semelė mirdama pagimdė Dionisą. Ke- 
falas — Hermio sūnus, šaunus medžiotojas, kurį pamilo Aušros deivė, Hiperiono 
ir Tėjos duktė. 

536. Alfėjo krante ir menėse Delfų...— Alfėjas — didžiausia Peloponeso upė, ant 
kurios kranto buvo Olimpija, garsi Dzeuso garbinimo vieta. Delfai — Apolono kulto 
centras. 

545—554. Augo Eurito rūmuose / .-Nepažinusi vyro dukra. / ..Ją gavo Alkmenės 
sūnus. / Buvo skausmo vedybos! — Eubojos salos Oichalijos miesto valdovas Euritas 
pažadėjo savo dukterį Jolę tam, kas nugalės jį šaudymo iš lanko varžybose. Nors 
Heraklis, Alkmenės sūnus, jį įveikė, bet pažadėtos dukters negavo. Įžeistas jis dar 
kartą grįžo į Euboją, sugriovė Oichaliją ir paėmė Jolę. 

5355. Dirkės šaltinio vandenys...— Dirkės šaltinis buvo netoli Tėbų. 

559—560. Kai Semelė pagimdė / Dievą — dar gtmsiantį Bakchą.— Žr. 21 paaišk. 
Neišnešiotą Dionisą Dzeusas užsisiuvo šlaunyje, iš kurios būsimasis vyno dievas 
gimė antrą kartą. 

683—664. „Tau Dzeusas... / Manasai protėvis...— Fedros tėvas Minojas buvo 
Dzeuso sūnus. 


' 736—740. Virš Eridano gaivios vėsumos, / Kur rauda Faetonto seserų / Stingsta 

gintaro tyro lašais...— Eridano vardu senovės graikai vadino šiaurės Italijos upę 
Po, įtekančią į Adrijos jūrą. Čia buvo randama gintaro, kurio kilmę aiškino legenda 
apie Faetontą. Helijo, saulės dievo, sūnus Faetontas panoro pasivažinėti saulės veži- 
mu, bet nesuvaldė žirgų ir uždegė žemę. Dzeusas jį nutrenkė. Faetonto seserų ašaros 
virto gintarais. 

741—746. Krantą prilėkčiau pražydusį sodais, / Hesperidžių dainų pabary, / 
„„Ten Atlantas palinko nuo naštos...— Hesperidės, dainingos nepasiekiamų vakarų 
gyventojos, saugojo dievų sodą, kur augo auksiniai obuoliai. Tenai titanas Atlantas 
laikė ant pečių dangaus skliautą. 

760—761. „metė inkarus / Jaunasis prie Munichijos...— Į Atėnus buvo galima 
patekti per Pirėjo, Falero ir Munichijos uostus. 

856. Lentelė, kybanti iš rankos mylimos...— Vaškinės lentelės, naudojamos raštui, 


buvo antspauduojamos žiedo akute (žr. 862 eil.), kad būtų patikimas jų tik- 
rumas. 


952—954. ..apsimesk, kad niekada / Mėsos nevalgai... / sekdamas Orfėju...— 
Mitinis Orfėjas, Trakijos karaliaus ir mūzos Kaliopės sūnus, garsus dainininkas, 
vėliau buvo laikomas mistinės orfikų sektos globėju. Orfikai nepripažino tradicinių 
dievų, laikėsi monoteizmo, buvo asketai, be to, turėjo daug miglotų raštų. 

977 —980. Nei Istmas nebylos, kad užmušiau tenai / Sinidą kažkada... / Nei akme- 
nys Skirono krantuose neskelbs, / Koksai nenaudėliams aš būdavau rūstus.— Kol 
atėjo iš Pitėjo namų į Atėnus, Tesėjas įvykdė daug žygdarbių. Istmo sąsmaukoje 
jis nužudė plėšiką Sinidą, kuris visus praeivius rišdavo prie dviejų palenktų pušų 
ir šitaip suplėšydavo. Skironas, plėšikas, tūnantis prieigose prie Atikos, versdavo 
praeivius nuplauti jam kojas, 0 tuo metu nustumdavo juos į jūrą nuo uolos, kuri 
gavo jo šiurpų vardą. Tesėjas nukovė ir jį. 

1146. Charitės, juostomis surištos dailiai...— Charitės, Dzeuso ir Eurinomės duk- 
terys — Aglaja, Eufrosinė ir Talija, grožio ir žavumo (gr. charis) deivės, visada 
buvo vaizduojamos sujungtos trise. 

1197. Keliu į Epidaurą, Argo kryptimi.— Epidauras — Argolidės miestas prie 
Sarono įlankos, maždaug už 30 km nuo Troidzeno. Argo miestas buvo už 60—70 km 
nuo Troidzeno. 

1209. Užtemo Istmas ir Asklepijo uola.— Epidaure buvo garsi ir iš toli matoma 
šventykla, skirta dieviškajam gydytojui Asklepijui, Apolono ir Koronidės sūnui. 
1253. Ida — kalnynas Kretos saloje, apaugęs pušynais. 


Parengė HENRIKAS ZABULIS 

BAKCHANTĖS 


Tragedijos siužetą sudaro pasakojimas apie Dioniso kerštą Kadmo palikuonims, 
Jos priešistorė tokia. Viena iš Tėbų įkūrėjo Kadmo dukterų — Semelė — pastojo nuo 
Dzeuso. Olimpo valdovas pažadėjo Semelei patenkinti vieną jos norą. Patarta Heros, 
Semelė paprašė Dzeuso pasirodyti jai taip, kaip jį matanti Hera. Dzeusas jai pasirodė 
svaidydamas žaibus ir griausdamas, ir Semelė sudegė žaibų ugnyje, nespėjusi išnešioti 
Olimpo valdovo sūnaus. Dzeusas kūdikį išgelbėjo ir paslėpė šlaunyje, kur baigė išnešio- 
ti. Taip gimė Dionisas. Semelės seserys Ino, Agavė ir Autonojė ėmė kalbėti, kad sesuo 
laukusi kūdikio nuo mirtingo žmogaus, o ne nuo dievo. Norėdama nuslėpti negarbę, ji 
paleidusi gandą apie dievišką kūdikio kilmę, o Dzeusas už tai ją nubaudęs. Užaugęs 
Dionisas grįžo į gimtas vietas ir ėmė keršyti motinos giminei. Atėmęs Kadmo duk- 
terims protą, dievas išvarė jas kartu su tėbietėmis į Kitairono kalną. Nuo čia prasideda 
tragedijos veiksmas. 
|! 5. Prie Dirkės ir Ismeno upių atėjau...— Dirkė — šaltinis netoli Tėbų ir upelis, 
įtekantis į Ismeną. Ismenas — upė Bojotijoje, tekanti per Tėbų miestą. 
16. Medai — krašto tarp Armėnijos ir Asirijos gyventojai. 
21—22. Įvesdinęs... / Visur procesijas ir apeigas šventas.— Pagrindinės su Dionisu 
susijusių apeigų dalys buvo ritualinė kelionė į kalnus (gr. oreibasia) ir žmogaus ar 
žvėrių aukojimas (gr. sparagmos, Omofagia). 
55. Tmolas — kalnų virtinė Lidijoje, supusi Sardų miestą ir maitinusi Hermo bei 
Kaistro upes. Kalnagūbris buvo laikomas šventu: jame apeigas švęsdavo Dionisą 
Graikijon atlydėjusios bakchantės. 
62. Kitaironas — kalnų grandinė ties Atikos ir Bojotijos riba. Jame būdavo atlieka- 
mos apeigos Dzeusui ir Apolonui; vėliau kalnagūbris tapo Dioniso misterijų vieta. 
77. Bromijas — apeiginis Dioniso vardas. 
95. Kronidas — Dzeusas, Krono sūnus. 
120— 127. Kreta, kuretų būste! — Bakchantės pasakoja, kaip Dioniso apeigose 
atsirado būgnas (timpanas). Kuretai — Dzeuso ir Rėjos, o koribantai — Kibelės 
žyniai Kretoje. 
132. Trietėridės — Dioniso apeigų, vykusių kas dveji metai, pavadinimas. 
10 147. Bakchėjas — Bakchas. 
158. Euėjas — apeiginis Dioniso vardas. 
12 264—265. Ir Kadmą, kurs pasėjo slibino dantis?! / Tu — Echiono vaikas...— 
Mitinis Tėbų įkūrėjas Kadmas būsimo miesto vietoje nukovė dievams pašvęstą gyvatę 
ir, patariamas dievų, pasėjo jos dantis. Iš jų išdygo ginkluoti vyrai ir išžudė vieni 
kitus. Liko tik penki, tarp jų ir būsimasis Pentėjo tėvas Echionas. 
296—297. Kad Dzeusas sūnų išnešiojo šlaunyje, / Įkeitęs pakaitą iš gabalo erdvės.— 
Originale žodžių žaismas: gr. mėros „šlaunis“, o meros „gabalas, dalis“. Žodžių pana- 
šumu Teiresijas aiškina mito apie nepaprastą Dioniso gimimą kilmę. 
14 337. Atsimeni, kaip žuvo Akteonas? — Akteonas, Kadmo dukters Autonojės ir 

Aristėjo sūnus, Artemidės buvo paverstas elniu ir sudraskytas per medžioklę savų 
šunų. 

406—408. Ir kur sotina pafiečius / Šimtažiotės deltos srautais / Išsiliejusi upė...— 
Pafas — miestas Kipre, garsėjęs Afroditės šventykla. Minima upė — Nilas. 
409—410. Kur gražuolė Pierija — / Apolono palydos namai...— Pierija — kal- 
nuotas kraštas į šiaurę nuo Olimpo, Apolono ir mūzų buveinė. 

420. Eirenė — taikaus gyvenimo deivė. 

508. Net vadinies nelaimę lemiančiu vardu! — Pentėjo vardas (gr. Pentheus) iš 
skambėjimo panašus į žodį, reiškiantį „skausmą, sielvartą“ (gr. penthos). 

520. Achelojo dukra Dirke! — Achelojas — upės Dirkės tėvas kaip visų upių dievas. 
526—527. Ditirambai, eikš į mano / Vyriškas valdovo įsčias.— Ditirambas — 
apeiginis Dioniso vardas. Čia minimos „įsčios“ — šlaunis, kurioje Dzeusas išnešiojo 
Dionisą. 

558. Nisa — kalnas Trakijoje, prie kurio, pasak mitų, nimfos išauginusios Dionisą. 
570—575. Sraunų Aksiją perbridęs, / Tėvą Lidiją... / ...įveiks pakeliui.— Aksijas 
ir Lidijas — upės Makedonijoje, kurias Dionisas turės įveikti pakeliui į Pieriją. 
696. Nebridė — stirnos ar elnio kailis, apeiginis bakchančių drabužis. 

725. Jakchas — apeiginis Dioniso vardas. 

749. Asopas — upė pietų Bojotijoje ir šiaurės rytų Atikoje. 

783. Peltė — lengvas odinis skydas. 

977. Į Kitaironą, Lisos šunauja eikli! — Lisa — personifikuotas įsiūtis; graikai 
ją vaizdavosi medžiojančią su šunimis. 

1024— 1025. Namai, garsėję po Heladę kažkada / Iš dirvos stojusia gyvatės kil- 
timi...— Žr. 12 paaišk. 

1043. Mes perėjom tėbiečių žemę...— į Kitaironą stebėti Dioniso apeigų išėjo trise: 
menade persirengęs Pentėjas, jo tarnas (tragedijos antras pasiuntinys) ir juodu 
vedęs Dionisas. 

1159. Parodė jautis kelią jam į Hadą! — Jautis — viena iš Dioniso hipostazių. 
1227—1228. Ten Autonoję,— Akteonas, jos sūnus / Ir Aristėjo, žiauriai žuvęs...— 
Žr. 14 paaišk. 

1330— 1339. Tau lemta slibinu pavirsti, o žmona — / „Harmonija — iš moters 
gyvate pavirs...— Po Pentėjo mirties Kadmas su žmona Harmonija ir Agavė su 
seserimis išėjo tremtin. Jie prisijungė prie vienos ilirų genties, kuri, vadovaujama 
Kadmo, nuniokojo Graikiją. Galų gale Kadmas ir Harmonija buvo dievo Arėjo 
paversti gyvatėmis. 


Parengė SIGITAS NARBUT AS 

